
1. dan travnja, 
Sveti Hugon. 


ivot današnjega svečara napisao je znanac 

njegov i prijatelj Guigon prior (starješina) 
u Kartusiji a po nalogu Rimskoga pape 
Inocencija Drugoga. 

Hugon rodi se godine 1053. u Francuskoj 
od oca Odilona, koji je, premda vojnik, obilovao 
mnogim krepostima kršćanskim, naročito ljubavlju 
k istini i čistoći. Za majku Hugonovu ne piše 
Guigon, kako joj bilo ime. Ona bi često pripovije- 
dala, kako je jednom dok je Hugona nosila pod 
srcem, usnila san a to rodi krasno čedo, koje sveci 
uzmu i odnesu u nebo pred lice Božje. Zato je gle- 
dala, da Hugon dogje u škole, jer se je nadala, da 
će Bogu biti osobito mil i drag. 

Mladi Hugon prionu svojski za nauk; zato 
pošavši i u tugje krajeve mnogo prepati. Priro- 

MJESEC TRAVANJ. 


(APRILIS.) 


1. dan travnja, 
Sveti Hugon. 


ivot današnjega svečara napisao je znanac 
njegov i prijatelj Guigon prior (starješina) 
u Kartusiji a po nalogu Rimskoga pape 


Inocencija Drugoga. 


Hugon rodi se godine 1053. u Francuskoj 
od oca Odilona, koji je, premda vojnik, obilovao 
mnogim krepostima kršćanskim, naročito ljubavlju 
k istini i čistoći. Za majku Hugonovu ne piše 
Guigon, kako joj bilo ime. Ona bi često pripovije- 


dala, kako je jednom dok je Hugona nosila pod 


srcem, usnila san a to rodi krasno čedo, koje sveci 
uzmu i odnesu u nebo pred lice Božje. Zato je gle- 
dala, da Hugon dogje u škole, jer se je nadala, da 


oće Bogu biti osobito mil i drag. 


Mladi Hugon prionu svojski za nauk; zato 
Pošavši i u tugje krajeve mnogo prepati. Priro- 
I 

gjena mu bila velika stidljivost, s koje ne bi naj- 
boljim prijateljima prokazao potrebe svoje. Ali mu 
ova stidljivost bila i čvrsta uzda, koja ga uzdrža 
od mnogih stvari nedopuštenih. Vrativši se iz škola 
postade kanonik u Valenceu, pa koliko je god bio 
mlad, megju razuzdanim mladićima ostade stidljiv i 


trijezan. Dogodi se te u ono vrijeme dogje u Va-' 


lence poslanik papinski imajući nalog od stolice 


Rimske, da istrijebi zle porabe (nepodopštine), koje | 


su nikle u Francuskim biskupijama. Videći poslanik 
kako je Hugon mladić pristao, u besjedi razborit, 
u vladanju stidan, i slušajući od drugih kako je 
naučan i dobra roda, pozva ga, da mu bude po- 
moćnik pri poslu; Hugon se dragovoljno odazva 
pozivu. Godine 1080. sazva papinski poslanik crkvenu 
skupštinu u gradu Avignonu; u skupštini bješe i 
Hugon. U to dogju kanonici iz Grenoblea i mole 
Hugona sebi za biskupa. Papinski se poslanik pri- 
voli na to odmah ali se ne privoli mladi Hugon 
govoreći, da nije ni po dobi ni po znanju ni po 
vladanju dostojan onolike časti, Poslaniku je papin- 
skomu bila mila ova čednost i poniznost Hugonova; 
no upravo po tom je sudio, da je dostojan časti 
biskupske, pa ga zato stao sloboditi i nagovarati 
veleći mu, da čovjek primajući teret biskupske ili 
druge koje godijer takove službe ne smije se uz- 
dati u snagu svoju nego u dobrotu Božju, od ko- 
jega valja nadati se dobru šta mu nedostaje, i ko- 
jemu treba zahvaljivati za sve što ima. Tako nago- 
voren od poslanika papinskoga i od drugih znatnih 
ljudi, koji su bili ondje, napokon prihvati izbor. 
Zatim pogje sv. Hugon s poslanikom papinskim 
u Rim, da bude ondje za biskupa posvećen. Ali u 
Rimu napade Hugona stari neprijatelj roda ljud- 

skoga, kušač onaj koji se bješe usudio napasti i 
samoga božanskoga Spasitelja. Sotona mu naime 
nadavala ružne misli o Bogu i Božjim stvarima. 
Kad je ove napasti s pomoću Božjom za neko 
vrijeme nadvladao, zalegla mu se u duši sumnja, 
je li zbilja izbor njegov za biskupa prijatan Bogu, 
nije li nedostojan tako svete službe, pa je već po- 
mišljao, da se odreče izbora. Po savjetu poslanika 
papinskoga pogje Hugon k samomu papi sv. Gre- 
goriju Sedmomu, koji je tada Crkvom katoličkom 
slavno vladao, te mu istinito iskaže duševno stanje 
svoje. Sveti otac papa potpuno ga utješi i umiri. 
Neka se ne žalosti, reče mu sv. otac, zbog takvih 
napasti, pače neka se veseli, jer Gospodin kara i 
udara onoga koga ljubi; što je teži udarac srcu 
njegovu, neka mu bude očevidniji znak očinske lju- 
bavi Božje. Sotona sluteći koliku će on štetu uči- 
niti kraljevstvu njegovu, gleda da ga odvrati od 
svete službe; to pak Bog dopušta za sramotu i ka- 
štigu sotoninu a za pobjedu i slavu Hugonovu. 
Umiren ovako sv. Hugon naskoro zatim primi 
biskupski sveti red od istoga pape. Što je godi sv. 
Hugonu u dan posvete njegove za biskupa bilo 
potrebno, sve mu je dala bogoljubna kneginja Ma- 
tilda; osim toga mu je darovala biskupsku palicu 
i nekolike dragocjene knjige. I dok je godi živjela 
ova bogodušnica, mnogo je štovala sv. Hugona i 


preporučivala se molitvama njegovim. 


di Sv. Hugon vrativši se u Grenoble nagje bisku- 
Piju u vrlo jadnu stanju; svećenici i svjetovnjaci 
bili grdne neznajše, svećenici se suprot zakonu že- 
nili i kupovali i prodavali svete stvari, svjetovnjaci 
grabili crkvena dobra, kamatnici (lihvari) bezdušno 
gulili siromaš. Pa i sami pregjašnji biskupi u Gre- 

nobleu rasuli su dobra biskupska ; zato je sv. Hugon 
više godina oskudno živio ne hotjevši oskudnosti 
doskočiti nedopuštenim pogodbama i zajmovima, 
kojih ne bi mogao povratiti. Sv. biskup revnosno 
(brižljivo) se prihvati apostolskoga zvanja, da isko- 
rijeni zlo u biskupiji: propovijedaj riječ Božju, obi- 
lazi ovce svoje, bdi, moli se Bogu, posti, plači i 
nariči, da se umilostivi Bog. I dobri Bog spusti na 


rad sv. biskupa rosu nebeske milosti, i za dvije . 


godine makoše se stvari na bolje. 

Ali srcu sv, Hugona, čeznući za mirom u Bogu, 
nije godila služba biskupska, teretna i s mnogim 
pogiblima združena. Zato nakon dvije godine otide 
u monahe benediktine, da ondje živi u poniznosti 
i siromaštvu. No papa koji ga je posvetio za bi- 
skupa, prinudi ga poslije godinu dana, da se po- 
vrati na biskupsku stolicu. Sv. Hugon posluhne 
papu i još neumornije produži apostolsko djelo. 
Bez prestanka je vjernima navješćivao riječ Božju, 
pri čem bi tako ganuo srca slušačima, da bi veliki 
grešnici javno ispovijedali grijehe svoje. K svakomu 
poslu došao bi sv. Hugon prvi Dogodilo se ta- 
kogjer više puti, da bi ljudima koji su živjeli u 
neprijateljstvu a nijesu se hotjeli pomiriti, pripao 
ka koljenima, ne bi li ih ganuo na pomirenje, Na 
način sv. Ambrosija plakao bi u ispovijeđaonici 
s grešnicima, i ne bi ih prije otpustio, dok se ne 
bi uvjerio o skrušenosti njihovoj. Ubogima dao bi 
sve što bi imao. Jednom je prodao, da nadijeli siro- 
mahe, zlatan kalež i zlatno dragim kamenjem oblo- 
ženo prstenje. 

Tri godine ne minuše jošte od povratka Hu- 
gonova na biskupsku stolicu, kad u okolinu Gre- 
noblesku dogje magistar (učitelj) Brunon, čuven 

s kreposti i naučnosti, sa šest drugara, tražeći sa- 
motinju da se u njoj nastane. Po savjetu i pomoći 
sv. Hugona nasele se bogoljubni došljaci u stra- 
hotnoj pustinji Kartusiji, od koje se redovnička 
zadruga Brunonom zasnovana prozva kartusijanska. 
Ovaj je red jedan od najoštrijih u Crkvi katoličkoj ; 
tadašnjemu pokvarenomu svijetu potreban bješe 
primjer potpuna odricanja iz ljubavi k Bogu. Sv. 
Hugon rado se bavio u zadruzi oštrih kartusijanaca, 
suhotujući (posteći o suhu jelu) s njima i čineći sva 
pokornička djela, i rado slušao savjete Brunonove. 
Bješe on odlučio jahaće konje svoje prodati, novce 
dati siromasima pa pješke obilaziti biskupiju; ali 
ga Brunon odvrati od ove odluke bojeći se, da se 
upravo iz ove poniznosti ne uzoholi, da ne bude 
nastran od drugih biskupa i da ne bude mogao po 
biskupiji, brdovita budući, pješke činiti pohode. 
Kao što je sv. Hugon bio uzorit u službi bi- 
skupskoj, tako je bio i u svem skrovitom življenju 
svojem ogledalo kršćanskih kreposti. Bio prijeko 


. ponizan i držao sebe za velika grešnika, kojemu je 


potrebna preoštra pokora. Jednom ga posjeti sv. 
Bernardo ; iz velika štovanja pade sv. biskup ničice 
pred slavljenoga prihodnika. Na oči svoje tako je 
pazio, da nije u svoj biskupiji poznavao u lice 
nijedne ženske do majke svoje, koju je pazio si- 
novljom ljubavlju. Čvrsto je obuzdavao sebi takogjer 
uši i jezik, govoreći da je svakomu svojih grijeha 
dosta pa ne treba da još slušajući tugje grijehe 
dušu ogriješimo, ili pripovijedajući pogreške drugih 
ljudi jezik okaljamo. 

Mnogim nespavanjem, pošćenjem i trapljenjem 
tijela dobavi se sv. Hugon bolesti u glavi i že- 
lucu; i stara ga napast ne ostavi: još bi mu je- 

dnako dolazile na um bogomrske misli. S toga 
držeći se neprikladnim i nedostojnim časti biskupske, 
gleda da je se svakako oprosti, te moli po dva 
puta Rimskoga papu, neka ga odriješi od nje; ali 
papa mu ne usliši molbe, nego ga tješi i nagovara, 
da pretrpi do svršetka, jer će premda slab i bo- 
lešljiv uglednošću svojom i svetim primjerom više 
koristiti podložnomu puku nego koji drugi makar 
jak i zdrav. Od onoga bolovanja i napastvovanja 
izleže se u sv. Hugonu neka malodušnost, koja bi 
ga kadšto sapela u napredovanju i polijetanju do 
višega savršenstva. 

Ali kada sv. Hugon ostari i smrtno se razboli, 
prestane u njemu ona gjavolja napast, tako da je 
u potpunom miru bez ikakve smetnje mogao dušu 
svoju navraćati k Bogu. Pa upravo u toj posljednjoj 
bolesti njegovoj pokaže se očito, koliko je bio 
krepostan, koliko je istinito štovao Boga i kolikom 
ljubavlju svega vijeka svojega branio istinu i pra- 
vednost. Od ljute boli izgubi posve pamćenje, ali 
samo tako da se nije nimalo opominjao stvari svje- 
tovnih i vremenih, nasuprot stvari Božjih i vjerskih 
živo se je sjećao te je noć i dan na pamet molio 
litanije i psalme. Kad bi šta trebovao, nikad ne bi 
dvorbenicima zapovjedio nego bi ih svagda molio 
veleći: prosim vas, dajte mi ovo ili ono za Boga, 
da vas Bog naplati na drugome svijetu; pa kad bi 
mislio, da im dodijava, prosio bi ih ponizno za 
oproštenje, prekoravao bi samoga sebe i gorko 
plakao. Svećenicima i svjetovnjacima, koji su ga 
bolesna obilazili, dao bi i pored najljućih boli ko- 
risne savjete i opomene. Tako dogje k njemu i ve- 
likaš nekakov koji ga je mnogo štovao, pa kle- 
knuvši preda nj prosi ga za blagoslov; a sv. Hugon 

velikaša oštro ukori, što tražeći od podložnika ne- 
pravedne daće duši svojoj stiče vječno prokletstvo. 
Velikaš se začudi i reče, da mu taj ukor nije od 
biskupa koji se već gotovo broji u pokojnike, nego 
većma od Boga koji je njemu to objavio, pa ispripo- 
vijeda, kako je zbilja nedavno silnu daću udario na 
podložnike, ali je u naprijed ne će više iskati. Uza 
sve pak nastojanje oko svetosti i uz velike zasluge, 
koje je Hugon stekao za dugoga vijeka svojega, 
nije se ipak uzdao u sebe niti je mislio da je već 
dosta savršen, nego je još druge prosio, neka se 
za nj Bogu mole. Pa kad su ga pitali, šta bi mu 
od Boga prosili, odgovori svetac: »Da Bog u meni 
ugasi ljubav svjetovnu a užeže ljubav svoju“. Kad 
bi se često tužio dvorbenicima, da je grešnik i ne- 
dostojan Božjih dobročinstva, jedan od njih reći će 
mu tobože da ga utješi: ,A šta jađikuješ, oče, kad 
nijesi čovjeka ubio, niti krivo prisegao, niti drugoga 
zločina kakova učinio?“ Namah mu na to odreče 
sv. Hugon: pšta zato? kad je dosta sama požuda 
i taština, da čovjek propadne, ako mu ne bude 
Božjega milosrgja“. Jedan prijatelj Hugonov pogje 
k njemu, da iz ruku njegovih primi redovničku 
haljinu; kad je čuo, zašto prijatelj dolazi, umalo 
ne spade s kreveta hoteći mu od radosti poći na 
susret. Prijatelju dade svete i mudre opomene, kako 
da Bogu služi, te poslije odlaska njegova veseo što 
se opet jedna duša Bogu posve predala, sagje 
s pripomoću dvorbenika s kreveta i bacivši se na 


tle plačući dade Bogu hvalu za ono što se dogo- 


dilo; pokazavši tim gotovo već na umoru, koliko 
je želio ljudima spasenje. 

Guigon ovako završuje opis života Hugo- 
nova: ,Godine dakle po utjelovljenju Gospodnjem 

tisuću sto tridesete i druge, a dobi svoje barem 
osamdesete, mjeseca četvrtoga, posvećenja pak isto 
“tako najmanje pedesete i druge, na dan prvi travnja, 
šesti dan prije cvjetnice, u pijetle, blaženi Hugon, 
megju biskupima svojega doba djelima i glasom 
uzorit — kad je bio dom spokojan i svega dobra 
pun, i Crkva i narod uživali mir — preseli se ka 
Gospodinu“. 
# ii kJ 

Kako bi sve življenje čovjeka kršćanina tre- 
balo da bude odmiranje svijetu i pripravljanje za 
smrt, možemo iz života sv. Hugona osobito raza- 
brati onu svrhu, kojoj bi valjalo da se svaki po- 
malo prikuči. Napasti koje su sv. Hugona mučile 
za svega života, prestadoše u posljednjoj bolesti. 
Svaki, i dobar kršćanin, može mnoge i teške napasti 
pretrpjeti u vijeku svome; ali kad mu se približi 
samrtni čas, prestaju napasti: već sviće zora dru- 
goga svijeta, zora vječnoga blaženstva; ili ako i 
jest volja Božja, da se gdjekoji pobožnik bori do 
posljednjega časa, od borbe ovakove nije straha ; 
duša se je njegova mnogo jače ukorijenila u vjeri i 
ljubavi, nego da bi je mogla oboriti posljednja navala 
neprijateljeva. A i Bog je dobar i vjeran te ne 
ostavlja u posljednjoj borbi nikoga, tko mu je go- 
dine i godine vjerno služio. Sasvim je drukčije kod 
čovjeka svjetoljupca; ako i primi svete sakramente 
na umoru, lako mu neprijatelj otme plod toga. Jer 
na umoru pače i u teškoj bolesti tjeskobno je 
stanje čovjeku, pa u toj tjeskobi duša nenavikla 
* borbi slabo će se moći boriti sa napastima bez- 
vjerstva ili očajanja (zdvojenja) ili mržnje, i tako 
dalje. Dapače kao što crvi u utrobi čovječjoj više 

se miču i više rastaču, kad čovjek posve oslabi, 
tako se i u duši čovječjoj na posljetku ono najviše 
miče, što se je u nju dugovječnom navadom naj- 
dublje ukorijenilo. To se može često na umirućima 
i izvana opaziti: zanatlija (meštar) na umoru miče 
rukom, kao da radi pri zanatu svojem ; kartaš kao 
da karte izigrava; svadljivac se svagja; skupac 
bunca o novcu; nečist se čovjek otkriva, i tako 
dalje. Ali se na umoru takogjer pokazuje, gdje se 
je vjera duboko ukorijenila, čega je srce čije puno; 
kao što se je sveti Hugon u posljednjoj bolesti 
sjećao samo stvari svetih i nebeskih, kojih mu je 
srce bilo puno. 

U duši svetoj ljubav i mir Božji jači su od 
Svih tjelesnih muka i nevolja, pa se u pravoga kr-' 
šćanina ne opaža nikakva ćudljivost i dosadnost. 
Kako li je bio sv. Hugon u bolesti sa dvorbenicima 
ljubazan i ponizan! A ljudi stari i bolesni, kojima 
duša nije potkrijepljena milošću Božjom, koliko su 
ćudljivi i nesnosni! , 

Sv. Hugon bolestan davao je polaznicima pri 
jateljske savjete i opomene. Nasuprot mnoge ljude 
u bolesti muka i bol tako prožme, da ni o čem 
drugom i ne misle pa puste vrijeme do smrti proći 
uzalud, kad bi baš mogli još mnogo dobra uraditi. 
Koliko bi vrijedila opomena i nauka od oca kad 


.boluje, koliko blagoslov od roditelja kad umiru. 


Pomolimo se. 


U 
\ 
Daj, molimo, svemogući Bože, da nam blaženoga Hugona 
ispovjednika tvojega i biskupa časna svečanost poveća i pobožnost 
i spasenje. Po Hristu Gospodinu našem. Amen. 

a, dan travnja. 
Sveti Francisko Paulski. 


sdlivan je Bog u svetima svojima, pa kao što 
“| se zvijezda od zvijezde razlikuje u sjajnosti, 
tako se i svetac od sveca razlikuje u krepo- 
stima i milostima od Boga danima; pjer se jednomu 
daje riječ mudrosti, a drugomu riječ znanosti, dru- 
gomu vjera, drugomu milost da iscjeljuje, drugomu 
da tvori čudesa, drugomu proroštvo, drugomu da 
razlikuje duhove, drugomu različni jezici, drugomu 
da tumači govore, a ovo sve čini jedan te isti Duh, 
koji razdjeljuje svakomu kako hoće“. (Kor. 1. I2, 
.8—11.) . 
Francisko rodi se godine 14106. u Kalabriji 
u mjestu Pauli, odakle mu pridjevak Paulski. Ro- 
ditelji bili mu ubogi, no marljivošću i trudom pri- 
vregjivali su priličan žitak. Nemajući više godina 
poroda od srca, molitvom su pribjegavali k Bogu 
i k sv. Francisku Assiškomu, da dobiju sina, za- 
vjetovavši se da će ga tako odgajati, da bude Bogu 
i svecima njegovim ugodan. Usliši Bog molitvu 
njihovu i oni primiše lijepa i zdrava sina, pa kako 
su držali, da ga imaju zahvaliti Bogu po odvjeto- 
vanju sv. Franciska Assiškoga, nadjenuše mu ime 
Francisko. No dijete malo ne oslijepi, a roditelji 
se i opet molitvom obratiše k sv. Francisku obe- 
ćavajući, ako dijete ozdravi, da će barem godinu 
dana nositi redovničko odijelo sv. Franciska. Dijete 
ozdravi i bi odgojeno u strahu Božjem, imajući 
pred očima roditelje svoje kao živ primjer istinite 
bogoljubnosti. Milost Božja bila očevidno s rodi- 
teljima i sa čedom njihovim. Izmalena usadi se u 
srce njegovo ljubav k molitvi, djetinja poslušnost 

i neobična snaga (jakost) uzdržavati se i od do- 
puštena uživanja. ' 

Kad je bilo Francisku trinaest godina, roditelji 
sjetivši se zavjeta Bogu učinjena, predadoše sina 
franciskanima u gradu Santu Marku, kod kojih 
je godinu dana probavio ponizno služeći njima i 
Bogu. Premda nije bio zavjetom vezan, ipak je pra- 
vila redovnička potpuno opsluživao, pače preko 
toga počeo uzdržavati se od mesa i vina i nositi 
samo jednu haljinu od darovca. Ugledavao se na 
sveca, čije su mu ime na krštenju nadjenuli, te je 


premda mlad bio ogledalo svoj braći kloštarskoj, 


koja su držala, valja da je tako sv. Francisko 
Assiški živio u mladosti. 

Tako progje godina i roditelji dogjoše po mi- 
linka svojega. Francisko zahvali ocima kloštarskim 
za sve dobro, pa kad su ga oni žaleći za njim na- 
govarali, da ostane u kloštru, izgovori se smjerno 
veleći, e nije volja Božja, da ondje ostane. Onda 
pogje s roditeljima na proštenje u Assisi i u Rim, 
a došavši kući, imajući tek petnaest godina, skloni 
se u samoću nedaleko od doma, kamo su mu rodi- 
telji hranu donosili. No kako su ga ljudi onuda , 
prolazeći smetali u svetom razmišljanju, otigje dalje 
u samotinju k moru, gdje izdube sebi celicu za sta- 
novanje. Ondje je spavao na tlima i hranio se tra- 
vom i korijenjem, što bi sabrao u polju i šumi, 
Ovako je živio sam četiri godine; po tom su se 
neki drugi odrekavši se svijeta s njime pridru- 
žili, da žive pustinjački kao i on. Ljudi okolni 
čuvši za pustinjake sagrade svakomu po jednu 
celicu. Kad se Francisku broj učenika sve više 
množio, poče s dopuštenjem biskupa Kosenčkoga 
raditi crkvu i kloštar, pri čem su ga ljudi odasvud 

osobito pak nekakav bogat plemić iz Kosenze obi- 
lato potpomagali. Tom prilikom učini sv. Francisko 
po milosti Božjoj više čudesa; tako na primjer 1z- 
liječi čovjeka od bolesti, za koju su mislili, da se 
ne može izliječiti, što se je poslije kad se radilo, 
da se Francisko proglasi svecem, zakletvom po- 
svjedočilo. * 

Kad je bio kloštar dogragjen, uvede sv. Fran- 
cisko u nj učenike svoje. Onda im propiše pravila 
za življenje. Temelj je tim pravilima ljubav k bli- 
žnjemu, pokora i poniznost. Ljubav neka združuje 
braću u kloštru, ljubav neka ih združuje sa svijem 
ljudima, da im pomognu k spasenju duševnomu. 
Poniznost pak ukrašavala je samoga sv. Franciska 
najvećma ; ona je sve vrline njegove blagim svjetlom 
obasjavala, Misao o čovječjem ništavilu vazda mu 
je bila na umu, i pun duha Božjega na sebi je 
vidio tek pogreške i slabosti. Držeći sebe za naj- 
manjega i najposljednjega megju ljudima, hotio je, 
da se i braća reda njegova zovu najmanji (minimi); 
najposljednji u domu Gospodnjem. Poglavari klo- 
štarski zvali su se po onim pravilima popravljači 
i bili su dužni vazda imati na pameti, da su sluge 
drugima po riječi Gospodnjoj (Luk. 22, 26): ,Koji 
je najveći megju vama, neka bude kao najmanji, i 
koji je starješina, neka bude kao sluga“. Znamenita 
je uredba u pravilima sv. Franciska post. On ga je 
držao glavnom potpomoću doći do pregorijevanja 
(odricanja) pa tim do većega savršenstva. S toga je 
učenike svoje obavezao, da vazda onako oštro poste, 
kako su kršćani u staro doba postili uz korizmu: 
nikad da ne jedu mesa niti što od mesa, kao 
mlijeko, sir, jaja, i tako dalje, pa da će se vazda 
uzdržavati od ovakih jela, bili su vezani četvrtim za- 

vjetom. Boljelo je sv. Franciska gledajući, kako 
često i lakoumno kršćani prestupaju zapovijed o 
postu; on je držao, da je to vrelo mnogim grije- 
sima i glavna smetnja, da se tjelesne požude (želje) 
ukrote i duh da oblada tijelom. S toga htjede sa bra- 
ćom svojom pohlepnomu svijetu dati primjer kršćan- 
skoga posta; htjede ljude uvjeriti o potrebi, vrije- 
dnosti i blagoslovu posta, i tako mlitave podbosti, 
da vjernije drže zapovijed crkvenu o postu i izvr- 
šuju onu krepost, koju je sam Hrist Gospodin na 
ovome svijetu izvršivao. 

Red sv. Franciskom Paulskim osnovani, kaoti 
nova mladica iz stabla općenitoga reda franciskan- 
skoga, brzo se razgrana po Italiji, kasnije po Fran- 
cuskoj, Španjolskoj i Njemačkoj; braća toga reda 
zovu se minimi (najmanji) 1 paulani. 

= Ferdinando Prvi kralj Napuljski, čijoj je kući 
sv. Francisko različita zla naprijed kazao, ozlo- 
voljen što svetac bez njegova dopuštenja gradi 
kloštre, posla kapetana sa šezdeset momaka, da 
sveca uhvate i dovedu u Napulj; no sav bitak i 
postupak sv. Franciska toliku je imao vlast na ka- 
petana, da se nije usudio dirati u njega, nego po- 
vrativši se u kraljevske dvorove uze slobodno bra- 
niti djela Franciskova. 

Gospodin obilato nadari vjernoga slugu svo- 
jega svrhunaravnim darovima proroštva i čudo- 
tvorstva. Tako je mnogo godina prije dogagjaja 
prorekao, da će Turci uzeti Carigrad. Kad se ra- 
dilo o tom, da bude Francisko proglašen svecem, 
Lovrencije biskup Grenobleski pisa papi Leonu 
Desetomu, da mu je svetac mnogo stvari objavio, 
koje samo Bog i on znade. Sv. Francisku kao da 
se je priroda pokoravala: on je molitvom svojom 

davao slijepima vid, nijemima govor, bolesnima 
zdravlje. Jednom dogje k njemu sestra njegova 
Brigita plačući i jaučući, da joj je sinak umro. 
Svetac se moli neko vrijeme za pokoj preminulih, 
onda dade mrtvo tijelo djeteće donijeti u celicu 
svoju, i stade opet moliti se Bogu. Kad po tom 
majka uljeze u celicu, nagje sinka opet živa. Uskr- 
snuti mladić, kojemu bješe ime Nikola de Alesso, 
poslije stupi u red najmanje braće i proslavi se 
krepošću i bogoljubljem. Kamo bi god došao sv. 
Francisko, svagdje bi ostavio tragova svoje ljubavi, 
i svagdje bi s veseljem i slavljem dočekan. Ali uza 
sve one velike darove koje primi od Boga, i uza 
sve štovanje koje mu dava narod, on je sebe držao 
vazda najmanjim: što je čovjek bliže Boga, veći i 
uzvišeniji ukazuje mu se Bog, i manji i nevredniji 
je samomu sebi. 

Čudesa koja je Bog tvorio preko sluge svo- 
jega sv. Franciska, razglasiše se daleko i široko. 
Papa Pavao Drugi htjede se o njima uvjeriti te 
posla godine 1469. jednoga komornika svojega k bi- 
skupu u Kosenzu, da dozna od njega, šta je i kako 
je. Biskup reče poslaniku, da sveca dobro poznaje, 
da je on čovjek izvrsnih vrlina, i svjetova ga, neka 
ide sam k svecu, da ga vidi i upozna, Komornik 
pogje k sv. redovniku s kanonikom Karlom Pyr- 
rhonom iz Kosenze, kojega je Francisko deset go- 
dina pregje iscijelio od bolesti. Kad su ova dvojica 
došla k Francisku, nagjoše ga gdje s radnicima 
radi kod gragjenja crkve; no čim smotri prihodnike, 
ostavi djelo i pogje im na susret. Kad mu je ko- 
mornik hotio poljubiti ruke, ne da svetac veleći: 
pPristoji se, da ja tebi poljubim ruke, koje su pri- 
noseći za trideset godina sv. misu posvećene“, Ko- 

mornik se začudi ovim riječima; budući da ga 
Francisko nije nikada prije vidio, nikad ga upoznao, 
domisli se komornik, da samo od Boga može znati 
broj njegovih svećeničkih godina. Onda mu ko- 
mornik reče, da bi želio s njim u kloštru govoriti; 
Francisko ga odvede u celicu. Papinski poslanik, 
čovjek bistrouman, umje razgovor taki zametnuti o 
zadruzi Franciskovoj, te za nju reče, da je prijeko 
preoštra, prekori Franciska, što je započeo neke 
nove stvari i opomenu ga napokon, neka ne vara 
samoga sebe ineka se pazi od tajne oholosti. Sveti' 
Francisko mirno sluša prigovore i ponizno ali 
ozbiljski i temeljito brani sebe i braću. Videći pak 
Francisko da se riječi njegove slabo primaju ko- 
mornika, uzme u šaku živa ugljevlja da se i ne 
opeče, i kaže, da je Bog onima poslušan, koji ga 
služe prostim srcem. Ovo čudo, ove uzvišene riječi 
silno se prime komornika, sumnje njegove iščeznu, 
i pun štovanja k sv. Francisku vrati se u Rim, gdje 
papu o svemu obavijesti, što je vidio i čuo. 
Godine 1482. pogje sv. Francisko u Francusku 
ka kralju Ludoviku Jedanaestomu, koji plašeći se 
smrti bližnje uzdao se.je u svečev zagovor i pomoć. 
Isprva je bila prošnja kralja Francuskoga i samoga 
kralja Napuljskoga uzalud; Francisko nije hotio 
ići u Francusku. ,Ne ću da kušam Boga — govo- 
raše Francisko — i da prevalim put od četiri sto- 
tine sati a to za volju vladaru, koji od mene ište 
čudo iz niske, sasvim čovječje i svjetovne namjere“. 
No kralj Ludovik obrati se k papi Sikstu Četvr- 
tomu, neka on privoli Franciska da ide u Fran- 
cusku. Kad je sluga Božji od pape primio dva 
pisma, kojima mu se zapovijeda, da ide odmah u 
Francusku, posluhnu bez prigovora. Došavši k bo- 

lesnomu kralju, umoljen neka od Boga isprosi 
dulje življenje kralju, iskreno i prostodušno odreče, 
da je i življenju kraljevu odsječen kraj i konac kao 
i življenju drugih ljudi; odluke su Božje nepromje- 
nite, s toga je najbolje predati se volji Božjoj pa 
“se pripraviti za svetu smrt. Ovakve opomene i 
molbe sv. Franciska nijesu bile uzalud; kralj se 
dozva i skrušeno umrije u naručju čovjeka Božjega. 
Ludovikov nasljednik kralj Karlo Osmi još je veće 
pouzdanje imao u sv. Franciska te mu sagradio dva 
kloštra. Kad je Karlo Osmi umro, Francisko zamoli 
njegova nasljednika Ludovika Dvanaestoga, da se 
može povratiti u Italiju. Ludovik pristade isprva, 
ali mu naskoro bi žao, i ne htje nikako, da Fran- 
cisko otigje, jer je on za kuću njegovu i svu kra- 
ljevinu ' velik blagoslov; i tako ostade Francisko 
do smrti svoje u Francuskoj. 

Imajući sv. Francisko devedeset i jednu go- 
dinu vijeka svojega, poduze ga groznica, i on se 
obradova smrti. Zatvori se u celicu ne hoteći više 
općiti s ljudima, da misli samo o vječnosti i da se 
pripravi za onaj dan, koji će ga ujediniti sa Spa- 
siteljem. Na cvjetnu nedjelju obrva ga još jača 
groznica. Na veliki četvrtak skupi oko sebe još 
jedan put učenike i opet im preporuči, da ljube 
Boga, da se ljube megju sobom i da vjerno izvr- 
šuju pravila reda svoga. Tada se ispovjedi i primi 
sv, pričest bos i s užetom oko vrata, kako je u 
taj dan običaj u njegovoj zadruzi. Sjutradan dne 
2. travnja 1508. angjeli popratiše dušu njegovu 
k Bogu. 

Sveti je Francisko četvrtim zavjetom obavezao 
braću reda svojega, da onako oštro poste sav svoj 
vijek, kao što su starodrevni kršćani postili u 
vrijeme korizmeno (časni post). Kršćani pak u staro 
doba postili bi tako, da ne bi cijeli dan ništa jeli 
sve do sunčanoga zahoda, a tek onda bi se malo. 
okrijepili jelom nemrsnim. . 

Sada je zapovijed crkvena o postu mnogo 
blaža zbog mlitavosti kršćanske. Sad je zapovjedni 
post uz korizmu svaki dan osim nedjelje, u kva- 
terne sedmice u srijedu, petak i u subotu, u 
dane uoči Duhova, Petrova, Velike Gospe, Svih 
Svetih i Božića, k tomu u došašće Gospodnje iliti 
advenat u srijedu i petak. U ove posne dane do- 
pušta se sada jedan put na dan i to o podne na- 
jesti se do pune sitosti, a u večer okrijepiti se 


. samo malo, jelom dakako svagda nemrsnim. Osim 


toga zabranjuje se u sve petke i subote u godini 
i u sve nedjelje uz korizmu jesti što god mrsno, to 
jest meso od toplokrvnih životinja i gdješto ta- 
kogjer jaja i mliječna jela naročito sir; samo ako 
Božić pada u petak, slobodno je u onaj petak meso 
jesti. Još se u našim biskupijama dopušta mrsiti uz 
korizmu svaki dan do cvjetnice osim srijede, petka 


i subote; ali se i u ove dane, kad se mrsi, smije 


samo jedan put najesti do sitosti i samo jedan put 
mrsiti. Jošte se dopušta mrsiti svake subote u go- 
dini, kad u subotu ne pada drukčije post. Tko je 
još povrh toga oprošten od poena, uči nas kate- 
hisam. 

Post je posvetio sam Spasitelj naš Isukrst 
primjerom svojim postivši četrdeset dana i četrdeset 
noći prije nego je započeo djelo spasenja. Postio 
je i preteča Spasiteljev sv. Ivan Krstitelj; postili 

su i apostoli, postili sveci. A namjera je postu 
krotiti tijelo i po tom i duh krijepiti te prikladnim 
činiti za moljenje i razmišljanje o stvarima vječnim. 

No mnogi sadašnji kršćani govore, da im nije 
moguće postiti ili u petak ne mrsiti. Komu je 
zbilja nemoguće, on dakako i nije dužan postiti; 
jer nemogućih stvari nije nitko dužan činiti. Ali 
mnogi kažu, da ne mogu, premda bi lijepo mogli, 
samo kad bi pravo hotjeli, kao što su mogli ne- 
brojeni drugi kršćani. Bojiš li se zar, da ćeš se od 
posta razboljeti? Onda toga straha nitko drugi ne 
utjeruje u te nego sotona, glavni neprijatelj postu. 
Duh ti sveti baš protivno veli (Crkv. 37, 34): ,Koji 
je uzdržljiv, produži život“. Koji je uzdržljiv u jelu 
i pilu, koji umije obuzdati pohlepu na užitak, može 
se nadati dugu životu. To nas i život uči. Evo da- 
našnji svečar posteći mnogo doživje devedeset i 
jednu godinu. Još su veću starost doživjeli sveti 
Teodosije, Antonije, Romualdo i Simeon, o kojima 
smo već govorili i koji su mnogo postili. Nije doista 
post nego su posve druge stvari, što zdravlju čo- 
vječjemu škode i život skraćuju, to su naime preko- 
redno jelo i pilo, besposlica, srditost, dugo spavanje 
i ružni grijeh nečistoće. Pitaj liječnike, gledaj život, 
ne govorimo li pravo. 

Ali ako, dragi kršćanine, hoćeš postom da 
postigneš onu namjeru, za koju ga Crkva zapo- 
vijeda, valja da se uzdržiš u posno vrijeme ne samo 
od jela i mesa nego i od drugih gdjekojih stvari, 
koje su drugda dopuštene. Na priliku možeš manje 
ići u društva, kloniti se nepotrebna govorenja i 
smijanja, paziti bolje na oči svoje, ne sloniti na 
prozoru, ranije ustajati, da uzimaš više vremena za 
molitvu i službu Božju, činiti radove, koje inače 

drugi rade na mjesto tebe, i drugo koješta. Bez 
pregorijevanja, bez odricanja, bez trapljenja ne 
uljeze u kraljevstvo nebesko! ,Kraljevstvo nebesko 
na silu se uzima“, kaže Spasitelj. (Mat. 11, 12.) 


Pomolimo se. 

Bože, poniznima visino, koji si blaženoga Franciska ispovje- 
dnika uzvisio slavom svetaca svojih, udijeli, molimo, da njegovim 
zaslugama i nasljedovanjem plaće poniznima obećane srećno posti. 
gnemo. Po Hristu Gospodinu našem. Amen. 


L- 

ihardo rodi se godine 1197. u Engleškoj 
od roda ne niska ali prezadužena. Izma- 
lena klonio se dječjih igara i zabava, i po- 
kazivao se u svem vladanju blag i ponizan. Kad 
su mu roditelji umrli, brat mu stariji, dugim tamno- 
vanjem satrt na duhu i na tijelu, uze gazdovati, ali 
ubog i nevješt ni u čem ne napredova. Da Rihardo 


. bratu pomogne, bi mu sluga, ter ori, kopaj i svako 


djelo u kući i u polju radi; zato ga brat tako za- 
milova, da mu je svu baštinu svoju pismeno predao. 
Onda prijatelji Rihardovi gledahu, da ga čestito 
ožene; i zbilja mu isprosiše djevojku uglednu i 
imućnu. Ali tada bude bratu Rihardovu žao, što 
mu je predao i svoju baštinu, jedno iz zavisti a 
drugo što se je bojao, da bi brat uza ženu za nj 
manje mario. Čim je to zapazio Rihardo, reče 
bratu: ,Dragi brate, neka ti se s toga ne smućuje 
srce; koliko si ti meni bio udvoran, toliko ću i ja 
tebi biti. Evo vraćam ti zemlju i pismo, a i dje- 

vojku, ako se svidi tebi i njezinim prijateljima, jer 

.joj nijesam nikad poljubio lica“. I odmah ostavi 
zavičaj i djevojku i sve prijatelje, i pogje u veliku 
školu najprije u Oxford a onda u Pariz. U jednom 
i drugom gradu tako je pohlepno učio, da je malo 
mario za jelo i odijelo. Jer kako bi poslije pripo- 
vijedao, on je još s dvojicom gjaka nastavao u 
jednoj sobi, i sva trojica imala su samo jednu ka- 
banicu i spavala na podu. Kad bi dakle jedan od 
njih u kabanici otišao u školu, druga dvojica ostala 
bi kod kuće; i tako bi se izmjenjivali. Hrana im 
je bila najviše moča: uzeli bi hljeba te ga umakali 
u malo vina, Od siromaštva nijesu mogli mesa ili 
ribe jesti do u nedjelju ili praznik; sa svim tim 
kazivao bi, da onako vesela i ugodna života nije 
nikad u svom vijeku provodio. 

Kad je Rihardo u visokoj školi Pariškoj bio 
iskušan vrijednim za učitelja, vrati se u domovinu 
i postade učitelj u Oxfordu, nastojeći ono, što je 
prije sam skupio, drugima da obilato preda. Ali se 
Rihardova žegja za znanjem jošte ne ugasi; u 
Oxfordu i Parizu bješe se učio filosofiji (mudro- 
znanstvu), sada kad je bio već učitelj, ode u Italiju, 
u slavnu Bolognu, da uči Rimsko i crkveno pravo. 
Sedam godina bavio se o ovim naucima i toliko 
napredovao, da bi bolesna učitelja zamjenjivao u 
školi, i učitelju bio tako u volji, da mu je kćer 
svoju nudio za ženu, ako li hoće da ostane u Italiji. 
Ali Rihardo voli povratiti se u Oxford, gdje po- 
stane kancelar visoke škole a po tom kancelar 
nadbiskupa Kanterburyjskoga sv. Edmunda. Kad 
je sv. Edmundo umro u Francuskoj, Rihardo otigje 
u grad Orleans, da kod dominikana sluša 'nauke 
bogoslovske. Primivši sveti red svećenički vrati se 

u domovinu i uzme upravu malene župe i preda 
se svom pomnjom novomu zvanju: moli se Bogu i 


žrtvuje za vjerne na oltaru, dijeli im duhovnu 


hranu, hljeb životni pri stolu Gospodnjem, trudi se 
usaditi im u srce nebeski nauk sv. evangjelja, 
krijepi ih ljubaznom opomenom na putu kršćan- 
skoga življenja, sjetne i nevoljne podiže k veseloj 
nadi, u svakoj tegobi pomaže im besjedom i djelom. 
Štovan i ljubljen od svijeh ništa drugo ne želi, 
nego da dane vijeka svojega završi megju njima 
kao otac megju djecom svojom. 

No promisao Božji izvede sv. Riharda iz skro- 


.višta na vidik, metne ga na svijećnjak, neka svijetli 


svjema, koji su u domu Gospodnjem. Novi nad- 
biskup pozove ga opet za kancelara. U to vrijeme 
umre biskup u Chichesteru, a na mjesto njegovo 
bude izabran čovjek povoljan kralju Henriku Tre- 
ćemu ali nevrijedan svetoga reda biskupskoga, zato | 
taj izbor biskupi odbace i jednodušno proglase 
biskupom Chichesterskim Riharda. Kralj Henrik 
s toga dogagjaja veoma ljutit zatvori pred Ri- 
hardom biskupske dvorove u Chichesteru i otme 
mu sva biskupska dobra. Rihardo ode glavom u 
Rim, gdje ga papa potvrdi i sam posveti za biskupa. 
Povrativši se u Englešku uzme upravljati bisku- 
pijom, no mora dvije godine prebivati pod tugjim 
krovom i jesti kod tugjega stola; onda mu istom 
kralj preda dobra biskupska. Kako je sv. Rihardo 
u one dvije godine, kad nije imao ničesa, svom 
trudbom izvršivao velike dužnosti biskupske, sada 
ih je još radije opremao, jer je mogao više milo- 
stinje dijeliti i druga djela milosrdnosti činiti. 
Odijevao se sasvim prosto, bio stalan i strpljiv u 
nesreći, ljubazan podložnicima, revnostan u molitvi, 

dobar svjema i neprijateljima, no i tvrd opakim 
prestupnicima Božjih i crkvenih zapovijedi, naro- 
čito raskalašnim svećenicima. Jednoga svećenika 
od visoka roda izbaci iz službe, što je oteo Bogu 
posvećenu djevicu; sam kralj i nadbiskup i mnogi 
velikaši mole sv. Riharda, da oprosti lakoumnomu 
prestupniku, ali im odgovara, dok je on živ, u bi- 
skupiji Chichesterskoj svećenik, koji je počinio ono- 
liku sablazan, ne će dobiti službe. Vazda je čitao i 
razmišljao iz duhovnih knjiga, i onda kad je bio 
na putu, i nikad nije jeo mesa. Jedan put bila ve- 
lika skupoća u biskupiji sv. Riharda, i javili mu 
da su mu već sve žitnice ispražnjene i sav a 
potrošen; onda zapovjedi, da se prodađu konji i 
sve dragocjene stvari njegove a dobivenim novcem 
da se kupi žita za siromahe. Za sebe je trebovao 
malo. Kad nije više ništa imao za dijeljenje, dao bi 
ubogima srebrninu svoju, neka je založe, dok bi 
je mogao iskupiti. Svatko se čudio, odakle sv. biskup 
uza svu rasipnu podatljivost ipak uvijek smaže 
pomoć bijednima i ništima. Za stare i nemoćne sve- 
. ćenike sagradi kuću opskrbionicu. Neumoran pak 
bijaše u propovijedanju riječi Božje iu naučavanju 
kršćanskoga nauka. Kako je bio propovjednik na 
glasu, pozva ga Rimski papa, neka u Engleškoj 
propovijeda za pomoć Svetoj Zemlji križarski rat. 
Propovijedajući dogje u Dover, gdje posveti crkvu 
na čast sv. Edmundu i groblje. Tu se.razboli i 
odmah stane pripravljati se za smrt Pouzdanim 
prijateljima proreče čas, kad će umrijeti. Kad se 
taj čas približavao, uzme raspelo u ruke, ogrli ga 
izljubi sv. rane na njemu i reče: ,Hvala ti, Gdigob 
dine Isukrste, za sva dobra, koja si mi učinio, za 
muku i sramotu, koju si za me podnio. I ti znaš, 

Gospodine, da sam ja pripravan, ako je tebi po 
volji, sve muke i sramote i smrt za tebe podnijeti ; 
i kako znaš, da je to istina, smiluj se na me, jer 
tebi preporučujem dušu svoju. Marija, Majko milo- 
srdnosti, od neprijatelja nas brani i na čas smrti 
sahrani“. Ovako govoreći sv. Rihardo u nazočnosti 
svaćenika i naroda preda dušu Stvoritelju dne 
3. travnja 1253. 

Sveti je Rihardo obišao mnogo škola, da što 
više nauči; pa što je ovako skupio znanja, potle 
je kao učitelj, kao župnik i kao biskup marljivo 
predavao drugima. 

Od tebe, dragi čitaoče, ne ište se, da obilaziš 
velike škole, ondje sabiraš blago svakojakoga 
znanja i tada drugima dijeliš. Ali se od tebe kao 
od razložna stvorenja može tražiti, da riječ Božju, 
koju su najčestitiji ljudi svakoga doba gledali sa- 
čuvati i raširiti, ne prezreš kao kamečak, o koji 
lupiš nogom na putu, nego da je drage volje čuješ 
i prihvatiš. Jesi li ti ikada vidio, da lastavičić 
prezre hranu, što mu donese stara lastavica? I jesi 
li već vidio, da se siromah krati primiti dar, koji 
mu se nudi od draga srca? A ipak se nagje stotina 
i stotina ljudi, koji nijesu voljni primiti hrane i 
milostinje, što im Crkva nudi za njihove uboge, 
jadne, gole i smrzle duše. Doista nije mnogo, kad 
se od tebe traži, da onako voljno prihvatiš ponu- 
gjenu riječ Božju i nauku kršćansku, kako ju je 
pomnjivo učio i druge naučavao sv. Rihardo. U 
svaku ti nedjelju Crkva preko duhovnika navje- 
šćuje riječ Božju; u svaku nedjelju a možebiti često 
i u djelatnik u večer imaš vremena, da čitaš knjigu, 
koja te poučava u kršćanskom nauku. Mnogo če- 

ljade u gradu u nedjelju šiva ili veze, jer. mu je 
dugočasno; a uz to mu je glava prazna i preple- 
tena tek paučinom svakojakih grešnih i ludih misli. 
A. opet gdjekoje čeljade na selu ide u polje ili sjedi 
u krčmi, da mu progje dan; a da ono čeljađe u 
gradu ili ovo na selu pitaš: zašto si na svijetu? ne 
bi ti znalo odgovoriti. 

Iz života sv. Riharda nauči se tomu, da u na- 
.predak pomnjivo proučavaš nauk kršćanski. Vjeruj, 
tko god ti bio, ipak ne znaš jošte koješta iz vjere 
i nauka kršćanskoga, pa ako i znaš naustice, nijesi 
još. mnogočemu pravoga dubokoga smisla shvatio. 
Idi marljivo k nauku kršćanskomu, nabavi dobrih 
knjiga, čitaj ih, razmišljaj i razgovaraj o svemu 
s ozbiljnima i dobro poučenim kršćanima. Budi u 
tom revnostan (marljiv) a za dobro svoje, jer ti je 
nauk kršćanski tako potreban za život kršćanski, 
kao što je nejačetu potrebno materinje mlijeko za 
život tjelesni. 

Pomolimo se. 

Usliši, molimo Gospodine, prošnje naše, koje donosimo o 
svetkovini blaženoga Riharda ispovjednika tvojega i biskupa, i koji 
ti je vrijedan bio dostojno služiti, njegovim odvjetnim zaslugama od 
svijeh nas odriješi grijeha. Po Hristu Gospodinu našem. Amen. 


Lo 


4. dan travnja. 
Sveti Isidor Sevillski. 


ijeć smo u žiću sv. Leandra (vidi 27. dan 
mjeseca veljače) napomenuli današnjega 
svetitelja: veoma ugledni, imućni i bogo- 


bojazni ženidbeni druzi Severijan i Teodora živješe: 
u šestom stoljeću po rogjenju Hristovu u Karta-: 


«ad 

geni gradu Španjolskom i srećni imaše djecu: sv, 
Leandra biskupa u Sevilli, sv. Fulgencija biskupa 
u Eciji, sv. djevicu Florentinu i sv. Isidora, da- 
našnjega svečara, po smrti Leandrovoj biskupa u 
Sevilli. 

Pripovijeda se, dok je bio Isidor još maleno 
dijete, da ga je dojilja ostavila u vrtu u travi. 
Dogje po tom otac njegov onamo i spazi roj pčela 
gdje oblijeću i zuje. On pristupi a to vidi, da su 
pčele sjele djetetu na lice i pače da na njegova 
usta ulaze i izlaze kao na ulište u košnice. Otac 
Pograbi dijete i metne ga sebi na ruke, a pčele 
odlete u vis. To bi imalo zlamenovati, da će ovo 
dijete kao pčela kupiti med božanstvene mudrosti 
iz duhovnih knjiga i da će opet iz njegovih usta 
nebrojeni drugi ljudi dobivati slatku hranu nebe- 
skoga nauka. 

Isidoru umriješe rano roditelji, pa ga brat 
njegov sv. Leandar biskup u Sevilli uze odgajati. 
Brat nagoni dječaka ka knjizi, ali se njemu knjiga 
nekako suhoparna čini, pa bojeći se kazni pobjegne 
iz Seville. Dogje do zdenca (bunara), i tu vidi tvrd 
kamen na više mjesta izduben i oplatu oko zdenca 
kao ižlijebljenu od užeta, kojim se vadila voda. 
Dogje žena na vodu, pa je Isidor pita, tko je i 
k čemu onako kamen izdubao i oplatu ižlijebio ? 
Žena mu reče, da je oplatu onako ižlijebilo uže, 
koje se po njoj svejednako osmiče vadeći vodu, a 
kamen da su izduble kapi, koje često na nj padaju. 
Sada razmisli dječak: kad se i pretvrdi kamen 
čestim kapanjem meke vode izdube, i kad se drvo 
čestim vučenjem užeta ižlijebi; koliko više mogu ja 
čovjek, po milosti Božjoj, učeći se svaki dan od 
malena početka doći do velika znanja! Ovim raz- 

mišljanjem  osokoljen nastavi čvrstom voljom i 
neumornom trudbom nauke svoje. 

Što su mu učitelji i knjige pružali znanja, sve 
je to Isidor kao gladan prihvatio i vjerno u pameti 
zadržao, da bude jednoć iz duhovne žitnice svoje 
mogao dijeliti hranu kršćanskomu narodu. I izagje 
Isidor marljivošću svojom velik učenjak, tako da je 
i jezike Latinski, Grčki i Hebrejski (Židovski) dobro 
znao, i vješt bio u mudroznanstvu, pravoslovlju, 
govorništvu i svijem naukama, koje su se mogle 
znati u tađašnje doba. Pače može se reći, da je 
Isidor znanjem pretekao sve ljude doba svojega. 
A koliko je napredovao znanjem, toliko _ je i 
vrsnoćom i bogoljubljem. Glavni pak učitelj u zna- 
nosti i pobožnosti bio mu je brat sv. Leandar, koji 
ga je upoznao i s prijateljem svojim, sa svetim 
papom Gregorijem Velikim. 

Sv. Isidor još mladićem tako je srčano javno 
uzbijao krivu vjeru arijansku, da ga krivovjernici 
umalo nijesu ubili. Kad mu brat sv. Leandar oko 
godine 600. umro, bude on suprot svojoj. volji no 
brigom kralja Rekareda a na radost svećenstva 1 
naroda i s privoljom pape Gregorija uzvišen na 
biskupsku stolicu. Papa posla mu nadbiskupski 
plašt. Biskupom radio je mnogo za čistoću vjere i 
života kršćanskoga. Prije svega brinuo se za sve- 
čenički stalež; izbliza i izdaleka pozva k sebi sve- 
ćenike, da ih još bolje pouči u duhovnim znano- 
stima. Ali su svećenici dolazili i nezvani, ne samo 
da ga slušaju nego da ga i vide kao draga oca. 
Zato je izvan grada Seville sagradio prekrasan mo- 
nastir. u kojem su on sam i drugi odabrani uče- 
njaci naučavali svećenike i one, koji su se pripra- 
vljali za stalež svećenički. Jer je držao, da je glavno 


188. 

vrelo svemu zlu i krivoj vjeri opako vladanje sve- 
ćenika i redovnika i neznanje njihovo u Svetom 
Pismu. Iz njegove škole izigjoše megju drugima 
sv. Ildefonso biskup Toledski i sv. Braulion biskup 
Saragoški. I druge monastire sagradi sv. Isidor i 
skrbi se, da se u njima vodi život doista duhovni 
za sazigjivanje puka kršćanskoga. Pisac žića Isido- 
rova kaže: ,Kao što orao poziva orliće, tako je on 
duhovnike pobožnim opomenama. sokolio na ne- 
beske želje“. 

Nego sv. Isidoru nije bilo dosta kraljevstv 
Božje širiti u svojoj biskupiji; i u drugim kraje- 
vima i zemljama nastojao je raditi za kraljevstvo 
Božje velikim znanjem i velikim štovanjem, koje 
je svagdje imao. Kamo nije mogao sam dospjeti 
gledao je dobro tvoriti preko pisama i poslanika, 
i napisao je mnogo knjiga za pouku, koje se još 
dandanas mnogo cijene. 

Za vremena sv. Isidora bilo je u Španjolskoj 
držano mnogo crkvenih skupština, kojima je on bio 
duša. U takvim skupštinama biskupskim bio je po- 
najviše on predsjednik, i jamačno su poglavito po 
njegovoj mudrosti i revnosti dokončane vrsne 
odredbe za dobro crkvenoga duha i života. U jednoj 
takvoj skupštini javno se sv. Isidor prepirao pred 
svjedocima sa Gregorijem biskupom krivovjerničkim 
i tako je krepko potiskao njegove krive nauke, 
da se je krivovjernik priznao nadvladan, pa kako je 
nazočan bio jedan slijepac, kojega je onamo doveo 
glas o svetosti Isidorovoj, to nadvladani Gregorije 
uzme rukavicu iz ruke Isidorove i njom dotaknuvši 
se očiju slijepčevih na glas reče: , (Gospodin Isukrst, 
koji je preko blaženoga Isidora rasvijetlio oči mo- 
jega srca, po njegovim svetim zaslugama neka se 

dostoji rasvijetliti oči tijela tvojega za potvrdu 
vjere“. Na ove riječi provri slijepcu krvca s vegja 
te progleda, a svi nazočni udare u hvalu Bogu i 
svecu njegovu. Kad je sv. biskup jedva jedvice 
utišio viku, uze naučavati, kako je Isukrst pravi 
Bog i pravi čovjek, u jednoj osobi imajući dvije 
naravi, božansku i čovječansku. 

Prije smrti sveti je Isidor šest mjeseci svaki 


dan od jutra do večera dijelio milostinju ubogima.. 


Kad se bolest pogoršala i oslabljen želudac nije 
mu mogao više podnositi jela, dozva dva područna 
biskupa i dade se odnijeti u crkvu; na to se sleže 
silan svijet onamo, siromasi, narod, duhovnici, i 
nasta toliki krič i plač, da su i najtvrdokornijima 
navalile suze na oči. U crkvi morađoše biskupi na 
Isidora navući pokorničko odijelo i na glavu mu 
posuti pepela, tada raskriljenih ruku pomoli se na 
glas Bogu za oproštenje grijeha svojih. Onda primi 
od biskapa presveto tijelo i krv Gospodnju, duboko 
uzdišući pri tom, jer se je nedostojnim držao. Zatim 
prosi sve nazočne za oproštenje, ako je koga 
prezrio ili u ljutosti uvrijedio; ujedno izjavi, da i 
on oprašta svjema i otpušta dugove onima, kojima 
je što uzajmio; i sve što god mu je ostalo imutka, 
podijeli siromasima. Još opomenu sve, da se ljube, 


i sa svjema se oprosti poljupcem svetim. Po tom 


ga odnesoše u celicu njegovu, gdje je četvrti dan, 
dne 4. travnja godine 636. svetu dušu predao Go- 
spodinu. 

Sveti se Isidor u Crkvi katoličkoj štuje kao 
crkveni otac i učitelj. 

Onu priču o pčelama u početku žitka Isido- 
rova pripovjedismo samo zato, da iz nje izvedemo 
prikladan nauk; jer se na pčelu može ugledati u 


koječem svaki čovjek imenito pak kršćanin. 


iz glave čovječje misli neprestance izlijeću; 
misli u kršćanina bogoljupca jesu kao pčele: one 
izlijeću za Bogom, za Hristom, za svecima njegovim, 
sišu ondje pobožnim razmišljanjem med, i nose ga 
natrag unutar, i grade od njega pobožne osjećaje 
i odluke; a misli u čovjeka svjetoljupca jesu kao 
ose, one izlijećući natrag ništa ne donose. — 
Pčele se klone svakoga smrada, i ako se i na- 
mjere na otrovno bilje, otrov ostavljaju a uzimlju 
samo med. Tako odvraća i bogoljubac oči, uši i sva 
osjetila od svega, što je nečisto i što bi mu moglo 
okaljati dušu; a kad se ne može ukloniti svemu 
ter je prinugjen vidjeti i čuti što grešno, tim se 
ne će dati omrljati ili otrovati, nego će iz toga 
dobro crpsti: u duši će mu se duriti grijeh, obnovit 
će odluku kloniti se zla, pomolit će se Bogu za 
grešnika, opomenut će ga i ukoriti, i revnosno će 
nastojati, da utamani onaj grijeh. — Pčela ne traži 
meda i voska najviše zato, da ga uživa, nego da 
ga spremi; osa pak potroši sve slatko što nagje, i 
ništa ne donese u gnijezdo na ostavu. Kao osa 
radi i svjetoljubac: što god ovaj svijet nudi, sve 
hoće da uživa, a i ne misli, da spremi što god za 
vječnost; nasuprot bogoljubac po mjeri uživa do- 
puštene stvari ovoga svijeta, ali mu užitak nije 
glavna stvar, nego što mu život nugja, nastoji tako 
uživati, da odatle skupi blago za vječnost. — Pčela 
ne traži i ne radi samo za sebe nego u skupu i za 
Skup. I kršćanin ima na umu, da pripada velikomu 
skupu, Crkvi katoličkoj, domovini, općini, porodici; 

s toga se pri svemu svome radu ne obzire samo 
na svoju korist nego i na opće dobro. 

Razmotri de sada, dragi čitaoče, jesi li ti 
kršćanska pčela ili nekršćanska osa; pa ako si ne- 
kršćanska osa, gledaj, da se što prije prometneš 
kršćanskom pčelom. 


Pomolimo se. 

Bože, koji si puku svojemu za službenika vječnoga spasenja 
udijelio blaženoga Isidora, podaj, molimo: koga smo imali učiteljem 
životu na zemlji, da budemo vrijedni njega imati zagovornikom na 
nebesima. Po Hristu Gospodinu našem. Amen. 


a 


5. dan travnja. 
Sveti Vincencije Ferrer. 


SZgiv. Vincencije pripada megju onakove 
izvanredne ljude, kakove Bog podiže u doba 
di žalosno i pogibljivo po svetu Crkvu svoju. 
A u vrijeme, u koje je živio sv. Vincencije, rastrzao 
.je nešivenu haljinu Hristovu, Crkvu katoličku, ža- 
lostan razdor, i pogibao joj prijetila od novih krivih 
nauka Wiklefovih i Husovih. 

Vincencije prezimenom Ferrer bješe sin ro- 
ditelja imućnih, bogobojaznih i veoma podatljivih, 
jer bi svake godine učinivši račun o dohotku i 
trošku suvišak podijelili ubogima. Vincencije rogjen 
godine 1357. u Španjolskoj u gradu Valenciji iz- 
malena pokazivaše blagu i ozbiljsku ćud i oštar i 
na svaki nauk prikladan um. Kad mu je bilo 
osamnaest godina, s dopuštenjem roditeljskim stupi 
u duhovni red dominikanski, u kojem je za ugled 
sebi odabrao sv. Dominika, trudeći se iz svih sila 

povoditi se za njime. Zato je pomnjivo proučavao 
Sveto Pismo i svete oce. Mladoga umnoga redo- 
vnika poslaše starješine u velike škole u Barcellonu, 
zatim u Leridu, gdje je iz ruku papinskoga posla- 
nika Petra de Luna primio doktorski (učiteljski) 
klobuk. Povrativši se u Valenciju razlagao je Sv. 
Pismo i opremao službu propovjedničku. Naskoro 
izagje Vincencije najglasovitijim propovjednikom 
svojega vremena. Propovijedi njegove imale su 
osobitu, živu i životvornu silu, koja sukljajući iz 
vruća srca i druga je srca ražarivala; one nijesu 
bile toliko brižno gojeni plod nauka i mučno djelo 
marljivosti i umijeća, koliko više prirodni izljev 
ognjevite, duhom Božjim razgrijane duše. U to 
vrijeme snagje sv. Vincencija teško kušanje. Lijepi, 
mladi i slavljeni propovjednik užeže u srcu mlade 
i raskošne ženske glave plamen, koji nije bio 
s neba; ona pogibaše za njim, te ne mogavši se 
drukčije doželjeti grešne želje pričini se bolesnom 
i dozva njega, tobože da mu se ispovjedi. Kad je 
došao Vincencije, očitova mu ženska žarku ljubav 
svoju; on sav prestravljen stade joj ozbiljski go- 
voriti, kolika je grehota želja i postupak njezin, i 
rekavši joj napokon, da je tijelo i dušu svoju od 
mladosti posvetio Isusu Hristu, naglo otigje. Pre- 
varenoj ženi prometnu se ljubav mržnjom, pa kao 
što je nekad žena Putifarova svaljivala krivnju na 
nevinoga Josipa, tako je i ova sada na sv. Vin- 
cencija. On je šuteći i trpeći nosio trnovu krunu 
potvoranja, dok nije sama nesrećnica dozvavši se 
pameti javno porekla potvoru, 

Napomenuti već poslanik papinski stožernik 
(kardinal) Petar de Luna idući ka kralju Francu- 
skomu bješe sa sobom poveo Vincencija, da mu 

govorničkim darom svojim uzveliča poslanstvo; no 
pusti svjetovni, razmaženi i tašti život u kraljevskom 
dvoru naskoro se Vincenciju tako ogadi, da se je 
požurio natrag u tišinu monastirsku, gdje se svom 
dušom i svim srcem posveti službi propovjedničkoj. 
Megjutim stožernici u Avignonu (u Francuskoj) 
stanujući izabraše papom istoga Petra de Luna, 
koji kao papa nadjenu sebi ime Benedikto Tri- 
naesti; a u Rimu bješe već izabran papa Bonifacije 
Deveti. Tako nastade u Crkvi katoličkoj žalostan 
raskol. Petar de Luna, sada papa Benedikto Tri- 
naesti, pozva u svoje dvore Vincencija Ferrera, da 
mu bude ispovjednik i dvorski magistar. Vincencije 
svjetova papu Benedikta, neka radije u najvećem 
siromaštvu provodi život, nego da zaradi zemaljske 
časti gradi razdor megju kršćanskim narodima. No 
uzalud mu bijaše savjet. Dok je o žalosnom stanju 
Crkve mnogo razmišljao i radio, da se ukine, ra- 
zboli se teško i ukazaše mu se blaženi oci Dominik 
i Francisko pozivajući ga, da izigje iz dvorova 
Benediktovih i ide narodima evangjelje navješćivati. 
Kad je Vincencije ozdravio, uzalud mu Benedikto 
Trinaesti ponudi biskupsku i stožerničku čast, on 
je ne htje primiti, nego s dopuštenjem papinim 
pogje propovijedati evangjelje Božje primivši kao 
osobiti poslanik stolice apostolske veliku vlast 
svezivanja i razdrešivanja. 

Od onda pa sve do smrti svoje Vincencije je 
neprestance putovao po svijetu kao apostolski misi- 
onar (poslanik) ter propovijedajući prošao Špa- 
.njolsku, Francusku, sjevernu Talijansku, zapadnu 
Švajcarsku, Englešku, Irsku i Škotsku, i opet Fran- 
cusku. Na Vincencija je sišao duh s ognjenim je- 
zicima, kako od vremena apostolskih možebiti ni 


o 

na kojega drugoga propovjednika. Govor mu je bio 
silan, zanosit, pun raznih slika, živ, a glas za čudo 
promjenljiv: dubok, kad bi ozbiljski besjedio, oštar, 
kad bi korio, mekan, kad bi tješio, ljubak, kad bi 
prosio, zvonak, kad bi radost. iskazivao. Kad bi 
propovijedao o gorkoj muci i smrti Spasiteljevoj 
ili o strahotama sudnoga dana i grozama vječnoga 
prokletstva, često bi svi slušači stali tako strašno 
vikati, jaukati i plakati, da je morao prekinuti 
govor. Besjede njegove nijesu bile izmišljene i 
ispredene čovječjim umom, nego su bile riječi Božje, 
koje su mu izvirale iz bogoljubnoga srca i mednih 
usta, bez nakita i gizde, u životvornoj sili i punini. 

Vincencije bio čudo u svoje vrijeme: iz svih 
gradova, kamo bi pošao propovijedati, išli bi mu 
pjevajući na susret vladaoci, velikaši, biskupi, sve- 
ćenici i nebrojen narod; pače i sam papa Martin 
Peti i kralji Španjolski i Francuski pošli bi mu 
na susret, kad bi dolazio u gradove, u kojima su 


- prebivali; a sam sv. Vincencije takvom bi zgodom 


jahao na kukavnu magarcu, očiju k nebu uzdignutih 
ili na tle oborenih. Kako je sve grnulo k bogo- 
dušnomu propovjedniku, to ga je svakamo pratila 
bezbrojna svjetina, kadšto i do osamdeset tisuća 
ljudi, megju njima i mnogo pokornika, koji su se 
javno kandžijom šibali. A brinuo se sv. Vincencije 
Za sve potrebe slušača svojih. Vodio sa sobom 
svećenike, koji će ispovijedati i mise služiti, pjevače 
i orgulje za veću svečanost službe Božje, bilježnike 
i pisare, koji će pisati isprave potrebne kod mi- 
renja, i ljuđe poštene, koji će se skrbiti svjetini 
za stan i hranu. 

Izvanredan je bio plod Vincencijeva propo- 
vijedanja. Ljudi su mislili, da slušaju angjela a ne 

čovjeka. Istom bi otvorio usta, a već sve udari u 
plač. Najokoreliji i najveći grešnici uzdrmani silom 
besjede njegove srušili bi se od straha ili bi glasno 
i javno ispovijedali grehote svoje. Koji su bili 
uvrijegjeni ili su pomišljali na osvetu, vikali bi na 
glas, da opraštaju. Mnogo tisuća najgorih ljudi 
svake vrste kao kurvara, svodnica, preljubočinaca, 
lihvara, ubojica obrati se. Samo u Španjolskoj pri- 
vede sv. Vincencije k vjeri kršćanskoj dvadeset 
i pet tisuća Židova i osam tisuća Saracena (muha- 
medovaca). Mnogo se monastira, crkava, bolnica, 
mostova pogradilo na njegovu riječ. U sve staleže, 
kako bi svjema bez obzira očatio čitulu grijeha, 
prodrije bolji duh. I same djece nije zaboravio, nego 
ih poučavao u nauku kršćanskom. j 
No vas koliki izvanredni plod rada Vincen- 
cijeva nema se pripisati samo propovijedanju nje- 
govu, nego s jedne ruke i čudotvornoj sili, koju 
mu je Bog obilato udijelio, a s druge ruke svetosti 
življenja njegova. Tim je sv. Vincencije nalik na 
apostole, pa kao apostoli imao je i on dar jčzika, 
jer premda je vazda propovijedao svojim mate- 
rinskim jezikom, narječjem, kakovo se je govorilo 
u njegovom rogjenom građu Valenciji, ipak su ga 
razumjeli svi oni različni narodi, kod kojih je na- 
vješćivao riječ Božju, kao što svjedoči njegov učeni 
životopisac biskup Ranzano i drugi suvremenici. 
I izvanjsko življenje sv. Vincencija bilo je 
apostolsko: pet sati bi spavao na slami ili na 
rožgju, ostalo vrijeme noći molio bi se Bogu ili 
čitao Sveto Pismo; u jutru rano pjevao bi sv. misu, 
po tom dva ili tri puta propovijedao; onda bi 
puštao k sebi narod, da mu ljubi ruke, jer ga od 
toga nije mogao odbiti; zatim bi mu doveli bole- 

snike 1 nevoljnike, koje bi prekrižio i izmolio nad 
njima ovu molitvicu: ,Na bolesnike metat će ruke 
i ozdravljat će: Isus, sin Marijin, svijetu spasitelj 
1 gospodar, koji te.je doveo k vjeri katoličkoj 
Edržao te u njoj i blažena učinio i od ove bolesti 
udostojio te izbaviti, amen;“ poslije toga išao bi 
jesti ia Obrok bio mu je vazda samo od ie- 
dnoga jela — i napokon u ispovijedaonicu, gdje je 
proveo ostalo vrijeme dana, da djelo na duplih 
daonici započeto dovrši. A molili su ga ne samo 
pokornici u ispovijedaonici za savjet, nego su ga 
1 stožernici i biskupi i velikaši pitali za gigi 
vrlo znamenitim stvarima; staleži priša Km 
ia ga u odbor, koji će odlučiti, kojega ide 
raljevstvo od trojice, što su se otimali oko krune 
kraljevske ; i Oci crkvene skupštine u Konstan 
željno su ga no uzalud očekivali, da se posl va 
mudrošću njegovom. ' E 
Oslabilo mu bješe tijelo od prevelika napor 
no duh mu ostao do posljetka snažan, pa kad ti 


mogao viš i 
: gao više sam popeti na propovijedaonicu, dao 


E. “ <bida odnijeti, i govorio bi S pregjašnjim mla- 
.. . žarom. Tako ga kod apostolskoga rada 
e blažena smrt godine 1419. u Vannesu u 


Francuskoj. 


* 

Sv, Vincencije obratio je mnogo i 
. . . s. 
io moa 1 nevjernika na stazu do i Pica 
. oga, a k tomu je osim milosti i sile Božje 
: > pomoglo, što su se s riječima njegovim 
po udarala (slagala) djela njegova; jer i najbolji 
Propovjednik slabo će što opraviti a2 
znade, da 
čitaoče, 


i ako se za njega 
jedno govori a drugo radi. I ti, dni 
imaš možebiti koga god u kući ili su- 
# 


30 6. dan travnja. 

sjedstvu, koga si rad obratiti na pravi put; uku- 
ćanin ili susjed ružno kune, ili se opija, ili neza- 
konito živi sa ženskom glavom, ili s ubogih sadire 
kožu, i tako dalje; kao dobar kršćanin ne možeš 
dakako ravnodušno gledati gdje ti bližnji prezire 
Boga i hiti u vječnu propast. Ti grešnika često d 
lijepo opominješ, no uzalud, on svejednako . ostaje 
u grijehu. Šta je tomu uzrok? Upravo to, što ga 
često riječima opominješ i mnogo mu govoriš. 
Samim riječima ne ćeš lje nikoga obratiti; više će 
koristiti vladanje tvoje. Budi strpljiv s grešnikom, 
ne dodijavaj mu čestim opomenama i ukorima, 
pazi, gdje bi mu mogao učiniti kakovu ljubav, ne 
mrči na njega, nego budi s njim ljubazan i gledaj, 
da mu pridobiješ srce. Što umiljatije budeš s njim 
postupao, to silnijom propovijedi bit će mu po- 
stupak tvoj. Pa ako k tomu kad i kad u zgodan 
čas primetneš opomenu ili prošnju s malo riječi, 
dat će Bog te će mu tvrda kora oko crne i mrzle 
duše pomalo mekšati i buditi se u njoj vjera i 
ljubav k Bogu. Ali da ona tvrđa kora stane me- 
kšati, k tomu se hoće i vlage nebeske milosti, a 
ta se dobiva molitvom. Zato ako hoćeš koga da 
obratiš na stazu života, a ti se za nj Bogu moli, 
kao što se je bez sumnje i sv. Vincencije molio za 
sve grešnike, koje je obratio. 


Pomolimo se. 
Bože, koji si se dostojao Crkvu svoju prosvijetliti zaslugama 
i propovijedanjem blaženoga Vincencija ispovjednika svojega, dopusti 
nama slugama svojim, da budemo i njegovim primjerima poučeni 
i njegovim odvjetovanjemi da se izbavimo od svih tegoba. Po Hristu 
Gospodinu našem. Amen. 

6. dan travnja. 

ps=Wlo smrti pape Rimskoga sv. Bonifacija Pr- 

S o) voga godine 422. poslije rogjenja Hristova 
Vreme bi jednoglasno na mjesto njegovo izabran 
gjakon Rimske crkve Celestin rodom Rimljanin, 


čovjek mnoge vještine i naučnosti, razboritosti i 


očvrste volje, kakova su upravo iskale tadašnje 


smutnje i razdori u crkvi Hristovoj. 

Čim se u Africi doznalo, da je Celestin postao 
papa (ovoga imena Prvi), odmah mu pisa odanle 
sveti Augustin čestitajući mu, što ga je Gospodin 
na onu stolicu postavio bez svakoga razdora u 
puku, i moleći ga, da ne uzme u obranu biskupa 
Fussalskoga Antonija, kojega je jedna crkvena 
skupština osudila zbog nepravedna postupka s po- 
dložnicima. Bješe naime sv. Augustin stanovnike: 
kostela Fussale obratio od krivovjerstva k vjeri 
katoličkoj, i isposlovao, da im je dan za biskupa 
Antonije, koji je odgojen u monastiru sa sv. Au- 
gustinom, ali se ovaj prevario nadajući se, da će 
on biti valjan duhovni pastir. Sv. Celestin raza- 
bravši, da je Antonije zbilja kriv, prista uza sv. 
Augustina. 

Kao vrhovni pastir stada Hristova pisa sv. 
Celestin biskupima u Iliriji i potvrdi nadbiskupa 
Solunskoga za svojega namjesnika u onim pokra- 
jinama; pisa takogjer biskupima u pokrajinama 
Viennskoj i Narbonnskoj (u sadašnjoj Francuskoj), 
opominjući ih, da ukinu neke zle upotrebe. ,Moja 
pastirska briga — reče u poslanici — nije nikakvim 
mjestom omegjena; ona se razprostranjava na sve 
krajeve, u kojima se klanjaju Isusu Hristu.“ 

U to vrijeme poče patrijarah Carigradski Ne- 
storije naučavati krivi nauk, da blaženu Djevicu 
Mariju ne valja zvati Bogorodicom iliti materom 
Božjom nego samo Hristorodicom iliti materom 
Hristovom, jer je Marija rodila Hrista čovjeka, 
koji je u sebe primio drugu božansku osobu, pa 
zato da su u Hrista dvije osobe, božanska i čovje 
čanska; dok prava vjera nasuprot uči, da su u 
Hrista Isusa dvije naravi, božanska i čovječanska, 
a jedna samo osoba, božanska, i zato se s razlogom 
Marija zove Bogorodica. Sv. Celestin doznavši za 
krivi nauk Nestorijev, sazva u Rimu crkvenu skup- 
štinu, koja pisma Nestorijeva ispita i nauk njegov 
osudi. Osim toga sv. Celestin odluči, ako Nestorije 
za deset dana krivi nauk svoj ne poreče, da se 
zbaci s patrijarške stolice; k tomu imenova sv. 
Ćirila patrijarha Aleksandrijskoga za ovu stvar 
zamjenikom svojim. Kad se Nestorije nije hotio 
pokoriti, skupi se u Efesu crkvena skupština, u koju 
dogjoše tri poslanika papina. da ono izvrše, što je 
papa već dokončao. Poslanicu koju poslanici do- 
nesoše od pape skupštini, sabrani oci prihvatiše 
s velikim veseljem i tvrdoglavoga Nestorija osudiše 
i s patrijarške časti skidoše. 

Kad je sv. Augustin g. 430. umro, usudiše se 
neki svećenici u Galliji (sadašnjoj Francuskoj) nauk 
njegov o potrebi milosti Božje osugjivati; sv. 
Celestin pisa s toga tamošnjim biskupima, neka 
onu smionost zavarče. Govoreći o sv. Augustinu 
veli papa: ,Njega nije nikad ni glasak krive sumnje 
okaljao; pa znamo, da je bio tako učen ter su ga 
i moji preci držali za jednoga od najboljih učitelja. 
Svi su o njemu uopće dobro mislili, i kod sviju 
je svagdje bio u ljubavi i štovanju“. 

Sv. Celestin posla sv. Palladija za misionara 
Škotima, koji su prebivali u Irskoj i sjevernoj 
Britaniji. I sv. Patricije, veliki apostol Irski, primi 
od istoga sv. pape poslanstvo. 

Osim brige općenite za svu koliku Crkvu 
katoličku mnogo se je sv. Celestin trudio takogjer, 
da poljepša crkve u Rimu. Posvetio je crkvu sv. 
Julija i mnogim darovima nakitio; isto tako je 
bogato nadario i crkvu sv. Petra. Groblje svoje 
ukrasio je slikama. 

Pošto je sv. Celestin do deset godina snažno i 
mudro upravljao Crkvom, preminu s ovoga svijeta 
godine 432. 


* o 

Kao što je megju apostolima Petar bio prvi, 
tako je i megju nasljednicima apostolskim prvi 
Petrov nasljednik papa Rimski; crkva Hristova 
bez vidljive glave ne može opstati i napredovati, 
kao što ne može ni porodica ni općina ni dr- 
žava ni jedna uopće ljudska zadruga opstati i 
korisno raditi bez vidljive glave. To vidimo i u 
historiji sv. pape Celestina Prvoga; on je glava 
svoj Crkvi Hristovoj, on se brine za čistoću vjere 
Isusove u Istoku, Africi, Galliji, Britaniji i svagdje,, 
on dokanča raspre, odlučuje nauk crkveni, u njemu 
je jedinstvo vjere, na njemu se osniva božanska 
zgrada Crkve Hristove, kao što je Spasitelj rekao 
pretku njegovu, sv. Petru poglavici apostolskomu 
(Mat. 16, 18): ,Ti si Petar (stijena), i na toj stijeni 
sazidat ću Crkvu svoju“. Kad bi se osnova božanske 
zgrade mogla uzdrmati, kad bi glava Crkve kato- 
ličke mogla pogriješiti u nauku vjere i zakona, 
sva bi se zgrada razvalila! Glava je dakle posta- 

vljena u kraljevstvu Božjem na ovoj zemlji, da pazi 
na svaku novu stvar u nauku od Isusa objavljenom ; 
u njoj kao u sredini svojoj imadu biskupi po svem 
svijetu razasuti potporu za čuvanje čiste vjere; od 
nje dolazi opomena i biskupima i vjernima radi 
idućih pogibli. Glava nadzire sve. Što se u 
Crkvi katoličkoj sačuvala do danas čista apostolska 
nauka, što se i pored različnosti naroda uzdržalo 
u njoj jedinstvo, što se u njoj sve milosti Božje 
potpuno podjeljuju vjernima, što se u njoj nalazi 
onaj mir, kojega svijet dati ne može, sve to imamo 
zahvaliti odredbi Gospodina našega Isusa Hrista, 
da Crkva njegova imade vidljivu, nepogrešljivu 
glavu. 
Pomolimo se. 

Bože, svih vjernih pastire i upravitelju, ogledaj se milostivo 
na slugu svojega (papu), kojega si postavio za pastira Crkvi svojoj; 
daj molimo, neka on podložnicima svojim riječju i primjerom koristi, 
da zajedno sa stadom njemu povjerenim dogje u život vječni. Koji 
živiš i kraljuješ u vijeke vijeka. Amen. 

ični ovaj vojnik Hristov bi vjenčan vijencem 
mučeničkim za Rimskoga cara Maksimijana 
= godine 304. 

Teoklija, žena bogoljubna i bogobojazna sa 
svom družinom svojom, mnoge je milostinje dijelila 
i pošten život vodila; pa imajući muža od roda 
senatorskoga (vijećničkoga), mnogo godina ne rodi 
djeteta, jer je bila nerotkinja. Zatrudnjevši napokon 
po obećanju, dok je .na tom doba bila, umrije joj 


ka 

muž u velikom bogatstvu; a ona rodi sina i nazva 
mu ime Kaliopije, i nastoja, da se pouči i odgoji 
po nauku Sv. Pisma. Teoklija je živjela u gradu 
Pergu u Maloj Asiji. Dogodi se pak u ono vrijeme, 
da prevlada grijeh idolopoklonstva (neznaboštva), 
istina se zataji i mnogi žrtvuju nečistim ido- 
lima; a sveti se Kaliopije neprestano molio Bogu 
i postio. I kad je sucu javljeno o mladiću, da je 
kršćanin, blažena Teoklija mati njegova, davši 
mu zlata, odijela i služinčadi, posla ga na more, 
da se ukloni sudu u rodnom mjestu. Preveze se 
dakle u Pompejopol, gdje je bezbožni carski na- 
mjesnik Maksim nečiste bogove slavio igran- 
kama, pijankama, gozbama i svakojakim grdilima, 
Videći ovo sveti mladić u čudu pita, šta je to? I 
odgovoriše mu, da slave bogove, i rekoše: ,Idi 
s nama na gozbu“. Kojima on odreče: ,Kršćanin 
sam ter posteći slavim Hrista.“ 

Javiše to namjesniku, a on gnjevan zapovjedi, 
da mladića dovedu preda nj. Upitan za ime od- 
govori: ,Kršćanin sam, i zovem se Kaliopije“. Na 
ukor Maksimov, zašto ne slavi bogova, kad ih 
svetkuje sav svijet, razloži Kaliopije, koliko je 
bezumlje klanjati se drvlju i kamenju. Maksim mu 
reče: ,Cvijet mladosti čini te obijesnim, ali te ne 
ću samo kako god mučiti; kaži, kakova si roda ?“ 
Kaliopije odgovori, da je roda. senatorskoga i pa- 
tricijskoga, ali od svega toga da mu je veća ple- 
menština, što je kršćanin. Maksim onda obeća Ka- 
liopiju kćer svoju za ženu, ako uzažrtvuje bogo- 
vima; no Kaliopije odbivši ponudu završi riječima : 
»Radi, što te je godi volja, ja sam kršćanin“. 

Carski namjesnik Maksim reče: »Prokletniče, 
misliš li, da ćeš me takvim riječima razgnjeviti, 

da te naglo pogubim? Ne ću tako uraditi, nego 
ću ti tijelo raskomađati i baciti sve u oganj“. 
Kaliopije reče: ,Što više i duže vremena budeš 
me mučio, sjajniji će mi se vijenac trpljenja saplesti; 
jer, kako kaže Pismo, ako koji i vojuje, ne dobiva 
vijenca, ako pravo ne vojuje“. Onda Maksim za- 
povjedi, da ga metnu na muke i biju kandžijama. 
Na mukama govoraše Kaliopije: ,Hvala ti, Hriste, 
što sam dostojan, da budem bijen za slavno ime 
tvoje“. Kad je Maksim i opet uzalud nagovarao 
mučenika, da žrtvuje bogovima, dade ga svezati 
na točak a pod njega podmetnuti vatru. Mladić 
trpeći pri tom strašnu bol reče: ,Priteci, Hriste, 
sluzi svojemu, da se do kraja slavi ime tvoje u 
meni, nedostojnom sluzi tvojem, i da poznaju svi, 
e se nikad ne posrami, koji se uzda u te“. I odmah 
se ondje nagje angjel Gospodnji i pogasi žeravicu, 
a sluge hoteći okrenuti točak, ne mogoše. A 
nježni udi mučenikovi, obliveni krvlju, bijahu raza- 
peti na točak, tako da su mu se sve kosti gole 
vidjele; jer su bili na točku zupci kao na pili. 
Kad su mučenika Božjega snimili s točka, 
bilo ga je strašno i vidjeti, kako je bio izmrcvaren, 
ter su i sami nazočni pogani stali vikati na okru- 
tnoga namjesnika. Ali on mučeniku i opet zaprijeti, 
ako ne uzažrtvuje. Kaliopije reče: ,Uzdam se u 
Hrista mojega, da ne ćeš okaljati, čisto moje ispo- 
vijedanje Božje; tijelo moje u tvojoj je vlasti, muči 
ga kako hoćeš, ali ćeš primiti na sudni dan plaću 
od Boga, jer kakovom mjerom mjeriš, onakovom 
će ti se odmjeriti.“ Tada namjesnik zapovjedi Ka- 
liopija okovati i u tamnicu baciti, a da ga ne smije 
nitko nastojati, niti k njemu uljesti ni jedan prijatelj, 

koji bi ga slavio, što je muku pretrpio prezrevši 
bogove, 

Doznavši za to mati najprije napisa oporuku, 
dvjesta i pedeset robova pusti na slobodu s njihovom 
imovinom, što god je.imala zlata, srebra i drago- 
cjene odjeće ostavi ubogima, a kuće i zemlje darova 
crkvi; i tako izišavši dogje k svetomu sinu svojemu 
Kaliopiju, i uljezavši u tamnicu pade ničice pred 
njega i pokloni mu se i rane mu natekle poveza. 
A sv. Kaliopije gvožgjem svezan i na svemu tijelu 
otekao od muka, ne mogaše ustati i materi ići na 
susret; samo reče: , Dobro si došla, da budeš svjedok 
mukama Hristovim“. Mati pak videći raščenuto 
tijelo sinovo, kaza mu: ,Blago menii blago plodu 
utrobe moje, koja sam te kao Ana Samuela po- 
svetila Hristu za svet skupocjen dar, i kao Sara 
Isaka žrtvovala sam te Hristu za žrtvu paljenicu, 
za žrtvu prijatnu i ugodnu“. A ostade svu onu 
noć mati u tamnici sjedeći kod nogu njegovih, i 
skupa oboje moljahu i slavljahu Boga. Zatim oko 
polnoći zasja velika svjetlost u tamnici i ču se riječ 
gdje im veli: ,Vi ste sveci Božji i ispovjednici 
Hristovi i rušitelji 1d6l4, koji ostavivši zavičaj i 
imanje sa Hristom se mučite“. 

U jutru dovedoše Kaliopija u sudnicu. Sv. 
mučenik na nagovaranje namjesnikovo da žrtvuje 
bogovima, odgovori, da je kršćanin i da će umrijeti 
kao kršćanin, želeći što prije život mukom dokon- 
čati na način učitelja nebeskoga. Čuvši ovo na- 
mjesnik i razumjevši iz odgovora, da mučenik ne 
će nikako da se predomisli, zapovjedi, da se raspne 
na križ na veliki četvrtak. A mati videći, šta će 
biti, dade raspinjačima pet zlatnih novaca i moli ih 
da ga ne raspnu onako, kako je bio raspet Hila 

Gospodin. I bi sv. Kaliopije strmoglavce raspet 
na veliki četvrtak, i na veliki petak preda duh. 1 
dogje mu glass neba: ,Uzagji, da stanuješ sa Hristom 
i budeš nasljednik sa angjelima“. 

Mati pak njegova uzevši tijelo svetoga i bla- 
ženoga sina, obuhvati ga oko vrata slaveći Hrista, 
i naskoro i ona iznenada ispusti dušu. A braća 
došavši digoše sveta tjelesa, i ukopaše ih na pri- 
stojnu mjestu slaveći Oca i Sina i Duha svetoga, 
kojemu slava i vlast u vijeke vijeka. Amen. 

o * o» 

Sv. Kaliopije moli Hrista Gospodina za milost, 
da mogne do kraja slaviti ime njegovo, do svršetka 
održati se u mukama; jer je znao, što kaže Go- 
spodin (Mat. 24, 13): ,Koji pretrpi do kraja, on će se 
spasti“. Gospodin je vjeran u obećanjima i ne mi- 
jenja se. Tako valja da i mi u započetu dobru bu- 
demo vjerni i nepomični. Nije li pravo, da kratko 
vrijeme življenja sasvim posvetimo Bogu, koji će 
u sve vijeke da bude naša prevelika plaća? 

Najgroznije muke nijesu mogle sv. Kaliopija 
odmetnuti od vjere u Isusa. On je hrabro i posto- 
jano dovršio djelo pokore i posvete svoje, i srećno 
je svladao sve slabosti i napasti svjetske i gjavolje. 
Dragi kršćanine, odlučivši ti nakon ozbiljna pro- 
mišljanja pobožno živjeti i dobro tvoriti, nastojiš 
li, da odluke svoje vjerno izvršiš? Stupaš li upravo 
stazom Božjih zapovijedi? Nadvlagjuješ li krepko 
svako mamljenje na grijeh ? 

Sv. Kaliopije mlad, bogat, blagorodan, ostavi 
sva dobra i prepati najveće muke za Boga i za 
spasenje duše. Ti pak lijepo upotrebiš svaku 
zgodu, kako da namakneš dobara zemaljskih, i 


e 

nikakav te strah od toga ne odvrati. No kad se 
radi za slavu Božju, brzo li kloneš duhom. O doista 
ne bismo se ovako brzo umorili na stazi kreposti, . 
nego bismo svom dušom težili na nebo, kad bismo 
češće promislili kratkoću ovoga življenja, neiz- 
vjesnost smrtnoga časa, strahote pakla i neizrečene 
radosti vječnoga blaženstva.“ U svim djelima svojim 
opominji se posljednjih stvari svojih, pa ne ćeš 
nikad zgriješiti“. (Crkv. 7, 40). 
i Pomolimo se. 
Udijeli, molimo svemogući Bože, koji blaženoga Kaliopija 
mučenika tvojega rogjenje poštujemo, da se njegovim odvjetovanjem 
u ljubavi tvojega imena učvrstimo. Po Hristu Gospodinu našem, 


Amen. 


s 

Blaženi Alberto. 


lberto rodi se oko godine 1150. u Italiji 
od uglednih roditelja, koji su ga odmah 
izmalena dali poučavati u svakovrsnom 
znanju; no on se najradije bavio o znanostima 
bogoslovskim. Kako je uz to lijepo napredovao i 
u strahu Božjem, ode u Mortaru u monastir regu- 
larnih kanonika, da se sasvim dade na nauk i život 
duhovni. Trudba njegova u izvršivanju dužnosti, 
nehinjena poniznost, ljubav i krotost navedoše 
braću redovnike, da su ga izabrali za starješinu. 
Starješina budući, još je dalje dopirala sjajnost 
kreposti njegovih, zato je bio izabran biskupom 
najprije u Bobbiu a poslije u Vercellima. 
Biskupom nastojao je po primjeru apostola 
Pavla biti sve svjema. Molitva mu bila prva stvar, 

o kojoj se je u jutru bavio, dokle god je mogao ; 
u tom se nije dao ničim smesti, što se godi zbilo, 
jer je držao, da će mu svi poslovi dnevni srećnije 
ići za rukom, ako jutarnjom molitvom isprosi 
pomoć Božju. Propovijedao je vrlo često i silom 
Božjom tako pokretao srca slušačima, da se je u 
njihovom popravljenom vladanju nabrzo opazio plod 
Propovijedi njegovih. Onima u kojih bi vidio po- 
grešaka a bio dužan ukoriti ih, tako bi ljubazno 
i srdačno govorio, da bi rijetko kad promašio. 
Bio jednako ljubežljiv visokima i niskima, i na- 
vlastito milosrdan ubogima. A sa samim sobom 
bio vrlo oštar, samo da može više udjeljivati Bio 
uzdržljiv u jelu i pilu, odijelo mu bilo prosto, nije 
imao na sebi ni svile ni zlata. Kako je bio razborit, 
čvrst u namjerama i dobro znao crkveno i svje- 
tovno pravo, od svoje je biskupije mnoge štete 
uklonio a mnoga joj Prava natrag stekao ili učuvao. 
Osobiti je pak dar imao od Boga ublažiti ozlojegjena 
srca i pomiriti neprijatelje. Zato ga je Njemački 
car Friderik Prvi molio, da bude miritelj megju 
njime i apostolskom stolicom, Alberto pomiri i gra- 
dove Piačencu i Parmu, koji su od svoje mržnje 
imali silne štete. Papa Celestin Treći mnoga mu 
dobročinstva učini, i Inocencije Treći upotrebi ga 
za znamenite poslove, 

Kad su zapadni kršćani kao križarski ratnici 
godine 1099. od Turaka pridobili Svetu Zemlju, 
proglasiše kraljem Jerusalemskim vojvodu Gode- 
frida Bouillonskoga i zasnovaše u Jerusalemu La- 
tinsku patrijaršiju. Tija onamo u daleke krajeve 
na Istoku dopro bješe dobar glas o biskupu Ver- 
cellskom Albertu; te kad je Latinski patrijarah 
Monah umro, bude na njegovo mjesto patrijarhom 

izabran blaženi Alberto. Papa wa Treći 
ne samo odobri taj izbor, nego još a 
pismom Alberta opomenu, da čast patrijaršku bez 
oklijevanja primi, i po tom ga imenova ži niaa 
(poslanikom) apostolskim za one . 2 Kio 
rogjeni Sin Božji Isukrst — pisa papa > pak 
izabrao je Jerusalem za muku svoju i .. pda 
tijelu svojem podnio grijehe naše na, Krilu; o 
spodin predao se za slugu, na pod ive č ea 
osugjen. Tko dakle sve zemaljske stvari a A 
ostavi za onoga, za kojega zna, da je sišao sn 
besa na zemlju? Da mu naime što god povratimo 
za ono, što je nama učinio, ništa nas na svijetu 2 
smije uzdržati, da. ne kušamo za nj čašu ie Z 
ako ište potreba i traži korist“. Alberto po BR 
se papinu pismu ode u Rim, a opozna ge naka 
Svetu Zemlju, u grad Saint Jean d Acre ( 2 
maidu), gdje mu je onda bila stolica Adam a, 
jer su Turci kršćanima bili opet preoteli vlavni 
grad Jerusalem. I tu je blaženi Alberto oi 
biskupske izvršivao s tolikom mudrošću i rab ju, 
da su ga i kršćani veoma pazili i sami muhame sta 
mnogo štovali. Do onda su mnogi pustinjaci živjeli 
na brdu Karmelu kod Ptolemaide s oni su se za 
vremena Albertova hotjeli združiti u redovničku 
zadrugu, pa starješina njihov Brokardo zamoli e 
trijarha Alberta, da im spiše pravila za zajedni : i 
život. Blaženi Alberto načini im pravila, koja bu u 
poslije potvrgjena od apostolske stolice i kojih se 
još i sada drže redovnici karmelićani. 

Blaženi Alberto je osam godina dično: opra- 
vljao dostojanstvo patrijarško na slavu inje na 
svoju diku i na spasenje podložnicima, kad ali ga 
smakne bezbožna ruka. Jedan naime zlotvor, kojege 

je blaženi Alberto zbog svakojakih opačina više 
puti opominjao i kaznio, dočeka s nožem u ruci 
blaženoga patrijarha, kad je na dan uzvišenja sv, 
križa (14. rujna) vodio ophod (procesiju) u crkvu. 
Zlotvor navali nožem na bl. Alberta i zada mu 
smrtnu ranu, od koje odmah izdahne na preveliku 
žalost svih kršćana godine po rogjenju Hristovu 
1214. 

Blaženomu Albertu bila je u jutru molitva 
prva stvar, u čem se nije dao ničim smesti, makar 
se zbilo što mu drago, jer je držao, da će mu svi 
poslovi dnevni srećnije ići za rukom, ako jutarnjom 
molitvom isprosi od Boga pomoć. 

Tko god si ti, koji sad ovo čitaš, molim te, 
povodi se u tom za bl. Albertom, dok god budeš 
živ. Čim se u jutru preneš, prve misli obrati k Bogu. 
Do toga vrlo mnogo stoji. Zli duh gleda, da prve tvoje 
misli pridobije za sebe, pa kad ih pridobije, nada se, 
da će sav dan gospodovati srcu tvojemu. Ne daj toga 
dobitka njemu, po pravu ne ide njega! Bogu Gospo- 
dinu pripadaju prvine tvojih misli, riječi i djela. Za 
ustajanja i oblačenja naustice izmoli one kratke mo- 
litvice, kojima si se još u djetinjstvu naučio ili bi se 
bio morao naučiti; u katehismu se i u molitvenicama 
nalaze. Kad si se pristojno obukao, klekni pred 
kakvu svetu sliku i izvrši jutarnju molitvu, 

Jutarnjom molitvom prije svega zahvali Bogu 
za milost, što ti je dao doživjeti taj dan, kojega 
nijesu doživjeli stotine drugih ljudi. Drugo, namijeni 
Bogu sve, što budeš taj dan mislio, govorio, radio 
ili trpio, i učini nakanu, da ćeš sve raditi i trpjeti 
na čast njegovu. Treće, stvori odluku, da ne ćeš 
taj dan Boga ni jednim grijehom uvrijediti, naročito 
dak onim grijehom, kojega si počem već često 

počinio, i takogjer prosi za plašt da odluku o. 
Napokon prosi ponizno pomoć Božju za sav < 
u svem radu i neradu svojem. Zazovi u pomo i i 
blaženu Djevicu Mariju i svete zagovornike svoje, 
Kad sve to lijepo svršiš, idi na posao, koji ti na- 
laže stalež; vidjet ćeš, da je istina, što je deka 
bl. Alberto: svi će ti poslovi dnevni srećnije ići 


kom. : 
“Po Pomolimo se. 


ći ž ž a rta 
Daj, molimo svemogući Bože, da nam blaženoga Albert 
ik č čanost ća .i žnost 
ispovjednika tvojega i biskupa časna svečanost poveća .i pobož 
is a ga . 
: ristu Gospodinu našem. Amen. 


20 


9. dan travnja. 
Sveta Marija Misirska. 


Silada se ova svetica u Rimskoj mučeničkoj 
knjizi spominje dne 2. ovoga mjeseca; u 
=) starije pak doba spomen njezin u zapadnoj 
Crkvi slavio se je danas. Zato ne mogavši dne 2. 
ovoga mjeseca opisati žića njezina, pripovjedit 
evo danas. 

mio petoga stoljeća po rogjenju Hristovu 
življaše u jednom monastiru u Svetoj Zemlji monah 
(redovnik) mnogo zaslužan, po imenu Zosima. Od 
djetinjstva odgojen po pravilima ani Žži- 
vljenja, dotjera do velikoga savršenstva kršćanskoga. 
Biskup, u čijem je području bio onaj monastir, 
mnogo poštujući Zosimu zbog uzoritih kreposti, 
posveti ga za svećenika, i 

Pedeset i tri godine provede Zosima u redo- 
vništvu držeći se zdušno u svemu reda i mnogo i sam 
dragovoljno dodavajući, kadno ga napade misao, da 
je već savršen te mu više ne treba ničijega napu- 
4 


i spasenje. Po H 

čivanja. Kad ga je ova napast mučila, dogje u mo- 
nastir stranac, kojemu Zosima očituje taštu misao 
svoju. Stranac ga svjetova, neka ide u monastir, 
koji je blizu rijeke Jordana. Zosima ode onamo i 
nagje u monastiru redovnike, koji su se mnogo 
više od njega uspeli na ljestvici kreposti kršćanskih. 
Ovi redovnici razišli bi se svake korizme po pu- 
stinji, da svaki posamce posti po primjeru Isusovu. 
Naime u prvu nedjelju korizme skupili bi se svi u 
crkvi k sv. misi, i svi bi se pričestili; potom 
okrijepivši se malo sastali bi se u bogomoljnici, 
tu se mnogo Bogu molili, dali jedan drugomu 
cjelov mira, primili od opata blagoslov, i onda 
izašli iz monastira. Prešavši preko Jordana, razišli 
bi se po pustinji, gdje bi boravili do cvjetne ne- 
djelje, tada bi se opet našli u monastiru. 

I Zosima izagje iz monastira u početak ko- 
rizme ponesavši sa sobom malo hrane i odijelo, 
što je imao na sebi, i ode daleko u pustinju. Sve 
je išao dalje tajnom željom tjeran, da se namjeri 
na kakova pustinjaka, od kojega bi se mogao 
čemu god naučiti. Ovako je išao pustinjom već 
dvadeset dana, kad pjevajući o podne psalme 
smotri izdaleka nešto kao čovječje tijelo, ali kojega 
opet brzo nestane. Zosima se isprva uplaši i pre- 
krsti križem, no dozvavši se brzo, pohiti što je 
ikada mogao za onom prikazom, i stade za njom 
vikati: ,Šta bježiš od mene stara i grešna, slugo 
Božji! Čekaj me, tko god si, za volju onomu, ko- 
jemu za ljubav stanuješ u pustinji ovoj“. Kad ona 
glava bježeći dogje do prodoli, sakri se u njoj i 
(priviknu Zosimi: ,Oče Zosima, dobaci meni grešnoj 
ženi kabanicu svoju, da prikrijem golotinju, i onda 
od tebe primim blagoslov“. Začudi se Zosima čuvši 

svoje ime, niti sumnja, da je ženi Bog objavio ime 
njegovo. Dobaci joj dakle kabanicu; u nju zamotana 
dogje pred njega ženska glava. Starac prignu ko- 
ljeno pred njom moleći od nje blagoslov. No ž oma 
baci se pred njega i reče: , Oče Zosima, tebi do- 
likuje, da me blagosloviš i nada mnom Bogu se 
pomoliš, jer si svećenik“, Zosima se još većma, 
začudi, odakle žena sve to znade, kad ga otprije 
nikad nije vidjela, pa uspravivši se oboje, prosi 
Zosima ženu, neka se Bogu pomoli za svijet i za 
njega, da mu toliko putovanje pustinjom ne bude 
uzalud. Rekavši žena, da će budući dužna slušati 
učiniti što joj se zapovijeda, okrenu se na istok, 
uzvi oči na nebo, raširi ruke i stade se Bogu moliti. 
Zosima obori oči na tle; a kad je molitva ženina 
podugo trajala, podiže on oči, a kad jao sao 
gdje se žena uzdignuta u vis i kao viseći u visini 
jedan lakat od zemlje Bogu moli. Starac se pre- 
stravi i pomisli, da je ono duh ili sablast kakova. 
A žena okrenuvši se reče: ,Budi uvjeren, čovječe, 
da sam istina žena grešnica, no svetim krštenjem 
krštena; a duh nijesam, nego sam prah i pepeo“. 
I kazavši to znamenova svetim križem čelo i oči 
i usne i prsa svoja. Zatim je Zosima moli, neka 
mu kaže, šta je ona, otkuda je i zašto je došla u 
pustinju ? 

Onda stade žena ovako pripovijedati: ,Ja sam 
iz Misira (Egipta); još su mi roditelji živjeli, kad 
sam imajući tek dvanaest godina otišla od njih u 
Aleksandriju, gdje sam sedamnaest godina vodila 
tako opak i razuzdan život, da se ne može pomi- 
sliti zloća, koje ja ne bi bila počinila, a to ne iz 
želje za dobitkom nego da izdovoljim nezasitnu 


tjelesnu požudu. Ovako živeći vidim jednom gdje 
* 

sila svijeta grne k moru, da idu u lagju. Pogjem 
onamo i ja, i doznam, da svijet ide u Jerusalem 
na proštenje o blagdanu uzvišenja sv. križa. I meni 
dogje volja, da idem s njima nadajući se, da će mi 
se naći lijepa zgoda za razuzdan život. Namjerim 
se na mlade ljude, kojima se ponudim, neka me 
uzmu sa sobom. Oni me uzmu. Ne mogu ti, čovječe, 
iskazati, kako sam sramotno živjela u lagji; a 
onako sam sramotovala i u Jerusalemu. Kad se je 
počela crkvena svečanost i svatko se žurio u crkvu 
sv. križa, hotjela sam i ja sa svijetom u crkvu; ali 
sam opazila sa strahom i drhtom, da me nekakva 
nevigjena sila. uzdržava od ulaska. Ja kušam drugi, 
treći put unići, ali mi nevigjena sila svaki put za- 
stupi ulazak. Kad mi se to i četvrti put dogodilo, 
sva umorena odem u kut u trijemu pred crkvom ; 
tamo mi se istom otvore oči srca mojega, ter 
upoznam uzrok, zašto ne mogu uljesti u crkvu, 
upoznam, da je tomu uzrok grdoba mojih djela 
Počnem onda plakati i žaliti i u prsa se biti. 
Ovako jadna opazim nad sobom sliku presvete 
Bogorodice; uprijevši oči u nju, tako joj progo- 
vorim: Gospo Djevice! znam, da ja smradna gledam 
tvoju neokaljanu sliku; no budući da je Bog, ko- 
jega si rodila, zato postao čovjek, kao što sam 
čula, da grešnike pozove na pokoru, pomozi meni 
jadnoj i ostavljenoj, i daj neka se i meni otvore 
vrata, da se poklonim božanstvenomu drijevu, i 
tebe za jamčenje prikažem Bogu iz tebe rogjenomu, 
da ne ću nikad više tijela oskvrniti grijehom, nego 
ću odmah, čim vidim križ Sina tvojega, odreći se 
svijeta i onamo poći, kamo ćeš me ti voditi. Kad 
sam ove riječi izgovorila, uzdajući se u milost Božju 
i u milosrdnost Bogorodičinu, usudim se poći opet 

u crkvu, i uljezem u nju bez svake smetnje. Unutra 
vidim križ spasenja, i padnuvši ničice poklonim 
mu se, i poznam, kako je Bog pripravan primiti 
pokornike. Potom se opet povratim k slici Djeve 
Bogorodice, i pokleknuvši pred njom, ovako joj se 
pomolim: Gospo premilostiva, ti si mi milost uči- 
nila, ti nijesi odbila molitve grešnice nevrijedne. 
Vidjela sam slavu, koju gledati nije dopušteno 
nama nečistima; neka bude s toga hvala Bogu, 
koji po tebi prima pokoru grešničku. A šta ću 
sada više? Doba je, Gospo, da ispunim obećanje. 
Sada dakle vodi me kamo hoćeš, sad osobito budi 
mi učiteljica spasenju za ruku me vodeći po stazi 
pokore. Ovo rekavši čujem glas, kao da tko iz- 
daleka viče: Ako prijegješ Jordan, naći ćeš naj- 
bolji mir. Sazvavši jošte jednom Mariju u pomoć, 
nabavim tri hljeba i odmah otigjem iz grada. Pod 
noć dogjem k crkvi Ivana Krstitelja, koja je blizu 
Jordana. Pomolivši se najprije ondje Bogu, sigjem 
umah k Jordanu, operem svetom onom vodom lice 
i ruke, zatim u istoj crkvi Preteče Ivana primim 
svete sakramente, po tom pojedem polovinu jednog 
hljeba i pijem vode iz Jordana, i prespavam onu noć 
na zemlji. Sjutradan nagjem ondje čamac i prijegjem 
na drugu stranu; i opet molim vodilicu svoju, da 
me vodi kamo je volja. Nagjem se dakle u ovoj 
pustinji, i od onda stanujem ovdje;' a ima, čini mi 
se, tomu četrdeset i sedam godina, što sam izašla 
iz svetoga grada“. ,A šta ti je bila hrana?“ pita 
je Zosima. ,Potrošivši hljebove, koje sam imala, 


hranila sam se travom i korijenjem.“ ,Zar te tolika 


Promjena nije ništa smetala?“ opet će Zosima. ,Ah 
OČE — prihvati ona — išteš, da ti pripovijedam 
Stvar, od koje se grozim“. Kad ju je Zosima iz: 

novice prosio, da pripovijeda, reče: ,Prvih sedam- 
naest godina borila sam se u ovoj pustinji s razu- 
zdanim požudama svojim kao i s divljim zvijerima. 
Snalazila me želja za gozbama i pijankama, ka- 
kvima sam se bila naučila u svijetu; gorjela vatra 
nečiste požude u srcu i tijelu mojem. Da nijesam 
savladana u borbi, imam zahvaliti samo milosrgju 
Božjemu. Kad bi mi došla napast, ja bi počela 
plakati, rukama tući prsa, dozivati u pamet od- 
luke i misliti na sliku Bogorodice obrane moje, pa 
kao da pred njom stojim, molila bih je, da me iz- 
bavi od napasti, koje mi toliko muče jadnu dušu. 
Tako sam za onih prvih sedamnaest godina bila u 
sto pogibli; a poslije do dana današnjega u svemu 
bila mi je na pomoć braniteljica moja i vazda me 
je kao za ruku vodila“. 

Na posljetku moli žena Zosimu, neka od toga 
što je čuo, nikomu ništa ne kaže, dok je živa, i 
neka do godine na veliki četvrtak dogje sa pre- 
svetim tijelom i krvi Hristovom do Jordana, da je 
pričesti. Zosima to učini; žena dogje preko Jor- 
dana, da izdovolji želju srca, i osim svete pričesti 
primi od Zosime i nešto malo hrane. Jošte prosi 
Zosimu: ,Oprosti, oče, pa mi i drugu prošnju 
ispuni. Otidi sada u monastir, bila milost Božja 
s tobom ; na godinu pak dogji opet na mjesto, gdje 
si me prvi put našao; ondje ćeš me opet vidjeti, 
kako bude Bog hotio“. 

Zosima pogje druge godine uz korizmu u pu- 
stinju kao i ostala braća, i zaputi na mjesto, gdje 
je prije dvije godine zadesio svetu pokornicu ; 
ali je sada nagje mrtvu, i u pijesku zapisano ime 
njezino: Marija; tako dozna Zosima, kako se 
pokornica zvala. S pomoću jednoga lava iskopa 

grob i položi u nj mrtvo tijelo. Povrativši se u 
monastir pripovjedi starac braći redovnicima histo- 
riju sv. pokornice Marije, kao što smo je mi ovdje 
na kratko iskazali, i naskoro zatim blaženo pre- 
mine, a bilo mu blizu sto godina. 


ik 
E Eg 

Velika grešnica Marija Misirska uteče se Majci 
Božjoj i moli je za milost, da. se svim srcem obrati 
k Bogu. Pa što moli, potpuno i primi po zagovoru 
Majke Božje. Eto, zašto Crkva katolička blaženu 
Djevicu Mariju zove utočište grešnicima. No pamti: 
ona je utočište onim grešnicima, koji se žele obratiti 
i hoće u obraćenju da budu postojani kao Marija 
Misirska. Ima grčšnik4, koji i ne misle o obraćenju, 
nego ostaju u grijesima i svaki dan ih umnožavaju, 
a uz to pokazuju ipak neku izvanjsku pobožnost 
k presvetoj Bogorodici, nose na priliku pri sebi 
medalju ili drugi kakav spomen na bl. D. Mariju, 
ili mole neke molitve njoj na čast. Oni drže za 
cijelo, da će se samo zbog toga po zagovoru Majke 
Božje spasti, budući ona utočište grešnicima, ako 
i ne nastoje obratiti se. Ali se ovakvi ljudi vrlo 
varaju. Jer je jamačno, da Mati Božja, koja svojega 
predragoga Sina ljubi svim srcem, prijeko odurava 
grijehe kano uvrede Sinu svojemu. Kako može 
dakle tko pametno vjerovati ili nadati se, da će 
mu ona osobito milostiva biti, ako njezina predra- 
goga Sina neprestano vrijegja niti misli odustati 
od toga vrijegjanja, a to upravo zato što se uzda 
u njezinu osobitu obranu? 

Mariju je Misirsku neizmjerna milost Božja 
ne samo izvela iz bezdanice grijeha i obratila nego 
i do velike svetosti dovela. S toga uzdajmo se u 

preveliku milost Božju, mislimo na riječi Isusove 
(Mat. 9, 13): ,Nijesam došao zvati pravednike no 
grešnike na pokoru.“ Za grešnike je on dao krv i 
život svoj, za njih se Ocu nebeskomu žrtvovao na 
križu, da im dobije oproštenje grij&čh4. Uzdajući se 
u zasluge Isukrstove pohitimo u naručje milosrgja 
Božjega i obratimo se k njemu od svega srca. 
Odrecimo se sasvim grijeha, i činimo stalnu pokoru 
pod obranom bl. Djevice, kao što je činila sv. Ma- 
rija Misirska; onda, ako su grijesi naši kao skerlet, 
postat će bijeli kao snijeg, i ako su crveni kao 
crvac, bit će bijeli kao vuna, uvjerava nas Bog na 
usta proroka Isaije (1, 18). I ne klonimo duhom, ako 
nas i nakon obraćenja salijeću napasti, ta i Mariju 
Misirsku mučile su napasti još mnogo godina po- 
slije obraćenja; ponizujmo se pred Gospodinom, i 
pozivajmo ga radosno u pomoć, i utječimo se Djevi 
Mariji u obranu. Klonimo se pomnjivo svega, što 
nas mami na grijeh, pa ako i ne možemo otići u 
pustinju, kao što je bila otišla Marija Misirska, 
bježimo ipak od nevaljalih društava i grešnih zgoda, 
što smo i drukčije dužni činiti; budemo li nosili 
dostojni plod pokore, i mi ćemo se izbaviti prije 
ili poslije od teških napasti, i na posljetku dospjet 
ćemo u blaženo društvo svetih pokornika i pokornica, 


Pomolimo se. 


Bože, koji si službenicu svoju Mariju s puta propasti milo- 
srdno povratio na stazu spasenja, po istome nam milosrgju dopusti: 
koji se nijesmo stidjeli nju grešnu nasljedovati, da se ponosimo za 
njom pokornom idući. Po Hristu Gospodinu našem. Amen. 

10, dan travnja. 
Sveti Makarije. 


akarije rodi se u desetom stoljeću poslije 
rogjenja Hristova u Jermenskoj. Rogjak 
njegov Makarije biskup u Antiohiji u Pi- 
sidiji bi mu na krštenju kum, nadjenu mu svoje 
ime, i još malena uze k sebi, da ga odgoji. Mladi 
Makarije pokaza naskoro mnogo vrsnoće, bistar 
um i dobro srce. S toga je mladac pod pomnjom 
rogjaka biskupa Makarija lijepo napredovao koliko 
u znanosti toliko i u kreposti, tako da bogobojazni 
biskup nije sumnjao, Bog je mladića izabrao za 
osobito orugje u Crkvi svojoj; i kako ga je po- 
božno življenje mladićevo u tom mišljenju sve više 
utvrgjivalo, redi mladoga Makarija za svećenika. 
U toj svetoj službi imao je mladi Makarije široko 
polje pokazati trudbu svoju oko slave Božje i spa- 
senja duša; pa je u svećenika i svjetovnjaka stekao 
toliko štovanje, da su ga po smrti staroga Makarija, 
hranitelja i odgojitelja njegova, jednodušno izabrali 
za biskupa. Puno su imali posla s poniznošću nje- 


.govom, dok se pokorio izboru. No kad je uzeo 


službu biskupsku, pokazivao je baš apostolsku 
ljubav i brigu za podložnike. Jednako je mislio, 
kako će se sve pridobiti za Hrista i učiniti vijekom 
srećne. Propovijedao gotovo svaki dan, polazio 
glavom bolesnike, udjeljivao veći dijel dohodaka 
ubogima, nastojao istrijebiti sve nepodopštine i po 
mogućnosti spriječiti grijehe i opačine, kojima se 
vrijegja Bog. Za grijehe svoje u mladosti počinjene, 
ako i ne teške, kajao se svaki dan roneći suze i 
Žrtvovao Bogu za ove kao i za grijehe drugih ljudi 
Tazlična djela pokore. Ljubav k Bogu tako mu je 


58 10. dan travnja. 


bila istinita, da se je malo kada mogao Bogu mo- 
liti, da suza ne lije; s toga je vazda imao uza se 
ubrus, kojim je suze tro. Jedan gubavac, koji je 
s pouzdanjem onaj ubrus metnuo sebi na gubu, 
ozdravi u onaj par. Kad se u građu dočulo za ovo 
čudo, dogjoše mnogi drugi bolesnici k svetomu 
biskupu ter se iscijeliše od bolesti. Možemo suditi, 
koliko su ga gragjani od onda još većma štovali 
i slavili. 

No upravo ovo slavljenje bijaše poniznomu 
biskupu nesnosno. S toga odluči odreći se bisku- 
pije i u skrovištu služiti Bogu. Brigu dakle za 
biskupiju ostavi bogodušnu svećeniku, po imenu 
Eleuteriju, pokućtvo svoje razda siromasima, izagje 
iz grada sa četiri duhovnika, zaputi u Svetu 
Zemlju i posjeti sveta mjesta kao pokornik s pre- 
velikom pobožnosti. Dok je boravio u Svetoj 
Zemlji, mnogo je muhamedovaca obratio k vjeri 
kršćanskoj; no zato mu je bilo mnogo stradati. 
Izbivši ga više puti, napokon ga zatvoriše u ta- 
mnicu, i potom na tle raspeše svezavši mu ruke i 
noge konopcem; zatim mu metnuše usjao kamen 
na prsi, da tako u najvećoj muci pogine. No noću 
nebeska svjetlost rasvijetli tamnicu, angjeo (Go- 
spodnji sigje k mučeniku, kao nekad k apostolu 
Petru zatvorenu u tamnici, izbavi ga od muke i 
odriješi mu konopac. U isti čas otvore mu se vrata 
od zatvora, i on izagje slobodan na polje. 

Zatim zaputi sv. Makarije u zapadne zemlje, 
preko Jadranskoga mora dogje u Njemačku, gdje 
je u mnogim mjestima tvorio čudesa, i napokon u 
Belgiju u grad Gent, gdje ga opat Erembaldo lijepo 
dočeka i moli, da ostale dane života svojega u 
monastiru njegovu provede u miru. Sv. Makarije 

ostade jedno vrijeme u monastiru na veliku radost 
redovnicima, koji šu se ugledavali na njega kao 
na uzorit primjer kreposti. Druge godine htjede 
se povratiti u Asiju; ali kad je već zaputio, poduze 
ga tako silna groznica, da se je morao vratiti u 
monastir. Kad se drugi put spremao na povratak 
u Asiju, razboli se od pošasti, koja je tada ljude 
morila. Sv. Makarije proreče, da će sam umrijeti, 
ali da će smrću njegovom prestati pomor. Tako se 
i dogodi. Čim je on dne 1o travnja godine 1012. di- 
gnutih k nebu ruku ispustio dušu, onaj dan nestade 
pomora. Grob sv. Makarija bude brzo po tom 
utočište bolesnicima; jer izlažaše iz njega sila, koja 
je mnoge iscjeljivala. 


E3 
sk Ba 


Sv. Makarije razmišljajući grijehe, kojima 
ljudi vrijegjaju Boga, suze bi lijevao. ž 

Svijet, u kojem živimo, suzna je dolina, puna 
rekao bih bijede i nevolje; i same radosti i užici 
na ovome svijetu često su vrela mnogim suzama. 
Plačući dolazimo na svijet, mnogo suza izronimo 
boraveći na svijetu, u muci odlazimo s ovoga svi- 
jeta. Pa opet ljubimo ovaj mučni i plačni život! 
A bojimo se i bježimo od smrti, koja je kraj i 
konac svakoj muci na ovome svijetu! Podnos'mo po 
svetoj volji Božjoj strpljivo sve bijede i muke, pa 
će nam one biti ljestve na nebesa, 

Ali osobito imali bismo žalostiti se i plakati 
za grijehe svoje na način kralja Davida, koji je 
iznemogao uzdišući, svaku noć kvasio odar svoj, 
suzama svojim natapao postelju svoju (psalm. 6, 7). 
Ako smrt roditelja, rogjaka i prijatelja ili gubitak 
svjetovnoga imutka očima našima izmami toliko 

suza, koliko suza morali bismo proliti s gubitka 
neba i vječnoga spasenja? I ako Hrista istinito 
ljubimo, tugovat ćemo i: plakati takogjer radi gri- 
jeha drugih ljudi, jer se Hrist njima iznovice ras- 
pinje na križ. 

No utješi. se, dragi kršćanine, tugovao ti radi 
bijeda i nevolja ovoga svijeta ili radi svojih grijeha 
i prestupaka. Jer nuto, vrijeme kušanja brzo mine, 
i ti si svaki dan bliže nebeske domovine svoje. 
Sam Bog će ti suze otrti na nebesima, pače i na 
ovome će te svijetu obilato utješiti, ako je žalost 
za grijehe uzrok suzama tvojim. Nijesi li već i sam 
doznao, kako je slatko plakati zaradi grijeha? Pa 
ako je tako slatko plakati zaradi Hrista,: kaže sv. 
Augustin, kolika će sladost tek biti sa Hristom ve- 
seliti se va vijek vijeka! 


: Pomolimo se. 

Usliši, molimo Gospodine, prošnje naše, koje donosimo o 
svetkovini blaženoga Makarija ispovjednika tvojega i biskupa, i koji 
ti je vrijedan bio dostojno služiti, njegovim odvjetnim zaslugama 
od sviju nas odriješi grijeha. Po Hristu Gospodinu našem. Amen. 


La. 


11, dan travnja. : 
Sveti Leon Veliki. 


ao što je Rimskomu papi sv. Gregoriju 
Prvomu zahvalni svijet kršćanski pridjeo 
pridjevak Veliki zaradi velike njegove sve- 
tosti, učenosti i velikih djela, tako je i papu Leona 
Prvoga iz istih razloga prozvao Velikim. 

Leon rodi se u Rimu od veoma uglednih 
“roditelja na izmaku četvrtoga stoljeća. O mladosti 
njegovoj ne znamo ništa; no da ju je vrlo dobro 

upotrebio, pokazuje ono mnogostruko znanje, koje 
je trudđbom i prirodnim darom stekao u svjema 
gotovo naukama; pri čem mu je ipak sve ljudsko 
znanje bilo samo priprava za nauk bogoslovlja i 
svetih knjiga. Za pape sv. Celestina Prvoga, o kojem 
smo govorili na 6. dan ovoga mjeseca, Leon je 
bio arhigjakon Rimske crkve ; isti ga je papa mnogo 
cijenio. Još je više gledan i čuven bio za pape sv. 
Siksta Trećega. U to vrijeme zavade se u Galliji 
(Francuskoj) Rimske vojskovogje Aetije i Albin; 
od ove zavade mogla je pogibija biti samoj Rimskoj 
carevini. Pošlju dakle onamo Leona, da pomiri vojsko- 
vogje; i zbilja ih on srećno pomiri. Dok se Leon 
u tom poslu baviv u Galliji, umrije papa sv. Siksto 
Treći godine 440. 

Sve svećenstvo Rimsko svrnu tada očima u 
Leona, držeći njega jedinoga za vrijedna, koji će 
svetošću, razboritošću, učenošću i govorništvom 
svojim umjeti upravljati lagjicom sv. Petra (Crkvom 
katoličkom) na uzbunjenom moru raznih krivih 
vjera i divljačkih navala. Njegov izbor za glavu 
Crkve svagdje bi s veseljem dočekan. Poslaše 
odmah poslanstvo po njega u Galliju moleći ga, 
da dogje u Rim. Kad je prispio, pozdraviše ga 
svečano i radosno, | 

Uzdajući se u pomoć Božju odmah je u po- 
četku krepko prihvatio krmilo (timun) lagjice Pe- 
trove i učinio djelo, koje je svjedok pregnuća nje- 
gova i revnosti. Bili su iz Afrike u Rim došli 
krivovjernici Maniheji, koji učeći da je ženidba 
grijeh i drugo koješta, potkopavali su temelje ljud- 
skomu društvu. Leon otkri njihova tamna djela, 
pa budući da su licemjerstvom svojim zavodili 
mnoge, dade ih po carskoj zapovijedi zatvoriti ; potom 

mnoge od njih uvjeri o krivini nauka njihova, a 
tvrdoglavi budu po carskoj zapovijesti iz Rima 
istjerani. 

Već smo kazali u žiću sv. Celestina, kako je 
Carigradski patrijarah Nestorije naučavao krivi nauk, 
da su u Hristu Isusu Gospodinu našem dvije osobe, 
božanska i čovječanska; ljuti pak protivnik Nesto- 
rijev Eutih arhimandrit Carigradski upade u drugu 
pogrešku tvrdeći, da se je u Hristu Isusu čovjek 
s Bogom tako ujedinio ter je u njemu poslie utje- 
lovljenja ostala samo jedna narav, božanska. Eutih 
osugjen u jednoj crkvenoj skupštini u Carigradu 
okrenu molbom i tužbom k papi Leonu; no ovaj 
pisa Carigradskomu patrijarhu Flavijanu glasovito 
pismo, u kojem je istumačio katolički nauk o utje- 
lovljenju Hrista Gospodina i kojemu su kasnije oci 
općenite crkvene skupštine u Halcedonu jednodušno 
privikivali: Petar je preko Leona govorio! 

Sv. Leon steče takogjer besmrtno ime u po- 
vjesti grada Rima. U ono doba provali iz Ugarske 
u Italiju divlji, grozan narod, Huni su se zvali. 
Bili su to ljudi malena stasa, drobnih očiju, izres- 
kana lica, tamne masti, širokih plećiju, strašna po- 
gleda. Kamo bi god provalili, sve bi pobili i 
popalili. Pogani budući naročito su mrzili na kr- 
šćanstvo, s toga su ubijali svećenike i rušili crkve 
i kršćanske znake, gdje bi god na njih naišli. Kralj 
Hunima bio onda Atila, prozvan Bič Božji. Već je 
Atila razorio Oglej, Milano i druge gradove u Ita- 
liji, i približavao se Rimu gradu. U to pregne papa 
Leon, glava kršćanskoga svijeta, da ide na susret 
glavi najgorih neprijatelja kršćanskih, da odvrati 
od Rima pogibiju ne oružjem nego blagom silom 
besjede. Ide na susret Atili do Mantue; kad mu 

dogje u tabor, Atila ga lijepo dočeka i riječima 
papinim dade se nagovoriti, da nije išao na Rim 
nego se s vojskom povukao preko Alpa i Dunava 
natrag u Ugarsku. Na spomen tomu čudesnomu 
izbavljenju slavila se svake godine u Rimu sve- 
čana zahvalnica. Imamo još sada jednu propovijed 
od sv. Leona, koju je govorio na onakav zahvalni 
dan i u kojoj kori Rimljane, da su brzo zaboravili, 
što im je Bog učinio, jer je malo svijeta došlo 
u crkvu k svečanosti. 

Kao da je Bog hotio pedepsati (kaštigovati) 
nezahvalnost Rimljana, dogje na njih nova nesreća, 
Iz Afrike navale u Italiju Vandali, na čelu im kralj 
Genserik. Vandali nijesu bili istina pogani nego 
kršćani ali krivovjernici arijani ne vjerujući, da je 


"Hrist Bog jednak Ocu. Za Genserika kralja arijani 


su na katolike mnogo više mrzili nego sami po- 
gani. Kakov je okrutnik bio Genserik, možemo već 
odatle razabrati, što je snasi svojoj iz puke sumnje 
dao odrezati nos i uši. Mnoge je katolike spalio, 
mnogima jezike iščupao, mnoge na smrt izmučio, 
Svagdje je porušio crkve, oskrnavio svetinje, 
otjerao biskupe. Zato se još dan danas kaže za 
čovjeka, koji je krvolok ter nemilo žari i pali, da 
radi vandalski. Genserik s Vandalima navali na 
Rim. Tko bi smio i pomisliti, da će tudijer glava 
katolička moći štogod opraviti samom riječju; a 
ipak nešto isposlova. I ovaj put usudi se Leon 
kročiti pred Genserika i moliti za grad. Istina, sv. 
Leon nije se Genseriku mogao namoliti, da Rim 
posve poštedi, jer je grad bio četrnaest dana pli- 
jenjen; ali ga je ipak odvratio od paljenja i krvo- 
Prolijevanja. 

Sv. Leon se po tom brinuo za popravljanje, 
uregjivanje i ukrašivanje crkava, sazidao više javnih 
zgrada i napunio Rim spomenika bogoljublja svojega. 

Sv. Leon je vrlo često sam navješćivao riječ 
Božju narodu; jer je držao, da je duhovni pastir 
dužan propovijedati. Imademo od njega jošte sto 
i jednu propovijed, u kojima naročito preporučuje 
pošćenje i dijeljenje milostinje; no kad bi govorio 
o utjelovljenju Sina Božjega, onda bi sam sebe 
nadgovorio. Imademo od njega takogjer još sto 
četrdeset i jednu poslanicu, koje nam svjedoče nje- 
govu revnost za širenje kraljevstva Božjega na 
zemlji. 

Sv. papa Leon Veliki blaženo preminu godine 
461. vladavši Crkvom dvadeset i jednu godinu. 


šk 
še 


Kako je Atila mrzio na kršćane a Genserik 
na katolike, nije ih doista papinska čast Leonova 
ganula, da ga slušaju. Šta ih je dakle ganulo? Što- 
vanje ono preveliko, koje su imali k časnoj i svetoj 
osobi Leonovoj. Iz toga možemo lijep nauk izvesti 
za svakidašnji život. 

Svaki zreliji čovjek ima oko sebe drugih ljudi, 
koje može prošnjom, opomenom, zapoviješću od- 
vraćati od zla i napućivati na dobro. Tako imaju 
roditelji djecu, starija djeca mlagju djecu, duho- 
vnići i poglavari podložnike, učitelji učenike, maj- 
stori djetiće i služice; pa opet i djeca, podložnici, 
učenici, djetići i sluge mogu jedan drugoga odgo- 
varati oda zla i nagovarati na dobro. Ali priznati 
nam je, da je i najbolje i najrevnosnije odgovaranje 
i nagovaranje prečesto posve uzalud. Koliko se 
puta tuže svećenici, učitelji i roditelji: kao da ka- 

menu govoriš! Uzroci tomu bit će različiti, ali je 
često i taj uzrok, što u onih ljudi nema onoga, što 
je riječima sv. Leona davalo osobitu cjenu i silu, 
a to je nješov duh i vrsnoća. Ako hoćeš, da bude 
tvoja riječ, opomena, zapovijest imala vlast, potre- 
bito je prije svega, da tebe poštuiu. A poštovat 
će te samo onoliko, koliko u tebe nagju pravoga 
kršćanskoga duha i života. Sv. Pismo veli: ,Molitva. 
pravednikova može mnogo“, razumijeva se: u Boga, 
Ali je isto tako istinito: riječ pravednikova može 
mnogo i u ljudi, pak i u zločestih ljudi, jedno što 
i zločest čovjek ma i nehotice štuje kreposnika, a 
drugo što riječ kreposnikovu prati i Božji bla- 
goslov, pa ne bude uzalud, 


CJ 


* Pomolimo se. 

Usliši, molimo Gospodine, prošuje naše, koje donosimo o 
svetkovini blaženoga Leona ispovjednika tvojega i biskupa, i koji 
ti je vrijedan bio dostojno služiti, njegovim zavjetnim zaslugama od 
svijeh nas odriješi: grijeha. Po Hristu Gospodinu našem. Amen. 


a 


12. dan travnja. 
Sveti Sava. 


oti koji su u četvrtom stoljeću stanovali u 
sadašnoj Rumunjskoj, bili su koje kršćani 

ŠI a koje pogani. Kad je kralj njihov Ata- 
narik, koji bješe još ostao u poganstvu, bio sa- 
vladan od Rimljana kršćana, stade bjesnjeti na 
podložnike svoje kršćane, pa mnogi od njih budu 
Vjere radi nemilo mučeni i ubijani. U to vrijeme 
umrije mučeničkom smrću i sv. Sava. 

Kršćani Goti pisali su kršćanima u Kapado- 
ciji o muci i smrti sv. Save. U pismu kažu: ,Što 
je sveti Petar rekao: U svakom narodu, koji se 
boji Boga i čini pravdu, mio je njemu; i sad se 
pokazuje istinom. Jer se to potvrdilo o blaženom 
Savi, koji je mučenik Boga i Gospodina Isukrsta, 
Jer premda je bio Gotin i u Gotiji usred naraštaja 
zla i opaka provodio život, sa svim tim tako je 
išao za svetim ljudima i s njima svakovrsnom kre- 
posti štovao Hrista, da je u svijetu sjao kao zvijezda. 
Primivši naime već od djetinjstva vjeru Isusovu 
držao je za potpunu krepost, da po znanju Sina 
Božjega postane čovjek savršen, 

Bio je prav u vjeri, gotov poslušati u svakoj 
pravdi, krotak, bogobojazan, nevješt u govoru ali 
ne u znanju, bio sa svjema u miru, govorio za 
istinu, začepljivao usta idolopoklonicima (poganima), 
ne ohol nego pokoran, ne obijestan u govoru nego 
miran, prijeko gotov na svako dobro djelo, pjevao 
u crkvi i za nju se mnogo brinuo, prezirao novac 
i imutak osim koliko bi nužda iskala, trijezan i u 
svijem stvarima uzdržljiv, a najviše se žacao od 
drugovanja ženskoga, svaki se dan marljivo Bogu 
molio i postio, klonio se tašte slave, sve podbadao 
na pravo življenje, izvršivao što ište krepost i 
dužnost i uklanjao se protivnomu, držao se napokon 
potpune vjere, koja kroz ljubav radi, i nikad ne 
prestajao u Gospodinu slobodno govoriti. Jer se 
nije samo jedan put nego često puta, prije što će 
biti za vjeru mučeništvom okrunjen, pokazao pre- 
revnosnim braniocem prave bogobojaznosti“. 

Kad su Gotski knezovi i poglavari počeli 
goniti kršćane i natjerivati, da jedu od mesa ido- 
lima (lažnim bogovima) žrtvovana, nakaniše neki 

pogani kršćanima rogjacima svojim na mjesto mesa 
žrtvovana ponuditi drugoga mesa, koje nije bilo 
žrtvovano, da tako rogjake izbave a gonitelje pre- 
vare. Doznavši za to sv. Sava ne samo nije on 
htio jesti onakova mesa, nego je svjema izjavio: 
tko jede od onoga mesa, gradi se kao da nije 
kršćanin, a tim i prestaje biti kršćanin. Tako je 
spriječio, da drugi upadnu u zamku gjavolovu. 
Poslije su se hotjeli pogani onoga mjesta zakleti, 
da u njihovu mjestu nema ni jednoga kršćanina. Ali 
Sava opet bez straha došavši megju njih reče: 
»nNitko neka se za mene ne zakune, jer sam ja 
kršćanin“. Onda se zakleše pogani, da je u mjestu 
samo jedan kršćanin, naime Sava. Kad su Savu 
doveli pred suca, pita on, kakav ima Sava imutak? 
i kad su mu odgovorili, da nema ništa do ono što 
ima na sebi, reče sudac: ,Takov ne može nama ni 
koristiti ni škoditi“; i zapovjedi, da ga isture. 

Poslije se pak dogodi, kad je Sava Uskrs 
Svetkovao kod svećenika Sansale, treće noći po 
Uskrsu dogje knežević Atarid s velikom četom 
bezbožnih haramija, svežu svećenika i metnu na kola, 
a Savu privežu gola za kola, i vuku ga onako po 
trnju i tuku batinama i bičevima; tako su nemilo 
i okrutno radili sa slugama Božjim. 

j Potom svežu Savi ruke i objese ga o gredu. 
Zatim mu donesu mesa idolima žrtvovana nudeći 
ga, neka jede, da se izbavi od smrti. Blaženi Sava 
Dita: »Iko je to poslao?“ Odgovore: ,Gospodin 
Atarid“, »Jedan je reče Gospodin Bog, koji je na 
nebesima. Nečista su i nesveta ova jela, kao sim 
Ra ih je poslao“. Na ove riječi jedan od 
io “im planuvši gnjevom tako silno udari 

m svetoga čovjeka u prsa, da su svi 
sje 

mislili, umrijet će od silnoga udarca, No on iz bo- 
goljubnosti podnese bol od udarca, i ne zaviče niti 
uzdahne. 

Saznavši sve to Atarid zapovjedi, da Savu 
ubiju. A sluge pustivši svećenika Sansalu, odvuku 
Savu k potoku, da ga utope. Putem Sava iza glasa 
hvali Bogu, što će za vjeru umrijeti. Kad dogju 
k potoku, sluge se dogovaraju, da puste čovjeka 
nevina; ta ne će Atarid za to doznati. Ali im sam 
Sava reče, neka učihe, što im je naložio Atarid 
Onda ga bace u vodu i onim drvom, što mu je: 
bilo privezano za vrat, dotle ga u dubinu guraju, 
dok se ne uguši. To se dogodi 12. travnja godine 
372. Krvnici izvuku tijelo sv. Save iz potoka i 
ostave neukopano ; ali ga kršćani ukopaju a poslije 
pošlju u Kapadociju na štovanje. 


Pare 


Kako je sv. Sava živio, stradao i umro, tako 
može samo onaj, koji je Hristom prožet, koji je 
preporogjen iz Duha svetoga te koji je po tom 
pravi duhovni ogranak Hristov. U vrtlu naime 
Josipa Arimatejskoga posija se malo gorušično: 
zrnce, iz kojega je izraslo veliko drvo, što se po 
svemu svijetu razgranava i još sve jednako raste u 
vis i u šir, Kao što drvo korijenjem svojim iz tla 
siše vlagu i hranu, i onda pretvara u čestice (dije- 
love) švoje; tako i Hrist neprestance vuče ljude 
k sebi, i pretvara njihove zemaljske i grešne duše 
u duh svoj, tako da Hristov duh u njima živi pak 
su oni čestice, ogranci Hristovi. Kolika je dakle 
razlika megju onima neznatnim česticama, koje u 
tlu skrivene drvo siše, i megju vitom zelenom 
granom, kojom. se proljetni vjetric poigrava; tolika 

je razlika megju čovjekom, koji se još nalazi u 
prirodnom grešnom stanju, i megju čovjekom, ko- 
jega je prožeo duh Hristov. Iz života svakoga sveca 
vidi se, da Hrist u njemu živi; svaki svetac tako 
radi, kako bi Hrist radio u njegovim prilikama ; 
svaki je svetac nastavak, ogranak Hristov. 

Promotri de sada, ljubazni kršćanine, mišljenje 
i življenje svoje, da li i tebe vodi u svemu duh 
Hristov ili pak duh zemaljski ili pače duh proti- 
kršćanski. A Sveto Pismo veli (Rim. 8, 9): ,Ako 
li tko nema duha Hristova, on nije njegov“. 


Pomolimo se. 


Udijeli, prosimo, svemogući Bože, da se po odvjetovanju 
blaženoga Save mučenika tvojega i od svih tegoba oslobodimo na 
tijelu i od zlih misli očistimo na duši. Po Hristu Gospodinu našem, 
Amen. 


a 


13. dan travnja. 
Blažena Ida. 
SAS anašnja je svečarica svijetlo ogledalo maj- 
ore % kama kršćankama. 
dod] Ida rodi se godine 1040. od oca Go- 
defrida vojvode Lotrinškoga i od majke Dode, koja 
je bila kao i muž njezin od roda cara Karla Ve- 
likoga. Ida odgojena u strahu Božjem, kad joj je 
bilo od prilike sedamnaest godina, uda se za Eu- 
stahija grofa Boulonjskoga (u Francuskoj), koji ju je 
radi vrline njezine mnogo poštovao i iskreno ljubio. 
Ona je bila majka ubogima, navlastito je pak pot- 
pomagala udovice, sirote i bolesnike i obilatom 
milostinjom i čestom molitvom ; isto je tako mnogo 


fa! 

činila i davala za crkve i duhovničke zavode (kuće), 
da se bude služba Božja mogla dostojno opremati. 
Muž nije se suprotivio njenoj podatljivosti, pače ju 
je k tomu još i podbadao. A pri tom je bila Ida 
svesrdno ponizna: do gospodskoga odijela, koje je 
morala nositi staleža svojega radi, nije joj bilo 
više stalo nego do najprostije odjeće, i uopće nije 
joj bilo mnogo do zemaljskih dobara. Imala tri 
sina i nekolike kćeri: što bi trebalo da ih dade na 
dojilje, kako rade velike gospogje, ona je sama 
izvršivala dužnost materinsku ter sama svu djecu 
dojila, da se s tugjim mlijekom ne zadoje i tugjom 
iskvarenošću. 

Kako je blažena Ida odgajala djecu, kaže pisac 
njezina života: ,Sinove je odgajala u poštenju i 
strahu Božjem, i naučavala raditi sve onako, kako 
dolikuje kneževićima, i privikavala ih svetim i dobrim 
običajima“. Kad ovo i ne bi bio pisac izrijekom 
kazao, mogli bismo to razabrati iz onoga, što 
znamo o sinovima njezinim. Sinovi su joj naime 
bili Eustahije, Godefrid i Balduin. Eustahije, na- 
sljednik očev, bio je, kao što kaže pisac, ,čovjek 
uzmožan u svim djelima svjetovnim i izvrstan u 
bogoljublju“. Godefrid vojvoda Bouillonski i Balduin 
išli su s križarima u rat, da Svetu Zemlju otmu 
iz ruku nevjerničkih ter izbave istočne kršćane od 
sramotna i teška jarma. Kad su križari nakon ne- 
izrečenih muka i krvave borbe dne 15. srpnja 
1099. uzeli Jerusalem, odluče izabrati sebi kralja 
no takova, koji ne će imati samo sve vrsnoće go- 
spodara i vladaoca nego će se sjati i svjema kr- 
šćanskim vrlinama te dostojan biti, da vlada svetim 
gradom  Jerusalemom .i svom Svetom Zemljom. 
S toga pod zakletvu saslušaju sluge i ukućane 

svih knezova u križarskoj vojsci o življenju i vla- 
danju njihovu. Sluge Godefrida Bouillonskoga na 
preslušavanju izjave, da gospodar njihov ima samo 
jednu pogrešku: i poslije svršene svete: mise da 
još za dugo ostaje u crkvi i zato da često jela 
ohladne. Osim toga historija pripovijeda o Gode- 
fridu, da je bio izvanredno hrabar, čist, uzdržljiv, 
blag, nesamoživ, ljubežljiv i podatljiv svakomu. 
Godefrid dakle bude radi tolikih vrlina jednoglasno 
izabran za kralja Jerusalemskoga. On je primio 
kraljevstvo ali nije hotio, da bude zlatnom krunom 
okrunjen na onom mjestu, gdje je Spasitelj bio 
okrunjen krunom trnovom. I sami Arapski knezovi 
muhameđanske vjere kazivali su o Godefridu: Ovaj 
čovjek doista je rogjen, da zauzme svijet i zavlada 
svijem narodima. I u svijem kršćanskim zemljama 
orila se slava Godefridova. Žalibože umrije on već 
za godinu dana, a nasljednik mu bude u kraljevstvu 
brat Balduin. Tako se ispuni san njihove majke, 
blažene Ide. Ona je naime još djevojkom snila kao 
da je sunce s neba sišlo i za časak počinulo u nje- 
zinu krilu. Što je san značio, pokazalo se poslije, 
kad su joj dva sina postali kraljevi a jedna joj se 
kći udala za Njemačkoga cara Henrika Četvrtoga, 
navlastito se pak slava njezina sina Godefrida sja 
kao sunce u historiji i u kršćanskom svijetu. Jošte 
pripovijedaju, kad se je blažena Ida jednom u ka- 
pelici žalosne Majke Božje molila Bogu za sinove, 
da se je zanijela i duhom vidjela gdje joj se sin 
Godefrid bori pred Jerusalemom i prvi se penje 
na zidine gradske; a tako je i bilo. 

Kad je blaženoj Idi muž umro a djeca sva 
već odrasla, sav je ostali vijek sasvim posvetila 
djelima bogoljublja i milosrgja. A koliko je Bogu 

bila ugodna njena služba, pokazala su čudesa, koja 
je Bog preko nje tvorio, i od kojih ćemo samo 
jedno pripovjediti, jer je takogjer potvrda dobra nje- 
zina srca. Blaženica bila na veliki praznik u crkvi; 
došla onamo i uboga žena s djevojčicom, koja je 
bila od rogjenja svojega gluha i nijema. Kako je bilo 
jako studeno a djevojčica slabo obučena, sva je 
drhtala od studeni. Ida zapazi to te namigne na 
djevojčicu, da dogje k njoj; onda je ogrne plaštem, 
da se pod njime zgrije. U jedan put djevojče pro- 
čuje i progovori: Majko, majko! Majka dotrči, pa 
kako su svi znali, da je djevojčica bila od rogjenja 
gluha i nijema, glavar crkve odmah zapjeva pjesmu 
zahvalnu: Tebe Boga hvalimo. 

Blaženica nakon podulje bolesti, u kojoj je 
pokazala uglednu strpljivost, kako je sveto živjela, 
tako sveto i umrije dne 13. travnja godine 1113. 


Fa 
i Ed 


Život blažene Ide potvrgjuje istinu, koju nas 
uči i svjetska historija, da najizvrsniji ljudi imadu 
na izvrsnosti svojoj zahvaliti najviše izvrsnim 
majkama. Majčina dobra ili zla ćud već se djeci 
više ili manje priragja; k tomu svaka majka gleda, 
da djecu na ono navadi, što je njojzi najmilije. 
Majka pohlepna na last i slast ne će djece tjerati 
na rad i nauk, i rado će im davati oklizotina; majka 
gizdava ne će samo sebe kingjuriti nego i djecu 
kititi. Nasuprot majci bogoljubnoj bit će najveća 
briga, da i djecu bogoljubno odgoji; pa i molitve, 
koje pobožna majka i na ovom i na drugom svijetu 
bez prekida pošilje Bogu za djecu, koristit će i 
djeci donijeti mnogo milosti. Ako dakle majka 
hoće, da djecu privede k pravoj sreći to jest ka 

kreposti i blaženstvu, prije svega joj je gledati, da 
sama bude dobra kršćanka, pa ako joj i ne budu 
sinovi slavni i uzmnožni, kao što su bili sinovi bla- 
žene Ide, bit će svakako valjani i srećni. 


Pomolimo se. 
Usliši nas, Bože spasitelju naš: kao što se radujemo sve- 
tkovini blažene Ide, tako da se u osjećanju iskrene pobožnosti obu- 
čavamo. Po Hristu Gospodinu našem. Amen, 


SA2 


14. dan travnja. 
Blažena Lidvina. 


Alidvinin otac Petar, premda od roda ple- 
menita, bio je toliki siromah, da je bio 

I prinugjen sebe i porodicu prehranjivati 
službom noćnoga stražara u gradu Schiedamu u 
Holandiji; no bio je drukčije prijeko pošten čovjek. 
Petrova žena Petronila, čeljade bogodušno, rodi 
osim Lidvine osam sinova. Ona bješe već četiri 
sina rodila, kad je na samu cvjetnu nedjelju dne 
18. ožujka godine 1380. u crkvi kod čitanja muke 
Gospodina našega Isusa Hrista snagju trudovi, pa 
pohitjevši kući rodi kćer, kojoj nadjenu ime Lidvina. 
Kćerka se brzo rascvjeta krasotom od djevojke, 
pa joj već u dvanaestoj godini dogju snuboci. 
Ali Lidvina jednako se molila Bogu, da je učuva 
od svake zemaljske ljubavi. I Bog joj usliši molitvu. 

Bivši Lidvina u petnaestoj godini pogje s pri- 
jateljicama o svjećnici na led, da se kliza, kao 
što je navada u Holandiji. Jedna prijateljica zaleti ' 
se klizeći na Lidvinu, pa ne mogavši se ustaviti, 
obori je na kup ledenih santa; Lidvini prelomi se 

rebro. Premda su roditelji dozvali liječnika, ipak 
se prijelom od rebra nije mogao više iscijeliti. Li- 
dvina osta sav svoj vijek bolna i nevoljna; vazda 
je jako žegjala, no kad bi se s najvećom pohlepom 
napila vode, odmah bi je izbljuvala; pa djevojka, 
koja je doskora bila prava ljepota, sad se tako 
nakazi i okljakavi, da je jadna kao crvak pobaučke 
plazila po sobi. 

Tako to potrajalo pet godina, a onda Lidvina 
leže u postelju i logom leža pune trideset i tri 
godine a da više nikad ne ustade. Kad bismo ka- 
zivali, kako je maečko hrane potrošila u sve ovo 
dugo vrijeme, mnogi nam čitaoci ne bi vjerovali, 
premda je to žasvjedočio njezin ispovjednik. Pri 
tom nije jednom u sedam godina spavala koliko 
su dvije noći, ležala vazda nauznačice i mogla tek 
glavu i lijevu ruku gibati; desnu ruku rastvorio 
joj vrbanac pak ju je još samo nekoliko živaca i 


žila sastavljalo s tijelom, kao u mrtva trupla napolak | 


već truhla. Od ležanja bude sva ranjava, k tomu 
je. imala na tijelu otvor, da bi mogao kroza nj 
ruku turiti, a u otvoru su se sve jednako crvi legli ; 
dogodilo se kadšto, da je do dvjesta crvi izmiljelo 
odanle, pa da bolesnici crvi ne rastoče svega tijela, 
neprestano bi otvor oblagali melemom od meda 
i prijesne muke (melje). Poglavarstvo Schiedamsko 
posvjedočilo je potpisom i pečatima, kako su Li- 
dvinine muke bile velike i nečuvene. No za čudo, 
nitko nije uz nju osjetio nimalo neugodna vonja. 
Poslije snašla Lidvinu dugovječna vodena bolest; 
i groznica, strašna glavobolja i zubobolja mučile 
su je sve do smrti. Na desno oko posve oslijepi a 
lijevo joj posta tako nježno, da nije moglo podnositi 

svjetla a da joj iz oka ne proteče krv; zato je 
morala dan i noć u tmini boraviti. 

Osam godina bolovaše Lidvina, kad joj umre 
majka; naslijegjeno materinstvo podijeli ubogima, 
premda je tim sama došla u nevolju; još za majku 
opasa sebi pojas pokornički. Iz početka ležaše 
Lidvina na perini, no poslije ne mogaše toga tr- 
pjeti, jer bi se navlaka brzo razdrla pa joj se perje 
prilijepilo za rane; zato se dade prenijeti na golu 
slamu. Što bi joj dobri ljudi darovali, tim bi ona 
nadijelila siromaš; samo otac njezin ne htjede od 
toga ništa primiti nego volje prehranjivati se teškom 
službom, dok mu grof Holandski ne udijeli go- 
dišnju potporicu; onda ostavi službu a marljivo 
polazi crkve sve do smrti. Kad je godine 1408. 
bila prekoredna. zima, Lidvina bješe tako slabo 
zaklonjena od studeni, da je više puti sva ukočena 
i onesviješćena ležala i suze joj se na očima smrzle. 

Osim velikog uboštva i teških bolesti bilo je 
Lidvini trpjeti još i drugih muka. I sam mjesni 
župnik ražalošćivao bi je uskrativši joj često na 
vrlo neuljuđdan način svetu pričest. A kad je go- 
dine 1426. Filip vojvoda Burgundski uljezao u Ho- 
landiju 1 došao takogjer u Schiedam, neke rado-. 
znalice iz njegove pratnje čuvši mnogo koješta o 
Lidvini, hotješe je vidjeti. Otidu dakle k Lidvini i 
s velikom bukom unigju u stan njezin; odgrnu 
zastor, upale svijeću i drže joj pred očima, grde 
e, da vara svijet, da je imala već mnogo djece, 
da se pretvara, da noću jede i pije, da je bestija; 
napokon neljudi ovi strgnu s nje pokrivalo. Kad 
se sinovka Lidvinina oprla ovomu nečovječnomu 
postupanju, zgrabe je zlikovci i tako nemilo bace 
na jedno podnožje, da se je teško ozlijedila i hra- 

mala do smrti; a Lidvini, ogledavajući njezino od 
vodene bolesti oteklo tijelo, prodru na tri mjesta 
kožu tako, da joj je sva postelja krvlju bila zali- 
vena. Posljednje godine prije smrti navali na Lidvinu 
još bolest kamenac; boli od toga bile su tako 
strašne, .da se je često u jednu uru po tri puta 
onesvijestila i od boli zubima škrgutala. Napokon 
umrije ova mnogostradalnica dne 14. travnja 1433, 
pošto je od petnaeste godine dobi svoje punih 
trideset i osam godina pretrpjela nebrojenih i ne- 
izrečenih boli i muka. 

Pa ipak je Lidvina već na ovome svijetu u 
srcu svojem bila srećnija i zadovoljnija od pre- 
mnogih ljudi, za koje bi rekao, da su srećni i za- 
dovoljni. Odakle ova unutrašnja sreća i zadovoljstvo 
blaženoj Lidvini? Odatle, što je slušala glas Spa- 


sitelja našega, koji kaže (Mat. 11, 28): ,Hodite 


k meni svi, koji ste umorni i natovareni, i ja ću 
vas odmoriti“. 

Blažena Lidvina je prve dvije tri godine jako 
željela, kao i drugi bolesnici, da ozdravi, i osobito 
joj bilo teško, kad bi je zdrave i vesele prijateljice 
posjetile. Često bi gorko plakala, i nitko je ne bi 
mogao utješiti. A. kad je uzela razmišljati, ne svidje 
joj se taj posao i brzo ga baci u nemar. Ispovjednik 
je opet nagovara, neka sama sebe prinugjava 
k razmišljanju, da će joj već omiljeti. Lidvina to 
zbilja učini; stane sama sebe privoljavati k pro- 
mišljanju muke Hristove, i pomalo nagje u tom 
toliku utjehu, da je poslije rekla: kad bi jednom 
samo Zdravomarijom mogla ozdraviti na tijelu, 
da ne bi hotjela. Naučila se muku Hristovu pro- 
mišljati svaki dan u sedam dijelova, i bavila se tim 
dan i noć. A to joj je uzrokovalo toliko sladosti i 

i radosti, da često nije ni osjećala svojih muka, 
nego joj se činilo, da te muke Hrist trpi. Takogjer 
se užegla tolikom ljubavlju k Isusu Hristu u pre: 
svetom oltarskom sakramentu, da je sada od žalosti 
za pregjašnju svoju mlakost i od ljubavi i čeznuća 
za sv. pričešću čitave dane plakala, kao što je 
pregje plakala od boli i nestrpljivosti. Ona je Go- 
spodina svojega i Spasitelja kao objema rukama 
obuhvatala, razmišljanjem naime muke .njegove i 
svetim pričešćivanjem. 

Kako je Lidvina odvajanje svoje od svake 
svjetovne radosti i dugovječno stradanje posvećivala 
neprestanim duhovnim druženjem s Otkupiteljem, 
njezina je duša bivala sve čišća i sve više nebesna, 
kao što bude i platno napokon posve bijelo, kad, 
ga sunce dan po dan obasjava. Navlastito je pak 
pomalo dobijala svrhunaravne zanose i objave; 
tako se posljednje godine života zanese i u zanosu 
vidje ružično stabalce, koje je isprva bilo maleno 
a po vremenu razraslo se drvetom. Angjel čuvar 
objavi joj, da ne će prije umrijeti, dok se svi pu- 
poljci na onom ružičnom stablu ne razviju i pot- 
puno ne rascvjetaju. To je Lidvina kazivala ispo- 
vjedniku svojemu, a on je kad i kad zapitao, 
jesu li se već sve ruže rascvjetale. Tri mjeseca prije 
smrti izjavi napokon Lidvina, da je stablo posve 
izraslo i sve ruže na njemu da su se najljepše ras- 
cvale, i zato se nada, da će naskoro umrijeti. U 
noći prije Uskrsa opet se Lidvina zan&se; kad se “ 
osvijestila, soba se napuni izvanredna mirisa, i ona 
reče, da je u nebu slušala gdje Alleluja pjevaju, 
i da će je i sama skorim pjevati sa stanovnicima 
nebeskim, što se tri dana potom i dogodi gone: 
i dana, kako već gore soja, 

Kad tko mnogo trpi, odlahne mu videći gdje 
drugi još više trpe. Tako može i blažena Lidvina 
biti na utjehu svakomu, koga mnogo muči bolest, 
siromaštvo ili ljudska nepravda, kad promisli, da 
je muka njezina bila kamo li veća. Ali Lidvina 
pokazuje takogjer način, kako možeš u muci ne 
samo olakšicu i utjehu nego i veliku korist rekao 
bih silno blago pod trnjem naći. To ćeš naime tada 
naći, kad se navadiš svaki dan duh svoj zavesti 
u muku Hristovu i češće dostojno primiti presvetu 
pričest. U tom je tolika otajstvena sila, da gorko 
bude slatko i stradalac na posljetku tako zamiluje 
stradanje, da ga se ne bi oprostio, kao blažena 
Lidvina, kad bi ga se mogao oprostiti ciglom 
jednom Zdravomarijom. 


Pomolimo se. 


Bože, djevičanstva ljubitelju, koji si blaženu Lidvinu od tvoje 
ljubavi upaljenu nebeskim darovima ukrasio, daj, da nju, koju sla- 
vimo svečanim spomenom, u čistoći i ljubavi nasljedujemo. Po Hristu 


Gospodinu našem. Amen. 
gi 

Blaženi Petar Gonzalez. 


SE etar Gonzalez rodi se oko godine 
S J 1190. od roda visoka i bogata u Španjolskoj 
u gradu Astorgi, gdje mu je ujak bio 
blskop: Ujak se skrbio, da se mladić pouči u sva- 
kovrsnom znanju, i tek izučivši škole postane ka- 
nonik u rodnom gradu. Premda je ovako Petar 
jošte mlad imao lijepu čast i velike dohotke, nije 

mu sve ovo još dosta bilo, nego je sve jednako hlepio 
na još više mjesto, pa i zbilja posta naskoro pod 
okriljem ujakovim dekan to je prvi megju kano- 
nicima. 

Sad pomislite čovjeka mlada, krasna, bogata, 
umna i naučna, visokorodna, namještena u velikoj 
časti! Kako se Petar jošte ne bješe ukorijenio u 
Hristu, duša mu se kao opila od svjetovne sreće, 
pak se nije samo riječima hvalio i uznosio nego 
još osedlao lijepa vranca, pa će onako zarediti 
ulicama gradskim, neka mu se svijet načudi; kažu, 
da se to zbilo na sam Božić. Dogje Petar konjica 
igrajući u ulicu punu besposlene svjetine ; tu će se 
on osobito da pokaže, pa obode vranca. Vranac 
skoči u propanj, a lijepi konjik ljoskac s konja u 
kaljužu! Dok se gizdavi mladić koprca u blatu, 
svjetina mu se silno smije i ruga. ' 

No dobri Bog okrene Petrov grijeh i pad na 
najveće dobro njegovo. Kod onoga pada naime 
upozna po milosti Božjoj pravu vrijednost svih 
svjetovnih stvari. Jošte ondje na istom mjestu, gdje 
je pao s konja, reče na glas: ,Kako se meni svijet 
u ovaj čas, kad mu služim, ovako podsmijeva, i ja 
ću njemu okrenuti legja i život na bolje upotrebiti“. 
I što reče, ne poreče. 

Od ono je doba Petar Gonzalez prezirao svijet 
s nasladama njegovim, i predao sebe i sve svoje 
cjelovito Bogu. Malo zatim odrekao se sasvim sve 
slave svjetovne i zemaljskih dobara, te stupivši 
u duhovni red propovjednički iliti dominikanski 
učinio zavjet sifomaštva i poslušnosti. Već u prvoj 
godini kušanja pokazao je Petar toliko trudbe oko 
pobožnosti i kreposti, da je primjer njegov bio 
svjema za sazigjivanje ne samo u kloštru nego i 

svagdje, kamo god bi dopro glas o njemu. Naro- 
čito je nastojao povoditi se za sv. Dominikom, ocem 
reda propovjedničkoga, u dubokoj poniznosti, u 
oštru odricanju, preziranju svijeta i u skrbi za spa- 
senje drugih ljudi. Budući pak da je po pravilima 
reda svojega bio zvan propovijedati riječ Božju, 
dao se neumorno za duhovnim naukama a uz to 
se jednako Bogu molio, da mu udijeli potrebne 
k tomu darove. Mnoge je noći prenoćio uz molitvu 
i knjigu. 

Postavši propovjednik i ispovjednik, pokazao 
se pravim nasljednikom dobroga pastira; s pre- 
velikom bi pohlepom upotrebio svaku zgodu, da 
zašle privede Bogu. Često bi ustao od stola ili bi 
se dao na dalek put, kad bi mislio, da će moći 
koga nagovoriti na valjanu ispovijed, pa kad bi 
se svratio u koju god kuću, ma ona bila i ugledna, 
prvi bi mu posao bio silnom besjedom ukućane 
ragovarati na skrušenu pokoru predočujući im 
jadno stanje grešničko, vječno prokletstvo a bla- 
ženstvo pravoga obraćenja. 

Glas o svetosti Petrovoj toliko se raznese po 
Španjolskoj, da ga je kralj Ferdinando Treći želio 
imati uza sebe nadajući se, da će mu molitva i 
nazočnost njegova pomoći u ratu na Mavre muha- 


medovce. I učini Petar mnogo dobra u okolu (ta- 


boru) Ferdinandovu molitvom, mudrim savjetima, 
koje je davao kralju, i propovijedima, koje je go- 
vorio ratnicima. 

Ali bijaše ipak mnogo njih, koji su se srdili, 
što je Petar mnogo vikao na grijel* nečistoće. Oni 
se dakle dogovore, kako će njega samoga uhvatiti 
u mrežu, pa nasnube nevaljalu žensku glavu, neka 
ide u šator propovjednikov, tobože da će se ispo- 

vjediti, a onda neka ga mjesto toga namami na 
grijeh. Tako se i zbude; no kad je nesramnica 
Petra stala mamiti na grijeh, on uzme plašt svoj, 
baci ga na gorući kup drva, i reče ženi: ,Ajđemo, 


lezimo na ovu goruću ložnicu“. Po tom legne on 


na plašt; za čudo veliko ne upali se ni on ni plašt. 
Postojana krepost svetoga čovjeka tako potrese 
dušu i zavoditeljici i ratnicima, koji su se izvana 
do šatora dovukli, da slušaju, šta će se unutra zbiti, 
da su ga molili za oproštenje i sami okrenuli na 
put boljega života. 

Kad je kralj Ferdinando Mavrima oteo veliki 
grad Kordovu, Petar se trudio, da obuzda bjesnoću 
i divljač vojnika, i pogje mu za rukom više tisuća 
ljudi izbaviti od pogibli i djevojke učuvati od silo- 
vanja. Pošto je mnoge džamije, u kojima su mu- 
hamedovci klanjali, pretvorio u kršćanske crkve i 
posvetio, nije mogao više odolijevati unutrašnjemu 
nagonu, da ide siromasima evangjelje navješćivati. 
Iz kraljevskih dvorova ode dakle u sklonita brda, 
u kojima je živio narod neuk i grub; i mnogo 
dobra učini ondje službom propovjedničkom, pri- 
pravnošću za žrtve, primjerom i molitvom, pače i 
samim čudesima, koja je na njegovu molitvu tvorio 
Bog. 

Petar Gonzalez blaženo preminu 15. travnja 
1246. On je išao i.u brodove na moru, da bro- 
darima propovijeda; zato ga još i sada brodari u 
Španjolskoj poštuju i u nevolji zazivlju u pomoć. 


* 
*k # 


Čuo si, dragi kršćanine, kako je Bog učinio 
te je blaženomu Petru Gonzalezu iz one kaljuže, 
u koju ga je uvalila taština i oholost, iznikla naj- 

6 

veća sreća: istinito obraćenje i prava svetost. Tako 
umije Bog, štono reče sv. Augustin, iz zla izvaditi 
dobro. S toga, ako si bio nesrećan učiniti grijeh, 
nemoj duhom klonuti, nego promisli, da je onaj, 
kojega si uvrijedio, toliki čovjekoljubac ter će i iz 
grijeha tvojega izvaditi nešto dobra za tebe, ako 
ga skrušeno uzmoliš za oproštenje. Ako si se 
na priliku gdjegod u društvu uznosio, a poslije ti 
bude žao, onda moli Boga, neka ti zlo naplati 
dobrom, neka ti pomogne, da u napredak budeš 
ponizan. Ako sagriješiš neumjerenošću bilo u jelu 
ili u pilu pak budeš sjutradan zlovoljan na sebe, 


moli Boga, neka učini, da ti iz kaljuže jučerašnje. 


neumjerenosti nikne krepost prave umjerenosti i 
uzdržljivosti. Isto tako, ako ti je zaradi pregjašnjih 
grijeha trpjeti sramotu, bolest, prijezir ili druge 
žalosne posljetke, budi uvjeren, da to nije tek 
zaslužena pedepsa (kaštiga), nego da je pri tom 
takogjer Božja ljubežljiva namjera, kako da ti tom 
pedepsom pomogne k pravoj sreći, k većoj kreposti 
i k budućemu blaženstvu, ako se samo nehatošću 
i tvrdoglavstvom ne budeš opirao Bogu i naumu 
njegovu. Jer pedepsa na ovome svijetu ponajviše 
je zajedno i milost, poziv k obraćenju, lijek Božji. 


 Pomolimo se. 

Prigji,. Gospodine, k prošnjama našim, koje donosimo o sve- 
tkovini blaženoga Petra ispovjednika tvojega: koji nemamo pouzdanja 
u svoju pravednost, da nam on, koji ti je ngodio, molitvama svojim 
pomaže. Po Hristu Gospodinu našem. Amen. 


E 

16. dan travnja. 
Sveti Gvilelmo. 


Ivilelmo Gnoffi, rodi se okolo sredine 
trinaestoga stoljeća na otoku Siciliji od 
roditelja ubogih ali bogobojaznih, koji su 
ga čisto kršćanski odgojili; i zato je Gvilelmo već od 
djetinjstva bio znatan istinitim bogoljubljem i oštrim 
životom. No što je više napredovao u znanju stvari 
božanskih, više je raspoznavao, kako je sve ništavo 
i raspadljivo, što god svijet mnogo cijeni, i kako 
je čovjek nalik na sjenku od dima, i kako nema 
na svijetu ništa do same zamke. S toga Gvilelmo 
pregne svijetu okrenuti legja i potražiti mjesto, 
gdje će moći mirnije živjeti i mirnije umrijeti nego 
li u vrevi svjetskoj; i skloni se u samotinju, kamo 
iz istoga razloga dogje još nekoliko bogobojaznih 
ljudi. 

Jedan put pogje Gvilelmo u selo, da napro- 
sjači hljeba; žena na oko pobožna lijepo ga dočeka. 
Kad se do kasno u noć Bogu molio i napokon 
legao, da otpočine, dogje k njemu žena i stade ga 
milovati. A Gvilelmo joj reče: ,Prestani, ženo ne- 
srećna, sotoninim verigama sputana, bezumna, be- 
zobrazna i besramna, prestani takve stvari govoriti, 
o kojima je grijeh i misliti“. Zastigjena ode od 
njega. Ali joj ne da vrag mira, pa se došulja opet 
k mladiću, Kad je ovaj osjeti, stane je opet pso- 
vati i kaže joj: ,Deder se, ako možeš, prekriži zna- 
menjem križa, i opomeni se, da ćeš umrijeti“. 
Opaka se žena postidi i pobjegne u krevet svoj. 
Mladić misli, sad će imati mir, pa usne; ali eto 
Opet besramnice, koja mu uzme prijetiti, ako joj ne 
učini po želji, okrivit će ga, da ju je hotio silovati. 

Razgnjevi se Gvilelmo i reče joj: ,Idi, idi odmah 
od mene, jadna kćeri Babilonska; jer ako budem 
po tvojim lažima kažnjen na tijelu, Gospodin će 
mi .podvostručiti krunu čistoće. Zašto si me jadna 
prijevarno dočekala? Nosi mi se, nesrećna ženo, i 
. ne nagovaraj me više na toliki zločin, na koji me 
ne ćeš nikad nagovoriti; prije će se željezo stopiti, 
nego da moja misao spadne na tako gadno djelo. 
Promisli, besramnice, kako kratko traje ono što 
godi, a kako je vječno ono što muči. Opomeni se 
strašnoga sudnoga :dneva, kad ćeš stajati pred pre- 
oštrim sucem Isukrstom, niti ćeš moći sakriti se 
ili pobjeći. Udaraj se jadna u prsa, uzdiši i gadni 
grijeh suzama peri. Ja, premda i sam grešnik, molit 
ću se Bogu, da ti bude milostiv. Sjutra rano idi u 
crkvu ; ondje gledaj u lice Hrista svojega ; svećeniku 
ispovjedi grijeh, pa povrativši se kući, iskupljuj 
ga milostinjama“. Ovo čuvši jadna žena pripade 
k nogama Gvilelmovim i suze roneći moli opro- 
štenje svojoj bezobraštini. Mladić će joj onda: 
»Oprostio ti Gospodin, koji te stvori, i dao ti vre- 
mena pokori“. 

Čim je zadanilo i vrata bila otvorena, Gvilelmo 
uskoči iz kuće i podignuvši oči k nebesima reče: 
»Hvala ti, Gospodine Isuse, što sam neokaljana 
Srca prošao mimo nečistoću one žene; ne dopusti, 
da se odvojim od tebe“. Došavši natrag k braći 
pripovjedi im, šta mu se dogodilo, i priklopi: ,Vi 
dobro znate, i sam sam doznao, da je borba ra- 
= spadljivoga tijela dugovječna, a pobjeda čistoga srca 
rijetka; i da mi nije pomogao Gospodin, sad bi 
duša moja bila u paklu“ 

Poslije mnogo dana izagje (GGvilelmo iz celice 
i po navadi moli psalme, kad mu u jedan put dogje 


“+ 


Sveti Gvilelmo, 85 


na pamet lice one žene napasnice. Ljepota njena. 
sad mu se tako prilijepi za dušu, da je se nije 
mogao obraniti neprestanim pošćenjem ni nepre- 
kidnim moljenjem. Ne mogavši nakon više mjeseci 
steći mira od slike ženine, koja mu je sve jednako 
treptjela pred očima, vidi, da ga je savladala sama 
misao na onu, koja ga prije glavom nije mogla 
pridobiti, pa odluči povratiti se u svijet. Rasproda: 
dakle sitnine, koje je imao, i pogje, da se baci u 
vrtlog ovoga svijeta — gu Gospodin promisli za 
slugu svojega. : 

( Gvilelmo umorivši se na putu. sjede slat i 
zaspi; u snu vidje gdje ga opkoljuje nebrojeno 
mnoštvo svakojakih zvjerova, od kojih jedni hoće 
zubima a-.drugi pančama da ga razderu. U tjeskobi, 
kako će se obraniti, stade vikati: ,Pomozi mi, 
Gospodine, i spast ću se. Jer znadem, kad je na 
mene navalila nesramna žena, da mi je od tebe došla: 
pomoć; i sada sačuvaj život moj od proždirala 
zvjerova. Ako mi to učiniš, od ovoga će hipa 
noga moja stupati stazom tvojom, i dok budem: 
živ, tebe ću blagosivljati i hvaliti“. Pošto se Gvi- 
lelmo ovako pomolio Bogu, nestade krda zvjeradi, 
a on se prenu. Onda se povratio u celicu i tako 
se oštro bio bičem onaj dan i onu noć, da je bol 
od udaraca ugasila svu vatru napasti; k tomu je 
dvije godine tako suhotovao (postio hraneći se 
samo stvarima suhoparnim), da nije ništa kuhano i i 
ništa od mlijeka ni jaja okusio. 

Po tom sv. Gvilelmo sagradi monastir, kojemu. 
bude nastojnik, Iz ovoga doba pripovijeda: se o- 
njemu mnogo čudesnih stvari. Tako na priliku, 
kad je ratom opustošena bila Sicilija te se bilo bo- 

jati glada, braća u monastiru zahtijevahu, da se od 
brašna (melje), što je još bilo u spremi, svakomu 
dade svoj dijel, ne hoteći da ostane u zajednici, 
nego svaki neka gleda, kako će proživjeti o svojem 
dijelu. Gvilelmo ih ukori, što nemaju pouzdanja u 
promisao Božji; no kad se oni ukopistili, učini im 
Po volji. Tada se dogodi čudo nalik na ono, što 
se u starom zavjetu zbilo ženi udovici u Sarepti 
Sidonskoj: brašno joj se iz zdjele nije potrošilo 
niti je ulja u krčagu nestalo po riječi Gospodnjoj, 
koju reče preko Ilije proroka. (Kralj. III. 17, gss). 
Gvilelmo je naime dijel svoj dao jednomu bratu, 
neka ga natrag odnese u spremu, da bude za si- 
romahe; kad on tamo, a to sprema puna brašna 
(melje). Vidjevši braća čudo, pokajaše se za djelo 
svoje, zahvališe Bogu za milost i dijelove povratiše 
zajednici. I drugim čudesima izvrši Bog na vjernom 
sluzi svojem riječi (Otkriv. 3, 21): ,Koji pobijedi, 
dat ću mu, da sjede sa mnom na prijestolu mojem ;“ 
jer komu sAm Bog dade silu tvoriti čudesa, njega 
kao da posadi uza sebe na prijestolu i dade mu 
vlast, da gospoduje prirodi i duhovima. 

Kako je sv. Gvilelmo bogoljubno živio, tako 


i umrije; skrušeno se ispovjedi, vjerovanje svoje: 


izreče, i preporučivši dušu svoju u ruke Gospodnje 
preminu u Gospodinu dne r6. travnja godine 1321. 


ie 

Oni zvjerovi, što je sv. Gvilelmo u snu vidio 
gdje na nj reže, znače pogibao, u kojoj svatko živi 
za čistoću svoju. Može se reći, da je čovjek, dok 
je živ, kao sputan sa ljutom zvijerju, od koje treba 
da se čuva dan i noć. Ova je naime zvijer naša 

velika pohlepa na grijehe nečistoće. A. ova je napast 
zato ponajpogibeljnija, što nas napastvuje naša vla- 
stita krv i meso, pa i sama želja može biti smrtan 


Pismo staroga zavjeta pripovijeda nam o velikim 
i vrlim ljudima, kako su ugrezli u grijeh nečistoće, 
o Samsonu, o Davidu, o Salamonu. Pa kad i ljude, 
koji se onako trude oko kreposna življenja, kako 
se je trudio sv. Gvilelmo, može snaći teška napast, 
to većma treba da budemo na oprezu mi. Prije 
svega kloni se, koliko samo možeš, ne samo grijeha 
nego svega onoga, što bi te moglo uvesti u napast, 
na primjer da ne budeš sam s osobom drugoga 
spola, da ne ideš u kolo, na ples, i tako dalje, Ako 
gdjegod i nije prilika ka grešnomu djelu, može. 
uza sve to biti velika pogibao za unutrašnju či- 
stoću, pa i takvoj pogibli valja da se uklanjaš. Tako 
ti može biti pogibeljno poimence lakoumno gle- 
danje u osobe drugoga spola, čitanje ili slušanje 
dvoličnih pripovijedaka, dosjetaka i pjesama, po- 
voljno življenje, besposličenje, dugo ležanje u kre- 
vetu, mnogo jedenje i pijenje. Ako te gdjegodi 
snagje napast, najbolje je, bježi odanle; ako pak 
ne možeš otići, a ti misli na Boga sveznajućega, 
na smrt i na sud, kao što je radio sv. Gvilelmo. 


Pomolimo se. 


Odvjetovanje blaženoga Gvilelma opata neka nas, prosimo 
Gospodine, preporučuje: što svojim zaslugama ne možemo, da nje- 
govom zaštitom postignemo. Po Hristu Gospodinu našem. Amen. 


a 

Sveti Simeon i drugari mučenici. 


naxoši 


W,ersijski kralj Sapor Drugi, koji je umro 
godine 379.. izdao bješe . oštre naredbe 
suprot kršćanima, naročito odredio, da se 
Svi kršćanski svećenici pogube. 

U glavnom gradu Persijskom Seleuciji-Ktesi- 
fontu bijaše tada kršćanski nadbiskup Simeon, 


čovjek Bogu i ljudima mio. O njegovoj mladosti i 


kasnijem životu ne znamo ništa; samo nam o svr- 
šetku njegovu ovo pripovijeda Sozomen, Grčki 
pisac crkvene historije, koji je živio u petom sto- 
ljeću po rogjenju Hristovu. 

Sv. Simeona dovedoše u gvožgje okovana 
pred kralja Sapora. Simeon ne pokaza nimalo 


straha i ne pade ničice pred kralja, kao što je bio 


običaj u Persijanaca. Kralj se s toga razgnjevi i 
Pita, zašto mu dužne časti ne čini, kad mu je otprije 


činio? Simeon reče: »Prije nijesam bio doveden, 


da izdam pravoga Boga, i zato se nijesam ustru- 
čavao, da kralju učinim dužnu čast; ali sada mi 
nije više prosto ono činiti, jer dolazim boriti se 
za našu vjeru“. Onda mu kralj zapovjedi, da se 
pokloni suncu; ako to učini, da će primiti mnogo 
darova i veliku čast; ako li ne učini, da će njega 
i sve kršćane pogubiti. A kad je vidio kralj, 
da Simeona ne može ni prijetnjama uplašiti ni 


obećanjima skloniti, pače je iz njegovih usta čuo, 


da se ne će nikad pokloniti suncu ni izdati vjere 
svoje, zapovjedi, neka ga odvedu u tamnicu, na- 
dajući se valjda, da će se još premisliti. 

Kad su Simeona vodili u tamnicu, baš je pred 
vratima kraljevske palače sjedio starac Usthazan, 

odgojitelj kraljev, čovjek u kući kraljevskoj mnogo 
poštovan. On ustade pred Simeonom i smjerno ga 
pozdravi. Ali Simeon oštro ukori Usthazana i od- 
vrati od njega lice; jer je Usthazan bio kršćanin, 
no. usilovan poklonio se suncu. Ovaj pak postupak 
Simeonov Usthazana toliko zabuni, da je stao ja- 
dikovati i plakati i svukao stajaće odijelo, a obukao 
crno za znak. žalosti: I glasno je tugovao: ,Jao 
meni nesrećnu, šta se imam nadati od Boga, ko- 
jega sam se odrekao!“ Kad je za to doznao Sapor, 
dozva Usthazana k sebi i pita, kakva ga je nesreća 
snašla, kad toliko tuguje. Usthazan odgovori: 
»Kralju, kamo sreća, da su me mjesto onoga, što 
mi se dogodilo, snašle sve druge nesreće; jer bi 
ih lakše snosio. Tugujem, što sam još živ a bio bi 
morao već davno umrijeti, što još gledam sunce, 
kojemu se nijesam u istinu poklonio, nego samo 
na oko tebi za volju“. Po tom se zakle Bogom 
stvoriteljem neba i zemlje, da se ne će nikada više 
odmetnuti od vjere svoje. Kralj se vrlo začudi pro- 
mjeni Usthazanovoj i još se više razljuti na kršćane, 
jer je mislio, da su Usthazana začarali. No žaleći 
starca nastoja i. milom i silom, da ga odvrati od 
odluke, ali sve uzalud ; jer je Usthazan sve jednako 
tvrdio, da ne će biti nikad tako lud, da na mjesto 
Boga stvoritelja svih stvari štuje stvari od njega 
stvorene; zato kralj ljut zapovjedi, da mu se odrubi 
glava. . 
Usthazan doveden na stratište umoli krvnike, 
neka pričekaju, da ima još nešto javiti kralju. Po- 
ruči dakle kralju: ,Koliko sam dobra od mladosti 
Svoje do ovoga časa učinio kući tvojoj, kralju, i 
kako sam vjerno služio i ocu tvojemu i tebi, ti 
sam dobro znadeš. Za svu ovu vjernu službu, koju 

sam vam učinio, sada mi samo jednu stvar na mjesto 
plaće dopusti, neka oni, koji me ne poznaju, ne 
misle, da sam pogubljen počem kao izdajnik kra- 
ljevstva tvojega ili kao kakov zlotvor, Neka dakle 
glasnik javno proglasi, da je Usthazanu glava od- 
sječena ne zato, što bi bio kakovo zlo počinio u 
palači, nego zato što je kršćanin i što se nije hotio 
Boga svojega odreći za volju kraljevu“. Kralj Sapor 
učini po želji Usthazanovoj i proglasi uzrok njegova 
smaka, a to učini zato, što se je nadao, da će se 
drugi kršćani to prije odmetnuti od vjere, kad do- 
znadu, da kralj baš nikomu ne oprašta, budući po- 
gubljen i sam starac Usthazan, odgojitelj kraljev, 
štovan i pažen u kući kraljevskoj. Usthazan je pak 
iz drugoga posve razloga toliko želio, da se pro- 
glasi uzrok njegova smaka, mislio je naime, kako 
je prije od straha klanjajući se suncu mnogim kr- 
šćanima zadao strah, tako će sada mnoge podbosti, 
da se povedu za njegovom postojanošću i hrabrošću, 
kad doznadu, da je ubijen vjere radi. Tako ostavi 
Usthazan život, koji bješe provodio u prevelikoj slavi. 

Simeon saznavši u tamnici smrt Usthazanovu 
zahvali Bogu za njega. Kralj odluči, da se Simeonu 
glava odsiječe na sam veliki petak. Jošte jednom 
izveden pred kralja junački brani vjeru, niti htjede, 
da se pokloni suncu. Onaj dan pogubi kralj još 
stotinu drugih kršćana, što biskupa, što svećenika 
a što drugih duhovnika. Prije što će se svi odvesti 
na stratište, pita ih još jedan put veliki svećenik 
poganski, hoće li da žive i da jednu vjeru s kraljem 
poštuju i suncu da se klanjaju. Ali ni jedan od njih 
ne htje pod ove uvjete (pogodbe) da spase život, 
Kad su po tom krvnici svjema po redu odsijecali 
glave, Simeon mučenike hrabri i slobodi potvrdju- 

jući iz Sv. Pisma, da tako umirati znači upravo 
živjeti, a od straha izdati Boga da znači umrijeti, 
pa oni da bi i tako naskoro umrli, makar ih nitko 
ne pogubio, kad je svakomu čovjeku umrijeti; a 
poslije smrti ne će biti svjema jednako, nego će 
biti svi na račun pozvani i ispitani, i jedni će za 
dobra djela primiti besmrtnu plaću, a drugi bit će 
za zla djela na vijeke kažnjeni; napokon za Boga 
dati život najveće je dobro i najveće blaženstvo, 
Mučenici slušajući ove riječi sv. Simeona željno 
koračahu na smrt. Na posljetku odrubi krvnik glavu 
sv. Simeonu i dvjema starcima Abeđehali i Ananiji, 
koji su bili svećenici u crkvi, gdje je Simeon bio 
biskup. 
Kad je red došao na Ananiju, starac se strese ; 

a u onaj čas mu priviknu netko iz svjetine, koja 
se je zgrnula na stratište: ,Zatisni, starče, malo 
oči i budi srčan, jer ćeš taki vidjeti svjetlo Božje“. 
Uhvatiše odmah čovjeka, koji je to priviknuo, i 
odvedoše ka kralju. A to bijaše Pusicije, nastojnik 
nad svijem kraljevim radnicima. Kad je vjeru kr- 
šćansku slobodno ispovijedao i za mučenike govorio, 
ljutit kralj naloži krvnicima, da njega na osobito 
okrutan način muče; probuše mu dakle šiju i onuda 
izvade jezik. Tako umrije i ovaj mučenik. A i kći 
ovoga istoga mučenika, djevojka, bude krivo op- 
tužena, uhvaćena i pogubljena. 

= Ovi sveti mučenici spominju se u Rimskoj 
mučeničkoj knjizi dne zi. a u istočnoj Crkvi sve- 
tkuju se dne 17. ovoga mjeseca. 


KJ 
* # 


Sv. Simeon nagovarajući drugare svoje na. 
Postojanstvo, spominjao im je, da je svijem ljudima 

mrijeti a po smrti račun dati o djelima svojim: 
To nas vjera uči. Nego koliko ljudi misli o tome! 
Bog znade za sve naše misli i želje, za sve riječi 
i djela, i o svjema tražit će od nas račun u onaj 
čas. U trenutak po smrti znat ćemo odmah, šta 
nas čeka u sve vijeke, da li vječna sreća ili vječna 
nesreća. Strašna li trenutka! Misli, kršćanine dragi, 
često o onom času,.i pripravljaj se za nj ozbiljski. 

Bog je sudac sveznajući, te znade naše naj- 
tajnije misli i najskrovitija djela; on je sudac naj- 
pravedniji, te ne ostavlja bez pedepse ni najmanjega 
grijeha; (on je sudac svemogući, te ne može nitko. 
minuti njegove pravedne -pedepse. 

Čim se presuda izreče, izvršit će se, i. nikad 
se ne će poreći. Nikakve suze, nikakav jauk, ni- 
kakva žalost ne će moći presude prepravednoga 
suca obustaviti ili ukinuti. Sad je presuda u našim 
rukama, još možemo učiniti, da nam bude milo- 
stiva: valja da se sami tužimo: za učinjene grijehe 
i sami da se osugjujemo i pedepšemo, pa ćemo na 
sud Božji doći pripravni, i ne ćemo ga se bojati. 
»Šta ću učiniti, kad Bog ustane suditi? i kad nas 
pita, šta ću mu odgovoriti?“ (Job. 31, 14). 


Pomolimo se. 


Bože, koji nas godišnjom svetkovinom svetih mučenika svojih 
Simeona i drugara njegovih razveseljavaš, dopusti milostivo: kojih 
se zaslugama radujemo, da se njihovim primjerima užežemo. Po 
Hristu Gospodinu našem. Amen. 

18. dan: travnja. 

Sveti Apolonije. 

a Rimskoga cara Kommoda, koji je vladao 
od godine 180. do 192. poslije rogjenja 
Hristova, imagjaše kršćanstvo uopće mir, 
premda je i u to vrijeme gdjekoji kršćanin vjere 

radi postradao, kao na primjer upravo današnji 

svetitelj mnogo slavljeni mučenik sv. Apolonije. 

Kao što je o jučerašnjem sv. Simeonu pisao 
crkveni historik Sozomen, tako su o današnjem 
dičnom mučeniku pisali crkveni historik Eusebije 
(umro godine 340.), crkveni pisac Rufin (umro godine 
410.) i crkveni otac sv. Jeronim (umro godine 420.). 
Uza sve to ne znamo mnogo o življenju sv. Apolo- 
nija, jer je Eusebijevo glavno pismo o njemu propalo. 

Dok su za carovanja Kommodova sve Crkve 
kršćanske u svijetu po milosti Božjoj imale mir, 
riječ je Božja mnoge ljude iz svakoga staleža pri- 
vlačila na štovanje Boga višnjega, tako da su mnogi 
od onih, što su u Rimu bili na glasu s visoka roda 
ili s bogatstva, sa cijelom svojom kućom ili poro- 
dicom pohitjeli, da steku spasenje. No vrag, svemu 
dobru neprijatelj i zavidnik, ne može to podnijeti, 
zato se opet oboruža na nas izmislivši kojekakve 
sprave. 

Ugledan bijaše tada kršćanin u Rimu Apolo- 
nije. O njemu kaže sv. Jeronim, da je bio vijećnik 
(senator) Rimski, naučan u svakoj struci ljudskoga 
znanja, i u samih pogana vigjen i štovan. On bješe 
iz radoznalosti čitao Sv, Pismo, no ganut milošću 
Božjom zamilova uzvišeni nauk, koji je u Pismu, i 
vjerova u Isusa. Od pape sv. Eleuterija bi poučen 
u nauku evangjeoskom, i uvjerivši se potpuno o 

istinitosti vjere kršćanske, bi kršten vodom i Du- 
hom svetim. Od onda živje Apolonije vjerno po 
pravilima vjere Isusove, i osim toga besjedom i 
primjerom obrati mnoge pogane ka kršćanstvu, 
No rob Sever oda gospodara svojega Apolo- 
nija Perenniju nastojniku carske tjelesne straže, da 
je kršćanin; odavača postiže zaslužena kazan, jer 
je još valjao zakon, da treba onoga kazniti, koji 
kršćanina tuži samo radi vjere: rob Sever odaju 
svoju plati glavom. Sa svim tim bude Apolonije 
pozvan pred suca, koji ga opomene, neka se odreče 
nauka Hristova, ako hoće da spase imutak i život 
svoj. No Apolonije izjavi slobodno, da će radije 
izgubiti život i sve svoje nego li zatajati vjeru u 
Isusa. Tada zapovjedi sudac, da Apolonija odvedu 
pred visoko vijeće Rimsko, neka se pred njime 
pravda. ,Znaj suče — radosno povika Apolonije — 
ja sam gotov ne samo pred visokim vijećem nego 
i pred cijelim svijetom javno ispovijedati vjeru svoju 
u Isusa, Sina Božjega, Gospodina i Spasitelja mo: 
jega“. I zbilja branjaše Apolonije kršćane i vjeru 
kršćansku pred Rimskim vijećem tako srčano i 
vješto, da je sila istine potresla sve slušaoce i ni 
jedan se nije usudio ništa prigovoriti; Sudac onda 
još jedan put pokuša privoljeti Apolonija, da barem 
za koje vrijeme polazi hramove i žrtvuje bogovima, 
da tako spase čast, imutak i život svoj. No Apolo- 
nije ljudski odbi ponudu i izjavi, da je rad za Hrista 
umrijeti i sve svoje žrtvovati. Nato bude osugjen, 
da mu se odsiječe glava. I kad je bio na stratištu, 
još jednom prizna vjeru i pomoli se Bogu za obra- 
ćenje Rimljana i dragovoljno prignu glavu pod 
mač godine po Hristu 186. 


* 

Mi smo dužni vjeru svoju pred svijetom pri- 

znavati i dati za nju, ako treba, i sam život kaoti 
pečat svetoga uvjerenja; ali k ovoj dužnosti na- 
vezuje se odmah druga: braniti vjeru od izvrtanja 
i pogrgjivanja. Zato ako se nehotice nagješ u kolu 
ljudi, koji to više blebeću o vjeri što manje o njoj 
znadu i to ružnije o njoj govore što nepoštenije 
žive, dužan si pristojnom i ozbiljskom riječju ustati 
na obranu vjere. Ako si dobro poučen u nauku 
kršćanskom, kao što ti je dužnost, lako ćeš naći 
valjano oružje za obranu svetinje; ne boj se, dobra 
će stvar nadvladati. Jer ne navaljuju istom danas na 
svetu vjeru našu; njoj se je od postanka boriti sa 
glupošću i zlobom, i borit će se do svršetka svijeta 
i vijeka. 
Ali najbolja je obrana svete-istine neprekoran 
život ispovjednika njezinih. Sveti je Apolonije ispo- 
vijedao vjeru, branio je riječju, ali potkrepljivao 
najviše djelom. Tim oružjem — neprekornim ži- 
votom — može i dužan je svatko braniti istinu 
svete vjere od neprijatelja. K. tomu ti ne treba 
visoka znanja ni govorničkoga dara. Učen i neučen, 
bogat i ubog, visok i nizak, mogu jednako ži- 
vljenjem neokaljanim (čistim) dokazati spasonosnu 
Silu.božanske vjere. Tako su radili prvi kršćani, 
i nadvladali su sve suprotivštine. Jao si ga nama, 
ako budemo samo po imenu potomci prvih kršćana 
a ne i po djelu! 


Pomolimo se. 
Udijeli, molimo, svemogući Bože: koji blaženoga Apolonija 
mučenika tvojega rogjenje poštujemo, da se njegovim odvjetovanjem 
u ljubavi tvojega imena učvrstimo. Po Hristu Gospodinu našem. A.men. 


96 '19. dan travnja. 

Sveti Leon Deveti. 


Zelanašnjemu svetitelju krsno je ime Brunon; 
dl Leonom se prozvao istom onda, kad je 
izabran za Rimskoga papu. : 
čio rodi se godine 1002. u Njemačkoj u 
Elsasu od roda grofovskoga, koji je bio u ste 
cesaru Njemačkomu. Kad mu je -bilo pet go ed 
dadoše ga roditelji na odgajanje i poučavanje # 
skupu Toulskomu, koji je u dvora svome Psi 
školu za plemenite mladiće 1 oskrbio izvrabim u dd 
teljima. Brunon nije samo u naucima np 
dovao nego i u kreposti: nevinost je i dobro 
ukrašivala mladića. Posvetivši se staležu duhovnomu 
bude kao gjakon pozvan u dvor cesarski, ga 
i usred najvećega sjaja provodio pobožan io si 
život. Po smrti biskupa Toulskoga godine g : 
bude mu Brunon imenovan za nasljednika. [e- 
umorno se trudio izvršivati dužnosti svetoga Zadnje, 
gledao naročito popraviti življenje svčćenika u bi- 
skupiji i urediti službu Božju i eriije ei 
jer je bio vrlo vješt u musici, No najviše je ša 
dobrim primjerom, navlastito istinitom pK 
osobitom je pak pobožnošću poštovao svete apos ole 
Petra i Pavla, zato je često putovao k njihovim 
ima u Rim. 
ga i smrti Rimskoga pape Damasa Drugoga 
godine 1048. dogjoše poslanici iz Rima k Njema- 
čkomu cesaru moleći, da on naznači vrijednu i če- 
stitu glavu Crkvi katoličkoj. Cesar sazva biskupe 
i velikaše u sabor u Wormsu, pa svi upriješe oči 
u Brunona kao najdostojnijega, da bude nasljednik 
poglavice apostolskoga sv. Petra. No ponizni 

Brunon ne htje privoljeti se na izbor, pa kad nije 
mogao ništa opraviti, izmoli tri dana za promišljanje. 
Poslije tri dana stade javno pred saborom ispo- 
vijedati grijehe svoje, ne bi li sabrane uvjerio o 
nedostojnosti svojoj; ali ih ni tijem ne odvrati, I 
tako morade napokon izbor prihvatiti. 

Na putu u Rim sasta se Brunon s glasovitim 
Hildebrandom, “priorom (glavarom) monastira Clu- 
gnyjskoga, i nagovori ga, da ide s njime u Rim. 
Ovaj Hildebrando postade poslije Rimski papa 
pod imenom Gregorije Sedmi, pa poprave u crkvi, 
što je počeo Brunon iliti papa Leon Deveti, po- 
najviše dovrši Hildebrando iliti papa Gregorije 
Sedmi. Nekolike milje pred Rimom sjaha Brunon 
s konja i pogje pješke u grad, gdje bude s velikim 
veseljem dočekan i po crkvenim zakonima jedno- 
glasice izabran za papu. Tom zgodom predjenu 
sebi ime te se prozva Leonom, želeći se ugledavati 
na sv. Leona Velikoga, pa kad je već osam papa 
bilo sa imenom Leon, on se pisa Leon Deveti. 

U ono vrijeme bijaše stanje Crkve katoličke 

dosta žalosno: u neprestanim ratovima podivlja ne 
samo puk nego i svećenstvo; svećenici se suprot 
crkvenoj zabrani ženili, pa da mogu hraniti žene 
ili pravo reći suložnice i djecu, kupovali su od 
svjetovnjaka bogate biskupije i župe, ter budući 
posve podložni svjetovnjacima gledali više ugagjati 
svijetu nego li Isusu. Da ova zla iskorijeni iz 
Crkve Hristove, sveti je papa sazivao crkvene 
Skupštine i tri puta putovao po Njemačkoj, Fran- 
cuskoj i Italiji, ukidajući svagdje zle porabe, ka- 
Zneći nepopravljive bezakonike, opraštajući poslu- 
šnicima i mireći zavagjene duhovne i svjetovne po 
glavice, 


8 19. dan travnja. 
9 
U Francuskoj poče arhigjakon >. 
naučavati kriv nauk o presvetoj euharistiji (o 
zu. nga ota tijela i krvi Hristove 
sh tijelo i krv Gospodina našega Isusa 
Hedsta: Susli je Leon osudio nauk Berengarijev u 
at saborima. Krivovjernik je ._ jea 
sti više puti porekao i priznao nauk kW: ći Ka 
toličke, no kako je bio prevrtljiv, : ui“: * 
* naklapao o svetoj pričesti, dok nije nap 
ska jam Ši pika se oluja, koja se žalibože 
do danas nije slegla. Prvi put razdružio kia . 
od zapadne Crkve zra mei kći rova 
ali se po smrti njegovoj ćrkve 9] ska: 
je i jevicu zapodjeo patrijara 
zen ki am Asa: “ 6 počeo nazivati 
sao ara općenitim, nastojao podložiti kt 1 
ilae Aleksandrijskoga i Antiohijskoga, u : ir 
Grke otkinuti od Latina, eek: e: “Eme 
kakve sitnine, zašto na primjer ko oebedika 
bljavaju nekvasni hljeb, u subotu im kasije 
ne pjevaju alleluja, jedu meso od u a ak ki 
tinje, i tako dalje. Na smješne ove prij e 
ovod papa sv. Leon pismom, u a . 
Lin nagovara na jedinstvo u vjeri 1 Kave 
da su pomenuti običaji zapadne o a čin 
dopirući tija do vremena sv. aposto a krt leva 
aa use Koimnotial ev jepo dade 
je Grčki car Konstan e o 
"i ka em i ohologa kje pi zle 
ništa više orazumiti, pače je zi sj še oh 
dotle dotjerao, da se pomalo veći dije koči 47 
Crkava otkinuo od vidljive glave i namj 


da je naime euharistija samo , 

Hristova na zemlji, na preveliku žalost i štetu 
svega kršćanstva, a na najveću nesreću našega na- 
roda Hrvatskoga, u kojem je iz Fotijeva i Ceru- 
larijeva sjemena iznikao rod vječne nesloge, raz- 
dora, mržnje i prokletsva. No sam sv. Leon Deveti 
nije doživio jada, da vidi crkvu H 


ristovu potpuno 
raskoljenu. 


Još jedna nesreća snagje sv. papu. Kad su 
divlji Normani pustošili dolnju Italiju, Leon prosi 
proti njima pomoć od cesara Njemačkoga, ali primi 
samo sedamsto dobrovoljaca. S ovim dobrovoljcima 
udare papinske čete na Normane, no budu ametom 
Potučene. Poslije pade sam papa u ruke Norma- 
nima, koji ga zatvore u gradu Beneventu, ali 
drukčije s njime lijepo postupe. Sve vrijeme — 
devet mjeseci — što je bio Leon u zatvoru, posvet 
Bogu oštrim pošćenjem, mnogim nespavanjem i 
neprestanim moljenjem. Nosio je pokorničko odijelo, 
spavao na podu na jednom prostiraču, imao za uz- 
glavlje kamen ; u to je, koliko je samo mogao, di- 
jelio milostinje. Premda još nije bio star, osjećao 
je ipak, da mu tjelesne sile malaksavaju; a želio 
je umrijeti u Rimu. Sami ga Normani časno ispra- 
tiše do Kapue, a odanle pogje dalje s opatom 
Monte Kassinskim. Došavši u Rim dade se na kre- 
vetu odnijeti u bogomoljnicu uz crkvu sv. Petra, 
ispovjedi pred biskupima grijehe svoje, primi pre- 
Svetu pričest i blagoslovi puk. Za nekoliko dana, 
dne 19. travnja godine 1054. preminu blaženo u 
Gospodinu. 

Sjajan mu pogreb Prirediše Rimljani; žalost 
Za njime bijaše općenita; mnoge milošte udijeli 
Bog ljudima na grobu njegovu kraj oltara sv. Gre- 
Sorija Velikoga. 


ie 


EJ pa 


pri 

Sv. Leon Deveti bio je vješt musici i pjesmi, 
i rado se bavio o jednoj i drugoj. Možete pak opa- 
*ziti u svijetu, da su ljudi, koji se rado zabavljaju 
pjesmom i musikom, često lakomisleni, razmaženi i 
.pohlepni na uživanje ovoga svijeta. A u sv. Leona 
ništa nije bilo od svega toga, pače on je bio 
ozbiljan, oštar sa samim sobom 1 revnostan u izvr- 
šivanju teških dužnosti svojih. Ima non na ovome 
svijetu dvojaka musika i dvojaka pjesma: duhovna 
i svjetovna. Ne treba istom, dragi čitatelju, da te 
odgovaramo od pjevanja ili slušanja nesramnih pje- 
sama; jer tko ima samo iskru kršćanstva u sebi, 
doista će se gaditi na takovo pjevanje. Ima pak 
mnogo svjetovnih pjesama, u kojima nema ništa 
grešno; ali i u tom će dobar kršćanin uzdržljiv 
biti kao u svakom svjetovnom uživanju, Nasuprot 
dolikuje kršćaninu duhovnim pjesmama dušu podi- 
zati k Bogu. Sv. Pavao apostol u poslanicama 
svojim opominje kršćane, neka pjesmama, psalmima 
i duhovnim popijevkama slave Gospodina. Jer du- 
hovne pjesme nijesu ništa drugo do poene mo- 
litve. Pa ovakve pjesme trebalo bi pjevati ne samo 
u crkvi nego i kod kuće. A da nam bude od njih 
prava duhovna korist, treba da ih pjevamo u duhu 
i u istini; kao što i molitve treba moliti u duhu i 
u istini, ako hoćemo, da nam budu prijatne ka Go- 
spodinu Bogu. 
Pomolimo se. 
Daj, molimo, svemogući Bože, da nam blaženoga Leona ispo- 
ga i biskupa časna svečanost poveća i pobožnost i 


vjednika tvoje Ž 
spasenje. Po Hristu Gospodinu našem. Amen. 


zo 

neta rodi se godine 1274. u Italiji od 
vrlo imućnih roditelja. Već izmalena po- 
kazivala je osobitu ljubav k molitvi; kad 
god bi mogla, otišla bi nisamo, pa sklopivši ručice 
molila bi se Ocu nebeskomu; tako je osvećivala 
sam osvitak života svojega Već u devetoj godini 
tako ju je srce nagonilo k duhovnomu življenju, 
tako je žudjela postati vjerenica Hristova, da su je 


. roditelji ganuti molbama i suzama njezinim dali u 


ženski kloštar sv. Dominika, gdje su je preporučili 
posebnoj skrbi bogoljubne i prokušane sestre Mar- 
garite. Mlada djevojčica pokori se s veseljem 
oštromu življenju, koje se vodilo u kloštru, i na 
skoro posta ogledalo sviju kreposti, tako da su se 
starije duvne (redovnice) sazigjivale . navlastito 
njenom nelicemjernom poniznošću i svesrdnom po- 
Slušnošću, Istom je Agneti bilo četrnaest godina, 
kad je postaviše za redaru u kloštru, da pazi na 
živež i namještaj u kući, podaje svaki dan potrep- 
štine za jelo i pilo i skrbi sestrama za odijelo; sve 
je to ona opravljala s tolikom vještinom i razbo- 
ritošću, da su joj se sve čudile, a ipak nije uz to 
ništa popuštala od duhovnoga uvježbavanja, od mo- 
ljenja i razmišljanja. Premda jošte mlada trapila je 
nježno tijelo oštrim postom, bdjenjem (nespavanjem) 
i drugim pokorničkim djelima: više puta bi po ne- 
koliko dana živjela o samom hljebu i vodi. 

U to vrijeme sagradi se nov kloštar u gradiću 
Procenu, pa kako su duvne u kloštru Monte-Pul- 
Cianskom bile na dobru glasu, nove redovnice tra- 
žiše od njih glavaricu. Sestre u Monte-Pulcianu 

izabraše Margaritu učiteljicu Agnetinu, da ide za 
glavaricu novomu kloštru; ali Margarita ne htje 
poći onamo bez učenice svoje Agnete. Pogjoše 
dakle obje djevice'u Proceno, i tako mudro urediše 
novi duhovni zavod, da je brzo lijepo procvjetao i 
uzvišen bio na opatiju. Sestre tada odabraše opa- 
ticom (prvom glavaricom) Agnetu, kojoj bilo istom 
petnaest godina, i dobiše iz Rima potvrdu toga 
izbora. Kad je već prije Agneta kao redara sazi- 
gjivala drugarice svoje svakom dobrotom i milotom, 
sada je postavljena na svijećnjak upravo sjala sjaj- 
nošću svih redovničkih vrlina. Držeći da je po 
službi svojoj dužna drugima prednjačiti u svemu, 
nastojala je, da bude još poniznija, da se sve više 
odljusne od svijeta i da joj duh sve više osili nad 
. tijelom; s toga je punih petnaest godina živjela o 
samom hljebu i vodi, spavala na podu i kratila 
sebi svaku ugodbu. Nije Agneta besjedom opomi- 
njala i poučavala podložne redovnice, jer je mislila, 
da bi to njoj mladoj slabo dolikovalo, nego ih je 
djelom sazigjivala i vodila na uskoj stazi savršenstva 
kršćanskoga. i ' 

Bog obdari vjernu službenicu svoju mnogim 
izvanrednim miloštama, pa kako je pukao glas o 
njenoj svetosti, dolažahu ne samo mnoge djevice, 
da se pod njezinim rukovogjenjem posvete Bogu, 
nego i mnogi ljudi, da je vide. Ovakovi pohodi 
bijahu joj veoma nepovoljni; naročito pak kad bi 
je dolazili srodnici nagovarati, da se povrati u 
Monte-Pulciano. Jednom se ipak odazva pozivu, da 
se ne bi činilo, kao da je iz nezadovoljstva otišla 
iz zavičaja svojega. A bila je na brežuljku blizu 
Monte-Pulciana kuća, u kojoj su stanovale javne 
grešnice okužujući okolnu mladež. Kad je dakle 

Agneta došla u rodno mjesto svoje u pohode, po- 
gled na onu kuću veoma je rastuži, ter joj iz srca 
prodre želja, da se ona kuća grešnička pretvori u 
kuću pokorničku. Srodnici pak Agnetini želeći da 
ona stanuje blizu njih, kupe odmah kuću onu i prirede 
za stan redovnicama. S dopuštenjem duhovnoga po- 
glavarstva preseli se Agneta u novi stan, sagradi 
uza nj crkvicu i skupi naskoro oko sebe dovoljan - 
broj bogobojaznih djevica, kojima za življenje pro- 
piše pravila sv. Dominika. Tako je mjesto, koje 
prije bješe smragjeno grdobom nečistoće, sada bilo 
ukrašivano svetošću. čistoće i stidljivošću djevi- 
čanskom 

Koga Gospodin ljubi, onoga kara (Prič. Sal. 
3, 12); zato i sv. Agnetu pohodi raznim bolestima 
i tegobama, da se kao zlato u vatri očisti od čo- 
vječanskih slabosti. A. bila je u najvećim bolima za 
ugled trpljivosti, svete radosti i bogodavnosti. Pa 
koliko je s toga bila Bogu ugodna, dokazaše izvan- 
redna djela, koja je počinila silom Božjom. Tako 
je, da samo jedno napomenemo, redovnica jedna 
izgubila u bolesti vid očinji. Roditelji su hotjeli, 
neka izagje iz kloštra, da je budu liječnici lakše 
liječili. Redovnica ne budući voljna izaći u svijet, 
zabrinuta preporuči se molitvama Agnetinim Ugo- 
dnica Božja pomoli se Gospodinu, a bolesnica pro- 
gleda i ozdravi. 

Kad je Bog Agnetu očistio i prokušao, pozva 
je k sebi, da joj ljubav i vjernost naplati neuvelim 
vijencem života, godine 1317. 


ku 
i e 


U Svetom Pismu novoga. zavjeta općina iliti 
Crkva Hristova isporegjuje se često sa sgradom ili 

kućom, kojoj je ugalni kamen sAm Isukrst a temelj 
su apostoli i proroci. Kada krštenjem novi udi 
ulaze u općinu kršćansku i kada udi napreduju u 
krepostima kršćanskim, kaže se, da se Crkva Hri- 
stova sazigjuje. 
A i svaki je kršćanin za sebe zgrada, gragje- 
vina, kuća Božja, koja se sazigjuje, kad on u dobru 
napreduje, a ruši se, kad nazaduje. Pa kako smo 
svi kršćani udi jednoga tijela Hristova, gragja u 
zgradi Crkve Hristove, dužni smo svi jedan dru- 
goga potpomagati u življenju kršćanskom i to opo- 
menom, molitvom, dobrim primjerom, riječju, djelom, 
ukorom, naukom, utjehom, pedepsom i svakim mo- 
gućim načinom, pa kad ovako nastojimo, da bli- 
žnjega podbodemo i potkrijepimo.u dobru, kaže 
se, da ga sazigjujemo. Dakle u crkvenim i duhovnim 
govorima i knjigama sazigjivanje znači nastojanje 
oko čijega kršćanskoga življenja i spasenja. 
Vidjeli smo u životu sv. Agnete, kako je naj- 
prije u kući roditeljskoj a poslije u tišini klo- 
štarskoj sve, koji su bili oko nje, sazigjivala bes- 
prijekornim i svetim životom; tako su i svi drugi 
sveci radili, jer je u svijema plamtjela ona nebeska 
ljubav k bližnjemu, po kojoj se raspoznavaju pravi 
učenici Isusovi. Kao što je naime Sin Božji sišao 
na ovaj svijet iz ljubavi k ljudskim dušama, da ih 
spase, tako su iz iste ljubavi ljudi pobčžni vazda 
nastojali, da bližnjega svojega sazidaju, da mu po- 
mognu k vječnomu spasenju. Bogoljupci su zelene 
loze na čokotu (trsu); koji je Isus Hrist. O ovim 
lozama veli Isus, dok u njemu ostanu, da ragjaju 
mnogi rod. Na svakom dakle bogoljupcu iliti svecu 
nalazi se rod, koji je sladak, koji krijepi i oživljava 
sve one, koji ga jedu. Takov je rod naročito pri: 

mjer, opomena i molitva, kojom bogoljubna duša 
gleda bližnjega sazigjivati to jest duhovno mu ko- 
ristiti. S toga je za svako mjesto ili općinu velika 
blagodat, ako ima u njoj jedna ili više osoba, koje 
su se popele na višu ljestvicu kršćanskoga savr- 
šenstva, jer od njih dopadaju mnoge milosti i druge' 
ljude, koji će se po tom takogjer sazidati u stan 
Božji u duhu. 


Pomolimo se. 


Usliši nas, Bože spasitelju naš: kao što se radujemo svetko- 
vini blažene Agnete djevice, tako da se u osjećanju iskrene pobo- 
žnosti obučavamo. Po Hristu Gospodinu našem, Amen. 


a 


21. dan travnja: 
Sveti Anselmo. 


šlnselmo rodi se godine 1033. u Aosti u: 
Piemontu od roditelja plemenitih i bogatih. 
Bogoljubna majka, vidljivi njegov angjel 
čio izmalena mu je u srce zasagjivala kliču po- 
božnosti i kreposti; i u znanju napredovao je mladić 
prekrasno. Bilo mu tek petnaest godina, kad je 
hotio da stupi u monastir; ali ga opat nije htio 
primiti bojeći se oca, čije je svjetovno mišljenje, 


. poznavao. To pak bješe uzrok, što je mladić na 


stazi kreposti i nauke počeo malaksavati, pa kad 
mu je u to doba umrla dobra majka, zaputi širokim 
putem svjetovnoga veselja, grijeha i propasti. Otac 
ga nije uzdržavao od pogibije, u koju je padao, pače 
neljupkim i grubim postupkom odbijao ga od sebe. 
Tako mladiću dotuži očinska kuća, pa pobježe 

preko Alpa u Francusku, gdje se je do tri godine: 


vrtio u vrtlogu svjetovnoga življenja, dok mu i to 
ne dosadi, a onda ode u monastir Bek, da bude 
učenik glasovitoga učitelja Lanfranka, 

Dok se Anselmo neumorno bavio o nauku, 
izniče iznovice u srcu njegovu klica bogoljubnosti 
majčinom rukom zasagjena; i zato doznavši, da 
mu je umro otac, stupi u zadrugu duhovničku u 


Beku, gdje je naskoro toliko pretekao drugove , 


vrlinama redovničkim, da je već za tri godine 
dostojan bio postati njihov prior; a bilo mu je tek 
trideset godina. U toj službi pokazivao je duboko 
poznavanje ljudi i veliku revnost. Navlastito se 
trudio mladiće dovesti na pravi put držeći, da kod 
njih može najviše dobra učiniti, jer su nalik na 
vosak, koji nije ni pretvrd ni premekan, pa zato 
im se lako utisne pečat nauka. Anselmu su neki 
redovnici zavidjeli, što je mlad postao prior; ali 
je napokon i njihovu ljubav stekao iskrenom bla- 
gošću i ljubaznošću. Uz to je neobičnom bistro- 
umnošću poučavao  podložnike u raznovrsnom 
znanju. Premda se od naravi naginjao na samo- 
ćovanje i promišljavanje, sa svim tim je s prevelikim 
pregorijevanjem njegovao bolesnike. Eadmer, pri- 
jatelj i pisac žića njegova, veli: , Anselmo je bio 
zdravima otac a bolesnima majka, pače zdravima 
i bolesnima otac i majka ujedno“. Svaki časak vre- 
mena gledao bi, da dobro upotrebi: danju bi 
savjete davao, poučavao, nadgledao i druge poslove 
zvanja svojega opremao; a noću bi se Bogu molio, 
učio se ili pisao. Spavati bi išao tek po polnoći 
poslije prve rane mise; pače kadšto bi ga i bijela 
zora zatekla kod posla. 


e a m 

Petnaest godina poslije izabran bi Anselmo 
jednodušno za opata, pa dobar glas o njemu pri- 
vuče polagano sto i osamdeset ljudi, koji su se pri- 
javili, da budu primljeni u njegov monastir, i bili 
su primljeni. Osobito je daleko i široko glasovit 
bio sv. Anselmo s mudra svjetovanja. I pismeno i 
usmeno molili bi ga odasvud za savjet, te ne bi 
danju dospijevao odgovarati na pitanja. 

Jednom pogje sv. Anselmo u Englešku na 
poziv prijatelja svojega grofa Hugona, da mu u 
bolesti bude na duhovnu pomoć i da uredi nekakov 
monastir. No glas o duhu i svetosti njegovoj toliko 
se već bješe raznesao i samom Engleškom, da su 
ga ondje silomice zadržali i izabrali nadbiskupom u 
Kanterburyu, Sve ustručavanje bilo mu uzalud, i 
morao je primiti visoku čast, koja je tada u kato- 
ličkoj Crkvi bila jedna od najvećih iza časti pa- 
pinske, Ali sad istom poče za sv. Anselma život 
prave brige, tjeskobe i nemira. Tadašnji Engleški 
kralj Vilhelmo Drugi bijaše silnik ne štujući ničijih 
ni crkvenih prava; na prošnje i opomene Anselmove 
odgovarao bi prijetnjom, opornošću i još većom 
silovitošću. Anselmo ne mogavši ništa opraviti, 
pogje u Rim k papi, da ga pita, šta će? Put nad- 
biskupov bio je dosta pogibeljan. U zasjedi dočeka 
Anselma jedan haramija s hajdučkom četom, da ga 
oplijeni; no pogled sv. nadbiskupa imade toliku 
vlast na haramiju, da je poslije ortacima svojim 
rekao: činilo mi se, kao da ne gledam čovjeku 
nego angjelu u lice, pa namjesto da od Anselma 
ište prtljag, moli ga za blagoslov. I drukčije natjera 
sam pogled Anselmov ljude na štovanje, premda 
nije svagdje kazao, tko je. 

: U Rimu dočeka papa sv. Anselma veoma 
časno, ali mu odmah izjavi, da ne će pristati na to, 
da se odreče nadbiskupije, kako bješe naumio. Tri 
godine je sv. Anselmo izbivao iz biskupije, jer ga 
je kralj smetao u ispunjanju biskupskih dužnosti; 
za toga pak vremena bi u Rimu za savjet pitan 
u svjema znatnijim crkvenim poslovima. U to sam 


Bog dokonča raspru megju kraljem i biskupom; 


kralj pogje u lov, a u večer ga nagjoše mrtva sa 
strelicom u prsima. Anselmo čuvši za taj nesrećni 
dogagjaj, rastuži se i proplaka, jer se je bio je- 
dnako jošte nadao, da će mu Bog uslišiti molitve 
za obraćenje kraljevo. Novi kralj Henrik Prvi pisa 
sim Anselmu, neka se povrati u Englešku, da ga 
potpomaže mudrim savjetom. Tri godine minuše u 
miru: Anselmo vrši dužnosti duhovnoga pastira i 
bavi se naukom; onda se zapodjede iznova raspra: 
kralj nastavi nepravdu pretka svojega, imenova 
sam biskupe i opate, što bi trebalo da ih imenuje 
Crkva. Nakon duge prepirke, u kojoj je Anselmo 
nepokolebljivu vjernost kralju iskazivao u svijem 
dopuštenim stvarima ali se srčano opirao prestu- 
.panju njegovu crkvenih zakona i prava, pogje po 
drugi put k papi, a iz Rima skloni se u Lyon 
k nadbiskupu. Kralj zatomi sva dobra i dohotke 
nadbiskupu, što nije hotio, da popusti. Anselmo 
pisa o tom u jednom pismu: ,Ne bojim se muka 
ni smrti, ali se bojim grijeha i sramote Crkvi, 
navlastito meni povjerenoj“. : 

Sv. Anselmo je poldrugu godinu boravio u 
Lyonu, kad bogoljubna kraljeva sestra zametne 
umir megju kraljem i biskupom, a papina ga odluka 
dokonča. S neizrečenim veseljem dočekan bi An- 


selmo u Engleškoj; dugovječnom borbom i patnjom , 

izvojšti slobodu i samosvojnost Crkvi. Onda se upne, 
da istrijebi nepodopštine, koje se bjehu zalegle u 
Engleškoj. Svećenici su se suprot svakomu crkve- 
nomu zakonu ženili i župe za novac kupovali. U 
svjetovnjaka bilo grijeh4, kojih kršćani ne bi smjeli 
ni po imenu znati, ženilo se u rodbinstvu, kingjurilo 
se preko svake mjere, s pukom se postupalo kao 
s marhom. Tko bi iskazao, koliko je sv. Anselma sta: 
jalo trudbe, razbora i postojanstva, dok je istrijebio 
one nepodopštine ? 

Uza sve silne poslove sv. Anselmo je tijelo 
svoje tako morio, da je od dugoga bdjenja i po- 
šćenja već dvadeset i pet godina prije smrti bio 
često grozničav, nije mogao spavati i odbilo mu se 
jelo. Ipak je pored sve bolešljivosti doživio sedam- 
deset i šest godina vijeka svojega. U velikoj ne- 
djelji godine 1109. dne 21. travnja zakaza, da mu 
čitaju muku Gospodina našega Isusa Hrista; pa 
kad su čitali riječi (Luk. 22, 28. 29): ,A vi ste oni, 
koji ste se održali sa mnom u napastim mojim; i 
ja odregjujem vama kraljevstvo, kao što je Otac 
moj meni odredio“, sv. Anselmo stade slabije disati 
i umrije. 

"Premda je sv. Anselmo provodio život veoma 
radljiv i nemiran, sa svim tim mnogo je razmišljao 


o najznatnijim istinama kršćanskoga mudroznanstva 


i bogoslovlja, i posljetke razmišljanja popisao u 
knjigama, koje će vazda svjedočanstvo davati o 
bistru i duboku njegovu umu i koje su mu zaslu- 
žile časno ime: crkveni učitelj, 


# 

»Ne bojim se muka ni smrti, ali se bojim 
grijeha“, reče sv. Anselmo. I doista nema većega 
zla od grijeha, jer nas grijeh lišava povoljnosti 
Božje, gasi u nama milost nebesku, otimlje nam 
blaženstvo vječno a osugjuje nas na muke paklene. 
Mislimo li o tome, kad smo nakani učiniti smrtan 
grijeh ? Bože, šta bi bilo od mene, da sam odmah 
nakon prvoga smrtnoga grijeha umro? I ja bih 
mogao reći sa sv. Augustinom: ,Ti bi me bio 
mogao po pravu i pravici tisuću puti prokleti, da 
si me hotio. Ali ti nijesi hotio, jer ljubiš ljude i 
ne sjećaš se više grijeha njihovih, kad pokoru 
čine“, 

Ijeskoba i nemir, sljepoća duhovna, navada 
na zlo, bol i smrt često su posljetci grijehu. Kad 
Bog već sada na ovome svijetu grijeh kazni (kašti- 
guje) ovolikim zlima, kolike će kazni grijehu biti 
istom na drugom svijetu? Kad Bog već sada u 
vrijeme milosti i milosrdnosti grijeh ovako oštro 
kazni, šta će istom onda biti, kad mine vrijeme 
milosti i progju dani spasenja a zavlada gnjev i 
pravda Božja? 


Promisli s toga grijehe života svojega, moli 
od Boga oproštenje i kazni sAm na sebi prijestupe 
osvoje. Ti znadeš, da si Boga uvrijedio često i te- 


škim grijesima, koji zaslužuju vječne kazni, a ne. 


znaš, jesi li pokorom za njih već zadovoljno učinio ... 
Ova misao neka te čini ponizna i nagoni, da se sa 
strahom i drhtom trudiš oko spasenja. Odluči radije 
umrijeti nego li ikađ više učiniti smrtan grijeh ; 
uklanjaj se i od sjenke grijeha, da rodiš rod do- 
stojan pokore. 


. rare JAP kiso. 

Pomolimo se. 

Bože, koji si puku svojemu za službenika vječnoga spasenja 
udijelio blaženoga Anselma; podaj molimo: koga smo imali za uči- 
telja životu na zemlji, da budemo vrijedni njega imati odvjetnikom 
na nebesima. Po Hristu Gospodinu našem. Amen. 


292 


22, dan travnja. 
Sveta Ferbuta i drugarice mučenice. 


ono vrijeme, kad se sv. Simeon biskup u 
Persiji, čiju muku i smrt opisasmo dne 
17. ovoga mjeseca, preselio u rajsko na- 
selje, razboli se kraljica Persijska, koja je bila ve- 
lika prijateljica Židovima, neprijateljima križa Hri- 
stova, i rado ih slušala, što god bi joj kazali. Ži- 
dovi dakle zuknuše kraljici, da su joj otrova dale 
sestre pokojnoga sv. Simeona biskupa, tobože da 
osvete smrt bratovu. A sestre Simeonove bijahu 
Ferbuta djevica i druga jošte, kojoj se za ime 


ne zna, udovica. Kraljica vjerova potvoru, pa na: 


zapovijed kraljevu bude Ferbuta sa sestrom i slu- 
škinjom uhvaćena i na sud dovedena pred velikoga 
svećenika Persijske vjere i druga dva poglavara. 
A kad su ovi vidjeli Ferbutu, kakova je ljepota 
djevojka, svakomu se od njih u srcu izleže grešna 
želja, ali su to jedan pred drugim krili. Rekoše im 
dakle: ,Zašto ste dale otrova kraljici i gospodarici 
od svega svijeta? Zato ste evo zavrijedile smrt“. 
Sv. Ferbuta im odgovori: ,Zašto vam je sotona 
nametnula misao toliko lažnu? Ako ste žedni naše 
krvi, tko vam brani, da je pijete? Ta vi sebi svaki 
dan skvrnite ruke. Mi ćemo za Boga svojega 


“ 

umrijeti, kako kršćankama dolikuje, a ne ćemo ga 
se odreći, jer je on naš život i njemu se klanjamo 
i njemu samu služimo. Kako li bi mi komu otrova 
dale, kad znamo, da bi to bio toliki grijeh, koliko 
da se Boga odrečemo ?“ 

Dok je Ferbuta djevica ovo govorila, suci su 
je rado slušali, pa diveći se ljepoti njenoj i mu- 
drosti, nijesu znali ništa kazati, nego je svaki: od 
njih mislio: molit ću kralja, da ih mogu izbaviti 
od smrti, pa ću onda ovu uzeti za ženu. Napokon 
joj veliki svećenik ovo reče: ,Premda ne možete, 
kako kažeš, po zakonu svojem otrova davati, ipak 
ste to učinile žaleći smrt brata svojega“. ,A kakvo 
je zlo zadesilo brata našega — reče Ferbuta — da 
bismo mi njega radi hotjele izgubiti onaj život, 
koji je od Boga živoga? Jer premda ste ga ubili 
od zlobe i zavisti, on ipak živi i raduje se u ne- 
beskom kraljevstvu, prema kojemu je sva vaša 
vlast i sila puko ništavilo“. Po tom budu odvedene 
u zatvor. 

Sjutradan u zoru veliki svećenik posla krišom 
poruka k Ferbuti, neka joj kaže, da je gotov sve 
tri izbaviti od smrti, ako je ona voljna biti njegova 
žena. Djevojka junakinja čuvši to upanji se, onda 
reče poruku: ,Šuti, pse nečisti i neprijatelju Božji, 
i prestani mi govoriti takve nečiste riječi. Ne dao 
Bog, da se to ikada zbude, jer sam se jednom za- 
ručila s Gospodinom Hristom i djevojaštvo svoje 
njemu čuvam i trudim se, da mu ostanem vjerna. 
A_on, koji je jedini prost od grijeha, može me oteti 
vašim nečistim rukama i gadnim mislima, koje su- 
prot meni mislite. Ja se ne bojim umrijeti niti se 
plašim smaka. Jer ovaj put, na koji hoćete da me 

otpravite, dovest će me k bratu mojemu i biskupu 

dragomu Simeonu, da ondje nagjem utjehu uzda- 
sima i bijedama, koje sam prepatila poslije smrti 
njegove“. Jednake poruke poslaše Ferbuti i ona 
dva suca; ali i njih osorno odbi. 

Videći sva trojica, da ih je prevarila nada, 
dogovoriše se te lažno svjedočiše na žene, da su 
otrovnice. Kralj po tom presudi, da se ne pogube, 
ako se poklone suncu. A kad je to poručeno svetim 
ženama, one odgovoriše: ,Mi se klanjamo Stvori- 
telju neba i zemlje, a ne ćemo da čast njegovu 
prikažemo suncu, koje je djelo Božje. Prijetnje vaše 
ne će nikad učiniti, da se mi odvojimo od ljubavi 
Spasitelja i Gospodina našega Isukrsta“. Kad su. 
to jednodušno izjavile, svećenici zavikaše: ,Nestalo 
sa svijeta ovijeh, koje su kraljici dale otrov, da se 
razboli i umre!“ I odmah bi izrečena osuda, da se 
žene imadu pogubiti na način, kako hoće svećenici. 
Ovi su pak govorili, da kraljica ne će ozdraviti, 
ako se tjelesa onim ženama na pole ne rasijeku i 
kroz rasječene pole ne progje kraljica. Nakon ove 
osude poruči još jedan put veliki svećenik svetoj 
djevici Ferbuti: ako me uslišiš, ne ćeš ni ti umrijeti 
ni žene, što su s tobom. A sveta Ferbuta glasno 
i osorno odreče: ,Zašto, nečisti pse,. govoriš ono, 
što ja ne mogu čuti? Ja čisto želim umrijeti, da 
uzimam život vječni; nikad ne ću ovoga kratkoga 


* života radi popustiti, da umrem smrću vječnom“. 


Izvedavši dakle žene pred vrata gradska, za 
svaku zabiše dva kolca, pa svakoj svezaše za jedan 
kolac vrat a za drugi noge, i onako ih na pole 
prepiliše. Onda zabiše u zemlju tri velika stupa 
s jedne strane i tri velika stupa s druge, pa na 
svaki stup objesiše po jednu polu raspiljenih svetih 
tjelesa, Po tom donesoše onamo bolesnu kraljicu, 

8 

i ona progje izmegju onih čistih i svetih tjelesa, i 
silna rulja za njom; jer je onaj dan kralj primao 
porez. Tako se skonča sv. Ferbuta sa sestrom i 
sluškinjom, u Hristu Isusu Gospodinu našem, ko- 
jemu slava i vlast i čast i poklon u vijeke vijeka. 
Amen. 

Svi smo ljudi slabi i svjema je nama svaki 
dan moliti: i ne uvedi nas u napast; ali je osobito 
slab ženski spol, pa se zato i zove slabi spol. Kako 
lako i brzo može na primjer djevojka dobro odgo- 
jena, družeći se s lakomislenim osobama, čitajući 
nevaljale knjige ili idući na kojekakve zabave, iz- 
gubiti vjeru i krepost! Kako je slaba često ženska 
glava, kad je snagje kakva nevolja: jauku i plaču 
nema kraja ni konca, ili se lako dađe navesti na 
tanak led i na grijeh, ako joj se koješta nudi ili 
obećava! Nije sotona u raju uzalud uzela najprije 
ženu kušati, jer je znala, da će lakše natentati ženu 
nego li muža. Ali u povjesti današnjih svetih mu- 
čenica vidjesmo i u žćnA pregnuće i snagu (jačinu), 
kakove ne ćete naći kod mnogih i premnogih mu- 
škaraca. Nijesu Ferbuta i drugarice njene bile mu- 
škare, nego je u njima bila snaga, koju može steći 


svaka djevojka i svaka žena, snaga naime milosti: 


Božje, koja se u slabima pokazuje jaka Što se tko 
više Bogu moli, dostojno prima sv. sakramente i 
trudi se kršćanski živjeti, snažniji (jači) postaje iz- 
nutra; on ima ne samo Boga za braniča, koji mu 
upravlja udesom, nego ima i unutrašnju pomoć, 
koja mu u svakoj nevolji srcu nadaje slobode, ja- 
čine i postojanstva. S toga kad griješiš, ne možeš 
se nikako izgovarati slabošću spola svojega; jer 


onaj, koji je djevojkama, ženama i udovicama dao _ 

snage, da su bez straha išle.na smrt, jest i naš 
Bog; što ti nedostaje svoje snage, ono ti svemo+ 
gući Bog dovoljno i obilato naknagjava svrhuna- 
ravnom milošću. Bude li život tvoj ukorijenjen u 
vjeri i zakonu Božjem, tada će te sam Bog držati 
te se ne ćeš kolebati ni padati, kao što se dub, 
koji je ukorijenjen u čvrstu tlu, ne koleba i ne 
pada ni od najsilnijega vihora 


Pomolimo se. 


Daj nam, molimo, Gospodine Bože naš, svetih mučenica tvojih 
Ferbute i drugarica njezinih palme neprestanom pobožnošću pošto- 
vati: kojih ne možemo dostojnom pameću svetkovati, da ih poniznima 
barem službama častimo. Po Hristu Gospodinu našem. Amen. 


Sa 


23. dan travnja. 

emlje Češku, Poljsku i Ugarsku, koje su 
nekolika stoljeća jedna drugoj davale kra- 
| ljeve i mnogo sebi uzajmice i pomagale i 
odmagale, prvi je povezao svezom vjere sv. A dal- 
berto; zato ga one zemlje jednako lijepo pominju 


. i poštuju. 


Današnji svečar rodi se u Češkoj godine 956. 
od oca Slavnika kneza Ljubičkoga i majke Strezi- 
slave, i primi na krštenju ime Vojtjeh. Staro- 
drevni pisac žitka Vojtjehova kaže o njima: ,Dobar 
bijaše otac, nego bolja majka, a najbolji koji se od 
njih rodio“. Otac namijeni sinu stalež vojnički, zato 
mu i nadjenu ime Vojtjeh. I postade vojnik, ali 
vojnik Hristov. Kad se naime nejako čedo teško 
razboljelo, roditelji se zavjetovaše, da će ga posve- 

titi službi Gospodnjoj, ako ozdravi, i Gospodin po-- 


vrati im zdravo čedo. Najprije je maloga Vojtjeha 
odgajala sama majka, a u početnim naucima po- 
učavao ga izvrsni svećenik Radla, koji je poslije 
učeniku svojemu bio pomoćnik kod apostolske 
radnje. Potom bješe Vojtjeh poslan na više nauke 
u čuvenu školu biskupsku u Magdeburgu, gdje ga 
nadbiskup Adalberto tako zamilova, da mu je pri 
sv. sakramentu potvrde dao svoje ime Adalberto, 
pak je svetac po ovom imenu poznatiji u svijetu 
katoličkom. Izučivši škole u Magdeburgu povrati 
se kući i bi regjen za svećenika od Ditmara prvoga 
biskupa Praškoga. Biskup Ditmar bješe čovjek 
učen i rječit i mnogo učini za učvršćivanje vjere 
kršćanske u narodu Češkom ; no kad je bio na 
umoru, sve ono što god je učinio, pričini mu se 
tako maleno i neznatno, da se je vrlo uznemirio 
pa stao pred svećenicima svojima jaukati i glasno 
za oproštenje prositi. Ovo se nazočnoga Adalberta 
tako silno primi, da mu se nikad više nije moglo 
istrti iz srca i pameti. 

Godine 982. skupi se sabor, da izbere novoga 
biskupa. Svi glasovi bijahu za Adalberta, pa kad 
je nagovoren primio čast i došli mu prijatelji če- 
stitati, reče im ozbiljski: ,Mitru na glavi i štap u 
ruci nositi dakako nije teško; ali je strašna misao 
na oštar račun“, Onda pogje k cesaru Njemačkomu 
u Italiju u Veronu, gdje bude potvrgjen za biskupa 
i od nadbiskupa iz Mainza posvećen Povrativši se 
u Prag uljeze bos i vruće moleći se Bogu u bi- 
skupsku crkvu. Mladi biskup pokazivaše najljepše 
osobine duha i srca: plemenitost, bogatstvo i lje- 
potu dade mu rod i priroda, znanje i vještinu steče 
trudom svojim, dobrotu i ljubav uli mu u srce 
milost Božja, Pregnu biti pravi nasljednik apostolski, 


s 

biskup po propisima sv. Pavla. Od dohodaka svojih 
za sebe zadrža samo četvrtinu, sve ostalo namijeni 
crkvama i ubogima; na sebe, na osjetila svoja oštro 
pazi, da duh potpuno vlada tijelom; često se pope 
na propovijedaonicu, da duše vjernih svojih nahrani 
riječju Božjom; mnogo se bavi poučavanjem sve- 
ćeničkoga podmlatka; i pogje obići biskupiju svoju, 
koja se daleko širila po svoj Češkoj, Moravskoj, 
Sleziji i gornjoj Ugarskoj. Na taj put povede sa 
sobom negdašnjega svojeg odgojitelja Radlu, i po- 
sjeti u Ostrogonu Madžarskoga vojvodu Gejzu, 
koji bješe već kršten. Gejza lijepo dočeka sv. Adal: 
berta, a on s pomoću Radlinom obrati k vjeri 
kršćanskoj mnogo velikaša i pučana Madžarskih i 
krsti takogjer sina Gejzina Stefana, koji je potom 
postao prvi kralj Madžarski i po smrti bio pro- 
glašen za sveca. Iz Ostrogona pogje Adalberto u 
grad Krakov, gdje narodu Poljskomu propovijeda 
nauk Hristov, a odanle vrati se u sijelo svoje, u 
Zlatni Prag. 

No u samom zavičaju sva trudba Adalbertova 
bila gotovo uzalud. Gospoda nijesu hotjela odreći 
se mnogoženstva, svećenici nijesu htjeli pustiti žena 
i suložnica svojih, ljudi se prodavali u ropstvo, 
svjetina svetkovala nedjelje i praznike tek prazno- 
vjernim običajima i raskalašnošću. Sv. Adalbertu 


počela se svijest uznemirivati; činilo mu se, da se 


djelo zato ne nadaje, što je on biskup; drugi da bi 
mogao više uraditi. Odluči s toga poći u Rim, da 
se s dopuštenjem papinim odreče biskupije. Godine 
989. zaputi s najmlagjim bratom svojim Radimom, 
S odgojiteljem Radlom i s drugim prijateljima u 
vječni grad, gdje od pape zbilja izmoli dopuštenje, 
da ostavi biskupiju. Drugi se pratioci povratiše u 
Češku, a on se napokon s bratom svojim Radimom 

smjesti u monastiru svetih Bonifacija i Aleksija na 
brdu Aventinskom u Rimu Obadva brata postaše 
monasi; Radimu dade se monaško ime Graudencije. 
Kako je sv. Adalberto bio na stolici biskupskoj 
za ugled biskupima, tako je sada u tišini mona- 
stirskoj sjajan primjer smjerna redovnika. Nije bilo 
u monastiru tako niska posla, kojega ne bi bio 
s veseljem opremao sin Češkoga velikaša, čuveni 
biskup Praški: meo monastir, prao kuhinjsko po- 
sugje, nosio kuhaču drva i vodu. Ni jedan od drugih 
redovnika u monastiru nije slutio, da je ponizni 
monah Adalberto biskup, sin kneževskoga roda; 
za to je znao samo opat. 

Stara je riječ: imaš me, ne znaš me, nemaš 
me, znaš me. I Česi su istom onda poznali, šta im 
je bio Adalberto, kad su ga izgubili. Želeći ga 
natrag dobiti poslaše u Rim poklisare k papi, neka 
mu zapovjedi, da se povrati na biskupsku stolicu. 
Papa odluči: ,Povraćamo, što pravedno traže, 
"premda su se od dobra oca već odrodili sinovi; a 
dajemo pod pogodbu, ako ga budu slušali, da ga 
imadu s blagoslovom Božjim i ragjaju pod njim rod 
stostruki; ako li ne budu hotjeli odustati od na- 
vadnoga bezakonja svojega, ovaj naš moći će bez 
pogibli za svoju glavu otići iz društva opakih ljudi“. 

Nakon pet godina povrati se dakle sv. Adal- 
berto u Češku i bi s neizrečenim veseljem dočekan 
i obećaše mu svi, da će ga u svemu slušati. Adal. 
berto prihvati se s novom revnošću rada apostol- 
skoga; no Česi brzo zaboravivši obećanje življahu 
kao i prije većma poganski nego li kršćanski, Osim 
toga mnoge mu jade zadavahu vlastela Vršovci, 
ljuti neprijatelji domu Slavnikovu. Vojtjeh klonu 
duhom, i skloni se opet u tišinu monastirsku na 
brdu Aventinskom, gdje ga pribraše braća redo- 

vnici. No cesar Njemački i nadbiskup Mainčki na- 
stojahu skloniti novoga papu, neka zapovjedi Adal- 
bertu, da se vrne u zavičaj. Novi papa zapovjedi 
to Adalbertu, ali mu ujedno dopusti, ako li ga Cesi 
ne uzaslušaju, da može otići u krajeve neznabo- 
žačke propovijedati sv. evangjelje. Megjutim iste 
one godine, kad se sv. Adalberto po drugi put 
vraćao u Češku, ubiše Vršovci petero njegove braće 
i žene im i djecu i podražiše vojvodu i narod Češki 
na samoga Adalberta. Doznavši to Adalberto, kad 
je došao na megju Češke zemlje, posla poruke u 
Češku pitati: žele li jošte imati ga biskupom? Od« 
govor primi, kakovu se je nadao: da ga ne će, jer 
ne bi došao za spasenje njihovo, nego samo da im 
se osveti za pogibiju braće. Tada reče sv. Adalberto: 
pisuse dobri! od danas sam sav tvoj“. I otigje u 
Poljsku. 

U to vrijeme vojštio je Poljski vojvoda Bo- 


ljeslav Hrabri na Pruse, koji su još bili tvrdoglavi. 


neznabošci. K. ovima odluči sv. Adalberto da ide 
navješćivati nauk Hristov. Pogje dakle na djelo 
apostolsko s bratom svojim Radimom i sa sveće- 
nikom Benediktom. No Prusi nijesu hotjeli ni slu- 
šati propovjednika nove vjere, nego su ih grdili, 
vrijegjali i gonili od mjesta do mjesta; zato nakani 
sv. Adalberto iz Prusije otići k srodnomu narodu, 
k Slovenima Ljutićima, koji su takogjer još bili 
neznabošci. Ali prije nego je otišao iz Prusije, 
umrije ondje smrću mučeničkom. Kad su naime 
sv. Adalberto i pratioci njegovi došli na polje 
Romovo poganima sveto, navale na njih Prusi, svežu 
ih, i sv. Adalberta potom kad se je Bogu molio, 
probodu kopljem; to se dogodi dne 23. travnja 
997. Sveto tijelo mučenikovo iskupi vojvoda Poljski 
za silno blago i slavno sahrani u Gnijeznu. — 

Radimu bratu sv. Adalberta i Benediktu pogje za 
rukom iz zatvora Pruskoga uteći; Radim bi poslije 
prvi nadbiskup u Gnijeznu, I odgojitelj sv. Adal- 
berta Radla primivši u monastiru ime Anastasije 
postade najprije biskup u Kaloči a poslije nad- 
biskup u Ostrogonu, 


# Ea 

Sv. Adalberto blagorodan, bogat, lijep, uman, 
odreče se svega na ovom svijetu i strada do smrti; 
jer je znao, da su bijede, nevolje i muke ovoga 
Svijeta ipak kratke i prolažljive, ma i trajale do 
na kraj vijeka našega; ta šta je napokon ovaj ze- 
maljski život prema vječnosti? ,Sve što ima kraj 
— pravo kaže sv. Augustin — kratko je“. K. tomu 
nam milost Božja olakša i osladi sve patnje, koliko 
god teške bile i gorke, ako ga za to prosimo sa 
sinovljim pouzdanjem. Napokon nam ove kratke i 
lake patnje steku na drugom svijetu vječno go- 
spodstvo i blaženstvo, gdje nema više muke nema 
žalosti, nema plača ni jauka. Ove istine slobodile 
su i hrabrile svete mučenike ; ove istine neka i nas 
privoljavaju na strpljivost, postojanstvo i svetu 
radost u svijem tegobama ovoga vijeka. 

»Prolazi obličje ovoga svijeta“. (Kor. 1.7, 31.) 
— ,Ako je Bog za nas, tko će na nas?“ (Rim 8,31.) 

»Ja sam plaća tvoja prevelika“, govori Bog 
svakomu pravedniku, (Mojs. I. 15, 1.) 
: Pomolimo se. 

Svemogući vječni Bože, koji si na današnji dan blaženoga 
Adalberta mučenika svojega i biskupa po zasluzi muke udostojio 
pridružiti sa svetima svojim, udijeli, molimo, da po njegovim pri- 
mjerima dogjemo u domovinu vječnu. Po Hristu Gospodinu našem. 


e 


Amen. 

24. dan travnja. 
Sveti Gjuragj. 


llalo koji svetac poštuje se tako od davna 
i i tako općenito po svemu kršćanstvu kao 
ri sv, Gjuragj (Georgije): već za cara 
Konstantina Velikoga kažu, da je na čast sv. Gjurgju 
sagradio crkvu u Svetoj Zemlji; u Carigradu bješe 
pet crkava sazidano na čast sv. Gjurgju; papa 
Gregorije Veliki popravi u Siciliji crkvu sv. Gjurgja ; 
papa Leon drugi posveti godine 683. crkvu na 
spomen svetim mučenicima Sebastijanu i Gjurgju. 
Englezi uzeše sv, Gjurgja za zaštitnika kraljevini 
svojoj; i republici Gjenovi bijaše on zagovornik; 
car Ruski ima u grbu sliku njegovu. I u našem 
je Hrvatskom narodu sv. Gjuragj mnogo slavljen: 
za Bosnu kaže Kačić, da sv. Gjurgja slavi ,od 
kad je postala i kršćansku viru zapoznala“; uskoci 
Senjani prizivali bi Gjurgja vojevodu u pomoć 
navaljujući na neprijatelje Mlečane; i sad je još 
sv. Gjuragj u Boga zagovornik svoj biskupiji 
Senjskoj. 

No žalibože upravo o svecu toliko po svemu 
Svijetu slavljenu nemamo posve pouzdanih vijesti. 
Prava su se starinska pisma o njemu izgubila; a u 
poznijima čitamo koješta, čega ne možemo vjerovati. 
Što se već u petom i šestom stoljeću po rogjenju 
Hristovu pripovijeda o sv. Gjurgju, na istinu naj- 
Prikladnije bit će ovo: Gjuragj bijaše koljenović 
iz Kapadocije, od djetinjstva odgojen u vjeri kr- 
šćanskoj. Po smrti očinoj, koji je s mučeničkom 
palmom u ruci preminuo s ovoga svijeta, ode 
s majkom u Svetu Zemlju, odakle je ona bila rodom 
i gdje joj se nalazilo nasljedno dobro. Srčanomu 

mladiću svidi se vojnički stalež; zato ode u vojnike, 
gdje hrabrošću ali i valjanim, neporočnim vladanjem 
preteče drugove te brzo postade vojvoda, Gjuragj 
dogje s vojskom u grad Nikomediju, sijelo cara 
Dioklecijana. Car zamilova Gjurgja zaradi valjanosti 
njegove i obdari lijepim častima. Dioklecijan bio 
je naime prvih dvadeset godina carovanja svojega 
dobar kršćanima, pustio ih u miru, pače i megju 
dvoranima njegovim nalazilo se kršćana. No pod 
konac vladanja svojega, sjajnim pobjedama oso- 
koljen, odluči trošnu Rimsku državu podići na 
pregjašnju snagu i slavu, a kršćanstvo, protivno 
poganskim uredbama Rimskim, stubokom zatrti. 
Pozove s toga zakonoznance, namjesnike i vojvode 
u Nikomediju u vijeću Pretraže drobe životinja 
žrtvovanih lažnim bogovima, upitaju gatalište boga 
Apola, saslušaju najviše carske poglavice: sve svje- 
doči na kršćane. Onda car izda odluku za odlukom 
suprot kršćanima, jednu goru od druge: kršćanima 
da se uzmu sva prava, časti i službe, crkve da im 
se poruše, knjige svete spale, svi biskupi i svećenici 
da se zatvore i mukama prinude, neka žrtvuju 
bogovima, tvrdoglavi da se kazne smrću. Tamnice 
napune se sužanja, muke se upotrebe svakojake, 
stratišta zaliju se krvlju. Tada stupi Gjuragj pred 
cara i reče: ,Care, dokle ćeš još bjesnjeti ognjem 
i mačem? Šta smo ti mi kršćani skrivili? Mi se 
istina ne klanjamo tvojim bogovima, jer ih je iz- 
mislila tlapnja ljudska, ali se molimo za tvoje carstvo 
Bogu živu i poslušni smo ti i vjerni“. Car Dio- 
klecijan držeći svaki prigovor za uvredu svojega 
carskoga veličanstva, hrabroga viteza kršćanina 
dade najprije baciti u tamnicu, potom ne mogavši 
ga nikakvim mukama odmetnuti od vjere kršćanske, 

osudi na smrt: na današnji dan godine 303. odsje- 
koše krasniku Božjemu glavu. 

Pozniji slikari i kipari slikali su i gradili sv. 
Gjurgja kao mlada viteza konjika, koji kopljem 
probada strahotna zmaja. Takov kip prekrasno iz- 
ragjen ima u Zagrebu na Akademijskom trgu. Onaj 
zmaj ima zlamenovati ,staru zmiju“, o kojoj govori 
Sv. Pismo, koja je od onoga časa, kad je prve ljude 
prevarila u raju, premnogo zla počinila po svijetu 
i koja kao lav ričući obilazi, tražeći koga će pro- 
ždrijeti. Ovu zmiju savladao je sv. Gjuragj, kad se 
ničim, ni mukama ni dobrima zemaljskim nije dao 
odmetnuti od vjere i ljubavi Hristove. Na to treba 
da nas sjeti slika ili kip sv. Gjurgja: valja da se 
borimo i nadvlagjujemo sve navale od stare zmije. 

U Crkvi katoličkoj slavi se Gjurgjevo ponajviše 
na jučerašnji dan. U Ugarskoj su zbog svetkovine 
sv. Adalberta spomen sv. Gjurgja prenijeli na danas; 
pa kako su naše biskupije Hrvatsko-Slavonske sve 
do godine 1853. pripadale pod nadbiskupiju Kaločku 
u Ugarskoj, i u ovima se biskupijama Gjurgjevo 
pomalo prenijelo na drugi dan; ali u njima joši 
sada jučerašnji dan zovu staro Gjurgjevo 


* 
# # 

Sv. Gjuragj kao pravi vojnik Hristov ostade 
vjeran zastavi kršćanskoj, i ništa ga ne može od 
nje odvratiti. Dragi kršćanine, kako si ti vjeran 
zastavi Isusovoj, kojoj si se prisegao na svetom 
krštenju i svetoj potvrdi? Odbijaš li vjerno i posto- 
jano sve zamame svjetovne, sve pogibli i napasti 
grešne? Kako bi ti voljan bio za Isusa pretrpjeti 
gubitak zemaljskih dobara, muke, pače smrt, kad 

ne ćeš imena Isusova radi da podnosiš ni ruga, 
prijezira ili kakove god tegobe? 

Sv. Gjuragj bješe postojan u vjeri do kraja. 
Samo postojanstvo može nam steći krunu. Sv. 
Pismo (Otkriv. 2, 10) izrijekom kaže: ,Budi vjeran 
do same smrti, i dat ću ti krunu života“. Ako si 
do sada što dobra učinio, ne osvrći se na to, nego 
naprijed gledaj na ono, što ti još valja uraditi; po: 
gledaj na krunu blaženstva, koja je za tebe pri- 
pravljena, ako se do kraja junački uzboriš; pogledaj 
na Boga, koji je svjedok tvoje borbe i pobjede i 
tvoj vječni platac. Koji je ikada svetac zadobio 
krunu bez borbe i patnje?“ Ako sa Hristom stradamo, 
s njime ćemo se i proslaviti“. (Rim. 8, 17.) 


Pomolimo se. 

Bože, koji nas zaslugama i odvjetovanjem blaženoga Gjurgja 
mučenika svojega razveseljavaš, dopusti milostivo: koji tvoja dobro- 
činstva preko njega prosimo, da ih darom tvoje milosti postignemo. 
Po Hristu Gospodinu našem. Amen. 

25. dan travnja. 
Sveti Marko evangjelist. 


ako nam je Sin Božji govorio, kako novi 
zakon milosti i ljubavi propovijedao, kako 
je ponizio sam sebe; kako je živio, umro i 
proslavio se, to su nam opisali Bogom nadahnuti 
ljudi, koje zovemo evangjeliste, a megju njima na 
drugom je mjestu sv. Marko, 

Marko bijaše rodom iz Cirene u Africi od 
Židovskoga plemena Istom poslije uskrsnuća Hri- 
stova obratiše ga apostoli k vjeri kršćanskoj; sva 

je prilika, da ga je obratio sam poglavica apostolski 
sv. Petar, kad ga u prvoj poslanici zove sinom 
svojim. (Petr. I. 5,13). Petar uze ga sa sobom u Rim 
za pomagača kod navješćivanja vjere. Kako je 
Marko neprestance drugujući sa sv Petrom potpuno 
znao nauk njegov, moliše ga kršćani u Rimu, da 
popiše sve, što je Petar pripovijedao o Spasitelju 
To učini Marko, i tako postade njegovo evangjelje. 
Mila bijaše sv. Petru ova revnost kršćana Rimskih 
za riječ Božju; on potvrdi evangjelje učenika svo- 
jega kao posve istinito, po čem dobi istu vrijednost, 
kao da ga je napisao sam Petar. Evangjelje sv. 
Marka mnogo se podudara (slaže) s evangjeljem 
sv. Mateja. Po svoj prilici čitahu kršćani u Rimu 
evangjelje sv. Mateja; sv. Petar istumači gdjekoja 
mjesta u tom evangjelju, a sv. Marko pobilježi tu- 
mačenja Petrova, te od ovih bilježaka i od evan- 
gjelja Matejeva sastavi evangjelje svoje. Odatle 
možemo razumjeti, kako je u evangjelju sv. Marka 
sve izostavljeno, što služi na čast sv. Petru, na primjer 
kako je iz velike ljubavi k Isusu pošao k njemu 
po uzbunjenoj vodi jezera Genesaretskoga (Mat. 
14, 25ss.), kako mu je Isus obećao, da će na njemu 
saziđati Crkvu svoju (Mat. 16, 18ss); na široko se 
pak pripovijedaju pogreške. Petrove, na priliku 
kako se je odrekao Isusa (Mark. 14, 66 — 72). Iz 
poniznosti naime prećuti sv. Petar stvari, koje su 
bile njemu na čast, a pripovjedi pogreške svoje; 
sv. Marko pak pobilježi to, kako je čuo iz usta 
Petrovih. Evangjelje sv. Marka pisano bi od prilike 
pedeset godina po rogjenju Hristovu. 

Poslije pogje sv. Marko po nalogu apostola 
Petra u Misir (Egipat), da propovijeda evangjelje; 
on je valjda prvi ondje širio kršćanstvo. Djelo nje 

govo imadijaše obilata roda: poukom njegovom i 
čudesima, koja je tvorio, obrati se nebrojeno mnoštvo 
svijeta k. vjeri, i potrše idole, kojima su se do onda 
klanjali. Kako je otprije zemlja Misirska bila opo- 
ganjena najlugjim praznovjerjem i najvećim grdi- 
lima, tako od dolaska sv Marka cvjetaše u njoj 
kršćanstvo osobitom snagom i ljepotom. 

Sveti Marko navješćivaše nauk Isusov najprije 
na selu i u manjim gradovima Misirskim; na naj- 
veći i najteži posao dade se najzad. Za gradom 
Rimom bijaše tada prvi i najznametiji grad u svoj 
carevini Rimskoj grad Aleksandrija, glavni grad 
u Misiru. Osobitom objavom Božjom bješe pozvan 
sv. Marko, da i Aleksandriji navijesti blagu vijest 
spasenja. Došavši u taj Misirski Babilon, zgodi mu 
se dogagjaj, koji mu se činio dobar znak. Marku 
se naime bješe poderala obuća, pa je dade obućaru, 
na kojega se namjerio, da mu je iskrpi. Krpeć 
obućar jako se rani, pri čem zavika: ,Jedini Bože!“ 
Čuvši taj usklik sv. Marko poveseli se i pomisli: 
u dobri časl Po tom u ime Isusa Hrista Sina 
Božjega iscijeli obućaru ranu i uze mu propovijedati 
o jedinome Bogu, kojega bješe prizvao. Obućar 
prinudi zatim sv. Marka, da se svrati k njemu; i 
vjerova i krsti se on i sva kuća njegova. A zvaše 
se čovjek on Anijan Odanle se kršćanstvo brzo 
raširi po Aleksandriji, tako da je sv. Marko grad 
razdijelio na više crkvenih općina. Ali se propo- 
vijedanjem sv. Marka nije samo mnogo pogana u 
Aleksandriji obratilo k vjeri, nego su takogjer 
mnogi od njih naskoro krenuli stazom savršenstva 
te odrekavši se posve svijeta provodili život svet 
i djevičanski. Onda se razgnjeviše na sv. Marka 
oni gragjani Aleksandrijski, koji su ostali pogani; 

a on, da spase život, ode iz grada. No prije posveti 
još za biskupa u Aleksandriji onoga Anijana, koji 
se bješe prvi obratio k vjeri kršćanskoj. 

Po tom propovijedaše sv. Marko evangjelje 
u raznim krajevima svijeta, kao u Italiji i u Ogleju 
u sadašnjem Austrijskom Primorju. Bijaše takogjer 
u Rimu nazočan pri mučeničkoj smrti svetih apo- 
stola Petra i Pavla. Tada se opet povrati u Ale- 
ksandriju i nagje na veliku radost svoju, da su 
kršćani megjutim napredovali u vjeri i bogoljubnosti 
i da se je broj kršćana umnožio. 

Bijaše praznik uskrsnuća Gospodina našega 
Isukrsta, a pogani svetkovahu svečanost boga svo- 
jega Serapisa. Tom zgodom uzavre bijes poganski 
na kršćane: pogjoše tražiti sv. Marka, i nagjoše 
ga gdje upravo služi svetu misu, Pogani ga uhvate, 
svežu mu uže oko vrata, i povlače cijeli dan po 
gradu, da se je sve tlo i kamenje okrvavilo od 
krvi njegove; a on pri tom slavi Boga i hvali, što 
je dostojan stradati za sveto ime njegovo. Na večer 
bace ga u tamnicu, Sjutradan opet ga onako po- 
vlače, dok rekavši riječi: ,U ruke tvoje, Gospodine, 
preporučujem duh svoj!“ ne ispusti dušu, dne 25. 
travnja godine 68. Kršćani skupe ostatke sv. Marka 
i ukopaju na mjestu, gdje je poslije bila sagragjena 
crkva. 

Prije tisuću godina donesoše trgovci Mletački 
svete ostatke Markove u Mletke, gdje ga izabraše 
zagovornikom republici i sagradiše na čast njegovu 
predivnu crkvu. 

Sveti evangjelisti opisuju Isusa Spasitelja po 
naravi njegovoj božanskoj i čovječanskoj i po časti 
kraljevskoj i svećeničkoj. Zato su sveti oci svakomu 
od sveta četiri evangjelista dodali po jedan znak 

kojim se naznačuje ili božanska ili čovječanska 
narav Isusova ili njegova kraljevska ili svećenička 
čast. Uza sv. Mateja gradi se čovjek, znak čovje- 
čanske naravi u Isusa; uza sv. Marka lav, kralj 
megju životinjama, znak kraljevske časti Hristove ; 
uz sv. Luku vol, kojega su svećenici staroga za- 
vjeta žrtvovali Bogu, znak svećeničke časti Spasi- 
teljeve; uz sv. Ivana orao, koji polijeće nebu pod 
oblake, znak naravi božanske Isukrstove. Sv. Marku 
dodan je i zato lav, što on počinje evangjelje svoje: 
nglas onoga što viče u pustinji“, a lavov se glas 
razliježe pustinjom. 
# ki # 

Evangjelje je oporuka (testamenat) Isukrstova, 
kojom nam je objavio svetu volju svoju i imenovao 
nas nasljednicima kraljevstva nebeskoga, ali samo 
pod pogodbu, da sve potpuno izvršimo, što nam 
je zapovjedio. Razmišljaj s toga često istine vječne, 
koje su u sv. evangjelju, i nastoj, da ih čvrsto 
vjeruješ i revnosno (brižno) izvršuješ; jer je u 
njima sila Božja za posvetu duša naših i za život 
vječni, 

I svijet ima svoje evangjelje, no sasvim pro- 
tivno evangjelju Isukrstovu. Jer Isus zapovijeda, 
da uzmemo križ na sebe, da neprijateljima oprostimo, 
da budemo ponizni i krotki. A svijet uči, da križ 
zbacimo, neprijateljima da se osvetimo, u ljudi da 
tražimo čast i štovanje. Isus nam preporučuje od- 
ricanje i djela ljubavi k bližnjemu; a svijet nas po- 
zivlje, da uživamo i da svagdje tražimo korist svoju. 

Po kojem evangjelju živiš ti, kršćanine dragi? 
Kakov je duh u tebi, duh Hristov ili.duh svjetovni? 
A čiji je duh u tebi, onomu i pripadaš, i pripadat 
ćeš u vijek vijeka. 

Pomolimo se. 

Bože, koji si blaženoga Marka evangjelista svojega milošću 
evangjeoskoga propovijedanja uzvisio, udijeli, molimo, da mi vazda 
i po njegovu nauku napredujemo i njegovom molitvom budemo 
branjeni. Po Hristu Gospodinu našem. Amen, 

Naivilelmo rodi se u Asiji u gradu Antiohiji 
poslije godine 1100. koje su Franci zavla- 
dali Antiohijom, što se razabira takogjer 
iz njegova Franačkoga imena. Kako je imao veliko 
zemaljsko bogatstvo, trsio se, da steče još veće 
bogatstvo kreposti kršćanskih. Imajući sa čestitom 
ženom svojom jedinca Peregrina, starao se, da 
mu ovaj naslijedi oboje bogatstvo; zato nagje sinu za 
nastavnika (učitelja) čovjeka naučna i pobožna, no 
uz to ne propusti, da ga i sam, kao nekad stari 
Tobija mladoga, riječju i primjerom ne napućuje 
na tvorenje dobra i preziranje naslada svjetovnih. 
I sin slušajući oca toliko nauči prezirati svijet, ko- 
liko ga ljudi u naše doba hvalom uznose i traže. 
I u naucima preteče mladi Peregrin ne samo 
vršnjake svoje nego i starije dječake. : 

Kad je Peregrin odrastao a majka mu umrla, 
živom željom zaželi, da vidi Jerusalem i obigje ta- 
mošnja sveta mjesta. Teško je bilo ocu pristati na 
ovu želju sinovu, no zadugo nije mogao odolijevati 
(protiviti se) prošnji, pa davši mu blagoslov, opremi 
ga u ime Božje. Peregrin mjesto svilne odjeće 
obuče posve prostu i mjesto zlatnoga pasa opaše 

uže, i pogje na sveti put pješke i u dragovoljnom 
siromaštvu. Došavši u Jerusalem pogje od svetoga 
mjesta do svetoga mjesta i svagdje osjeti toliku 
pobožnost i proli toliko suza, da bi bio mogao reći 
sa psalmistom (41, 4): ,Suze su mi bile hljeb dan 
i noć“. A kad je god došao na presveti grob Go- 
spodnji promišljavajući otajstva božanska duša mu 
se napunila tolike sladosti, da se je kao snebio i 
sve zemaljske stvari potpuno zaboravio. Zato od- 
luči posvetiti se Bogu i spasenju bližnjega. Stupi 
dakle u veliku bolnicu, da dvori bolesnike. 

Otac je megjutim, ne mogavši dočekati sina, 
doma bio u velikoj brizi. Čekaj danas, čekaj sutra, 
a sina sve jednako nema. Pošlje ljude u Jerusalem, 
da mu traže sina, i kad se oni vrate bez njega, 
odluči sam poći u Svetu Zemlju. Posjeti pobožno 
sveti grob Gospodina našega i druga sveta mjesta, 
i svagdje pita za sina, ali ga nigdje ne nagje; odatle 
svaki dan veća žalost srcu njegovu. K. tomu dogje 
i bolest, te bi usilovan skloniti se u bolnicu, gdje 
je sin njegov dvorio uboge. Sin poznade oca, ali 
otac ne pozna sina, premda ga je ovaj jednako 
pazio, dvorio i tješio, da će mu se sin povratiti. 
Kad je Peregrin vidio, da ocu nije bolje pače sve 
gore, nije se više mogao uzdržati, da mu ne kaže 
tko je. Očituje mu se dakle i ispripovijeda redom 
sve, što mu se dogodilo; a ocu prevelika radost 
povrati pregjašnje zdravlje. 

Obojica se zatim povrate u Antiohiju, pa pro- 
davši sve imanje dijel od dobivenih novaca dadu 
siromasima i crkvama u Antiohiji, a drugo ponesu 
sa sobom u Jerusalem, da mogu u bolnici, u kojoj 
su bili, hraniti siromahe Hristove. Došavši onamo 
obilato udjeljuju potrebnicima: za dužnike isplaćuju 

dugove, . bolesnicima i ubogima davaju milostinju, 
gole odijevaju, gladne hrane i žedne poje, tjelesa 
umrlih kršćana, kad treba, na*svoj trošak ukopavaju, 
putnike kao Hrista dočekuju, i ovakvima i ovoli- 
kima pobožnim djelima pršpravljaju sebi vječne 
stanove. 

Poslije nekoliko godina otide otac Gvilelmo 
sa sinom Peregrinom u južnu Italiju i smjeste se 
u Foggii, gdje svetim življenjem mnoge privedu 
na put spasenja i mnogima takogjer na način svrhu- 
naravni učine dobro: na molitvu njihovu jedan sli- 
jepac progleda, jedan uzet od jedna se bjeso- 
mučnica izbavi. 

Kad je Gvilelmo već star i onemoćao blaženo 
preminuo s ovoga svijeta, nije ni sin dugo za njime 
ostao na ovome svijetu, nego je pohitio, da se što 
prije s roditeljem udruži u domu Oca nebeskoga. 


i 
* * 


Starao se sv. Gvilelmo, da sinu ostavi dosta 
imutka; ali se je mnogo više starao, da mu izmala 
u srce. usadi strah Božji. Jer na posljetku što koristi, 
ako se djeca odgoje, pouče u različnim znanostima, 
ako steku i bogatstva i časti, ako budu na oko i 
srećna na ovome svijetu, a promaše posljednju 
svrhu, za koju su na ovom svijetu, izgube blaženstvo 
vječno? Bog ne će roditelje na sudnji dan pitati: 
koliko ste djeci stekli imutka? do kolike ste im 
pomogli časti i slave? Nego će Bog prije svega 
pitati roditelje: jeste li djecu po svetoj volji mojoj 
vodili na put spasenja? jeste li ih pritjerivali k mo- 
litvi, ispovijedi, polasku crkve i nauka kršćanskoga? 
Mnogo stoji do prve roditeljske odgoje: ako rodi- 
telji djetetu u srce bace zdravo sjeme bogoljublja, 

korov svjetovnih požuda (želja) moći će ga istina 
kadšto prerasti, ali ga zadušiti posve nikad ne će; 
a uz milost Božju moći će danas sutra iz onoga 
sjemena i kroz sam korov niknuti i uzrasti zdrava 
biljka kršćanske kreposti. Ako li roditelji u djeteće 
srce ne zasade straha Božjega, teško će se ikada 
poslije iz takova srca izvesti vjera i ljubav Božja. 

Dužnost je dakle vama, kojima je Bog dao 
djece, da se starate za njihovu i zemaljsku sreću, 
da ih dađete u školu ili u zanat i da im ostavite 
po mogućnosti imutka; ali vam je još preča dužnost 
brinuti se za njihovo duhovno dobro i vječno spa- 
senje. ,Jer kakva je korist čovjeku, ako sav svijet 
dobije a duši svojoj naudi?“ kaže Spasitelj. (Mat. 
16, 26). 

Pomolimo se. 

Prigji, Gospodine, k prošnjama našim, koje donosimo o sve- 
tkovini blaženih Gvilelma i Peregrina ispovjednika tvojih, da mi, 
koji se ne uzdamo u svoju pravednost, onijeh, koji su ti ugodili, mo- 
litvama budemo potpomagani. Po Hristu Gospodinu našem. Amen. 


SA 

ša jednom brdu tri sata daleko od grada 
Luke u Talijanskoj rodi godine 1212. se- 

mei ljaku Ivanu Lombardu žena Bonissima kćer 
žitu, koja životom svojim postade uzorit ugled 
sluškinjama svih vremena.“ 

Zita bijaše od samoga djetinjstva toliko bogo- 
bojazna, da je majka njome potpuno upravljala 
samim riječima: ovo je Bogu po volji, ono mu nije 
po volji. Ziti je bilo istom dvanaest godina, kad 

je roditelji dadoše u službu u grad Luku u kuću 
ugledne obitelji Fatinellija. Otac vodeći je u službu 
opomene još srdačno, neka joj riječi i primjer 
majčin buđu uvijek na pameti i pred očima. Dje- 
vojčici bilo je teško opremati poslove posve ne- 
obične, daleko biti od kuće roditeljske i onoga 
brda, s kojega se je lijepo mogla razgledati po 
prirodi Božjoj, a desiti se posred služinčadi, koja 
su je prezirala zbog mladosti i nevještine. No tijem 
se Zita zarana oduči svakomu djetinjenju a nauči 
razboritu i ozbiljnu ponošenju. Isprva ju je srce 
vuklo za domajom, pa kad bi joj se dalo na plač, 
utješila bi se molitvom i radnjom. Svako bi jutro 
tako rano ustala, da je mogla biti kod svete mise 
a uz to da nije nikakova posla zaboravila; ako li 
bi joj još drugda ostalo što vremena, otišla bi 
kamo god nisAmo i razmišljala bi o istinama 
vječnim. Od pobožnosti pak Zitine nije bilo nimalo . 
štete gospodarima njezinim, pače nasuprot upravo 
je stoga ona bila zdušnija u izvršivanju službe, jer 
što bi se kod svagdašnje pobožnosti više zavezla u 
spomen Spasiteljev, to bi od njega naučila više 
ravnodušnosti, strpljivosti, krotosti i dragovoljnoga 
podnošenja tugjih pogrešaka. Naročito je takogjer 
blaženu Djevicu Mariju sve jednako molila, da joj 
isprosi one kreposti, s kojih je ona sama bila Bogu 
onoliko po volji, a to su poniznost, čistoća, po- 
slušnost, odricanje i neprestano sjećanje na Boga. 

Zitino duševno stanje bilo je upravo onakovo, 
kakovo je prijeko potrebno za življenje kršćansko : 
bojala se napasti i svoje slabosti, a opet se uzdala 
u Boga, da će njenoj dobroj volji dati dosta sile. 
Navlastito bi činila čvrste odluke i naprezala moći 
Svoje duševne, da savlada svaki gnjev, lijenost i 

pohlepu na uživanje. Na taj način pa onda ukla- 
njajući se napasti, gdje bi mogla, a pazeći na samu 
sebe, gdje joj se ne bi mogla ukloniti, pope se 
pomalo kao s prečanice na prečanicu uzlazeći dosta 
visoko na ljestvama savršenstva kršćanskoga. Na 
spomen muke Hristove Zita se dragovoljno odreče 
mnogih dopuštenih užitaka. Ljeti i zimi nosila je 
samo jednu prostu haljinu od platna, hodila bosa, 
legla se više puti na goli pod na mjesto da spava u 
krevetu, kod jela ostavljala sve suvišnje i zadovo- 
ljavala se onim, čega ne bi drugi hotjeli. Postila 
e često, da obrok svoj može dati ubogima ; jer ništa 
nije većma voljela nego moliti se Bogu i dijeliti mi- 
lostinju. Znajući da se kraljevstvo Božje samo silom 
otima, trudila se ne samo djela svoja nego i riječi 
udesiti po zapovijedi Božjoj. Dok je pak sa samom 
sobom bila veoma oštra, k drugima bijaše prelju- 
bežljiva, pače steče rijetku slavu, da je četrdeset i 
osam godina služila u jednoj te istoj «kući a nitko 
se nije mogao uza sve to vrijeme na nju pravedno 
potužiti. 'RaAd držala je svetom dužnošću, pa kad 
je bila već i pristara, nikad nije bila besposlena, 
nego bi još govorila: ,Sluškinja nije. pobožna, ako 
nije radljiva; besposlena pobožnost u čeljadeta na- 
šega staleža lažna je pobožnost“. Za Zitu radnja 
nije bila muka, jer ju je spominjući se nazočnosti 
Božje i muke Hristove pretvarala u neprestanu 
molitvu, žrtvu i službu Božju, dok je radnja običnih 
ljudi ponajviše mrtva i nekorisna za život vječni, 
jer nema u njoj onoga, što je duša dobru djelu, 
to je pobožna nakana, sveta namjera. 
Ljudima svjetoljupcima neugodno je, kad imadu 
koga uza se, koji ozbiljno kršćanski misli. Premda 
je mlada Zita pomnjivo nastojala, da drugim slu- 

škinjama i slugama pomogne, gdjegod bi ikako 
mogla, bila im je sa svim tim isprva zaradi čednosti 
svoje kao kost u grlu. Najprije su gledali, da i nju 
priviknu lakomislenomu življenju; a kad to nijesu 
mogli, prekoravali bi je, da smjera licemjerstvom 
doći u volju gospodarima; onda bi sve zlo tumačili, 
što god bi ona radila, njezine bi riječi iskretali, 
neprekidno bi je pogrgjivali i vrijegjali, i na- 
pokon su je i domaćinu i domaćici vazdašnjim opa- 
danjem omrazili. Obična ženska glava u takvim 
bi se prilikama tužila i vikala; Zita ne učini to 
nikad, nego bi kadšto samo rekla: ,Oprostite mi 
ovu pogrešku, da i vama Bog oprosti; ali se ne 
srdite toliko, mogli biste ga drukčije uvrijediti“. 
Ili drugi ljudi barem gledaju, da se takvim za- 
djevicama uklone i da drugu službu nagju; no Zita 
odricala se sebe, uzimala križ na se i pristajala za 
Spasiteljem; vježbala se tudijer i savršivala u kr- 
šćanskoj strpljivosti, u krotosti, u ljubavi k nepri- 
jateljima, i što ju je više svijet od sebe odbijao, 
više se je pribijala kod Boga, i u njemu tražila 
utjehu i radost. Napokon učini Bog, koji upravlja 
srcima, i predobra ćud pobožne sluškinje, da su i 
služinčad i gazde poznali nepravdu svoju i Žitu 
pomalo zavoljeli i počeli je štovati i u nju se po- 
uzdavati. 

Zita bješe odlučila, da će vazda ostati djevica; 
brižno je s toga pazila na oči, da ništa ne vide, 
što bi joj moglo nadati zlih misli, i klonila se 
brbljanju i pouzdanu druženju s muškim glavama ; 
suprot svim pogiblima krijepila se čestim primanjem 
svetih sakramenata. Koliko je ozbiljno i odlučno 
branila čistoću svoju, pokazao je ovaj dogagjaj. 
Bezobrazni raskalašenac, koji je bio u istoj kući 

sluga, zamilova Zitu; kad su jednom sami bili, poče 
sluga Žiti opet govoriti o ljubavi svojoj, a ona ga 
kao vazda osorno odbi; zatim je on silom zagrli. 
Ona mu prijeti, no uzalud; onda mu tako ogrebe no- 
ktima lice, da je utekao. Kad je gazda vidio slugino 
ogrebeno lice, htjede znati, šta se dogodilo. Zita 
ispripovijeda sve istinito, da ne laže, premda bi bila 
voljela šutjeti od stida i od želje, da poštedi krivca. 
Premda je pak sv, Zita djevičansku čistoću cijenila 
kao neizmjerno veliko blago, ipak nije prezirala 
onih nesrećnica, koje su izgubile čistoću. Pače to- 
lika je bila kršćanska ljubav u sv. Zite, da je kat- 
kada onakve ženske, koje opačinom služe živež, 
primila u komoricu svoju, kad bi ih našla gdje tu- 
maraju po ulicama, dala im jesti i prepustila svoju 
postelju, a ona sama spavala na podu. Zita upo- 
trebi takovu zgodu te u dušu govori grešnicama, da 
se obrate i spasu. 

Što su gazda i gazdarica većma upoznavali 
Žitu, više su se uzdali u nju, pa su joj napokon 
povjerili nadziranje nad svom kućom, pače i nad 
samom djecom. A to nije bio lak posao, jer nije 
samo bilo mnogo ukućana, nego se uz tadašnje 
gragjanske ratove u uglednu kuću Fatinellija 
stjecalo i mnogo ratnika. Tu je dakle trebalo 
da Zita sve nadgleda, spremama upravlja, sva- 
komu svoje podaje, služinčadi posao odregjuje. 
Posred sve žurbe i vreve bilo je srce Zitino mirno 
i utvrgjeno u Bogu; već se je od mnogo godina 
navadila pri svoj radnji svojoj misliti na Boga, te 
se je Bogu molila u radu i radila u molitvi. No 
najveća je briga bila sv. Ziti odgajati djecu gospo- 
dara svojih. Nije istina znala ni čitati ni pisati; no 
kako je nju sam Hrist poučavao, tako je ona i 

djecu vodila k njemu. Poučavala je djecu, da srca 
uzdižu k Bogu, da hode u nazočnosti njegovoj, 
istinu uvijek da govore, dobri i milosrdni budu 
ubogima, oca i majku ljube, starost da štuju; naj- 
kraće reći: Zita je u neiskvarena srca dječja . 
sijala sjeme svake: kreposti i to primjerom i be- 
sjedom. 

No dok je Zita imala nadzirati služinčad, nije 
se s toga uznosila, nikad drugima života ogorčavala, 
nego bila prijateljica i tješiteljica svakomu, koga . 
bi snašla nesreća ili žalost. Kao što obične služavke 
rado ocrnjuju drugarice svoje, tako je Zita nasuprot 
rado druge izgovarala i oproštenje im isprašala, 
kad bi se gospodar razljutio na koje služinče. A 
ne bi se moglo odoljeti njezinoj prošnji; pa zato 
Fatinelli, kad bi bio ljut, uklanjao bi se kadšto 
Žiti, samo da ne bude prinugjen odmah oprostiti, 
1 budući da prava kršćanska duša ima ljubav, i 
znade, da je najveća sreća bogoljubnost a najveća 
nesreća grešnost, s toga se Zita prije svega trudila 
oko dušnoga spasenja druge služinčadi. No nije 
kod toga pokazivala nerazborite revnosti, i nije 
drugih mučila vazdašnjim prodikama i mnogima po 
božnim rečenicama, od kojih se često zameće zla 
volja na vjeru, nego je tiho i neprekidno poslovala 
ljubežljivošću svojom, dobrim primjerom i molitvom 
za bližnje, a s opomenom čekala na zgodan čas, 
kad je mislila, da je Bog otvorio srce bližnjega. 
Ako bi što grešno zapazila, više puti bi neodo- 
bravanje svoje pokazala tek ozbiljnim mučanjem ; 
no kad bi tko povrijedio opadanjem ljubav ili ne- 
čistim brbljanjem stidljivost, ona bi bezobzirce iz- 
javila odurnost svoju i prijekor. 

Kako je sv. Zita bila sama uboga, pokazivala 
je usrdnu dobrotu siromasima. Tješila je i opo- 
minjala nište, neka nezadovoljstvom ne gube za- 
sluge uboštva; no uz to je svu plaću i dobivane 
darove udjeljivala ubogima. Kad ne bi imala ništa 
dati, tako bi usrdno .i vruće molila potporu po- 
trebnicima od gospoštine i prijatelja kuće, da se 
nije moglo odoljeti njenoj molbi. U opisu njena 
života pripovijeda se o tomi čudesnih zgoda; tako 
na primjer htjede jednom Zita poći na polnoćnicu ; 
bijaše pak neobično velika studen, a Zita se obuče 
posve lako kao svaki dan. Fatinelli sjedeći s po- 
rodicom kod tople peći reče joj: ,Kako možeš uz 
ovu studen u tako lakoj odjeći poći u crkvu, ta 
nama je kod peći zima; uzmi barem moju šubu, 
ali da si je natrag donijela“. Znao je naime, da je 
Zita gotova sebe svući, da obuče siromaha. Kad 
dogje na vrata stolne crkve, vidje starca gdje od 
zime cvokoće i jadno slivče. Kad ga Zita pita: šta 
mu je? ne odgovori ništa; dosta je jasno odgovarala 
golotinja njegova. Žita reče: »Na ti ovu šubu, dok 
bude misa trajala, poslije ćeš mi je povratiti“. Ona 
je drage volje zebla one noći, koje se je Spasitelj 
kao golo dijete rodio na ovaj svijet. Kad je svršila 
pobožnost i izišla iz crkve, uzalud traži starca. 
Prekoravala je sebe, što nije slušala gospodara, 
ali opet nije ni starca htjela držati za nepoštena, 
pa se nadala, da će šubu natrag donijeti. Kod kuće 
je Fatinelli ukoravao veleći, da Bogu doista nije 
milo; kad se tugje dobro dijeli za milostinju, to da 
znači prestupati dužnost svoju. Zita primi smjerno 
ovaj ukor i prizna, da je pogriješila. No gospodar 
ju je ukoravao sve jednako do podne; kad ali u jedan 
put netko pokuca na vrata: bio starac, koji natrag 

donese šubu. Poslije su držali, da je onaj starac 
bio angjel, zato još sada ona vrata, na kojima je 
Zita našla starca, zovu angjeoska vrata. Mogli 
bismo još više drugih čudesnih zgoda iz života sv. 
Zite pripovijedati, poimence kako je bila više puti 
svrhunaravnim načinom zaštićena na proštenjima 
na koja je išla. Nego to ćemo sve prećutjeti, je: 
smo radi samo ono kazati iz njezina žića, u čemu 
se možemo za njome povoditi. 

Pomalo ostari Zita; gospodari njezini toliko 
su je pazili i štovali, da su s njom postupali kao 
s prijateljicom a ne kao sa služavkom. Onda joj 
gospodari reku, neka se kani svakoga posla i neka, 
se bavi samo o pobožnostima. Ali ona nije hotjela 
imati ništa osobito, jer je znala, da njeno zvanje 
ište radnju, i jer je radnja nije smetala u druženju 
s Bogom, kao što joj je i poslovica bila: ,Ruka 
pri poslu, a srce pri Bogu“. I tako je do smrti 
izvršivala lijepo zvanje, da ujedno bude i Marta i 
Marija, ujedno da rukama radi poslove i u duhu 
da sjedi kod nogu Gospodnjih slušajući ga i go- 
voreći mu. : 

Na posljetku umrije ova služavka kršćanka 
na današnji dan godine 1272. pošto je u jednoj te 
istoj kući služila od rane mladosti do šezdesete 
godine dobi svoje. I ako je Gospodin ikada ikojemu 
čovjeku, to je doista duši njenoj rekao: ,Dobra 
služavko, kako si bila vjerna nad malim, nad 
mnogim ću te postaviti; unigji u veselje gospodara 
svojega!“ 


EJ 


' Služavke kršćanke! Glete, koliko bude štovana 
i blagoslovena osoba, koja se boji Gospodina. Trsite 

se dakle i vi, da se poveđete za sjajnim primjerom, 
koji vam daje svetica služavka Zita. I vama neka 
bude poslovica: Ruka pri poslu, a srce pri Bogu. 
pSlušajte gospodare svoje ... u prostoti srca svo- 
jega kao Hrista; ne samo pred očima radeći kao 
ljudima da ugagjate, nego kao sluge Hristove tvo- 
reći volju Božju od srca“. (Efes. 6, 5. 6). Ljubite 
čistoću, budite krotke i milosrdne, kao što je bila 
Zita: za komad hljeba, što iz ljubavi kršćanske 
dadete siromahu, primit ćete nebo. Ako se uspo- 
vodite za. današnjom sveticom, čut ćete i vi na 
posljetku riječi Spasiteljeve: ,Unigjite u veselje 
gospodara svojega!“ 


Pomolimo se. 


Usliši nas, Bože Spasitelju naš: kao što se radujemo svetkovini 
blažene Zite, tako da se u osjećanju iskrene pobožnosti obučavamo. 
Po Hristu Gospodinu našem, Amen. 


202 


28. dan travnja. 


Sv. Vital. 


"lv. Vital otac glasovitih mučenika svetih 
il Gervasija i Protasija rodi se u Italiji u građu 
h==#3| Milanu od starodrevna plemenita roda. Kad 
je dorastao do oružja, dade se u vojnike i u 
mnogim zgodama pokaza veliko junaštvo; zato ga 
je mnogo poštovao Pavlin cesarski namjesnik. 
Pavlin poganin nije znao, da je Vital kršćanin; no 
kako ga je mnogo cijenio, više puta bi na njegovu 
prošnju propustio kršćane progoniti ili mučiti. Je- 
dnom kad je Vital s Pavlinom došao u Ravennu, 
doču odmah pri svojem dolasku, da je kršćanin 

Ursicin, po zvanju liječnik, pretrpio već mnoge 
muke, no sad doveden na stratište da se je usko- 
lebao u vjeri. Vital pogje s one stope na stratište 


 inagovori Ursicina, da se je pokajao za malodušnost 


i sam pozvao krvnika, neka čini dužnost. Kad je 
sv. Ursicinu bila odrubljena glava, uze Vital tijelo 
njegovo i pobožno ukopa u Ravenni. 

Doznavši pak za to Pavlin, dade Vitala preda 
se dovesti. No hrabri vojnik Hristov ne uplaši se 
nimalo od gnjeva Pavlinova, pače poče ovoga lju- 
bazno nagovarati, da se odreče neznaboštva. Pavlin 
ne htjede ni slušati, nego kako je jako mrzio na 
kršćane, zapovjedi službenicima, da Vitala odmah 
zatvore u tamnicu. 

Sjutradan udariše sv. Vitala na muke, ne bi 
li ga tako prinudili, da žrtvuje bogovima, No Vital 
nije se nimalo prepao, nego je i posred najgroznijih 
muka jednako slavio Hrista i nagovarao Pavlina, 
da prigrli vjeru kršćansku. To jos većma razljuti 
Pavlina; zato zapovjedi, neka Vitala odvedu upravo 
na ono mjesto, gdje je Ursicin pogubljen, ondje 
neka sagrade žrtvenik, pa ako ne bude Vital hotio 
odmah žrtvovati, neka ga živa ukopaju. Sv. Vital 
ne htjede žrtvovati; onda ga sunuše u duboku 
jamu, zasuše kamenjem i pokriše zemljom. Tako 
sv. Vital živ ukopan pogibe i steče krunu muče- 
ničku okolo godine 150. po rogjenju Hristovu. A 
onoga poganskoga svećenika, koji je bio Pavlina 
naputio, da Vitala živa ukopa, onaj čas, kad se to 
dogodilo, podsjede nečisti duh, pa ovako bjeso- 
mučan sedam dana vikaše na grobu sv. Vitala: 
»Pališ me, Hristov mučeniče Vitale, pališ me i 
teško mučiš!“ Onda nesrećnik skoči u vođu i jadno 
pogibe. 

Sv. Valerija žena mučenika Vitala doznavši 
za smrt njegovu, pogje iz Milana u Ravennu po 
sveto tijelo; ali kršćani u Ravenni ne htjedoše 
dati svetih ostataka, pa i sam sv. mučenik opo- 
menu Valeriju više puti u snu, neka mu ostavi 
tijelo gdje je. Vraćajući se pak sv. Valerija kući, 
zapade na putu megju pogane, koji su bogovima 
žrtvovali i žrtve jeli, pa i nju ponudiše žrtvovanim 
mesom. Kad ona nije hotjela govoreći da je kr- 
šćanka, tako je nemilice isprebijaše, da .se je do- 
šavši kući za tri dana preselila ka Gospodinu. 
Ukopana bi u Milanu sa sinovima svojim, svetim 
Hristovim mučenicima Gervasijem i Protasijem. 


ik # 


Nijesmo svi zvani, da zapatimo slavu muče 
ničku; ali smo svi dužni živjeti vazda u duhu od- 
ricanja, to će reći: nikad drugo ne htjeti nego što 
Bog hoće i njemu tjelesa i duše svoje sa svijem 
silama prinositi. A prinosimo Bogu tjelesa svoja, 
kad strpljivo snosimo sve tegobe, kad smo čisti i 
uzdržljivi i kad se odričemo takogjer i gdjekojih 
dopuštenih ugodngsti; duše pak prinosimo Bogu, 
kad mu se klanjamo, ljubimo ga i poštujemo i od 
griješaka se svojih skrušeno kajemo. Ako tako uz- 
radimo, pripadat ćemo vazda Gospodinu i primiti 
krunu duhovnoga mučeništva, koja ako i nije oro- 
šena krvlju, svakako je mnogo zaslužna i zaradi 
dugovječnosti borbe i zaradi junaštva nastojanja 
naših. 

Ako imađemo priliku, da koga opomenemo 
na dobro i dovedemo u nebo, ne propustimo to 
učiniti. ,Braćo moja — piše sv. Jakob apostol — 
ako tko zagje s puta istine, i obrati ga tko, neka 

zna, da će onaj koji obrati grešnika s krivoga puta 
njegova, spasti dušu njegovu od smrti i pokriti 
mnoštvo grijeha“. (5, 19. 20.) Pa ako je Spasitelj 
za nas stradao, da nas izbavi od vječne smrti, 
zašto ne bismo mi bližnjega držali udom svojim pa 
gledali, da ga izbavimo iz čeljusti sotoninih i po- 
vratimo ria put kreposti»? 


Pomolimo se. 


Udijeli, molimo, svemogući Bože: koji blaženoga Vitala mu- 
čenika tvojega rogjenje poštujemo, da se njegovim odvjetovanjem u 
ljubavi tvojega imena učvrstimo. Po Hristu Gospodinu našem. 
Amen. 


S 


29. dan travnja. 
Sveti Petar. 


SHetar rodi se godine 1206. u Veroni u Ta- 
lijanskoj od roditelja, koji su pripadali 

Sj krivoj vjeri manihejskoj; ova kriva vjera ji 
bila je samo ogranak krivovjerstva bogomilskoga, 
što se je bilo u našim zemljama poimence u Bosni 
mnogo raširilo. Ali roditelji poslaše Petra u školu 
katoličku nemajući druge. A Petar se nauči ne 
samo čitati i pisati nego i apostolsko vjerovanje 
moliti. Bilo je Petru istom sedam godina, kad 
jednom idući iz škole susrete strica svojega ma- 
nihejina. Ovaj ga pita, šta je naučio u školi? a 
on odgovori: ,Vjerovanje apostolsko: Vjerujem u 
Boga Oca, svemogućega stvoritelja neba i zemlje“. 
Maniheji su pak vjerovali, da je gjavol a ne Bog 
stvorio ovaj svijet; zato stric ukori Petra, što veli, 
da je Bog stvoritelj svega, i opomene mu oca, 

neka ga više ne pošilje u školu katoličku. No otac 
držeći Petrovo vjerovanje dječarijom, pošiljao ga 
je i dalje u istu školu a poslije odveo u Bolonju, 
da u višim školama produži nauk. U Bolonji imao 
je Petar zgodu čitati katoličke knjige i utvrditi se 
u vjeri katoličkoj; a to je i marljivo činio. No nje- 
govi bezdušni srodnici, znajući da čistoj vjeri ništa 
toliko ne udi koliko nečist život, zavodili su ga 
sami na grijeh, da ga potom lakše odvrate od 
vjere katoličke; ali svaki put kao čudom Božjim 
umače napasti. Onda angjeo čuvar nadahne sve- 
toga mladića mišlju, da poište utočište u duhovnom 
redu sv. Dominika, koji je tada jošte bio u životu. 
Promislivši zrelo stvar prosi, da ga prime u red, 
pa kad mu se prošnja ispunila, počne tolikom 
trudbom nastojati oko duhovnoga savršenstva, da 
je za kratko vrijeme postao izgled svih kreposti. 
Svršivši pak nauke i primivši sveti red svećenički 
uzme službu propovjedničku, koju je s tolikom 
slavom i korišću opsluživao, da je u svoj Italiji 
stekao ime apostola. 

Megjutim Gospodin, da poveća zaslugu vjer- 
noga sluge svojega, dopusti na nj teško kušanje. 
Optuže ga, da je dopustio ženama doći u celicu svoju ; 
budući pak da je to bilo oštro zabranjeno, ma bile 
i najčestitije ženske glave, zatvore ga, premda ne- 
vina, u drugom kloštru i zabrane mu propovije- 
dati i družiti se s ljudima. Strpljivo podnosi kazan 
uzdajući se u Boga, da će on sam objaviti nevinost 
njegovu. No kad je mnogo mjeseci već minulo, 
počne Petar postajati malodušan, te jednom klekne 
pred raspelo i reče: ,Gospodine moj, ti znaš, da 
sam u ovoj stvari nevin; zašto si dakle dopustio, 
da me tako sude?“ I čuje glas: ,A šta sam ja, 

Petre, učinio zla, da su me s ovolikom brukom'i 
sramotom osudili na križ? Uči se dakle po primjeru 
mojem sve ravnodušno podnositi“. Od toga se Petar 
zastidi i utješi ujedno. No i nevinost njegova na- 
skoro se očituje; zato dogje natrag u pregjašnji 


. kloštar, braća ga s velikim štovanjem dočekaju i 


povrate mu službu propovjedničku. Od onda pa 
sve do smrti propovijedajući u različnim gradovima 
i krajevima Italije mnoge tisuće grešnika privoli 
na pokoru i još više tisuća krivovjernika obrati 
k pravoj vjeri. I silom čudesa tvoriti obdari Bog 
ugodnika svojega, 

Narod je ljubio apostolskoga čovjeka zbog po- 
božnosti njegove i čudotvorstva, i više puti ga na 
Mionima iznio iz crkve kući. A Petar je svaki 
put, vrativši se u celicu, uznemirenomu srcu tražio 
Mir u presvetim ranama Isusa Spasitelja svojega. 
No to većma su na revnosnoga bogoljupca mrzili 
krivovjernici. Uzalud ih je on pozivao, neka idu 
S njime u oganj, da se vidi, koji ima pravo. Njima 
je bilo samo do toga, da ga se kurtališu (oproste). 
Znao Je za to sv, Petar pa je često i vruće Boga 
molio za milost, da umre smrću mučeničkom.. Kad 
je na cvjetnicu godine 1252. propovijedao, reče 
Javno, da znade, kako su se krivovjernici urotili na 


Nj i skupili već novac, što će dati ubojici; no neka 


čine šta ih volja, on mrtav da će im se još više 
opirati nego li živ. I zbilja ne dugo za tim kad je 
S jednim bratom redovnikom išao iz Koma u Mi- 
lano, dočekaju ga u šumi dva plaćena zasjedača, 
i zadadu mu na glavu smrtan udarac. Padnuvši na 
tle preporuči dušu Bogu i govori Vjerovanje apo- 
Stolsko na glas i sve dotle, dok je godi mogao; a 
ne mogavši više govoriti krvlju svojom piše na 

tle: Kredo (vjerujem), dok mu udarac u srce ne 
dokonča sveto življenje. Kako je Gospodin Petra 
u životu proslavio nebrojenim "čudesima, tako je 
prodičio i grob njegov: on je bio izvor zdravlju pre- 
mnogim bolesnicima; zato je papa Inocencije Če- 
tvrti Petra već druge godine poslije smrti proglasio 
svecem. 

,A šta sam ja učinio zla, da su me s ovakvom 
brukom i sramotom osudili na križ?“ reče Isus 


sv. Petru, kad mu se tužio, da ni kriv ni dužan. 


strada. Ove riječi Isusove duboko utisni sebi u 
srce, čitaoče dragi, pak ih se opomeni, kad te ne- 
dužna potvore ili ocrne ili kad ti je drugo što godi 


pretrpjeti. Ma koliko ti bio nevin, Spasitelj je tvoj , 


bio još neviniji, i opet šta mu nije bilo podnijeti, 
šta prepatiti | Možeš li stradanje svoje isporediti 
s njegovim? Ovaj spomen neka te utješava i pot- 
krepljuje, kad stradaš nedužan. Ako pak trpiš po 
krivnji svojoj, ili ako se opominješ kojekakvih 
grijeha, koje nijesi jošte okajao, onda da nijesi ni 
opisnuo na Boga, nego radije misli ili govori: za- 
služio sam to, pače sam i više zaslužio! ,Gnjev 
Gospodnji nosit ću, jer mu zgriješih“, govoraše 
bogodušni prorok Miheja (7, 9). Spominjanje za 
grijehe činit će ti sve lako, što godi stradaš, 


Pomolimo se. 


Udijeli, molimo, svemogući Bože, da vjeru blaženoga Petra 
mučenika tvojega prikladnom pobožnošću nasljedujemo, koji je za 
raširivanje iste vjere zavrijedio dobiti palmu mučeništva. Po Hristu 


Gospodinu našem. Amen. 

vrsnim krepostima naučiti, no gotovo u 
svakoga sjaji se gdjekoja krepost većma 
od drugih, a upravo onu sjajniju krepost treba da 
osobito motrimo i za njom se povodimo. U da-. 
našnje svečarice svijetli se strpljivost kršćanska 
megju drugim njezinim vrlinama kao sunce megju 
zvijezdama na nebu. ' 
: Katarina rogjena godine 1347. bješe. kći 
imućna gragjanina u Sieni u Italiji i izmalena kod 
kuće bogoljubno odgojena, kao što su tada gragjani 
othranjivali djecu. Katarina je već u djetinjstvu po- 
kazivala neobično čvrstu dušu i veliku strpljivost 
u nezgodama, Tako je jednom majka pošlje u župsku 
crkvu, neka dade misu služiti na čast sv. Antoniju. 
Djevojčica pogje s veseljem u sakristiju k župniku, 
iskaže želju majčinu i preda običajnu plaću za misnu 
namjenu. No kako je :misa bila odmah služena, 
ostane Katarina kod sv. mise i svrši pobožnost. 
Budući pak da je na taj način nešto duže vremena 
izostala od kuće, nego je majka očekivala, razljuti 
se majka i opsuje je, kad se je vratila, riječima: 
»Prokleti zli jezici već su govorili, da ne ćeš više 
ni doći“. Katarina, premda joj nije bilo još ni deset 
godina, najprije šuti na ove riječi majčine; potom 
Povuče majku na stranu i ponizno joj reče: ,Majko 
draga, ako kada pogriješim ili zapovijed vašu pre- 
stupim, tucite me koliko hoćete, da budem opreznija 
drugi put, kao što treba ; no prosim, da radi mojih 
Pogrešaka ne kunete, jer se ne pristoji za vašu 
dob, i velika je muka mojemu srcu“. 

Katarina bila je roditeljima mezimče zbog 
svoje ljepote, miline, valjanosti i oštroumlja. Istom 
je bila u dvanaestoj godini dobi svoje, lijepa i mila 
kao mirišljivo gondže, kad su roditelji već pomi- 
šljali, kako će joj naći čestita vjerenika; s toga bi 
ona imala ljepotu svoju povećavati svakojakim na- 
kitom. No Katarina se već potajno Bogu zavjeto- 
vala, da će ostati uvijek djevica, i zato se je ustru- 
čavala na se metati gizdavo odijelo; pače da joj 
više ne dosagjuju nagovaranjem k zarucima, odreže 
sebi kosu. No onda se istom počne za nju prava 
muka. Domari je vrijegjaju, gdje god samo mogu; 
uzmu joj malenu sobicu, koju je otprije imala, da 
se ne bude mogla više Bogu moliti nasamo, i pre- 
dadu joj sve poslove proste kuhinske sluškinje, ne 
bi li je ovakvim postupanjem odvratili od odluke. 
Ali mlada djevojka već sada pokaže veliku jakost: 
tiho i strpljivo podnosi sve uvrede od svojih, pa u 
nadi i ljubavi k Isukrstu vodi i usred nemiloga 
vrijegjanja radostan u srcu život, Na posljetku iz- 
javi djevojka drukčije čedna: ,Ja sam uvjerena, da 
je Bog odobrio moj zavjet djevičanstva, a treba više 
slušati Boga nego li ljude; ja ću radije sve pretr- 
pjeti nego li odustati od ove odluke, Ako ste voljni 
zadržati me u kući, drage ću vam volje služiti kao 
sluškinja; ako li me istjerate iz kuće, Gospodin, 
kojemu sam se zavjerila, ne će dopustiti, da pro- 
padnem“. Ovo pregnuće i prevelika strpljivost Ka- 
tarinina savlada napokon svjetovno mišljenje nje- 
zine svojati. Naročito otac pristane na odluku njenu 
i zapovjedi, da joj više ne dodijavaju nego puste, 
da živi život bogoljuban; to da će svoj kući više 
blagoslova donijeti, nego da se uda i svjetovno živi. 

Kad je Katarina bila oproštena posala slu- 
žinskih, sve dane i sve čase upotrebi za službu 
Božju i za djela najčistije ljubavi k bližnjemu. Ovdje 
ćemo samo nešto malo napomenuti, šta je ona sve 
pretrpjela čineći bližnjemu ljubav. Bila u Sieni 
uboga žena na svemu tijelu gubava. U bolnici nije 
je hotio nitko dvoriti bojeći se, da od nje ne ogu- 
bavi, pače su je kanili otpraviti iz grada, Doznavši 
za to Katarina posegne iz kršćanskoga milosrgja 
za ženu, donese joj svaki dan potrebne stvari, i 
dvori je i njeguje. Ali što je duže gubavica uživala 
ovu veliku ljubav od Katarine, to joj je pokazivala 
veću nezahvalnost i zloću. Kad joj ne bi bilo sve 
odmah po volji, psovala bi Katarinu, rugala joj se 
i na svaki je način vrijegjala. A _na sve to bi se 
Katarina ljubazno izgovarala, ako bi se na priliku 
u crkvi malo duže zadržala, kao da bi ona bila 
uboga služavka a gubavica bogata kneginja; i nje- 
govala je bolesnicu pomnjivo i ljubazno sve do 
smrti njene. 

Sveta Katarina postane u petnaestoj godini 
vijeka svojega tercijarka reda sv. Dominika obave- 
zavši se na izvršivanje nekih redovničkih bogo- 
ljubnih djela a da nije bila dužna stupiti u kloštar; 
poslije za nekolike godine stupi u sam ženski red 
dominikanski, Megju onakve tercijarke pripadala 
je takogjer ženska glava po imenu Palmarina, koja 
je bila bogomoljka u naopakom značenju ove riječi 
to će reći: ona se mnogo Bogu molila i žrtvovala 
Puno od svojega imutka za pobožne stvari, no uz 
to je bila puna zlobe i oholosti. Ona je tolikom 
Zavišću i mržnjom kipjela na sv. Katarinu, da se je 
sva uzbunila, kad bi je samo vidjela ili čula njeno 
ime; pače ju je bez prekida grdila i ružno opa- 

dala. Uzalud se sv. Katarina trudila, da opaku že- 
netinu preokrene krotkim i ljubaznim postupkom. 
Kad se Palmerina napokon razboljela i Katarina 
joj se lijepo ponudila, da će je dvoriti, ona bjesneći 
od ljutosti reče, neka djevicu iz kuće bace na polje. 
Dogje i čas samrtni; Palmerina bori se s dušom 
tri dana i tri noći a nije jošte primila svetih sakra- 
menata; no za to se vrijeme i Katarina borila u 
silnoj molitvi, neka se Gospodin onoj duši smiluje 
i oprosti. Bog usliši molitvu vjerne službenice: 
umirući Palmerina još se jednom osvijesti, Bog joj 
udijeli milost, da je poznala krivnju i pokajala se 
i umrla tek onda, kad se potpuno obratila i primila 
svete sakramente. 

Ali Bog kuša još teže strpljivost sv. Katarine, 
tako da se je ona pomalo kao na ljestvama popela 
na najvišu prečanicu trpeža, na koju se čovjek 
može popeti. Neka Andrea, takogjer tercijarka do- 
minikanka, dobi raka na prsima. Ovu je bolju 
strašno samo i gledati, no još teže podnositi smrad 
od nje; zato nije hotio gotovo nitko bolesnice po- 
laziti. Kad to dozna sv. Katarina, ponudi joj se za 
dvorkinju, a ona dakako s veseljem primi ponudu. 
No bolest raka traje dugo; Katarina se ipak nije 
utrudila ranu čistiti i zavijati, i pri tom nije joj se 
nimalo gnusilo, da se je i sama bolesnica čudom 
čudila tolikomu ustrpljenju. 

Što je pak duša savršenija i što ljepše djelo 
kršćansko, nesnosnije je to gjavolu i zato većma 
gleda, da ga razori. To vidimo u životu svakoga 
sveca, a posve je očevidno u žiću sv. Katarine. 
Već je dosta dugo sv. Katarina bolesnu Andreu 
njegovala, kad ali joj gjavol tako ogadi njegovanje, 
da joj se dalo na bljuvanje, kad je odvezala ranu. 

Ovu slabost držala je sveta djevica toliko grešnom, 
da se je odmah zato pedepsala (kaštigovala); pri- 
kučivši naime lice k rani, držala je nos i usta tako 
blizu i dotle nad njom, dok ju je gagjenje posve 
minulo. Gjavol na taj način savladan gleda drukčije 
napasti na nebesku strpljivost djevičinu. On se lati 
bolesnice, koja mu je manje odolijevala, i ona 
počne bez svakoga razloga dobročinicu svoju po- 
malo nenavidjeti; a od ove nenavidosti izleže se 
sve više ljuta mržnja i gadna sumnja. Ako nije 
sv. Katarina cijeli dan sjedila uz bolesnicu, već je 
mislila, da je ona gdjegod u opakom društvu; pače 
gjavol na posljetku tako zavlada bolesnom ženom, 
da je na Katarinu lagala najgadnije stvari. Kad 
su to čule druge tercijarke pa Andrea i pred njima 
tako potvarala Katarinu, kako može čistoj djevici 
biti najteže, onda stanu i one Katarinu psovati, 
što je pošla tako opakim putem. Katarina odgo- 
vori u svoj smjernosti: ,U istinu, sestre, ja sam po 
milosti Isukrstovoj djevica“, Na bolesnicu ne reče 
ni jedne žalne riječi, nego bi na sve osvade samo 
kazivala: ,Djevica sam“. 

Ovaj je dogagjaj, možemo i sami suditi, čistu 
djevicu jako bolio; sa svim tim je ona i u naprijed 
bolesnicu jednako ljubazno njegovala, kao da se 
nije ništa ni dogodilo; ipak se zbog toga Bogu 
tužila i usrdno molila, da sramotu s nje svali. Na 
to joj se prikaže Gospodin. Hrist naime stane pred 
nju držeći u desnici krunu ukrašenu biserom i 
dragim kamenjem, u ljevici trnovu krunu, i reče 
joj: ,Kćeri draga, ti se imaš ovim objema kru- 
nama okruniti; izberi sama, koju hoćeš da nosiš 
na ovom svijetu; druga sačuvat će ti se za vrijeme 
poslije smrti“. Katarina odgovori: ,Gospodine, ja 

sam ti već davno žrtvovala volju svoju; no kad 
hoćeš, da izbiram, to hoću da se svagda u ovom 
životu izjednačim s tvojom mukom“. Onda prihvati 
objema rukama trnovu krunu i tako silno pritisne 
sebi na glavu, da joj se trnje ubolo u glavu i ona 
još jedno vrijeme osjećala bol, pošto je već i ne- 
ostalo prikazanja. Po tom primi utjehe i snage sra- 
motu mirno podnositi, dokle se svidjelo Gospodinu. 

Ali dok je sv. Katarina strpljivo njegovala 
opadačicu svoju, majka bogoljubne djevice posve 
je drukčije o tome sudila. Doznavši kako joj je 
bolesna ženska opanjkala kćer, saleti ovu riječima: 
.»Nijesam li ti već dosta puti zabranila, da dvoriš 
onu smrdljivu babetinu; to ti je sad plaća, kako 
te je grdno ozloglasila. Ako budeš i u napredak 
išla k njojzi, ne ćeš biti više moja kći“. Sveta dje- 
vica časom šuti, onda padne pred majku na koljena 
i reče: ,Draga majko, ta i Bog ne prestaje svaki 
dan dobro činiti grešnicima pored sve nezahvalnosti 
njihove; i Spasitelj je na križu u onaj čas ljuđima 
tekao spasenje, kad su ga grdili. Da ja pustim bo- 
lesnicu, poginula bi od nedvorbe. Gjavol ju je za- 
ludio, može biti da je Bog opet orazumi.“ Tako 
je svetica majku prosila kao za milost, neka joj 
dopusti, da smije opadačici i dalje dobro tvoriti. 
Tada nastavi dvorbu svoju kod bolesnice, i nikad 
ne izusti žalne riječi na opaku ženu. Napokon se 
ova dozva te pozna, kako je gjavolski postupala 
s Katarinom, Gorko plačući moli djevicu za opro- 
štenje; a Katarina zagrli, izgovori i utješi pokajanu 
ženu, koja od onda svakomu polazniku ispripovijeda 
gadni grijeh svoj i reče, da Katarina nije samo 
nedužna nego upravo sveta, 

A koliko je ova neizmjerna strpljivost sv. 
Katarine bila Bogu ugodna, pokaza osobiti do- 
gagjaj. Kad je Katarina jednom iz crkve išla kući, 
susrete je mlad prnjav čovjek proseći od nje odi- 
jela. Katarina ne imađe ništa kod sebe; ipak reče 
prosjaku, neka pričeka. Ona pogje na stranu, svuče 
sebi podsuknenku i darova prosjaku. Ali ovaj još 
nije bio zadovoljan nego reče: ,Nemam ni rublja, 
daj mi i košulju“. Katarina pozove. čovjeka, neka 
ide s njom kući. Kod kuće pogje k ormaru, u 
kojem je bila spremljena rubenina očina i bratska, 
uzme odanle košulju i gaće i dade prosjaku. No ni 
tijem nije on još zadovoljan, nego će opet: pota će 
mi ova podsuknenka? Nema na njoj rukava; daj 
mi i rukave k tomu“. Običnu čeljadetu bila bi se 
već druga prošnja činila nečedna, a treća bi mu 
jamačno dozlogrdila; no Katarina bez svake zle 
volje otpori rukave s druge odjeće i dade pro- 
sjaku. Ova dobrota Katarinina kao da ga je 
činila samo slobodnijim pa reče: ,Imam druga, 
koji mi leži u bolnici i nema odijela; ako hoćeš, 
da mu šta pošlješ, ja ću mu odnijeti“. Katarina 
rado. bi bila i ovu prošnju uslišila, ali nije imala ništa 
više svojega, a od svojine očine ili bratske nije se 
usudila više darovati; zato reče ljubežljivo prosjaku: 
»Dragi, rado bih ti dala svoju suknju, kad bih 
mogla bez nje izaći na ulicu, a drugo sada nemam 
ništa; molim te, ne ljuti se, što ti ne mogu ništa 
više dati!“ Noću za tim kad se je sv. Katarina 
molila Bogu, prikaže joj se Hrist Gospodin u 
obličju onoga prosjaka držeći u ruci odijelo, što 
mu je dala, no sada je bilo sve biserom i sjajnim 
dragim kamenjem izvezeno, i reče joj, kako mu je 
milo ono, što je učinila. 

Ovim smo napisali samo jednu crtu iz života 
sv. Katarine Sienske; kad bismo hotjeli opisati 
sav život njezin, poimence nastojanje njezino oko 
mira u Crkvi i državi i izvanredne milosti, kojima 
je obdari Bog, imali bismo pisati cijelu knjigu. I 
pisanjem se je bavila sv. Katarina; ima od nje 
jošte sada šest Latinskih rasprava o promislu 
Božjem i trista i pedeset Talijanskih listova, vje- 
kovitih svjedoka njezina duboka čuvstva i visoka 
uma. 

Sv. Katarina preminu godine 1380. a tijelo 
joj je sahranjeno u dominikanskoj crkvi u Rimu. 


* 
* * 


Obični čovjek ima od naravi osobina, koje 
su dobre, pa ih zato kršćanin ne treba da zatire, 
nego samo treba da ih čisti i dotjeruje; takova je 
osobina na primjer milosrgje k  potrebnicima, 
ljubav k prijateljima i srodnicima, S druge opet 
ruke ima u naravnoga čovjeka i takovih osobina, 

“koje su grešne i koje s toga treba da pravim obra- 
ćenjem i odricanjem u sebi utamani; čovjek treba 
da bude u tom novo stvorenje. Tako je na priliku 
obični čovjek samoživ, tašt, zavidljiv, pobjedljiv, i 
tako dalje. Ovamo ide i ona velika nepravda, po 
kojoj nas ljuto boli, kad imamo od drugih što god 
trpjeti, a slabo opažamo, koliko imadu drugi od 
nas podnositi. No ćim se čovjek pretvori na sliku 
Hristovu, pokaže se i u tom nova pravda i ljubav, 
što nepravde i uvrede od drugih podnosi s divnom 
strpljivošću i što ga ništa ne može odvratiti od dobrote 
k drugima. Bez toga nema prave svetosti, pa nema 
ni jednoga sveca bez strpljivosti. Kad bismo imali 
življenje svakoga sveca cjelovito opisano, našli 


a 

bismo u svakom lijepih primjera, kako je svetac 
bio strpljiv s drugima. Prekrasnih primjera kr- 
šćanske strpljivosti našli smo u žiću sv. Katarine. 
Ali ne misli, dragi kršćanine, da je samo svecima 
biti strpljivima. Ima istina u življenju svetačkom 


takovih djela, koja nije svaki kršćanin dužan činiti ; 


no strpljivost ne pripada megju onakova dobra 
djela; jer strpljiv valja da bude svaki kršćanin u 
svijem zgodama i nezgodama, i nema zgode, u kojoj 
bi mu bilo dopušteno, da bude nestrpljiv: pa upravo 
je strpljivost pouzdan znak, je li pobožnost u koga 
prava i dolazi li od Duha svetoga. No ako se i 
trudiš, da. budeš strpljiv s drugima, iz života sv. 
Katarine možeš opet razabrati, kolišna je tvoja 
strpljivost prema njezinom trpežu. Ali i tvoja str- 


- pljivost može osiliti, ako si voljan ugledavati se na 


primjer sv. Katarine: često promišljaj muku Gospo- 
dina našega Isusa Hrista, i kada se godi daješ na 
nestrpljivost, pomisli odmah na Raspetoga i reci 
u srcu: , Gospodine, tebi za ljubav strpljivo ću ovo 
podnijeti!“ 


Pomolimo se. 


Daj, molimo, svemogući Bože: koji blažene Katarine djevice 
tvoje rogjenje poštujemo, da se i godišnjom svetkovinom radujemo 
i po primjeru tolike kreposti da napredujemo. Po Hristu Gospodinu 
našem. Amen, 

MJESEC SVIBANJ. 


(MAJUS) 


i. dan svibnja. 
Sveti Filip i Jakob apostoli. 


i tupajući u ovaj mjesec, ljubežljivo nas do- 
Vl čekuju dva Božja poslanika, dva glasnika 
meme) one Isukrstove nebeske nauke i milosti, 
po kojoj su oni sami i nebrojeni drugi ljudi dospjeli 
do svetosti ter se dostajali vječnoga raja. 

Filip bijaše ribar iz grada Betsaide u Gali- | 
leji kod jezera Genesaretskoga, kao i braća Simon 
Petar i Andrija što bijahu ribari iz istoga grada. 
Premda je bio Filip zabavljen kućnom brigom 
oženjen budući i teškom ribarijom, ipak prouča- ' 
vaše marljivo zakon Gospodnji i nastojaše po njemu 
udesiti život svoj. Bijaše pobožan i pravedan, i 
kćeri, kojih je više imao, odgajaše u strahu Božjem. 
Tijem zavrijedi, da ga je Spasitelj pozvao megju 
Prijatelje svoje, učenike i apostole. 


158 . 1. dan svibnja.: 


Isus uzevši Andriju i Simona Petra za učenike, 


namisli sjutradan izaći u Galileju, i putem nagje . 


Filipa. Isus koji je prozirao svakomu u dušu i srce, 
vidje, da ima Filip preplemenito srce ida nije ne- 
dostojan biti njegov učenik; s toga mu reče: »Iđi 
za mnom“. Ova jedna riječ pa mil pogled nebe- 
skoga Spasitelja bi dosta, da se Filip za uvijek 
s njime pridruži. S one stope postade pristaša i 
učenik Isusov. Proučavajući zakon i proroke te 
bojeći se iskreno Boga, bješe mu se srce već pri- 
pravilo za radostan doček obećanoga mesije (po- 
“ mazanika, spasitelja). Istom je Filip poznae Spasi- 
telja, kad se odmah potrudi, da i druge dopadne 


sreća, koju je sam doživio. Imagjaše prijatelja po: 


imenu Natanaela, koji je takogjer bio bogobojazan 
i pravedan. Bez sumnje govorahu obojica češće 
o idućem Spasitelju, pa Filip mogaše znati, kako 
će vijest o njemu Natanaela obradovati. Zato po- 
hitje k njemu i veselo mu priviknu: »Za koga 
Mojsije u zakonu pisa i proroci, nagjosmo ga, Isusa 
sina Josipova iz Nazareta“. Natanael se isprva 
ustručavaše vjerovati, da bi tobožnji Josipov sin iz 
Nazareta bio Spasitelj. Filip, kojemu je srce gorjelo 
od nebeske radosti, reče samo: ,Dogji i vidi“. I 
pogje Natanael, i vidje, i vjerova. (Iv. 1, 43SS.) 
Od onda bijaše Filip sve jednako uz Isusa, 
počevši od svadbe u Kani Galilejskoj sve do smrtne 
borbe na gori Maslinskoj. Megju dvanaest apostola, 
koje Isus postavi, da budu s njime i da ih pošilje 
propovijedati, bijaše naime i Filip. A imena dva- 
naest apostola ova su: Prvi Simon nazvani Petar, 
i Andrija brat njegov; Jakob Zebedejev i Ivan brat 
njegov; Filip i Bartolomej; Toma i Matej carinik ; 
Jakob Alfejev i Tadej; Simon Zelot i Juda Iskariot, 

koji ga i izda. (Mat. ro, 1ss. Mark. 3, 1455. Luk. 
6, 13SS.) 

Kad je bio blizu vazam praznik Židovski, 
otide Isus preko jezera Genesaretskoga kod Tibe- 
rijade, i za njim igjaše mnoštvo naroda, jer su vi- 
djeli čudesa, koja je činio na bolesnicima. A. Isus 
uzagje na goru i ondje sjegjaše s učenicima svojim. 
Podignuvši pak Isus oči i vidjevši da mnoštvo na- 
roda ide k njemu, reče Filipu: ,Gdje ćemo kupiti 
hljeba, da ovi jedu?“ A ovo reče kušajući ga, jer 
sam znadijaše, šta će činiti. Ovim pitanjem htjede 
naime Isus u Filipa potaći misao: gospodar i učitelj 
njegov znat će najbolje sam pomoći ; pouzdanje raz- 
buditi i vjeru utvrditi, bješe namjera Isusova. Ali 
Filip ne razumje miga učiteljeva, i odgovori: SA 
dvjesta dinara hljeba nije dosta, da svakomu od 
njih pomalo dopadne“. No Isus nasitivši na čudesni 
način do pet tisuća ljudi sa pet hljebova ječmenih 
i dvjema ribama, pokaza Filipu, da je briga nje- 
gova bila suvišnja, i da sam može sve nahraniti 
ne trebajući ni dinara. (Iv. 6, 1ss.) 

Kad je Isus došao u Jerusalem, nekoliko dana 
prije što će muku trpjeti, bijahu i neki pogani 
megju onima, koji su bili došli na praznik, da se 
Bogu mole. Oni dakle pristupiše k Filipu, i mo- 
ljahu ga govoreći: ,Gospodine, mi bismo htjeli, da 
vidimo Isusa“. Filip kaza to Andriji, po svoj pri- 
lici posumnja, nije li kakovo kovarstvo na Isusa, 
jer su upravo u ono vrijeme glavari svećenički od- 
lučili ubiti božanskoga učitelja. Napokon odvedoše 
Andrija i Filip one ljude k Isusu. (Iv. 12, 2085). 

U onom prekrasnom govoru, koji Isus govori 
kod posljednje večere, reče učenicima svojim i ovo: 
»Kad biste mene znali, onda biste znali i Oca mo- 

jega; i od sada ćete ga znati, i vidjeste ga“. Ovim 
riječima kaza: kad biste mene poznavali kao Sina 
Božjega i učitelja sviju ljudi, koji sam. došao na 
svijet ne da osnujem kraljevstvo zemaljsko, nego 
da sve ljude dovedem k blaženstvu vječnomu, onda 
biste poznavali i Oca mojega i namjeru njegovu, 
zašto me je poslao na ovaj svijet; no sada ćete 
naskoro i njega bolje poznati i namjeru njegovu 
razabrati, A. Filip pomisli, da Isus govori o tje- 
lesnom gledanju Oca nebeskoga, pa željan toga 
gledanja radosno poviknu: ,Gospodine, pokaži nam 
Oca, i dosta nam je“. Isus mu pak reče: ,Toliko 
sam vrijeme s vama, pa me ne poznaste? Filipe! 
koji vidi mene, vidi i Oca. Kako ti govoriš: pokaži 
nam Oca? Zar ne vjerujete, da sam ja u Ocu, i đa 
je Otac u meni?“ (Iv. 14, 755). .. 

Poslije uskrsnuća Isusova sastade se i Filip 
kao i ostali apostoli na najveću radost s predragim 
učiteljem svojim, bješe nazočan kod uzašašća Go- 
spodnjega i pedeseti dan po uskrsnuću primi Duha 
svetoga. < ' 

Pošto je duže vrijeme u Židovskoj zemlji na- 
vješćivao nauk Raspetoga i mnogo već pretrpio 
Isusa Hrista radi, zaputi u Frigiju (u Maloj Asiji), 
iskorijeni ondje krivoboštvo i usreći nebrojeno 
mnoštvo svijeta vjerom kršćanskom. Ondje i umrije 
smrću mučeničkom. U gradu naime Hierapolju 
zgrabiše ga na podjarivanje krivoboških svećenika, 
baciše u tamnicu, išibaše, na križ raspeše, i onako 
raspeta kamenjem ubiše Strahotan potres, koji po 
tom nastade, rasprša poplašene pogane, te su kršćani 
u miru mogli sahraniti dragocjene ostatke apo- 
stolove. Poslije bi njegovo tijelo preneseno u Rim, 
gdje se sada nalazi u crkvi svetih apostola. 


| 
| 
ri 

Od kćeri sv. Filipa poznate su nam dvije po 
imenu Filipa i Marijamna. Polikrat koji je u drugom 
stoljeću poslije rogjenja Hristova bio biskup u 
Ffesu, kaže o njima, da su ostarjele u djevičanstvu, 

.Jakob čiji se spomen takogjer danas časti, 
nazvan bi Mlagji (Mark. 15, 40), jer je bio kasnije 
pozvan za učenika Isusova a po svoj prilici bio i 
mlagji u godinama od apostola Jakoba sina Zebe- 
dejeva, brata Ivanova. Jakob Mlagji, današnji svečar, 
bijaše sin Marije Bogorodičine sestre, koja je bila 
udata za Alfeja iliti Kleofu a rodila je osim Jakoba 
još apostola Judu Tadeja, i Simeona, kojega smo 
svetkovali dne 18. veljače, i Josipa, o kojem više 
ništa ne znamo. U Židova bijaše navada, da su se 
bližnji rogjaci zvali braća, zato se i Jakob budući 
Isusu u rodu imenuje brat Gospodnji. Po svjedo- 
čanstvu najstarijega kršćanskoga historičara Hege- 
sippa bio je Jakob od djetinjstva nazarejin, to će 
reći, bio je Bogu zavjetovan na osobito oštar život, 
nije pio vina niti kakva opojna pila, nije jeo mesa 
osim od vazmenoga jagnjeta, nikad strigao kose, niti 
se mazao mirišljivim mastima, kao što su drukčije 
Židovi radili, išao vazda bos, nosio samo jedno 
odijelo od prosta platna i tako često klečeći Bogu 
se molio, da su mu se koljena okorjela kao u kamile. 

U imenicima apostolskim, kao što smo malo 
prije vidjeli, nalazi se Jakob Alfejev tek na de- 
vetom mjestu. Kako u sv. Evangjelju čitamo (Iv. 
7, 5) da u Isusa nijesu vjerovala ni braća njegova, 
to jest nijesu ga priznavala za Sina Božjega i Spa- 
sitelja svijetu, može biti da su Jakob i brat mu 
Juda Tadej istom kasnije bili pozvani k apostolstvu, 
pa zato se broje u imenicima apostolskim straga; 
ni u evangjeljima ne istječu se nigdje ova dva apo- 

stola, No po svjedočanstvu sv. Pavla (Kor. I. 15, 7) 
Hrist Gospodin po uskrsnuću svojem javi se apo- 
stolu Jakobu napose: ,Po tom se javi Jakobu, pa 
onda svijem apostolima“. Isti sv. Pavao obrativši 
se k vjeri Hristovoj pogje u Jerusalem, da vidi 


Petra, pa vidje i Jakoba brata Gospodnjega (Gal. , 


1, 18. 190); on uz Petra i Ivana imenuje i Jakoba 
stupom Crkvi (Gal. 2, 9). Sv. Petar izveden od Go- 
spodina iz tamnice javi to Jakobu (Djel. Apost. 
12, 17). 

Isus Hrist prije što će se povratiti k Ocu svo- 
jemu na nebesa, preporuči, kao što kaže sv. Je- 
ronim, skrbi apostola Jakoba djecu majke svoje to 
jest kršćansku općinu u Jerusalemu. S toga bješe 
Jakob izabran biskupom u Jerusalemu i ondje 
ostavljen, kad su se drugi apostoli rastali, da idu po 
svijetu propovijedati evangjelje. A življaše Jakob 
tako sveto, da su ga i sami Židovi i nehotice mnogo, 
štovali. Premda je kao kršćanin mogao ostaviti mnoge 
preteške uredbe Židovske, ipak ih opsluživaše svega 
vijeka svoga, jedno što sebi nije hotio dati olakšice, 
a drugo nije hotio, da smuti one, koji su istina 
primili vjeru kršćansku ali su se od mladosti bili 
navikli staromu zakonu. Koliko pak silna bijaše 
molitva Jakobova, pokaza se jednom o velikoj suši: 
on pruži ruke k nebu, i odmah stade daždjeti. 

Jakoba zvahu radi izvanredne kreposti ne samo 
kršćani nego i Židovi Pravednikom  Pače Židovi 
mu dadoše pravo drukčije nečuveno, da je naime 
mogao ulaziti u svetinju od hrama Jerusalemskoga, 
kamo su samo rogjeni svećenici mogli ulaziti, i 
Židovi se natjecahu, da mu se dotaknu ruba od 
odjeće. Možemo suditi, koliko su ga štovali istom 
kršćani. Kad se 52. godine po rogjenju Hristovu u 

Jerusalemu sabrao crkveni sabor, da odluči, treba li 
da se po običaju Mojsijevu obrezuju i da drže zakon 
Mojsijev pogani, koji se obraćaju k vjeri kršćanskoj, 
ustade najprije Petar kao glava Crkve dokazivati 
da će se oni spasti milošću Gospodina našega Isusa - 
Hrista ne trebajući im na vrat metati jaram za- 
kona Mojsijeva. Pošto su zatim Barnaba i Pavao 
pripovijedali, kolike je znake i čudesa učinio Bog 
poganima preko njih, progovori još Jakob, koji 
premda je sam držao zakon Mojsijev, ipak revnosno 
poduprije razloge Petrove i predloži, što treba tra- 
žiti od onijeh, koji se iz poganstva obraćaju k Bogu. 
Predlog Jakobov bi prihvaćen i kao crkvena za- 
povijed obznanjen svijem općinama kršćanskim. 
(Djel. Apost. 15, ISS.) ' 

Kako se u Jerusalemu svaki dan sve više 
Židova obraćalo k vjeri Isusovoj, Židovski sveće- 
nički glavari gnjevljahu se sve većma, poimence 
pak na apostola Jakoba, čijom su se trudbom ona 
obraćanja najviše i zbivala. No budući da je gnjev 
njihov obuzdavao carski Rimski namjesnik, pa nijesu 
ni mogli nikoga na smrt osuditi, upotrebiše lijepu 
zgodu, da iskale zlobna srca svoja. Kad je naime 
Rimski namjesnik Fest umro, imenovaše u Rimu 
drugoga na njegovo mjesto, ali prije nego ovaj 


«drugi namjesnik prispije u Jerusalem, tadašnji ve- 


liki svećenik Anan, sin poznatoga iz evangjelja 
Anne, čovjek silovit, sazva sud Židovski, i na nj 
dovede više kršćana, megju njima i apostola Ja- 
koba. Šta se je i kako na tom sudu raspravilo, ne 
znamo pravo, samo znademo, da je Jakob bio od- 
veden na visoko mjesto kod hrama (crkve) Jerusa- 
lemskoga i bio pozvan, neka odanle pred svim na- 
rodom, što se bio skupio k prazniku vazmenomu, 

poreče vjeru u Isusa. A Jakob jakim glasom od- 
govori: ,Šta me pitate za Isusa sina čovječjega ? 
Jer on sjedi na nebesima s desne velike sile, i doći 
će u oblacima nebeskim“. Mnogi vjerovaše svjedo- 
čanstvu Jakobovu i povikaše: Hosanna sinu Davi- 
dovu! A književnici i fariseji ljuti povikaše: Ao, 
ao, i Pravednik se prevari! Potom. neki uzagjoše 
na mjesto, gdje je Jakob stajao, i sturiše ga odanle. 
Ali ne pade odmah mrtav, nego se još ispravi i 
kleknuvši pomoli se Bogu za neprijatelje svoje. 
Onda ga uzeše kamenjem zasipati; napokon ga 
jedan valjar udari valjkom po glavi, da se mrtav 
sruši na tle. Na onom istom mjestu, na kojem bi 


sv. Jakob ubijen, bi takogjer ukopan; pače i poslije - 


smrti bijaše još toliko štovan, da mu se ondje 
mogao metnuti spomenik, koji ostade sve do ra- 
zora grada Jerusalema. Pa taj razor mnogi su od 


samih Židova držali za pravednu kazan Božju, što, 


se je pogubio onakov Pravednik. Sv. Jakob pogibe 
godine 62. po Hristovu rogjenju. 


* 


cd 


Od sv. Jakoba apostola imađemo megju svetim 
knjigama novoga zavjeta jednu poslanicu (list), koja 
se zove katolička (općenita) poslanica, jer nije pi- 
sana jednomu čovjeku ili jednoj samo općini, nego 
uopće svijem kršćanima, koji su se bili do onda 
od židovstva obratili k vjeri kršćanskoj. Apostol 
najprije uči, kako su napasti korisne, odakle je 
dobro i zlo, i kakov rod ragja riječ Božja; onda 
kori svakojake nepodopštine megju obraćenima, i 
napokon nagovara ih na strpljivost i daje im pra- 
vila za život u različnim prilikama. 

Sv. Jakob.najprije je više godina živio u 
društvu sa Spasiteljem svijeta, zatim je primio iz- 
vanredne darove Duha svetoga; zato su riječi nje- 
gove više riječi Božje nego li čovječje, i iz nje- 
govih riječi prosjajuje se bistro i odjekuje glasno 
Duh sveti. Pa za razmišljanje evo ti, dragi čitaoče, 
iz poslanice Jakobove nekoliko odlomaka: 


povaku radost imajte, braćo moja, kad padate 
u različne napasti, znajući da kušanje vjere vaše 
gradi strpljivost, a strpljivost dovršuje djelo, da bu- 
dete savršeni i cijeli bez ikakve mane... Blago 
čovjeku, koji pretrpi napast! jer kad bude iskušan, 
primit će vijenac života, koji Bog obreče onima, 
koji ga ljube. (1, 2—4. 12.) 

Neka bude svaki čovjek brz čuti, a spor go- 
voriti i spor srditi se. Jer srdnja čovječja ne čini 
pravde Božje. (1, 19. 29.) 

Budite tvorci riječi a ne samo slušači varajući 
sami sebe. Jer ako tko sluša riječ a ne tvori, on 
je kao čovjek, koji gleda svoje prirogjeno lice u 
ogledalu ; jer se ogleda pa otide, i odmah zaboravi, 
kakov bješe. (1, 22—24.) 

A ako koji od vas misli, da je pobožan, a ne 
zauzdava jezika svojega, nego vara srce svoje, nje- 
gova je pobožnost uzalud. Pobožnost čista i neza- 
mrljana pred Bogom i Ocem jest ova: obilaziti si- 
rote i udovice u nevolji njihovoj, i držati sebe ne- 
poročna od ovoga svijeta. (1, 26. 27.) 

Kakva je korist, braćo moja, ako tko reče, da 
ima vjeru, a djela nema? Zar ga može vjera spasti? 
Ako brat i sestra goli budu i nemaju šta jesti, a 
reče im koji od vas: idite s mirom, grijte se i na- 
Sitite se, a ne da im što im tijelu treba, šta će ko- 

ristiti? Tako i vjera, ako nema djela, mrtva je po 
sebi. (2, 14—17.) ' 

»Jezik je mali ud, a velike stvari čini... 
Njim blagoslivljamo Boga i Oca, i njim kunemo 
ljude, koji su stvoreni na sliku Božju. Iz jednih 
usta blagoslov i kletva. Ne valja, braćo moja, da 
ovo tako biva. (3, 5. 9. 10.) ' 

Ne opadajte (ne ogovarajte) jedan drugoga, 
braćo! Koji opada brata svojega, opada zakon i 
osugjuje zakon. Ako pak osugjuješ zakon, nijesi 
tvorac zakona nego sudac. Jedan je zakonodavac i 
sudac, koji može pogubiti i izbaviti; a ti tko si, 
što osugjuješ bližnjega? (4, 11—13.) 

Žalostan li je tko megju vama? neka se moli 
Bogu ; je li tko veseo? neka pjeva psalme. (5, 13.) 

Boluje li tko megju vama? neka dozove sve- 
ćenike crkvene, i neka se mole nad njime, i neka 
ga pomažu uljem u ime Gospodnje; i molitva vjere 
spast će bolesnika, i podignut će ga Gospodin; i 
ako je u grijesima, oprostit će mu se. (5, 14. 15.) 

Ako tko od vas zagje od istine, i obrati ga 
tko, neka zna, da će onaj, koji obrati grešnika 
s krivoga puta njegova, spasti dušu njegovu od 
smrti, i pokriti mnoštvo grijeha“. (5, 19. 20.) 


Pomolimo se. 


Bože, koji nas godišnjom svetkovinom apostola svojih Filipa 
i Jakoba razveseljavaš, udijeli, molimo: kojih se zaslugama radu- 
jemo, da se njihovim primjerima obučavamo. Po Hristu Gospodinu 
našem. Amen. 

ila jučerašnjom svetkovinom svetih apostola 
lijepo pristaje spomen sv. Atanasija; 
jer poslije apostola malo je bilo ljudi, koji 
su onoliko radili u Crkvi Hristovoj, onako se po- 
stojano i srčano borili za temelj vjere kršćanske, 
za božanstvo Isusovo, i onoliko stradali, koliko 
današnji svečar, 

Atanasije rodi se godine 296. u gradu Ale- 
ksandriji u Misiru. Roditelji kršćanskim krepostima 
ukrašeni skrbno ga odgojiše i zarana dadoše u 
nauk sv. Aleksandru, koji je poslije bio patrijarah 
Aleksandrijski te mu se u crkvi slavi spomen na 
26, dan veljače ' 

Aleksandrija je bila onda glavni grad Misirski, 
jedan od najvećih i najznatnijih gradova u carevini 
Rimskoj brojeći do milion duša. U tom se gradu 
izleže velika napast vjeri kršćanskoj. Svećenik naime 


«po imenu Arije ustade učiti krivi nauk, da Hrist 


nije Bog nego samo prvi i najpreslavniji od sviju 
stvorova. Ovaj krivi nauk podgrizao je korijen kr- 
šćanstvu; po njemu ne bi bio Bog jedinorogjenoga 
Sina svojega nego samo stvorenje jedno za nas 
predao. Ovaj se nauk kojekakvom sljeparijom raznio 
megju narod i svećenstvo; i pjesme su se za svje- 
tinu izvodile, u kojima se spijevalo krivovjerstvo, 
pa tijem se ovo raširilo po način vatre i mnoge 
zemlje obuhvatilo. Atanasije je pak bio kao mač, 
kojim je Bog Crkvu svoju branio od ove sile pa- _ 
klene, od lažnoga nauka Arijeva. Riječju, pismom, 
postojanstvom i jačinom u trpljenju borio se Ata- 
nasije i nadvladao. 

Godine 325. sastade se u gradu Niceji preko 
trista biskupa u općeniti crkveni sabor, u kojem 
se nauk Arijev prosugjivao i osudio. Na taj 
sabor bješe došao s patrijarhom Aleksandrijskim 
sv. Aleksandrom i gjakon njegov Atanasije. Mladi 
gjakon zanositom rječitošću i dubokim znanjem 
Svetoga Pisma uz pomoć Božju obrani vjeru u bo- 
žanstvo Hristovo te pobi i ućutka Arija; odakle 
mu velika pošta (poštovanje) i ljubav od sabranih 
crkvenih otaca i sviju pravovjernih ali još veća 
mržnja od arijana. 

Pet mjeseci nakon povratka. iz Niceje umrije 
sv. Aleksandar preporučivši prije. smrti svećenstvu 
i narodu, da mu za nasljednika izaberu Atanasija. 
I bude Atanasije jednoglasno izabran biskupom i 
patrijarhom, a izbor odobren od biskupa Misirskih. 
Megjutim bješe car Konstantin po nagovoru sestre 
svoje pristao za Arijem, pa zapovjedi Atanasiju, 
da Arija primi opet u crkvenu zajedin; ali se Ata- 
nasije ne pokori carevoj zapovijedi veleći, da mu 
duša brani u crkvenoj zajedini živjeti s krivo- 
vjernikom, koji niječe božanstvo Hristovo. Još obi- 
jediše arijani Atanasija kod cara, da se je urotio 
suprot životu njegovu. Pozvan pred cara na od- 
govor, tako se sjajno opravda, da ga je car potom 
u jednom pismu nazvao čovjekom Božjim, innogo- 
poštovanim biskupom. Ali se pletkaši arijani ne 
umiriše. Prosuše glas, da je Atanasije biskupa Ar- 
senija ubio i odsjekao mu ruku, koja mu treba 
kod čaranja; pa da se to lakše vjeruje, iznesoše 
odsječenu ruku tobože od ubijenog Arsenija. I ova 
tužba dogje pred cara, te Atanasije bude pozvan 
na sud u Tir. No Atanasije dovede svjedoke, koji 
dokazaše, da je Arsenije živ i boravi u Dolnjem 

Misiru. Poslije sam. Arsenije pisa Atanasiiu moleći 
ga za oproštenje i želeći stupiti s njim opet u 
crkvenu zajedin. Pomireni s Crkvom katoličkom 
Arsenije ostade od onda uvijek vjeran i pokoran 
Atanasiju. Arijani potkupiše takogjer nevaljalu 
žensku glavu, koja se sudu prituži, da je primila 
Atanasija na noćište a on je zlostavio. Sa sv. Ata- 
nasijem dogje pred sud pratilac njegov svećenik 
Timotej. Ovaj gradeći se Atanasijem, okrenu se 
k bezobraznici te joj reče: ,Zbilja li sam ja kada 
kod tebe noćio? pa tebe zlostavio, kako kažeš?“ 
Onda ona bestidnica: ,Ti, ti si me — reče — zlo- 
stavio, ti sina onom mjestu čištoću moju oskvrnio“, 
i okrenuvši se k sucima, uze zaklinjati se, da istinu 
govori. Tako je bezočna ženska sama kovarstvo 
odala, te bude od suda otjerana. 

Ali uza sve to neprijatelji Atanasijevi još ni- 
jesu mirovali; krivovjernički biskupi hotjeli su ma 
na kakov način ukloniti najsilnijega protivnika 
svoga, da mogu potom bez smetnje širiti krivu 
vjeru. I opet su ga kod cara Konstantina starim 
osvadama opadali i još dodali, kako je zaprijetio, 
da će spriječiti dovoženje žita iz Aleksandrije u 
Carigrad, carev stolni grad. Car je ovaj put vje- 
rovao, razljutio se na Atanasija i otjerao ga u 
daleki grad Trier (u sadašnjoj Njemačkoj). Tako 
je dakle Atanasije bio otkinut od zavičaja i stada 
svojega te morao iz Misira zaputiti u daleki Zapad. 
Tim pak pristaše Arijeve toliko osiliše te biskupu 
Carigradskomu prijetiše, ako Arija ne primi u 
zajedin crkvenu, da će ga zbaciti sa biskupske 
stolice, Uzalud se tomu biskup suprotivi; posljednje 
mu utočište ostade molitva. Sjutradan imalo je 
Arija, pustošitelja vjere kršćanske, primiti opet u 

krilo Crkve katoličke, Arije i pristaše njegove 
pogju s velikom slavom po ulicama gradskim; u 
to mora on radi naravne potrebe poći na stranu, 
ali se ne povrati natrag; čekavši na nj poduže, 
pogju ga napokon tražiti, i nagju mrtva: crijeva 
mu ispala iz utrobe. Što bi trebalo da arijani groznu 
smrt kolovogje svoga uzmu za kazan Božju, pripi- 
Sivali su je čarolijama (coprijama). Godinu dana zatim 
(godine 333.) umrije car Konstantin, a Atanasiju 
bi dopušteno, da se povrati kući. Neizrečeno je 
bilo veselje pravovjernoga naroda kod povratka 
Atanasijeva, ali nije zadugo trajalo. Kontantinov 
sin Konstancije prijao je arijanima i slušao ih, 
kad bi pred njim opadali Atanasija i naročito go- 
vorili, da narod buni na cara. Onda arijani skupe 
crkvenu skupštinu, skinu u njoj Atanasija sa stolice 
biskupske i posade na nju svojega čovjeka. Kad 
Aleksandrijci nijesu hotjeli nametnutoga krivo- 
vjerskoga biskupa da prime, uvede ga carska vojska 
silom u grad. Narod uzme vikati i jaukati i vrvjeti 
u stolnu crkvu, da nametniku zakrče ulazak. Ali 
carski namjesnik pozove i Židove i pogane, neka 
pomognu, da se katolicima otme crkva. Oni pro- 
vale s oružjem u crkvu, zlostave katolike, oplijene 


crkvu i oskvrne svetinju. Sv. Atanasije pobjegne. ' 


Arijanski biskup pak gleda prinuditi katolike, da 
idu k arijanskoj službi Božjoj; koji bi volio kod 
kuće moliti se Bogu, bude na sud tjeran i šiban; 
to se dogodi i samim svećenicima, uglednim lju- 
dima, ženama i djevicama. Biskup arijanski i na: 
mjesnik carski napišu tužbu suprot Atanasiju, dadu 
je poganima i krivovjernicima potpisati i pošlju caru 
Konstanciju, tobože da je od kršćanskoga naroda, 
Sv. Atanasije ode megjutim u Rim k papi Juliju 

Prvomu. Ovaj se odmah uvjeri o nevinosti protje- 
ranoga biskupa i krepko za nj posegne; ali dakako 
pisma papina nijesu mogla krivovjerničkih biskupa 
odvratiti sa stranputice, pa tako bude Atanasije 
prinugjen više od tri godine u Rimu boraviti opet 
daleko od duhovnoga stada svojega. Velik je uopće 
u to doba metež i nemir vladao u kršćanstvu ime- 
nito na Istoku, pak da se to zavarči, sastade se 
godine 347. sto biskupa sa Zapada i sedamdeset 
njih s Istoka u gradu Sardici (sadašnjem Srecu iliti 
Sofiji u Bugarskoj). Stvar Atanasijeva bude još 
jednom na toj skupštini protresana i on posve 
nevin pronagjen. Po tom se skloni car Konstancije, 
da nedužno progonjenoga biskupa natrag pozove, 
što se je moglo to lakše zbiti, kad je arijanski 
biskup u Aleksandriji poginuo u pobuni. Kad se 
Atanasije povratio u Aleksandriju, kao da se je 
Duh sveti, koji je prebivao u njemu, izlio na sav 
grad. ,S velikim veseljem — piše sam Atanasije 
— polazio je svijet službu Božju, i jedan su dru- 
goga nagovarali na krepost. Koliko se neudatih 
jošte ali za udaju spremnih Hristu zZavjerilo dje- 
vičanstvom! Koliko je mladića, videći druge, iza- 
bralo monaški život! Koliko je otaca molilo sinove, 
koliko sinova zaklinjalo roditelje, da ih ne smetaju 
u nasljedovanju Hristovu! Koliko je žena privoljelo 
muže, i koliko muževa nagovorilo žene, da se bave 
o molitvi, kao što kaže apostol! Koliko udovica, 
koliko sirota, koje su prije bile gladne i gole, od 
prevelike spremnosti narodne za dijeljenje milostinje 
sada ne samo nijesu gladovale, nego su odjevene 
izašle u svijet. Napokon toliko je bilo u kreposti 
natjecanje te bi mislio, koliko ima porodica i kuća, 

da ima toliko crkava, kako su stanovnici valjani 
bili i Bogu se molili“. 

U to se narod pobuni na cara; Atanasije na- 
govata vjerne svoje na poslušnost zakonitomu vla- 
daocu Ali kad je car savladao buntovnike, arijani 
osvadiše baš Atanasija, da je držao s buntovnicima. 
Kako su se car i arijani vazda navidjeli, sazvana 
bude crkvena skupština, u kojoj je bio sam car 
nazočan a tako se silovito ponio, da je mač trgao, 
kako će biskupe natjerati, da osude Atanasija. Na 
Atanasija navale u crkvu; pet tisuća vojnika opkole 
je, ratna truba zatrubi, strijele lete u crkvu, i 
s golim mačevima u rukama provale vojnici u nju 
Atanasije ne htjede bježati, ali nekoliko monaha 
silom ga odvuku i sakriju. Po tom pobježe u pu- 
stinju, no i ondje mu car radio o glavi. Atanasije 
pak preko poruka i pisama bio u svezi s općinom 
svojom i nagovarao na postojanstvo u vjeri. Me- 
gjuto umrije glavni podupirač arijanima, car Kon- 
stancije, a naslijedi ga ljut mrzitelj na kršćanstvo, 
car Julijan. Ovaj je mislio, da će najviše nauditi 
kršćanstvu, ako dopusti svijem biskupima, da se 
vrate na stolice svoje, pak će se onda katolički i 
arijanski biskupi megju sobom svagjati i koškati. 
Tako se i Atanasije povrati u Aleksandriju. No 
čemu se Julijan nadao od povratka Atanasijeva, 
nije dočekao, Jer Atanasije razboritim i blagim po- 
stupkom nije samo mnoge odmetne kršćane pomirio 
S Crkvom katoličkom, nego je i samih pogana 
mnogo obratio k vjeri kršćanskoj. Kad je za to 
dočuo Julijan, htjede Atanasija ubiti; ovaj morade 
opet bježati i jedva jedvice umače carskomu brodu, 
koji je išao za njime u potjeru; potom ostade 
skriven u pustinji. No što je Atanasije proročkim 

duhom za Julijana naprijed kazao, naime, da je on 
tek oblak, kojega će naskoro opet nestati, to se i 
ispuni. Julijan odmetnik brzo pogibe u ratu. 
Julijanov nasljednik bješe car Jovijan, dobar 
katolik, koji je sv. Atanasija mnogo poštovao. On 
mu sam pisa pismo pozivajući ga, da opet sjedne 
na biskupsku stolicu svoju. I ovomu caru tužiše 
arijani više puti Atanasija; ali je car bio odviše 
razborit i pravedan, da vjeruje osvade njihove, pa 
ih odbi. Car Jovijan umrije žalibože već za osam 
mjeseci. Za njim zacari se Valenat, ljut arijanin, 
koji je opet progonio biskupe katoličke; pače on 
je upalio brod, na kojem je bilo osamdeset sveće- 
nika katoličkih. Carski namjesnik u Aleksandriji 
pretraži noću sve kutove u crkvi, da se dočepa 
Atanasija; no on se udaljio već dan prvo. Ali kako 
je narod poslije počeo biti nezadovoljan zbog izbi- 
vanja svojega mnogopoštovanoga biskupa, pa se car 
pobojao bune, dopusti Atanasiju, da se vrati u po- 
stojbinu. Sada je istom mogao Atanasije, pošto je 
pet puta bio prognan, u miru živjeti i raditi za 
spasenje vjernih svojih. Tako Gospodin, koji vihore 
utišava i uzbunjene valove morske umiruje, dade 
vjernomu sluzi svome još na ovome svijetu pod 


. konac života mir, da mu bude znak i zalog mira 


nebeskoga. Sv. Atanasije blaženo preminu na da- 
našnji dan godine po Hristu 373. 


* 
# # 


Mnogo je sv. Atanasije pretrpio, mnogo puti 
je bio usilovan bježati i sakrivati se od neprija- 
telja, a to sve zbog Hrista, sve zbog toga, što je 
pravu vjeru u Isusa Hrista držao i branio. Ali evo, 
koliku plaću obećava isti Hrist Gospodin svijem 

onima, kojima je stradati imena njegova radi: 
»Blago onima — kaže Spasitelj u evangjelju (Mat. 
5, 11. 12) — koji progonstvo trpe radi pravde ; jer 
je njihovo kraljevstvo nebesko. Blago vama, kad 
vas usproklinju i usprogone i reku na vas sve zlo 
. lažući zbog mene, Veselite se i radujte se; jer je 
plaća vaša velika na nebesima“. 

Ti, ljubazni kršćanine, valja da ne ćeš imati ono- 
liko trpjeti zbog Hrista, koliko je trpio sv. Atana- 
sije; ali ako ljubiš Hrista, trpjet ćeš svakako zbog 
njega, ma to i vrlo neznatno bilo prema trpljenju 
Atanasijevu, jer je istinita riječ sv. Pavla apostola 
(Tim. IL 3, 12): ,Svi koji pobožno hoće da žive 
u Hristu Isusu, trpjet će progonstvo“. Ako na pri- 
liku braniš vjerske i crkvene stvari, kad im se 
drugi podsmijevaju; ako se brojiš megju gospodu 
ili barem megju gragjane a ti se ipak Bogu po- 
moliš prije i poslije jela, otkriješ se pred raspelom, 
pozdraviš bližnjega kršćanskim pozdravom: Hvaljen 
Isus Hrist, mnogi će ti se rugati, da si nedotupavan 
ili da si licemjer. Ako se kloniš igre; ako se ne 
smiješ nečistim dosjetkama i pjesmama; ako na- 
suprot radije ideš u crkvu ne samo u nedjelje i 
blagdane nego po mogućnosti i u djelatnike; ako 
češće primaš svete sakramente, i uopće ako vjeru 
ili dužnosti njene ne držiš za šalu nego za stvar vrlo 
ozbiljsku, svijet će ti kazati, da si bogomoljac, po- 
božnjak, lunjalo. Gle, to su sve sitnine _ prema 
onomu, što je sv. Atanasije stradao Hrista radi. 
Ako li bi te i sime ove sitnine uplašile ter bi 
odustao od dobra, onda bi te teško mogli više 
držati za kršćanina; pače treba za veliku čast i za 
veliku dobit da držiš, kad ti Bog zgodu daje, da 
njega radi pretrpiš rug, potvoru, progonstvo ili 


Našašće svetoga križa. 175 


kakvu god štetu. Bog dajući ti zgodu za takovo 
trpljenje daje ti lijepu priliku, da okaješ manje 
pogreške svoje, veće zasluge da stečeš za nebo i 
da se izvještiš u strpljivosti i bogodavnoj poslu- 
šnosti; po takovu trpljenju budeš takogjer pažljiviji, 
da se u dobru ne poneseš. Bog hoće dakle svijem 
nevoljama i progonstvima, koja trpiš, tek da po-: 
stigne veću slavu imenu svojemu i vječno spa- 
senje tvoje; zato i veli: ,Veselite se i radujte se, 
jer je plaća vaša velika na nebesima!“ 


Pomolimo se. 


Usliši, molimo Gospodine, prošnje, koje donosimo o svetko- 


> vini blaženoga Atanasija ispovjednika tvojega i biskupa; i koji ti 


je vrijedan bio dostojno služiti, njegovim odvjetnim zaslugama od 
Sviju nas odriješi grijčha. Po Hristu Gospodinu našem. Amen. 

Našašće svetoga križa, 


ad je car Konstantin Veliki godine 312. 
znakom svetoga križa pobijedio suparnika 
š svojega cara Maksencija pa potom prvi od 

Rimskih careva postao kršćanin, odluči zahvalnost 

svoju i štovanje svetomu križu pokazati i djelom, 

namisli naime na onom mjestu, na kojem je Isus 
smrću svojom svijem ljudima stekao spasenje, sa- 
graditi veličanstvenu crkvu. I majka Konstantinova 

sv. Helena (Jelena) imala je istu pobožnu misao, i 

premda je starici majci carevoj bilo već osamdeset 

godina, zaputi godine 326. u daleku Svetu Zemlju, 

da na grobu Spasiteljevu učini pobožnost svoju i 

da se postara za gragjenje crkve. Onda živo zaželi, 

da nagje i sveti križ, na kojem je Hrist za nas 
umro. Ali pogani iz mržnje na Hrista i na kršćane 
bjehu navrli, da zatru svaki spomen i svaki trag 
svetomu grobu; zasuli bjehu sveto mjesto kamenjem 
i zemljom i sagradili na njemu hram nečistoj božici 
Veneri. No sv. Helena ne žacnu se od sviju ovih 
smetnji, nego poruši hram krive božice, ispre- 
kopava zemlju, pa nagje grobnicu, u koju bješe 
položeno presveto tijelo, i ondje blizu u posebnoj 
jami tri drvena križa i tri čavla, kojima su bile 
Spasitelju ruke i noge pribite, zajedno daščicu 


s natpisom no otkinutu od križnoga stabla. Premda 
se tako znalo, da je jedan od tri križa križ Hristov, ' 


nije se opet moglo znati, koji je Hristov, kad je 


otkinut bio natpis, po kojem jedinom moglo bi se. 


to saznati. Tako se sveta radost Helenina smuti; 
no u toj smutnji pomože joj bogodušni biskup Je- 
rusalemski sv. Makarije. Ovaj se pouzdano pomoli 
Bogu za pomoć, a za molitve nađahne ga duh Božji, 
neka sva tri križa primakne ženi nekakvoj; koja 
je teško bolovala pače bila već na umoru. U na- 
zočnosti dakle carice Helene i silnoga naroda do- 
takne sv. Makarije onu ženu jednim križem, dotakne 
drugim, ali ništa ne koristi; no kad primakne treći 
križ, žena odmah ozdravi, Tako je sam Bog čudom 
pokazao, koji je križ pravi. Sv. Helena (u našem 
narodu po našašću križa Križarica prozvana) silno 
obradovana čudesnim ovim dogagjajem, sagradi 
divnu crkvu na onom mjestu, na kojem se našao 
sveti križ, i u crkvi ostavi dijel sv. križa a dijel 


odnese sinu caru Konstantinu, koji ga pohrani u 


Rimu u crkvi od sv. križa Jerusalemskoga ime- 
novanoj. Sv. Helena donese Konstantinu i čavle, 
kojima je presveto tijelo Hristovo bilo pribito; 


' 

Konstantin pak izda zakon, da se ne može nitko 
više pedepsati (kaštigovati) smrću na križu. Tako 
stvar koja je bila otprije na sramotu i porugu, 
poče od onda biti na čast i slavu. 

Spomen čudesnoga našašća svetoga križa sve- 
tkuje se sada još samo u crkvama pobožnošću cr- 
kvenom, a jošte prije sto godina bio je danas pravi 
praznik kao na primjer Petrovo. Od sv. križa ot- 
kidale bi se čestice (komadići) te raspošiljale po 
svijetu crkvama i znamenitim bogoljubnim osobama 
na poklon. Tako imaju i.u prvostolnoj crkvi sv. 
Stefana kralja u Zagrebu dvije takove čestice, koje 
'je, kažu, oko godine 1131. iz Jerusalema u Zagreb 
donio Macelin, postavši od kanonika Jerusalemskoga 
biskup Zagrebački, 


Ed s E 


Kako je na brdu Kalvariji Sin Božji Gospodin 
naš Isus Hrist bio podignut na križu, od onda 
može se i dušno spasenje svakomu čovjeku i blago- 
stojanje narodima i svemu ljudskomu rodu- nadati 
samo pod sjenom svetoga križa. 

S križa Hristova dobijali su apostoli i glasnici 
vjere jačinu, da zakon Židovski, mudrost Grčku i 
silu Rimsku skuče pod poniznost evangjelja; s križa 
Hristova crpali su mučenici slobodu, da s veseljem 
dočekaju sve muke i groze smrtne; s križa Hristova 
primali su ispovjednici svjetlost, postojanstvo i 
vjernost svoju u zvanju; s križa Hristova snimale 
su svete žene i djevice ljubav, što sve pregorijeva, 
i čistoću neokaljanu. Križ je Gospodnji izvor svakoga 
blagoslova i svake svetosti, svakoga pokoja i svake 
jakosti, svakoga nadanja i svakoga spasenja. Dvoje 
vjerenika hoće pred oltarom Gospodnjim da se u 

ljubavi i vjernosti ujedine za sav vijek svoj: znakom 
svetoga križa budu blagosloveni i pod obranu 
milosti Božje postavljeni. Djetence istom rogjeno 
znamenuju križem, izjavljuju ga svojinom Hristovom 
i molitvom preporučuju pažnji i skrbi njegovoj. 
Mlada kršćanina posvećuju svetim mazanjem i kri- 
žanjem za službu Gospodnju i potvrgjuju za život 
kršćanski. Grešniku pokorniku križ je znak i zalog 
oproštenja; bolesniku i samrtniku znak je utjehe i 
nade u blaženu besmrtnost. Još i mrtva prati križ 
na vječno počivalište i stoji mu na grobu kao straža 
i obrana. Križ Hristov nam je knjiga mudrosti i 
blaženstva. On nam objašnjuje otajstvo mira i 
ljubavi: djetinja poslušnost k Ocu gore na nebesima 
i bratska pažnja k ljudima ovdje na zemlji da je 
sva sreća, čestitost, čast i dostojanstvo življenja 
našega. Uči nas strpljivosti i daje utjehu u duhovnim 
i tjelesnim nevoljama, da ne klonemo duhom i ne 
propadamo u očajavanju (zdvajanju); uzdišemo li u 
bolu i jadu, žalostimo se radi učinjene nam uvrede 
i sramote, zabrinuti smo zbog neimaštine i zbog ne- 
daće u poslovanju i prometanju, tugujemo sa unu- 
trašnje praznine i pohare: sve je to Raspeti na 
križu pretrpio i preobladao, i on hoće i može 
i jad naš da zavarči i srce naše da utješi i dušu 
našu da potkrijepi; i pokazuje nam način, kako 
ćemo u borbi na posljetku preobladati: upirući oči 
u nebo k Ocu, koji djece svoje ne će nikad u ne- 
volji posve ostaviti. 

I sav ljudski rod može u svakom dobru na- 
predovati samo pod sjenom časnoga križa. Od 
osamnaest stoljeća križ je temelj svjema uljugjenim 
državama, vrelo svjema slavnim i blagoslovenim 
dogagjajima: na ovome svijetu grešnom sjaje se na- 
rodima kao znak kreposti, na ovome svijetu ropskom 

zastava je slobode, na ovome svijetu lažnom slika 
je vjernosti, pečat ugovorima; on je lik pravednosti 
i blagosti zakonu, posveta znanosti i preobraženje 
umjetnosti. : 

Bio nam dakle križ Hristov u tami života 
ovoga svjetlost, u pogibli utočište, u tjeskobi 
hrabrost, u borbi zastava i znak pobjede naše — 
vazda u životu i u smrti ljubav naša i nada naša! 
Ugledajmo se u tome na pretke naše; oni su sav 
rad svoj i sav život svoj osvećali i blagosivljali 
svetim križem: njime bi se znamenovali u jutru 
kod ustajanja i u večer kod lijeganja, kod izlaženja 
iz kuće i kod ulaženja u kuću, kod jedenja i pijenja, 
kod poslovanja i trgovanja, kod uživanja i umiranja. 
Povođimo se i mi za tim bogoljubnim običajem; 
donijet će nam u svemu blagoslov i napredak, 


Pomolimo se. 

Bože, koji si u predičnom našašću spasonosnoga križa po- 
digao čudesa muke svoje, dopusti, da cijenom životnoga drijeva 
postignemo potpomoći vječnoga života. Koji živiš i kraljuješ u vijeke 
vijeka. Amen. 


L02- 


4. dan svibnja. 
Sveti Florijan. 


mski car Dioklecijan odluči pod konac 
vladanja svojega zatrti kršćansku vjeru. 
Najprije zapovjedi, da se svi carski slu- 
žbenici i vojnici, koji su kršćani a ustručavali bi se 
žrtvovati bogovima, otpuste iz službe i vojske; a 
napokon naredi, da se ubiju svi, koji ne bi hotjeli 
štovati bogova. 


i 

U ono vrijeme bijaše u taboru Rimskoga cara 
u Laureaku (u sadašnjem Lorchu u Gornjoj Austriji) 
mnogo vojnika kršćana, megju njima vojvoda 
Florijan. Kad vojnici kršćani po zapovijedi ca- 
revoj nijesu hotjeli žrtvovati bogovima, bjehu ot- 
pušteni iz vojske i službe; a kad je došao drugi 
nalog carev, da se naime svi pobiju, koji ne bi 
hotjeli da se klanjaju bogovima, mnogi kršćani 
bojeći se muka i smrti pobjegoše u gore i u pe- 
ćine, no gdjekoje pogani pohvataše i u tamnice 
pobacaše, da ih glagju, žegjom i drugim mukama 
prinude na štovanje idola (krivih bogova). U to 
strahotno doba podiže Bog kršćanskoga junaka 
Florijana, da pregnućem njegovim ohrabri i ostale 
kršćane na jakost u podnošenju muka za Hrista. 
Florijan nije bio više u Laureaku, kad je stigao 
nalog carev; no čim začuje, kako se kršćani hvataju 
i zatvoraju, gonjen duhom Božjim pogje odmah 
onamo, da i sam strada za Hrista i braću svoju 
oslobodi (ohrabri). Na putu u Laureak susrete 
vojnike, koji su upravo pošli hvatati kršćane po 
naredbi carskoga namjesnika Akvilina, pa doznavši 
od njih; za čim idu, reče im: ,Šta druge tražite? 
Evo mene, ja sam kršćanin“. Onda ga vojnici uhvate 
i odvedu pred namjesnika Akvilina, koji ga na- 
govara, da žrtvuje bogovima, jer će ga drukčije 
morati po zapovijedi carskoj pedepsati; ali Florijan 
odrešito reče: ,Gospodine Bože moj, u tebe sam 
se uzdao, i tebe se odreći ne mogu; nego za tebe 
vojujem i tebi prinosim žrtvu hvale. Tvoja desnica 
neka me brani, jer je tvoje ime blagosloveno na 
nebu i zemlji. Gospodine, daj mi jačinu, da trpim, 
i primi me megju svete borioce svoje, koji su prije 


mene ispovijedali sveto ime tvoje“. Namjesnik 


nm 

Akvilin čuvši ovo podsmjehnu mu se i reče: »A 
šta to luduješ te prezireš zapovijedi carske?“ Sv. 
Florijan odgovori: ,Ja sam bivši vojnik tajno 
štovao Boga mojega, oda šta me nije mogao od- 
vratiti gjavol. Sada pak ti imaš vlast nad tijelom 
mojim, ali ne možeš dirati u dušu moju. Zapovijedi 
se tvojoj inače pokoravam, kako dolikuje vojniku; 
no na to me ne će nitko moći nagovoriti, da 
žrtvujem idolima, jer se ja ne klanjam tim ništavi- 
lima“. Ovim odgovorom razjareni namjesnik dade 
sv. Florijana svući i grozno izbiti i pleći mu oštrim 
gvožgjem raščenuti. Usred tih muka pokazivao je 
sv. mučenik veselo lice i sve jednako slavio Boga 
i izjavljivao, da je kršćanin. Qu 
Tada namjesnik Akvilin videći da mu je sav 
trud uzalud, izreče osudu, neka vojnici Florijana 
odveću k potoku Ennsu, koji teče kraj Lorcha, i 
s mosta bace u vodu. Blaženi Florijan s veseljem 
sluša osudu i radosno pogje, kao da se ide kupati. 
Kad su došli na mjesto, objesiše mu kamen o vratu. * 
On pak prosi vojnike, da mu dopuste pomoliti se 
Bogu. Stojeći dakle prema istoku i pruživši ruke 
reče: ,Gospodine Isuse Hriste, primi dušu moju“. 
Onda kleknuvši dugo se još moli, jer su se vojnici 
Žžacali, da u nj diraju. Došavši pak mladić jedan, 
bijesan i okrutan, reče vojnicima: ,Šta stojite i ne 
vršite naloga namjesnikova?“ I ovo rekavši sune 
sam mučenika s mosta u potok, i u onaj par mladić 
oslijepi. To se dogodi dne 4. svibnja godine 304. 
A potok primi mučenika Hristova, i voda va- 
lovita iznese tijelo njegovo na uzvišenije mjesto. 
Onda po milosti Božjoj doleti orao i krilima svojim 
Zakrili tijelo. Potom se blaženi Florijan javi po- 
božnoj ženi Valeriji, koja nagje tijelo mučenikovo 

i dostojno sahrani. Na mjestu onom gdje je sv. 
Florijan bio sahranjen, poslije bi sagragjena crkva 
a kasnije i veličanstven monastir, koji još i sada 
stoji. 

Sv. Florijana slikuju kao vojnika, koji na go- 
ruću kuću izlijeva vrč vode, i katolici ga općenito 
poštuju kao pomoćnika od požara. Tomu je dalji 
razlog po svoj prilici u tom, što je sv. Florijan u 
vodi našao mučeničku smrt, a bližnji je razlog 
priča, da je jedan ugljar pao u goruću ugljaru, pa 
dozvavši u pomoć sv. Florijana iz nje izišao ne- 
ozlijegjen. No bio koji mu drago razlog tomu, što 
kršćanski puk štuje sv. Florijana kao zagovornika 
i pomoćnika od požara, istina je, da su njegovu 
pomoć već premnogi doživjeli, koji su u nevolji od 
ognja s pouzdanjem k njemu pribjegli. 


EJ 
ša i: 


Radost, koju je sv. Florijan usred najvećih 
muka osjećao, kao i mnogi drugi sveti mučenici, 
radost je u Duhu svetom. Nitko koji nije življenjem 
istinito bogoljubnim dotle dospio, da okusi sladost 
ljubavi Božje, ne može se stanovito nadati dobru, 
što je Bog obećao onima, koji ga ljube; a dotle 
se dospije samo mnogim borbama i pobjedama i 
velikom čistoćom srca. Takovu pobjeditelju ulije 
se u srce prava ljubav, njemu se otvore skrovite 
tajne blažene vječnosti, koje ga neizmjernošću 
svojom tako zanesu, da ne osjeća ništa svjetovno. 
Jedan tren takova zanosa stostruko naknagjava 
mnogogodišnje borbe, muke i trude, divno okre- 
pljuje dušu, i napunja je tolike svjetlosti, da se sjaje 
kao lice Mojsijevo, kad mu je Gospodin govorio, 
Duša takova potpuno razumije one riječi psalma 


> 

(35, 9. 10): ,Opijaju se od izobilja doma tvojega; 


.iiz potoka sladosti tvoje napajaš ih. Jer je u tebe 


izvor životu, i svjetlošću tvojom vidimo svjetlost“. 

Nitko ne zna, šta je radost u Duhu svetom, 
koji nije sam okusio okusak od onoga blaženstva, 
što na drugome svijetu čeka bogoljupca. Ako i 
jesu takova trenuća rijetka i kratka, ali je posljedak 
njihov silan i dugovit; pa ako čekanje pobožnika 
i žalosti, ipak ga nadanje raduje i bez prekida 
k nebu podiže čeznuće njegovo. Koga svjetlost ta- 
kova rasvijetli, on prezire svijet, i podsmijeva se 
mudarcima, koji nastoje uvjeriti ga, da su borbe i 
nade njegove puste ludorije i da su uživanja na 
ovom svijetu jedino pravo dobro. Jer on bjelodano 
vidi, kako se jako varaju; on zna iz života, da je 
upravo protivno istina, ter je čvrsto i stanovito 
utemeljen u Gospodinu. 


Pomolimo se. 
Udijeli, molimo, svemogući Bože: koji blaženoga Florijana 
mučenika tvojega rogjenje poštujemo, da se njegovim zagovorom u 
ljubavi tvojega imena učvrstimo. Po Hristu Gospodinu našem. Amen. 

Sveti Pije Peti. 


Zlanašnji svetitelj zvao se po krsnom imenu 
A i prezimenu Mihael Ghislieri, a rodio se 
ši dne 17. siječnja 1504. u Bosku blizu Ales- 
aođrije u Italiji od oca Pavla i majke Domine, 
koji su bili od čuvena roda ali nijesu bili mnogo 
imućni, pa zato su bili nakanili sina Mihaela dati 
u zanat. No kako je bio od naravi dobre pameti 

i oštra uma, a od roditelja bogoljubno odgojen, 
nabavi kao samouk dosta znanja pa u petnaestoj 
godini vijeka svojega stupi u red dominikanski. 
Premda jošte mlad pokazivao je uzoritu pobožnost 
udruženu s preponiznom poslušnosti. Osim onoga 
što je po pravilima reda bio dužan izvršivati, jošte 
je sam dragovoljno mnogo činio bdeći noću, trapeći 
tijelo i vršeći izvanredne pobožnosti. Pred presvetim 
oltarskim sakramentom na stubama žrtvenika po- 
sveti srce svoje Otkupitelju i izmoli potrebne mi- 
losti, da ispuni učinjena obećanja. Velikom marlji- 
vošću je proučavao nauke mudroslovne i bogoslovne, 
te postavši svećenik potom šestnaest godina bio 
učitelj istih nauka. Na mnogim je mjestima pro- 
povijedao na preveliku duševnu korist slušača. 
Zatim je kao istraživač (inquisitor) krivovjerničke 
opačine mnoge gradove očuvao i očistio od nove 
krive vjere, pa mu zato dosta često radilo o 
glavi. Papa Pavao Četvrti imenova ga godine 
1556. biskupom a godinu dana kasnije stožernikom 
i općenitim istraživačem. Ove službe opremao je 
svetac za istoga pape Pavla Četvrtoga i njegova 
nasljednika Pija Četvrtoga s prevelikom trudbom 
i svijesnošću a opet s tolikom otvorenošću i iskre- 
nošću, da su ga neki opomenuli, neka se pazi, jer 
bi ga papa mogao zatvoriti u kulu Hadrijanovu. 


A on će njima: ,Meni će svagda biti prosto, da 


se vratim u red svoj, kada god ne bih mogao ovdje 
opstati radi svjedočenja istine“. sl 

Po smrti pape Pija Četvrtoga godine 1565. 
bude najviše nastojanjem stožernika sv. Karla Bor- 
romea papom izabran današnji svetitelj, koji kao 
papa nadjene sebi ime Pije Peti. No on je kod 
Rimljana bio već poznat kao oštar čovjek, pa zato 

kad -su čuli za njegov izbor, zavlada megju njima 
strah i žalost. Doznavši za to Pije reče ,Uzdam se. 
u Boga, da ću njegovom pomoći tako raditi, te će 
ljudi veću i dužu žalost osjetiti zbog smrti moje, 
nego što su osjetili radi izbora mojega k ovomu 
dostojanstvu“. Odmah u početak vladanja pokaza 
novi papa mudri i čvrsti duh svoj. Bijaše naime 
od vajkada običaj, da se na dan krunisanja svakoga 
novoga pape megju skupljenu svjetinu baca novaca; 
ali pri tom bi se dogagjale mnoge nepodopštine, pače 
bi mnogi ljudi bili pozlijedjeni ili pogaženi; preko 
toga bi se. istoga dana za tisuću žućaka prigotovila 
velika gozba na čast stožernicima i poslanicima 
tugjih vladalaca. Ni jedno ni drugo ne učini Pije, 
nego tako uštegjeni novac porazdijeli siromašnim 
obiteljima, ubožnicama, bolnicama i monastirima. 
Prvi je bio posao novomu papi sakupiti oko 
sebe sve službenike dvora papinskoga te ih nago- 
voriti na vršenje kreposti i svakomu propisati, šta 
ima raditi; izjavi svjema, da ne će u dvoru svojem 
nikoga trpjeti, koji ne bi bio priznate vrline i va- 
ljana života, zato neka svaki nastoji oko kreposti 
kršćanske, vjere i pobožnosti; na dom papinski 
neka se može ugledati svaki kršćanski dom. Sto- 
žernicima preporuči sveto življenje; sucima brigu 
za udovice, sirote i uboge a pravednost k svjema. 
Budući da je u samom Rimu bilo dosta žena ne- 
srećnica, koje su živjele od sramotovanja, zapovjedi 
papa, da se takve ženske istjeraju iz Rima i iz pa- 
pinske države. Kad su se pak toj zapovijedi suprotile 
svjetovne oblasti, jer će tim država kvarovati, za- 
prijeti papa, ako one ženske ne otigju iz Rima, da 
će on sa svim dvorom svojim otići i drugdje tražiti 
prestolnicu. Ova je prijetnja pomogla. Odredi jošte, 

da se uskrati kršćanski pogreb onomu ženskinju, 
koje bi u onakovu opaku življenju a bez svetih sa- 
kramenata preminulo s ovoga svijeta. I drukčije za- 
vede Pije oštriji red u Rimu: zabrani kartanje i pi- 
jančovanje u krčmama i odviše skupocjeno žensko 
nošenje i često gošćenje. On volje, da se umanje do- 
hoci državni, nego da se raskalašno živi. Nasuprot 
ukide sv. Pije u državi svojoj gdjekoje poreze i 
daće ili ih barem umanji; postara se, da se parnice 
dugo ne zavlače, i uopće htjede, da se svaka zna- 
tnija stvar i dogagjaj njemu dade na znanje. 

Sveti crkveni sabor Tridentinski stvori mnogo 
mudrih, vrlo potrebnih i korisnih odluka, da se 
uklone mnoge nepodopštine a oživi opet pravi kr- 
šćanski život megju narodima. Ali je trebalo čvrste 
ruke, koja će one odluke privesti u djelo. A takovu 
je ruku imao sv. Pije Peti. On iznova uredi misnu 
knjigu i časoslov (svećeničku molitvenicu), i dade 
po vrsnim učenjacima sastaviti Rimski katehisam 
i u razne jezike prevesti. Dalje zabrani, kako bi se 
otklonila svaka nepodopština i smutnja pri službi 
Božjoj, šaptanje i prosjačenje u crkvi i pazarivanje 
u nedjelje i praznike. Razasla na sve strane svijeta 
katoličkoga opomene i pozive, da se osnuju škole, 
u kojima će se omladina učiti nauku kršćanskomu 
i životu kreposnu. Preporuči iznova bogoljubnim 
kršćanima pobožnost sv. krunice od sv. Dominika 
započetu. Trsi se, da se oštro _ održi naredba, da 
župnici budu uvijek u mjestu svoje župe, da sve- 
ćenici ne polaze igara ni glumionica ni krčama, 
da se ne bave kartanjem, da ne nutkaju nikoga 
pilom niti pozvani idu na piće, nego da žive tri- 
jezno, čedno i čisto po nauku apostolskom. Isto 

tako izda više naredaba, da u kloštrima zavlada 
opet bolji red i poslušnost. 

U ono doba toliko je bilo razbojnika po Italiji, 
da nije nitko mogao bez straha putovati. Pije pro- 
glasi oštre zakone suprot razbojnicima i jatacima 
njihovim, i odredi, da one općine ili gospoštine, u 
kojih okolišu bude tko opljačkan, imađu naknaditi 
počinjenu štetu, samo da budu pažljivije na lupeže, 
ako bi se kod njih pojavili. Papa takogjer vruće 
moli obližnje vladaoce, da imaju na moru oboružane 
brodove, koji će paziti na gusare (morske haramije), 
a sam sagradi na morskim obalama kule za obranu 
i utok primorcima, kad bi gusari na njih navalili, 
Tako papa povrati napokon zemlji mir. Još se on 
postara za one, kojima bi se brod razbio na 
moru, da naime nije smjeti od razbijena broda ništa 
oteti pod najveće kazni, pače da valja nesretnike 
od takova broda kršćanski potpomoći. Naredi dalje, 
ako tko od Turčina kupi ili mu otme roba kršća- 
nina, da ga ima odmah pustiti na slobodu. Ukide 
takodjer nečovječne borbe s bikovima i sa zvjero- 
vima, kod kojih bi se ljudi osakatili ili ozlijedili, 
pače bi kadšto i poginuli. Zabrani liječnicima po- 
laziti bolesnike, koji tri puta opomenuti ne bi se 
hotjeli ispovjediti. Umjetnike i prometnike  po- 
datljivo pomaga; da u Rimu zametne vunarstvo, 
izda mnogo tisuća cekina; i za ratarstvo se pobrinu. 
Oštre kazni odredi za sve one, koji bi dugove 1la- 
koumno pravili ili inače svijet varali. Židove za 
koje je papa znao, kako su pogibljivi narodima 
kršćanskim i kako vazda šire opaka mnijenja, pro- 
tjera iz sve države papinske, dopustivši im zaklone 
samo u Rimu i Ankoni. Na posljetku, kaže pisac 
žića Pijeva, toliko ima toga, što je sveti papa 

učinio, da ukloni nepodobe a zasnuje svagdje dobre 
uredbe, te bi se o tom čitava knjiga mogla napisati. 
Ali se sv. Pije Peti nije brinuo samo za blago- 
stojanje države svoje, nego se skrb njegova razpro- 
stranjavala na sav svijet. Na sve strane svijeta 
rasposla vjesnike sv. evangjelja, da pogane obraćaju 
k vjeri Isusovoj. Mnogo se trudi, kako će savjetom 
i opomenom privoliti katoličke vladaoce, da se slože 
i opru širenju nove luteranske vjere i drugih krivih 
nauka. Osobito se pak stara, kako bi se odoljelo 
glavnomu neprijatelju kršćanstva, Turčinu, čija je 
sila upravo onda najviše narasla. Puno se trsi, da 
složi one dvije oblasti kršćanske, koje su tada je- 
dine mogle na moru Turčinu odolijevati, a to su 
bile Mletačka i Španjolska. Nego i k drugim vla- 
daocima posla papa poklisare, da priskoče u pomoć 
na Turčina, tako naročito otidoše poslanici njegovi 
k cesaru Njemačkomu, ka kraljevima Poljskomu i 
Francuskomu i ka knezovima Talijanskim; pače 
naloži poslaniku svojemu u Poljskoj, neka ide j 
k velikomu knezu Moskovskomu, da ga pozove u 
zajednički kršćanski rat na nekrst; ali poslanika 
odvrati od toga Nijemac Alberto. Napokon se kr- 
šćanski vladaoci složiše i brodove poslaše na Turke. 
Papa odredi megjuto post i javne molitve za po- 
bjedđu, i sam kao nekad Mojsije podignutih k nebu 
ruku moli od Boga blagoslov oružju kršćanskomu. 
I nuto, kršćani imajući mnogo manje lagja i ratnika 
sjajno nadvladaše silesiju Tursku kod Lepanta dne 
7. listopada 1571. U isti onaj čas kad se ova slavna 
pobjeda dogodila, dozna za nju sv. Pije po unu- 
trašnjem nadahu te zahvali Bogu velikomu. 
Premda je pak sv. Pije toliko briga imao za 
državu i Crkvu, nije zaboravljao za sebe, za dušno 

spasenje svoje, nego se vladao uz to po riječima 
apostolovim (Kor. I. 9, 27): ,Trapim tijelo svoje i 
robim, da ne budem, pošto drugima propovijedah, 
sam kako zabačen“. Svaki dan je čitao sv. misu, 
ili je, spriječen bolešću, barem bio pri njoj nazočan. 
Sve misli smjerale su mu u Boga; osobito je pak 
često razmišljao o muci Hristovoj, zato je i imao 
pred sobom sve jednako lik propetoga Otkupitelja 
s natpisom (Gal. 6, 14): ,Ja ne ću nikako čim drugim 
da se hvalim osim križem Gospodina našega Isusa 
Hrista“. Odatle postao običaj, da sv. Pija Petoga 
slikuju s raspelom pred očima. Vrlo je pomnjiv bio 
u moljenju; svećeničke molitve svoje svršio bi već 
prije zore, a kod samoga moljenja tako bi se za- 
vezao u pobožne misli, da bi ga morali drmati za 
odjeću, dok bi ga k sebi dozvali. Pobožnost Pijeva 
bila je toliko čuvena, da je sam Turski car Su- 
lejman Veliki, podsjedajući slavnoga Hrvatskoga 
bana Nikolu Zrinskoga u Sigetu gradu, izjavio, & 
se ne boji toliko oružja kršćanskoga i nebrojenih 
četa koliko strelica od Pijeve neprekidne molitve. 
Svaki večer skupio bi Pije oko sebe svu družinu 
dvorsku, pa onda s njima izmolio molitve večernje 
i litanije. Premda onolikim poslovima zabavljen 
nikad nije dana propustio, da ne bi izmolio krunicu 
na čast preblaženoj Djevi Bogorodici. Sv. Pije sam 
bi češće rekao, da mu je jako potrebna pomoć 
Svete molitve, ako hoće da valjano nosi nametnuti 
teret. Korizmene i druge poste, premda star i slab 
i od mnogoga rada satrt, sasvim je cjelovito postio, 
pače se po četiri dana u nedelji cijelu godinu uz- 
državao od mesa; kad su mu jednom u bolesti pod- 
metnuli mesa, ne htjede ga okusiti veleći, zašto da 
za dva kratka dana ovoga života odustane od na- 

vade, koje se drži već šezdeset godina. A. dok je 
bio i pri kratku objedu, dao je sebi čitati iz po 
božnih knjiga, da mu se uz okrepu tijela okrijepi 
i duša, U advenat i korizmu govorile su se u pa- 
lači njegovoj propovijedi, kod kojih je svagda bio 
nazočan. Za siromahe bio je sv. papa toliko za- 
brinut, da je njihova imena popisao u knjižicu, kako 
ne bi kod dijeljenja milostinje kojega zaboravio; i 
vazda je uza se nosio pun tobolac, ako bi se na- 
mjerio na uboga, da ga može nadijeliti. Premda je 
drukčije oštro iskao, da svatko živi po zakonu 
Božjem, ipak mu je ponošenje bilo izvanredno blago 
i krotko ali opet tako, da nije dostojanstva svoga 
poništio. Svakomu je bio dobar i udvoran, navlastito 
ljudima prostijega staleža, koje bi slušao, dok god 
bi mu htjeli što kazivati. Kada pak ne bi mogao 
pomoći, ražalilo bi mu se radi tugjega jada. A Pi- 
jeva ljubaznost k drugima to je dostojnija pohvale, 
što je on od naravi bio srditko; ali je naravnu 
srditost tako lijepo sve pomalo savladao, da bi 
onima učinio kakvu god ljubav, koji bi ga podražili 
na srdnju. Laskanje mu bilo tako odurno, da mu 
se nitko nije usudio laskati ni u šali ni u zbilji. 
Pa kad su mu jednom rogjaka preporučivali za 
službu, ,dobar je on istina — odgovori — ali mi 
nije nikada prigovorio“. Pavla Ghislierija, unuka 
od svojega brata, iskupi iz Turskoga ropstva i po- 
stavi, budući bio hrabar vojnik, nad stražom svojom; 
ali mladić jednom nešto skrivi, pa krivnju htjede 
jošte lažju zabašuriti; a papa ga zato liši službe i 
otpravi za uvijek. iz Rima. Pije je bio u svemu 
istinit i nije nikad ništa lažno obećao pače nije ni 
dopustio, da bude iz prijevare uhvaćen nekaki zlo- 
oglasni harambaša. Budući srcem ponizan klonio?se 

koliko je mogao po visokom svojem dostojanstvu, 
svake izvanje gizde; tako na priliku kad je postao 
papa, nije dao načiniti sebi novih haljina, nego je 
upotrebljavao odijelo od pretka svojega, pokojnoga 
pape. I sobe u kojima je prebivao, bile su posve 
prosto uregjene. Svake godine bi sv. Pije na veliki 
četvrtak trinaestorici siromaha prao noge, kao i 
druge pape, no on bi im noge još i cjelivao, pače 
je jedan put poljubio i boljeticu, koju je na nozi 
imao jedan siromah. 

Premda je sve življenje Pijevo bilo neprekidno 
pripravljanje za blaženu smrt, ipak se je, osjetivši 
da mu se približava samrtni čas, još napose za nju 
spremao s velikom pomnjom. Pohodi ponajviše pješice 
sedam glavnih crkava Rimskih, na veliki četvrtak 


oprosti se u propovijedi s vjernima, i okrijepljen 


poputninom nebeskom blaženo preminu u Gospodinu 
dne 1. svibnja 1572. 


* 


# 


Sveti Pije imao je mnogo posla i velikih briga 
za vrlo znamenite stvari; a ovakovo je življenje 
mnogo pogibeljno za spasenje duše svoje. Tko ima 
teških a znatnih poslova opremati, naprti se velikom 
odgovornošću, ako prave ne pogodi; osim toga tko 
puno misli o poslovima ovoga svijeta, tko se puno 
za njih stara, tko se puno promeće, takav lako za- 
boravlja za spasenje svoje. To se prečesto vidi kod 
ljudi, kojima se je brinuti za veliko kućanstvo — 
sebe redovno zaboravljaju; brige za ovaj svijet za- 
guše u njima sjeme riječi Božje, i ne donesu roda. 
Sv. Pije neka bude živ primjer svijem poslenim 
ljudima, kako je moći i kako treba uz najsilnije 
poslove ozbiljski starati se za dušu svoju, kako je 

i uz to moći postati i ostati svetac. Njemu naime 
nije bilo dosta, kako smo vidjeli, što se neprestance 
trsi oko napretka Crkve Božje, nego je još i tijelo 
svoje trapio i robio po naputku sv. Pavla, da ne 
bude sam odbačen, dok drugima pokazuje put u 
blaženstvo vječno. Pače je sv. Pije i svjetovne posle 
i brige upotrebio za vječno spasenje svoje po- 
činjući ih i opremajući iz ljubavi Božje i na slavu 
Božju. Ti, dragi kršćanine, nemaš za cijelo onoliko 
briga i posala, koliko je imao sv. Pije; neka dakle 
skrbi i poslovi ni u tebe ne zaguše sjemena riječi 
Božje; pače same te poslove obrati u zaspuge za 
život vječni. Kako to možeš, uči te život Pijev, a 
kaže ti i poslovica, koju je sv. Pije često puta 
rekao i koje se je vazda držao: ,Tko hoće da vlada, 
treba da počne vladati samim sobom“: 


Pomolimo se. 

Bože, koji si za zator neprijatelji Crkve svoje i za pPopravu 
službe Božje dostojao se izabrati blaženoga Pija velikoga svećenika ; 
učini, da budemo branjeni njegovom pomoći i tako prianjali za 
tvoju službu, da savladavši zasjede svih neprijatelja vjekovitomu se 
miru rađujemo, Po Hristu Gospodinu našem, Amen, 

Sveti Ivan Damaštanski. 


aWamasak je glavni grad pokrajine Sirske u 
š| Asiji, što pripada carstvu Turskomu. Pra- 
s=e| davni je to grad: spominje se već u histo- 
riji patrijarha Abrahama, sluga naime njegov Eliezer 
bio je rodom iz Damaska. U Svetom Pismu čitamo 


takogjer, da su Sirci Damaštanski postali sluge 


PJ 


mog zrno 


bj 

Davida kralja plaćajući mu danak. Damasak spo- 
minje se i u historiji sv. Pavla: Savao blizu toga 
grada obasjan svjetlošću s neba obnevidje; i uve- 
doše ga u grad u ulicu Pravu, koja ima još i sad, 
i krstiše ga. Sad ima u Damasku do dvjesta tisuća 
stanovnika, najviše Arapa i Turaka, sve ljutih mu- 
hamedovaca. Prije godine 635. bio je kršćanski 
grad; a kad ga one godine zauzeše muhamedovci 
Arapi, osta muhamedanski sve do danas. Prelijepo 
leži grad: okolina mu je kao zelena bašča zasa- 
gjena narančama, limunima, smokvama, maslinama, 
breskvama i drugim svakovrsnim voćkama, kva- 
šena bistrom vodom dviju potoka, a natkrivena 
divnom modrinom južnoga svoda nebeskoga. 

U ovom gradu rodi se Ivan oko godine 676, 
kad su u njemu Arapi već vladali. Preci njegovi 
ostaše vjerni Hristu uza sve to, što su muhame- 
dovci na kršćane nasilili. Ivanov otac Sergije 
Mansur bio je zbog čestitosti svoje jednako po- 
štovan od muhameđovaca kao od kršćana, pa posta 
doglavni savjetnik kalife (vladaoca) Abdul-Meleka. 
Visoku ovu službu kao i bogatstvo svoje upotre- 
bljavao je Sergije na korist kršćanima, najviše na 
izbavljanje njihovo iz ropstva. Jednom zarobe mu- 
hamedovci mnogo kršćana, pa ih dovedu u Da- 
masak, jedne da prodadu kao blago, a druge da 
pogube; megju ovim potonjima bio je i jedan 
monah iz Kalabrije po imenu Kosma. Bog naredi, 
da se Sergije Mansur upozna: s monahom te mu 
isprosi od kalife život i slobodu. Brzo vidi Sergije, 
kako je Kosma čovjek učen, pa ga privoli, da 
ostane u kući njegovoj i bude gojitelj i učitelj nje- 
govu jedincu Ivanu. Kosma poučava Ivana mnogo 
godina, a ovaj toliko napredova u svakovrsnom 

znanju te napokon učitelj kaza, da ne može ništa 
više učeniku koristiti, jer je učenik učitelja ne 
samo dostigao nego i prestigao: Monah prosi s toga 
ozbiljski Sergija, neka ga pusti, da se može vratiti 
u samoću monastirsku. Sergije premda ne rado 
usliši na posljetku prošnju Kosminu: a sam na- 
skoro zatim umrije. Kalifa je tako zadovoljan bio 
službom pokojnoga Sergija, i sin Sergijev Ivan bio 
već na tako dobru glasu, da je njega na mjesto 
očevo imenovao doglavnim savjetnikom. 

Tako je Ivan onda imao sve, što tko na ovome 
svijetu može samo poželjeti. Nastavao je u veliku 
gradu, u prelijepu kraju, bio bogat, drag vla- 
daocu, štovan i gledan svagdje, imao veliku vlast, 
živio slobodno po svojoj vjeri, i mogao u službi 
svojoj mnogo pomoći kršćanima, braći svojoj. Ali 
sc Ivanu činilo, da će mu biti teško u tom stanju 
ozbiljski starati se za svoje duševno spasenje i 
onako cjelovito Bogu služiti, kako ga je svijest 
nukala, Zato odluči, da će se odreći svijeta i službe 
njegove, i prosi kalifu, da ga pusti. Uzalud se ka- 
lifa trsio nagovoriti Ivana, da ostane i dalje u 
službi; Ivan osta tvrdo kod odluke, razda imovinu 
svoju siromasima, zarobljenicima, slugama svojim, 
rogjacima i crkvama, i otide ubog u Jerusalem. 
Tako je za Hrista ostavio sve zemaljsko. 

Ivan svršivši na svetim mjestima u Jerusalemu 
pobožnost, ode u pustinju u monastir sv. Save. 
Primljen u zadrugu monašku dobi učitelja, koji će 
ga poučavati svetomu življenju, jer i koliko je bio 
Ivan već učen i pobožan, nije ipak bio još po- 
stigao visoku mudrost i krepost sveta čovjeka. 
Učitelj ostario već u borbi i trudbi oko savršenstva 
kršćanskoga, za temelj pouke dade Ivanu ova pra- 

vila: ništa ne raditi po svojoj domisli; muke svoje 
molitvom žrtvovati Bogu; ne misliti o prošlim stva- 
rima; ne ponositi se mnogim znanjem, kao da je 
njime već sve postigao; ne težiti na vigjenja i 
objave tajnih stvari; ne uzdati se u se; ne misliti, 
da bi mogao išta znati, dok je na ovome svijetu, 
ada se ne bi mogao prevariti; nastojati, da pamet 
ne bude rastrkana nego vazda sabrana. Još je ovaj 
nauk dodao učitelj: ,Nikomu da nijesi pisao pisma ; 
naskoj, da svagda mudro šutiš; ne misli, da je dobro 
i o dobrim stvarma govoriti u nevrijeme“. 

Nauka učiteljeva pade na rodno tlo: Ivan 
premda otprije ugledan gospodin, kojemu se poko- 
ravalo mnoštvo ljudi, pokoravao se duhovnomu 


 vogju svome kao dijete. Kad je već mnogo vre- 


mena starac Ivana vježbao u poslušnosti, stade ga 
kušati teškim kušanjem, da vidi, koliko je napre- 
dovao u pokornosti. Jedan put mu zapovjedi, da 
sve košarice, koje su spleli, odnese u Damasak na' 
prodaju, i kaže mu cijenu, za koju će ih prodavati, 
dvojinom veću od običajne. Ivan bez prigovora uze 
košare i pogje s njima u Damasak. U prnje obučen 
stajaše eto na tržištu Damaštanskom čovjek, koji 
je otprije bio ondje jedan od prve gospode, i nu-' 
gjaše košarice na prodaju, no ružen i grgjen od 
svijeh zbog velike cijene, za koju je nudio trg. Na- 
pokon ga pozna jedan bivši njegov sluga, koji je 
megjuto postao ugledan čovjek ; žaleći nekadašnjega 
gospodara svojega a ne pokazujući da ga poznaje, 
kupi od njega sve košare za traženu cijenu. Nad- 
vladavši ovako lijepo oholost i ponos vrati se Ivan 
veseo k učitelju. 

Jedan od susjednih monaha preseli se s ovoga 


svijeta u blaženu vječnost. Brat njegov, veoma ras- 
ka 

tužen, moli Ivana, da mu napiše pjesmu tužbalicu, 
koja će mu ublažiti tugu. Ivan ne će nikako sje- 
ćajući se, kako mu je starac učitelj oštro zabranio 
pisanje. Ali na posljetku ne može odoljeti nepre- 
stanu salijetanju, pa sastavi divnu pjesmu, koju su 
još dvjesta godina poznije pjevala svačija usta. Ali 
kad starac za to dozna, držeći postupak Ivanov za 
prestupak propisa svojih otjera odmah učenika iz 
stana svojega, premda ga je skrušeno prosio za 
oproštenje. Ivanu bilo je tada kao Adamu, kad je 
zbog neposlušnosti bio istjeran iz raja. Jadan i ža- 
lostan obrati se k drugim ocima monastirskim, 
neka oni za nj mole u starca oproštenje. Oni to 
učine; no starac isprva kao da je živac kamen, ni 
čuti, tek kad ga mnogo i dugo prose, neka 
učeniku svojemu dade radije tešku pokoru, mjesto 
da ga otjera, zakaže pokoru, za koju bi svatko 
mislio, da će je teško htjeti izvršiti čovjek onako 
učen i nekad onako ugledan, kako je bio Ivan. 
Preoštri starac postavi naime pogodbu, ako hoće 
Ivan da bude natrag primljen, neka očisti zahode 
u celicama svih monaha. Monasi otigju čudeći se 
tvrdoglavstvu starčevu,. pa držeći ovakovu pogodbu 
nepodnosnom, ne usude se Ivanu, koji ih je vani 
čekao, ni kazati, šta traži starac. No kad je Ivan 
svakako želio čuti, šta stari učitelj zahtijeva, pa su 
mu oci napokon prokazali, on na svačije veliko 
čudo odmah veseo otigje na posao. Kad li starac 
doču za ovu izvanrednu poslušnost »i duboku te 
iskrenu poniznost Ivanovu, dotrča brže bolje, ogrli 
i cjeliva učenika, pače mu cjeliva i ruke i povika: 
kakova li sam ja vojnika blažene poslušnosti u 
Hristu rodio! A Ivan zastidi se od ove pohvale 
starčeve i radostan povrati se s njim u celicu. 

Ne progje mnogo vremena nakon toga, a to 
se starcu učitelju u snu javi sveslavna i bezgrešna 
Djevica i reče: ,Zašto li si začepio izvor, iz kojega 
bi izvirala onako slatka, onako bistra, onako obi- 
lata voda? Pusti, neka teče izvor; teći će obilato 
i napunit će svijet sladosti svojom. Teći će iz srca 
Ivanova riječi dobre, i navješćivat će Kraljeva (Hri- 
stova) djela veća od svake divote“. U jutru dozove 
starac Ivana i kaže mu, šta mu se prividjelo; onda 
ga nagovara, neka u napredak gleda, da budu um 
njegov i znanost svijetlili po svijetu, i prosi za 
oproštenje, što mu je dosele smetao u tom. 

Kako se do onda Ivan u oštrom pustinjačkom 
življenju sam posvetio i od svake taštine sasvim 
očistio, bijaše duh njegov posve podoban, da bo- 
gato znanje svoje s korišću preda svijetu. Ivan 
primi sveti red svećenički i postade glasovit otac 
Crkve katoličke; pero mu je zbilja kao zlatom to- 
čilo, zato i zavrijedi časni pridjevak Zlatotok. Spisi 
se njegovi do danas u svijetu kršćanskom puno 
cijene; ima ih dvije debele knjižine. U njima sv. 
Ivan Mansur (to mu je prezime od oca) Zlatotok 
najviše a temeljito pokazuje istinu vjere katoličke, 
koju ali nije samo perom branio, nego je za njenu 
obranu i putovao po Svetoj Zemlji i sve tija u 
Carigrad, da u pravoj vjeri i naročito u štovanju 
svetih slika (ikona) učvrsti katolike, koje su upravo: 
onda mnogo progonili Carigradski Grčki carevi 
ikonoborci, kao što smo vidjeli u opisu žića sv. 
Nićefora (13. ožujka), 

Povrativši se sv. Ivan u sklonitu celicu na-' 
stavi pregjašnje živovanje svoje moleći se Bogu i' 
pišući učene spise, dokle ga Bog s ovoga svijeta“ 
ne odazva k sebi oko godine 780. u dubokoj sta-| 

rosti od 104 godine. Tjelesni ostaci biše mu uko- 
pani na ulasku u crkvu monastirsku. 


e 


Nema staleža na svijetu, u kojem ne bi mogao 
kršćanin starati se za vječno spasenje svoje. Ali 
ima staleža, u kojima je takovo staranje teško i 
preteško. Promisli i ti, koji upravo sada ovo čitaš, 
ne živiš li u takovu staležu, u kojem ti je vrlo 
mučno nastojati oko duševnoga spasenja? Ne živiš 
li u takovoj službi, u kućanstvu, u krčmi, gdje 
ti se sve misli dan i noć kreću sve jednako kao vo- 
denično (mlinsko) kolo samo oko svjetovnih stvari? 
A promisli, kako je pri tom duša tvoja, ne kržljavi 
li ona? Pa ako i sam opažaš, kako nazaduješ u du- 
hovnim poslovima, ne bi li bilo za te bolje, da se 
kaniš one službe ili da posao, trgovinu ili ku- 
ćanstvo umanjiš? Dede promisli riječi Isusa Sina 
Božjega (Mat. 16, 26): ,Kakva je korist čovjeku, 
ako sav svijet dobije a duši svojoj naudi?“ Čitaj 
ove riječi još jedan put, i drugi put, i treći put, 
pa razmisli, ne bi li i ti mogao pače dužan bio 
učiniti, što je učinio sv. Ivan Damaštanski. Pripo- 
vijeda se, da je kalifa Damaštanski na mjesto Ivana 
jednoga rogjaka njegova imenovao svojim do- 
glavnim vijećnikom; ali se novi vijećnik kalifi na- 
skoro zamjeri, pa bude sa službe zbačen i otjeran 
iz zavičaja. Nije li sto puta bolje i mudrije, da za 
Boga i za dušu sam drage volje ostaviš službu ili 
posao, u kojem ti umire duševni život, nego da te 
napokon drugi istjeraju, kako se je zgodilo rogjaku 
sv. Ivana? Ako li si u takvim prilikama, u kojima 
se očevidno ne možeš starati za vječno spasenje, 
promisli dobro: ostati ondje za uvijek nikako ne 

mcžeš; ne odrečeš li se sim dragovoljno trgovine 
ili službe, u kojoj si, to će te kasnije (a možebiti 


ne mnogo kasnije) smrt skinuti i istjerati, pa kakva 


ti onda korist od svega? Promisli sve ovo trijezno 
i zrelo, te onda tvrdo odluči, šta ćeš učiniti, 
tvrdo odluči barem, da ćeš se o tom porazgovoriti 
sa razboritim i bogobojaznim svećenikom, 


Pomolimo se. 

Svemogući vječni Bože, koji si za obranu štovanja svetih slika 
blaženoga Ivana nebeskim naukom i divnom jačinom duha prožeo ; 
dopusti nam po njegovu odvjetovanju i primjeru, da onijeh, kojima 
štujemo slike, kreposti nasljedujemo i zagovore osjećamo. Po Hristu 
Gospodinu našem. Amen. 


a 


7. dan svibnja. 
Sveti Stanislav. 


itanislav rodi se godine 1030. u Poljskoj u 
»Wl Šćepanovu od oca Velislava vlastelina Šće- 
5 panovskoga i majke Bogne. Njih dvoje 
živjelo je već trideset godina u bračnoj (ženidbenoj) 
ljubavi bez poroda, kad napokon usliši Bog mo- 
litve njihove te im dade muško čedo, kojemu na- 
djenuše ime Stanislav. Kako su se već otprije 
“Bogu zavjetovali, namijeniše sina, držeći ga darom 
nebeskim, odmah u kolijevci na službu Gospodnju, 
pa ga zato izmalena pomnjivo gojiše u svakoj 
kreposti kršćanskoj. Mladi pak Stanislav pokazivao 
je i zbilja od djetinjstva veliku volju k pobožnosti, 
provodio mnogo vremena u molitvama, klonio se 


igara i zabava i podjeljivao ubogima sav novac, 


što bi od oca i majke dobio na dar. 

Izučivši Stanislav prve nauke u kući rodi- 
teljskoj poslan bi na više nauke u Gnijezno, gdje 
. je zbog blage, čedne i iskrene ćudi kao i zbog 
lijepih umnih darova i napretka u znanju bio op- 

oćenito pažen i štovan. Za veće još znanje ode 
u Pariz, da sluša glasovite učitelje, koji su tada 
ondje naučavali bogoslovlje i crkveno pravo; u 
ovim naukama toliko napredova, da su mu ponudili 
čast doktorsku, ali je on ne htjede primiti iz po- 
niznosti. Vrativši se iz Pariza kući naslijedi po 
smrti roditeljskoj velik imutak, no on ga svega 
razda ubogima i ništima, da bude mogao slobodnije 
Bogu služiti. 

Lamberto Zula Krakovski biskup poznavajući 
krepost i učenost Stanislavovu, redi ga za sveće- 
nika, i imenova kanonikom u svojoj stolnoj crkvi. 
Malo kasnije naloži biskup Stanislavu, da u stolnoj 
crkvi navješćuje riječ Božju; ovu je službu Stanislav 
vršio s očitim blagoslovom Božjim; propovijedi su 
njegove na bolje okrenule življenje gradjana Kra- 
kovskih, pače privoljele mnogo lica, da su se od- 
rekla svijeta i pošla za Isusom. Glas se o njemu 
raznio brzo svom Poljskom, a od svakuda susretalo 
ga poštovanje i pouzdanje. Mnogi svećenici i svje- 
tovnjaci pitali bi ga za savjet u poslovima duševnim 
i prosili od njega prosvjetu u sumnjama. Biskup 
Lamberto je bez prekida Bogu hvalio, što mu je 
poslao takova poslenika i jedino žudio, da Stanislav 
bude nasljednik njegov u časti biskupskoj. Pače 
Lamberto kanio bješe biskupiju ostaviti i predati 
Stanislavu; ali se ovaj ponizni čovjek Božji odrešito 
ustručavao primiti ponudu, 

Megjuto umrije biskup Lamberto Zula, a Sta- 
nislav Šćepanovski bude jednoglasno na mjesto 


"m 

njegovo izabran. No kako se je žacao tereta bi- 
skupskoga, ne htjede da pristane na izbor. Kad je 
to doznao papa Aleksandar Drugi, zapovjedi mu, 
neka se pokori složnoj volji kralja, svećenstva i 
naroda. Svetac posluhnu, bojeći se da ne uradi inače 
suprot volji Božjoj, koja se je tako očevidno po- 
kazala. Potom bude za biskupa posvećen godine 
1072. 
Kad se sv. Stanislav već otprije trudio oko 
savršenstva kršćanskoga, sada postavši biskup to- 
liko je nastojao izvršivati sve kreposti pravoga kr- 
šćanina i savršena pastira duhovnoga, te bismo ga 
morali pribrojiti svecima Božjim, da i nije umro 
smrću mučeničkom. Budući da su navlastito biskupi 
u službi svojoj nasljednici apostolski, gledao je sv. 
Stanislav, da ih nasljeduje ne samo u časti i vlasti 
crkvenoj nego i u kršćanskom savršenstvu. Sta- 
nislav biskup — piše o njemu Ivan Dlugoš kanonik 
Krakovski — na zemlji je provodio život nebeski, 
veliki svećenik, sav djevičanski, bez požuda tje- 
lesnih, trudio se dan i noć pazeći na stado svoje i 
brinući se za svaku svećeničku službu, i pokazivao 
se čovjek apostolski ne samo besjedom (riječju) 
savršene nauke nego i djelom potpune kreposti, 
imajući takovu besjedu kakov i život, pa dok je 
mnoge poučavao besjedom, još ih je više napućivao' 
primjerom, ne zapovijedajući ništa drugima, što ne 
bi bio prije sam izvršio“. 

Za vremena sv. Stanislava vladao je Poljskom 
kralj Boljeslav Drugi. On je imao nekih dobrih 
osobina, koje u svijetu stiču mnogo slave: bu- 
dući vrstan ratnik savladao je neprijatelje u 
mnogim bitkama, mogao podnositi zimu, glad i 
žegju kao najprostiji vojnik, nije znao što je strah, 


D 

s toga i bude prozvan Smioni, vazda bio umjeren 
u jelu i pilu, a velikodušan, ljubazan i podatljiv 
svakomu. No kako su mu ove dobre osobine bile 
više od naravi dane nego li nikle iz pravoga kr- 
šćanstva, bilo je uz njih i ružnih opačina: Boljeslav 
znao bi se grozno razgnjeviti pa u gnjevu počiniti 
strahota, a k tomu je bio prekomjerno raskalašan 
(razbludan). Ne zadovoljavajući se svojom ženom 


zlostavio je djevojke i žene od visokih staleža, is- > 


prva potajce a poznije izgubivši svaki stid nije 
svojih opačina ni sakrivao. Čeljad kraljeva, ispo- 
vjednici, biskupi i sam prvi crkveni glavar u kra- 
ljevini nadbiskup Gniježanski, svi su na to šutjeli; 
bojali se bjesnoće kraljeve i brinuli se za svoju 
korist. Samo Stanislav opominjao se dužnosti svoje; 
potraži kralja nismo pa mu stade pokazivati, kako 
je ružna opačina njegova, kako ga zbog toga ljudi 


proklinju, kako svijetlo ime svoje tim pogani i kako 


teško vrijegja Boga, kojemu je ipak dužan veliku 
zahvalnost za mnoga dobročinstva. Budući da drugi 
šute, to mu on, biskup, za njegovo dobro i za nje" 
govu slavu a po svojoj biskupskoj dužnosti daje 
ovu očinsku opomenu; neka duše svoje radi odu- 
stane od grehovanja, prije što će navaliti srdžba 
Božja. Premda je kod ovoga opominjanja Stani- 
slavova u kralja počelo kipjeti, gledeći ipak na 
čast i sveto življenje biskupovo, stukne u sebi 
srditost i stane se izgovarati, da nije baš sve istina, 
što je biskup o njemu čuo. Ali mu biskup pokaže, 


da je samu istinu govorio, i još ga jednom blago 


opomene, da se pobrine za spasenje duše. 

No opomene čovjeka Božjega ostadoše u 
kralja Boljeslava bez roda; jer ako i jest iz onih 
opomena u misli kraljevoj nikla koja god klica 


—& 

skrušenosti, opet ju je brzo ugušila tjelesna naslada; 
pače mu u srcu izraste mržnja na Stanislava, što 
se usudio, dok drugi šute, koriti vladaoca slavna i 
silna. Nevaljali dvorani, kojima se kralj tužio na 
sv. biskupa, jošte ga većma na nj podražiše. 

U ono vrijeme imao je vojnik Miečislav ženu, 
koja je gotovo od sviju drugih žena bila ljepša, a 
i tako mila i ljubežljiva u svem vladanju, da bi 
svakoga zatravila. Začuje za nju kralj i traži zgodu, 
da je vidi; i kad je vidi i čuje razgovor njen, za- 
pali se u njemu silna požuda. Ali Hristina, tako 
se zvala lijepa žena, odbi kralja, i darovi njegovi 
od zlata, dragoga kamenja i bisera, i obećanja i 
laskanja i prijetnje i sva kušanja bjehu uzalud. Ne 
znajući više načina, kako da dogje do žugjenoga . 
cilja, lati se kralj sile; pošlje četu vojnika u kuću 
Miečislavovu pa mu ženu otme i učini sulo- 
žnicom svojom. No na svoj djeci, koju je Hristina 
rodila s ovim siledžijom, kao da je bilo Božje pro- 
kletstvo; bila su naime ružna obraza, u muževnoj 
dobi imala drhtavicu u udima, a kasnije su ra- 
zumom šenula, 

Ovo zločinstvo Boljeslavovo uzbuni sve ve- 
likaše Poljske, jer su se pobojali, da bi se i nji- 
hovim kćerima i ženama mogla dogoditi ovakova 
sramota; ali se nitko ne usudi tužiti se javno sve 
iz straha od kraljeve silovitosti. Istina, gospoda su 
i duhovna i svjetovna prosila nadbiskupa Gnije- 
žanskoga, da stane na put bezakonju kraljevu, jer 
je on prvi u zemlji svećenik i jer se otmica tugje 
žene dogodila baš u njegovoj biskupiji. No i koliko 
je nadbiskup bio inače učen i pobožan, ali je od 
straha bio više oklijevalo nego opominjalo. Onda 
su se svi u tom složili, đa nitko nije dosta vrijedan 

i slobodan ukoriti raskalašnoga vladara nego biskup 
Stanislav. Moljen od mnogih uglednih ljudi i nukan 
od svijesti svoje odluči Stanislav, da će kralju pre- 
baciti krivnju. Za taj se pak posao više dana pri- 
pravljao žrtvama sv. mise i molitvama, da mu Bog 
blagoslovi riječi. Tada stupi sv. biskup pred kralja 
pa mu prebaci bezakonje što je počinio, pokazujući 
dostojnom no i živom besjedom, kako će opaki 
njegov primjer biti na propast kraljevstvu, besjedom 
kojom bi bio ganut svaki čovjek imajući još samo 
iskru dobrote. Ali kralj Boljeslav već se preduboko 
bio zaglibio. Bijesan od gnjeva stane sv. Stanislava 
grditi i psovati, kako je zavrijedio na mjesto du- 
hovnoga pastira da bude pastir marvi, neka bi na 
«paši učio, kako treba kralja štovati, i neka bi se 
i drugi ustrašili, da ne budu isto tako smioni. Na 
ove grdnje sv. Stanislav posve mirno odgovori, da je 
samo ono učinio, što mu nalaže dužnost pače ljubav 
ka kralju, a pri tom misli, da je održao potpuno 
štovanje, koje ide kralja; znade on, kako je uzvi- 


šena čast kraljevska i kako je svaki podložnik treba! 
da štuje, ali i kraljevi i knezovi da su dužni slušati: 


apostolske riječi iz usta biskupskih, makar ovi bili 
i od niska roda. No kralj Boljeslav kao da je gluh, 
ne htjede ništa više čuti, nego odjuri iz sobe tužeći: 


se na tešku uvredu i zaklinjući se, da će se osvetiti: 


“Godine 1075. vodi kralj Boljeslav rat na Ruse, 
savlada ih i zauze grad njihov Kijev. Zimujući u 
tom gradu kralj i vojnici dadoše se na svakojaku 
raskalašnost i opačinu. Žene pak, sestre i kćeri 
. onih Poljskih velikaša i vojnika, koji su otišli s Bo- 
ljeslavom u rat, doznavši šta oni rade u Rusiji i 
čuvši takogjer za gdjekoje, da su poginuli, i za 


druge ,da ih je nestalo, a ne mogavši se dočekati: 

povratka njihova, pomiješaše se sa slugama svojim, 
jedne milom druge silom, i rodiše s njima djecu. 
Kad su to saznali Boljeslavovi velikaši i vojnici, 
mnogi od njih bez dopuštenja kraljeva utekoše kući, 
da se osvete za sramotu, koju im učiniše žene i 
sluge. Onda se kralj Boljeslav razjaren kao ljuta 
zvijer povrati u kraljevinu i okrutno kazni bje- 
gunce: jednima glave odsiječe, druge u tamnice 
baci, trećima sve imanje uzme; onim pak ženama, 
kojima su sami muževi oprostili krivnju, otme 
s krila nejač a dade im štenad na dojilje; i sa sa- 
mim djevojkama postupi nečovječno. Kako je Bo- 
ljeslav već otprije bio gotov na svaku raskalašnost, 
u ratu s Rusijom potpuno podivlja, pa ne zadovo- 
ljavajući se više naravnim uživanjem ugrezne u 
odurni nenaravni grijeh, koji su nekad smrću pe- 
depsali i sad još tamnicom kazne. Napokon se kralj 
toliko obezobrazi, da nije grdila svojega pred svi- 
tom ni krio. 

Dok je ovako kralj Boljeslav sve dublje pro- 
padao, sv. Stanislav sve se više penjao na ljestvici 
kreposti i zasluge. Premda je sada u takvim prili- 
kama još pogibeljnije bilo nego prije, pogje ipak 
sv. Stanislav treći put pred kralja, da ga po du- 
žnosti opomene; no kralj odgovori samo psovkama 
i prijetnjama. Kad su ovako svi pokusi, da orazumi 
kralja, ostali jalovi, Stanislav je držao, da je dužan 
izopćiti (izlučiti iz katoličke općine iliti Crkve) čo- 
vjeka gorega od poganina; reče dakle kralju, da 
će ga morati izopćiti. Razjari se na to kralj i smrću 
zaprijeti biskupu, ako pokuša učiniti, što kaže. Po- 
tom sv. Stanislava savjetovaše neki prijatelji, neka 
ublaži kralja, da otkloni nesreću od sebe i od du- 
hovnoga stada svoga; no sv. biskup sve se više 

razplamćivao ljubavlju k mučeništvu i željom za 
spasenjem kraljevim i za slobodom naroda Polj- 
skoga. Od onda se sv. biskup klonio kralja, pa se 
za njegovo obraćenje neprestance Bogu molio, 
. postio i žrtvu sv. mise prinosio, kao što je nekad 
prorok Samuel plakao za odbačenim kraljem Saulom. 

No srce kralja Boljeslava sve jednako je tvr- 
dnulo i nije bilo nadanja, da će mu ikada umeknuti. 
Zato sv. Stanislav, kralja na posljetku javno izopći 
iz Crkve katoličke zabranivši njemu ulazak u crkvu 
a vjernima druženje s njim. Kralj pobjesni i na- 
stoja sv. biskupa ubiti; no on umače jedno vrijeme 
zasjedama njegovim, Ne daleko od Krakova bješe 
kapelica posvećena na čast sv. Mihaelu arhangjelu 
i svijem angjelima; onamo pogje sv. biskup dne 
8. svibnja godine 1079. služiti misu. Dozna za to 
Boljeslav po uhođama, pa pohiti onamo sa četom 
vojnika. Sv. Stanislav je bio kod oltara; dolazak 
kraljev nije ga nimalo smeo. Kralj zapovjedi voj- 
nicima, đa unigju u kapelicu i ubiju biskupa. No 
kad su unišli, na pogled biskupov tako se uplašiše, 
da su dršćući na svem tijelu umakli iz crkve. Onda 
kralj bjesneći od gnjeva i psujući ružno navali sam 
s golim mačem u kapelu, raskoli glavu sv. biskupu 
i izvuče mrtvo tijelo na polje, gdje ga vojnici sa- 
sjekoše, da je bilo grozno gledati. 

Čudesne su se stvari zgodile kod sv. ostataka 
Stanislavovih : sasječeno tijelo čuvala su četiri orla 
i noću vigjala se nad njim svjetlost; još više čudesa 
zbilo se na grobu njegovu u kapeli svetomihaelskoj ; 
to zbuni kralja i uzbuni podložnike na njega. 
Ostavljen i proklinjan od svijeh pobježe nesrećni 
kralj najprije u Ugarsku ka kralju Ladislavu, a 
odanle nekamo u svijet. 


imena aš 

Jednom na večer pokuca na vrata monastiru 
(kloštru) Ossiachu u Koruškoj stranac pa kao da 
je nijem kretanjem glave i ruku moli za noćište. 
Sjutradan preda opatu ceduljicu, na kojoj je bilo 
napisano : Smilujte se za Boga nijemomu Gotschalku 
te ga primite za brata (fratra) dvorioca, za slugu 
u monastiru. Prošnja bi uslišena. Nijemi brat po- 
nizno je i pokorno vršio najteže i najprostije posle 
u monastiru: cijepao drva, nosio vodu, kopao u 
vrtlu, meo hodnike, prao posugje u kuhinji. Čudili 
su se monasi, što nijemi brat umije čitati i pisati; 
ali je sve njihovo ispitivanje, tko je i odakle, bilo 
uzalud. Tek poslije osam godina na samrtnoj po- 
stelji progovori nijemi brat i prokaza, tko je: po- 
kornik Boljeslav kralj Poljski. 


* 7 a 

Kao što je nekad sv. Ivan Krstitelj koreći 
preljubočinstvo četverovlasnika Heroda Antipe za- 
vrijedlo mučeničku krunu i vječnu slavu, tako se 
i sv. Stanislav srčanošću svojom proslavio pred 
Bogom i ljudima. Slavit ćemo pak dostojno sv. 
Stanislava, ako budemo gledali, da se za njime po- 
vodimo. Dede sad ti, kršćanine dragi, kao da stojiš 
pred današnjim svecem, ispituj savjest svoju, koliko 
si srčan, kad bi trebalo da koga ukoriš. Nemaš 


li zar srodnika, prijatelja, podložnika, koji provode : 


grešan život ili imadu ružnih navada? Jesi li ih 
već zbog toga ukorio i jesi li se trsio, da ih odđ- 
vratiš oda zla? Pa ako nijesi, zašto nijesi dosele to 
učinio? Kazat ćeš počem: pa ne bi ništa koristilo ! 
Ali takove riječi često su puki izgovor, da uspavaš 
uznemirenu savjest svoju; pravi je razlog, ili što ti 
nije mnogo do spasenja bližnjega i do slave Božje, 

ili što si kukavica pa se bojiš, da bi ti tko za- 
mjerio. No gle, s kolikom je pogibelju sv. Stanislav 
opominjao i samoga kralja; a ti možeš bližnjega 
više puti opominjati i koriti bez ikakva straha. Ne 
misli, da nijesi dužan to činiti, ili da ne ćeš na 
sudnji dan za to Bogu odgovarati. Čuj, što o tom 
kaže Bog preko proroka Ezekiela (33, 8. 9): ,Kad 
ja (Bog) rečem bezbožniku: bezbožniče, poginut 
ćeš, a ti ne progovoriš bezbožniku, da se progje 
puta svojega; taj će bezbožnik poginuti za svoje 
bezakonje, ali ću krv njegovu iskati iz ruke tvoje. 
Ako li ti kažeš bezbožniku, da se vrati s putova 
svojih, a on se ne vrati s puta svojega; on će po- 
ginuti za bezakonje svoje, no ti si izbavio dušu 
svoju“, 
Pomolimo se. 

Bože, za čiju je čast slavni biskup Stanislav poginuo od ma- 
čeva bezbožničkih, udijeli, molimo, da svi, koji prizivaju njegovu 
pomoć, od prošnje svoje postignu koristan plod. Po Hristu Gospo- 
dinu našem. Amen. 


Lo 

diva svetica mnogo se poštuje u Crkvi ka- 
toličkoj, jer je velikoga crkvenoga oca i 
učitelja sv. Augustina rodila i tijelom za 
ovaj vremeni i srcem za vječni život. Spomen 
njezin slavi se četvrtoga dana ovoga mjeseca, no 
onaj dan nijesmo mogli propustiti životopis sveca 
u nas čuvenijega, svetoga naime Florijana; zato 
eto danas žića sv. Monike. 

Monika rodi se godine 332. u Africi od po- 
štenih kršćanskih roditelja, no koji imajući brojnu 
porodicu nijesu se mogli mnogo baviti o odgajanju 
njezinu. A bijaše u kući stara sluškinja, koja je 
Moničina oca, dok je bio još dijete, nosila na kr- 
kače, pa zbog toga i zbog starosti kao'i zbog 
veoma dobra vladanja bila u kući od svijeh mnogo 
poštovana. Ovoj starici povjeriše roditelji skrb za 
kćeri; a ona koliko je bila razborita, toliko bijaše 
kad je trebalo i oštra. Tako na priliku ne bi do- 
pustila djevojkama, da piju vođe, kad god bi im 
se pohtjelo, ,jer — govoraše starica — ako se sada 
ne umjerite u pilu vode, ne ćete, kad budete svoje 
gazdarice, umjeriti se ni u pilu vina“. Sa svim tim 
priuči se Monika pomalo pijuckanju vina. Ona bi 
naime vazda išla u podrum po vino, pa bi isprva 
od obijesti po koju kapljicu srknula; ali dodavajući 
svaki dan kapljicu na kapljicu, napokon bi i punu 


.čašicu iskapila. Ovo vidje jedna sluškinja pa sva- 


gjajući se jedan put s Monikom, opsova je vino- 
pijom. Ovom riječi ljuto žacnuta Monika pozna, 
kako je ružna navada njezina, i s mjesta je osudi 
i pusti. Ovo Monika sama kasnije pripovjedi sinu 
svojemu Augustinu, a ovaj kazavši to u Ispovi- 
jestima svojim priklopi: ,Kao što prijatelji laskajući 
izopačuju, tako neprijatelji svagjajući se ponajviše 
popravljaju“. 

Monika odgojena stidno i trijezno kad je bila 
već odrasla, udana bi u grad Tagastu u Numidiji 
za Patricija, koji je bio još poganin, a drukčije brz 
dobro činiti ali i nagao u srdžbi, u svemu pak 
žestok i puten. Na ove muževlje mane vojevaše 
Monika krotošću. Vlađanje njezino činilo je krasnom, 
poštovanom i takovom, da joj se je sam muž divio, 

14 


kak 

A nevjeru njegovu snosila je tako, da se nije nikad 
s njim zbog toga svagjala; jer se nadala u milost 
Božju, da će postati kršćanin i onda zavoljeti či- 
stoću. Kad bi se on razljutio, ne bi mu se nikad 
suprotila ni riječju kamo li djelom; tek kad bi se 


opet umirio, kazala bi mu razlog, zašto je to i 


to učinila. Kad bi se žene, kojima su muževi bili 
mnogo blaži od Patricija, tužile Monici i pokazivale 
udarce na tijelu, što bi primile od muževa, rekla bi 
im ona kao u šali, da je to od jezika njihovih; i 
kad bi'je pitale, šta ona radi, da nije nikad bijena 
od Patricija, koji je ipak vrlo žestok, pače da se 
nikad i ne svagjaju, odgovorila bi im, da šuti, dok 
se on srdi. Koje su se potom povodile za Monikom, 


.hvalile su Bogu, a koje nijesu, i dalje su trpjele. 


I svekrvu svoju, koju su blebetuše zle sluškinje na 
nju podjarile, tako savlada udvornošću, postojana 
budući u strpljivosti i krotosti, da je sama svekrva 
sinu odala opake jezike, koji su remetili kućni mir, 
i zahtijevala, da se kazne. Uopće je sv. Monika 


vazda nastojala, da zavagjene pomiri, i kad bi koja , 


ženska o drugoj zlo govorila srdeći se na nju, Mo- 
nika ne bi drugoj o svemu tome ništa kazala, nego 
koliko bi trebalo, da ih pomiri. 

Plod ženidbe, koja je napokon trudbom Mo- 
ničinom postala srećna, bijahu dva sina, Augustin 
i Navigije, i kći kojoj ne znamo imena. Kako je 
Monika radila majkom, kazuje nam Augustin opi- 
sujući, kako je s njim postupala. Često bi mu go- 
vorila o životu vječnom. znamenovala ga znakom 
sv. križa i tako mu zarana u srce sadila vjeru: 
Napokon pridobi sv. Monika i muža svojega za 
Hrista; godine 370. krsti se Patricije a druge godine 
zatim umrije. 

No kad je Augustin poodrastao, opazi sv. Mo- 
nika na preveliku žalost svoju, da je zaputio zlim 
putem. Opominje ga ona, no njemu se opomene 
njene čine ženska naklapanja, kojima pokoravati 
se bila bi sramota za mladića. Kad -je Augustin u 
sedamnaestoj godini dobi svoje otišao u Kartagu 
u više nauke, zapade megju krivovjernike maniheje, 
koji budući oholi, puteni i rječiti, posve su ugagjali 
ćudi njegovoj. Ovu duševnu smrt Augustinovu Mo- 
nika je više oplakivala, nego majke što oplakuju 
tjelesnu smrt djece svoje; plakala je bez prekida i 
Bogu se molila. I usliši Bog molitve Moničine, i 
utješi je najprije u snu, a onda riječju bogoljubna 
biskupa. Vidje naime u snu gdje sama stoji na daski 
drvenoj, a dogje k njoj mladić svijetao, veseo i 
smiješeći se, dok je ona jadna i žalosna. Mladić je 
pita, zašto je žalosna i zašto svaki dan plače, i 
kad mu ona odgovori, da oplakuje pogibiju Augu- 
stinovu, kaže joj, neka bude mirna i neka razgleda, 
pa će vidjeti gdje'je ona, da je tu i Augustin; i 
zbilja, kad ona razmotri, vidi gdje uza nju Augustin 
stoji na istoj daski. Monika pripovjedi ovaj san 
sinu, a on ga tako istumači, da će i majka postati 
što je on, to jest, da će i ona prihvatiti krivovjerstvo 
manihejsko. Ali Monika odmah odgovori sinu: ,Ne 
tako; jer mi se nije kazalo: gdje je on, ondje ćeš 
biti i ti; nego: gdje si ti, tu će biti i on“. «Ovaj 
odgovor majčin više se dohvati srca sinova nego 
sam san. No progje godina za godinom, a Augustin 
se ne doziva; majka pak, premda onom utjehom 


«potkrijepljena ne popušta od plača i molitve. U to 


joj dopadne druga utjeha. Prosi učena biskupa, 
da se porazgovori s Augustinom i pobije kriva 
mnijenja njegova; ali joj biskup kaže, da se je jošte 


ček 


212 8. dan svibnja. 


slabo nadati, dok je mladić jošt onako naduven 
novošću krive vjere. No — primijeti biskup — pusti 
ga, i samo se Bogu za nj moli; napokon će on 
sam poznati, kolika je ono lažnost i kolika bez- 
božnost“. Ali-se Monika tim ne da otrsiti, nego 
proseći i plačući navali na biskupa, da govori 
s Augustinom; onda će joj biskup: ,Idi od mene, 
tako živa bila; jer nije moguće, da propadne sin, 
za kojega su se tolike suze prolile“. Ona pak pri- 
hvati ove riječi, kao da su se s neba razlegle. 

Kad je Augustinu bilo od prilike dvadeset i 
devet godina, odluči poći u Rim, da ondje bude 
učitelj govorništva. Majka ga je zadržavala, neka 
ne ide, ili ako svakako ide, neka je uzme sa. so- 
bom; a on je“ prevari, reče joj naime, neka pre- 
noći u kapeli sv. Ciprijana, da će sjutra poći, pa 
dok se ona Bogu molila, ode. nezahvalni sin na 
more, Došavši u Rim, teško se razboli, poslije pak 
otigje u Milano, gdje je onda bio nadbiskup sv. 
Ambrosije. Ljubav maternja nagna Moniku, da 
je učinila daleki put iz Afrike u Milano za sinom, 
kojega nagje mnogo promijenjena: on presta biti 
manihejin ali ne posta još katolik kršćanin. Monika 
mu reče mirno i pouzdano, kako vjeruje u Hrista, 
prije nego premine s ovoga svijeta, da će ga vidjeti 
vjernim katolikom. 

U Afričkoj Crkvi onda se subotom postilo, a 
u Milanu se nije; to smete Moniku te ne zna, šta 
bi. U njezino ime pita Augustin sv. Ambrosija, šta 
da čini; sv. Ambrosije odgovori: ,Kad dogjem u 
Rim, postim u subotu; kad sam ovdje, ne postim. 
Tako i ti, kojoj god Crkvi dogješ, njezin običaj 
drži, ako ne ćeš da budeš ti komu sablazan ili da 
bude tko tebi“. Ovo sv. Monika rado prihvati. Obi- 

čavala je takogjer sv. Monika kod kuće u Africi 
u kapele svetačke ponijeti sa sobom Mjeba i vina, 
od čega bi sama nešto okusila a ostalo ponudila 
drugima. To se činilo u Africi na spomen pokoj- 
nicima, a držalo se djelom bogoljubnim. Ali u Mi- 
lanu bješe to sv. Ambrosije zabranio, a Monika se 
toj zabrani odmah pokorila. Čudio se i sam sv. 
Ambrosije bogoljubnosti Moničinoj i čestitao Au- 
gustinu, što ima takovu majku. Željela je takogjer 
u to vrijeme sv. Monika, da joj se sin Augustin 
oženi, da oženjen bude kršten, i molila od Boga 
objavu o toj ženidbi, ali joj to Bog ne objavi, 
premda joj se koješta klapilo, no vazda je dobro 
razlikovala megju objavom Božjom i klapnjom svo- 
jom. Ali Bog obrati Augustina k sebi, da nije 
tražio žene niti ikakve nade ovoga svijeta, nego 
stao na onu dasku vjere, na kojoj ga prije više go- 
dina vidje majka stojeći: on se preporodio vođom i 
Duhom svetim. Tako se na posljetku žalost Moni- 
čina obratila u radost, i to mnogo obilatiju, nego 
je i sama hotjela, i dražu i čišću, nego bi imala od 
unučadi tijela njegova. 

Molitva i plač sv. Monike tako bi napokon 
uslišen; što je u žalosti sijala, to je u stostrukoj 
radosti žela. Nakon toga nema više na svijetu, što 
da želi. Htjede sa sinom da se povrati u Afriku. 
Dogjoše u Ostiju, na utok Tevera u more. Stojeći 
kod prozora, pod kojim se sterao vrtao, razgova- 
rahu o blaženstvu vječnom i gledanju Božjem ; 
onda će ona: ,Sine, što se mene tiče, ništa me više 
ne veseli na ovome svijetu. Šta bih jošte ovdje ra- 
dila i zašto da ovdje budem, ne znam, kad mi se 
već ispunila želja ovoga vijeka. Jedno je bilo, rad 
šta sam željela u ovome životu malo nešto probo- 

raviti, da tebe vidim kršćanina katolika, prije nego 
umrem. Obilatije mi je to udijelio Bog moj, da 
tebe vidim, ne samo kako si prezreo sreću ze- 
maljsku, nego kako si i sluga njegov postao. Šta 
da radim ovdje?“ Pet dana poslije toga razboli se 
sv. Monika od groznice. Bio je uz nju sa Augu- 
gustinom i drugi njezin sin Navigije. Ovaj videći 


kako je majci zlo, reče, e bi volio, da doma umre. 


nego ovdje u tugjinstvu; a ona načuvši to uzne- 
mirena pogleda Navigija, onda se okrene k Au- 
gustinu. ,Gle šta kaže“; po tom će obojici: ,Sa- 
hranite ovo tijelo gdjegod, neka vas briga za nj 
ništa ne muti; samo vas to molim, da me se kod 
oltara Gospodnjega spominjete, gdjegod budete“. 

Devetoga dana bolovanja, pedesete i šeste 
godine svoje dobi, tridesete i treće godine vijeka 
Augustinova, duša ona bogoljubna i pobožna oprosti 
se tijela. 

Augustin zaklopi oči blaženoj majci, a njemu 
na oči navreše suze; ali se brzo utješi, držeći 
da ne dolikuje plakati i naricati kod smrti tako 
blažene. Izmoliše psalme kod mrtvoga tijela, i da- 
doše prinijeti sv. žrtvu, i ukopaše pokojnicu, da 
Augustin nije lio suza. Tek kad je bio nasamo, 
pusti suze, neka teku po dragoj volji, i umiri mu 
se srce. 

Sv. Augustin završuje spomen za majku svoju 
ovim riječima: , Gospodine Bože moj, nadahni sluge 
svoje, braću moju, koji ovo uščitaju, neka se spo- 
menu kod oltara tvojega Monike službenice tvoje, 
s Patricijem negdašnjim mužem njezinim, po kojih 
tijelu uveo si me. u ovaj život; da joj se ono, za 
što me je najposlije prosila, obilatije udijeli u mo- 


KI 

litvama od mnogih, tako po Ispovijestima kao po 
molitvama mojim“. 


BI 


Može se dogoditi i valjanim roditeljima, da 
im se djeca izopače a tako već odrastu, da o pravoj 
odgoji ne može biti više ni govora; pa opet dobrim 
roditeljima naročito pak materi kršćanki ne može. 
biti veće žalosti, nego kad joj se dijete iskvari na 
duši, pače je to za nju veći jad, nego da dijete 
tijelom umre. Kad materi čedo premine, valja samo 
da se ustrpi, pa će ga za nekoliko godina opet 
vidjeti u životu mnogo srećnijem; no kad čedo umre 
duševno, to će reći, kad pogje stazom bezvjerstva 
i grijeha, onda nema više druge pomoći, nego da 
mrtvu dušu na novi život podiže svrhunaravna 
milost Božja, ovu pak milost mogu roditelji isprositi 
od Boga neprekidnom molitvom, koja je posljednji 
lijek duši zalutale ili iskvarene djece. Ali da bude 
molitva ovakova i zbilja korisna, treba roditelji da 
budu pravi odrešiti kršćani, kao što je bila sv. 
Monika; jer je ponajviše i molitva onakova, kakova 
je duša, iz koje dolazi, krepka naime i bogodavna 
ili pak mlitava i bezrodna. Ta i onako roditelji, 
koji sami nemadu živa kršćanstva, ne će ni osjećati 
potrebe i pouzdanja u postojanu krepku molitvu. 
Ako su roditelji sami krivi, što im djeca nemaju 
prave vjere, na priliku katolikinja uda se za ne- 
katolika pa budu sva djeca ili barem muška od- 
gojena u vjeri nekatoličkoj, ili ako su roditelji 
djecu zlo odgojili nemajući sami mnogo kršćanstva, 
onda ima slabo nade, da će popraviti potonja mo- 
litva, što je pregjašnja nemarnost skrivila, onda se . 

Bog smilovao na djecu onakovu a i na roditelje 
njihove. 
Pomolimo se. 

Bože, tugujućima tješitelju i uzdajućima se u te spasenje, koji 
si pobožne suze blažene Monike u obraćenju sina njezina Augustina 
milosrdno primio, daj: nama njih oboga zagovorom grijehe naše 
oplakati i milosti tvoje proštenje naći. Po Hristu Gospodinu našem. 
Amen. 


Lo 


9. dan svibnja. 
Sveti Gregorije Nazijanški. 


ao što su na Zapadu u Španjolskoj iz jed- 
noga debla, iz bogobojaznih ženidbenih 
drugova Severijana i Teodore porasle 
grane: sv. Leandar, sv. Fulgencije, sv. Florentina 
i sv. Isidor (vidi 27. dan veljače i 4. dan travnja); 
tako je na Istoku u Kapadociji iz jednoga korijena 
nikao sveti rod: roditelji sv Gregorije i sv. Nonna, 
sinovi sv. Gregorije današnji svečar i sv. Cesarije, 
i kći sv. Gorgonija. ' 
Gregorije otac današnjega svetitelja nije bio 
jošte kršćanin ali je bio inače prijeko pošten i 
ljubio čistoću, kad se oženio Nonnom vrlom kršćan- 
kom. Ova mu je bila ne samo družica nego i vodilica 
u životu. Sama ljubeći Spasitelja svim srcem, gle- 
dala je neprestanom molitvom, postom i drugima 
pokorničkim djelima ali i poukom i nagovorom 
muža dobiti za Hrista. I Bog blagoslovi nastojanje 
njezino. Kad su godine 325. biskupi kroz Nazijanzo, 
gdje je boravio Gregorije s porodicom, išli na op- 
ćeniti sabor u Niceju, izjavi im on želju, da postane 
kršćanin, i bude od njih kršten; kod krštenja obasja 


— 

mu obraz svjetlost nebeska kao vidljiv znak one 
svrhunaravne milosti, koja mu je dušu prosvijetlila. 
Otprije je bio Gregorije opće štovan starješina 
grada Nazijanza, naskoro poslije krštenja bio je 
regjen za svećenika a nakon četiri godine za bi- 
skupa Nazijanškoga. Kuća njegova bila hram Boga 
živoga, i iz nje se tamnjan bogoljubnosti raznosio 
svom biskupijom. 

Premda Gregorije nije bio jošte kršten, kad 
su mu se rodila djeca, nije ipak ženi svojoj Nonni 
nimalo smetao, da ih odgoji i pouči u vjeri kr- 
šćanskoj, pače je naravnom čestosti svojom mriogo 
podupirao dobru odgoju dječju. 

Od djece čestitoga Gregorija i bogodušne 
Nonne najslavniji izagje Gregorije, čiji spomen danas 
svetkujemo. On je u mladosti snio otajstven san; u 
snu vidje naime — tako sam pripovijeda — gdje 
dolaze k njemu dvije djevice od divne ljepote, jedna 
Čistoća a druga Umjerenost. One ga kao sina omi- 
lovaše rukama i pozvaše, da ide s njima. ,Pridruži, 
sine — govorahu — s pametima našima pamet 
svoju, pa ćemo te velikom svjetlošću obasjana po- 
nijeti u nebo i namjestiti uza svjetlost besmrtnoga 
Trojstva“. Od onoga časa svegjer mu je pred 
duhom treptjela slika čistoga djevičanstva. 

Nauke poče Gregorije u Cesarei Kapadočkoj, 
produži u Cesarei Palestinskoj, gdje je tada bilo 
čuvenih učitelja govorništva, i u Aleksandriji u 
Misiru, gdje se upoznao sa sv. Atanasijem. Ne ba- 
vivši se dugo u Aleksandriji, otište se na lagji 
mjeseca studenoga, u vrijeme najpogibeljnije na 
moru, u Grčku i srećno prispje u grad Atenu, oko 
godine 350. U Ateni sprijatelji se sa zemljakom 
svojim sv Basilijem Velikim, kojega je već u Ce- 

sarei upoznao i s kojim je zajednički nastojao ne 
samo oko znanosti nego i oko kršćanskoga savr- 
šenstva. Učili su retoriku (govorništvo), gramatiku, 
matematiku i filosofiju, pače i musiku i liječništvo. 
Kako su temeljito proučili Starogrčku književnost, 
pokazaše u poznijim spisima svojim. Drug u nauci 


bio im je i Julijan potonji car, koji je takogjer 


(355.) došao u Atenu i za kojega je već tada Gre- 
gorije naprijed kazao, da će biti velika nesreća za 
državu Rimsku. 

Godine 356. otigje sv. Gregorije iz Atene u 


Nazijanzo preko Carigrada, gdje posjeti brata Ce- 


sarija, koji je nedavno onamo došao iz Aleksandrije 
i kao liječnik već stekao lijepo ime. Došavši u ro- 
diteljsku kuću primi od oca sveto krštenje, jer je 
tada bio kojegdje običaj, da se svetim krštenjem istom 
u zrelijoj dobi svečano stupi u kršćansku općinu. 
Od onda udesi život svoj sasvim po propisima i 
savjetima sv. evangjelja; žrtvova Bogu sve, što je 
imao i mogao imati: bogatstvo, slavu, zdravlje, sve 
sile duševne i tjelesne; čvrsto obuzda putene po- 
žude; budno pazi na oči, uši i jezik; bješe toliko 
trijezan, da se je zadovoljavao najprostijim jelom i 
pilom, često samim hljebom i vodom; danju radia 
dugo u noć Bogu se moli; pače pusti u nemar do- 
tadašnje ljubimce svoje, Grčke filosofe, pjesnike i go- 
vornike a za pretežnije poznanje Isusa Hrista svo- 
jega, kojega radi sve ostavi, i drža sve da su trice, 
samo da bi Hrista dobio. 

. Težeći ovako na življenje u Bogu, drage se 
volje odazva pozivu prijatelja svojega Basilija, koji 
je na jednaku svrhu težeći u Novoj Cesarei u 
Pontu zasnovao monaško naselje, i nagje ondje du- 
hovnu radost i zadovoljstvo. No dužnost djetinjska 

odazva Gregorija naskoro iz onoga svetoga zaklona. 
Stari, osamđeseterogodišnji otac trebaše sinove 
pomoći kod poučavanja obraćenih i kod navješći- 
vanja riječi Božje; pozva ga dakle kući i godine 
361. o uskrsu redi za svećenika suprot volji nje- 
govoj. Otac naime stupi u crkvi pred skupljenom 
općinom iznenada k sinu'i stade mu dijeliti sv. red. 
Sin se zabuni, ali se u onaj par ne usudi suprotiti 
se očinskoj vlasti i biskupskoj časti. No poslije 
svršenoga sv. čina ozlovolji se Gregorije, jer je 
držao, da nije dostojan službe svećeničke, pa uteče 
k prijatelju Basiliju; taj bijeg izgovara u spisu, koji 
je napisao o bremenu i dostojanstvu staleža sveće- 
ničkoga. Ali na poziv očin i na prošnju općine 
Nazijanške vrati se za nekoliko mjeseca u zavičaj 


i reče prvu svetu propovijed. Od onda je revnosno 


potpomagao oca u duhovnoj pastvi, pri čem mu se 
bilo takogjer boriti sa carem Julijanom Odmet- 
nikom. I domaća žalost snagje u to Gregorija: brat 
mu Cesarije koji se bio odrekao svega bogatstva 
i časti, da živi samo za Boga, preminu; on mu reče 
pogrebno slovo. Tako govori Gregorije i nad grobom 
sestre svoje sv. Gorgonije, koja se kasnije prestavila 
s ovoga svijeta. 

Godine 370: posagjen bi sv. Basilije prijatelj 
Gregorijev na stolicu nadbiskupsku u Cesarei Ka- 
padočkoj; dvije godine kasnije sv. Basilije nagovori 
Gregorija, da se je dao posvetiti za biskupa te 
s dopuštenjem očinim bio odregjen za biskupsku 
stolicu u Sasimih. Nego Gregorije naigje u Sasimih 
na velike smetnje korisnu radu, pa se brzo vrati 
k ocu za pomoćnika. Po blaženoj smrti očinoj (374), 
koju proslavi: vrsnom besjedom, još se od prilike 
godinu dana skrbi za vjerno stado u Nazijanzu, a 

onda ne hoteći nikako da ostane ondje pravim bi- 
skupom, zakloni se u Seleuciju u željeni mir. Dok 
je ondje boravio, umrije mu prijatelj sv. Basilije 
Veliki (378.); pokojniku na čast reče Gregorije 
ukopnu i pohvalnu besjedu, koja će vazda ostati 
djelo majstorsko. Koliko ga je rastužila smrt prija- 
teljeva, pokazuje u poslanici pisanoj Eudoksiju ri- 
ječima: ,Pitaš me, kako. mi je? Jako zlo! Nemam 
više Basilija, nemam više Cesarija, brata po duhu 
i brata po tijelu“. 

= U Carigradu bijaše za careva arijana stanje 
Crkve katoličke vrlo žalosno: većina stanovnika 
Carigradskih prionu za krivu vjeru Arijevu, i sve 
crkve oteše manjini katoličkoj. Kad je po smrti 
cara Valenta (378.) ljuta arijanina bolje doba nastalo 
za katolike, pogje Gregorije po nalogu biskupa 
katoličkih i po prošnji pravovjernih u Carigrad, 
da s pomoću Božjom sagradi, što je neprijatelj raz- 
valio. Došavši u carski grad ne nagje ni jedne ka- 
toličke crkve, te morade maleno stado pravovjernih 
k službi Božjoj skupljati u kuću jednoga rogjaka. 
Arijani nijesu isprva za nj marili; ta šta će im 
nauditi čovječac malen, poguren, ćelav, mršav, ku- 
kavno obučen, neokretan, a rodom iz neznatna 
mjesta u zloglasnoj Kapadociji! No odmah prvi 
govor Gregorijev silno se dohvati slušača; to se 
proču po gradu, pa stadoše i arijani dolaziti, a koji 
jednom dogje, ne izosta više; kuća se pretvori u 
crkvu, i naskoro bi pretijesna. Nenadani napredak 
općine katoličke podjari u okorjelih arijana strah 
i mržnju; opadaju ga svakojako, bune na nj svje- 
tinu, poruše mu stan, tjeraju ga kamenjem i bati- 
nama; a on im se za sve to osvećuje strpljivošću, 
ljubaznošću i dobročinstvom. Kad je jednom bo- 

lestan ležao na postelji, dogje k njemu mladić 
blijed, dugokos, u crnu odijelu; Gregorije nešto 
uplašen hoće da ustane, a mladić mu padne pred 
noge i tako gorko plače, da se je i Gregoriju dalo 
na plač. Mladić na sva pitanja samo jeca i lomi 
rukama. Jedan od nazočnih pozna mladića i reče, 
da je to onaj zlikovac, koji je bio pokušao Gregorija 
ubiti a sad došao, da se sam tuži. Sv. Gregorije 
mu oprosti i opomenu, da unaprijed živi bogoljubno. 

U Carigradu je sv. Gregorije govorio onih pet 
krasnih besjeda, koje se navlastito zovu bogo- 
slovske, jer raspravljaju o božanstvu Sina i Duha 
svetoga Slava Gregorijeva privuče izdaleka mnoge 
ljude u Carigrad; tako megju ostalima dogje onamo 
i sv. Jeronim, da ga vidi i od njega se nauči oso- 
bito tumačenju Svetoga Pisma. Svetac držeći da 
nije dostojan tolike hvale, a bojeći se takogjer da 
mu se taština ne uvuče u srce, klonio se svijeta, 
što je više mogao. 

Sv. Gregorije je u Carigradu radio kao pravi 
apostolski nasljednik, ali nije bio isprva biskup Ca- 
rigradski. Takov je istom postao, kad je (380.) 
onamo došao car Teodosije Veliki, pa od njega 
svijet glasno zahtijevao Gregorija za biskupa. Gre- 
gorije se ustručavao primiti pretešku ovu službu, 
ali napokon morade pristati na općenito zahtijevanje. 
No nije dugo ostao biskup Carigradski; jer kako 
su biskupi držeći sa arijanima pobijali izbor njegov 
pa se bilo bojati i javnih nemira, odreče se posve. 
drage volje stolice Carigradske riječima: , Ako moj 
izbor toliko nemira uzrokuje, ja kažem sa Jonom: 
Uzmite me i bacite me u more, i utolit će bura, 
premda je ja nijesam podigao. Ako se svi ugledaju 
na mene, Crkva će brzo imati mir. Ja nijesam želio 

biti biskup, i ako jesam, jesam suprot volji svojoj. 
Rado odilazim, samo bio odlazak moj početak slozi 
vašoj“, Tako se s privoljom carevom odreče časne 
“ biskupske stolice u Carigradu. Sa stadom duhovnim 
oprosti se divnom besjedom, koja se dosele saču- 
vala, nagovarajući ih, neka se vjerno drže vjere, 
koju je podigao usred gonjenja i nabacivanja ka- 
menjem; on nije znao, reče izgovarajući se, da 


će se od njega, svećenika, tražiti, neka se gizdavo. 


nosi kao prvi velikaši u carevini, neka dobro uboško 
troši na preobilate gozbe, skupocjene konje i sjajne 
karuce, neka pred svijet izlazi praćen mnoštvom 
dvorana, i tako dalje. | + 

Iz Carigrada otigje sv. Gregorije najprije u 
Nazijanzo, a odanle u neđaleki očinski zaselak, gdje 
se rodio i gdje je mislio naći vazda žugjeni mir. 
Ondje je dakle u napredak živio poput kršćanskoga 
mudarca; ubav vrt, bistar izvor i hladovit gaj bio 
mu sve veselje, kloneći se svakoga druženja s lju- 
dima; posao mu je bio moljenje, učenje i pisanje 
bogoslovskih rasprava najviše o presvetom Trojstvu, 
punih duboke učenosti i zanosite rječitosti; zbog 
njih dobi od Crkve pridjevak Bogoslovac. Imademo 
od njega i mnogo poslanica znamenitih za historiju 
onoga vremena, i duhovitih kršćanskih pjesama; o 
njemu se može reći, da je otac pjesništva kršćan- 
skoga. 

Sv. Gregorija su dogagjaji često potisnuli svi- 
jetu na vidik; ali bi se on svagda, čim bi samo 
mogao, odanle povukao u blaženu samotinju, da 
bi sve vrijeme bez prekida posvetio pobožnosti i 
nauci. U takovoj samotinji preseli se u blaženu 
vječnost godine 389. 


EJ 


Sveti Gregorije Nazijanški. 223 


U žiću današnjega sveca kao i u življenju još 
gdjekojih svetaca ne nalazimo nikakvih čudesnih 
djela; o premnogima pak drugim ugodnicima 
Božjim čitamo, kolika li su počinili čudesa, ili 
upravo reći kolika je Bog preko njih učinio svrhu- 
naravna djela, koja zovemo čudesa. Ali ne valja 
misliti, da je tko to veći svetac bio, što je više 
čudesa satvorio; ta po svjedočanstvu vječne istine, 
Gospodina našega Isusa Hrista, ni jedan izmegju 
rogjenih od žena nije izišao veći od Ivana Krsti- 
telja (Mat. 11, 11), premda nije Ivan, kao što kaže 
Sveto Pismo, učinio ni jednoga čuda (Iv. 10, 41); 
jer Duh sveti razdjeljuje svakomu kako hoće, je- 
dnomu daje riječ znanosti, kao današnjemu svecu, 
a drugomu da tvori čudesa, kao mnogim svecima 
čudotvorcima. (Isp. Kor. I. 12, 8—11.)' Ako sveta 
Crkva katolička koga poštuje kao sveca, makar 
ne znamo za nj, da je tvorio čuda, to nam je pri- 
jeko dovoljno jamstvo, da ga možemo i mi bez 
ikakve sumnje štovati i prizivati u pomoć, jer je i 
u tom Crkva katolička nepogrešna. Kod gdjekojih 
upravo velikih svetaca kao da nije trebalo izvan- 


. rednih svjedočanstva, kao što su čudesa, da budemo 


čisto uvjereni o velikoj posvećujućoj milosti, kojom 
ih je nadario Bog; ti sav njihov život bijaše po- 
vorka divnih ako i ne čudesnih djela bogoljublja 
i čovjekoljublja i svjedok milosti posvećujuće. Pa 
kad bismo u žitku svakoga sveca nalazili sve sama 
izvanredna djela, moglo bi nam še činiti, da ne 
možemo te nijesmo dužni povoditi se za njihovim 
životom, pak bi nam bila slaba korist od čitanja 
ove knjige. Tako dakle i to što za gdjekoje svece 
ne čitamo, da su tvorili čuda, bude na posljetku 
po promislu Božjem za duhovnu korist našu, 

Kod čitanja života svetijeh ne tražimo toliko 
čudesa, koja je Bog preko njih tvorio, koliko dobra 
djela, koja su oni po milosti Božjoj činili, te na- 
stojmo, da ih i mi činimo; onda će čitanje ovo biti 
da ako i manje zabavno ali zato korisnije. . 


Pomolimo se. 

Bože, koji si puku svojemu za službenika vječnoga spasenja 
udijelio blaženoga Gregorija; podaj, molimo: koga smo imali uči- 
teljem zivotu. na zemlji, da budemo vrijedni njega imati zagovor- 
nikom na nebesima. Po Hristu Gospodinu našem. Amen. 


Le 


10. dan svibnja. 
Sveti Isidor ratar. 


šovjek u svakom narodu i u svakom staležu, 
bio car ili sluga, biskup ili ratar, koji se 
| boji Boga i tvori pravdu, mio je njemu. 

Isidor bijaše seljački sin iz Madrida, koji 
sadašnji veliki grad onda je, u jedanaestom i dva- 
naestom stoljeću, bio još malena varošica. Odrastao 
u strahu Božjem najmi se u nekoga Madridskoga 
gragjanina, da mu teži zemlju. Oženivši se poštenom 
djevojkom marljivo je nastojao oko težačkoga posla, 
ali pored toga nije nimalo zaboravljao djela bogo- 
ljubnih, pa zato bio Bogu po volji i ljudima mio. 
Svaki dan u ranu zoru pošao bi najprije u crkvu 
a onda na djelo, ali bi se i pri samom djelu 
često Bogu molio, pa zato mu je Bog r&d obi- 
lato blagosivljao. Vazda je na umu imao riječi 
apostolove (Efes. 4, 28): ,Radite rukama svojima, 
da imate šta davati potrebnomu“. Svagda se ta- 
kogjer sjećao riječi nekoga kršćanskoga mudraca: 

»Uvijek radi što god, da te gjavol nagje zaba- 
vljena“, . 

Isidor ljubeći Boga nada sve ljubio je i bli- 
žnjega svojega kao sebe, i udjeljivao ubogima ko- 
liko je god mogao, pače kao pravo dijete Oca 
nebeskoga milosrdan je bio i samim životinjama. 
Jednom zimi ponese vreću žita u mlin, da ga sa- 
melje. Bio visok snijeg, pa uz put vidi gdje gladne 


ptičice sjede na drvetu; smilovavši se na njih od- 


grne nogama i rukama snijeg pred drvetom i obi- 
lato naspe onamo žita. iz vreće, neka se jadnice 
nahrane. Drug koji je išao s Isidorom, podsmjehne 
mu se, što tobože tako ludo prosipa žito..No Bog 
kao da je hotio pokazati, koliko mu je milo ovakovo 
milosrdno djelo; jer kad su došli u mlin, nije se 
nimalo apažalo, da bi u vreći Isidorovoj bilo što 
god manje žita, pače se toliko namljelo, da su na: 
punili dvije vreće brašna (melje). Kolika razlika 
megju sv. Isidorom i mnogim ratarima (seljacima), 
koji nemaju srca ni za blago, koje za njih teško 
radi, nego s njim nemilo postupaju! 

Kako je velika bogoljubnost svjetoljupcima 
svagda zazorna, ocrniše pobožnoga Isidora susjedi 
kod gospodara, da odviše trče ui crkvu pa u nemar 
pušta poljski rad. Gospodar dogje sjutradan vrlo 
srdit u polje i ružno opsuje Isidora. No ovaj se ne 
poplaši, nego osta postojan u odluci, da će i u 
napredak svako jutro poći u crkvu; ako gospodar 
misli, da mu od toga bude štete, neka dade štetu 
procijeniti, pa će mu sve drage volje naknaditi. 
Poslije se htjede sam gospodar jedan put uvjeriti, 
kako Isidor zapušta rad. Urani dakle i sakrije se 
pod pećinom, odakle će moći vidjeti, kad će Isidor 


na posao. I zbilja vidi gdje Isidor povrativši se iz, 


15 

crkve ide malo kasnije na njivu orati. Gospodar 
ljut pogje onamo, da ga opsuje; ali u to, kako 
legenda pripovijeda, vidi na svoje veliko čudo gdje 
uz Isidorov plug oru jošte dva jarma bijelih volova. 


Pogje bliže, da vidi šta je, ali kad za časak oči 


svrati drugamo i opet ih obrati onamo, ne vidi 
više nikoga nego samoga čovjeka Božjega Isidora 
gdje ore. Mirna svijest i ljubav k radu potpomažu 
radnika kao ona dva jarma volova 
U sv. Isidora ispuni se riječ Gospodnja (Mat. 
6, 33): »Ištite, najprije kraljevstva Božjega i pravde 
njegove, i sve drugo će vam se dodati;“ jer trudba 
njegova i tihi Božji blagoslov naknadi mu sto- 
struko, što bi zbog molitve tobože zanemario kod 
. posla, pa tako se svagda nagje u kući što god, 
čim bi mogao nadijeliti ništa i uboga; jer pamteći 
opomenu starca Tobije (Tob. 4, 9): ,Ako imaš 
ninogo, obilato udjeljuj; ako imaš malo, gledaj, 
da i ono malo drage volje udijeliš“, nikad ne 
presta po mogućtvu dijeliti milostinju. A koliko 
je ova Isidorova ljubav kršćanska bila Bogu draga, 
potvrdiše i nekolika čuda. Jedne subote po na- 
vadi nahrani već više ubogih, kad iznenada dogje 
još jedan siromah proseći milostinju. Nego nemajući 
sv. Isidor više ništa pri ruci a žaleći siromaha reče 
ženi: ,Prosim te za Boga, ženo draga, ako je u 
loncu što ostalo, daj ovomu siromahu“. A žena 
znajući da nije ništa ostalo, pogje da mu pokaže 
prazan lonac; no kako se udivi, kad po Božjoj 
volji nagje lonac pun hrane. — Sv. Isidor bijaše 
član neke bratovštine, koja je po pravilima svojim 
u odregjeni dan imala zajednički objed. Isidor bo- 
ravivši duže vrijeme u crkvi dogje istom, kad se 
odobjedovalo. Ipak povede sa sobom nekoliko si- 
romaha, što nagje pred kućom, u kojoj je bio objed. 

Nego mu rekoše neki bratimi, da nije ništa više 
jela ostalo do njegova obroka, da ne će dakle 
moći i siromahe pogostiti. Čovjek Božji kratko od- 
govori: ,Šta nam Bog dade, podijelit ćemo jednako 
megju se“. Kad po tom sluge doniješe obrok Isi- 


.dorov, nagjoše posudu na čudesni način napunjenu 


jela, tako da su se mogli nasititi ne samo oni si- 
romasi, koje je Isidor sa sobom doveo, nego još i 
drugi. Tomu se svi vrlo obradovaše, a sv. Isidor 
podigavši poslije jela ruke k nebu blagoslovi ime 
Gospodnje i još pogje u crkvu, da ondje obilatu 
hvalu prinese Gospodinu. s prevelikom pobožnošću. 

Kad je napokon došlo vrijeme, da vjerni sluga 
Gospodnji sv. Isidor unigje u veselje gospodara 
svojega nebeskoga, dade jošte mudre opomene ženi 
i sinu svojemu, primi svetu pričest i upokoji se u 
Gospodinu. O njemu se lijepo može reći, što se u 
Svetom Pismu (Mudr. 10, 10) kaže o pravedniku: 
»Pravednika dovede Gospodin na prave putove, i 
pokaza mu kraljevstvo Božje, i dade mu poznanje 
svetih stvari, usreći ga kod radnje, i potpuni 
poslove njegove“. Sv. Isidor preminu oko 1130. 
godine, a tijelo bi mu ukopano na groblju sv. 
Andrije apostola; poslije četrdeset godina iskopaše 
tijelo, nagjoše cjelokupno i preniješe u crkvu, gdje 
ga sahraniše kraj oltara blaženih apostola. Po za- 
govoru sv. Isidora Bog udijeli ljudima nebrojene 
milosti. 

* 
# # 

U svakom staležu ima ti za dušu pogibli, a 
opet ima mnogo koječega, što te može potpo- 
magati u tečenju vječnoga spasenja. I ratarski (se- 

ik 

ljački) stalež ima za dušu pogibli. Ratar se lako 
polakomi; kako mukom sve stiče, umije novac i 
svako blago cijeniti, pače ga lako i precijeni; a 
odatle se mogu izroditi nebrojene nepravde i par- 
nice megju seljacima: megjaš megjašu podore njivu 
ili posiječe vrbu, tu nema više pomirenja, pravdat 
će se, dok obojica stubokom ne propadnu. Kako 
u imućna seljaka često pohlepa na blago, tako opet 
u siromašna briga za svagdašnji živež mnogo puta 
obrlati (zaokupi) svu pamet i srce, da za drugo 
ništa ne mari i ništa drugo ne osjeća. Sa svim tim 
u ratarskom staležu naći ćemo više dobrih kršćana 
nego u ikojem drugom. Svijet ovaj nema za ratara 
onoliko zamama i naslada, koliko ih ima za druge 
staleže, da bi pored njih mogao za Boga posve 
zaboraviti. Ratar pri poljskom radu vidi svaki dan 
djela Božje svemogućnosti, dobrote i mudrosti, i 
samo ga vrijeme sve jednako opominje, da napredak 
svakomu poslu odozgo dolazi. 

Kad se ljudima poslenim govori o dužnosti i 
potrebi, da se Bogu mole, često je od njih čuti: 
nemamo se kada moliti, nama je neprestano raditi, 
da živež služimo. No da ovakovi izgovori mnogo 
ne vrijede, pokazuje nam život sv. Isidora. Ne će 
za cijelo molitva ili služba Božja nauditi ničijim 
poslovima; ta blago onomu, komu Bog pomaže, a 
Bog pomaže samo vjernim svojim službenicima. 
Koliko ljudi muči se dan i noć, rano ustaju i kasno 
lijegaju, i opet ni u čemu ne napreduju. Često je 
tomu krivo, što se Bogu ne mole i što se u nj ne 
uzdaju. Radi i Bogu se moli! Dok ti je ruka kod 
djela, srce neka bude kod Boga; onda će ti sav 
život biti neprekidna služba Božja. 

Pomolimo se. ' 
i : o 
Daj nam, molimo, milosrdni Bože, po zagovoru blaženoga 
Isidora ispovjednika svojega, da se ne ponosimo, nego po njegovim 
zaslugama i primjerima da ugodnom tebi vazda poniznošću služimo. 
Po Hristu Gospodinu našem. Amen. 


a 


11. dan svibnja. 
Sveti Mamerto. 


sv. Mamertu znademo žalibože vrlo malo, 
pa da se nijesu od njega počeli molitveni 
iliti prosni dnevi, slabo bismo išta znali o 
njemu; a ipak je on bio znatan biskup u doba 


svoje. 

Sv. Mamerto nadbiskup u Vienneu u Fran-' 
cuškoj bio je znanjem, kreposnim življenjem i tru- 
gjenjem oko slave Božje i dobroga stanja duhovnih 
ovaca svojih stekao općenitu pažnju i poštu. Nije 
on tek s&4m naučavao narod i navješćivao riječ 
Božju, nego je i odgojio i skupio oko sebe učenih 
i bogoljubnih svećenika, koji su ga krepko potpo- 
magali u teškoj službi; megju njima je bio naj- 
vredniji njegov rogjeni brat Mamerto Klaudijan, 
veoma učen pisac i sastavljač duhovitih crkvenih 
pjesama (na primjer lijepe pjesme: Pange lingua 
gloriosi lauream certaminis). Sv. Mamerto bio je 
takogjer kršteni kum i odgojitelj sv. Avita, koji mu 
je poslije bio drugi nasljednik na nadbiskupskoj 
stolici. 

U doba Mamertovo snahodile su svakojake 
bijede grad Vienne i okolinu njegovu: česti su bili 
potresi, divlje, se zvjeradi bilo toliko nakotilo, da 

su jeleni i vuci bez straha po bijelom danu u 


mjesta dolazili, požar bi svaki čas gdjegod buknuo. 
Jedni bi ove nevolje pripisivali slučaju, a drugi 
razboritiji držali bi ih za opomene odozgo, neka 
se svijet dozove i popravi življenje. 

Dogjoše uskrsni praznici. Sada u naše doba 
uskrsnuće se Hristovo svetkuje na veliku subotu 
u večer, a u starije doba svetkovalo se noću od 
subote na nedjelju, kao što se rogjenje Hristovo 
još sada svetkuje o polnoći. Noću dakle skupi se 
u stolnoj crkvi Viennskoj oko sv. Mamerta silan 
svijet nadajući se, da će po milosti uskrsnuloga 
Otkupitelja napokon prestati one javne bijede i 
strahote. No u jedan put zaori u crkvi glas: požar; 
gradska vijećnica, na visu sagragjena, plamenom 
bukti! Pobožnost se prekine, svijet pohiti iz crkve 
na polje, sam sv. biskup ostane pred svečanim 
oltarom, pa zapalivši žar vjere'svoje potokom suza 
ugasi silu ognjenu. Požar se utrne, a ljudstvo. se 
razgali i povrati u crkvu, gdje se s podvostručenom 
radošću dokonča pobožna svečanost. 

Dok je sv. Mamerto pred oltarom Boga molio, 
neka od grada odvrati pogibiju požara, odluči 
ujedno, da će odrediti javne crkvene ophodnje 
(procesije), koje će se svake godine u odregjeno 
vrijeme držati i kojima će biti namjena gnjev 
Božji od vjernoga puka odvraćati i svaku mu mi- 
loštu s nebesa navraćati. Na odluku biskupovu rado 
prista sav puk, pače i samo gradsko starješinstvo, 
koje je drugda činilo jedva i ono, što je bilo dužno 
činiti. Za javne crkvene ophodnje odregjena bjehu 
tri dana megju petom nedjeljom po Uskrsu i megju. 
Spasovom iliti praznikom uzašašća Hristova. Po- 
gjoše dakle u lijepu redu dva i dva iz grada 

k crkvi, koja je bila izvan grada, putem plačući i 
pjevajući, Bogu se moleći i svece u pomoć pri- 
zivajući. Tako prvi, tako drugi i treći dan. Ova 
javna pokora umilostivi Boga: nevolje one i stra- 
hote prestaše. Potom su se svake godine takove 
pobožne ophodnje u gradu Vienneu opsluživale. 
Čuvši za njih drugi biskupi u Francuskoj zavedoše 
ih i oni u svojim biskupijama, a iz Francuske ra- 
širi se ovaj pobožni običaj. s privoljom Rimskoga 
pape po svemu katoličkom svijetu. 

Sv. Mamerto blaženo preminu u dobroj sta- 
rosti 477. godine po Hristu. 

Crkvene ophodnje iliti procesije sv. Mamertom 
započete još se i sada drže ona tri dana prije 
Spasova, koji se dnevi zato zovu i molitveni ili 
prosni, jer se vjerni Bogu mole i prose za milost 
i pomoć u svakojakim nevoljama, koje im je pod- 
nositi. Baš je tomu zgodno ono vrijeme prije Spa- 
sova, kad je Spasitelj u preobraženom tijelu još 
boravio na ovoj zemlji, pa zato vjerni živo osjećaju 
nazočnost njegovu, oko njega, pobjeditelja smrti i 
svake nevolje, s pouzdanjem se skupljaju, i prose 
ga, da ih ne ostavi nego da im i gore kod Oca 
nebeskoga bude branitelj i pomoćnik u svakoj 
muci i jadu. 

Narod kršćanski ide zajedno sa svećenstvom 
iz crkve u crkvu, po ulicama gradskim ili u polje, 
pjevajući i moleći se Bogu, pod pahama iliti cr- 
kvenim zastavama a s križem sprijed. Križ pred 
ovakovim pobožnim skupom kršćanskim znak je 
jedinstva vjere u Isusa Raspetoga. Isus je sredina 
jedinstvu, dobri pastir ovcama, koje idu za njim, 

oko njega se kupe i kod njega ostaju. Otuda što 
se na takvim procesijama križ sprijed nosi, zovu 
se gdjedšto kod nas i križevske, pa i sva sedmica 
zove se križevska i sam praznik u toj sedmici to 
jest Spasovo zove se i Križevo. 

Ovakove su crkvene ophodnje takogjer slika 
putovanja našega na ovoj zemlji. Mi smo ovdje 
kao putnici, svrha (cilj) našemu je putovanju nebo; 
zato se na svršetku crkvene procesije ulazi u crkvu 
kaoti sliku neba, Ali crkvenim ophodnjama ispo- 
vijedamo takogjer javno vjeru svoju, da smo Bogu 
dužni čast i hvalu i da od njega dolazi svaka prava 
pomoć. Napokon ispovijedamo njima slavnu po- 
bjedu kršćanstva nad tamnom moću poganstva; 
zato nosimo zastave kao vojska, koja je nadvladala 
neprijatelja. Još nas crvena zastava sjeća borbe i 
krvi mučeničke, i opominje, da je i nama pod za- 
stavom križa boriti se i pobijediti. 

Ne srami se dakle poći na ovakve crkvene 
ophodnje; što im se više rugaju bezvjernici, neka 
budu tebi svetije i milije. A. idi na procesije s na- 
mjerom, da Boga proslaviš i javno mu i svečano 
zahvališ na svijem dobročinstvima, da ga zamoliš 

"za oproštenje grijeha i za nove milosti, i da se 
dragovoljno priznaš za člana svete Crkve katoličke, 
“kojoj pripadati neka ti bude vazda najveća sreća 
i najveća čast. Ako s ovakvim nakanama i mislima 
pogješ na crkvene ophodnje, imat ćeš, vjeruj, od 
njih preveliku korist. 


Pomolimo se; 

Bože, kojemu je vlastito smilovati se vazda i oprostiti, primi 
molbu našu, da nas i sve sluge tvoje, koje lanac prestupaka veže, 
smilovanje tvoje blagosti milostivo odriješi. Po Hristu Gospodinu 
našem. Amen. 


za 

zA 

12. dan svibnja. 
Sveti Pankracije. 


mučenički vijenac, kojim je bila vjerenica 
Hristova, sveta Crkva, u prva tri stoljeća 
ovjenčana, upleten bi i po gdjekoji pu- 


Pankracije (Hrvati kažu i Pongrac) bijaše 
jedinac u bogatih roditelja pogana, koji su obitavali 
u gradu Sinnadi u Frigiji. Majka rano umre; i 
otac se teško razboli, kad je Pankraciju bilo istom 
deset godina. Na umoru povjeri sina bratu svojemu 
Dionisiju: a ovaj kako je ljubio brata, tako je mi- 
lovao i sina njegova, te se očinski brinuo za od- 
goju i pouku sinovčevu. 

Poslije tri godine pogje Pankracije sa stricem 
Dionisijem u Rim, da se ondje što većma uljudi i 
kod vrsnih učitelja nauke dovrši. Naštani se na 
brdu Celiju u velikoj kući, imajući mnogo robova 
i mnogo imanja. A upravo onda je car Dioklecijan 
nemilo progonio kršćane. U blizini pak Pankraci- 
jevoj i Dionisijevoj sakriven je bio Rimski papa 
Marcelin. Dionisije čuje za mnoge kreposti, koje 
je činio Rimski papa, i kako je narod odvratio od 
idolopoklonstva i doveo na stazu pravu i život 
vječni, zato zaželi zajedno sa sinovcem Pankracijem, 
da se upozna s papom. Čistim, nepokvarenim du- 
šama treba samo iskra, da se upali oganj, koji će 
potpiren duhom milosti Božje otrijebiti sve pred- 
rasude ter izvesti čisto zlato unutrašnjega čovjeka. 
Dionisije i Pankracije dobave nešto znanja o Hristu 
i nauku njegovu; to porodi u njima još veće čeznuće 
za višim znanjem. Napokon kod kršćana, koji su 
čuvali Marcelina, isposluju dopuštenje, da mogu 

pred papu. Uljezavši padnu k nogama sv. Marce- 
lina i stanu prositi, da budu dostojni štovati ona- 
kova Gospodina, kakova on sam štuje. Sveti čovjek 
ih digne, zagrli, i počne im razlagati sve božanstvo 
nebesko. Poslije dvadeset pak dana krsti ih i učini 
kršćanima; a oni poučeni o tajni kršćanstva tako 
uzmu revnovati u strahu Gospodnjem, da se nijesu 
nimalo plašili progonitelja. 

Megjutim za nekoliko dana preseli se Dioni- 
sije ka Gospodinu s plaćom nebeskom, drag i 
vrijedan Bogu. A kad su pogani u bjesnilu uzeli 
hvatati kršćane, uhvate i Pankracija i dovedu pred 
suca. Sudac videći lice Pankracijevo stane se ču- 
diti toj mladosti, koja tako postojano voli umrijeti 
za Hrista nego li služiti idolima. I reče mu sudac: 
»Mladiću, svjetujem te, da ne umreš tako zlom 
smrću, jer tvoja dob, kako se vidi, nije veća od 
tri puta pet godina, i jer si od plemenita roda, I 
želim te uvjeriti, da odstupiš od te ludosti kršćanske 
pa se povratiš rodu svojemu, zbog kojega ću te 
još i ja proslaviti. Ako li ne učiniš po mojem do- 
brom savjetu, dat ću te ubiti i tijelo tvoje spaliti, 
da počem ne dogju kršćani pa te učine mučenikom 
svojim“. Blaženi Pankracije mu odgovori: ,Nemoj 
se uzalud varati, što videći me mladićem od četr- 
naest godina misliš, da imam manje znanja i pa- 
meti. Gospodin naš Isukrst udostojao se takov 
razum nama dati, da nam je sve strašenje od vla- 
dalaca i sudaca vaših toliko, koliko slika ova, koju 
vidimo. Bogovi i božice tvoje, za koje me nago- 
varaš, da ih štujem, bjesovi su i varalice, koje, 
čudim se, da nije tebi mrsko štovati“, 

Onda zapovjedi sudac, da Pankracija izvedu 


na drum Aurelijev i ondje mu glavu odsijeku ; jer: 

se je stidio, da ga takov dječak nadvlada i osra- 
moti. Odveden bi dakle, preblaženi borac Hristov 
Pankracije na drum Aurelijev i po zapovijedi iz- 
gubivši glavu podnese mučeništvo postojano. Onda 
pobožna žena Oktavilla odnese tajno noću tijelo 
njegovo, mirisima ga pomaza, dragocjenim platnom 
obavi i ukopa u nov grob, nad kojim je kasnije 
na čast istoga sv. mučenika sagragjena crkva, u 
poznije vrijeme mnogo posjećivana. 


ik 
Ea *& 


Može biti da će koji čitalac, pročitavši žiće 

sv. Pankracija, reći ili pomisliti: šteta za krasnika, 
što tako mlad pogibe! No ako je najkrasnija i Bogu 
najmilija smrt mučenička, jer se njome Bogu ono 
žrtvuje, što je svakomu čovjeku najdraže, to jest 
život, onda mora da je- Bogu osobito mila žrtva 
života mlada, života puna najljepših nada, života, 
kojemu se sav ovaj svijet milo smiješi i sve svoje 
dragosti i sladosti u obilju nudi. Tu se ne daje 
uvelak nego cvijetak, koji je najljepše tek pro- 
pupčao. 
Pa po ovom možemo razumjeti, zašto se zgagja, 
da kadšto najbolji mladići i mladice umiru rano, u 
najljepšem cvijetu dobi svoje: nebeski vrtlar, koji 
je zasadio cvijet, ubere ga, kad najljepše propupča, 
i odnese u vječne stanove svoje, da miriše i ugagja 
Bogu i svecima njegovim. 

A može biti i drugih razloga, zašto Bog 
gdjekoje duše rano seli s ovoga svijeta. Na primjer, 
duži život više bi duši naudio nego li koristio; 
zato, kao što čitamo u Svetom Pismu (Mudr. 4, 
11. 14), Bog uzme mlada pravednika, ,da ne bi 
zloća promijenila razuma njegova, i da varka ne 

bi prevarila duše njegove... kako je Bogu bila 
mila duša njegova, popašti se Bog, da ga izvede 
isred opačina“, Ili mlade ljude čekaju u kasnijoj 
dobi svakojake nevolje; Bog hoće, da ih sačuva 
od njih, zato ih pregje uzima k sebi. Ili kada ti 
dragi sinak ili mila kćerka zarana umre, Bog možda 
hoće, da ti se misao češće onamo svrati, gdje tvoje 
milovanje boravi. Ili napokon hoće dobri Bog, da 
- upravo porod od srca tvoga bude tvoj osobiti*za- 
govornik pred prijestolom njegovim, i da vazda 
kao nevigjeni duh lebdi oko tebe, a ti za to da 
i ne znaš. 


Pomolimo se. 


Udijeli, molimo, svemogući Bože, koji blaženoga Pankracija 
mučenika tvojega rogjenje poštujemo, da se njegovim zagovorom 
u ljubavi tvojega imena učvrstimo. Po Hristu Gospodinu našem. 
Amen. š 


re 


13. dan svibnja. 
- Sveti Servacije. 


sv. Servaciju biskupu Tongernskom u 
| Belgiji nema toliko pouzdanih vijesti, da 
š bismo mogli od njih stvoriti potpunu sliku 
života njegova; no i po onim odlomcima, koji su 
ostali do danas, možemo suditi, da je bio dostojan 
nasljednik apostolski. 

On je bio u onoj crkvenoj skupštini, koja se 
godine 347. sastala u Sardici, da stvar sv, Atanasija 
još jednom protrese. Skupština je sv. Atanasija posve 
nevinim pronašla. Bio je i u crkvenoj skupštini u 
Riminiju (359.), gdje je odrešito branio katolički 

nauk o božanstvu Hristovu, pa tijem se dobavio 
mržnje carskoga namjesnika Taura. 

Drukčije su pak sv. Servacija i sama svjetovna 
gospoda mnogo cijenila. Kad je Rimski vojsko- 
vogja Magnencije (godine 350.) oteo prijestol za- 
padnomu Rimskomu caru, pa hotio, da ga istočni 
Rimski car Konstancije prizna carem, odasla ka 
Konstanciju svijetle i ugledne poklisare, a megju 
njima bješe i biskup Servacije. 

Za vremena sv. Servacija provališe iz Asije 
u Europu Huni, gadni i grozni ljudi, koji bi sve 
što god bi stigli, nemilo pobili i poharali. O ovim 


. neljuđima dopre glas ća u Gallije (sadašnju Fran: 


cusku i Belgiju), pa se i ondje sve prestravi od 
njih. Biskup u Tongernu Servacije — tako piše 


. sv. Gregorije Tourski — čovjek izvrsne svetosti, 


bdeći i posteći moljaše se milosrgju Božjemu, pri 
tom ečesto suze lijući, neka ne dopusti, da ikada 
nevjerni onaj i nevrijedni narod dogje u Gallije. 
No znajući po duhu, da će nevolja ova zemlju nje- 
govu zbog grijeha narodnih teško minuti, odluči 
poći u Rim, da naime po zagovoru apostolskom 
lakše postigne, što je od milosrgja Božjega prosio. 
Pošavši dakle na grob blaženoga apostola Petra, 
moljaše pomoć dobrote njegove, trapeći se mnogim 
postom tako, da bi po dva tri dana ostao bez sva- 
koga jela i pila, a ne bi za čas odustao od molitve. 
I kad je ondje mnogo dana probavio u takovu 
trapljenju, vele, da je od blaženog apostola primio 


ovaj odgovor; pŠto me, čovječe sveti, uznemiruješ?. 


Jer je evo u Gospodina posve odlučeno, da će Huni 


doći u Gallije, i da će ih opustošiti. Sada dakle: 


čuj savjet, idi brzo natrag, uredi kuću svoju, pri- 
pravi pogreb, poišti platno čisto. Jer gle, preminut 

ćeš iz tijela, niti će oči tvoje vidjeti zla, što će 
Huni počiniti u Gallijama, kao što je rekao Go- 
spodin Bog naš“. Primivši od sv. apostola taj od- 
govor, dade se odmah na put i brzo se povrati u 
Gallije, i došavši u Tongern brže bolje pripravi 
sve, što je bilo za pogreb potrebno, i opraštajući 
se sa svećenstvom i s drugim gragjanima reče im 
kroz plač, da ne će više vidjeti lica njegova. A: 
oni jaučući i plačući igjahu za njim i ponizno ga 
moljahu govoreći: ,Ne ostavljaj nas, oče sveti; ne 
zaboravljaj nas, pastire dobri!“ Ali kad ga plačem 
nijesu mogli zaustaviti, primivši blagoslov sa cje- 
livima povratiše se. On pak otigje u grad Mastricht 
(sada u Holandiji), i poduzet malom groznicom 
rastavi se sa tijelom, i bi od vjernih ukopan kraj 
samoga javnoga nasipa. Da Gospodin Bog svjema 
pokaže zasluge sv. Servacija, zimi kad bi snijeg 
svu zemlju zastro, njegova groba ne bi nikad 
pokrio, dokle god nije brigom gragjanstva nad 
njim sagragjena crkva. 

Sv. Servacije umrije godine 384, a sedamđeset 
od prilike godina poslije opustošiše Huni Gallije, 
kao što bješe svetac naprijed kazao, i razvališe 
grad Tongern. Kasnije bi stolica biskupska iz Ton- 
gerna premještena u Mastricht, kamo se bješe sv. 
Servacije još za života preselio. 


LJ 


Sv. Servačije molio se Bogu, neka katolički 
narod poštedi od navale divljih Huna; ipak Bog 
nije uslišio molitve ugodnika svojega. I drukčije 
znađemo, da i katoličke zemlje snahode svakojake 
bijede i nevolje kao i zemlje neznabožačke i neka- 
toličke; pače nekima se čini, da su narodi neka- 

tolički u stvarima svjetovnim napredniji od kato- 
ličkih. Zašto to? Na to je već Salvijan crkveni 
pisac živjevši pod konac petoga stoljeća odgovorio: 
to je zato, da katolici poznaju, kako su grijesi nji- 
hovi mnogo veći, Bogu odurniji te i vredniji kazni 
nego li grijesi neznabožaca i krivovjernika, s toga 
da se grijeha ozbiljno klone i pomljivije se trude 
živjeti po svojoj pravoj vjeri. Što rečeni crkveni 
pisac kaže, potvrgjuju i sveti oci. Grijesi u katolika 
na neki su način veći, Bogu neugodniji i vredniji 
kazni nego li grijesi u neznabožaca i krivovjernika. 
Zašto? Katolici bolje poznaju Boga, zloću 'grijčh4 
i kazni za njih. Katolicima Bog udjeljuje više i. 
većih dobara nego li neznabošcima i krivovjer- 
nicima. Njima daje Bog u Crkvi svojoj više i jačih 
potpomoći, da se klone grijeha, nego drugima; 
da i ne govorimo o mnogim nagovorima i opome- 
nama, koje im Bog podaje ili sam na unutrašnji 
način, ili na izvanji način preko propovjednika, 
ispovjednika i duhovnih knjiga. Ako li katolik 
pored sviju ovih osobitih milosti ipak griješi, njegov 
je grijeh i zbog veće nezahvalnosti mnogo veći, 
Bogu odurniji pa zato i vrijedan teže kazni nego 
li grijeh od neznabošca ili krivovjernika. Njega 
čeka oštriji sud u Boga i veća kazan na drugom 
svijetu. ,Jao pravovjernima — piše sv. Bonaven- 
tura — koji Boga ne služe i ne poštuju po pravoj 
vjeri! Oni će biti oštrije kažnjeni nego svi nevjer- 
nici“. 

To ti je, dragi čitaoče, zato rečeno, da pro- 
mislivši ovo zrelo većma zamrziš na grijeh i pa- 
žljivije ga se čuvaš; da te mine tako težak odgovor 
i kazan. 

Pomolimo se. 


Usliši, molimo Gospodine, prošnje naše, koje opao “ 
svetkovini blaženoga Servacija ispovjednika tvojega 3 biskupi, d 
koji ti je vrijedan bio dostojno služiti, njeg onin Pave . 
gama od sviju nas odriješi grijeha. Po Hristu Gospodinu našem. 


Amen. 


S2- 


14. dan svibnja, 
Sveti Bonifacije. 


a vremena Rimskih careva Dioklecijana i 
Maksimilijana življaše u Rimu žena od 
velika roda a silno bogata, po imenu 
Aglaja. Imagjaše sedamdeset i tri upravitelja dobara 
a nad svjema bijaše glavni nadzornik Bo nifacij Es 
s ovim življaše Aglaja u grijehu. Bijaše Bonifa- 
cije takogjer pijanica, ali drukčije milosrdan, do- 
čekljiv i podašan. Putnike bi rado primao na stan 
i lijepo dvorio; pače bi noću po ulicama tražio si- 
romahe, da im udijeli što trebaju. 
Poslije mnogo godina skruši se milošću Božjom 
Aglaja, i reče Bonifaciju: ,Ti znaš, u koliko srag 
ugrezli grijehe, a nijesmo mislili na to, da ćemo 
pred Boga na sud te ćemo račun dati za sve zlo, 


što smo učinili. A. čula sam od nekih kršćana, ako. 


tko posluži svecima, koji stradaju zaradi imena 
Hristova, da će biti drug njihov u onaj dan stra- 


šnoga suda Božjega. Upravo sada stradaju sluge. 


Hristove u Istoku. Idi dakle onamo, pa služi i dvori 
svete mučenike, i donesi njihovih ostataka, ne bi 
li se spasli po zagovoru njihovu“. 
Bonifacije uze mnogo zlata, da kupi sv. tjelesa 
i da dijeli ubogima, i dvanaest konjanika, i raz- 

ličnih mirišljivih masti na čast svetim mučenicima. 
Polazeći na put reče Aglaji: ,Gospogjo, ako nagjem 
Svetih ostataka, donijet ću ih; ako li se povrati 
moje tijelo, hoćeš li ga primiti kao mučeničko?“ 
A. gospogja mu reče: ,Kani se ti pijanstva i luda 
govora, pa živi, kako dolikuje čovjeku, koji će no- 
siti tjelesa svetih mučenika. A ja grešna, premda 
sam nedostojna, čekat ću te i moliti se Bogu, da 
mi ispuni želju i zaboravi opačine moje“. Ove se 
riječi primiše Bonifacija, i on na putu odluči, da 
ne će okusiti ni mesa ni vina, i podigavši oči 
k nebu reče: ,Gospodine Bože svemogući, jedino- 
rogjenoga Sina Oče, budi u pomoć meni sluzi svo- 
jemu, i upravljaj put moj kojim idem, da se slavi 
ime tvoje va vijek vijeka“. Svršivši molitvu puto- 
vaše radostan. ' 

Nakon nekoliko dana dogje Bonifacije u grad 
Tarso, rodno mjesto sv. Pavla apostola, i odmah 
dozna, da je više kršćana upravo na mukama, Ot- 
premivši pratnju u gostionicu ode sam na muči- 
lište, gdje nagje do dvadeset vojnika Hristovih 
prerazličnim groznim mukama kinjenih. Prikučivši 
se Bonifacije stade cjelivati svete mučenike, i reče 
u sav glas: , Velik je Bog kršćanski! Velik je. Bog 
Svetih mučenika! Prosim vas, sluge Hristove, molite 
se za me, da se i ja nagjem dostojan drug vaš 
boreći se sa gjavolom“, i 

Zapazivši pak sudac Simplicije Bonifacija, pita 
ga, tko je? Bonifacije odgovori: ,Ja sam kršćanin; 
ako li želiš znati moje obično ime, zovem se Boni- 
facije“. Onda mu sudac zapovjedi, da žrtvuje bo- 
ovima, ako ne će da ga udari na muke. Bonifacije 
veli: ,Rekoh ti, da sam kršćanin, i ne žrtvujem 
idolima; što si dakle kanio učiniti, učini, evo ti 

16 

tijela mojega“. Čuvši to sudac razljuti se i zapo- 
vjedi, da ga objese i tijelo mu kandžama ogrebu. 
Mučitelji ga tako ogreboše, da su mu se kosti vi- 
djele. Pri tome Bonifacije nije ništa govorio nego 
samo upirao oči u svete mučenike. Kad i opet 
pozvan od suca, da žrtvuje, nije htio, zabiše mu 
pod nokte zaoštrene trske; i to je sv. mučenik gle- 
dajuć na nebo strpljivo snosio. Po tom mu bez- 
božni sudac otvori usta i uli vrela olova. Sveti pak 
borilac Hristov Bonifacije gledajuć na nebo molio 
se Gospodinu veleći: ,Hvala ti, Gospodine Isukrste, 
Sine Božji, budi u pomoć meni sluzi svojemu i 


olakoti mi boli ove, i ne dopusti, da me ovaj sudac . 


nadvlada“. Onda reče svetim mučenicima: ,Prosim 


vas, sluge Hristove, molite se za slugu svojega“. 


Mučenici se na glas pomoliše, i kad rekoše Amen, 
stade svjetina, koja je bila nazočna, plakati i vikati: 


p Velik je Bog kršćanski! Velik je Bog svetih mu- 


čenika! Hriste Sine Božji, spasi nas! Jer svi u tebe 
vjerujemo, svi se tebi utječemo. Propali svi idoli 
poganski!“ I navali svjetina, i sruši oltar i pograbi 
kamenje, da će na suca; a ovaj bojeći se još veće 
gungule, umače. I 
Sjutradan dozva opet sudac Bonifacija preda 
se i“uze mu se rugati, što tolike muke snosi zbog 
čovjeka raspeta. Otkaza mu sv. mučenik: ,Ušuti, 
nesretniče, i nemoj otvarati usta svojih na Gospo- 
dina mojega Isukrsta. Anatema tebi, jer Gospodin 
moj Isukrst sve ono pretrpi hoteći spasti rod ljudski“. 
I gnjevan sudac zapovjedi, da donesu kacu, i na- 
pune je vrelom smolom, i u nju bace mučenika 
strmoglavce. Mučenik prekriživši se bačen bi u 
kacu. Angjel pak Gospodnji sigje s neba i dotače 
se kace; i udilj stopi se kao vosak od ognja. I 
svetac ne bi pozlijegjen; a ožegoše se mnogi, koji 


Ni 

su bili ondje. Sudac dršćući potom od sile Hristove 
i čudeći se strpljivosti sv. mučenika zapovjedi, da 


"mu odsijeku glavu. I kad je krvnik sv. Bonifaciju 


odrubio glavu, zemlja se silno potrese, tako da su 
svi povikali: ,Velik je Bog kršćanski!“ I vjero- 
vaše mnogi u Gospodina Isukrsta. 
Pratioci Bonifacijevi ostavši u gostionici, tra- 
žiše ga svagdje i doznaše napokon, da je poginuo 
smrću mučeničkom. I kupiše tijelo njegovo za pet 
sto zlatnih novaca, i pomazaše ga mirisima i oviše 
dragocjenim platnom i odvezoše u Rim, radujući 
se i slaveći (rospodina zaradi smrti sv. mučenika, 
Aglaja doznavši sve to od angjela (rospodnjega, 
pogje sa svećenicima i pobožnim ljudima na susret 
svetomu tijelu, i sahrani ga nedaleko od Rima na 
drumu Latinskom i sagradi nad njim bogomolju, 
Ondje Bog po molitvi sv. mučenika ljudima učini 
mnoga dobročinstva. Blažena pak Aglaja odreče. 
se svijeta i gizda njegovih razdavši sve što je 
imala ubogima, Pusti i sve robove, od različne dobi 
i roda, na slobodu, te sa nekolike samo djevojke 


. ostade služeći Hristu; i tako velika izagje, te bješe 


dostojna, da i bjesove izgoni i od različnih bolesti 
liječi. I življaše blažena Aglaja još trinaest godina ; 


i tako usnu u Gospodinu, i ukopana bi u miru, 


šk 
e EJ 


Sv. Bonifacije bio je vrlo milosrdan ubogima 
i onda, dok je još u grijehu živio. To mu je po svoj 
prilici isposlovalo od Boga milost, da se obrati; 
jer milostinja, kao što kaže arhangjel Rafael (Tob. 
12, 9), čisti od grijeha i čini, da nagjemo milosrgje 
i život vječni, Milostinja naime čisti od grijeha, što 
Gospodin Bog kadšto zaradi nje podaje grešniku 
milost, da se obrati i potom zadobije oproštenje 

grijčh4. Odatle se učimo, da čovjek ma bio i u 
najtežim grijesima ne treba da u nemar pušta dobra 
djela, naročito molitvu, post i milostinju; jer, kako 
rekosmo, može Bog zaradi takvih djela grešniku 
dati milost, da se obrati i spase. 

Bonifacije i Aglaja, dvoje velikih grešnika, 
živjevši za dugo u opačini nečistoće, obratiše se 
svim srcem k Bogu, i posvetiše se oboje, pače 
Bonifacije izagje mučenik. Istina, obraćenje čovjeka, 
koji dugo živi u grijehu, osobito u gađnom grijehu 
nečistoće, drže sveti oci za čudo, koje se samo 
malokad dogodi. Ipak je neizmjerno dobri Bog ta- 
kovo čudo učinio kako na Bonifaciju i Aglaji tako 
i na mnogim drugima, da ni jedan grešnik ne bude 
imao razloga očajati (zdvojiti) radi grijeha svojih, 
ma ih i nebrojeno mnogo počinio. ,Grijesi — veli 
sv. Augustin — imaju neku mjeru i broj; milosrgje 
pak Božje nema mjere ni broja: S toga nema ni 
jedan grešnik razloga, da očaja, nego neka pozna 
milosrgje Božje, i za grijehe neka čini pokoru“, 
Misli kadšto o ovoj istini, ali je nemoj zlo upotre- 
biti na vječnu pogibiju svoju. Ne griješi zbog toga, 
niti odgagjaj pokore zbog toga, što je Bog milo- 
srdan; nego bez oklijevanja čini pokoru za uči- 
njene grijehe jer ne znaš, dokle će Bog čekati 
pokoru tvoju. ,Bog nam je dao pouzdano prista- 
nište pokore — kaže isti sv. Augustin — da zbog 
grijeha svojih ne očajamo; ali je i odredio dan šmrti 
nama nepoznat, da uzdajući se sa drzošću ne umno- 
žavamo grijeha“. 

Pomolimo se. 

Daj molimo, svemogući Bože: koji blaženoga Bonifacija mu- 
čenika tvojega svečanost svetkujemo,.da njegovim zagovorima bu- 
:demo kod tebe potpomagani. Po Hristu Gospodinu našem. Amen. 


a 

15. dan svibnja. 
Sveta Dimpna. 


ditac današnje svečarice bijaše kralj u En- 
gleškoj u sedmom stoljeću poslije rogjenja 
Hristova, štovalac krivih bogova, no druk- 
čije imatnik i junak na mejdanu. Imadijaše ženu 
od visoka roda, koju je žarko ljubio, jer je bila 
tako lijepa, da je krasotom obraza i tijela svačiju 
pamet i oči zamamila. Kraljica rodi kćer imenom 
Dimpnu, koja je takogjer bila prelijepa, majci 
posve slična. Premda je pak Dimpna u očinu dvoru 
bila odgojena, kako se kraljevske kćeri odgajaju, 
u sjajnosti i obilnosti, ne povede se ipak za razu- 
zdanošću ovoga svijeta, pače primivši potajno kre- 
post svetoga krštenja sva se dušom i tijelom pod- 
loži slatkomu jarmu Hristovu, želeći da se samo 
njemu za uvijek priljubi. ' 

Umrije kraljica, Dimpnina majka, a kralj mnogo 


“plaka za njom. No kako je Dimpna bila krasna, 


mila i ljupka a mnogo slična pokojnoj majci, u 
srcu se kraljevu razgori nenaravna ljubav k njoj, 
te mu napokon na um pade bezbožna misao, da 
kćer uzme za ljubu. Od onda poče joj pomalo ot- 
krivati misao svoju, laskajući i odijela, dragocjene 
stvari, silno bogatstvo i sve što god zaželi obeća- 
vajući. Kad je poštovana djevica, koja se je sasvim 
predala  zagrljajima Jaganjca Božjega, razabrala 
opaku misao očinu, smete se u duhu, i reče jasno, 
da ne će nikad pristati na zahtjev, jer je mrsko i 
grozno tako što samo i pomisliti. Ali bezbožni kralj, 
kao što skvarena ćud ljudska to više hlepi na stvar, 
što joj se većma krati, još pomnjivije nastojaše po- 
stići što je želio, i odrešito kazivaše Dimpni, ho- 

tjela ona ili ne hotjela, da će napokon morati pri- 
stati na želju. 

Dok su se ovako otac i kći pregovarali, i 
jedno nije moglo drugoga uvjeriti, pače je djevojka 
vidjela, da očeva grešna požuda sve raste, ona 
prosi četrdeset dana odgode, a dotle neka joj se 
dade sav djevojački nakit. Kralj držeći da se 


Dimpna premislila, dađe joj sve, što god je hotjela, - 


i presta je salijetati. A to štovana djevica upravo 
i htjede; da naime u miru ostavljena i neopažena 
može sve spremiti, što bude potrebno, da se izbavi 
od napasti. 

“ Dimpna dozva stara i pobožna svećenika, Ge- 
reberna, koji ju je potajno krstio, i pita, šta joj je 
činiti? Svećenik razmislivši sve dobro, odgovori, 
da se tu ne može drugo učiniti nego bježati u 
tugje krajeve, kamo ne dopire vlast očina. Ona 
je i sama već otprije to isto mislila moleći se Bogu 
vazda za rasvjetu i pomoć; zato to radije prihvati 
savjet Gerebernov. Opskrbi se dakle novcem i u 
društvu sa starcem svećenikom i jednim dvoraninom 
i ženom njegovom, preobučena u odijelo dvoranke 
pobježe na lagju i pod obranom Božjom srećno 
prispje preko mora u Belgiju u grad Antwerpen, 
a odanle se skloni u samotno mjesto Gheel, gdje 
se nastani pokraj kapelice sv. Martina, podavši se 
posve nastojanju oko savršenijega življenja kršćan- 
skoga. 

Kad otac dozna za bijeg Dimpnin, zarida od 
jada i posla odmah sluge na sve strane, neka traže 
bjegunicu. No kad je sva pretraga bila uzalud, 
pogje sam kralj s oboružanom četom na lagju i 
preveze se u Antwerpen. Odanle razasla kralj 
četnike u sva bližnja mjesta, da traže kćer, Dvojica 

njih dogjoše blizu Gheela u krčmu, iz koje je 
Dimpna hranu nabavljala. Kad su ona dvojica pla- 
tila račun, pogleda krčmar novce i reče, da ima 
sličnih novaca, no da im ne zna vrijednosti. Četnici 
naćuliše uši i pitaše, od koga je primio one novce? 
Krčmar im pripovjedi, da se je nedaleko odanle 
nastanila djevojka tugjinka, došavši iz Engleške, 
pa da hranu što dobija iz krčme, plaća onakvim 
novcima. Četnici pohitješe prokazati sve kralju. 
Kralj veseo, da mu je kći još živa, poleti onamo, 


gdje se ona nastanila, i našavši je, stade je blago ' 


koriti, što je ostavila oca a pošla za starim sve- 
čenikom i kraljevsku polaču zamijenila pustinjom, 
i potom je poče nagovarati, neka se povrati kući, 
gdje će biti, ako ga uzasluša, kraljica pače božica, 


kojoj će se svi klanjati. Sluge kraljeve zapovjediše i 


svećeniku Gerebernu, neka i on Dimpnu nagovara 
na ljubav k ocu. ,Zar da ja, oj sinovi tmine — 
odreče pobožni svećenik — da ja djevojku, koju 
sam dužan naučavati na krepost, nagovaram na 
opačinu? i kojoj valja da govorim o postojanstvu 
u čistoći, da nju svjetujem na požudu gnusnu? Ni- 
kakvim mukama ne ćete me na to privoliti“. A 
kako je Gereberno i samoga kralja oštro prekorio 
zbog bogomrske želje, pratioci ga kraljevi ščepaše 
i ubiše. 

Kad se po tom ublažio bijes kraljev, stade 
on opet laskanjem premamljivati Dimpnu; no ona 
otkaza, da ne će ni za kakovu stvar uvrijediti lju- 
bovnika svojega Hrista. Onda kralj, podan požu- 
dama tjelesnim i velik štovalac lažnih bogova, što 
je više vidio, kolika je vjera kršćanska u kćeri 
njegove, to većma pobjesni te Dimpni zaprijeti, da 
će se i njoj dogoditi, što se je dogodilo njenu uči- 

telju svećeniku, ako mu ne učini što želi i ako ne 
žrtvuje bogovima. Sveta djevica odgovori: ,Zašto 
si ubio izbranoga svećenika Gospodnjega, na kojem 
nijesi našao nikakve krivine? Zar misliš, da ćeš 
uteći sudu onoga, koji sve vidi? Bogove tvoje i 
božice prezirem kao ništavila, a Gospodinu Isu- 
krstu, kojega srdačno ljubim, sa svom se pobožnošću 
preporučujem. On je moj vjerenik, on slava moja. 
Sve muke što možeš izmisliti, drage volje podnijet 
ću za Gospodina“, 


Na ovaj djevičin odgovor kralj kao.da je 
pomahnitao, pa zapovjedi slugama, da joj umah 
glavu odsijeku. No ni jedan se ne usudi izvršiti za- 
Povijed kraljevu bojeći se, da ne bude kasnije 
kralju za to žao; onda kralj zaboravivši pleme- 
nitost starinsku, koja ohole nadvlagjuje a poni- 
znima oprašta, i najružnijim krvološtvom mrljajući 
dostojanstvo kraljevsko, sam mjesto krvnika navali 
na kćer i mačem, kojim je bio opasan, odrubi joj 
svetu glavu. Kralj ostavi mrtva tjelesa na mjestu, 
i povrati se s pratnjom kući. Stanovnici pak sela 
Gheela ukopaše svete mučenike u zemunicu, kao 
što je bio tada običaj mrtve sahranjivati. A pošto 
je mnogo i mnogo godina minulo, zbog mnogih 
čudesa, koja su se zbivala pri grobu onih ugodnika 
Božjih, pogjoše iskopati svete ostatke, da ih na do- 
stojnijem mjestu sahrane, i kopajući nagjoše bijele 
mramorne sanduke, a u njima cjelokupna tjelesa 
svetačka, i preniješe ih u crkvu. 

Po zagovoru sv. Dimpne iscijelili su se pre- 
mnogi bjesomučnici, goropadnici i bezumnici. 


&#& 

Sv. Dimpnu je rogjeni otac njezin zavodio na 
najružniju opačinu, i kad se nije hotjela podati, 
svojom je rukom ubi. Može li se pomisliti veće 
zločinstvo od ovoga? A dotle može čovjeka nagnati 
nečista ljubav, ako joj pusti uzde; ni jedna zloća 
nije tolika, da ne bi sotona mogla na nju navesti. 
čovjeka še nečistoće +zaslijepljena. Nečista ljubav 
potamni razum i oslabi volju, te su uzalud svi na- 
govori i opomene, i prezire se sam pakao sa svjema 
strahotama. Grešnik ne će da čini pokoru, ili misli, 
da ne može nikako živjeti ne izdovoljavajući po- 
žudu svoju. ,Požuda je prevrnula srce tvoje“, reče 
Daniel jednomu od ona dva suca, koji su prema- 
mljivali čistu Susanu (Dan. 13, 56). Od meka srca 
postane okorjelo, zaslijepljeno, na pokoru nepri- 
kladno, i to sve dok god kuca. Zato sv. Petar (II. 
2, 14) nečistoći kaže ,neprestana opačina“. Čovjek 
naime predan nečistoći ne odustaje od nje, kad 
već i ostari; griješiti prestaje tek onda, kad pre- 
staje i živjeti. A poslije takova svršetka što može 
doći nego početak vječnih muka? Zato čovječe ne 
daj, da tobom zavlada pogibeljna nečista ljubav; 
ili ako je već zavladala, otkini srce silom od nje. 
Jošte nije prekasno, samo ako odrešito hoćeš; Bog 


otine će zakratiti pomoći, ako ga usprosiš kako 


valja. 

Sv. Dimpna ne prista na bogomrsku želju 
očevu; ne zamami se ni laskanjem i obećavanjem ni. 
groženjem njegovim; volje umrijeti nego uvrijediti 
Boga. Bog dopusti ubijstvo njeno njoj samoj za 
veću zaslugu a drugima za primjer, ali čisto nje- 
zino tijelo proslavi velikim čudesima; koliko pak 
blaženstvo uživa duša njena na nebesima, ne mo- 
žemo ni riječima iskazati ni umom dokućiti. Do- 

gagja se ne rijetko, da te na grijeh nečistoće podra- 
žuje netko, komu si drukčije dužna zahvalnost i po- 
slušnost, čija ti opet nemilost mnogo može nauditi. 
On ti laska, obećava, prijeti. Šta ćeš u takovim pri- 
likama? Upravo ono, što je učinila sv. Dimpna. U 
takovu dogagjaju nijesi dužna slušati. Milost i pri- 
jaznost ni od jednoga čovjeka, ma on tko mu drago 
bio, ne može ti onoliko koristiti, koliko ti može 
milost i prijaznost Božja; i Bog te može teže ka- 
zniti, ako ga uvrijediš, nego svi ljudi svega svijeta 
ovoga; Bog ti obećava veću plaću, ako ga po- 
sluhneš, nego ti je može dati ikakov čovjek, ako 
mu izdovoljiš bezbožnu požudu. Prijetnje Božje 
treba se kamo 'li više bojati nego li prijetnje čo- 
vječje; jer čim čovjek prijeti, ono je samo za vre- 
mena i tiče se samo tijela, a čim Bog prijeti, ono 


traje uvijek i tiče se duše i tijela. Zato ljubi, boj 


se i poslušaj Boga većma nego li čovjeka, 


Pomolimo se. 

Ljubitelju stidnoće, Bože, po prošnjama našim udijeli, da bla- 
žene Dimpne djevice i mučenice tvoje, kojoj godišnje svečanosti 
spomen slavimo, zaslugama i zagovorima njezinim kod tebe budemo 
potpomagani. Po Hristu Gospodinu našem. Amen. 


202 


16, dan svibnja. 
Sveti Ivan Nepomučki. 
la gdjekojim starim našim mostovima još je 
dA vidjeti lik sveca, koji obučen u odijelo sve- 
Česi ćeničko oko glave ima pet ili sedam zvi- 
jezda, u jednoj ruci drži raspelo i palmu, a drugu 
je metnuo sebi na prsa ili kažiprstom zaklopio 

usta kao za znak šućenja. Taj je svetac Ivan Ne- 
pomučki. — 

Ivan rodi se oko godine 1340. u Češkoj u va- 
rošici Nepomukama, odakle mu pridjevak Nepo- 
mučki. Odgojen u strahu Božjem veoma je rado 
zalazio u nedaleki cistercitski kloštar, da kod svete 
mise dvori svećenicima. Roditelji videći u Ivana 
bogoljubno srce i lijepih umnih darova poslaše ga 
u Latinske učionice, a po tom u Prag u visoke 
škole, gdje je bogoslovlje učio i postao doktor 
crkvenoga prava. Osjećajući zvanje za stalež sveće- 
nički primi manje crkvene redove, postade javni 
bilježnik i prvi pisar nadbiskupski, a megjutim pri- 
pravlja se za više redove. Pošto je bio regjen za 
svećenika, bude župnik pri sv. Galu u Pragu, a 
napokon kanonik na Višegradu i u prvostolnoj 
crkvi i općeniti namjesnik nadbiskupa Praškoga. 
Pored sviju silnih poslova, koje je imao opravljati, 
još je i s propovijedaonice i u ispovijedaonici ne- 
umorno radio za spasenje duša. Riječ je Božju na- 
vješćivao silno i živo, otvarao oči slušačima, da 
vide taštinu svjetskih stvari, korio opačine svojega 
vremena, prodirao u duše, potresao srca i okretao 
na poboljšicu življenja. Radi ove trudbe njegove, 
radi neokaljana života, radi velike razboritosti i 
nehinjene prostodušnosti sve je Ivana štovalo i rado 
pazilo na savjetovanje njegovo. Kralj Većeslav Če- 
tvrti ponudi mu biskupiju u Ljutomišlju, zatim pre- 
bogatu prepoštiju Višegradsku ; ali Ivan ne htjede 
ni jedne ni druge; samo primi čast kraljevskoga 
djelitelja milostinje, jer mu je davala zgodu, da čini 
i tjelesna djela milosrdnosti: gladne da hrani, gole 
odijeva, bolesnike dvori; kad mu nije kraljevska mi- 
lostinja bila dovoljna, podijeli svoj imutak ubogima. 

Sv. Ivan je grešnicima s propovijedaonice na- 
vješćivao pravednost Božju; u ispovijedaonici je 
utješavajući i balsam u ranjena srca ulijevajući 
bio glasnik milosrgja Božjega. Zato su ga više 
uglednih gospogja izabrale za ispovjednika, u po- 
sljednje vrijeme i sama mlada, svijem ženskim vrli- 
nama ukrašena kraljica Sofija, druga žena kralja 
Većeslava (od godine 1389.), kći Ivana vojvode Ba- 
varskoga. Od kralja Većeslava nadali su se podlo- 
žnici isprva svemu dobru, bio je od naravi uman 
i dosta naučan, vješt i pravedan ; no poslije se jako 
izopačio, bio pijanac, napržica, krvolok i raska- 
lašnik.. Premda je Sofija već otprije bila vrlo po- 
božna, no pod rukovanjem sv. Ivana izagje prava 
svetica; posao njezin bijaše ponajviše molitva .i 
skrb za uboge, koje je svojim rukama dvorila. A 
kako je kraljica napredovala u kršćanskom savr- 
šenstvu, tako je kralj sve više grezao u grijehu, 
Činilo se kao da ima gjavo osobitu vlast nad njim 
pa da ga nagoni do ludila. Bez svakoga naime 
razloga izleže se kadšto u kralju bijesna ljubavna 
sumnja na kraljicu, što je ova postajala bogolju- 
bnija; ta sumnja ga je iznutra toliko podraživala, 
te mu je napokon na um pala bogomrska misao, 
da ište od kraljičina ispovjednika, neka mu sve 
prokaže, što mu je ona ispovjedila: Dozove kralj 
Ivana pa stane čavrljati, da može' samo on srce 
njegovo izbaviti od nemira i muke, što trpi; neka 
mu kaže, što mu je Sofija ispovjedila; on kralj 
i muž, da ima pravo znati najskrovitije tajne že- 
nine; obeća mu, da ne će o tom nikomu ništa ka- 
zati, nego da će sve njegove želje ispuniti; za to 
mu zadaje svoju kraljevsku riječ. Sveti se Ivan pre- 
pane od toga bogomrskoga zahtjeva, pa kad se 

razabere, ozbiljski i odrešito odgovori kralju, da će 
mu biti poslušan u svemu, što može učiniti ne gri- 
ješeći; ali takov zahtjev izvršiti, to ne će nikad te 
nikad dogodilo se što mu drago. Većeslav se raz- 
ljuti na ovaj odgovor, ali ipak stukne ljutinu na- 
dajući se, da će češćim nagovaranjem i groženjem 
već postići što hoće. Ne rekavši ništa na Ivanov 
odgovor, otpusti ga. No Ivan je slutio, da je šu- 
ćenje kraljevo kao ona tišina, što ljeti kadšto na- 
stane za sparine (zapare) prije bure i pljuska. 

Malo vrijeme zatim postajalo, a kralju donesu 
na stol kopuna, koji kao da nije bio dobro pečen. 
Kralj razjaren zapovjedi, da kuhača odmah na ra- 
žanj nataknu i bolje speku nego je kopun. Nitko 
se ne usudi bijesnomu kralju prigovoriti, i već se 
pripremahu, da izvrše groznu zapovijed, kad do- 
pade sv. Ivan, baci se kralju k nogama i uze ga 
zaklinjati, da poreče nečovječnu zapovijed, pa kad 
je to bilo uzalud, poče mu silom apostolskom u 
dušu govoriti; no kralj udari bjesnjeti i psovati i 
zapovjedi straži, neka popa baci u tamnicu. Bijes 
kraljev brzo uminu, kao slama što izgori; ali Ivana 
pusti duže vremena u tamnici ne toliko od gnjeva 
koliko od promišljene zlobne namjere; nadao se 
naime, da će Ivana umekšati, pak ponudi sužnju 
prost izlazak iz tamnice, ako očituje ispovijed kra- 
ljičinu. No Ivan bi volio tamnicu, okove, glad i 
žegju i sve muke ovoga svijeta podnijeti nego tako 
rgjavo djelo učiniti. 

Kad kralj Većeslav nije mogao sv. Ivana ta- 
mnicom umekšati, pomisli, ne bi li ga premamio 
velikom miloštom. U jedan put pošlje k Ivanu u 
tamnicu ugledna dvoranina, da ga izvede iz tamnice, 
navijesti mu milost kraljevu, u njegovo ga ime za- 

moli, neka zaboravi što je bilo, i za sjutradan po- 
zove na objed k stolu kraljevskomu. Ivan je na- 
gagjao, da mu se samo nova zamka sprema; zato 
došavši kući klekne pred raspelo, zahvali Bogu na 
izbavljenju iz tamnice i usrdno se pomoli za pomoć 
u novoj pogibli. Sjutradan dočeka ga kralj veoma 
ljubazno, kao da se nije ništa ni dogodilo; Ivan 
pak nije pokazivao ni radosti ni žalosti nego je 
čedno i mirno sjedio kod stola. Poslije objeda osta 
kralj sam s Ivanom. Govorivši kralj isprva o ko- 
ječem, zaintači opet, kako bi ga Ivan mogao izba- 
viti od unutrašnjih muka, koje muči, kad bi mu 
očitovao ispovijed ženinu; neka se smiluje na kralja 
svojega, ta nitko ne će doznati — ako ga se ogluši, 
bit će zlo i naopako. Ivan odreče, da je najsvetijim 
zakonom obavezan na šućenje i da svećenika, koji 
bi prokazao ispovjednu tajnu, čekaju teške vre- 
mene i vječne kazni; zato moli kralja, neka odu- 
stane od zahtjeva, jer je i sam takov zahtjev 
grešan; u svemu drugom da će ga vazda slušati, 
samo to neka ne zahtijeva; pa da je gotov tisuću 
puti pregje umrijeti nego očitovati ispovijed. 

Kralj je mislio od onda o krvavoj osveti; Ivan 
je to slutio, pa se zato svaki dan pripravljao za 
smrt. Propovijedajući u treću nedjelju po uskrsu 
o riječima sv. evangjelja (Iv. 16, 16): ,Malo, i ne 
ćete me više vidjeti“, primijeni ove riječi sebi i 
proreče takogjer, da će skorim na Češku zemlju doći 
velika zla, svečano se oprosti sa slušačima i za- 
moli sve za oproštenje, ako im je ikada na koji 
god način bio na spoticanje. Već za nekoliko dana 
iza ove propovijedi umre Ivan smrću mučeničkom, 
a za nekoliko godina bukne u Češkoj strahotni 
rat husitski. 

Osveti kraljevoj nagje se lako prilika i izlika, 
Potkomornik kraljev povrijedio bješe crkvena prava, 
zato ga nadbiskup po namjesniku svojem Ivanu Ne- 
pomučkom i oficijalu Nikoli Puhniku pozva pred 
sud svoj i izluči iz crkvene zajedini. Još se nešto 
drugo dogodi. Kralj Većeslav naumio bješe opatiju 
Kladrubsku za volju udvorici svojemu dekanu Pra- 
škomu Hinku pretvoriti u biskupiju, pa je čekao 
samo smrt opatovu; opat umre; monasi obaviješćeni 
od nadbiskupa o nakani kraljevoj izaberu odmah 
drugoga opata a namjesnik Ivan Nepomučki potvrdi 
izbor; tako dogje kralju vijest o smrti staroga 
opata zajedno sa viješću o izboru novoga. Kralj 
pobjesni, i dozove odmah nadbiskupa preda se. 
Nadbiskup sa savjetnicima svojim dogje. Razjareni * 
kralj naklapa samo o utapanju i odsijecanju glava, 
i otpravi sve pod stražom na Hradšin, gdje će se 
oštro sve ispitati; nego nadbiskupa izbavi putem 
pratnja njegova. Kralj dogje na preslušavanje, starcu 
dekanu Bogoslavu za prostodušan odgovor rani 
udarcem glavu i baci ga u tamnicu, a Puhnika, 
Nepomučkoga, prepošta Mišenskoga Većeslava i 
nadbiskupova dvorskoga Nčpra odpravi na staro- 
gradsku vijećnicu, da im se ondje sudi. Na večer 
dogje kralj glavom na vijećnicu i pusti na slobodu 
prepošta Mišenskoga Većeslava i dvorskoga Nčpra, 
pošto su se pismom i prisegom odrekli nadbiskupa, 
a Nikolu Puhnika i Ivana Nepomučkoga udari na 
muke; no prvi moli i obeća sve i bude pomilovan 
pod uvjet, da šuti o svemu što se dogodilo, a drugi, 


. Ivan naime Nepomučki, šuteći sve trpi i priziva 


samo Ime Isusovo. Kad je mučenik na mukama 
obamro, skidoše ga i u gluho doba noći pone- 
soše svezana na most i baciše u rijeku Vutavu. 

To se dogodi godine 1393. Iste noći treptjelo je 
svjetlo, kao da su se prosipale zvijezde nad onim 
mjestom u rijeci, gdje je sv. Ivan utonuo. Sjutradan 
nagjeno tijelo unesoše kanonici Praški svečano u 
crkvu prvostolnu i ondje sahraniše. Kad su go- 
dine 1719. sveti ostaci mučenikovi iskopani bili, 
nagje mu se jezik cjelokupan i frižak, kao da je 
mučenik istom umro. 

Sv. Ivan Nepomučki poštuje se kao pomoćnik 
u pogibli od vode, zato je lik njegov vidjeti na 
mnogim mostima; priziva se takogjer kao zaštitnik 
od potvaranja i opadanja. 


i 
ik Ka 


Sv. Ivan je radije umro nego da prolomi ili 
povrijedi pečat ispovjedni, to jest da očituje što je 
čuo na ispovijedi. Pa tako bi doista većina kato- 
ličkih svećenika voljela umrijeti nego odati ispo- 
vjednu tajnu. Čudo je zaisto, kako od svih miliona 
svećenika, koji su od početka kršćanstva do danas 
slušali ispovijedi, ne zna se gotovo ni za jednoga, 
da bi bio jasno kazao, što mu je ovo ili ono _če- 
ljade po imenu očitovalo na ispovijedi. Istina, sve- 
ćenici su pod teške kazni vremene i vječne dužni 
čuvati pečat ispovjedni, to će reči šutjeti o onom, 
što doznadu na ispovijedi; ali čini se, da je ispo- 
vjedni pečat pod osobitom obranom Božjom, jer 
ga čuvaju i najopačiji svećenici, pače i oni, koji 
odpadnu od vjere. Čini se pak, da Bog zato na 
osobiti način brani ispovjedni pečat od povrede, 
da se nitko od jedinoga spasonosnoga vrela, gdje 
kršćanin nakon krštenja može dobiti oproštenje 
grijeha, to jest od svete ispovijedi ne odbije iz 
straha, da bi ispovjednik čuvene grijehe mogao 

komu god odati. Zato je neizrečena ludost, ako se 
tko žaca sve grijehe iskreno iskazati; takov voli, 
da bude jednoć na sudni dan osramoćen pred 
svijem ljudima i dusima. 

Što smo dosele kazali o ispovjednoj tajni, svaki 
katolik znade ili bi barem bio dužan znati iz kr- 
šćanskoga nauka; ali mnogi kao da ne misle, da 
i oni, premda svetovnjaci, imadu u tome takogjer 
dužnosti svojih. Prije svega sramota je i grehota 
prisluškivati tugje ispovijedi, ako na priliku po- 
kornik ili ispovjednik poglasno govori. Ako si blizu 
izpovijedaonice pa čuješ što, poštenje i dužnost ištu 
od tebe, da se dalje pomakneš, pa ako si bez svoje 
krivnje što čuo, tako si dužan o tome šutjeti kako 
sam ispovjednik. 

Ne valja takogjer razglašivati, što ti svećenik 
kaže u ispovijedi; on ti ono zato,veli, da stanje 
duševno svoje urediš, a ne da o tom kojekuda ble- 
bećeš. Prava je pak rgja, tko ispovjednika svojega 
čini zazorna ili sumnjiva bijedeći ga, da je ne- 
spretno pitao ili svjetovao, kad se on braniti ne 
može; to je kao da čovjeku, kojega ti je Bog dao 
za duhovnoga oca, svežeš ruke i noge, pa onda 
na nj udariš oštrim nožem, Kad bi se on mogao 
braniti, jamačno bi izišlo na vidjelo, da si mu iz- 
vrnuo riječi, ili da ti je bio prinugjen oštrije go- 
voriti zbog neurednosti, nerazumnosti ili oholosti 


tvoje. 
Pomolimo se. ' 
Bože, koji si zaradi nenadvladanoga otajstvenoga šućenja bla- 
Žženoga Ivana Crkvu svoju novom krunom mučeništva ukrasio, daj 
nama njegovim zagovorom i primjerom jezik pažljivo čuvati, i radije 
sva zla nego gubitak duše u ovom vijeku podnositi. Po Hristu Go- 
spodinu našem. Amen. 

17. dan svibnja. 
Sveti Pashal Baylon. 


NJashal prezimenom Baylon u Španjolskoj 
godine 1540. od siromašnih roditelja rogjen, 


bitu volju k nauci. Čudnovato bijaše, kako bi on 
još malenim djetetom, kad nije još ni mogao pravo 
hoditi, pobaučke otpuzio u crkvu, a. roditelji tra- 
živši ga posvuda sa strahom našli bi ga napokon 
u crkvi; to bi se više puti dogodilo. Dječakom 
morade tugje ovce pasti; na pašu uzeo bi knjigu, 
pa ljude mimohoce prosio, neka mu pokažu slova ; 
tako nauči s velikom pomnjom i mukom dobro čitati 
i pisati. Od onda marljivo čitaše život Isusa Hrista 
i dogagjaje onijeh, koji su se trudili živjeti po nauci 
Spasiteljevoj. Ž 
, Na paši vidje Pashal, kako se pastiri svagjaju 
i megju sobom i s gospodarima; zato reče drugu 
jednomu, da nema volje ostati pastir, nego da 
želi postati redovnik. Drug ga svjetova, neka stupi 
u nedaleki monastir (kloštar), koji ima velike do- 
hotke. Pashal odreče, da to ne bi bilo po nje- 
govoj misli i ćudi, jer je rad u monastiru tražiti 
uboštvo evangjeosko a ne bogatstvo. (zospodar, u 
kojega je Pashal pasao ovce, zamilova ga, pa mu 
ponudi, da će ga posiniti i nakon smrti svoje osta- 
viti nasljednikom svega imutka. Pashal lijepo za- 
hvali gospodaru na dobroti, ali da ne može pri- 
hvatiti ponude, jer je odlučio u siromaštvu služiti 
Gospodina; pače kad bi i sAm bio bogat, da bi 
ostavio bogatstvo i pošao u monastir, 
Moleći se Pashal Bogu svaki dan, da ga pro- 
svijetli i povede onamo, gdje će mu moći najbolje 


pokazivaše izmala veliku pobožnost i oso- 

služiti, javi mu se, neka stupi u duhovni red ne- 
obuvenih franciskana. Oprosti. se s roditeljima i 
s braćom, da poište kloštar takovih redovnika. 
Braća njegova, poštenjaci budući, htjedoše se s njim 
obračunati, da mu isplate dijel, što bi dobio po 


smrti roditeljskoj. No Pashal izjavi, da mu je Bog 


dosta, od zemaljskih dobara da mu ne treba ništa. 
Kad mu je svojat hotjela na put da dade jela i 


pila, ne uze ništa nego komad hljeba itikvu vode. 


Tako ode u grad Valenciju, gdje je bio kloštar ne- 
obuvenih franciskana. 

Kako je Pashal u Valenciji bio nepoznat, ne 
mogaše se nadati, da će ga odmah primiti u kloštar; 
s toga se ondje najmi za ovčara. Tudijer se opet 
pokaza njegova velika zdušnost, koje nije mogao 
nikakov prigovor ni rug skrenuti s pravoga puta 
evangjeoskoga. Pashal bi sebi vazda zapisao, kad 
bi ovce njegove gdjegod mimogred učinile štetu, 
pa bi potru naknadio iz plaće svoje, makar kako 
majušna bila šteta. Onima, koji bi mu se zato ru- 
gali, odgovorio bi: ,Mnogo malenih stvari vodi ta- 
kogjer čovjeka u pakao“. Kadšto bi potru i tim 
naknadio, što bi ljudima išao žeti ne tražeći nika- 
kove nadnice. ž 

Poslije nekoliko godina usudi se napokon 
Pashal prositi, da ga prime u kloštar za prosta 
brata (fratra), što drage volje i učiniše, jer je po- 
božnost+ njegova i krepost bila već dosta svjema 
poznata. U kloštru bijaše on vratar. Jednom dogjoše 
nekolike gospogje hoteći da se ispovjede čuvaru 
(gvardijanu). Čuvar zapovjedi vrataru, neka kaže 
gospogjama, da nije doma. Pashal drukčije bez- 
mjerno čedan i poslušan reče čuvaru: »Kazat ću, 
da si poslom zabavljen, pa da ne možeš sada izaći“. 

»Ne — otkaza čuvar — nego reci, da nijesam doma“. 
Na to će Pashal ponizno i ozbiljski: ,Oprosti mi, 
oče, to ne ću reći, jer bi to bila laž i grijeh“. I 
tako se posve mirno povrati k vratima. 

Pashalova poslovica bijaše: Prema Bogu imaj 
srce djetinje, prema bližnjemu srce maternje, a 
prema sebi srce sudačko ; i po njoj se vladaše svega 
vijeka svojega. Kad bi došli siromasi, kojima bi 
dijelio hrane, priučio bi ih, da s njim pokleknu 
i Bogu se pomole prije i poslije jela. Komad mesa, 
što bi njega zapao, svagda bi kriomce spravio i dao 
starcu, kojega je ovako do smrti dohranio. Kad i 
kad ne bi više ništa imao, što da udijeli ubogima, 
a opet mu ne bi srce dalo, da ih pusti praznoruke. 
Onda bi otrčao u vrt, pokupio cvijeća i dao ubo- 
gima veleći im milo, neka. to uzmu ter se ustrpe, 
dok im bude drugi put mogao više dati. I doista 
je cvijetak od tako dobre duše siromahe više obra- 
dovao, nego da im je bogataš novca prezirno do- 
bacio. Jednom ukori čuvar Pashala, da je rasipan ; 
ako dogje mnogo ubogih, da ne treba svijeh nadije- 
liti. Pashal odgovori s prostodušnošću kršćanskom : 
»Milostinju dajem, brate, za Boga; što ja znam, 
nije li onaj, komu ne bih dao, sam Hrist?“ 

Pashal bijaše strpljiv i ponizan u zgodama, u 
kojima bi drugi svisnuo od jada. Jednom ga stari 
čangrizavi čuvar bez razloga iskara pred svom 
braćom kloštarskom, da tobože za premnogo drži 
kreposti svoje. Pashal ne brani se ni jednom riječju, 
ostane vesela lica i otide mirno k vratima. Jedan 
drug hoće da ga utješi, neka krivicu strpljivo pod- 
nosi. Pashal mu reče: ,Znaj brate, da je Duh sveti 
govorio na usta čuvara našega“. Jednako odgovori 
Pashal, kad je jedan put razbio uljaricu, pa mu 

čuvar naredio, neka o vratu nosi krnjage na uzicu 
nanizane. Žaleći ga reče mu jedan brat, daje ipak 
odviše, što čuvar radi za takovu tricu. ,Šuti — 
otkaže mu Pashal — ja sam primio riječi njegove 
kao Duhom svetim izušćene“. 

Pashal imagjaše toliki mir i toliku radost u 
Duhu svetom, da su grudi (prsi) njegove bile kao 
čisto i vedro nebo, gdje mu je duša kao ševa pod 
nebom treptjela i Bogu slavu pjevala. Ne mogaše 
kriti blaženstva svojega; na obrazu opažalo bi mu 
se sve jednako blago posmijevanje, a idući ili ra- 
deći što god pjevušio bi pjesni i psalme: Kao što 
će dijete radujući se vrlo kakvoj stvari svakomu o 
njoj pripovijedati, tako bi i Pashal sad ovomu sad 
onomu redovniku, mimo kojega bi upravo prolazio, 
ono čega bi mu duša bila puna, prišapnuo u uho, 
na primjer; ,Sve je dobro, što dolazi od Boga; 
ljubav moja je raspeta“. Jedan put očitova se nje- 
govo djetinjski veselo srce na osobiti način. Nad 
vratima u trpezariji (jedaćoj sobi) bijaše slika bla- 
žene Djevice Marije; jednom mišljaše Pashal, da je 
sam ondje, pa ne mogavši više svladati duhovne 
radosti što je prekipjela u njemu, stade pred slikom 
plesati, dok ne opazi drugoga redovnika. Znajući 
kako je Pashal inače oštro držao tijelo svoje i naj- 


. manje mu naslade ne dopuštao, ne ćemo zaisto ple- 


sanje njegovo držati za nepristojno, pače ćemo se 
diviti velikomu zanosu njegovu i sjećati se pri tom 
pobožnoga kralja Davida, koji je iz istoga razloga 
plesao pred kovčegom zavjetnim. 
Sv. Pashal postupaše ovako ne od slaboumlja, 
jer je umio o božanstvenim stvarima govoriti vrlo 
umno, nego od svete nevinost zato postiže njom 
često puti više nego drugi svom naučnošću i vje- 

štinom svojom, Čuvar posla jednom propovjednika 
kloštarskoga k nekomu gragjaninu, kojega je drugi 
gragjanin ljuto uvrijedio; propovjednik neka go- 
vorničkom umještinom svojom uvrijegjenoga skloni 
na pomirenje s uvrediteljem; propovjednika neka 
prati Pashal. Ali se gragjanin na opomene propo- 
vjednikove tako razgnjevi, da ga umalo nije isturio 
na polje. Onda će mu Pashal samo ove proste riječi 
kazati: ,De, brate, oprosti uvredu Boga radi“; i 
umah se povrati gragjanin i reče: ,Oče, ditadnam 
mu za Božju ljubav; neka bude sve, kako hoćete“ 
Isto tako su se poglaviti i učeni ljudi uzalud iri 
dili, da jednoga mladića nagovore, neka se ne osveti 
krvniku oca svojega; a kad istoga mladića zastane 
Pashal, pa mu nekoliko čednih riječi reče, mladić 
ništa ne prigovori, nego pače izjavi, da je gotov 
Javnom ispravom posvjedočiti, da oprašta krvniku 
Sv. Pashal nije se nikad nikakova Kal rške 
hvatio, da ne bi prije molitvom od Boga iskao 
savjeta. Cuvar htjede jednom nešto jako potrebno 
za kloštar svoj postići od pokrajinskoga glavara 
kojemu je Pashal bio vrlo u volji; zato pe če 
Pashala, neka on piše glavaru. Pashal pogje odmah 
u celicu s arkom papira, koji mu je dao čuvar. Za 
kratko vrijeme htjede čuvar vidjeti, je li Baghoj 
već napisao pismo, pa kad je iznenada otvorio ce- 
lici vrata, nagje Pashala gdje kleči i u sklopljenim 
rukama drži papir proseći Gospodina, da mu upravlja 
perom i kazuje, šta da piše. ' 

. Koliko je sv. Pashal bio blag drugim ljudima 
toliko bijaše oštar sa sobom. Nije samo postio Daj 
više nego je bilo propisano, i otkidao sebi od sna 
mnogo vremena, nego je često i bičem krotio 
tijelo svoje. Naročito je to radio u one dane, u koje 


a 

Crkva svetkuje spomen kojega mučenika, jedno da 


i sAm pretrpi nešto od bolova mučenikovih, a drugo 


da bolove od bičovanja Bogu prinese mjesto mu- 

čeništva, koje bi bio rado pretrpio Boga radi. Sve- 

srdno vjeran zavjetu uboštva samo bi ono imao, što 

mu bi prijeko potrebno. Ono redovničko odijelo, 

koje je dobio stupivši u kloštar, htjede do smrti da 

nosi; zato mu je bilo na posljetku skrpljeno od sto 

različnih krpa, i bilo tako tvrdo i hrapavo, da bi na 

podu uspravice stajalo, kao da je od drva složeno, 

U celici nije imao ništa do drveno raspelo, papirnu 

sliku majke Božje, mali stari stol i drvenu kladu, 

koja mu je bila za stolac i za uzglavlje; rogožina 
i pokrivača skrpljena od sukna i kože bila mu za 

postelju. Od hljeba jeo bi ponajviše samo suhe 
okrajike i mrve, što bi ostale u vreći, u koju je 
sabirao milostinju. I braću je opominjao, da se klone 
obilja i da ne prospu ni kapljice ulja, jer ne doli- 
kuje: u dragovoljnom siromaštvu rasipati svetu mi- 
lostinju. 

Pa kako je sv. Pashal postao izvrstan u na- 
sljedovanju siromaštva Hristova, tako je iu naslje- 
dovanju ostalih kreposti, kao umjerenosti, poniznosti, 
ljubavi, vjere, pobožnosti, čistoće, trpljivosti, prego- 
rijevanja, i tako dalje; a u svakoj je kreposti izašao 
tako izvrstan, kao da se je samo oko nje trudio. 
Ali u vijencu kreposti njegovih sjajala se kao biser 
prenježna ljubav k prečistoj Djevici, od koje je bez 
prekida prosio milost, da čistoću srca svoga sačuva 
neokaljanu; a sve je kao alem dragi kamen nad- 
sjaivala srdačna pobožnost k presvetomu oltarskomu 
sakramentu; tako je on čeznuo za tim predragim 
zalogom ljubavi Isusove, da bi odmah trčao u crkvu, 
čim bi samo mogao od službe, pa bi tako po sto 

.puti na dan pošao pokloniti se presvetomu otajstvu, 
i po sto puti bi se odanle povratio na glas zvonca 
na vratima. Kad bi s prevelikom pobožnošću primio 
svetu pričest, svetim mirom i radošću na obrazu 
pokazivalo bi se unutrašnje blaženstvo njegovo. Iz 
velike je pobožnosti k presvetomu oltarskomu sa- 
kramentu izviralo takogjer Pashalovo veliko pošto- 
vanje k misnicima; kad bi koji misnik došao na 
vrata kloštarska, on bi preda nj poklekao, objema 
rukama prihvatio mu desnicu i cjelivao, i prosio od 
njega blagoslov. 

Kad je Bog Pashalu objavio, da će naskoro 
umrijeti, nije mogao radosti svoje prevelike i osmje- 
škivanja ni za same svete mise zaustaviti. Kad je 
brata Alfonsa zaprosio, da mu noge opere, što 
otprije nije nikad tražio pače ni onda dopuštao, 
kad bi se vratio s puta, pa mu Alfonso odmah 
donio tople vode, reče ovomu, koji se našao u čudu: 
»Može biti da se razbolim, pa će mi se dati sveto 
pomazanje; onda treba imati čiste noge“. Još pogje 


kupiti milostinju, obigje sve kuće, koje su mu rado ' 


udjeljivale, sa svjema se ljubazno oprosti, i jednoj 
bolesnici reče, da se spremi, jer će oboje njih poći 
na daleki put. Isti se dan u večer razboli. Kad mu 
pozlilo, zaprosi sv. sakramente i s prevelikom ih 
bogoljubnošću primi. Na same duhove, dne 17. 
svibnja godine 1592. kad se u kloštarskoj crkvi 
uz svečanu misu dizala presveta hostija, Pashal 
prizvavši dva puta ime Isusovo predade duh Stvo- 
ritelju svomu. Kako je Gospodin Bog vjernoga 
slugu svoga još za života proslavio mnogim čude- 
sima, tako su odmah po smrti njegovoj mnogi 
zdravlje zadobili prizvavši ga pouzdano u pomoć, 


* # 

»Prema Bogu imaj srce djetinje, prema bli- 
žnjemu srce maternje, a prema sebi sudačko“, bi- 
jaše sv. Pashalu pravilo u življenju; po tom pra- 
vilu postiže on veliku svetost. A imaš li i ti ta- 


.kovo pravilo za svoje življenje? Nijesi li počem 
ono pravilo preokrenuo? Ah, žalibože, premnogi 


ljudi drže se u življenju sasvim protivnoga pravila: 
prema Bogu nemaju srca djetinjega nego bunto- 
vničko, jer zakone njegove prestupaju bez straha i 
bez broja, za opomene i prijetnje njegove ne mare. 
Prema bližnjemu nemaju srca maternjega nego 
gore od sudačkoga; jer oštro osugjuju namjere i 
djela bližnjega svojeg, ne pomažu mu ni u čemu, 
nego ga pače progone i zatiru. No prema sebi 
imadu više nego djetinje i maternje srce: sve sebi 
dopuštaju, za sva djela svoja nalaze izgovor, u 
svemu ištu samo slast i last. No tko je ikada na 
ovaj način došao do kreposti, do svetosti i potom 
do blaženstva? Pročitaj žića sviju svetaca, pa ne 
ćeš naći ni jednoga. Nasuprot naći ćeš, da su svi 
oni sveci, čim su počeli služiti Bogu i ozbiljski 
brinuti se za spasenje, življenje svoje ugagjali po 
pravilu, kojega se je držao i sv. Pashal. Kojega 
ćeš se pravila odsele ti držati? 


“ 


Pomolimo se. 

Bože, koji si blaženoga Pashala ispovjednika svojega ukrasio 
divnom ljubavlju k svetim tajnama tijela i krvi svoje, udijeli milo- 
stivo: kakovu je on od ove božanske gozbe dobio tustinu duha, 
onakovu da i mi zadobiti zaslužimo. Koji živiš i kraljuješ u vijeke 
vijeka. Amen. y 


LA 


266 18. dan svibnja. 


18, dan svibnja. 
Sveti Teodot. 


vot današnjega sveca, koji je bio gostio- 
ničar (krčmar), očevidno nam pokazuje, da 
čovjek u svakom staležu može napredovati 
u savršenstvu kršćanskom, s&mo ako i sam slo- 
bodnom voljom svojom odrešito radi sa milošću, 
koju mu daje Gospodin Bog. 

Sv. Teodot življaše početkom četvrtoga sto- 
ljeća, kad je Rimski car Dioklecijan progonio: kr- 
šćane. Život Teodotov opisa znanac njegov Nil. 
Teodot budući oženjen i gostioničar u gradu Anciri 
u Maloj Asiji, na oko ne pretjecaše drugih kršćana 
ni u čemu; ali slavni svršetak njegov pokaza, ko- 
liko mu je i pregjašnji život bio slavan; jer bez 
duga vježbanja ne izagje nitko u jedan put onako 
hrabren vojnik Hristov, kakov se Teodot iskaza u 
posljednjoj borbi. Boreći se najprije sa požudama 
svojim, toliko ih napokon ukroti, da je mogao u 
tome biti svjema učitelj; naročito pak uze umje- 
renost kao početak sviju ostalih dobara za štit u 
borbi; suprot tjelesnim nasladama dozva u pomoć 
pošćenje, i suprot pohlepi na bogatstvo dijeljenje 
milostinje. I svoj drukčije nesveti zanat posveti ži- 
vom vjerom i djelatnom ljubavlju. U gostionicu nje- 
govu svraćalo se ljudi svake vrste, a svakomu bi 
on znao zgodno reći koju blagu poučnu. Kako je 
bio pun ljubavi, nevoljnima bi pružio pomoći, bo- 
lesnima lijeka, žalosnima utjehe. Kad bi opazio, da 
se tko predaje vinu, odgovarao bi ga od pijanstva; 
raskalašne svjetovao bi na uzdržljivost ; tvrdima bi 
preporučivao podatljivost; i na bolesne polažući 
ruke vraćao bi im zdravlje. Tim je mnogo pogana 

i Židova doveo u Crkvu kršćansku, i mnoge kr- 
šćane u vjeri tako utvrdio, da su za Hrista drage 
volje poginuli. Tako Teodot od gostionice učini 
učionicu Hristovu. ' 

Kad su godine 303. stali pogani kršćane go- 
niti, vjera i ljubav Teodotova svijetljahu kao dvije 
sjajne zvijezde u tami. Carski namjesnik u Anciri- 
Teotekno, čovjek silovit, obeća caru Dioklecijanu, 
da će u području svome kršćanstvo posve zatrti; 
i stade bjesnjeti na kršćane. Jedni od njih budu 
pohvatani, drugi se kojekuda razbjegoše, gdjekoji 
nagjoše zaklon u kući Teodotovoj Ali Teodot pot- 
pomagaše takogjer sužnje i bjegunce. Sa drugima 
uhvaćen bi i u tamnicu bačen i Teodotov prijatelj 
Viktor. Pogani rekoše Viktoru, neka odluči, šta 
voli, da žrtvuje bogovima ili da umre. Noću dogje 
k njemu Teodot nagovarati ga i moliti, da se ne 
odreče Hrista. Potom je Viktor muke isprva zbilja 
postojano podnosio; no kad je gotovo već zaslužio 
krunu mučeničku, zaprosi Teotekna, neka mu do- 
pusti malo vremena za premišljanje. Odmah odne- 
soše onako ranjena u tamnicu, gdje naskoro i umre, 
ostavivši sumnju o svršetku vjere svoje, zato mu 
spomen do danas ostaje sumljiv. 

Teotekno pogubi sedam svetih vremešnih dje- 
vica, a Teodot uzevši noću tjelesa njihova, ukopa 
ih pristojno. S toga se glavari poganski strašno 
razgnjeviše. Gdjegod bi našli kršćanina, uhvatili bi 
ga i na muke udarili, neka kaže, tko je odnio tje- 
lesa djevička. Čuvši Teodot šta se zbiva, htjede se 
sam odati poganima; ali ga prijatelji ne pustiše. 
Jedan kršćanin, po imenu Polihronije, ode u se- 
ljačko odijelo preobučen na tržište, da vidi šta je. 
Ali ga pogani poznaše, uhvatiše i na muke me- 

tnuše. Mnogo udaraca pretrpi strpljivo; no kad su 
mu mačem zaprijetili, prokaza, da je Teodot ukopao 
tijela djevička. Teodot za to dozna, prije nego su 
od suda po nj došli. Onda se oprosti s braćom, za- 
prosi ih, da se za nj Bogu mole, i uze pripravljati 
se molitvom za veliko djelo, što ga čeka, ter obo- 
ružavši se znakom križa pogje bez straha na bo- 
rilište. 

Na putu zastaše Teodota dva prijatelja, i sta- 
doše ga zaklinjati, neka pobjegne; no on im reče: 
»Ako ste mi prijatelji, nemojte me odgovarati, nego 


idite radije k poglavarima pa kažite: evo Teodota: 


pred vratima“. Potom pogje sam u sudnicu, gdje 
nagje već pripravljene usjale žeravnice, vruće kotle, 
kotače i druga mučila. Teotekno izjavi Teodotu, da 
ne će trpjeti nikakove kazni, ako se odreče Isusa 
na križu raspeta, pače mu obreče tako sjajnih stvari, 
da su mu svi nazočni čestitali. Teodot slobodno 
odgovori: ,Što vi o bogovima svojim pripovijedate, 
tako je gadno i sramotno, da su sami vaši zakoni 
protiv toga. Nasuprot Gospodin naš Isukrst posve 
je čist, i božanstvo njegovo mnogima je proroštvima 
i premnogim čudesima potvrgjeno“. Na taj odgovor 
uskomeša se poganska svjetina kao more od silna 
vjetra uzbunjeno. Namjesnik zapovjedi odmah, da 
Teodota udare na muke, pače razjaren kao ljuta 
zvijer skoči sa stolice namjesničke, da ga sam muči, 
No Teodot snošaše sve muke tako mirno i posto- 
jano, kao da nije svoje nego tugje tijelo predao 
na muke; jer je duša njegova bila učvršćena u go- 
spodaru od svega svijeta. Pa kako je Teodot i uz 
muke jednako ispovijedao Isusa Hrista, zapovjedi 
namjesnik krvnicima, da ga kamenicama tuku po 
čeljustima ter mu izbiju zube. Na to će mučenik: 


. “ 

»Ako mi, Teotekno, i jezik iščupaš, Bog ipak po- 
sluša kršćane, ma i ne govorili“. Napokon naloži 
namjesnik krvnicima, da Teodota odvedu u tamnicu, 
odgodivši dalje kušanje na drugi put. Silnomu svi- 
jetu, koji se na ulici strčao, da vidi grozno izmr- 
cvarena mučenika, reče on: ,Glete svi, kako je 
divna moć Hristova, po kojoj mogu oni, što trpe 
za njega, ovakove muke snositi. A_i pristoji se vjer- 
nima Hristovim, da mu prinose ovakove žrtve, ka- 
kove sam ja prinio, kad je najprije on za svakoga 
od nas ovako trpio“. 

Pet dana progje nakon toga, kad- Teotekno 
zapovjedi, neka mu stolicu namjesničku namjeste 
sred grada svijetu na vidiku, i dovedu onamo Teo- 
dota. Tako se zbude. Onda Teotekno nanovo kuša 
mučenika obećavanjem i groženjem odmetnuti od 
vjere Isusove; naročito mu reče: ,Pregjašnje muke 
samo su sjenka prema onima, koje te još čekaju, 
ako se ne pokloniš bogovima“. Teodot odreče: 
»Ništa ne ćeš izmisliti, što bi moglo odoljeti sili 
Gospodina mojega Isusa Hrista“. Onda namjesnik 
Teotekno upotrebi sve muke, što je mogao samo 
izmisliti; tako moradoše krvnici na primjer muče- 
niku prokinuti rane od pregjašnjih muka, onda mu. 
tijelo valjati po usjalu crijeplju, i tako dalje. No 
kad nijesu ni tim mogli zadrmati postojanstva mu- 
čenikova, namjesnik izreče napokon osuđu, da mu 
se glava odsiječe i tijelo spali, da ga kršćani ne bi 
mogli ukopati. Doveden na stratište pomoli se sv. 
mučenik na glas: ,Gospodine Isukrste, stvoritelju 
neba i zemlje, koji ne ostavljaš onijeh, što se u te 
nadaju, zahvaljujem ti, što si me učinio gragjanina 
dostojna nebeskoga tvojega grada i drugara kra- 
ljevstva tvojega; zahvaljujem ti, što si mi dao, da 

zmiju nadvladam i glavu joj satrem. Daj slugama 
svojim pokoj, i na meni obustavi silu neprijateljsku ; 
daj Crkvi svojoj mir izbavivši je od silja gjavolova“. 
Zapazivši pak megju svjetinom kršćana gdje plaču, 


reče im: ,Nemojte tugovati, braćo, nego slavite: 


Gospodina našega Isukrsta, koji je učinio, da sam 


Svršio trku svoju i nadvladao neprijatelja; jer ću 


se od sada u nebesima s pouzdanjem za vas Bogu 


moliti“. I ovo rekavši veseo poda glavu pod mač. . 


* 
* e 


Kao što je sv. Teodot, tako su bili i Viktor 
i Polihronije odlučili za Hrista poginuti; ali samo 
Teodot pretrpi muke do kraja, a Viktor i Polihro- 
nije bjehu obladani. Odakle ova razlika, kad nas 
kršćanski nauk uči, da Bog daje svakomu čovjeku 
dovoljno milosti? Razlika ova dolazi bez sumnje 
od čovječje slobodne volje, od njegova djelanja sa 
milošću Božjom. Istina, i slobodna je volja čovječja 
kao i milost Božja nešto otajstveno, ter joj ne mo- 
žemo doprijeti do dna. Ali toliko znamo i o slo- 
bodnoj volji, da vježbanjem jača, i da se to više slabi 
ito manje odolijeva napastvovanju, što si je manje 
upotrebljavao u kreposnoj trudbi i borbi. To se vidi 
takogjer iz historije sv. Teodota. Njemu je bilo pre- 
trpjeti većih i dugovitijih muka nego Viktoru i 
Polihroniju, pa opet on opsta a ovi padoše; ali je 
“on već prije, kao što smo vidjeli, neprestanom 
borbom sa zlim požudama i vazdašnjim vršenjem 
kreposti bio ukrijepio svoju slobodnu volju; s toga 
nije čudo, da je do kraja pretrpio. 

Ako li, dragi kršćanine, misliš, kad te nagje 
teška napast, da joj ne možeš odoljeti, to je znak, 
da nijesi krijepio slobodne volje svoje, uklanjajući 

se oda zla a čineći dobro. Ako se na priliku ne 
vježbaš, da dosade svakidašnjega življenja snosiš 
s kršćanskom krotošću i trpljivošću, onda naravito, 
kad te tko uvrijedi, misliš, da nije moguće ne raz- 
gnjeviti se i ne vikati i psovati. Pa tako ti je sa 
Svakim drugim grijehom. Promisli de dobro: dade 
li ti Bog duži život, može te snaći još teških nena- 
danih napasti, koje će te za cijelo svladati, ako se 
već u naprijed na njih ne pripraviš i ne učvrstiš. 
Trudi se dakle, da budeš čvrst i krepak ; eto, gotovo 
svaki dan i svaki čas imaš zgodu, da se protiviš 
nedopuštenim nagonima i željama, dosade i za- 
djeve mirno da snosiš, teških ili nepovoljnih du- 
žnosti ljudski da se mašiš i bez prekida svršiš, ili 
da to isto kažemo riječima evangjeoskima: svaki 
dan i svaki čas daje ti zgodu, da se odrečeš sebe. 
Što više, što vjernije, što postojanije to uščiniš, to 


* ćeš biti pripravniji, to ćeš pouzdanije nadvladati, 


ako dogju na te i teške napasti, No tko živi bez- 
brižno, lakoumno, mekoputno, njegova. je krepost 
kao trska, koju svaki vjetric ljulja. 


Pomolimo se. 
Udijeli, molimo, svemogući Bože, koji blaženoga Teodota mu- 
čenika tvojega rogjenje poštujemo, . da se njegovim odvjetovanjem u 
ljubavi tvojega imena učvrstimo. Po Hristu Gospodinu našem. Amen. 


SE 


19. dan svibnja. 
Blažena Emilijana. 


(5) milijana rodi se godine 1219. u Firenci, 
gdje joj je otac Oliverije de Cerchis bio 
ugledan gragjanin. Kad joj je bilo šesnaest 
godina, udaše je roditelji. Družeći se s jetrvom svo- 
jom, iskrenom bogoljupkom, uze nastojati oko sva- 

koga dobra. Odijevala se samo toliko lijepo, koliko 
je morala mužu za volju. Povezače, kakovima su 
tada gospogje povezivale glave, razda sve ubogim 
ženama, sebi pak zaustavi samo jednu platnenu i 


dijel jedne svilene, a drugi dijel dade siromašnoj ' 


gospogji. U ono su doba gospogje u Firenci nosile 
odjeće duge. i sa mnogo nabora; zato je za jednu 
odjeću trebalo mnogo latka. Kad je Emilijani muž 
kupio skerletni latak za odijelo, ona od njega na- 
čini sebi odjeću kraću i užu nego su nosile druge 
gospogje, ostatak od latka proda, a za dobiveni 
novac kupi potrebnima hrane. Premda je pak bila 
imućna, još joj nije bilo dosta za udjeljivanje, nego 
«bi i noću radila, da može još i obilatije nadarivati 
uboge. Kad bi bolovala, ne bi se nikada iz usta 
njenih čula riječca jadikovka, nego bi sve jednako 
slavila i hvalila Boga. I kad bi joj se koje čedo 
razboljelo, ne bi tugovala kao što majke povajviše 
tuguju, nego birekla: , Volim da umre, ako je volja 
Božja, i da ide u nebo, nego da duže živi i poslije 
počem vrijegja Boga“. 

Emilijana je bila istom pet godina s mužem, 
kad joj umre. Mlada udovica ostade neko vrijeme 
u kući pokojnoga muža, a onda se povrati u dom 


oca svojega. Kako joj je bilo tek dvadeset i dvije 


godine, srodnici su je mnogo salijetali, da se po 
drugi put uda; no razabravši ona jasno u molitvi, 
da joj u naprijed valja neudatoj služiti Gospodina, 
priklopi: ,Šta zagrizate u me svaki dan zbog muža ? 


Odvedite me k onomu, za koga hoćete da me udate, , 


a s druge strane metnite mi usjalu peć, pa ćete 
vidjeti, šta ću radije odabrati“. Od onda nijesu se 
više usudili, da joj govore za udaju. Ali otac njezin 
žaleći što ne će da se uda, uze joj prijevarom 


ii 


> 


Blažena Emilijana. 273 


imutak, što joj bješe dao za miraz. Nakon toga 
nije dakako više mogla siromasima davati koliko : 
otprije, ali je ipak i u napredak za njih činila 
što je mogla: išla bi k imućnim ljudima sabirati 
milostinju. Uopće je Emilijana u udovstvu provo- 
dila život posve pobožan: sve što god bi mislila, 
činila i ne činila, sve bi težilo samo na to, da služi 
Gospodina. Onamo je težilo pošćenje i nespavanje 
njezino, molitve i opomene, kojima je mnoge do- 
vela na put spasenja, izvrsna poniznost i blagost 
njezina, pregorijevanje i mučanje njezino, o kojem 
ćemo napose što god napomenuti, 

Emilijana je često postila, a uz post svagda i 
šutjela. Tako uz korizmeni post i četrdeset dana 
prije božića, kad je takogjer postila sve jedno kao 
uz korizmu, k tomu tri dana svake sedmice i u 
druge posne dane u godini držala je potpuno mu- 
čanje i nije ni s kim govorila, već ako bi bila 
prijeka potreba. Svake je subote išla k svetoj pri- 
česti; idući pak takovom zgodom u crkvu pro- 
sila bi družicu, da joj putem ništa ne govori, ve- 
leći: ,Bog je svagdje, i drage volje svakomu se 
čovjeku daje, samo ako u njemu nagje pripravljenu 
posudu (srce); zato ako hoćeš da mi ugodiš, ne 
smetaj me riječima; jer često idući putem i bora- 
veći megju stvorovima tako sam potpuno našla 
Gospodina svojega, kao god u komorici moleći se 
Bogu. A treba mučati takogjer iz štovanja k stvo- 
ritelju, kojega kanimo primiti“. Uopće je Emilijani 
tako mrsko bilo obično razgovaranje, kojim se svijet 
najradije bavi, da je kadšto sebi uši pamukom za- 
čepila. Više puti kad se već ne bi mogla ukloniti 
razgovoru, započela bi riječima: ,Neka nitko ovdje 
ne govori osim o Bogu; drukčije ću odmah otići“. 

Izjavila bješe takogjer želju, da živi gdjegod zatvo- 
rena u kuli ili u sklonitoj gori ili u pustinji, gdje 
nema ljudi. No kako nije mogla to učiniti, držala 
se vjerno savjeta, što je dala nekomu, koji je čeznuo 
za pustinjom: ,Kuća nek ti bude šuma, i čeljad u 
njoj nek ti budu zvjerad, a sve snosi strpljivo i 
mučke“, Nekomu drugomu reče: ,Za prošle stvari 
plači, za sadašnje hvali Bogu, buduće promišljaj, 
u svjema pak vrši poniznost, po kojoj kao i po mi- 
lostinjama dobila sam, znadem, mnogo darova 
Božjih“. 

I doista vjerna službenica Božja primi takovih 
izvanrednih milosti nebeskih, kakovih dakako ne 
možemo ni pomisliti u čeljadeta, koje običaje svu 
unutrašnjost svoju mnogim govorenjem kao izasi- 
pati. Da pripovjedimo samo jednu od onih milosti, 
kojima je Bog ukrasio unutrašnji tihi život blažene 
Emilijane. U srcu njezinu zaleže se živa želja, da 
vidi Isusa, kakov je bio djetetom od tri četiri 
godine. Često se za to molila, premda je držala, 
da je nedostojna tolike milosti. No budući da ljubav, 
kao što kaže sv. Bernardo, ne zna reda, tolika je 
bila u Emilijane ljubavna žestina vidjeti Boga, da 
je nadvladala strah i nedostojnost; i zato se nije 
žacala neprestance za ono moliti, što je željela. I 
kako sam Bog često takove pobožne želje i mo- 
litve meće bogobojaznim ljudima u srce, on je ta- 
kogjer gotov, da ih ispuni. Jednom posjeti Emili- 
jana bolesna dječaka, kojega su mučile teške boli. 
Ona mu reče: ,Predragi sine, opominješ li se ti 
stvoritelja svojega promišljajući, koliku je on za te 
muku prepatio?“ Nato će joj dječak: ,Ja više 
mislim o muci i o bolesti svojoj nego li o Bogu“. 
Emilijana prihvati: ,Bi li mi hotio dati otu bolest 

svoju 2“ Dječak: ,Kamo sreće, da je se oprostim, 
a ti da ju svu imaš“. Emilijana: ,Dao Bog, ako ti 
je ova bolest na vječno spasenje, da tebi ostane; 
a drukčije neka je svu meni dade“. Odgovori 
dječak: ,Ne ću, da je svu dobiješ nego samo dijel; 
uzmi mi bokobolju, koja me muči, da je više ne 
budem osjećao“. Emilijana mu odreče: ,Neka mi 
bude, kako si kazao;“ i potom ode kući. Dječaku 
presta u jedan put bokobolja, kao da si je rukama 
odnio, a sveticu poče ista bol tako mučiti, da nije 
mogla ni za trenuće naći mira. Kad je sjutradan u 
jutru popustila bol, pogje odmah opet k dječaku, 
i reče mu: ,Hoćeš li, da mi dadeš i drugu bolest, 
koja te muči?“ Bolesnik dakako drage volje pri- 
hvati ponudu njezinu. Ona opet reče: ,Neka bude 
po riječi tvojoj“. I kad je otišla, dječak posve 
ozdravi, a ona dobi njegovu mučnu bolest, koja se 
je tada zvala l&tušta vatra. Kad je blažena Emili- 
jana ovom bolešću i bokoboljom mučena ležala 
sama u komorici, zapazi prekrasna i premila dječaka 
od tri četiri godine gdje se veselo igra pred njom. 
Ona se tomu vrlo obradova, pa misleći da je angjel, 
kaza mu: ,Drago dijete, ne znaš li ništa drugo ra- 
diti nego igrati se?“ Dječak joj ljubazno prihvati: 
,Šta hoćeš drugo da radim ?“ BI. Emilijana ponizno 
odgovori: ,Hoću, da mi što dobro govoriš o Bogu“. 
Onda će dječak: ,Misliš li, e se pristoji, da tko o 
sebi dobro govori?“ Ovo rekavši nestade djeteta 
Isusa, a Emilijana u onaj par posve ozdravi. 

Kad je blaženoj Emilijani bilo dvadeset i sedam 
godina, poče teško bolovati. Više od četiri mjeseca 
traja bolest, koju snosi s prevelikom strpljivošću. 
Kad bi je najveća bol snašla, ne bi ni zastenjala, 
nego složiyši unakrst ruke na prsi rekla bi: ,Eto, 

Bog moj dolazi, da me pohodi, kojega treba naj- 
ljubaznije da zagrlim ;“ ili bi kazala: ,Blagosloven. 
budi, ljubavi moja!“ Napokon preminu blaženo dne 
19. svibnja 1246. u subotu u onaj čas, kad je obi- 
čavala primati tijelo Gospodnje. 


sk 
kJ e 


Kako blaženoj Emilijani tako je i drugima bla- 
ženim i svetim ljudima upravo mrsko bilo mnogo 
o koječem govoriti. Ali ne misli, dragi čitatelju, 
da je samo svetim ljudima bilo paziti na riječi svoje 
i čuvati se praznih riječi; dužan si i ti, i svaki je 
kršćanin dužan kloniti se mnogih riječi, jer kako 
kaže Sveto Pismo (Prič. Sal. 10, 19), u mnogim 
riječima ne biva bez grijeha, a još je više dužan 
kloniti se poganih praznih razgovora, jer najviše 
pomažu k bezbožnosti, kaže sv. Pavao apostol (Tim. 
I. 2, 16). I doista prava kršćanska duša ne go- 
vori mnogo, a za koga se misli, da je pobožan, pa 
ipak mnogo govori, pobožnost njegova teško da je 
suho zlato. Komu je ozbiljski do toga stalo, da na- 
preduje u življenju kršćanskom, neka se kani mnogih 
a naročito praznih riječi. Mnogi se tuže, da im je 
pamet kod molitve odviše rastrkana, da ih i neho- 
tice napadaju kojekakve svjetovne misli. No da 
ovaki ozbiljnije promisle sve prilike, u kojima žive, 
opazili bi lako, da im je rastrkanosti često krivo 
mnogo razgovaranje, kojemu su se naučili. Stvari 
naime, o kojima mnogo govoriš, ugnijezde ti se u 
srcu i pameti, pa kad hoćeš da se Bogu pomoliš, 
onda one izmile ter te bune u molitvi. 

S toga kloni se uopće društava takovih, u ko- 
jima se mnogo govori; gledaj, da budeš u razgo- 
voru što kraći; ne ponavljaj bez potrebe istim rije- 


TČ 

čima ono, što si jednom već rekao, nego promi- 
slivši stvar_ prije dobro, reci je prosto, “kratko i 
odrešito po onoj Hrvatskoj: ispeci pa reci. Dobro 
će biti takogjer, ako ugledavajući se na blaženu 
Emilijanu odlučiš, da u posne ili nemrsne dneve, 
na primjer u petke, ne ćeš ništa govoriti osim što 
bude prijeko potrebno; jer valja i to promisliti, da 
će nebo i zemlja proći, riječi pak Gospodina našega 
Isusa Hrista ne će proći (Luk. 21,33), a on je 
rekao (Mat. 12, 36): , Kažem vam, da će za svaku 
praznu riječ, koju reku ljudi, dati odgovor na dan 
sudnji“. 


Pomolimo se. 


Usliši nas, Bože spasitelju naš: kao Što se radujemo sve- 

ei +12: . zo, y, . 

tkovini blažene Emilijane, tako da se u osjećanju iskrene pobožnosti 
obučavamo. Po Hristu Gospodinu našem. Amen. 


LAS 


20. dan svibnja. 
Sveti Bernardin Sienski. 


Bšlernardin rodi se godine 1380. u Massi, 
gradu koji je pripadao republici Sienskoj. 
Otac“ njegov Tollo de Albiceschis bješe 
tačaka u Massi no gragjanin i patricije iz Siene; 
zato se Bernardin pisa Sienski. Tek je Bernardin 
imao tri godine, kad mu umre majka, a za druge 
tri godine opet otac, tako da je u šestoj godini 
vijeka svojeg ostao sirota bez oca i matere. Siro- 
tana primi odgajati teta, sestra pokojne matere, 
žena veoma bogodušna, koja mu u srce usija prvo 
sjeme potonjega svetoga življenja: Pet godina po- 
lažaše škole u Massi, a kad navrši jedanaestu go- 

dinu, uzeše ga stričevi u Sienu, da uči više nauke. 
Njegova stidnoća, čistoća i nevinost tako je bila 
drugim gjacima poznata, da kad bi oni megju so- 
bom govorili što god prazno ili manje pošteno pa 
bi vidjeli gdje Bernardin k njima dolazi, odmah bi 
stali o čemu drugom govoriti. Bernardin bio je 
još mladić, kad pukne u Sieni tako žestok pomor, 
da su u bolnici nemalo svi dvorioci pomrli, i nitko 
se nije više dao na ovaj posao. Bernardin pregne 
iz ljubavi Božje prihvatiti se dvorbe i nagovori još 
nekoliko mladih drugova svojih, da su se i oni po- 
svetili tomu bogoljubnomu poslu. Glavar u bolnici 
znajući kolika je pogibao dvoriti kužnike i žaleći 
mladića Bernardina, isprva ga je odvraćao od na- 
uma; ali kad je vidio, s kolikom je ljubavlju i po- 
uzdanjem u Boga pregnuo na dvorbu, preda mu 
gotovo sve ključe od kuće. 

Kad je pomor henjao, Bernardin se vrati kući, 
ali se onda sam razboli od prevelika naprezanja, 
kojim bješe dvorio bolesnike. Ozdravivši opet, stade 


promišljati, u koji će stalež stupiti, da bude mogao. 


Bogu sasvim služiti. Odluči napokon, da će se čisto 
držati riječi Spasiteljevih (Mat. 19, 21): , Ako hoćeš 
savršen da budeš, idi prodaj sve što imaš i podaj 
siromasima, i imat ćeš blago na nebu; pa hajde 
za mnom“, Bernardin proda sve što je imao i do- 
dobiveni novac .poda siromasima, i pogje za Isusom 
stupivši u prosjački red sv. Franciska Assiškoga. 
Osim toga što je Bernardin od onda oštra pravila 
redovnička savjesno izvršivao, još je tijelo svoje 
mrtvio osobitim pokorničkim djelima i ljubio po- 


nizivanja i preziranja kao osobitu dobit i pokazivao: 


neumornu trudbu, da duše pridobije za Hrista, 

Pošto se je Bernardin neko vrijeme u tišini i 
samoći pripravljao za svetu službu propovjedničku, 
zapovjediše mu poglavari, da od Boga dobiveni 
dar upotrebi za slavu njegovu. Kako je imao slab 
i hrapav glas, bilo mu je isprva teškoće u propo- 
vijedanju; ali po zagovoru blažene Djevice Marije, 
koju je osobito ljubio i kod koje je vazda nalazio 
utok, oprosti se one teškoće. Djela trudbe njegove 
ostadoše četrnaest godina skrivena u skrovitom za- 
vičaju; no na posljetku odade ga svjetlost kreposti 
njegovih, pa se prikaza u Crkvi kao sjajna zvijezda. 
Kao apostol zagje po Italiji od grada do grada 
propovijedati s tolikom silom i miloštom, da su 
najokoreliji grešnici umeknuli i u srcu se odrekli 
neurednosti, kojima su se bili podali. Riječ Božja 
bješe u ustima njegovim kao mač na obje strane 
oštar i kao oganj, koji sve izgorijeva. U Milanu 
poravna stanovnike, koji su živjeli u najvećem raz- 
doru megju sobom ; isto tako presta djelanjem nje- 
govim u okolišu Gjenovskom gragjanski rat. U Sa- 
voji navede propovijedanje Bernardinovo ljude na 
pobožan, krepostan život. U Bergamu je općenito 
vladalo nekršćansko praznovjerje; Bernardin ga is- 
trijebi te više tisuća svijeta navrati opet na stazu 
vjere i zakona. U sjevernoj Talijanskoj u brdima, 
koja megje sa Švajcarskom, bio je svijet razdvojen 
u dvije strane, u Gvelfe i Ghibelline, koji su se 
ljuto mrzili i gonili; i njih pomiriše propovijedi 
Bernardinove. U Bresciji nesta propovijedanjem nje- 
govim raskalašnosti, što je ondje vladala. U Ve- 
roni raspali besjeda njegova toliku ljubav k imenu 
Isusovu, da su ga ljudi na kućama napisali zlatnim 
slovima i zrakama, ali ga i u srce sebi zapisali, 
U velikom trgovačkom gradu Mlecima pokaza, 

kako valja kod kupnje i prodaje vršiti pravednost. 


U Ferrari ukide preveliko kićenje i raspuštenost 
ženskinja. U Firenci privede stanovnike od opaka 
življenja k pravoj pokori. Gragjane u Sieni nago- 
vori, da su započetu ali nedogotovljenu crkvu do- 
gradili, da su pobacali sve karte i kocke, kojima 
su vrijeme i imutak tratili, i da su više pobožnih 
običaja zametnuli; za spomen na korisno djelanje 
zemljaka svojega dadoše Sienjani na javnoj zgradi 
na tržištu načiniti zlatan kolut a u njemu napisati 
ime Isusovo.. U Perugiji prestadoše Bernardinovim 
navješćivanjem riječi Božje krvavi mejdani, što su 
bili ondje u običaju, i podivljali ljudi pretvoriše se 
u dobre kršćane. Isto tako znade se i za druge 
gradove i krajeve u gornjoj i srednjoj Italiji, ko- 
liko je dobra u njima počinio sv. Bernardin kao 
propovjednik, pa se može o njemu reći, da je bio 
sijač,. koji je više od polovine Italije preorao i naj- 
boljim sjemenom zasijao. 

A koji je bio uzrok, da su propovijedi Ber- 
nardinove ljudima onako zahvatale dušu i srce? Je 
li on to sve činio kićenom i umiješnom rječitošću ? 
Pravomu uzroku prisjeti se drugi propovjednik iz 
istoga reda franciskoga; pitaše ga naime, kako to, 
da se njegove propovijedi onako ne primaju ljudi 
kao Bernardinove, premda je on učeniji i rječitiji 
od Bernardina? a on im odgovori: ,Ja sam vam 
kao mrtav ugljen, kad se dakle drugi mrtvi ugljeni 
meni približe, ne upale se. Ali Bernardin je duhom 
Božjim ražaren ugljen, pa zato kad se njega do- 
taknu drugi ma i ugašeni i mrtvi ugljeni, i njih 
se uhvati vatra ter se ražare“. I doista srce Ber- 
nardinovo plamtjelo je žarkom ljubavlju k Isusu i 
k bližnjemu, i iz ove ljubavi trudio se Isusu u svemu 

ugagjati i bližnjemu što više koristovati. Od ostalih 
njegovih kreposti spomenut ćemo jošte samo veliku 
poniznost. Papa Martin Peti ponudi mu biskupiju 
Siensku, ali on iz poniznosti ponude ne prihvati ; 
kasnije ga opet papa Eugenije Četvrti ponudi bi- 
skupijom Ferrarskom, onda opet Urbinskom, no sv. 
Bernardin jednu i drugu ponudu ponizno odbi. 
Kad je ipak bio prinugjen prihvatiti čast general- 
noga namjesnika svojega reda, nastojao je, da se 
i ove časti što prije oprosti; nakon pet godina po- 
loži dakle čast i uze opet propovijedati. Htjede 
jošte i dolnju Italiju obići; ali ga na putu poduze 
groznica, i u Aquili blaženo preminu na goli pod 
položen po primjeru sv. Franciska Assiškoga, dne 
20. svibnja 1444. - 

Gospodin Bog proslavi vjernoga slugu svojega 
mnogim čudesima prije i poslije smrti. 

m 

Iz života sv. Bernardina naučismo tajnu, odakle 
dolazi, da propovijedi, govori, opomene, ukori od 
gdjekojih ljudi imadu velik blagoslov a od drugih 
upravo nikakov. Makar propovjednik kako god 
učeno ili kićeno govorio, ako propovijed njegova 
nema unutrašnjega života, nevidljive duše, žive sile, 
a to je Duh sveti, koji prebiva samo u čovjeku po- 
božnu, onda bude od nje slab ili upravo nikakov 


* rod. Propovijed će takova ugagjati ljudima, oni će 


ti, ako ih pitaš, kazati, da je bila lijepa, ali će od 
nje onako hladni otići, kako sui došli; propovijed 
će im biti za duhovni život bez koristi. Još je gore, 
ako se za propovjednika naročito znade, da jedno 
govori a drugo tvori, da ono sam ne čini, što druge 
naučava; o takovu jadnu propovjedniku valja ona, 

koju reče Isukrst o Židovskim književnicima i fa- 
risejima (Mat. 23, 3): »Sve što god vam reku, držite 
i činite; ali što oni čine, nemojte činiti; jer govore 
a ne čine“. 

A što rekosmo o propovijedi, valja i o svakoj 
opomeni, govoru ili ukoru. Davao ti kao otac ili 
mati djeci najljepše opomene, govorio ti kao učitelj 
gjacima što ti drago o vjeri i zakonu, nastojao ti 
uopće kao kršćanin druge ljude odvratiti od zla 
i navesti na dobro, tvoja će besjeda samo onda 
imati živu silu, ako u tebi prebiva i vlada Duh 
sveti. Kao što molitva pravednikova mnogo valja 
u Boga, tako valja i besjeda pravednikova mnogo 
u ljudi. Ako si dakle rad druge navoditi na dobro, 
gledaj prije svega, da svoju dušu posvetiš; navla- 
stito pak pripravi se svagda prije molitvom i 
ozbiljskim razmišljanjem, kad kaniš drugomu dati 
znatnu opomenu ili korbu. 


Pomolimo se. 


Gospodine Isuse, koji si blaženomu Bernardinu ispovjedniku 
svojemu podao izvrsnu ljubav k svetomu imenu tvojemu, po njego- 
vima, molimo, zaslugama i odvjetovanju ulij nam milostivo duh tvoje 
ljubavi. Koji živiš i kraljuješ u vijeke vijeka. Amen. 


247- 


241. dan svibnja. 
Sveti Godrik. 


llodrik od ubogih roditelja oko godine 
1080. u Engleškoj rogjen, tržario je isprva 


do sela po grofoviji Norfolčkoj, i tako hranio ro- 
ditelje i sebe. Imajući kod toga dobru sreću trgo- 


svakojakom sitnom robom zalazeći od sela - 

vinu je sve više razmicao te zalazio i u gradove, 
pače išao nekoliko puta i lagjom u Škotsku po 
trgovačkom poslu. No kad je trgovina Godriku 
bila u najljepšem napretku, u jedan put je se posve 
kani pa pogje tražiti blago nad svim blagom, tako 
da se je na Godriku potpuno ispunila priča, koju 
reče Isus govoreći (Mat. 13, 44ss): , Kraljevstvo je 
nebesko kao blago sakriveno u polju, koje našavši 
čovjek sakri, i od radosti za to otide, i sve što ima 
prodade, i kupi polje ono. Još je kraljevstvo ne- 
besko kao čovjek trgovac, koji traži dobra bisera. 
Pa kad nagje jedno dragocjeno zrno bisera, otide 
i prodađe sve što ima, i kupi ga“. Godrik naime 
na trgovačkom putovanju svojem dogje na otok 
Lindisfarne, pa gledajući pobožno življenje tamošnjih 
redovnika i slušajući o silnim čuđesima čudotvorca 
sv. Kutberta (vidi 20. ožujka), milost Božja otvori 
duši njegovoj oči i prosvijetli ga te on bistro vidje, 
gdje je sakriveno najveće blago i gdje se nalazi 
najdragocjenije zrno bisera. Godrik ne oklijeva uči- 
niti dobru kupnju; kao mudar trgovac pred Go- 
spodinom pogje i prodade sve što ima i novac po- 
dijeli ubogima i odluči u napredak samo Bogu slu- 
žiti. Najprije pogje da obigje sveta mjesta Jeru- 


salem, Rim i Kompostellu u Španjolskoj, gdje se 


poštuje grob sv. Jakoba apostola. Vrativši se sa 
svetoga putovanja u Englešku najmi se u jednoga 
vlastelina za dvorskoga; no kako je služinčad bila 
opaka i krala tugju jagnjad i jarad, a vlastelin, ko- 
jemu je Godrik prokazao opakost njihovu, nije ipak 
ništa činio, Godrik bojeći se da ne bude dionik 
tugjih grijeha, ostavi službu i pogje drugom na 
sveti put u Rim. Povrativši se opet u zavičaj 
udruži se s Etelrikom, koji je ostavivši Durhamski 

monastir u pustinji provodio bogoljuban život; 
Etelrik bude Godrikov vogj na putu k sdvršenstvu 
kršćanskomu. Kad je za dvije godine umro Etelrik, 
Godrik pogje još jedan put u Jerusalem na grob 
Spasiteljev, pa svršivši srećno i ovo sveto puto- 
vanje odabra sebi za stalno prebivanje pustinju 
-Finchalsku. Od dubova granja sagradi kolibicu, 
hrana mu pak bude voće, korijenje i med šumski. 
Pisac žića Godrikova ovako opisuje boravljenje 
njegovo u pustinji: ,Život je pustinjački provodio 
u gladi i žegji, u zimi i golotinji, u pošćenju i mo- 
ljenju, pa strpljenjem i postojanstvom vjerno na kraj 
priveo. Nije ga strašila divljost zvjeradi, ni množina 
crvi, ni prijetnje od razbojnika, ni utvare od bje- 
sova, ni hrapavost trnja, niti napokon neobragjena 
pustoš samoga mjesta, jer savršena ljubav izagna 
sav strah na polje“. ' 
Malo po malo raznese se po okolini glas 
o izvrsnosti Godrikovoj, te svijet poče odasvud 
k njemu grnuti, jedni da se dive čudnomu življenju, 
a drugi da se ugledaju na kreposti njegove ter se 
poprave. Polaznici donosili bi mu i suprot volji 
njegovoj jela; ali za sebe ne bi ništa uzeo, nego 
bi dao ubogima ili metnuo kamo god kraj puta, 
da se putnici okrijepe. No u nedjelje i blagdane 
ne bi ni s kim zametao razgovora, tako ni u još 
druga tri dana svake nedjelje, da to vrijeme po- 
sveti sasvim molitvi. Godrik je uopće u samoći 
toliko napredovao u svetosti, da je Bog i samim 
čudesima pokazao, kako mu je ugodna njegova 
vjerna služba. U kraju, gdje je prebivao Godrik, 
tekao je potok, a taj jednom silno poplavi svu oko- 
linu i samu kolibicu pustinjakovu. Kad je voda 
osjekla, ljudi iz okoline misleći da je Godrik po- 

ginuo u poplavi, uzeše ga žaliti i pogjoše ka koli- 
bici, da mrtva ukopaju. Ali kako se začudiše, kad 
Godrika nagju gdje se Bogu moli, gdje je ne samo 
živ i zdrav nego i posve suh. Kad su ga pitali, 
zašto nije bježao od poplave, odgovori, da ne zna 
ništa za poplavu. Tako je Bog krepkom rukom 
svojom štitio Godrika, dok je molitvom bio kod 
njega. I drugim mnogim čudesima proslavi Bog 
vjernoga slugu svoga. 

Svaki čovjek koji zbilja sveto živi, preporogjen 
je na duši i povraćen u ono duševno stanje, u ko- 
jem su bili Adam i Eva prije grijeha; no kod gdje- 
kojih svetaca još se osim toga pojavljuju očito 
i takove stvari, koje su se zbivale samo u raju 
zemaljskom, tako na primjer da se divlje zvijeri 
čovjeka ne plaše, pače da ga priznaju gospodarom 
svojim i u nj se uzdaju. Ljudi biskupa Durham: 
skoga namjeriše se u lovu na krasna jelena te po- 
gjoše sa psima za njim u potjeru. Jelen vičući 
i lajući dotrča pred Godrikovu kolibicu, kao da 
traži u njoj utočište. Čovjek Božji izagje na polje 
i zapazi izmučenu zvjerku. Smilovavši se na nju, 
pusti je u kolibicu i zatvori za njom vrata. Pri- 


 spješe brzo i lovci i nagjoše čovjeka u prnje zao- 


djevena. Pitaše ga za jelena, a on ne hoteći odati 
gosta ni lagati, reče: ,Bog zna, gdje je“. Lovci 
pak videći u obrazu njegovu milotu angjeosku i po- 
štujući svetost vjere, moliše ga za oproštenje i odoše, 
I kasnije su još mnogo puti u čudu kazivali, što 
im se pripetilo u šumi. A jelen je ostao do u večer 
u kolibi pustinjakovoj, i poslije se još mnogo go- 
dina svraćao onamo, pa legavši do nogu njegovih 
kao da mu je jednako zahvaljivao za život. Isto 
tako bi zečevi i druge šumske zvjerke tjerane od 


« 

lovaca pribjegle Godriku ; a on bi ih lijepo dočekao 
i opet pustio, kad bi strah već minuo. I ptice od 
ciče zime obumrle metao bi sebi u njedra, da se 
ugriju i ožive. Jer nije bio samo ljudima milosrdan 
nego i životinjama. 
Pošto je sv. Godrik do šezdeset godina po- 
kornički život provodio, teško se razboli. Od otoka 
nape mu se sva koža i ukočiše se udi. Kako se 
nije mogao okretati, dvoriše ga dva redovnika iz 
monastira Durhamskoga. I premda je bolesnika 
teška muka mučila, jer su mu i crvi izmiljali iz 
tijela, ipak je strpljivo sve snosio i rado se hvalio 
slabostima svojima znajući, da je slabost tijela jakost 
savršenstva. Kad mu je bilo sve gore i već se pri- 
bližavao svršetak, razvedri mu se u jedan put obraz 
i on stade pjevati. Pitan šta mu je, odgovori: 
»Doista, sinci, nijesam se mogao uzdržati od pje- 
vanja; jer bezmjerna svjetlost sinu na istočni prozor 
i miris tolike sladosti napuni mi grudi (prsi), da 
sam mislio, ja sam zadobio milost pregjašnjega 


. Ma a . . 
zdravlja. Činilo mi se, da sam došao k vratima ne- 


beskoga Jerusalema i da sam dionik sreće angjeoske ; 
višnji su gragjani pjevali: Gospodine pomiluj, Hriste 
pomiluj, i ja sam združio glas svoj s njihovima, i 
isto sam veseo pjevao“. 

Preminu čovjek Gospodnji Godrik godine 
1170. dne 21. svibnja u četvrtak na osmi dan uza- 
šašća Hristova, kao što bješe. sam naprijed rekao. 
Po njegovim zaslugama dao nam Gospodin otpu- 
štenje grijčha i život vječni. 

si 


Oni trgovčići što sa svakojakom sitnom robom 
zalaze od sela do sela i od kuće do kuće, kao što 


je zalazio isprva sv. Godrik, imadu za cijelo teško - 


Sveti Godrik. 28 7 


življenje, pa ako tržare, da sebe i porodicu svoju 
prehrane, te su u poslu pošteni, a pored toga ne za- 
borave za ono sakriveno blago, o kojem Spasitelj 
govori u sv. evangjelju, zaisto su dostojni svake 
časti i poštenja i mogu Bogu tako dragi biti kao 
pustinjak kakov. Ali je žalibože često vidjeti kod 
onakovih trgovčića torbičara, kako je svemu nji- 
hovomu trkanju, razmišljanju, govorenju, nađanju 
i strađanju jedini cilj novac. Na novac ne rijetko 
tako hlepe, da pri tom gube tijelo i dušu; tijelo. 
gube putujući po najgorem vremenu, krateći sebi 
potrebnu okrepu i odmor i dolazeći u različite po- 
.Zibli; dušu gube lažući, varajući, službu Božju za- 
boravljajući i za vječno spasenje nimalo ne mareći, 

Kada se čovjeku po milosti Božjoj otvore du- 
ševne oči, to će reći, kad živo spozna kršćanstvo, 
onda vidi, kako je sve, na što ljudi onako hlepe, 
napokon prazna slama, koju zaslijepljeni ljudi drže 
za zlato, a pravo zlato da je Hrist, ljubav Božja u 
srcu. Jedan misli, da je najveća sreća biti bogat, 
drugomu je glavno čast i slava, treći drži, da ne 
bi bilo vrijedno ni živjeti bez ašikovanja (nedopu- 
štena milovanja) i gizdanja, četvrti opet živi, kao 
da je na ovome svijetu samo za jelo, pilo i zabavu ; | 
a prvi, drugi, treći i četvrti trudit će se i mučiti 
se i razmišljati neprestano, kako da se dočepaju 
onoga, na što onoliko hlepe; svi su pak ovakvi kao 
mlini (vodenice), koji bi bez prekida mljeli no ko- 
jima se ne bi nasipalo žito nego prah i pijesak. 
Napokon su ipak najpametniji oni ljudi, kojima se 
je svijet više puti podsmijevao: sveci, jer su našli 
ono sakriveno blago, kojega moljac ni rgja ne kvari 
i lupeži ne kradu, i stekli su ono dragocjeno zrno 
bisera, koje ih usrećava na vijeke. 

Pomolimo se. 

Pridogji, Gospodine, k prošnjama našim, koje donosimo o 
svetkovini blaženoga Godrika ispovjednika tvojega: koji nemamo 
pouzdanja u svoju pravednost, da nam on, koji ti.je ugodio, moli- 
tvama svojim pomaže. Po Hristu Gospodinu našem. Amen. 


22, dan svibnja. 


Sveta Julija. 


rvoloci Vandali i kralj njihov Genserik već 
su nam poznati iz života sv. pape Leona 
Će Velikoga (11. travnja). Isti kralj pridobi 
godine 439. grad Kartago u Africi; stariji stano- 
vnici budu pobijeni, mlagji zarobljeni i prodani, a 
sav grad razvaljen. Megju zarobljenima bijaše i bla- 
žena Julija djevica, kći poglavitih i imućnih ro- 
ditelja; ona dopade Eusebiju poganinu iz Sirije. 
Julija se strpljivo podala teškoj sudbini držeći, 
da joj je od Boga namijenjena za njezino dobro, 
iskazivala gospodaru svojemu dostojno poštovanje 
i bila u svemu radljiva i vjerna, ,ne služeći samo 
na oko, da ljudima ugagja nego kao službenica 
Hristova tvoreći volju Božju od srca“, kao što sv. 
Pavao apostol napućuje sluge da služe. (Efes. 6, 6). 
Gospodar njezin premda poganin divio se tolikoj 
kreposti njenoj, pa joj dopustio, da živi po vjeri 
svojoj. Što bi joj god vremena ostalo od službe, upo- 
trebila bi za čitanje i za moljenje. Otkidajući sebi 
od jela trapila je tijelo svoje, te je gospodar nije 
mogao ni laskanjem ni opominjanjem nagovoriti, 
da jede što više osim u dan Gospodnji, to jest u 
nedjelju. Obraz joj je blijedio, tijelo mršavilo, ali 

joj je vjera postajala sve čvršća i duh sve više težio 
na nebo. ' : ' 

Eusebije gospodar Julijin pošavši s drago- 
cjenom robom iz Sirije u Galliju (sadašnju Fran- 
cusku), uzme sa sobom na lagju više kućne čeljadi 
a megju njima i Juliju. Na putu stane na sjevernom 
rtu otoka Korsike. Upravo su tada tamošnji pogani 
žrtvovali bogovima svojim, pa doznavši za to Eu- 
sebije ode k njima i on sa svom čeljadi, samo Ju- 
lija ostane na lagji moleći se Bogu za obraćenje 
nesrećnih nevjernika, Poglavici poganskome Feliksu 
jave, da je na Eusebijevoj lagji djevojka, koja pre- 
zire štovanje bogova. On pita Eusebija, zašto nijesu 
svi s njegove Jagje došli slaviti bogove? Eusebije 
odgovori, da djevojke, koja je ostala na lagji, nije 


mogao ničim odmetnuti od vjere kršćanske ni naj- 


većim prijetnjama privoljeti na štovanje bogova, pa 
da nije u službi prevjerna, bio bi je već kojekako 
kaznio. Onda mu Feliks reče, neka Juliju ili sam 
prinudi, da žrtvuje bogovima, ili neka je njemu 
dade za četiri druge robinje bolje od nje ili za 
cijenu, što traži za nju. Na to mu Eusebije odreče, 
da ovakove službenice ne bi hotio dati ni za ka- 
kovu cijenu. 

Potom se počne gozba, kod koje se Eusebije 
opije i napokon tvrdo zaspi. Uz to navali svjetina 
poganska na lagju i sv. Juliju silom dovuče k Fe- 
liksu, koji je uzme nagovarati, da žrtvuje bogovima, 
pa će je otkupiti od gospodara i pustiti slobodnu. 
Sv. Julija otkaže: ,Sloboda je moja služba Hristu, 
kojemu svaki dan čistom dušom služim; a bogove 
vaše oduravam“. Tada je na zapovijed Feliksovu 
stanu ćušati, i kad je jednako slavila Isusa Hrista, 
koji je za nju bio ćušan, uzmu je za kosu natezati 

19 

i mučiti, a ona još slaveći Hrista govori: » Onoga 
ispovijedam, koji je za mene bio šiban; jer ako je 
Gospodin moj za mene bio trnjem okrunjen i na 
križ raspet, zašto da ja to ne pretrpim, da budem 
dostojna dobiti palmu mučeničku?“ Po ovim rije- 
čima Feliks, kao da ga je bjesnilo prometnulo so- 
tonom, zakaže, da službenicu Hristovu metnu na 
križno drijevo, na kojem ona izdahne, kad se Kuse- 
bije probudi. ' 

Tijelo sv. Julije odvezoše monasi na otok Gor- 
gonu i ondje ukopaše; a poznije (godine 763.) pre- 
neseno bi po želji kraljice Langobardske Anse u 
Bresciju, gdje se još i sada nalazi i od vjernoga 
puka mnogo poštuje. 


ži: ši 


Sv. Julija slavljaše Isusa, što je trpeći ćušanje, 
čupanje kose i samo raspinjanje na križ jednaka 
postala obličju njegovu; jer je znala, da izjednačiti 
se s obličjem Sina Božjega znači biti megju oda- 
branima. A kako ti, dragi kršćanine? Jesi li se do- 
sele trudio, da se izjednačiš sa Spasiteljem? U čemu 
li je Život tvoj jednak životu Sina Božjega? Gle: 
Hrist Gospodin je bio poslušan i podložan presvetoj 
Majci i hranitelju svojemu, Ocu nebeskomu poko- 
ravao se do smrti na križu; ti se ne pokoravaš ni 
Bogu Ocu svojemu ni Crkvi materi svojoj, jer pre- 
stupaš i Božje i crkvene zapovijedi. Hrist je bio 
krotak i ponizan od srca ; ti si grub i tvrd bližnjemu 
svojemu, ohol i nadut. Hrist je i noći provodio na 
molitvi Božjoj, i molio se Ocu nebeskomu s naj- 
većim štovanjem; ti se ni danju ne moliš, pa ako 
se i moliš, činiš to bez pobožnosti, pažljivosti i 
pošte. Hrist je postio četrdeset dana i četrdeset 

noći bez prekida; tebi je teško jedan dan postiti 
ili ne mrsiti. Hrist je s divnom strpljivošću podnosio 
nebrojene poruge i sramote, bio uhvaćen, strahotno 
šiban, sramotno: trnjem krunjen i grozno raspinjan ; 
ti se usplahiriš, ako ti tko samo jednu nepovoljnu 
kaže ili. te i najmanje uvrijedi, u bolesti, tegobi,. 
progonstvu grdiš Boga i.ljude. Hrist je oprostio 
neprijateljima i molio se na križu; ti smišljaš, kako 
da se neprijateljima osvetiš, mrziš na njih te im 
želiš sve zlo. Izjednačuješ li se tako sa Hristom? 
O brate, ako lii u napredak tako uzrađiš, znaj, da 
ne pripadaš megju odabrane; jer čuj, što reče sv, 
Pavao apostol, a njegove su riječi istinite, kako su 
istinite riječi Božje (Rim. 8, 29): ,Koje je Bog na- 
prijed poznao — veli Pavao — one je i odredio, 
da budu jednaki obličju Sina njegova“. Još danas 
počni nastojati, da se povedeš za krepostima Ilri- 
stovim te se s njim izjednačiš. 


Pomolimo se. 

Bože, koji si megju ostalim čudesima mogućnosti svoje i sla- 
bomu spolu podijelio pobjedu mučeništva, dopusti milostivo: koji 
blažene Julije djevice i mučenice tvoje rogjenje svetkujemo, da po 
njezinim primjerima do tebe koračamo. Po Hristu Gospodinu našem. 


Amen. 


L02- 


23. dan svibnja. 


Sveti Desiderije. 


eaivetac, kojega danas slavimo, rodi se godine 
>W| 550. od uglednih roditelja u gradu Autunu 
Kai u Burgundiji, pokrajini sadašnje Fran- 
cuske. Već u kući roditeljskoj poučen u svako- 
vrsnoj svjetovnoj nauci a i odgojen kršćanski dogje 

potom k nadbiskupu Viennskomu na više nauke, 
gdje je drugare vazda pretjecao koliko pomnjom 
u nauci toliko i valjanošću u vladanju; zato je bio 
drag svoj četvorici nadbiskupa, koji su jedan za 
drugim sjedili na stolici nadbiskupskoj, dok je on 
boravio u Vienni. Za četvrtoga od ovih nadbiskupa, 
za sv. Vera posta Desiderije gjakon stolne crkve 
Viennske, a nakon smrti Verove (godine 594.) uz- 
višen bi on na stolicu nadbiskupsku. 

U ono vrijeme ubiše dva mladića kralja Bur- 
gundskoga Sigeberta, baš kad je pošao s vojskom 
na brata svojega Hilperika, da mu otme kraljevstvo. 
Žena pokojnoga Sigeberta, sada obudovjela, po 
imenu Brunehilda, bijaše tako opaka, da je počela 
grešno živjeti sa sinovcem pokojnoga muža svoga, 
to jest sa sinom pomenutoga kralja Hilperika. De- 
siderije kao nadbiskup u glavnom gradu Vienni 
nije mogao šutjeti o javnoj sablazni, koju je činila 
Brunehilda, premda je bila mati kralju, što je tada 
vladao; zato je on 'i za ovu opačinu i za druge 
nepravde ukori. No Brunehilda što bi trebalo da 
se popravi, razgnjevi se na Desiderija, kao što se 
je nekad razljutila bila Jezabela na Iliju proroka i 
Herodijada na Ivana Krstitelja. Ona podgovori ple- 
miće i neplemiće na sv. Desiderija, i potkupi lažne 


svjedoke, samo da mu se pod izgovor prava i pra-. 
vice osveti; i zbilja bude Desiderije krivo osugjen >: 


i izagnan na jedno ostrvo. 

Ali Bog koji Josipa u Misir prodana i u ta- 
mnicu bačena nije ostavio, bijaše milostivo u pomoć 
takogjer blaženomu Desideriju prognanu. Jer kad 
je Desiderije došao na ostrvo pa odmah pošao u 
kapelicu, da noću svrši običajne molitve svoje — 
bila je pak upravo nedjelja — zapali svojom rukom 

žižak (lampu), a dogodi se po milosti Božjoj, da je 
žižak gorio cijelu sedmicu do druge nedjelje a da 
nije ni ulje ni stijenje u žišku sagorjelo. Glas o tom 
čudu pronese se brzo po svoj okolini; ljudi odasvud 
dotrče, da se očima uvjere o onom, što su ušima 
čuli; dogju takogjer gdjekoji bolesnici k svetomu 
čovjeku, koji ih uljem iz žiška pomaže u ime Hri- 
stovo i tako izbavi od nevolja njihovih; megju njima 
iscijeli se na taj način jedan gubavac. Po ovima i 
drugim jošte čudesima, koja je Hrist Gospodin 
tvorio preko sluge svojega Desiderija, raznese se 
glas o njemu svakamo, te Brunehilda na žalost 


svoju vidje, da je izagnavši Desiderija samo pomno- 


žila slavu njegovu; zato pretvarajući se kao da joj 
je žao što je učinila, pozva biskupa natrag na sto- 
licu njegovu, pošto je četiri godine probavio u sa- 
motinji na ostrvu. Na povratku dočeka ga narod 
s najvećom radošću. 

No neprijateljica Desiderijeva, puna zmijinjeg 
otrova, ne presta smišljati, kako će mu haka glave 
doći ili barem sve jednako život ogorčavati; veliko 
štovanje, koje je narod iskazivao sv. biskupu, još 
je većma u njoj podjarivalo želju za osvetom. Po 
njezinu dakle nastojanju posta u Vienni sucem 
čovjek, koji je njoj u svemu ugagjao a gledao na 
svaki mogući način, da biskupu i svećenstvu nje- 
govu zada što više jada. Tada se još nešto dogodi, 
što je Brunehildu upravo do bjesnila razdražilo, 
Kralj je tada bio Teodorik unuk Brunehildin a još 
neoženjen. Poštujući on mnogo Desiderija, pita ga, 
šta bi: bi li se oženio ili ostao bez žene? Deside- 
rije znajući u kakovim prilikama živi kralj; odgo- 
vori po primjeru sv. Pavla (Kor, I. 7, 2. 9), da je 
bolje ženiti se nego li upaljivati se; i zbog blu- 


204 23. dan svibnja. 


dnosti neka svaki ima svoju ženu, i svaka žena 
neka ima svojega muža. Za to odmah dozna Bru- 
nehilda pa se još većma razgnjevi na Desiderija ; 
bojala se je naime, ako se kralj oženi, izgubit će 
dosadašnju vlast nad njim, zato je dosele uvijek 
gledala spriječiti ženidbu njegovu. Ona se dakle 
tužila, da je Desiderije od nje odvratio ljubav nje- 
zina unuka, i one riječi: zbog bludnosti neka ima 
svaka žena svojega muža, da je na nju namijenio. 
Omrazitoga biskupa namisli bezbožnica svakako 
smaknuti te nagje tri dvoranina, koji će bogomrsko 
djelo izvršiti. Desiderije je naprijed znao, šta ga 
čeka, pa je već u duhu prinio sebe Bogu za žrtvu. 
Ona trojica dovrebaše biskupa kod potoka Chala- 
rone; biskup pokleče, pomoli se Bogu i prignu 
glavu. Jedan od ubilaca baci mu velik kamen na 
glavu; biskup pade na tle, ali još ne umrije; onda 
mu drugi cjepanicom razbi glavu. Takvim dakle 
mučeništvom duša sv. Desiderija preseli se ka Go- 
spodinu, godine 608. 

Hlotar kralj Franački doznavši, kako je Bru- 
nehilda sv. biskupa Desiderija kao pseto ubila, 
raspali se pravednim gnjevom, pa je dade po voj- 
nicima svojim uhvatiti i dovesti pred sud svojih 
velikaša, da joj sude za ubijstvo ono kao i za 
druga zločinstva, Po običaju tadašnjega divljačkoga 
vremena Brunehilda bi osugjena na strahotnu smrt: 
svališe je na zemlju, pa joj za svaku ruku i za 
svaku nogu privezaše po jednoga divljega konja, 
i onda konje potjeraše na četiri strane, tako da se 
je živo tijelo opake žene raščenulo, a raščenute ko- 
made tijela zatim spališe. 


ik 
* šk 

Premda Gospodin Bog ne kazni očito svake 
opačine već na ovome svijetu ; ipak snagju kadšto 
očevidne Božje kazni ljude, koji upravo grdno i be- 
sramno vrijegjaju zakon Božji; tim hoće Bog onima, 
koji su slabi i nepostojani u vjeri, kad i kad očito 
da pokaže, da ima sveznajući i pravedni Bog, koji 
motri djela ljudska. Kao što je opaku ženetinu 
Brunehildu snašla očita kazan Božja već na ovom 
svijetu, tako se često dogodi, da čovjeka, koji se 
krivo prisegne (zakune) ili gadno pohuli na Boga 
ili je grdna pijanica, ubije prijeka smrt; takova se 
kazan pripeti kadšto i za druge javne grijehe. Ako li 
znaš za javna grešnika a ne vidiš, da ga Bog kazni, 
ne sumljaj zato o pravednosti Božjoj; još ne znaš, 
kako će on dokrajčiti, a znadeš, da ima i poslije smrti 
još drugi život, u kojem će svakomu biti plaća po 
djelima svojim. Istina, Bog je u starom zavjetu 
(prije rogjenja Hristova) obećavanja davao za ovaj 
život ter ih i izvršivao, to će reći, Bog bi već na 
ovome svijetu čovjeka naplatio za dobro i kaznio 
za zlo, što bi počinio; no u zavjetu novom, u za- 
vjetu savršenijem Bog je duhu čovječjemu otvorio 
dalje vidike te mu pokazao vječnost, u kojoj će 
istom svako dobro biti potpuno naplaćeno i svako 
zlo potpuno kažnjeno. 


Pomolimo se. 


Na slabost našu ogledaj se, svemogući Bože, i kako nas 
breme našega djela tišti, neka nas blaženoga Desiderija mučenika 
tvojega i biskupa dično odvjetovanje brani. Po Hristu Gospodinu 


našem. Amen. 


ao 


2096 24. dan svibnja. 


24. dan svibnja. 
Sveti Donacijan i Rogacijan. 


ila Rimskih careva Dioklecijana i Maksimi- 
jana življaše u građu Nantesu (u sadašnjoj 
Francuskoj) mladić od roda slavna, po 
imenu Donacijan. Poznavši po osobitoj milosti 
Božjoj istinu vjere kršćanske i preporodivši se vo- 
dom i Duhom svetim provogjaše život u strahu 
Božjem i propovijedajući slobodno pobjede Hristove 
kao prehrabar vojnik nastojaše, da i u prsi drugih 
pogana zasije sjeme blažene vjere. Stariji brat Do- 
nacijanov po imenu Rogacijan i primjerom nje- 
govim i svetom besjedom ganut prihvati takogjer 
vjeru Hristovu te zaželje što prije primiti sakra- 
menat svetoga krštenja. No kako zbog tadašnjega 
progonstva nije bilo u Nantesu svećenika, Roga- 
cijan ne krsti se vodom nego krvlju svojom pogi- 
nuvši za Hrista smrću mučeničkom. 

Kad je carski namjesnik došao u Nantes, da 
pogubi sve kršćane, koji bi se ustručavali žrtvo- 
vati bogovima, javiše mu, da je Donacijan kršćanin 
i da je ne samo brata svojega Rogacijana nego i 
mnogo drugih pogana odvratio od idolopoklonstva. 
Uhvaćeni Donacijan doveden bi pred namjesnika, 
koji mu reče: ,Doznao sam za tebe, Donacijane, 
da se ti ne samo ustručavaš štovati bogove Ju- 
pitra i Apolla, koji su nam život dali i sad još udr- 
žavaju, nego da ih i grdiš, i narod nagovaraš, da 
vjeruje u Raspetoga“. Donacijan: ,I nehotice govoriš 
istinu veleći, da bih hotio sve odvratiti od griješke i 
dovesti k štovanju onoga, komu samu valja svi da 
služe“. Namjesnik : ,Ili prestani ovdje propovijedati 
ili ću te odmah smaknuti“. Donacijan: ,Prijetnje, 

kojima se meni groziš, na tebi će se izvršiti, i u 
zamku, koju meni mećeš, sam ćeš pasti; jer krivom 
i praznom vjerom zaslijepljen voliš tamu nego 
svjetlost, i ne vidiš svjetla Hristova“. Onda na- 
mjesnik raspaljen gnjevom dade sveca okovati u 


gvožgje i baciti u tamnicu. 


Zatim dovedoše Donacijanova brata Rogaci- 
jana, kojemu namjesnik laskajući stade obećavati . 
velike milosti i od careva i od bogova, ako se 
pokori naredbama carskim. Rogacijan odgovori: 
»Kako si opak, naopako i govoriš, obećavajući 
najprije milost od careva a poslije od bogova. 
Kako da štujemo kao bogove one. koji su po samom 
govoru tvojem gori od ljudi? Nego bogovima vašim 
i vama jednaka je nevolja: oni budući od kamena 
ili drveta ne čuju, i vi premda od bolje gragje 
gluhi ste za pravdu; oni nemaju duha, vi nemate 
srca. I doista tko se kamenu klanja, bude napokon 
i sam kamen“. Na to bude i Rogacijan odveden u 
tamnicu, u kojoj je već bio brat njegov. 

Blaženi Rogacijan bijaše žalostan, što će po- 
ginuti bez milosti krštenja, pa držeći da će mu 
biti za krštenje, ako od brata dobije cjelov mira, 
zamoli ga za nj. Onda se Donacijan pomoli Bogu, 
neka bude Rogacijanu vjera za krštenje, i ako sju- 
tradan od mača pogine, krvoproliće neka mu bude 
za sakramenat potvrde. Potom su braća svu noć 
zajedno provela u molitvi te čekala udarac od 
krvnika i plaću od Gospodina svojega. 

Sjutradan bjehu ispovjednici Hristovi Donacijan 
i Rogacijan dovedeni opet pred carskoga namje- 
snika, koji im odmah zaprijeti, da će oštro s njima 
postupati, što bogove od volje ili od neznanja pre- 
ziru, Mučenici mu kao u jedan glas odgovoriše: 

»Za ime Hristovo gotovi smo primiti sve, što godi 
izumije gnjev krvnikov; jer se životu našemu ovdje 
ne će nauditi, ako se onomu povrati, od koga mu 
je postanak, i u budućem ako se naplati dobitkom 
umnožene svjetlosti“. 

Onda budu blaženi mučenici po zapovijedi 
namjesnikovoj udareni na muke; jer premda se 
nije nadao, da bi ih mogao mukama odmetnuti od 
tvrde odluke, ipak je hotio nadovoljiti bjesnilo 
svoje, pa kad ih je već dosta namučio, odsiječe im 
mačem glave. Tako dogjoše u slavu Hristovu. 


EI 


Sv. Rogacijan reče: ,Tko se kamenu klanja, 
bude napokon i sam kamen“. I doista, za kakovu 
stvar prilijepi čovjek srce svoje, onakov bude na- 
pokon i sam duhom i srcem. Kad se tko novcu 
klanja kao bogu nalazeći u njemu svu sreću i bla- 
ženstvo, i srce njegovo izagje na posljetku tako 
tvrdo, kao što je ono zlato ili srebro, od kojega 
je novac skovan; zato Hrvati škrcu dobro kažu i 
tvrdica. U čovjeka, koji samo o tome misli, kako 
će izdovoljiti niske tjelesne požude, lako se odmah 
u svemu bitku njegovu zapazi životinjski onaj 
nagon. U pijanice utone svako plemenitije osjećanje, 
a već sama crven na licu njegovu pokazuje, kakovu 
vatru nesrećnik u sebi gasi. : 

Nama je sličnima bivati, izjednačivati se sa 
Isusom Hristom, ako hoćemo da ugodimo Ocu ne- 
beskomu te dogjemo k njemu u vječno blaženstvo. 
Život je Isusov ogledalo, na koje treba neprestano 


da se ogledamo, ako hoćemo da mu budemo sve“ 


sličniji. Bog Otac nas samo toliko ljubi, koliko u 


nama vidi obličje Sina svojega; pa veća ili manja \ 

sličnost sa Sinom odregjuje takogjer višu ili nižu 
ljestvicu u idućoj slavi nebeskoj. 

Šta li vidimo u onom ogledalu, na koje treba 
da se sve jednako ogledamo? Vidimo življenje po- 
nizna, krotka, radljiva, bogoljubna i čovjekoljubna, 
strpljiva i mirna Boga-čovjeka, od kojega je nauk 
i primjer pravilo življenju našemu, i za kojega nam 
Otac nebeski reče (Mat. 17, 5): ,Ovo je Sin moj 
ljubazni, koji je po mojoj volji; njega poslušajte“. 

Šta nas pak uči taj ljubazni Sin Oca nebe- 
skoga? kako da se s njim izjednačimo? Glasno nam 
to kazuje u evangjelju (Luk. 9, 23): , Ako tko hoće 
da ide za mnom, neka se odreče sebe i uzme križ 
svoj svaki dan i ide za mnom“. I sveta braća Do- 
nacijan i Rogacijan uzeše svaki svoj križ i idoše 
za Hristom sve na smrt, pa tako izagjoše slični 
obličju Sina Bozjega i dogjoše u slavu njegovu. 
Ako nama i nije od Boga namijenjena mučenička 
smrt, imamo ipak svaki svoj križ, pa noseći ga str- 
Pljivo i bogodavno treba da idemo za Hristom, da 
mu slični postanemo. Ali to ne možemo postati sla- 
bom samo željom ili pogdjekojom pobožnom mišlju i 
pojedinim dobrim djelom, nego samo ozbiljskim i 
postojanim naprezanjem, neprestanim ogledanjem 
na ogledalo svake svetosti! Isusa Hrista. 


Pomolimo se. 


Prosimo, svemogući Bože, da nas dočeka dvojaka radost da- 
našnje svečanosti, što dolazi od slavljenja blaženih Donacijana i Ro- 
gacijana, koje je jednaka vjera i muka učinila pravom braćom. Po 
Hristu Gospodinu našem. Amen. 

25. dan svibnja. 
Sveta Marija Magdalena de Pazzi. 


KES a valjanašnja svečarica rodi se u Firenci dne =. 

ći | travnja 1566. Otac joj bijaše Kamillo de 
Me" Pazzi, majka Marija de Buondelmonte. Na 
krštenju dobi ime Katarina. Već zarana opažahu 
se klice njezine potonje svetosti. Premda je bila sa 
svakim ljubežljiva, nijesu je ipak veselile dječje 
igre, nego bi najradije slušala razgovore o stvarma 
Božjim. Bivši još djetetom od sedam godina osta- 
vila bi dijel od svojih svagdašnjih jestvina, da ih 
dade ubogoj djeci ili sužnjima, a osobito je imala 
veselje, kada bi koje drugo dijete naučila Očenaš, 
Zdravomariju, Vjerovanje apostolsko i ine takove 
molitve. Kad je bila na zaselku očevu, poučavala 
je seljačke djevojčice u kršćanskom nauku, pa kad 
joj se bilo povratiti u grad, poče plakati, što ih 
ne će više moći naučavati, i zato roditelji njoj za volju 
uzeše kćerku jednoga seljaka sa sobom u Firencu, 
da bude Katarini učenica. Zarana se naučila misli 
sabirati i upravljati k Bogu. Zato joj je navlastito 
omiljelo unutrašnje moljenje iliti razmišljanje, pa 
već bi se u djetinjstvu kadšto tako zavezla promi- 
šljajući istine vječne, da ne bi ni opazila, što biva 
kraj nje. Toliko joj je bio oduran svaki grijeh, da 
bi svu noć plakala, kad bi čula riječi za kršćanina 
nepristojne. Osim toga je osjećala toliko čeznuće za 
Isusom u obličju hljeba u presvetom sakramentu 
sakrivenim, da kad bi se majka njezina ili druga 
koja pobožna ženska glava pričestila, ona bi se 
kod nje pribijala što bi više mogla. Kad je pak u 
desetoj godini dobi prvi put sama primila presvetu 
pričest, toliku je potom osjećala sladost, da se je 

od miline u suze rastapala, Navršivši deset godina 
s divnim nekim čuvstvom prikaza sebe Isusu Hristu 
zavjetovavši mu se vazdašnjim djevičanstvom. 

Od ono doba poče Katarina činiti teža pokor- 
nička djela te nastojati, da u odricanju i trapljenju 
bude slična božanstvenomu  vjereniku svojemu. 
Jednom prebujavši u njoj ljubav k Isusu, koji je 
za nju stradao, oplete glavu svoju vijencem od 
trnja pa tako provede cijelu noć s nemalim bolom 
a s duševnom radošću, da može tako nasljedovati 
Isusa, Što je više rasla ljubav Božja u njoj, to jei 
želja za trpežem bivala veća Mlada djevojka sve 
se više odricala to u jelu jedući samo toliko, koliko 
je bilo upravo za življenje potrebno, to u poslu- 
šnosti pokoravajući se i najzadnjemu služinčetu u 
kući, to drugim načinima radeći vazda protivno od 
onoga, što ljudima najviše ugagja. 

Kad je Katarini bilo četrnaest godina, rodi- 
teljima bješe otići u Kortonu, gdje je otac imao 
službu; a nju ostaviše u kloštru sv. Ivana za dalju 
odgoju. Tu se odluke njezine još više utvrdiše i 
toliko dozreše, da je i samim duvnama (redovni- 
cama) bila živ primjer prave dobrote. Kad su se 
roditelji povratili u Firencu, uzeše Katarinu iz 
kloštra kući i želješe, kako nijesu imali drugoga 
od srca poroda do nje, neka se uda, da im koljeno 
ne bi izumrlo; ali ona osta vjerna odluci, da, se 
odreče svijeta i pogje u kloštar. U sedamnaestoj go-. 
dini dobi stupi u karmelićanke. Za godinu dana učini 
redovničke zavjete primivši pri tom ime Marija 
Magdalena. No zavjete učini na postelji, jer se 
bila tako razboljela, da su se bojali za život njezin ; 
ali odmah nakon toga duh joj se zanese, lice joj se 
preobrazi, obrazi porumenješe kao ruže, očima na 

raspelo uprtima zažagri, te ne bi nitko rekao, da 
je to suhonjava ona i blijeda Marija Magdalena 
nego angjeo iz raja poslan. Tako joj se duh zanosio 
još četrdeset dana poslije; svako jutro naime pri- 
mivši sv. pričest bivala je izvan sebe uronivši u 
Boga. Zatim iznenada ozdravi, 

Magdalena je od onda sav vijek svoj provela 
u preteškoj pokori, da zadovoljštinu čini za teške 
grijehe, kojima ljudi u svijetu Boga bez prestanka 
vrijegjaju. Ničim se nije hranila nego hljebom i vo- 
dom: samo u nedjelje i praznike okusila bi od jela, 
što su bila dopuštena u posne dneve. Postelja joj 
je bila slamnjača, a ne bi duže spavala od pet sati 
u svemu, A nije to Magdalena činila po svojoj do- 
misli nego po unutrašnjem nukanju Gospodnjem i 
po dopuštenju poglavarskom. 

Bog javi svetoj djevici, da će se pet godina 
teško kušati, no milost Božja bit će s njom, da ne 
sagriješi. To kušanje bilo je u tom, da su joj na 
um padale hule na Boga i sumnje o vjeri, jošte 
da ju je poduzimala oholost i ponositost, da joj je 
pošćenje doteščavalo, i napokon da je iznutra bila 
posve ostavljena i bezutješna; mislila je, da nema 
više ni iskre vjere, ufanja i ljubavi, molitva i pri- 
manje svetih sakramenata činilo joj se nekorisno i 
suhoparno. Duša joj bila kao tamna i mrzla zimska 
noć. Ipak nije očajavala (zdvajala) nego se svom 
dušom pribijala kod Boga ponizujući se u svemu 
i odričući se svega. Radila je u kloštru najmrže 
poslove, tužila se javno drugaricama za grijehe 
svoje (tako je nazivala najmanje nedostatke svoje), 
preporučivala se drugima u molitve, cijenila se ne- 
dostojnom, da bude u društvu ostalih redovnica, 
koje je nazivala angjelima. Od poglavarice izmolila 

sebi dopuštenje, da može vazda bosa hoditi ; spavati 
legla bi obučena, kadšto na tle a opasana pokor- 
ničkim bodljikavim pojasom, Di, Magdalena je 
tako žudjela trpjeti za Hrista ili, kako bi ona 
ena govorila, piti njegovo piće od octai žuči, da 
Simo zato nije željela rano umrijeti, što u nebu ne 
bi bilo zgode izvršivati strpljivost. 

Iz poniznosti radila je Magdalena u kloštru 


. poslove, kojih nije bila dužna činiti. Pomagala u 


kuhinji, mela sobe, mijesila tijesto, prala rublje i 
bila uopće kod svih malih i teških poslova prva 
i najradljivija, premda je od mnogoga pošćenja bila 
dosta slaba tijela. Bolesnima skrbila se svetica 
s divnom pomnjom za tijelo i za dušu; nije samo 
lebdila oko njih kao skrbna mati oko djece, nego. je 
i često izjavila želju, eda bi mogla bolove njihove 
uzeti na se. Tješila ih i opominjala ljubežljivo. Jedna 
redovnica bila slijepa i bolovala od sušice, Magda- 
lena je spavala pri njoj, da joj može svagda biti 
na pomoć, i dvorila je kao najprostija sluškinja svu 
godinu. Kad bi koja duvna bila na smrt bolesna 
Magdalena ne bi se od nje ni makla i ne bi i 
noću išla spavati, nego bi se samo malo na stolcu 
drijemajući odmorila. Ona bi bolesnima molila na- 
prijed, čitala o muci Hristovoj, opominjala ih, bu- 
dila na vjeru, ufanje i ljubav, i gledala, da im srce 
Potpuno obrati. A kad bi ona sama bila bolesna 
bila je tako poslušna, kao kad je bila zdrava. Kad 
bi joj donijeli bolju jestvinu, ne bi je hotjela uzeti ; 
no čim bi joj kazali, da je zapovijed, rekla bi: 
»Blagosloven Bog“, i uzela bez daljega ustruča- 
vanja. 

. Kako je sv. Magdalena marljivo ispitivala 
savjest i kako je pomnjivo pazila i na najmanju 

pogrešku svoju, razabrati možemo najljepše iz ispi- 
tivanja, što je jednom pred Bogom ovako činila: 
Isuse moj, koja li je danas bila moja prva misao ? 
Žalim, što nije bila o tebi, nego sam se bojala, da 
ne zakasnim pozvati sestre na molitvu. Poslije sam 
išla na bogomolju, da ti se prikažem, ali se nijesam 
sva i u svemu predala volji tvojoj. Bože dragi, ka- 
kovu ću milost moći očekivati od tebe, kad se 
nijesam tebi posve predala? Poslije kad sam došla, 
da te hvalim, više sam nezadovoljstva osjećala od 
toga, što sam vidjela gdje neke pogrešuju u propi- 
sanom klanjanju i klecanju, nego li sam imala brige, 
da tebe dostojno slavim i častim. Kada sam' pak 
stupala k svetoj pričesti, gdje bi bila dužna svu 
moguću pobožnost sabrati, žalim, što nijesam imala 
namjere učiniti to u spomen muke tvoje, kao što 
si ti zapovjedio, niti sam mislila, da dušu svoju 
ujedinim s tvojom, nego sam mislila, šta bih mogla 
učiniti, da nagjem srcu mir. Kad sam išla k ispo- 
vijedi, više sam razmišljala o tome, šta ću reći 
ispovjedniku, da umirim srce svoje, nego li o tom, 


kakovo mi dobročinstvo činiš perući dušu moju u' 


krvi svojoj; niti sam imala dosti pouzdanja u te, 
da mi dadeš pomoć i milost za umir srca, Bože 
moj, koje li su bile prve riječi, što sam izustila ? 
Bile su riječi ukora (budući odgajateljka, bješe 
ukorila jednu novaču), i moj govor, slabo krotak 
i blag, uzrok je bio, što se je srce njezino uzne- 
mirilo; a još je gore bilo, što ondje nije bilo ni 
ljubavi, jer videći da joj je srce uznemireno, nijesam 
gledala, da joj ga umirim pa da se tako s tobom 
ujedini. Gle, Gospodine moj, kakav rod ragjam od 
tolikih milosti tvojih, koje meni daješ, a koje da 
si dao drugomu kojemu stvorenju, bilo bi ti većma 

zahvalno. Zatim sam išla, da tijelu dadem potrebnu 
hranu, no kakovu sam imala namjeru slaviti tebe? 
Jer se nijesam sjetila, da ti preporučim tolike i to- 
like uboge, koji su počem već dugo čekali pred 
tugjim vratima, da izmole zalogaj hljeba, a nitko 
im ga nije dao. Meni pak jadnoj i nevoljnoj skr- 
bljeno je za hranu tjelesnu bez moje muke i bez 
moje zasluge. Niti sam te samo u tom uvrijedila, 
nego i u onom, što sam bila uzrok, da je druga 
sestra mnogo govorila, premda sam znala, da na 
onom mjestu nije dopušteno govoriti. Evo, Gospo- 
dine moj, nalazim u svijem djelima svojim, da sam 
te uvrijedila; kako ću dakle moći pred tebe doći, 
da prosim od tebe darova i milosti i da ti prepo- 
ručim druga stvorenja, kad sam sama nedostojna, 
da mi udijeliš milosrgje?“ Pošto se svetica tužila 
još na neke nedostatke svoje, za koje obični čovjek 
i ne mari ni u životu ni na smrti, ovako završi 


“ispitivanje: ,Bože moj, kad sam te već toliko puti 


danas uvrijedila, ne ću pregjašnjim uvredama da 
dodam potonju, da se naime ne uzdam u tebe i 
u milosrgje tvoje. Znam, Gospodine, da ne zaslu- 
žujem oproštenja; no krv, koju si prolio za mene, 
daje mi ufanje u tebe, da mi opraštaš“. Nakon toga 
ispitivanja ode u skrovito mjesto, gdje je nemilo 
trapila tijelo svoje. 

U sv. Magdalene bijaše tolika ljubav k Bogu, 
te je nekoliko dana prije smrti kazala, da nije lju- 
bila ništa do Boga, on da joj je dosta u životuiu 
smrti, u vremenu i u vječnosti, i da ne može razu- 
mjeti, kako može tko navalice i najmanji grijeh 
učiniti te veličanstvo Božje uvrijediti. Pa kako je 
bez prekida svim žarom srca ljubila Boga, bio je 
sav život njezin neprestana molitva i neprestano 

promišljanje, kako će ugoditi Bogu. Odatle je do- 
lazila i velika ljubav njezina k ljudima. Ona je 
gorjela od želje, da dovede ka Hristu one, za koje 
je dao dragocjenu krv svoju, s toga je ljude uvijek 
nazivala duše. Nju je Bog mnogim svrhunaravnim 
milostima nadario; sviju ovih darova, reče, neka 
bude slobodno lišena pa nek se dadu drugim ljudima, 
samo ovo sebi zadržava: Boga ljubiti i njemu se 
pokoravati. I držeći da su opaki svećenici kao 
otrovni zdenci (bunari), iz kojih se truje narod, nu- 
dila se sv. Magdalena, neka Bog na njoj izvrši sve 
kazni, i neka je makar iz knjige života izbriše i 
tisuću puti upropasti, ako se na taj način opakim 
svećenicima dade milost obraćenja. 

Što je sv. Magdalena više napredovala u dobi, 
većma je željela trpjeti za Boga; ona bi govorila, 
kako u nebu nema trpeža iz ljubavi k Bogu, zato 
hoće ovaj život k tomu da upotrebi, pa zato bi 
često izušćivala riječ: ,Trpjeti, ne umrijeti!“ A što 
je toliko željela, udijeli joj Bog obilato. Počela je 
bacati krv; na posljetku morala trideset mjeseci 
ležati u postelji; imala neprestanu groznicu, kašalj 
i tako strašnu glavobolju, da joj.je i samo šuške- 
tanje zadavalo muka. K. tomu ju je u zadnje dvije 
godine mučila grozna zubobolja, od koje nije mogla 
gotovo ništa okusiti. Osim toga je srce njezino bilo 
bezutješno, razdirano tugom i tjeskobom. Ali je 
Magdaleni ostalo najveće blago: volja njezina bila 
sve jednako ujedinjena s voljom Božjom, pa je iu 
bolesti primala svaki dan presvetu pričest. Za tešku 
muku još je zahvaljivala Bogu govoreći: ,Gospo- 
dine, ako je tebi ugodno, da na ovoj postelji osta- 
nem do sudnjega dana, neka bude volja tvoja“. 

Premda za svoje spasenje sve do konca zabrinuta, 
jošte je i drugaricama davala lijepe opomene, naro- 
čito im troje zasijecala u srce: pravila kloštarska 
zdušno da održavaju, uboštvo da ljube i megju so- 
bom da se paze. Napokon dogje Magdaleni čas 
izbavljenja. Ležeći tri sata kao onesviješćena dogje 
k sebi pa ljubežljivo i smiješeći se reče: ,Hvala 
Bogu, ime Gospodnje neka bude blagosloveno“. 
Nekoliko časova potom usnu blago u Gospodinu 
dne 25. svibnja godine 1607. Lice joj se i put, od 
duge pokore i bolesti blijedo i uvelo, odmah po 
smrti promijeni kao da je lice angjeosko, naročito 
obrazi sinuše divnom ljepotom. Na pogreb zgrnu 
se nebrojeno mnoštvo ljudstva. Kad su za godinu 
dana otvorili grob njezin, poteče iz njega mirišljiva 
tiječ. 
# 


Ako život svoj isporedimo sa životom sv. 
Magdalene današnje svečarice, doista ćemo poznati 
i priznati, da smo veliki grešnici; razabrat ćemo, 
kako smo jadni i nevoljni i ubogi i slijepi i goli, 
kad idući širokim putem koji vodi u propast, ipak 
mislimo i govorimo, da ne znamo, šta bismo kazali 
ispovjedniku na ispovijedi, da smo pošteni i pra- 
vedni te nas duša ne kori ni za kakav grijeh. Da- 
kako, ako se poredimo samo sa svjetinom, koja 
hodi širokim putem ovoga svijeta, onda nam se 
može pričinjati, da nijesmo baš najgori, pače da 
smo počem što god i bolji od drugih. Ali nam je 
po nauku Isusovu ići tijesnim putem, ako hoćemo 
da dogjemo u život, kao što su tijem putem hodili 
ugodnici Božji; na njih valja da se ogledamo, pa 

ćemo za cijelo namah zapaziti, koliki li smo gre- 
šnici, te ćemo u Zdravomariji s većom skrušenošću 
unaprijed govoriti: Moli za nas grešnike. 


Pomolimo se. 


Bože, djevičanstva ljubitelju, koji si blaženu Mariju Magda- 
lenu djevicu od tvoje ljubavi upaljenu nebeskim darovima ukrasio, 
daj da nju, koju slavimo svečanim spomenom, u čistoći i ljubavi 
nasljedujemo. Po Hristu Gospodinu našem. Amen. 


L02- 

Sveti Filip Neri. 


kojem jučerašnja svetica: u Firenci. Filip: 
ugleda svjetlo Božje dne 22. srpnja 1515; 
otac mu bijaše Francisko Neri odvjetnik, majka 
Lukrecija Soldi. Filip imagjaše starijega brata, 
koji umrije još djetetom, i dvije starije sestre. U 
poslušnosti ocu i majci, u ljubavi k molitvi, u volji 
k nauku i redu ne preteče Filipa ni jedan drug. 
Rano mu smrt ugrabi majku, ali je zamjenicu maj- 
činu, maćehu ljubio i poštovao koliko pravu mater. 
Prvi mu učitelji bijahu dominikani, pobožni redo- 
vnici, od kojih je nauk i primjer duboko zapisao 
sebi u pamet i srce. Volji se Božjoj u svemu po- 
nizno pokoravati te strpljivo podnositi sve kušnje 
i nevolje, držaše dobri Pipo — tako ga je svijet u 
mladosti nazivao — za prvu kršćansku dužnost. 
Tešku bolest, koja ga je snašla u šesnaestoj godini 
vijeka, podnese sa strpljivošću, koja bi bila na čast 
i zrelu čovjeku. Kad je Filip dobro svršio prve 
nauke, posla ga otac u San Germano k ujaku nje- 


današnji svetac rodi se u istom gradu, u ; 

govu, da izuči trgovinu i da naslijedi od njega ve- 
liko bogatstvo. Kao svagda Filip se radosno po- 
kori volji očinoj; no brzo osjeti, da trgovina nije 
za nj, da kod ovoga posla u njemu sve više pre- 
sišu izvori višega života. Zato ostavivši ujaka i bo- 
gatstvo njegovo Hrista radi, ode u Rim, da sav 
život posveti Bogu samu. 

Filip u Rimu stanujući u nekakva zemljaka 
a živeći od hljeba i vode i od nešto maslinaka i 
variva, slušao je nauke filosofske i bogoslovske, a 
uz to savršivao se u kreposti kršćanskoj. Vraćajući 
se iz škole posjećivao bi uboge i bolesne u bolni- 
cama ili poučavao u kršćanskom nauku ljude, koje 
bi zadesio u trijemu koje god crkve. U Rimu ima 
premnogo spomenika od svetih mučenika i drugih 
svetaca, koji su proslavili Hrista životom i smrću 
svojom; ovakove spomenike Filip bi rado polazio, 
a tijem se u njemu potpirivala želja, da se za onim 
ugodnicima Božjim povede; u katakombama (kr- 
šćanskim grobnicama) svetosebastijanskim još se 
sada pokazuje ono mjesto, na kojem je on moleći 
se Bogu i razmišljajući probdio cijele noći. Dok je 
u Filipu ljubav k Bogu rasla, napadala ga nekakva 
muka, činilo mu se, puknut će mu srce. No Bog 
pomože: kad se jednom na duhove Filip molio za 
darove Duha svetoga, lijeva mu se strana prsiju 
nad srcem za čudo nadiže, a nije ni onda ni 
poznije nikakova bola odatle osjećao, samo mu je 
srce vazda silno kucalo i igralo, kad se je god 
Bogu molio ili opravljao kakov posao duhovni. 
Poslije smrti nagjoše mu dva vita rebra na lijevoj 
strani prelomljena. Velika ljubav k Bogu nauči ga 
ne samo, kako će sve napasti nadvladati, nego mu 
takogjer pokaza, kako će prema prilikama tada- 

šnjega vremena najbolje izvršivati ljubav k bli- 
žnjemu. Ako je bilo u ime Božje učiniti ljubav 
komu god, prekinuo bi odmah molitvu, jer drukčije 
raditi značilo bi, reče, Hrista radi odreći se i sa- 
moga druženja sa Hristom; dakako svršivši posao, 
koji mu je naložila ljubav k bližnjemu, nije oklijevao 
povratiti se odmah natrag k molitvi. 

Prvo veće javno djelo, koje je sv. Filip učinio 
za boljinak bližnjemu, bješe osnutak bratovštine 
presvete Trojice, koja je bratovština imala primati 
i potpomagati uboge ozdravljenike otpuštene iz 
bolnica i siromahe putnike, I sad još ima u Rimu 
kuća za ovakove siromahe od sv. Filipa osnovana. 

Sv. Filip držao je iz poniznosti sebe nedo 
stojnim, da postane svećenik; zato je tek u 36. go- 
«dini dobi po nagovaranju i pPrimoravanju ispovje- 
dnika svojega primio sveti red svećenički. Od onda 
se je svega vijeka svoga pomnjivo trudio oko spa- 
savanja duša. Nastanio se u kući sv. Jeronima od 
Ljubavi (S. Girolamo della Carita), gdje je više če- 
stitih svećenika nastavalo. Prva mu je i najveća 
briga vazda bila ispovijedanje: gotovo neprestano 
sjedio je u ispovijedaonici ili blizu nje, da pokaže 
pripravnost ispovjediti svakoga, tko god bi zaželio. 
O podne poučavao bi u sobi svojoj o stvarima ne- 
beskim sve, koji bi god hotjeli doći. Za čudo je, 
koliko je Filip ljudi od visoka i niska roda naputio 
na bogoljubno življenje; i samih Židova pridobi za 
vjeru katoličku. On je takogjer trudbom svojom i 
vještinom učinio te je u Rimu i kod najuglednijih 
ljudi nastala kao navada, da bolesnike u bolni- 
cama obilaze i duhovnim razgovorom utješavaju 
i sazigjuju. Svake sedmice dva puta obišao bi Filip 

sve tamnice gradske, da sužnjima donese pomoći i 
olakšice duševne. 

Svećenici koji su živjeli kod sv. Jeronima od 
Ljubavi, pomalo se pod rukovodstvom Filipovim 
sabraše u zbor prozvan oratorijanski, jer su se u 
oratoriju iliti bogomoljnici skupljali na duhovne 
razgovore. Svećenici toga zbora imali su dužnost 
baviti se naukama bogoslovskim, no uz to i savr- 
šivati sebe u kreposti kršćanskoj i brinuti se za 
spasenje drugih ljudi; od tih svećenika mnogi su 
izašli na velik glas, tako po imenu učenik Filipov 
Cesar Baronio, slavni pisac crkvene historije. 

Sv. Filip bijaše mnogo poštovan u Rimu: sto- 
žernici i biskupi, knezovi i druga poglavita go- 
spoda dočekivali bi ga na vratima, kad bi se vraćao 
kući, da prime od njega blagoslov i da ga poljube 
u skut, kad nije iz poniznosti nikomu ni ispovjednoj 
djeci svojoj dao, da mu cjelivaju ruku, Papa Grego- 
rije Četrnaesti htjede Filipa imenovati stožernikom 
Rimskim te mu posla znak ove časti. Filip po do- 
nosiocu papi lijepo zahvali i poruči, da će mu već 
sam obznaniti, kad bude zgodno, da primi ovu čast. 
Tako bez uvrede i kao u šali odbi časnu ponudu. 
I drugda znao bi sv. Filip reći, da nema ništa na 
ovom svijetu, što bi ga veselilo, samo to da ga 
veseli, što ga ništa ne veseli. U sobi nije imao 
ništa nego traljavu postelju i nekoliko knjiga; često 
je posjetio sedam crkava, više puti se svu noć 
molio Bogu pred vratima koje godi crkve ili na 
groblju sv. Kalista. * 

Teška su bila pokornička djela, kojima je sv. 
Filip mrtvio tijelo svoje. Ali bi se varao, tko bi 
mislio, da je on zato bio mrkoglegja i mumonja. 
Sveti Pavao apostol piše (Rim. ra, 16): ,Kra- 

ljevstvo Božje nije jelo i piće, nego pravda i mir 
i radost u Duhu svetom“. To se cjelovito obistinilo 
upravo na sv. Filipu: unutrašnji mir i radost u 
Duhu svetom učiniše njega čovjekom veoma ve- 
selim. Ima još puno pripovijedaka, koje dokazuju 
srdačnu radost njegovu. Držeći on da se u mlada 
srca može najlakše usaditi klica bogoljubnosti, i na 
umu imajući riječ Mudarčevu (Prič. Sal. 22, 6): 
»Kad se mladić nauči putu svojemu, ni onda kad 
ostari, ne će odstupiti od njega“, najradije bi se 
bavio s mladićima. Kad je bio već star blizu osam- 
deset godina, još bi više puti pošao s rpom mla- 
dića iz grada na ledinu, gdje bi se igrali i onda 
objedovali; što su mladići bili veseliji, i Filip je 
bio radosniji; na posljetku bi na tle k njima lijepo 
sio i nagovarao ih na bogoljubno življenje. Kad 
bi se mladići, što su stanovali u zavodu njegovu, 
igrali i pri tom bučili, pa bi se tko čudio, što Filip 
to trpi, on bi rekao: ,Ne marim, neka na legjima 
mojim drva cijepaju, samo da ne griješe“, Kad bi 
vidio, da je koji namrgogjen ili sjetan i neveseo, 
udario bi ga malo po obrazu i rekao mu: budi 
veseo, Uvjeravao bi takogjer, da je lakše vesele 
dovesti na put kreposti nego turovne. Zato je ve- 
sele ljude osobito volio. Posjetiše ga jednom dva 
kapucina, od kojih jedan, koliko je bio mlagji. to- 
liko mu se na prvi hip činio valjaniji od drugoga; 
prvi je bio vesele ćudi, a drugi turovne. To htjede, 
Filip iskušati ; lijepa mu se zgoda tomu nanudi, kad 
je onaj mlagji kapucin pred njim pljunuo. Filip 
naime kao da se zbog ove neuljudnosti razgnjevio, 
opsuje kapucina, pokaže mu vrata, neka se tornja, 
i izuje sebi cipelu, kao da će mu je baciti u glavu. 
Uza sve to opsovani kapucin ostane jednako veseo ; 

no drug se njegov namrgodi. Onda Filip zapovjedi 
mladomu kapucinu, neka svuče kabanicu, jer je 
nije zavrijedio nositi. Kapucin namah svuče kaba- 
nicu veleći: ,Evo, drage ću volje posluhnuti, jer 
kabanice zbilja nijesam zavrijedio, pa je i ne trebam, 
kad sam se dobro naobjedovao, te mi zato nije ni 
hladno“. Filip se pričini, kao da ga je ovaj od- 
govor strašno razljutio, pa otjera kapucina iz sobe. 
Ovaj izagje veseo, kao da nije nimalo uvrijegjen, 
a s njim i onaj stariji Kad su oba bila već na 
dolnjim stubama, pozove ih Filip natrag, poleti 
k mlagjemu, zagrli ga i nadari malim darovima, i 
reče mu: ,Tako sine, budi uvijek tako veseo; jer 
je to za cijelo najbolji put ka kreposti“. 

Sv. Filip da učenike svoje priuči potpunoj po- 
niznosti, naložio bi im kadšto da čine stvari, zbog 
kojih bi im se svijet podsmijevao. Tako pošalje po- 
menutoga Cesara Baronija, koji je poznije postao 
glasovit pisac i stožernik, .ka krčmaru, poznatu 
grubijanu, s velikim krčagom, neka kupi mjericu 
vina, i neka ište od krčmara, da mu prije krčag 
opere, i da ga pusti sa sobom u podrum, da vidi, 
hoće li mu punu mjericu natočiti; pa da bude još 
više zabave, dade Filip Baroniju dukat, neka mu 
ga krčmar razbije za ono nekoliko novčića, što ima 
primiti za mjericu vina. Baronio izvrši sve do dlake, 
kako mu bi naloženo; a krčmar misleći da ga Ba- 
ronio zalugjuje, pošteno ga se naruži i još mu ba- 
tinom zaprijeti. Kad se je gradila bogomoljnica, 
učenici Filipovi nosili bi kamenje, opeke i drvljad, 
kao da za plaću poslužuju zidare. Više puti bi mo- 
rali stajati pred crkvenim vratima, pa ondje ili mi- 


lostinju prositi ili prag izmetati, baš kad bi onuda 


najviše svijeta prolazilo. Katkada bi Filip kojemu 

natakao na nos velike očali, te ga ovako kamogod 
poslao. Jednomu mladiću dade zvonce i zapovjedi, 
neka zvoneći ide po ulicama: svijet izleti iz kuća, 
da vidi, šta to zvoni; pa kad zapaziše mladića, jedni 
su mu se smijali kao lugjaku, drugi ga psovali i 
ogrdili kao lakrdijaša. A sv. Filip je naregjivao 
mladićima ovake stvari, da ih nauči ne gledati na 
hvalu ili rug ovoga svijeta, i da ih učvrsti u po- 
niznosti. 

No kako je sv. Filip druge priučavao poni- 
znosti, tako je i sebe ponizivao pred svijetom. 


Jednom dade sebi samo pol brade obrijati, pa onako - 


sa pol brade izagje na ulicu; drugda ponese u ru- 
kama veliku kitu cvijeća; kadšto bi čudno obučen 
pošao ulicom; kad bi ga velika gospoda posjetila, 


čitao bi iz knjige šaljive pričice i dosjetke i tomu 


se srdačno smijao, samo da malo drže do njega. _ 

Koliko su se silno i priproste riječi sv. Filipa 
kadšto dohvatale srca ljudskih, evo nam potvrde. 
Francisko Zazzara čestit i ugledan mladić učio je 
vrlo marljivo pravne nauke u visokoj školi, za cijelo 
s namjerom, da se popne do velikih časti. Jednom 
dogje taj mladić k Filipu, koji ga ljubazno dočeka i 
ovako mu stane govoriti: ,Blago tebi! Sad se učiš 
pravu, pak ćeš marljivošću svojom bez sumnje do- 


biti doktorsku lovoriku; poslije ćeš kao čuven - 


odvjetnik steći veliki imutak, zasnovat ćeš uglednu 
kuću“, i sve mu ovako dalje opisivao buduću sreću 
i slavu, i svaki čas ponavljao riječi: ,Blago tebi!“ 
Mladić koji je i zbilja imao ovakve nade i nakane, 
mislio je, da sluga Božji istinito i od srca ovako 
govori. No svetac zagrlivši ga nježno prišapće mu 
u uho: nŠta onda najposlije?“ Ove riječi tako du- 
boko prodru mladiću u srce, da je vrativši se namah 

kući o njima pomnjivo promišljao i govorio: Da 
da, nastojim oko nauka, da postanem velik, a šta, 
onda najposlije? I ozbiljski ovo mislivši sve na 
jedno smisli: u naprijed samo služiti Bogu ; i pogje 
u zbor oratorijanski, u kojem sveto živje i blaženo 
umrije. — Gotovo isto tako dogodi se i vigjenu 
trgovcu, koji je pristajao za sv. Filipom; stekavši 
lijep dobitak nadao se još ljepšemu, pa kad je to 
očitovao sluzi Božjemu, on mu reče: ,Šta onda 
najposlije *“ Ovim riječima iznenada skrušen odreče 
se trgovine, otide u vojsku Hristovu, i slavno se 
u njoj vlada, 

Sv. Filip bi takogjer kadšto na šaljiv način 
doznavao duševno stanje drugih, pa pri tom bolje 
istinu pogodio, nego da ih je ispitivao mnogim 
riječima. Mladić od poglavita roda prijavi se sv. 
Filipu, da ga primi u zbor oratorijanski. Svetac 
nasluti, da u mladića nema ozbiljske volje i čvrste 
odluke; zato mu reče, ako hoće da bude primljen 
treba da obastane na kušanju, prezire li dosta Paška 
svijeta, neka dakle objesi sebi lisičji rep pa tako 
neka hodi po Rimu. To se gospodičiću činilo odviše 
mučno, i nije više tražio, da bude primljen. Ne da- 
leko od Rima bio je ženski kloštar, u kojem je 
živjela duvna razvikana svetica, pa se o njoj ko- 
ješta pogovaralo. Napokon zapovjedi papa sv. Fi- 
lipu, neka ide u onaj kloštar, da vidi, šta je i kako 
je. On zaputi pješke po ružnu vremenu, pa došavši 
onamo dozove duvnu na glasu sveticu i zamoli, 
neka mu izuje mokre cipele. Duvna se na taj ne- 
uljudni zahtjev ražljuti i stane psovati. Sv. Filip 
povrati se s one stope u Rim i poruči papi: nije 
sveta, jer nije ponizna. 

Premda je sv. Filip doživio osamdeset godina, 
ipak je često i teško bio bolestan; ali je vazda i 
u najvećim mukama bio djetinje vesele ćudi. Joši 
u zadnjoj smrtnoj bolesti bio je veseo ; kad je primio 
posljednji put presvetu brašnjenicu, reče radosno: 
,Sad je pravi liječnik k meni došao. Sve je drugo 
taština. Tko drugo ište nego Isusa, ne zna, šta ište“. 
Umrije mirno i blaženo noću po Brašančevu (Tije- 
lovu) 1595. godine, u onaj čas, koji je naprijed 
kazao. Još je onaj đan bio služio svetu misu i svu 
Gloriju (Slavu) preko navade ispjevao do kraja; 
onda ispovijedao ljude i primao pohodnike. Mnoga 
je i velika čudesa sv. Filip Neri tvorio na slavu 
Bogu i spasenje ljudima; premda ih je on krio, 
ipak se doznalo za njih. I po smrti njegovoj pro- 
slavi ga Bog izvanrednim znacima i pojavama. 


i 


Što smo pripovijedali iz života sv. Filipa Ne- 
rija, nijesmo sve zato kazivali, da se čitaoci za 
njim povode, da ga u svemu nastoje nasljedovati; 
nego iz djela njegovih valja razabrati duh, kojim 
je on disao, pa se toga duha napuniti. Duh pak 
koji je oživljavao sva djela Filipova, makar gdje- 
koja bila i čudnovata, bijaše radost sveta, radost u 
Duhu svetom, kako kaže sv. Pavao. Jest i sv. Filip 
Neri gorke suze ronio zbog svojih pogrešaka i zbog 
uvreda, koje nezahvalni ljudi nanose predobromu 
Bogu ; ali nije nikada bio turovan, sjetan, dreseljan. 
I doista se svatko vara, tko misli, da dobar kr- 
šćanin valja da bude vazda žalostan i neveseo; na- 
suprot, pravi je kršćanin veseo, te je sumljiva po- 
božnost u čovjeka, koji vazda lunja i na svaku se 
šaljivu besjedu mrgodi. Pravi svetac može iz dna 


I 

srca biti veseo; jer prvo, on ne zna za sto briga 
i muka, koje ima svjetoljubac; a drugo, svetac ima 
unutrašnju utjehu, za koju svijet ne zna, on kao da 
prima vina duševnoga, vina s neba, koje ga razve- 
seljava i dušu mu opaja, da od radosti pocikuje i 
pjeva, kadšto na samoj samrti. 

Imaš li ti, čitatelju dragi, radost u Duhu sve- 


tom? Nije radost u Duhu svetom, ako radost išteš. 


i nalaziš samo u zabavama, plesovima, pijankama, 
bogatstvu, časti i slavi; ali nije takogjer radost u 
Duhu svetom, ako te najmanja nepovoljnost ražljuti, 
ako mučiš i jadiš domare, ako si ćudljiv i vazda 
gotov na kar i srdnju. To nije radost u Duhu 
svetom, nije duh Hristov, koji je oživljavao sva 
djela Filipova. 


Pomolimo se, 


Bože, koji si blaženoga Filipa ispovjednika svojega uzvisio 
slavom svetaca svojih, dopusti milostivo: čijoj se svetkovini ra du 
jemo, đa po primjeru njegovih kreposti napredujemo. Po Hristu 
Gospodinu našem, Amen. 


LA 


27. dan svibnja. 
Sveti Ivan Prvi. 


d dosadašnjih Rimskih papa bilo je dva- 
i| deset i trojici ime Ivan; a prvomu ovoga 
imena papi slavi se danas spomen. 


Ivan iz Toskane od oca Konstancija bijaše 
gjakon Rimske crkve, kad je godine 523. izabran 
za papu Rimskoga. U to vrijeme vladaše u Italiji 
kralj Gotski Teodorik, ljut krivovjerac arijanin, a 

u Carigradu carovaše Justin Drugi, žestok branič 
vjere katoličke. 

Car Justin držeći da je najprvo i najveće dobro 
na ovom svijetu prava vjera i da je velika nesreća 
po njegovu carevinu, što u njoj ima još arijana, izda 
godine 524. naredbu, da se sve crkve arijanske pre- 
dadu katolicima. Arijani u Grčkoj carevini javiše 
to kralju Teodoriku i moliše ga, da ih on kao 
vrhovni branič arijanske vjere uzme pod obranu. 
Teodorik pisa dakle caru Justinu, neka poreče na- 
redbu izdanu suprot arijanima, pače mu zaprijeti, 
ako arijanima ne povrati crkve, da će sve katolike 
istjerati iz svoje kraljevine. No car ne budući voljan 
dopustiti, da se u državi njegovoj kriva vjera javno 
širi, ne mari ni za prošnju ni za grožnju Teodori- 
kovu, pa mu odgovori, e mu svijest ne dopušta, 
da poreče izdanu naredbu. 

Videći Teodorik da pismom ne može ništa 
opraviti u cara, odluči drukčije kušati stvar, poslati 
naime u Carigrad sjajno. poslanstvo, kojemu će na 
čelu biti sim Rimski papa Ivan. Da se ne bi papa 
ustručavao ići u Carigrad, zaprijeti mu Teodorik, 
ako li ne pogje, da će katolicima u Italiji upravo 
onako oteti sve crkve, kako je Justin oteo arija- 
nima. Zlo, kojega su se katolici u Italiji bojali od 
gnjeva kraljeva, prinudi papu Ivana, da se prihvati 
neugodnoga posla. S Ivanom bjehu poslani pet 
biskupa i četiri ugledna Rimska senatora. Ovo po- 
slanstvo imaše od cara zahtijevati, da oni koji su 
od arijana postali katolici, mogu se opet povratiti 
k vjeri arijanskoj, i da se arijanima povrate crkve 
njihove. Papa obeća, da će ovo potonje tražiti od 
cara, no ono pregjašnje da ne može iskati. 


ES 


me ma m 


———— . 

Kad su u Carigradu doznali za dolazak papin, 
pogje mu svijet nekoliko milja daleko na susret, svi 
u stajaćim haljinama, sa križima i zastavama i go- 
rućim voštanicama, da namjesnika Hristova što sve- 
čanije dočekaju, Bijaše javna svečanost i općena 
radost, i svatko željaše, da od svetoga oca primi 
blagoslov. Sam car s dvoranicima svojim izagje iz 
grada pred papu, pade ničice pred njega te mu se 
pokloni. 

Ivan pogje u grad na vrata, koja su se zvala 
zlatna. Sv. Gregorije Veliki pripovijeda, da je pod 
onim vratima bio slijepac, koji čuvši da dolazi 
papa, pade ničice pred njega moleći ga, da mu kao 
namjesnik Hristov učini, što je Hrist učinio slije- 
pcima. Papa dotače se rukom očiju slijepčevih, pre- 
križi ga, i u onaj par slijepac progleda. Od onda 
su svi još više poštovali sv. Ivana. Papa dogje u 
Carigrad pred uskrs. Na sam blagdan uskrsnuća 
Hristova služi on svečanu službu Božju, ali se u 
crkvi pregje pripravi za njega stolica viša od sto- 
lice patrijaraške, da se vidi, kako je Rimski papa 
nad patrijarhom Carigradskim i nad svijem drugim 
patrijarsima, I premda je car Justin bio već imate 
od patrijarha Carigradskoga, htjede ipak još jedan 
put da bude okrunjen rukama papinima. 

Što se tiče samoga posla, radi kojega je papa 
Ivan pošao u Carigrad, znade se, da je car Justin 
na sre pristao, što god je šveti papa od njega iskao ; 
ali se pravo ne zna, što je on naročito iskao od 
cara. Papa je Ivan po svoj prilici od cara tražio 
što je Teodoriku i obećao, neka naime aijerdia 
crkve povrati i s njima blaže postupa; no nije od 
njega iskao, neka dopusti, da se oni koji su od 
arijana postali katolici, opet povrate ka krivoj vjeri. 


| 
| 


27. dan svibnja. 

Opravio megjutim Ivan što mu drago u Cari- 
građu, kralj Teodorik poče progoniti katolike u 


Italiji, prije nego se poslanstvo i povratilo iz Cari- 


grada: slavnoga Severina Boetija, senatora Rim- 
skoga i bivšega konsula, prijatelja papi Ivanu, baci 
u tamnicu; a taj jad zadesi i samoga Ivana i tri 
senatora, koji su bili s njim u Carigradu; četvrti 
senator bješe u Grčkoj umro; tek je papa Ivan 
došao u Ravennu, prestolnicu istočnogotskih kra- 
ljeva, kad ga zajedno sa ona tri senatora uhvate i 
bace u smradnu tamnicu. Kralju naime Teodoriku 
bješe javljeno, da su se senatori u Carigradu 
dogovarali s Grčkim carem, kako bi mogli Italiju 
opet spraviti pod vlast carevu, pa kako je papa 
Ivan sjajno bio dočekan u carevu gradu, posumnja 
kralj i na njega. 

Kao što je Teodorik dao ubiti Severina Boe- 
tija, bio bi odmah pogubio i papu Ivana, ali nije 
smio od cara Grčkoga i od svojih podložnika ka- 
tolika. Sa svim tim je sveti papa u tamnici bio 
mučen gladom i svakojakom nevoljom, dok nije 
napokon izdahnuo dne 17. svibnja 526. godine. 


KJ 


Ko 

Što odmah na prvom listu historije ljudskoga 
roda čitamo, kako je naime opaki Kain ubio pra- 
vednoga Abela, to nalazimo gotovo na svakom 
daljem listu iste historije, vidimo i u životu dana- 
šnjega sveca: siloviti i krivovjerni kralj progoni i 
muči slugu Božjega, pomazanika Gospodnjega, glavu 
Crkve Hristove; tako je bilo od iskona i tako će 
biti do svršetka svijeta: grešnik ima više puti ve- 
liku vlast i vrši je bez zapreke, a pravednik bude 
često tlačen i gažen i nikakve mu nema obrane. 

Mnogim ljudima, koji razmatraju ovakve dogagiaj 
izliježu se kojekakve naopake misli, te sara 
gdje je Bog, kad dopušta ovakve nepravde? . 
svaki pravedni čovjek, samo kad bi mogao Š a 
bi se res zlikovcu te bi nevina Shane sd 
njegovih ruku, a zaš ini ja li 
opre knene: doka Bog to ne čini? upravlja li 
Na ovakove govore i pitanja može odgovoriti 
svaki kršćanin, koji zna kršćanski nauk; i mi smo 
na njih već više puta odgovorili opisujući živote sve- 
saa. Ali kako je češće moći čuti ovakove tužbe 
ne će biti s gorega, ako se i opet na njih o... 
nemo. Kratak no potpun odgovor daje nam sv 
Petar veleći (II. 2, 9; 3, 8): ,Zna Gospodin ptići 
izbavljati od napasti, a nepravedne za dan sudnji 
čuvati na muke... Ovo pak jedno da vam ne nude 
nepoznato, ljubazni, da je jedan dan pred Gospo- 
dinom kao tisuća godina, i tisuća godina kao jedan 
dan“. Dakako, kad nakon ovoga življenja ne bi 
bilo više ništa, kad bi se smrću svršio sav račun,. 
onda u sto i sto dogagjaja ne bismo našli ni traga 
pravednosti, Ali upravo zato što pametan čovjek 
to vidi a opet osjeća, da mora biti pravednost a 
se mora dobro naplatiti a zlo kazniti, upravo zale 
je ujedno uvjeren, da ima pravednost još u drugom 
življenju. Velik je Bog: tisuća godina njemu su 
kao jedan dan i sva ova zemlja kao gruda zemlje ; 
zato za njega nema hitnje i žurbe. On pušta <i> 
vednike, da se proturaju kroz svakojake nevolje 
no izbavlja ih napokon od napasti; grešnike da 
pušta, da se obijesno bane na svijetu, pa ih kama 
za dan sudni; smrt će već na vrijeme doći po ove 
1 po one i dovesti pred Boga, a vječnost je za cijelo 
dosta duga, da se svaki naplati po zasluzi svojoj. 
21 

Pomolimo se. 

Bože, koji'nas. godišnjom . svetkovinom blaženoga Ivana mu- 
“čenika svojega i biskupa razveseljavaš, udijeli milostivo: čije rogjenje 
slavimo, da se i s njegove zaštite radujemo. Po Hristu Gospodinu 
našem. Amen. 


zA 


28. dan svibnja. 
Sveti Vilelmo. 


lelmo življaše za vremena Karla Veli 
koga, koji je od godine 7068. do 814. u 
Franačkoj kraljevao i carovao i obladao 
veći dijel Europe. 

Vilelmo bijaše sin kneza Teodorika i kneginje 
Aldane, za koje samo znademo, da su bili vrlo vi- 
soka roda i istinite pobožnosti. Sin bješe odgojen 
po tadašnjem običaju u dvoru očinskom bez sumnje 
pod rukovanjem kakova svećenika ili redovnika. 
Odrastao mladićem odveden bi u kraljevski dvor, 
gdje se bio iz Italije i Engleške skupio lijep zbor 
učenih ljudi, koji su blagorodne mladiće pouča- 
vali u raznim naukama i pripravljali za visoke 
službe. Sve je mladiće u kraljevskom dvoru i veli- 
činom i ljepotom tjelesnom i razboritošću i vrli 
nama duševnim kao i junaštvom pretjecao Vilelmo ; 
zato je i bio Karlu Velikomu u velikoj milosti, a 
kasnije u zreloj dobi u svijem znatnim poslovima 
mudar savjetnik i valjan pomoćnik. 

Godine 786. provališe Mavri muhamedovci iz 
Španjolske preko gora Pirenejskih u Franačku 
(Francusku), potukoše kršćane i nemilo opustošiše 
lijepe krajeve. Karlo Veliki posla Vilelma s voj- 
skom na neprijatelja; Mavri biše ametom potučeni 

i natrag preko Pireneja protjerani. Nad pokrajinom, 
koju je očistio od neprijatelja, postavljen bi Vilelmo: 
potom za vojvodu. Mir pak koji je stekao, nije 
upotrebio za lastovanje i ugodno življenje nego 
za širenje slave Božje i povećavanje sreće podlo- 
žnika svojih. Prije svega brinuo se, kao što je bio 
i dužan, da bude svakomu pravo i pravica. Brinuo 
se očinski takogjer za monastire kaoti najbolje u 
ono doba rasadnike kršćanske prosvjete i kreposti, 
Nego je i sam želio sagraditi monastir, pa pogje 
za to tražiti mjesto sklonito, daleko od vreve i ta- 
labuke svjetske. Megju visokim gorama nagje ma- 
lenu dolinu sa šumom i potokom, visokim skalama 
kao zidovima odasvud opkoljenu; dolina zvala se 
Gellone. Držeći da je to ono mjesto, za koje je 
Boga prosio, da mu ga pokaže, stade ondje graditi 
crkvu, monastir i druge zgrađe, i kad je sve bilo 
dogragjeno, nadari obilato monastir, tako da su 
monasi, koji su se u njemu nastanili, mogli bez 
brige za svagdašnji živež sve vrijeme služiti Bogu. 

Vilelmo je imao dvije sestre, u kojima je 
svjetlost bogoljubnosti nadsijevala krasotu tjelesnu. 
Na prošnju njihovu dopusti im brat, da život svoj 
posvete Bogu u samoći .monastirskoj; ovo im to 
radije dopusti, što se je njemu jednaka želja ragjala 
u duši. Odvedavši sestre u monastir povrati se 
k svojima; no bogatstvo i slava, obilje svih stvari, 
pažnja drage djece, ljubav stidne i vjerne žene, sve 
to nije moglo u srcu njegovu pretegnuti ljubavi 
Božje. Kad je k tomu promislio duševno junaštvo 
sestara svojih, stid ga je bilo, što su njega, koji je 
u svjetovnim bojevima svagda bio prvi, sada žene 


nadjačale te mu preotele palmu. 
PI 

Dok su se vojvodi Vilelmu ovakove misli ro- 


jile u glavi, pozvan bude godine 806. u dvore cara 


Karla Velikoga, gdje je s velikim veseljem i što- 
vanjem bio dočekan i lijepo pažen kao da je carev 
sin. Ali sve ovo nije moglo promijeniti misli Vilel- 
movih; on je usred sjajnosti i veselja carskoga 
dvora promišljao, kako će sva ova slava i divota 
uvenuti kao cvijetak u polju. 

Napokon preže Vilelmo žudnju duše svoje 

izjaviti caru gospodaru i moliti, neka ga oprosti 
svih časti i dostojanstva i dopusti mu, da službu 
njegovu zamijeni službom Božjom. Ova nenadana 
prošnja nepovoljno se primi cara; no kako je bio 
dobar kršćanin, brzo se razabra i reče: ,Tom 
prošnjom ranio si mi srce; ali budući da je tvoj 
zahtjev pravedan, ne mogu mu se suprotiti. Kad 
bi ti mene hotio ostaviti, da ideš služiti drugoga 
kojega god smrtnoga cara ili kralja, bila bi za mene 
uvreda; no kad želiš postati vojnik kralja angjeo- 
skoga, ne mogu ti prošnje odbiti, moram ti dopu- 
stiti; samo i ti meni učini ljubav te na spomen na- 
šega prijateljstva uzmi sa sobom nešto od carskoga 
blaga za dar onomu mjestu, za kojim toliko čezneš“. 
Ovo rekavši car koji je inače bio junačkoga srca, 
briznu plakati i zagrlivši prijatelja dugo i gorko 
plaka, kako se mrtvac oplakuje. 

Vileimo videći žalost gospodarevu zarida i 
sam i reče: ,O kamo sreća, da nijesam vidio suza 
vašega svijetloga lica! To mi je tako teško, da kad 
bih bio zato prije znao, volio bih bio i bez vašega 
dopuštenja pobjeći u monastir. Za ime Hristovo, 
ne pustite me lica tako turovna nego srca vesela 
ka Gospodaru vašemu i mojemu i kralju od svijeh“. 
Onda još zaprosi cara, ako li je voljan dati mu što 

god na spomen, neka mu dade svete moći (ostatke) 
od časnoga drijeva, što je od patrijarha Jerusalem- 
skoga dobio na poklon. Isprva nije bila ova prošnja 
caru draga, no razabravši se brzo, obreče i dade 
Vilelmu svetinju sa svim bogatim nakitom od zlata 


. i dragoga kamenja. 


Doznavši rogjaci i prijatelji za odluku Vilel- 
movu, saletiše ga, da preumi; no on im odreče: 
»Kad biste mi vi, dragi moji, mogli jamčiti, da ću 
uvijek s vama na ovom svijetu ostati, srećno živjeti 
i nikad ne umrijeti, mogao bih pristati na vašu; 
no kad to ne možete, pustite me, da idem za ži- 
votom, svjetlom, putom i istinom. Kad bih i hotio 
još malo vremena ostati kod vas, znate i sami, da 
bi me potreba smrti ipak naskoro uzela“. Tako 
ostavši stanovan u odluci kao stanac kamen, obi- 
lato nađari crkve, siromahe i sluge, oružje svoje 
žrtvova crkvi sv. Julijana mučenika i ratnika, i 
pogje u monastir u dolini Gellonskoj. 

Zagledavši Vilelmo monastir, koji je sam sa- 
gradio, zahvali Bogu, pozdravi monastir i prizove 
Duha svetoga, da stanovnike svetoga mjesta i njega 
napuni svijem božanskim miloštama. Kad se pri- 
bližio monastiru, dogju mu braća na susret, i od- 
vedu ga procesijom u prebivalište svoje. Ondje 
izjavi odmah, da želi, neka ga prime u zadrugu re- 
dovničku. Sa čugjenjem i veseljem prihvate braća 
želju Vilelmovu, i na blagdan sv. Petra i Pavla 
obuku ga u odijelo monaško. Divno je bilo gle- 
danje svijetu i angjelima i ljudima, kako odrešito 
nekadašnji slavni junak stupi u posve drugu službu, 
u službu Hrista raspetoga. Koji je: prije stanovao 
u sjajnim palačama i visokim kulama, sad se drago- 
voljno povukao u kutić sklonita monastira; koji je 

prije drugima zakone davao, imao nebrojene sluge, 
zapovijedao silnim četama, sad se pokoravao svakoj 
riječi uboga monaha hoteći Boga radi pokoran biti 
svakomu stvoru čovječjemu, gotov svjema služiti i 
pokoravati se. 

Ali ovaj duh ponizivanja i nasljedovanja Hri- 
stova nije u Vilelma bio, kao što se često zbiva, 
tek plamen prvoga časa, nego se je sve više ras- 
plamćivao. Vilelmo je više puta prosio opata (gla- 
vara), neka se nimalo ne obzire na pregjašnji stalež 
njegov, nego neka mu naregjuje najniže poslove ; 
a braću monastirsku molio, neka ga drže za slugu 
svojega i tako s njim postupaju. To pak nijesu bile 
tek lijepe riječi, nego je bila cijela zbilja neka- 
dašnjega vojskovogje. Kad bi Vilelmo vidio gdje 
koji brat radi niske ili teške poslove, odmah bi 
priskočio, da pomogne ili teret na se uzme. O žetvi 
nosio bi radnicima jelo i pilo. Na njegovu prošnju 
dali mu u kuhinji službu kuhtića, pa je nosio drva 
i vodu, nalagao vatru, posugje prao, i tako dalje. 
Tako je bio pravi učenik učitelja nebeskoga, koji 
opravši noge učenicima reče (Iv. 13, 15): »Ugled 
vam dadoh, da i vi tako činite, kao što ja vama 
učinih“. Jednom se pripeti, da je trebalo u peći 
plamen i žar brzo utrnuti, kako se ne bi hljeb pre- 
pekao. Vilelmo nemajući pri ruci nikakova orugja, 
pomoli se Bogu, prekriži se i po unutrašnjem na- 
dahnuću skoči u peć, utrne vatru i izagje na polje 
bez ikakove ozljede. Po ovom čudesnom dogagjaju 
poznaše redovnici, kako ne valja, da se ovakov 
sveti čovjek bavi o najneznatnijim poslovima; zato 
mu zapovjediše, da se u naprijed kani ručnoga 
djela pa da se bavi samo o djelima pobožnosti. Od 
onda Vilelmo službu Martinu zamijeni življenjem 

Marijinim : posteći i djela pokornička čineći, mo- 
leći se i promišljavajući i sv. sakramente često pri- 
majući trudi se napredovati stazom savršenstva 
kršćanskoga. 

Dan smrti svoje sv. Vilelmo naprijed kaza i 
braću svoju što su tugovala moli, da ne tuguju za 
njim, nego da se s njim zajedno vesele, što je srećno 
prispio do svrhe, do vrata nebeskih. Kad je pak 
blaženo preminuo, pripovijeda se, da su zvona od 
monastira i svih crkava u okolini sama od sebe za- 
zvonila, kao da su angjeli hotjeli svijetu obznaniti 
radost svoju, što ovako lijepa, sveta duša dolazi u 
društvo njihovo, i razglasiti zasluge ugodnika Bo- 
žjega, na čast i slavu onomu, koji živi i kraljuje u 


vijeke vijeka. Amen. 


* šk 


Osim sv. Vilelma još se mnogo drugih veli- 
kaša i bogataša odreklo svijeta, pa uljezavši u kakov 
sklonit monastir našlo ondje veću sreću i zado- 
voljstvo, nego su imali pregje u svijetu. Uopće je 
od početka vjere kršćanske pa do danas u različnim 
stranama svijeta, kamo se Crkva katolička razgra- 
nala, već više miliona ljudi stupilo u monastire 
i ondje našlo mir od svijeta i bijeda njegovih i u 
miru i tišini služilo Bogu. Kao što je čovjek u onaj 
čas, kad se u crkvi Bogu moli, pobožniji i bolji 
nego redovno kod kuće i u vrevi svjetskoj, tako 
može za svega života svoga u valjanu monastiru 
kaoti u crkvi lakše i sabranije pobožan biti nego 
li u svijetu. Oprošten svih briga za svjetovne stvari, 
za porodicu, oprošten svih sumnja, što da se radi, 
jer pravila i zapovijed poglavarska raspršavaju 
svaku sumnju, život je prostiji i put njegov ravniji 

i praviji. Sve vrijeme u monastiru može se upo- 
trebiti za djela pobožna i takova, koja upravice 
smjeraju na -slavu Božju i korist bližnjega. Zato 
mnogi bogoljupci u svijetu dobiju želju pače čeznuće 
za monastirom, ako i ne mogu da srce svoje izdo- 
volje. I zato je lijep dar od Boga, prava “sreća, 
kada može iskreno pobožna muška ili ženska glava 
stupiti u dobro uregjen monastir ili kloštar; ona 
se iz talabuke i nebrojenih pogibli ovoga svijeta 
skloni u zaklon, u pouzdano utočište, koliko na 
ovom svijetu može uopće biti pouzdanosti; jer kao 
što ima na gdjekojim crkvama natpis: kuća Božja 
vrata nebeska, tako bi se nad vrata svakomu va- 
ljanomu i dobro uregjenomu monastiru moglo na- 
Disati : vrata nebeska. 


Pomolimo se. 


Pridogji, Gospodine, k prošnjama našim, koje donosimo o 
svetkovini blaženoga Vilelma ispovjednika tvojega: koji nemamo 
pouzdanja u svoju pravednost, da nam on, koji ti je ugodio, moli- 
tvama svojim pomaže. Po Hristu Gospodinu našem. Amen. 


Zo2- 


29. dan svibnja. 
Blaženi Andrija Hijski. 


a onih pet sto od prilike godina, što su 
Turci vladali jugoistočnom stranom Europe, 
kršćani su mnogo stradali i mnogo je njih 
poginulo za vjeru Isusovu: imena njihova popisana 
su u knjizi života. Samo za gdjekoje znade i histo- 
rija; tako nam muku današnjega svečara opisa Grk 
Georgije Trapezunćanin, koji se rodio na otoku 


. 


pa 

Kreti a poslije otišavši u Rim bio tajnik papi Ni- 
koli Petomu. i 

Pomenuti Grk Georgije piše, da se s Krete u 
Carigrad dovezao godine 1465. mjeseca studenoga, 
a iste godine dne 29. svibnja da je Andrija po 
milosrgju Hristovu primio vijenac mučenički. 

Andrija rodi se na otoku Hiju; bolujući duže 
vremena od groznice zavjetuje se kraljici milosrgja 
Djevici, ako ozdravi, da će ostati uvijek neoženjen. 
Poslije zavjeta odmah ozdravi i kao iz mrtvih us- 
krsne, pa se obuče u bijelo odijelo, da naime nikad 
ne zaboravi čistoće tjelesne, koju je prinesao svetoj 
Bogorodici. Kad mu bilo dvadeset i sedam godina, 
ode u Carigrad, gdje je s prevelikom pobožnošću 
polazio crkve, što su ostale kršćanima,-i družio se 
s kršćanima. U to trgovci iz Misira, koji su onda 
bili u gradu, prijave sudu Turskomu, da je taj 
mladić, koji sad polazi crkve kršćanske, prije bio 
Turčin, jer su ga, rekoše, sami vidjeli u Aleksan- 
driji (gradu u Misiru), gdje je križ pogazio, po- 
pljuvao i u blato bacio, i priznao, da se klanja 
Muhamedu, a sad polazeći crkve kršćanske da se 
je odmetnuo od Muhamedove vjere. 

Ovo je potvoranje Andriju kao dvoplatan mač 
poražalo na obje strane: kršćanima prikazivalo ga 
gadnim licemjerom, muhamedovcima pak krivcem 
smrti; jer se,u Turaka svaki odmetnik od vjere 
Muhamedove kazni smrću. Andriju doista dovedu 
kao odmetnika na Turski sud. On dokazuje mnogim 
svjedocima, đa nije nikad bio u Misiru, pače da do 
ovoga puta nije nikad prije nikamo ni pošao s otoka 
Hija; ovo da mogu potvrditi stanovnici na otoku. 
Ali Turčin sudac izjavi, da svjedočanstvo kršćansko 
u tom ništa ne vrijedi; onda nazočni kršćani ištu, 

da ne bi ni samo Tursko svjedočanstvo stvar odlu- 


čilo, a budući da se muhamedovci jednako obre- 
zuju kao i Židovi, predlože, neka se gleda, je li 
Andrija obrezan ili nije; jer ako je ikada bio mu- 
hameđovac, vidjet će se po obrezanju. Pogju zbilja 
pretraživati, pa nagju, da Andrija nije nikad bio 
obrezan. Kršćani se obraduju, da je Andriju minula 
svaka dalja napast; jer kad nije obrezan, to je bjelo- 
dano, da nije nikad bio muhamedovac, dakle da se 
nije ni odmetnuo od Turske vjere, pa nije ni krivac 
nikakov. No potvorači, da ne budu optuženi za. laž, 
reku, da se istina djeca muhamedovačka obrezuju, 
ali kad odrastao čovjek hoće da se poturči a žaca 
se od obrezivanja, onda ga ne nagone na obrezi- 
vanje, samo ako je gotov sav drugi zakon Muha- 
medov držati. Na to kaže sudac, da u stvari tako 
znatnoj ne će da odluči sam, dok ne upita sultana 
(cara Turskoga), jer je tako običaj u stvarima 
sumnjivim a teškim. Andriju megjutim odvedu u 
tamnicu. 

Kad se sve to javilo sultanu, i na pitanje nje- 
govo: kakov je čovjek Andrija? odgovorilo, da je 


mladić junačkoga srca, visoka stasa, velikih kosti | 


i jake mišice, sultan želeći ovakove ljude imati u 
vojsci, zapovjedi, ako Andrija hoće da se poturči, 
neka mu se odmah dade kapitanija; ako li ne će, 
neka ga prijetnjama natjeraju, pa ako i prijetnjama 
ništa ne oprave, neka mu odsijeku glavu. 
Sjutradan izvedu Andriju iz tamnice, pa mu 
kažu, kolika ga sreća čeka, ako se poturči: bit će 
odmah kapitan, pa ako se dobro ponese, brzo će 
postati još veći gospodin. Kad Andrija na to ništa 
ne odgovori, Turci ondje nazočni obećaju mu zlata 
i srebra i lijepih haljina i namještaja. Kad ni na 

to ne dobiju nikakova odgovora, Pitaju ga, zar 
nijesu dostojni, da im odgovori? On im otkaže: 
»Stvari koje mi nudite, nijesu vrijedne odgovora. 
Zar ovaj prolažljivi i samrtni život da više cijenim 
od nebeskoga?“ ,Varaš se — reku Turci — mi 
ćemo ti i u onaj život put otvoriti, i još ćemo ti 
ovaj srećan učiniti“. ,Ne marim ja za sreću ovoga 
svijeta — odreče Andrija — ja se križa, muke i 
pogreba Hrista mojega s pomoću njegovom ne ću 
nikad odreći. Radite što vam drago; samo vas 
molim, ne iskušavajte me više riječima“. 

Potom Andriju okuju u gvoždje i bace u 
tamnicu. Drugi dan — a bio je 20. dan svibnja — 
po podne izvedu ga na istočnu stranu grada blizu 
mora te gola svežu za kolac i šibljem i remenjem 
grozno izbiju. U početak šibanja Andrija se zadršće, 
i savivši ruke na prsa i stisnuvši prste u pesnicu 
viče iza glasa: ,Djevice Marija, pomozi mi!“ onda 
stisne noge i onako upravice stoji do sunčanoga 
zahoda. Kad su krvnici Andriju natrag odveli u 
tamnicu, pomažu mu rane i dadu jela i pila. Ovo 
su činili, samo da mu produže život, jer su se još 
jednako nadali, da će ga odmetnuti od križa Hri- 
stova; a može biti da su i zato ovo radili, kaže 
pisac njegove muke pomenuti Georgije Irapezun- 
ćanin, što su oni Turci odrasli megju kršćanima, a 
neki od njih bili prije kršćani, pa su znali, kako 
su nekad mučenici Hristovi danju bili mučeni a 
noću su ozdravljali, te bojeći se da se to i Andriji 
od Boga ne dogodi, gledali su istinu ljekarijama 
svojim zabašuriti. 

Dne dvadesetoga i prvoga izvedu opet Andriju, 
i svukavši ga raščenu mu željeznim pančama legja, 
koja su bila dan prije šibana; kad je to mučenik 

Hristov jednako postojano pretrpio, odvedu ga 
natrag u tamnicu i postupe s njim kao dan prije. 
Kad je osvanuo dan dvadeseti i drugi svibnja, 
blaženi Andrija nagje se zdrav zdravcit, što se da- 
kako ne može pripisati ljekarijama nego samo sili 
Božjoj. Taj dan udare ga na muke, tako da su mu 
se svi zglobovi iščašili; ovo je bio grozan bol, ali 
i njega strpljivo podnese mučenik, samo u početak 
jedan put zaviče: ,Djevice Marija, pomozi mi!“ Još 
su šest dana neljudi ovako mučili junačkoga voj- 
nika Hristova izmišljajući svegjer nove i groznije 
muke: svaki dan bi mu sa živa tijela sadrli po 
komad kože. Napokon su krvnici malaksali. Dne 
dvadesetoga i devetoga svibnja odsjekoše blaženomu 
Andriji glavu. 
' Po zapovijedi sučevoj htjedoše krvnici mrtvo 
tijelo i glavu baciti u more; ali kršćani to ne puste 


nego reku, neka sam sultan odluči, hoće li se tijelo 


ukopati ili u more baciti. Poglavice kršćanske pogju 
k sultanu; kad ovaj čuje, koliko je Andrija bio 
mučen, razgnjevi se jako i zaprijeti sucu, kojemu 
ipak ne bude ništa, a kršćanima dopusti, da An- 
driju svečano ukopaju, kako je junak zavrijedio. 
Tako i bude: na pogreb zgrne se silna svjetina, 
ne manje od sto tisuća ljudi ne samo kršćana nego 
i muhamedđovaca; sveti ostaci sahrane se u crkvi 
presvete Djevice Marije. Druge godine mjeseca ve- 
ljače pogje Georgije Trapezunćanin gledati ostatke 
bl. Andrije, i nagje tijelo cjelokupno i lice svijetlo 
i zdravo, kao da svetac nije preminuo nego da 
spava. 

Smrt blaženoga Andrije donese mnogo blago- 
slova. Sultan da ugodi kršćanima ojagjenim radi 

smrti Andrijine, pusti na slobodu jednoga kršća- 
nina, koji je bio iz jednakoga uzroka u tamnici; 
drugi se primjerom mučenikovim utvrdiše u vjeri 
kršćanskoj, a nekima, koji su iz kakova god razloga 
pristali za Muhamedom, uznemiri se savjest; na- 
pokon i sam pisac života Andrijina doživi pomoć 
njegovu, jer kad je mjeseca ožujka išao iz Cari- 
grada u Rim, bješe na moru u ne maloj pogibli, 
pa zavjetovavši se blaženomu mučeniku, ako srećno 
prispije u Rim, da će život njegov opisati, ne do- 
Živi više nikakve pogibli ni na moru ni na suhoj 
zemlji. 
ik s e 

Potvorači, to će reći ljudi, koji od zlobe ili 
od mržnje lažu na bližnjega te ga ocrnjuju, pravo 
su gjavolje leglo. Pa i zbilja, i sama riječ gjavol 
u Grčkom jeziku znači potvorač, čim se natuca, da 
je potvorač gjavol, i gjavol da je potvorač. I nema 
gotovo grijeha, u kojem bi se ćud gjavolja onako 
izjavljivala kao u potvoranju; jer tu se obuhvataju - 
mržnja i laž kao dvije zmije. Bog je istina i ljubav ; 
gjavol je otac laži i mržnje, a potvoranje je zajedno 
laž i mržnja. I onaj koji istinite mane (pogreške) 
bližnjega no bez potrebe kazuje, ne može se bro- 
jiti u dobre kršćane ; ali onaj koji potvora to jest 
koji hotimice zle stvaet laže o bližnjem, pripada za 
cijelo megju najgore ljude pod suncem, on je do- 
nekle gjavol. Potvoranjem otima se tugje poštenje, 
dobar glas, a dobar glas više vrijedi nego crven 
pas; pa kako je tat dužan povratiti vlasniku ukra- 
denu stvar, tako je i potvorač dužan bližnjemu po- 
vratiti oteto poštenje, dužan je poreći riječi svoje 
pred svakim, pred kojim je god lagao na bližnjega. 

Znademo istina, da onima, koji ljube Boga, sve pa 
i samo potvoranje ide na dobro (Rim. 8, 28); da 
nijesu trgovci iz Misira potvorili blaženoga Andriju, 
on ne bi bio zamučio vijenca mučeničkoga; no sa 
svim tim potvorač ima na duši cijelu krivnju gjavo- 
ljega grijeha svojega, a nema ni najmanjega dijela na 
onom dobru, što Bog kadšto čini od potvoranja 
obrćući ga na korist potvorenima, kao što godijer 
Juda nema dijela na spasenju, koje smrt Hristova 
na križu steče svijetu, premda je Gospodina izdajom 
svojom predao na smrt. 


Pomolimo se. 


Udijeli, molimo, svemogući Bože: koji blaženoga Andziju 
“mučenika tvojega rogjenje poštujemo, da se njegovim odvjetovanjem u 
ljubavi tvojega imena učvrstimo. Po Hristu Gospodinu našem. Amen. 


2. 


30. dan svibnja. 


Sveti Ferdinando. 


stilski (u Španjolskoj) ovoga imena Treći 
\be85|) rodi se godine 1198. od oca Alfonsa kralja 
Leonskoga i od majke Berengarije kćeri kralja 
Kastilskoga, žene veoma bogoljubne. Kad je bilo 
Ferdinandu jedanaest godina, razboli se teško, tako 
da nije mogao spavati ni jesti ni piti. Tužna majka 
pogje pomoć tražiti u jednu crkvu, gdje se čudo- 
tvorna slika Marijina mnogo štovala, Povedavši 
onamo kraljevića, metne ga najprije pred veliki 
oltar, onda pred oltar majke Božje, moleći je da 
dijete milostivo izliječi od teške bolesti. Blažena 


sveti Ferdinando kralj Leonski i Ka, 

Djevica odmah pomože: djetetu dade se na san, a 
probudivši se oda sna, zaiska jesti; prije pak nego 
progje petnaest dana, bi zdravo i krepko, kao da 
nije nikad ni bilo bolesno. Ferdinando je sam po- 
znao, da za život svoj po Bogu ima najviše zahva- 
liti odvjetovanju blažene djevice Marije, zato je dok 
god je živio, nju na osobiti način poštovao i u 
svakoj nevolji u pomoć dozivao. Majka njegova Be- 
rengija postade po smrti brata svojega kraljicom 
Kastilskom, no brzo se odreče kraljevstva a mjesto 
sebe zakralji Ferdinanda. Tako bude on kralj Ka- 
stilski već u devetnaestoj godini dobi svoje. 

Mladi kralj dobivši krunu na glavu dobi i mač 
u ruke, da ga trgne najprije — na oca svojega! 
Otac naime njegov, kralj Leonski, hoteći sebi na 
glavu metnuti i krunu Kastilsku a podraživan od 
silnoga grofa Kastilskoga Don Alvareza, navali 
s vojskom u Kastiliju; Ferdinanda uzdrža sinovlja 
pažnja od boja s ocem, no vjerno plemstvo Ka- 
stilsko odbi nasrtača, a glavni buntovnik Don AL 
varez dogje u ruke Ferdinandu, koji želeći pomiriti 
i složiti velikaše velikodušno oprosti uhvaćenomu 
buntovniku. No nezahvalni grof podraži kralja 
Leonskoga na novu navalu u kraljevinu Ferdinan- 
dovu; ali tu pomože Bog: buntovni grof teško 
se razboli, a otac i sin učine mir. Kad se ovako 
povratio mir u kraljevini, Berengarija brižna za 
čistoću sina mladoga kralja, oženi ga Beatricom 
kćeri cara Njemačkoga, ženskom sa svake ruke iz- 
vrsnom. Ferdinandu bilo onda tek dvadeset i jedna 
godina. Iz srećne ženidbe niče sedam sinova i tri 
kćeri. 

Kralj Ferdinando zamoli u početku vladanja 
kao nekad kralj Salomon od Boga mudrost i milost; 

i Bog mu je dade obilato. Dade mu takogjer To- 
ledskoga nadbiskupa Rodrigueza za vjerna i pro- 
kušana savjetnika. Ovaj Rodriguez pripada jamačno 
megju najveće ljude svoga doba ujedinivši u sebi 
kreposti svećeničke s mudrošću državničkom ; tri- 
deset godina bio je on doglavnik Ferdinandov izo- 
bilujući svagda razboritošću, snagom i pravednošću. 
I savjet oprezne, prokušane i pobožne majke rado 
je Ferdinando svagda slušao. 

Mnogo se Ferdinando svega vijeka trudio, da 
pravu vjeru i slavu Božju ne samo obrani nego i 
raširi. S toga prihvati se djela, koje je istina smje- 
ralo na slavu Božju ali je i njemu samomu steklo 
veliku i vječnu slavu: kako su onda Mavri muha- 

medovci najljepšom stranom Španjolske jošte vla- 
dali, uze on kršćane ispod sramotnoga jarma mu- 
slomanskoga oslobogjavati i silovite Mavre potiski- 
vati natrag u Afriku; odakle su i došli. Godine 
1224. poče prvi rat na Mavre, pa nastavljajući ga 
godinu za godinom izbavi mnogo zarobljenih kr- 
. šćana, zaplijeni bogat plijen, pokori Mavarskoga 
kralja u Valenciji i ote mu mnogo tvrgjava i kula. 


Kad je godine 1230. Ferdinandu umro otac kralj 


Leonski, postade on i u Leonu kralj, pa ujedinivši 
ovako dvije kraljevine pod jednu krunu, udari 
tim temelj potonjoj veličini i slavi zemlje Špa- 
njolske. Od onda još je većom silom udarao na- 
Mavre, ter ih nadvlagjivao. Kad je pridobio pre- 
krasnu Kordovu, nasadi križ na glavnu džamiju 
i na kraljevski dvor, a muhamedđovci moradoše 
odanle zvona natrag odnijeti u Kompostellu, odakle 
su ih nekad kršćani morali donijeti u Kordovu, 
da u džamiji vise kao žišci (lampe). Još slavnije 


je bilo zauzeće grada Seville: nakon podsjeđanja: 

i junačkoga jurišanja za šesnaest mjeseca pade grad 
u ruke kršćanima, pa kad su Mavri izlazili iz grada, 
obazre se vogj njihov još jedan put na grad i reče: 
»Samo svet čovjek mogao je s tako malenom voj- 
skom zauzeti ovako tvrd grad!“ Prvi je posao bio 
Ferdinandu u zauzetom gradu, da obnovi prastaru 
stolnu crkvu na čast Bogu i Materi njegovoj. Budući 


“da su Mavri (njih trista tisuća) otišli iz grada, naseli 


Ferdinando u nj kršćane od svakoga staleža, ruko- 
tvorce, umjetnike i učenjake. 
Sv. Ferdinando nije ratove vodio, da proslavi 
ime i poveća državu svoju, nego da izbavi kršćane 
od jarma muslomanskoga i raširi kraljevstvo Hri- 
stovo na ovoj zemlji; zato je dao zastavu i mač 
svoj sa slikom Bogorodičinom od Crkve blagoslo- 
viti, prije bitke vazda se Bogu pomolio, a poslije 
pobjede Bogu zahvalio; klanjajući se presvetomu 
oltarskomu sakramentu često se molio ovim rije- 
čima; ,Bože, ti znaš, da se ne borim za poveća- 
vanje države svoje, nego samo za slavu tvoju i za 
dobro svete Crkve tvoje“. U ratu je sv. Ferdinando 
imao vazda sa sobom dosta biskupa i svećenika, 
da vojnike ispovijedaju, da im propovijedaju 1 za 
sreću se Bogu mole; i blaženi Petar Gonzalez bio 
je u vojsci Ferdinandovoj, kao što smo vidjeli u 
opisu njegova žića (15. dan travnja). U pridobivenim 
zemljama obnavljao je sv. kralj biskupije, crkve i 
monastire, da se opet uvede kršćanski život i kr- 
šćanska prosvjeta. Najljepša je crkva, koju je Fer- 
dinando sagradio iz zahvalnosti za stečene sjajne 
pobjede, divna stolna crkva u Toledu, majstorsko 
djelo Gotske gradnje. Premda je pak on revnostan 
bio u širenju vjere katoličke, bio je pored svega 
toga blag sa nadvladanim Mavrima i sa samim 

Židovima; samo je za tvrdoglave krivovjerne kr- 
šćane imao manje milosrgja. 

Kralj Ferdinando bio je sa svake ruke velik, 
duhom svete vjere zadahnut vladalac. U postupanju 
sa susjednim kršćanskim vladarima držao se riječi 
sv. evangjelja (Mat. mite)e zova što hoćete, da čine 
vama ljudi, činite i vi njima“. Bio dobar gospodar 
narodu svojemu ; premda su ratovi iskali silnih tro- 
škova, ipak nije htio podložnike da tereti velikim 
porezima, pa kad bi ga savjetnici na to nagovarali, 
odgovorio bi:im: ,Bože sačuvaj; ja se više bojim 
pravedne tužbe jednoga siromaha nego sve vojske 


Mavarske“. Bio zahvalan sin slušajući vazda staricu . 
majku, vjeran i ljubazan muž, brižan otac odgaja-, 


jući djecu u strahu Božjem. Usred pobjeda, koje je 


stjecao nad Mavrima, dopadne mu glas o smrti žene, 
Beatrice; ova vijest ga rastuži do suza, ali ga ne 
zaustavi u vojevanju. Poslije se po savjetu materinu 


oženi po drugi put. 


Tri države Mavarske bješe sv. Padinandi:. 


zauzeo — četvrtu ostavi u miru radi tvrde vjere, 
koju je zadao vladaocu njezinu — onda se spremao, 
da prijegje preko mora u Afriku potražiti Mavre 
u gnijezdu njihovu, da ih oslabi, kako ne bi više 
mislili na osvajanje Španjolske zemlje. Najprije 
pošlje prijeko ratne brodove, koji se namjere na 
lagje. Mavarske i srećno ih unište. Vijest o toj po- 
bjedi probudi u Ferdinandu najljepšu nađu u dalje 
pobjede; ali u to mu dopadnu drugi vjesnici, i 
opomenu ga na drugi pohod — pohod u vječnost. 
Vodena bolest obali ga na postelju. Videći da mu 
se približava smrt, ne uplaši se nimalo, nego ispo- 
vjedivši grijehe svega življenja pokorno sam za- 
moli presvetu pričest i sveto ulie. Kad su mu u 

sobu donijeli pričest, skupi svu posljednju snagu, 
sagje s postelje, metne sebi uže oko vrata, klekne 
na tle, uzme u ruke raspelo, te cjelivajući Raspe- 
toga i uvjeravajući, da želi umrijeti u vjeri kato- 
ličkoj, za koju je vojevao, moli za oproštenje grijeha. 
Po tom primi s prevelikom pobožnošću svetu po- 
putninu kao i posljednje pomazanje, i podugo se 
Bogu moli. Zatim dozove ženu i djecu, da se s njima 
oprosti ; lijepe opomene dade svjema, naročito naj- 
starijemu sinu i nasljedniku svojemu Alfonsu De- 
setomu: neka se očinski brine za braću i sestre, 
maćehu neka štuje kao rogjenu majku, u velikaška 
prava neka ne dira, naroda neka ne oterećuje da- 
ćama i porezima, svakomu neka dijeli pravdu i 
svagda neka se sjeća vječnoga suca, kojemu će 
račun dati o kraljevanju. U zadnji samrtni :čas za- 
pazi sv. Ferdinando četu nebeskih stanovnika, koje 
ga napuni neiskazanom radošću; po tom još jednom 


“blagoslovi djecu, uzme u raku goruću voštanicu, 
* prosi nazočne svećenike, neka mole litanije, za tim 


neka zapjevaju: Tebe Boga hvalimo, i dok su sve- 
čenici pjevali pjesmu zahvalnicu, on preda duh svoj 
Bogu; koji ga dade. To se: zgodi dne 30. svibnja 
godine 1252. Sveto. tijelo njegovo još se sada -cjelo- 
kupno nalazi u smaljevake) kapeli u stolnoj crkvi 


“ Sevillskoj. 


bo # 

U ovoj knjizi najviše se opisuju žića svetih 
biskupa i svećenika, svetih pustinjaka i redovnika, 
a to nije ni čudo, jer je baš ovima najveća dužnost 
truditi se oko sve većega savršenstva kršćanskoga, 
to će reći, oko sve veće svetosti, pa ako ovi ne 
čine u tom svoje dužnosti, onda ih valja žaliti kao 


i 

najveće nesrećnike. Ali bi se varao, tko bi mislio, 
da se je samo crkvencima i monastircima brinuti 
za sveto življenje, a oni što žive u svijetu te se 
bave o poslovima svjetovnim, da nijesu dužni i da 
ne mogu sveto živjeti. Ova je misao ne samo kriva 
nego i pogibljiva, jer može gdjekomu biti izlika i 
izgovor duhovne lijenosti i nekreposna života. Kao 
što Bog hoće, da se svi ljudi spasu, tako isto hoće, 
da svi žive sveto, jer tko ne živi sveto, ne može 
se ni spasti. Bog takogjer hoće, da na ovom svijetu 
imade različitih staleža i zvanja; s toga je takogjer 
moći u svakom staležu i zvanju sveto živjeti i spasti 
se. Ima istina u življenju prilika, u kojima je teže 
sveto živjeti nego li u drugima; tako je na primjer 
sam Spasitelj naš rekao (Mat. 19, 24. 20): » Lakše 
je kamili proći kroz iglene uši nego li bogatomu 
ući u kraljevstvo Božje;“ ali je odmah i dodao: 
,U Boga je sve moguće“. Svatko će razumjeti, 
kako je teško i preteško sveto živjeti čovjeku, koji 
je bogat te može imati sve što samo poželi, koji 
ima ženu i mnogo djece, koji ima mnogo podlo- 
žnika i mnogo brige za njih, i koji je još k tomu 
ratnik i vojskovogja. Pa opet smo iz života sv. 
Ferdinanda razabrali, da i takov čovjek može sveto 
živjeti milošću Božjom. Može dakle čovjek u svakom 
staležu — i ti možeš u svojem — sveto živjeti, 
samo ako prihvati milost Božju i s njom radi. 


Pomolimo se. 

Bože, koji si blaženomu ispovjedniku svojemu Ferdinandu 
dao ratove tvoje ratovati i neprijatelje vjere nadvlagjivati, dopusti, 
da se njegovim odvjetovanjem šŠtićeni od neprijatćlji duha i tijela 
oslobodimo.:Po Hristu Gospodinu našem. Amen. 

Sveta Angjela. 


ngjela rodi se godine 1470. u Desenzanu 
kod Gardskoga jezera u Gornjoj Italiji. 
Otac joj bijaše Ivan Merici; za majku se 
ne zna, kako se zvala. Roditelji Angjelini ne bijahu 
imućni no veoma bogoljubni. Prve godine provede 
Angjela u tihoj kolibici roditeljskoj, i bi odgojena 
prosto u strahu Božjem i čednosti kršćanskoj. U 
srcu njezinu nagje se klica duboke bogoljubnosti, 
koja u bezazlenom seoskom životu lijepo proklija, 
te je ona još djetetom i u najneznatnijim dogagja- 
jima nazirala milostivu ruku i blagu opomenu ' 
Božju, i u tom bila srećna i blažena. Ali joj se 
vedro nebo djetinjske sreće zarana nasumorilo: 
umru joj roditelji, i ona sa jednom još sestrom 
ostane sirota. No Bog, otac sirotama, privoli ujaka 
njihova u Salu, da ih k sebi uzme i očinski se za 
njih poskrbi. Pri ujaku bilo im prosto moliti se 
Bogu i opravljati djela pobožna; ali nagon na veću 
tišinu i skrovitiju samoću navede ih na nepromišljen 
korak, što je ipak moći odbiti na njihovu mladost 
i dobru namjeru: one se ukradu iz kuće ujakove 
i odu u pustinju, gdje se u pećini sakriju, da ondje 
žive. Zabrinuti ujak jedva ih nagje nakon duga 
traženja i blago ukori, što su ga uvalile u onoliku 
brigu. Djevojčice pokajavši se za taj dogagjaj vrate 
se u dom ujakov, pa opet da izdovolje nagon srca 
svoga, počnu sve više odvajati se od svijeta i tra- 
žiti svu sreću u bogoljublju.i u zamjenitoj sestrinskoj 
ljubavi, rad šta ih svijet prozove dvie Salske grlice. 
Ali i ovu lijepu svezu ljubavi sestrinske raskine, 
smrt: Angjelina sestra umre; očajnica tuguje za 

sejom kao grlica što guče za drugom, ali i kroz 
suze progićd4 na nebo: ondje je Bog, a on je sam 
dosta duši besmrtnoj. 

Angjela smrću sestrinom od svake ma i čiste 
ljubavi zemaljske odriješena, stupi u treći red sv. 
Franciska (postane tercijarka), da se i izvanjim na- 
činom otkine od sviju zemaljskih stvari ter u siro- 
maštvu i poniznosti pogje za Spasiteljem, kojega 
izabere sebi za vjerenika. Po smrti ujakovoj po- 
vrati se u rodno mjesto Desenzano. Tudijer moleći 
se jedne noći Bogu, zanese se duhom pa vidje 
ljestve, koje su stajale na zemlji a vrhom ticale u 
nebo, i po njima se penjale djevice s krunama na 
glavama i s ljiljanima u rukama; ovom utvarom 
bilo joj objavljeno od Boga, da osnuje žensku za- 
drugu, koja će se dobrim djelima penjati na nebo. 
Ovu volju Božju počne tim izvršivati, što se je 
udružila s drugim tercijarkama, djevojčice iz mjesta 
u odregjene ure k sebi prikupljala, pa ih obuča- 
vala u počecima vjere i života kršćanskoga. Ma- 
lena ova djevojačka učionica lijepo se razvi i brzo 
se rod od nje vidje na stidnoći, čednosti i svakoj 
čestitosti Desenzanskih djevojaka. O tom puče glas 
po svoj pokrajini, te pobožnu učiteljku pozvaše u 
glavni grad Bresciju, gdje nastavi blagodjetni rad. 

U to se u srcu Angjelinu porodi živa želja, 
da obigje zemlju obećanu i ona mjesta, koja je 
Spasitelj stopama svojim za sva vremena posvetio. 
U Mlecima se ukrca, i dogje u Svetu Zemlju, ali 
je ne vidi, jer je na putu oslijepila; za ruku vo- 
gjena obigje Jerusalem i Betlehem. Svetih mjesta 
nije mogla tjelesnim očima gledati, ali duši nje- 
zinoj, duhovnomu njenomu vidu bilo je sve bistro 
i bjelodano. Na povratku dogje na otok Kretu, 

gdje se mnogo poštovala čudotvorna slika raspe- 
toga Spasitelja. Angjela dade se onamo odvesti i 
pomoli se pouzdano onomu, koji je svjetlo svijeta; 
i bi uslišena molitva njena: ona progleda, jer je 
jošte trebalo da radi na slavu Božju i korist ljudsku. 
Došavši u Italiju ode u Rim, da steče jubilejsko 
proštenje. Sveti otac papa, koji je Angjelu preda 
se pustio i odmah spoznao njezinu izvrsnu krepost 
htjede da ona ostane u Rimu za nadgledanje bol. 
nica i ubožnica; no kad je doznao, da je Bog dru- 
gamo zove, otpusti je milostivo. 

Pošto je Angjela jošte na više mjesta u Italiji 
Svršila pobožnost, povrati se napokon u Bresciju 
i udari temelj novomu ženskomu duhovnomu redu, 
Godine naime 1535. udruži se sa dvanaest družica, 
itu zadrugu preporuči odvjetovanju i obrani sv. Ur- 
sule. U ono nesrećno doba, kad su se krive nauke 
Luterove i Kalvinove počele širiti po Europi, za- 
vlada svagdje i raskalašnost i velika iskvarenost. 
Bog odredi Angjelu i družice njene, da to zlo 
po mogućtvu zavarče. One su .se trudile mlade i 
zapuštene djevojke potpomagati i obučavati i bo- 
lesne u bolnicama i kućama obilaziti, dvoriti i utje- 
šavati. Sv. Angjela nije svojim družicama isprva 
dala nikakovih posebnih pravila za vladanje niti im 
preporučivala drugoga primjera, na koji da se ugle- 
davaju, do primjera Isukrstova i njegove savršene 
ljubavi, kojom je za svega smrtnoga života svojega 
gledao, da ljude na pravi put doveđe i na njemu 
vodi; one nijesu bile zatvorene u kloštru, a bile 
Su vezane samo prostim zavjetima. Duhovnu ovu 
zadrugu potvrdi biskup Brescijski, pa kad je broj 
drugarica narastao na sedamdeset i šest, skupiše se 
u skupštinu i izabraše sebi glavaricom Angjelu, 

“ premda se je od toga branila. Ona je potom još 
pet godina upravljala zadrugom s onom razbori- 
tošću i s onom srdačnom ljubavi, koja se samo u 
tako angjeoskim dušama nalazi. Ispunila je megjutim 
zvanje, koje joj bješe Bog odredio: duh joj se već 
izvija iz trošnoga tijela, još jednom opomene du- 
hovne sestre na ljubav, lice joj se preobrazi, i ona 
usne blaženo u Gospodinu godine 1540. Duhovna 
zadruga svetom Angjelom utemeljena naskoro se 
Pretvori u pravi duhovni red sa svečanim zavjetima 
i kloštarskim zatvorom; od zagovornice svoje sv, 
Ursule prozove se red ursulinski. Taj red raširi se 
brzo po svemu katoličkom svijetu. Ursulinke se još 
i sada bave odgajanjem i obučavanjem ženske 
djece. ' 


so“ 


Duh Božji koji upravlja Crkvom Hristovom, 
duh je života, i gdjegod se taj duh nalazi u srcima 
vjernim, tu sve vrvi i sve se miče i sve se glasi i 
javlja djelima pobožnim. Ova djela nijesu u sviju 
vjernih jednaka, jer ,svaki ima svoj dar od Boga, 
ovaj ovako a onaj onako“. (Kor. I. 7, 7.) Ova vreva 
i Ovaj život dokazuje, da crkva nije obumrla i da 
vjerni, premda se podudaraju u držanju svetih za- 
povijedi, u svijem drugim stvarima što se tiču spa- 
senja imađu veliku slobodu i idu za nagonom 
mnogovrsne milosti Božje (Petr, I. 4, 10), koja ih 
navodi na različna djela bogoljublja i čovjekoljublja. 
Odatle oni različni duhovni redovi i zborovi, one 
različne pobožne zadruge i pobožne bratovštine, 
koje se nalaze u svemu katoličkom svijetu; pa ako 
ovih nema u kojem dijelu Crkve Hristove, to je 

žalostan znak, da je taj dijel u Crkvi kao usahla 
grana na drvu. 

Pobožne su bratovštine: zadruge od članova 
katolika, koji se udruže za kakov pobožni ili cr- 
kveni posao i imaju pravila svoja i zajedničke po- 
božnosti, a razlikuju se od pravih duhovnih redova 
osobito tim, što bratimi nijesu vezani na držanje 
evangjeoskih savjeta niti na življenje u monastirima 
ili kloštrima. Bratovštine su stare koliko sama 
Crkva, one su se osnivale na grobovima mučeničkim, 
i premda su pobožnosti njihove raznovrsne, na- 
mjena je ipak svjema jedna: širiti slavu Božju, 
člane bratime posvećivati primanjem svetih sakra- 
menata i izvršivanjem dobrih djela, koristiti bli- 
žnjemu i sazigjivati cijelu Crkvu. Zato je Crkva 
takove pobožne bratovštine vazda njegovala, častila 
i duhovnim darovima i proštenjima nadjeljivala. 
Ima i u nas gdješto takovih pobožnih bratovština, 
po imenu: presvetoga srca Isusova, prečistoga 
srca Marijina, presvetoga oltarskoga sakramenta, 
djetinjstva Isusova, svetoga skapulara, blažene 
djevice Marije za djevojke, apostolstva molitvenoga, 
i još drugih; ako li u kojoj župi nema člana ni 
jednoj od ovih bratovština, onda u njoj po svoj 
prilici mnogo ne vrijedi ili duhovni pastir ili du- 
hovno stado. : 

Kad je Hrist Gospodin kazao (Mat. 18, 20): 
»Gdje su dva ili tri sabrani u ime moje, ondje sam 
ja megju njima“, kamo li će on više biti u skupu 
mnogo svojih učenika, koji se skupe i saberu u 
ime njegovo, da mu se što srdačnije mole, da mu 
što revnosnije služe i da sve više u sebi pire plamen 
svete ljubavi njegove ? 

i Nastoj s toga, dragi kršćanine, da budeš upisan 
u pobožnu koju bra 


vila njezina, | 

31. Brna. 


sE 


+ ' | Pomolimo se. 
>. Bože, koji sl hotio, da u Crkvi tvojoj po blaženoj Angjeli 
procvjeta novi zbor svetih djevica, daj nama po njezinu odvjetovanju 
angjeoski život živjeti, da odrekavši se sviju stvari zemaljskih za- 
vrijedimo uživati radosti vječne. Po Hristu Gospodinu našem. Amen. 

. Sveta Klotilda : 
. Sveti Kvirin biskup Sisački , 

Sveti Silverije 

. Sveti Ivan knežević Hrvatski 
. Sveti Ivan Krstitelj : 

. Sveti Ivan Španjolac 

. Sveti Irenej 


Sveti Petar apostol , 


. Sveti Pavao apostol . 

Sveti Pamfil i drugari mučenici. 


flusebije biskup u Cesarei Palestinskoj, otac 
A gl crkvene povjesti, bijaše učenik i toliki što- 
MAE valac sv. Pamfila, da je po njemu nadjeo 
sebi pridjevak: Pamfilov. Po spisima istoga Euse- 
bija i sv. Jeronima opisat ćemo život navlastito 
pak svršetak današnjih svetitelja. : 
Pamfil rodi se u gradu Beritu, sadašnjem 


ea 


. Beirutu u Siriji, od roditelja uglednih i bogatih. 


casi se najprije u rodnom mjestu poslije u Ale- 
ksandriji u Misiru steče toliko znanja i govorničke 
vještine, da se je mogao nadati najvećim službama 
i častima. No voljevši da poput čovjeka u evan- 
gjeliu (Mat. 13, 44) ide tražiti blago sakriveno, 
otigje u Palestinu (Svetu Zemlju) u grad Cesareu, 
redi se za svećenika i nastani se ondje. Od imutka, 

što je dobio od roditelja, razda mnogo ubogima, pa 
tako olakšavši sebi breme briga svjetovnih te ukla- 
njajući se lakše slastima i vabilima svjetskim, dade 
se svom dušom na nauku Svetoga Pisma. Novcima, 
štofsu mu još ostali, pokupuje mnogo književnih 
djela od svetih otaca i crkvenih pisaca, a veliki 
dijel knjiga Origenovih prepiše sam; tako sastavi 
lijepu knjižnicu od trideset tisuća komada knjiga, 
koju poslije darova crkvi Cesarejskoj. U kući svojoj 
utemelji školu bogoslovsku, u kojoj je mladiće i 
odrasle ljuđe učio Svetomu Pismu i kreposnu ži- 
votu. S Eusebijem pobrine se za bolje izdanje 


Grčkoga Svetoga Pisma, koje potom crkve Pale- , 


stinske općenito prihvatiše. — Knjižnica Pamfilova 
jošte se je za vremena sv. Jeronima nalazila u Ce- 
sarei, jer ju je on upotrebljavao, te piše, da knjige 
iz nje s tolikom radošću prima, kao da dobija Kroe- 
sovo blago. Knjižnica propade po svoj prilici u 
sedmom stoljeću, kad su Arapi razvalili Cesareu. 

Kad su pogani za Rimskih careva Diokleci- 
jana i Maksiminijana gonili kršćane, upravitelj Pa- 
lestine Vrban baci u tamnicu godine 307. s mnogim 
drugim kršćanima i Pamfila. Čuvši Vrban mnogo 
o njegovoj učenosti i govorničkoj vještini, pusti ga 
na preslušavanju neka po volji govori, da se uvjeri, 
je li istina, što je o njemu čuo. Tada mu zapovjedi, 
da žrtvuje idolima (lažnim bogovima); pa kada 
nije hotio i prijetnje njegove prezirao, udari ga na 
muke: željeznim kandžama razderaše mu boke. No 
videći okrutnik gdje sv. Pamfil ostaje postojan i 
usred najvećih muka, postidi se i odvede ga natrag 
u tamnicu, gdje ostade do dvije godine dana. Tad 
upravitelja Vrbana zamijeni Firmilijan, koji opet 
uzme preslušavati Pamfila sa dva njegova druga u 

tamnici: s Valentom gjakonom crkve Jerusalemske, 
sijedim starcem, koji je tako lijepo na pamet znao , 
cijelo Sveto Pismo kao da ga čita, is Pavlom, re- : 
vnosnim i duševnim čovjekom, koji je vjere radi 
bio već žežen usjalim gvožgjem. Priliku pak tomu, 
što je Firmilijan ove sužnje stao preslušavati, dadoše 
pet kršćana iz Misira, koji su u Ciciliju otpratili braću 


osugjenu na robiju u rudama, pa na povratku došli 


u Cesareu. Kad su naime na vratima gradskim bili 
pitani, šta su i odakle dolaze, nijesu tajali, da su 
kršćani, pa uhvaćeni budu namah zatvoreni u ta- 
mnicu. Sjutradan budu dovedeni pred Firmilijana 
a s njima i ona dva druga Pamfilova. Uvjerivši se 
upravitelj, da ne može ni riječima ni udarcima. 
onih pet kršćana iz Misira prevjeriti (od vjere 
odmetnuti), osudi ih na smrt i dade pogubiti. Po 
tom stane dva druga Pamfilova ispitivati; no čim 
čuje, da su već bili preslušavani i mučeni, držeći 
da bi bilo suvišnje opet ih preslušati, samo ih 
upita, jesu li preumili, pa kad mu oni ispovjediše 
čvrstu vjeru svoju, i njih pa i Pamfila osudi na 
smrt. 

Ali još ne bijaše konac žalosnu gledalištu, 
Pamfil imagjaše slugu imenom Porfirija, lijepa mla- 
dića od osamnaest godina, kojega je valjano odgojio 
i knjizi naučio i pazio kao sina. Porfirije bijaše u 
sudnici megju svjetinom. Čuvši da mu je gospodar 
osugjen na smrt, zamoli upravitelja, neka mu dade 
tjelesa osugjenih, da ih časno ukopa. No taj ne 
kao čovjek nego kao zvijer pače gori od zvijeri, 
ne obzirući se na pravednost prošnje niti na mladost 
prositeljevu, hego samo zato što je vidio, da je i 
on kršćanin, zapovjedi odmah krvnicima, da ga 
uhvate i muče svih muka. Krvnici divnoga mladića 


350 1. dan lipnja. 


svega izmrcvare i po tom primaknu k ognju, da 
se lagano ispeče; on pak rekavši s Bogom znan- 
cima svojim, obrne se sav k Bogu, i kao udišući 
u se plamen prizove ime Isusovo i izdahne. 

Kod smrti Porfirijeve bijaše Seleuk kršćanin 
iz Kapadocije, čovjek lijepa lica, visoka stasa i 
krepka tijela, koji je bio časnik u vojsci Rimskoj, 
no radi vjere svoje odmah na početku Dioklecija- 
nova progonstva bio šiban i otpušten iz vojske, a 
potom se brinuo jedino za ostavljene sirote i udo- 
vice i za nište i nevoljne. Taj krasnik Božji ode 
javiti Pamfilu dičnu smrt Porfirijevu; no uhvate ga 
vojnici i odvedu k upravitelju, koji naredi, da mu 
odsijeku glavu. 

Tragom za Seleukom pogje Teodul. Ovaj bi- 
jaše častan starac, u samoj kući upraviteljevoj vrlo 
pažen i od svijeh kao čestit čovjek mnogo po- 
štovan. I on je išao k Pamfilu i ondje mučenike 
izljubio. Kad njega vojnici dovedu k Firmilijanu, 
taj umalo ne pobjesni od ljutine te zapovjedi, da 
starca raspnu na križ. Napokon bude pogubljen i 
Pamiil s Valentom i Pavlom. 

Već su jedanaestorica stekla palmu mučeničku ; 
još jedan treba, da bi se popunio broj apostolski, 
i taj se nagje. U onaj par dogje u Cesareu Kapa- 
dočanin Julijan, čovjek pun bogoljublja i vjere, 
krotak i razborit, mnogo naučan i nadahnut slašću 
Duha svetoga. Kad dozna što se zbilo, pogje 
odmah k tjelesima mučeničkim i stane ih redom 
cjelivati. I njega po nalogu Firmilijanovu krvnici 
ščepaju i bace u oganj; pa tako i Julijan podviku- 
jući od radosti i glasovito zahvaljujući Bogu, što 
mu je udijelio toliku miloštu, primi se u kolo mu- 
čeničko. d ' 

Tjelesa mučenička ostadoše po zapovijedi Fir- 
milijanovoj puna četiri dana na polju, da bi ih 
zvijeri raskinule i izjele; no po volji Božjoj ne do- 
tače ih se ni zvijer ni ptica ni pas. Tada cjelokupna 
sveta tijela dostojno ukopaše u najljepšoj crkvi, 
neka ih puk Božji časti za vječni spomen. 


ik 

Znademo već, odakle to, da su sveti mučenici 
onako veselo išli i u najstrahotniju smrt: to učini 
u njima žarka ljubav Božja. Ovu su ljubav Božju 
oni jednako u sebi oživljavali i povećavali čineći 
dobra djela, čitajući Sveto Pismo i razmišljajući o 
vječnim istinama što se u njemu nalaze, i prima- 
jući često i dostojno svete sakramente. 

Sv. Pamfil mnogo se je bavio o Sv. Pismu: 
čitao ga i razmišljao o njemu, prepisivao ga i dru- 
gima tumačio, I drugi kršćani su u prvo doba 
mnogo čitali Sv. Pismo crpajući iz njega okrepu 
duševnu. Premda čitanje Sv. Pisma iliti Biblije nije 
za vječno spasenje upravo potrebno, jer Bog hoće 
da se svi ljudi spasu, akoprem i ne znadu svi čitati 
te je za spasenje dosta, ako slušaju živu riječ Božju 
iz usta Crkve Hristove i po njoj upravljaju život, 
sa svim tim nema sumnje, đa je čitanje Biblije vrlo . 
korisno za oživljavanje i okrepljivanje duha kršćan- 
skoga. Biblija je — kao što kaže sv. Augustin — 
poslanica, koju je svemogući Bog napisao stvoru 
svojemu, čovjeku. Ona je vrelo divne prosvjete i 
okrepe. Tko je čita s potrebnim znanjem i u duhu 
prostodušnosti, ljubavi i poslušnosti, nalazi u njoj 
najsvetiju i najblaženiju nauku, najslagju. utjehu, 
nadu života vječnoga i zdravu hranu duši. Biblija 
je pisana načinom prostim ali zanimljivim te je i 

neuki mogu razumjeti i rado je čitaju, a opet na- 
činom tako uzvišenim i jezgrovitim, da je i naj- 
učeniji i najoštroumniji ispitivači ne mogu posve 
doseći i razglobiti. Ona je čistim, prostim i dje- 
djetinjskim dušama mila kao poslanica od oca i 
napunja ih radosti; no protivi se oholima, oporitima, 
opakima, te im ne da, da joj smisao shvate; pače 
ona je takvim čitaocima zamka, u koju se uhvati 
oholost i sveznalost njihova. Biblija je kao svjetlo 
sunčano, koje godi čistim i zdravim očima a mutne 
oči bliješte od njega. 

No katolik može čitati samo onakovu Bibliju, 
koja je izdana s dopuštenjem duhovne oblasti i 
objašnjena tumačem; tako propisuje Crkva kato- 
lička. Dobar katolik dakle ne će imati ni čitati 
Biblije, koju izdavaju nekatolička biblijska društva 
a torbičari našim ljudima za malenu cijenu nude 
pače kadšto i badava nameću. Takovu Bibliju ku- 
piti, imati i čitati oštro zabranjuje Crkva katolička 
vjernima svojim, i to s toga što je ta Biblija iz- 
dana bez dopuštenja katoličkoga duhovnoga po- 
glavarstva, što nema tumača i što je krnja, ne- 
potpuna, ne budući u njoj sve knjige svete. Vjeran 
katolik voljet će, da bude i bez Biblije nego da 
ima od Crkve svoje zabranjenu, jer zna, što kaže 
vječna istina, Hrist Gospodin (Mat. 18, 17): ,Ako 
li tko ne posluša Crkve, neka ti bude kao nezna- 
božac i carinik (javni grešnik)“. 


Pomolimo se. 


Bože, koji nas godišnjom svetkovinom svetih mučenika svojih 
Pamiila i drugara njegovih razveseljavaš, dopusti milostivo: kojih se 
zaslagama rađujemo, da se njihovim primjerima užežemo. Po Hristu 
Gospodinu našem. Amen. 


aj 

Lyonski mučenici. 


remda je Rimski car Marko Aurelije bio 
di čovjek blage čudi, ali jedno što je i sim 
mnogo poštovao Rimsku pogansku vjeru, 
a drugo što su ga poganski književnici neprestance 
podjarivali na kršćanstvo, biše i za njega kršćani 
progonjeni. Najgroznije progonstvo nastade godine 
171. u gradu Lyonu i okolini njegovoj, u sa- 
dašnjoj Francuskoj. O tome progonstvu pisaše kr- 
šćani Lyonski i Viennski kršćanima u pokrajinama 
Asiji i Frigiji poslanicu, koja se je do danas saču- 
vala u spisima Fusebija crkvenoga povjesnika. Po 
ovoj poslanici opisat ćemo muke junaka kršćanskih, 
kojima se danas spomen slavi. 

U prvo se doba raznošahu o kršćanima megju 
poganskom svjetinom svakojake prerazličite potvore, 
da na primjer od zaklane nevine djece jedu meso 
i piju krv, i da na noćnim sastancima počinjaju i 
druga gadna djela; koja se megju kršćanima ne smiju 
ni spominjati. Po takovim potvorama svjetina po- 
ganska silno zamrzi na kršćane, pa ih više puti 
stade progoniti i bez zapovijedi carske. Tako se 
zgodi i u Lyonu. Svjetina uze kršćane na ulicama 
grditi i zlostavljati, tako da se napokon nijesu 
smjeli javno kazati. Neki od njih biše ipak uhva- 
ćeni i odvučeni pred poglavarstvo gradsko, pa kad 
se priznaše kršćanima, biše bačeni u tamnicu, dok 
dogje carski namjesnik, koji će im suditi. 

Kad dogje namjesnik, kršćani budu iz tamnice 
pred njega dovedeni, a on poče s njima odmah tako 
nemilo postupati, da je mladi kršćanin Epagat, koji 
je bio u sudnici megju slušačima i za kojega po- 

menuta poslanica svjedoči, da je imao savršenu 
ljubav k Bogu i vladao se. neporočno, ne mogavši 
više gledati krvološtvo pogansko stupio pred na- 
mjesnika s prošnjom, da može govoriti na obranu 
kršćanima i pokazati nevinost njihovu. No namjesnik 
ga samo zapita, je liion kršćanin? Kad to Epagat 
slobodno i glasno potvrdi, bude i on sam pridružen 
sa uhvaćenim kršćanima. Ali desetorica po prilici 
od uhvaćenih veoma ožalostiše ostalu braću: upla- 
šivši se od groznih muka prevrnuše vjerom, I 
braća koja dosele postojana biše, prepadnu se ne 
od muka nego od slabosti svoje, hoće li im Bog 
dati milost, da do konca ostanu postojani u ispo- 
vijedanju. Odmetačina one desetorice mnogo ih je 
više boljela nego li muke što su snosili. Ali kako 
su pogani svaki dan koga od poglavitijih kršćana 
u Lyonu i Vienni uhvatili, onaj se broj odmetnika 
brzo popuni. 

Sa nekim kršćanima biše uhvaćeni takogjer 
njihovi robovi pogani, da bi na njih lažno svjedo- 
čili. Podgovoreni od pogana i strašeći se muka, 
koje su trpjeli gospodari njihovi, svjedočiše na kr- 
šćane sve što god se hotjelo: da na noćnim sastan- 
cima kolju djecu i jedu njihovo meso i piju krv, i 
drugo koješta gadno da čine. Kad se to sve raz- 
glasi megju ljudstvo, kršćani se svjema ogadiše, 
te zamrziše na njih i oni, koji su do tada mislili, 
da bi valjalo s njima čovječnije postupati: svi se 
razjare i pobjesne na kršćane. Tada se steče ono, 
što reče Gospodin (Iv. 16, 2): ,Doći će vrijeme, 
kad će svaki koji vas ubije misliti, da Bogu službu 
čini“. 
Po tome navališe svete mučenike tako strašno 
kinjiti (mučiti), da nije moči iskazati, ne bi li ih 

prinudili, da priznaju ono, što su robovi pogani 
lažno prokazali; no najviše bjesnješe na četvoricu: 
na Sankta, gjakona Viennskoga; na Matura, novo- 
krštena istina ali u vjeri i trpljivosti prečvrsta; na 
Attala, stup i tvrgju crkve Lyonske; i' na mladu 
robinju Blandinu, po kojoj Hrist pokaza, da ono 
što ljudi preziru i zameću, u Boga je u velikoj 
časti, i da ljubav ono što je slabo po naravi, čini 
da bude veoma jako. Kako je Blandina bila sla- 
bačke gragje, bojahu se svi pa i njezina gospoda- 
rica, koja je takogjer bila megju mučenicima, da 
ne će ni prvoj kinjbi (muci) odoljeti; no koliko se 
čugjahu i Bogu hvaljahu, kad vide gdje ona sve 
muke podnosi, te se svi krvnici redom izmučili, a 
u njoj ostao duh, premda na tijelu njezinu nije 
ništa cijelo ostalo. Na sva pitanja odgovarala bi: 
»Kršćanka sam — u nas se ništa zla ne čini!“ 
Poslije kazivaše drugarima svojim, da joj se je 
tijelu povraćala nova snaga, kada bi god povikala: 


kršćanka sam! Isto tolike pače još i veće muke a 


s jednakom strpljivosti pretrpješe i ona trojica: 
Sankto, Matur i Attal. Tijela im biše razderana i 
raščenuta a udi iščašeni, da nijesu bili više slični 
ljudskoj prilici, ali duh njihov osta jak i neslomljen. 
I Sankto je na sva pitanja odgovarao samo: ,Kr- 
šćanin sam“. Mučenici su išli samo za Hristom, u 
imenu njegovu nalazili okrepu, imenom njegovim 
blažili muke i iscjeljivali rane svoje. Bačeni u ta- 
mnicu budu opet za nekoliko dana dovedeni pred 
namjesnika. Pogani se nadahu, ako im prokinu 
gnojave rane, da će od prevelikoga bola ili pogi- 
nuti ili odmetnuti se od Hrista. No kako se za- 
čude, kad krvnici uzeše Sankta po drugi put ki- 
njiti a njegovo se tijelo povrati u pregjašnje stanje 


=> 

i može se opet služiti udima (kotrizima) kao otprije, 
kao da mu druga kinjba nije zadavala boli nego 
lijek. Blandina po drugi put mučena kao da se 
prenula oda sna, opomene se blaženstva vječnoga, 


i glasno reče narodu: ,Varate se, ljudi, kad mi-. 


slite, da se mi hranimo mesom dječjim, koji ni mesa 
od nijemih životinja ne jedemo“. Ostavši svi posto- 
jani u ispovijedanju Hristovu biše natrag odvedeni 
u tamnicu. 

Ali i u tamnici mučenici mnogo stradahu: u 
tamnom i smradnom mjestu, bez svjetla i bez vaz- 
duha (zraka), bez sna i počinka, na tlima sjedeći 
s nogama u kladama, mnogi od njih pogiboše. 

U to doba bijaše u Lyonu biskup Potin. On 
bješe s Irenejem i s drugim učiteljima riječi Božje 
došao u južnu Galliju (Francusku) iz Smirne, poslan 
tamo valja da od sv. Polikarpa učenika apostolu i 
evangjelistu Ivanu, te postade prvi biskup u Lyonu. 
Kad je za cara Marka Aurelija nastalo progonstvo 
na kršćane, Potinu bijaše već preko devedeset go- 
dina. Ovomu svijetu bješe već kao umro, samo ga 
još oživljavala ljubav k mučeništvu. Dovedoše pače 
donesoše i njega na sud. Rulja poganska zapazivši 
starca uze vikati: ,Ovo je Bog kršćanski“. Tada 
ga namjesnik zapita, tko je Bog kršćanski? On 
odgovori: ,Ako budeš vrijedan, znat ćeš“. Na to 
svi kao da pobjesnješe: koji su bili bliže, udaraj 
starca šakama, guraj nogama, a koji su bili dalje, 
bacaj na nj, čega su se god mogli dohvatiti ; sumrtva 
baciše natrag u tamnicu, gdje naskoro ispusti neo- 
kaljani duh. 

Poslije biše kršćani izvedeni u amfiteatar, i 
opet na različit način mučeni, da se slomi posto- 

janstvo njihovo. Navlastito pretrpješe mnogo opet 
Matur i Sankto, kao da im se otprije nije ništa ni 
dogodilo ; ali oni ostaše čvrsti u vjeri, te im budu 
napokon glave odsječene. Kad je namjesnik za 
Attala doznao, da je gragjanin Rimski, otpravi ga 
natrag u tamnicu, dok car odluči, šta će s njim 
biti. Blandinu svezaše za stup, i razapeše joj ruke, 
kao da je na križ raspeta, i pustiše na nju zvijeri, 
da je raskinu. A. ona lica dosta vesela moljaše se 
Bogu, da i njoj i drugarima njenim udijeli posto- 
janstvo, učeći takogjer da oni koji su dionici muke 
Hristove, bit će dionici i slave njegove. Pa kad 
je se ni jedna zvijer ne dotače, odvedoše je natrag 
u tamnicu. 

I oni krsćani koji su se bili odrekli vjere 
svoje, bijahu još jednako u tamnici za one opačine, 
što su tobože učinili kao kršćani. Njih je savjest 
pekla zbog odmetništva; i sami pogani su im se 
rugali, da su radili kao kukavice a opet kazni da 
ne će umaći; i mučenici su ih nagovarali, da se 
obrate ka Hristu, jer Bog ne će smrti grešnikove, 
nego da se obrati i živi. 

Na posljetku dogje otpis od cara, da se po- 
gube, koji se ne odreku vjere, a da se puste, koji 
se odreku. Bijaše upravo sajam, pa se mnogo 
svijeta skupi. Mučenike izvedu iz tamnice u amfi- 
teatar pred nebrojeno ljudstvo, i namaknu opet 
križeva i svakojakih drugih mučila, da ih najprije 
namuče, a tada onima, koji su izmegju njih Rimski 
gragjani, da odrube glave, a ostale da bace divljim 
zvjerovima za hranu. No gle čuda milosti Božje: oni 
koji su se prije odrekli Hrista, sada kad im se nu- 
dila sloboda, pridruže se s drugim ispovjednicima 
Hristovim. Na to ih je najviše nagovarao Ale- 

ksandar liječnik; s toga svjetina poganska počne 
na njega najžešće vikati. Namjesnik njega i Attala 
suprot naročitoj zapovijedi carevoj baci pred zvje- 
rad, samo da ugodi svjetini; ali zvijeri ne dirnu u 
njih. Po tom ih krvnici uzmu mučiti muka svako- 


jakih; blaženi Aleksandar za svih muka ne progo- 


vori ni riječi nego se samo tiho Bogu moli; a kad 
Attala posade na željezni (gvozdeni) stolac i poda 
nj metnu žerave, samo: privikne svjetini: ,Evo, to 


će reći ljudsko meso jesti, što vi činite. Mi ne je- . 


demo ljudi, niti drugo kako zlo činimo“. Tada Ale- 
ksandru i Attalu odsijeku glave. 

Sve groze, što su se zbivale sa svetim mu- 
čenicima, morade gledati Blandina s Pontikom mla- 
dićem od petnaest godina, eda bi se uplašili pa se 
iznevjerili Bogu svomu. Napokon bude njih dvoje 
dovedeno nasred amfiteatra, te im se zapovjedi, da 
se zakunu bogovima. Oni odgovore, da nema bo- 


gova, kojima da se zakunu. Tada krvnici ščepaju . 


najprije Pontika; nagovaran od Blandine na str- 
pljivost usred muka ispusti neoskvrnjeni duh. Osta 
još samo Blandina. Nju nakon različnih drugih muka 
smotaju u mrežu i ture pred razjarena bika, koji 
ju nogama gazio i rogovima bacakao po svemu 
pozorištu ; posljednju iskru života u njoj utrne mač. 
I sami pogani čudili su se srčanosti sv. Blandine i 
govorili, da još nije bilo žene, koja bi mogla toliko 
snositi. 


Tjelesa sv. mučenika pogani spališe i pepeo. 


njihov baciše u rijeku Rhonu, da im tako tobože 
uzmu nadanje uskrsnuća. 


* 

Za kraljevstvo nebesko treba boriti se; pristup 
je do njega težak te stoji mnogo muke, natege, 
suza a kadšto i život sam. Treba da vjerno idemo 
za onima, koji su već onamo prispjeli. Stupamo li 
onim teškim putem ? Snosimo li za kraljevstvo ne- 
besko strpljivo sve nevolje ovoga svijeta? Tko ne 
će ništa da trpi za blaženstvo vječno, on ga doista 
malo cijeni. 


Ne valja popuštati zlim željama i pohotama. 
Poniznošću, odricanjem i pregorijevanjem treba u 
sebi da nadvladamo pohlepu na časti, na zemaljska 
dobra i tjelesne slasti. Činimo li to? Nemojmo mi- 
sliti, da je takov život pust i žalostan. Sv. Ciprijan 
uči: ,Najveća je radost upravo u tom, da nađvladaš 
i pobijediš tjelesne požude i neuredne želje“. 

Pa ako smo i slabi, ne klonimo duhom: što 
ne možemo sami, možemo s Božjom milošću. Samo 
prosimo s djetinjskim pouzdanjem od Boga pomoć 
i s pomoću njegovom radimo, pa ćemo moći sve 
u onome, koji nam moć daje (Filip. 4, 13). Tek 
stupajmo srčano stazom kreposti, pak će nam i 
najteža za rukom poći. Što češće savladamo te- 
škoće, više iščezavaju, i napokon ih se i ne pla- 
šimo. 


Pomolimo se. 


Bože, koji nam dopuštaš svetih mučenika tvojih rogjenje sve- 
tkovati, daj nam u vječnom blaženstvu njihovu se društvu radovati. 
Po Hristu Gospodinu našem. Amen. 

petom stoljeću po rogjenju Hristovu u 
Burgundiji (u jugoistočnom dijelu današnje 
S Francuske) kraljevahu dva brata, Gundo- 
baldo po vjeri arijanin i Hilperik po vjeri katolik. 
Gundobaldo hlepeći da sam kraljuje, ubi brata 
svoga Hilperika, ženu njegovu utopi, stariju kćer 
njihovu zatvori u monastir (kloštar) a mlagju po 
imenu Klotildu, ne bojeći se ništa od djeteta, 
ostavi u dvoru svom. Kralj Franački Klodvik po- 
šiljaše češće na dvor Burgundski poslanike, koji 
vidješe Klotildu i kralju svomu pripovjediše o nje- 
zinoj ljepoti i razboritosti. Klodvik zaprosi Klo- 
tildu; Gundobaldo ako i ne rado dade sinovku 
svoju silnomu kralju. No Klodvik bijaše još po- 


ganin, a Klotilda kršćanka; sa svim tim vrlo je 


zamilova. 

Kad je Klotilda rodila kralju prvenca, poče 
kralja nagovarati, da primi vjeru kršćansku, te mu 
govori: ,Ništa nijesu bogovi, koje štujete, koji sebi 
.ni drugima ne mogu pomoći. Nego pače onoga 
treba štovati, koji je riječju od ništa stvorio nebo 
i zemlju i sve što je u njima“. Ali joj kralj odgo- 
vori: ,Po zapovijedi naših bogova sve postaje i 


biva, a za vašega se Boga i ne zna, je li od roda 


Božjega“. Ipak pobožna žena skloni muža, da je 
dopustio, neka se dijete krsti. No dijete malo zatim 
umrije; kralj je s toga razjagjen prekoravao ženu 
govoreć: ,Da je sin bio posvećen mojim bogovima, 
ostao bi bio za cijelo živ; no kako je bio kršten 
u ime vašega Boga, nije dakako mogao živjeti“. 

»Zahvaljujem — odreče kraljica — Bogu svemogu- 
ćemu, koji me nije držao nedostojnom, da iz utrobe 
moje rogjenoga primi u svoje kraljevstvo“. Poslije 
rodi Klotilda drugoga sina, kojemu na krštenju 
dade ime Klodomir. Kada i ovaj poče bolovati, 
reče kralj: ,Ne može drukčije biti, nego da i ovaj 
kao i brat njegov, okršten u ime vašega Hrista 
namah umre“. Ali se mati moljaše Bogu, i po volji 
Božjoj dijete ozdravi. 

Klotilda ne prestade nagovarati kralja, da 
pozna Boga pravoga i odbaci idole; ali ga ne mo- 
gaše nikako nagovoriti, dok ne nastane rat megju 
Francima i Alemanima (Nijemcima), u kojem bi 
Klodvik nuždom natjeran da prizna, što otprije nije 


“hotio drage volje da učini. U krvavoj naime bici 


pade od jedne i od druge strane _ mnogo vojnika, 
pa je bilo vidjeti, da će vojska Franačka biti na- 
pokon ametom potučena. U toj nevolji kralj Klodvik 
digne oči na nebo te skrušena srca i suznih. očiju 
reče: ,lsukrste, kojega Klotilda zove sinom Boga 
živoga, tebe pobožno molim za pomoć. Ako mi 
dadeš pobijediti ove neprijatelje te doznam onu 
silu, koju narod tvoj pripisuje imenu tvojemu, vje- 
rovat ću u tebe i u tvoje ću se ime krstiti“. Kad 
ovo kralj izreče, Alemani okrenuše legja, udare 
u bijeg i pokore se Klodviku. 

Klodvik pripovjedi kraljici, kako je prizvavši 
ime Hristovo stekao pobjedu. Kraljica odmah po- 
šalje po sv. Remigija, koji je tada bio biskup u 
Reimsu, moleći ga da dogje i kralju kaže riječ 
spasenja. Kralj časno dočeka sv. biskupa i reče 
mu: ,Drage volje slušat ću te, oče sveti; ali ima 
još jedna smetnja: narod moj ne će htjeti da ostavi 

bogove svoje. No idem, da im govorim po riječi 
tvojoj“. Došavši kralj u narodnu skupštinu da go- 
vori sabranima, Božja moć bijaše već pripravila 
srca njihova, te je sav narod privikivao kolju: 
,Smrtne bogove odbacujemo, i gotovi smo pr: tati 
za Bogom besmrtnim, kojega Remigije prepo- 
vijeda!“ Doznavši to biskup veoma se obraduje i 
zapovjedi, da se sve pripravi za krštenje. Tada bi 
Klodvik na sam božić kršten, a s njime dvije sestre 
njegove i preko tri tisuće ljudi od vojske njegove. 

Savladavši po tom Klodvik kralja Gotskoga 
Alarika, pogje u Tours, gdje crkvi sv. Martina 
dade mnogo skupocjenih darova. Iz Toursa otiđe 
u Pariz, gdje udari svoj kraljevski prijestol. U Pa- 
rizu umrije i bi ukopan u crkvi sv. Petra, koju je 
on sa ženom svojom sagradio i koja se kasnije 
prozvala crkvom sv. Genoveve. 

Po smrti muževoj otide Klotilda u Tours, te 
ondje kod sv. Martina služeći Gospodinu u preve- 
likoj čistoti i bogoljubnosti i djelatnoj ljubavi k bli- 
žnjemu provede ostali vijek svoj, posjetivši samo 
malo kada grad Pariz. 

Nego kao što je Klotilda u djetinjstvu mnogo 
žalosti pretrpjela, kad joj ubiše oca i mater, tako 
je i u starosti snagje velika tuga, Kći njezina bješe 
udata za Gotskoga kralja Amalrika, ljuta arijanina, 
koji je toliko mrzio na katoličku vjeru, da se je za 
.ženom svojom, kad bi ona pošla u katoličku crkvu, 
nabacivao blatom i bojem ju gledao natjerati, da 
se odmetne od vjere katoličke. Braća doznavši za 
nevolju sestrinu zavojšte na svaka svoga, njega u 
bici ubiju, a sestru svoju odvedu sa sobom, no do- 
vedu kući mrtvu, jer je na putu umrla. Još veću 

žalost doživi Klotilda. Sin njezin Klodomir pogi- 
nuvši u ratu ostavi tri sina, koje ona prigrli i za- 
milova materinskom ljubavi. Ali dva ostala sina 
Klotildina želeći sebi prisvojiti baštinu one djece, 
naume ih smaknuti, pa dvojicu od njih doista 
ubiju, samo treći srećno izmakne smrti. Tako je 
jadna Klotilda imala neizrečenu žalost, da oplače 
dva unuka od njezinih sinova smaknuta. 


No kako se Klotilda u sreći pokazala pravom 
kršćankom, još je više u nesreći: u molitvi, bdjenju, 
postu i dijeljenju milostinje provede posljednje dane 
vijeka svojega, mnoge crkve i monastire obilato 
obdari; kako je priprosto živjela, ne bi joj nitko 
rekao, da je kraljica; kao prava službenica Božja 
bijaše srcem ponizna, niti je mogaše uznijeti bo- 
gatstvo, čast od ovoga svijeta ili kraljevsko do- 
stojanstvo. Tako puna dobrih djela blaženo preminu 
s ovoga svijeta u Toursu godine 545. a tijelo njeno 
bi preneseno u Pariz, gdje se ukopa u crkvi sv. 
Petra kraj kralja Klodvika, 


Vjera se katolička za kralja Klodvika u Fran- 
ciji mnogo raširila i učvrstila. Komu valja to pri- 
pisati? Poslije Boga jamačno najviše ženi kra- 
ljevoj, sv. Klotildi. Njezin prosvijetljeni um, pleme- 
nita ćud, jako srce i neumorna trudba nadvlada 
s pomoći Božjom kraljevo u poganstvu za'rgjalo 
srce, da se je napokon s narodom obratio k svjetlu 
vjere kršćanske. Što je pak Klotilda bila onako 
valjana krepka žena te onoliko mogla u svoga 
muža poganina, valja pripisati kršćanstvu, jer je 

tek kršćanstvo ženama opet pribavilo onu čast, 
onu znatnost i vrijednost, koju im bješe Bog iz po- 
četka odredio. Kod pogana ostajaše djevojka bez 
pouke i prosvjete, žena bijaše samo sluškinja i ro- 
binja mužu; bivši ženske u tako jadnom stanju, 
nije se moglo za njih držati, da bi mogle biti sa- 
vjesne i kreposne, te su s toga bile zatvorene i 
stražene. Tako se radi sa ženama još i danas na 
Istoku, pače i u našoj Bosni i Hercegovini u mu- 
hamedđovaca: zatvorene su kao zvjerke za reše- 
tkama, pa kad i izagju na ulicu, sve se zavjese od 
glave do pete, da im tugje muško oko ne vidi 
lica. Muž može ujedno više žena imati; i u samom 
koranu Muhamedovu (to je u muhameđovaca kao 
Sveto Pismo) žena se tako slabo cijeni te se po 
njemu ne zna, da li njena duša po smrti još živi 
kao duša od muškarca? Samo kršćanstvo drži 
ženu stvorenjem, koje ima s muškarcem jednaku 
čast i vrijednost; pače ono stvorenje, koje je po 
svetosti svojoj i dostojnosti uzvišeno nada svijem 
stvorenjima i više se štuje i slavi od sviju ostalih 
stvorenja, jest žena, preblažena Djevica Marija. 
S toga su ženske kršćanstvu, koje ih je uzvisilo 
i oplemenilo, dužne osobitu ljubav, zahvalnost i 
vjernost. 


Pomolimo se. 


Usliši nas, Bože spasitelju naš: kao što se radujemo svetko- 
vini blažene Klotilde, tako da se u osjećanju iskrene pobožnosti 
Vučavamo, Po Hristu Gospodinu našem, Amen. 

zemlje, u kojima sada živi narod Hrvatski, 
već je u prvo doba kršćanstva bačeno bilo 
“ sjeme riječi Božje: već sv. Pavao piše, da 
je od Jerusalema naokolo tja do Ilirika sve krajeve 
napunio evangjeljem Hristovim (Rim. 15, 19); i 
Tit učenik istoga sv. Pavla apostola otišao bješe 
u Dalmaciju (Tim. II. 4, 10), da navješćuje evangjelje. 

Sadašnji Hrvatski grad Sisak bijaše u doba 
Rimsko velika i bogata varoš Siscia. I ondje se 
zarana nagje općina kršćanska, kojoj je koncem 
trećega i početkom četvrtoga stoljeća bio glavar 
današnji svečar. 

Kad se kršćanski gonitelj car Dioklecijan go- 
dine 305. odrekao carstva, nije opet progonstvo 
henjalo; jer je bivši drug njegov a potom na- 
sljednik car Maksimijan Galerije nastavio u pokra- 
jinama svojim tamaniti kršćanstvo. Po zapovijedi 
carevoj upravitelj u Sisku Maksim potraži biskupa 
Kvirina, ali ga ne nagje. Potome biskup sa- 
znavši kako ga traže, pobježe iz grada, no na bijegu 
bude uhvaćen. Kad ga Maksim zapita, zašto je 
bježao, odgovori: ,Radio sam po zapovijedi Go- 
spodina svojega, koji reče: kad vas potjeraju u 
jednom gradu, bježite u drugi“. Maksim upita: 
»Iko je to zapovjedio?“ Biskup Kvirin odgovori: 
»Hrist, koji je pravi Bog“. Maksim: ,Ne znaš li, 


da su te zapovijedi carske mogle svagdje naći, i 


da onaj, koga nazivaš pravim Bogom, nije ti mogao 
pomoći, kad te uhvatiše?“ Kvirin: ,Gospodin, ko- 
jega služimo, uvijek je snama i uvijek može pomoći ; 
i sada, kad me uhvatiše, bio je sa mnom i ovdje 

je sa mnom davajuć mi moć, da ti odgovaram“. 
Maksim: ,Govoreć koješta hoćeš carskim naredbama 
da umakneš. Evo dakle čitaj svetu zapovijed ca- 
revu, pa čini, što se zapovijeda“. Kvirin: ,Ja za- 
povijedi careve ne slušam, jer je bezbožna, ter 
protiv zakona Božjih zapovijeda slugama Hristovim, 
da žrtvuju vašim bogovima, koji nijesu ništa; Bog 
pak moj u svakom je mjestu, nada svim je, i u 
njemu je sve, jer je on sve stvorio“. Maksim: ,Dugo 
živeći naučio si kojekakve basne; nauči se i bogove 
štovati, eto tamjana, saspi ga na žrtvenik, drukčije 
ćeš na muke, pače te čeka grozna smrt“. Kvirin: 
»Muke, kojima prijetiš, držim za slavu, i smrt, ako 
zavrijedim, dat će mi život vječni. Zato sam po- 
slušan Bogu svojemu, a ne caru; ja na žrtveniku 
Boga svoga prinosim žrtve na ugodni miris“. 
Maksim: ,Vidim gdje te ludost tjera u smrt: žrtvuj 
bogovima“. Kad se sveti biskup nećao, dade ga 
Maksim šibati i za ove sramotne i bolne kazni 
govoraše starcu: ,Gledaj i priznaj, kako su uzmožni 
bogovi, kojima služi carevina Rimska; ako pri- 
staneš, bit ćeš svećenik velikomu Bogu Jupitru, 
drukčije ćeš poginuti“. ,Ja jesam &većenik — od- 
govaraše biskup Kvirin — i sada sam u istinu 
svećenik, kad sebe prinosim Bogu za žrtvu. I ne 
marim pretrpjeti još i veće kazni, da pogju za 
mnom u život vječni oni, kojima sam starješovao 
u ovom životu“. 

Po tom zapovjedi upravitelj Maksim, da bi- 
skupa Kvirina okuju u gvožgje i bace u tamnicu. 
U tamnici pomoli se svetac: ,Hvala ti Gospodine, 
što sam tebe radi podnio ovu sramotu; i molim 
te, neka oni koji su u ovoj tamnici, osjete, da sam 
štovalac pravoga Boga, i neka vjeruju, da nema 

drugoga Boga do tebe“. I nuto, o po noći zasja 
se velika svjetlost u tamnici, koje kad vidi Marcello 
tamničar, pripade k nogama blaženoga biskupa 
govoreći sa suzama: ,Moli se za me Gospodinu, 
jer vjerujem, da nema Boga do onoga, kojemu ti 
služiš“ć. Tada ga blaženi Kvirin mnogo poučava i 
zlamenova u ime Gospodina našega Isukrsta, 
Nakon toga bude izrečena osuda: kako Kvi- 
rina nije bilo moći skloniti na poslušanje zapovijedi 
carskih, neka bude na primjer svijem kršćanima, 
da se oni prepadnu, koji žele živjeti; neka mu se 
dakle o vratu objesi kamen vodenični, te neka se 
utopi u rijeci. Tako se i zbi: objesivši mu o vratu 
kamen vodenični, baciše ga s mosta u rijeku. Ali 
kao da je Bog svemoguću ruku podmetnuo, na 
veliko čudo ne samo nije sveti biskup težom 
svojom potonuo, nego je plivajući na vodi i kamen 
uzdržao, da nije utonuo u dubinu. Videći mučenik 
kršćane gdje u strahu stoje na obalama, reče im, 
neka ne drže gubitkom smrt, koja ragja besmrtnost. 
Tada želju imajući da se rastvori i da bude sa 
Hristom, obrati se ka Gospodinu i pomoli mu se, 
buduć da je onim čudom neznabošcima dosta ob- 
javio slavu svoju, neka ga napokon oprosti okova 
tijela i uzme s ovoga svijeta. Na ovoj molitvi po- 
vrati duh Bogu. Onda potone s njim kamen vode- 
nični. Poslije nagjoše vjerni sveto tijelo i časno 
ukopaše. Kad su pak u naše krajeve navaljivali 
barbari, kršćani bježeći u Rim ponesoše sa sobom 
svete ostatke Kvirinove, koji su sada pohranjeni 
u crkvi sv. Marije preko Tevera. 


ik 


# 
Sveti Kvirin je sa sv. apostolom Pavlom imao 
želju, da se oprosti okova tijela svojega i bude 

sa Hristom. Tjelesne neuredne želje jesu kao okovi, 
koji nas smetaju u teženju na nebo, na pravi naš 
zavičaj. Svi su ugodnici Božji željeli, da se oproste 
okova tijela svoga; a ti ih ljubiš, ti se bojiš, 
da se izbaviš od njih! Kada bi potpuno znao bla- 
ženstvo onih, koji su se već oprostili tijela svojega 
i svih zemaljskih okova i pogibli, i ti bi se radovao 
onomu času, kad ćeš se rastvoriti Blago onim ne- 
besnicima, koji su iz tamnice ovoga svijeta već 
izašli i dospjeli u sjajne dvore Božje! 

Sve stvari što smetaju duh naš, da se k Bogu 
digne i s Bogom se ujedini, okovi su, koje 
treba da skršimo. Takovi su okovi neumjerena 
ljubav k dobrima zemaljskim, prevelika pohlepa 
na svjetovna veselja, pohlepa na časti i slavu, ne- 
uredne požude tjelesne, koje srce naše odvraćaju 
od Boga, izvora spasenju našemu, a napunjaju ga 
nemirom, tjeskobom i grčinom. Skrši, Gospodine, 
okove ove, otkini srce naše od stvorova, da se 
s tobom ujedinimo i u tebi se vijekom radujemo! 

Nama je svjema umrijeti i svi ćemo se napokon 
oprostiti okova tijela svojega, jedni ranije, drugi 
malo kasnije. No teško nama, ako se prije smrti 
ne oprostimo neurednih požuda i grešnih sveza i 
okova, ako srce svoje prije ne oprostimo svakoga 
zla; jer samo oni koji su čista srca, vidjet će Boga. 
A blago nama, ako se već na ovome svijetu od- 
rečemo ropstva grijehu; jer ćemo se tada na onome 
dostajati slobode djece Božje. 


Pomolimo se. 

Na slabost našu ogledaj se, svemogući Bože, i kako nas 
breme našega djela tišti, neka nas blaženoga Kvirina mučenika tvo- 
.jegx i biskupa dično odvjetovanje brani. Po Hristu Gospodinu našem. 
Amen. 

5. dan lipnja. 
Sveti Bonifacije. 


Ivoga sv. Bonifacija zovu Nijemci apo- 
stolom svojim, jer je u njihovoj zemlji vjeru 
kršćansku mnogo raširio i utvrdio. 

Rodio se u Engleškoj oko godine 680. od ro- 
ditelja poglavitih, i dobio krsno ime Winfrid; tek 
kasnije predjenuo mu Rimski papa ime nazvavši 
ga Bonifacije. Ne imajući otac njegov ni jednoga 
drugoga sina osim njega, ne bijaše mu drago, kad 
je vidio gdje sina već izmalena ne vesele radosti i 
zabave svjetovne nego to više stvari duhovne ; ali 
Bog upravi srce očino, te se napokon privoli, da 


. dječak pogje u monastir na odgoju i nauku. Winfrid 
.tako lijepo napredova u monastiru, da je postao 


učitelj drugima. No još je više poučavao druge 
primjerom nego li besjedom, jer je bio svjema 
ogledalo čestita vladanja, vjere i čistoće ; a u be: 
sjedi mu bilo ozbiljnosti i blagosti, tako da mu 
ozbiljska besjeda nije bila nikad bez blagosti, a 
blagosti nije nikad nedostajalo ozbiljnosti. Zato su 
se k njemu redovnici iz mnogih drugih monastira 
zgrtali, da kao na izvoru crpaju nauku spasonosnu, 
a redovnice su pismeno od njega tražile pouke. 
Za svećenika da se rediti istom, kad je navršio 
trideset godina. Molitvom je, postom i uzdržavanjem 
od vina morio tijelo svoje, da propovijedajući dru- 
gima — kako kaže sv. Pavao (igor 9427) — 
ne bude sam odbačen. 

U vrijeme sv. Bonifacija prelijepo cvjetaše 
vjera kršćanska u Engleškoj i Irskoj, pa mnogi go- 
njeni Duhom svetim zaputiše odanle u krajeve 
tugje, gdje je još vladala tama neznaboštvA ili 

je korov krivovjerja i grijeha prijetio udušiti posijano 
zrno evangjelja, da i njih usreće vjerom i životom 
kršćanskim. Takovi blagovjesnici bijahu sv. Ko- 
.Iumban, sv. Gal, sv. Kilijan, Wilfrid, Egberto, Wig- 
berto i t. d. pa takav bijaše navlastito i današnji 
svetac Winfrid ili kako se poslije prozvao, sv. Bo- 
nifacije. On pogje iz Londona najprije prijeko u 
Friziju, da ondje propovijeda Hrista. No Frizi su 
baš tada rat vodili sa kršćanima Francima, te na 
kršćanstvo mrzili; zato nije Bonifacije u njih mogao 
ništa opraviti, nego bio prinugjen, da se vrati u 
Englešku. U monastiru njegovu umrije opat, pa 
bude on izabran na njegovo mjesto. Ali ni prva 
neprilika u Friziji ni nova čast ne uzdrža ga, da 
ne kuša sreće iznova; pa upravo se u tome -po- 
kazuje, je li koja nakana i odluka zdrava, čvrsta i 
od Boga, kad te od nje ne može odvratiti ni te- 
goba ni ugodnost. Nego sada htjede Bonifacije po- 
slanje i blagoslov k apostolskomu poslu da primi 
od apostolske stolice, od glave Crkvi katoličkoj ; 
s toga pogje najprije u Rim. Papa Gregorije Drugi 
ljubazno ga dočeka, i dade mu pismeno vlast i 
nalog, da neznabošcima propovijeda evangjelje. Iz 
Rima pogje u Njemačku, u pokrajinu Turingiju, 
gdje je već otprije bilo navješćivano evangjelje, ali 
je ona pokrajina bila nalik na polje, koje se počne 


obragjivati a potom se ostavi: korov je arijanskoga , 


krivovjestva i poganskoga praznovjerja hotio da 
uguši sjeme riječi Božje. Ele za ovaj put bješe 
trudba sv. Bonifacija uzaludna: ljudstvo nije marilo 
za kršćanstvo, ka kojemu su pripadali knezovi, 
.tlačitelji njegovi. Zato otigje odanle u Friziju, gdje 
je upravo umro kralj, veliki neprijatelj kršćanstva ; 
sada je ondje s obilatim blagoslovom radio oko 

širenja vjere Hristove. Iza tri godine vrati se opet 
u Turingiju nadajući se, da je napokon ora došla 
i za ovu pokrajinu. I zbilja Bog dade toliko milosti 
propovijedanju Bonifacijevu, da se je više tisuća 
Turinžana pokrstilo; tako je blagoslovno djelovao 
i u Hesiji, kamo dogje iz Turingije. 

Sv. Bonifacije obavijesti papu Rimskoga Gre- 
gorija Drugoga o blagoslovu, koji mu je Bog dao 
kod navješćivanja evangjelja. Papa ga potom po- 
zove u Rim, da se o toliko znamenitom poslu po- 
savjetuju. Papa ispita vjeru i postupak sv. Boni- 
facija i bi tako svime zadovoljan, da ga je posvetio 
za biskupa Njemačkoga, promijenivši mu pri toj 
zgodi ime Winfrid u ime Bonifacije. Novoregjeni 
biskup povrati se u Turingiju i Hesiju, da vjeru 
još većma raširi i utvrdi. U Hesiji bijaše hrast 
divne veličine, posvećen najvećemu Njemačkomu 
idolu Thoru. Taj hrast podsiječe sv. Bonifacije pred 
velikim mnoštvom pogana i kršćana, neka vide, 
kako je slaba moć idolima. Od hrastovine one sa- 
gradi crkvu, koju posveti na čast sv. Petru, 

U Turingiji nastadoše megjutim nove teškoće: 
megju tamošnjim kršćanima raširi se kriva vjera 
Arijeva, pa i iskvareni duhovnici smetahu bogo- 
ljubnomu nastojanju Bonifacijevu. S toga gleda 
Bonifacije, da se okrijepi tugjom pomoći; pobožne 
prijatelje moli pismeno, da ga potpomažu molitvom, 
a iz Engleške dozva za pomoćnike valjanih redo- 
vnika i redovnica; i sazida crkava i monastira, koji 
su bili kao duhovne tvrgjave, odakle se je širila i 
branila vjera kršćanska, znanost i pobožnost. 

Kad je umro papa Gregorije Drugi, posla 
Bonifacije k nasljedniku njegovu Gregoriju Trećemu 
poslanike, da novoga papu obavijeste o napretku 

vjere u Njemačkoj i da mu izjave Bonifacijevu po- 
kornost i zajedin s apostolskom stolicom. Papa 
Gregorije Treći lijepo dočeka poslanike, te za znak 
pouzdanja svoga imenuje Bonifacija nadbiskupom 
cijele Njemačke. Bonifacije ovim odobravanjem 
glave Crkvene ohrabren još je većom revnošću 
nastojao oko kraljevstva Božjega na zemlji: pokuša 
obratiti Sase, no uzalud; poslije istrijebi u Ba- 
varskoj različite zle običaje i krive nauke, te opet 
obigje Hese i Turinžane, da ih učvrsti u vjeri i 
ljubavi. 

Da pokaže posluh i štovanje stolici Rimskoj, 
da se okrijepi razgovorom sa nasljednikom sv. 
Petra i da se budući već star preporuči molitvama 
svetijeh, pogje po treći putu Rim praćen .mnogima 
svojim učenicima i pomoćnicima na njivi Gospodnjoj. 
Dobivši od pape svetih moći na dar, povrati se u 
Bavarsku, koju razdijeli u četiri biskupije, a po- 
tom i u ostaloj Njemačkoj utemelji biskupije, kao 
što mu bješe naložio sv. otac. Najbolji pomagači 
njegovi bijahu iz Engleške i Irske; nego da se od- 
goji domaći valjan podmladak duhovnički, udari u 
Fuldi temelj opatiji sa glasovitom školom, koja je 
za dugo bila kao neko sveučilište za znanosti i 
umjetnosti, 

Premda je pak na njivi Gospodnjoj posijana 
pšenica lijepo nikla i dobar rod donijela, pokaza 
se ipak i kukolj. S toga je sv. Bonifacije po do- 
govoru s Rimskim papom sazvao više puta crkvene 
sabore, da svećenike i vjerne pouči i popravi. 

Sv. Bonifacije je dvadeset i pet godina bisku- 
povao bez stalne biskupske stolice. Tada se uprazni 
biskupska stolica u Mainzu. Knezovi i narod Nje- 
mački želješe, da Bonifacije sjedne na onu stolicu 

i da biskupija Mainčka bude prva u Njemačkoj. 
Papa Zaharija, nasljednik Gregorija Trećega, gle- 
dajući na velike zasluge Bonifacijeve privoli se 
na ovu želju. Ali Bonifacije koji je dosele sav svoj 
vijek kao apostol poganima navješćivao evangjelje, 
htjede to da čini sve do svršetka života. U Mainzu. 
ostavi sebi namjesnika, pa ode premda već starac 
od sedamdeset i tri godine sa nekoliko učenika u 
Friziju, eda bi svu zemlju obratio Hristu. Za malo 
vremena mnogo tisuća ljudi pokrsti, poganske hra- 
move uzmu razvaljivati i kršćanske crkve graditi, 
te neprijatelji kršćanski vide na svoju žalost i jed, 
kako križ Hristov svagdje nadvlagjuje, zato odluče 
ubiti apostola, preko kojega se je evangjelje onako 
širilo. Godine 755. odredi sv. Bonifacije, da će dne 
5. lipnja krštenima dijeliti sv. sakramenat potvrde; 
no u onaj dan mjesto vjernih navali u šatore, pod 
kojima je biskup s pratnjom stanovao, rulja krvo- 
žednih pogana. Pratioci biskupovi ustadoše, da silu 
odbiju silom, ali ih on opomenu, neka radije po 
evangjelju umru, nego da zlo vrate zlom, pa dok 
ih je svetac nagovarao na mučeničku smrt, smakoše 
pogani njega i sve njegove pratioce. 


Pa 


Mnogo je učinio sv. Bonifacije za raširivanje 
kraljevstva Božjega na zemlji i dično svršio bogo- 
ljubni život; po njemu je vjera katolička savladala 
poganstvo u Njemačkoj. No upravo u onim kra- 
jevima Njemačkim, u kojima je sv. Bonifacije naj- 
više učinio za slavu Hristovu, osam sto godina iza 
smrti njegove najveći dijel naroda za takozvane 
reformacije otpade od vjere katoličke i izgubi sve 

svete sakramente osim krštenja — postadoše pro- 
testanti. Megju onim protestantima ima i katolika, 
no bez crkve, bez svećenika i bez škole, pa ako 
im se od drugud ne bi pomoglo, zahirili bi bez 
duševne hrane ili bi i oni postali protestanti. Zato 
se u Njemačkoj sastavilo društvo, koje u slavu apo- 
stola Njemačkoga primi ime: društvo sv. Bonifacija, 
a brine se, da oni megju protestantima raspršani ka- 
tolici dobiju svoje crkve, škole, duhovnike i uči- 
telje. Drugari davaju svaki mjesec ili svaku godinu 
po volji milostinju za društvenu namjenu i mole 
svaki dan Očenaš i Zdravomariju s prizivom: Sveti 
Bonifacije, moli za nas! Sveti otac papa podjeljuje 
drugarima obilate duhovne milošte. I u nas se 
gdješto za društvo sv. Bonifacija sabiraju prilozi, 
.pa tko u ovo ime što priloži, postane dionik 
djela i molitava sv. Bonifacija. Svi katolici udi smo 
jednoga tijela duhovnoga, kojemu je glava Hrist 
Gospodin, te ud treba da ud potpomaže, kao što u na- 
šega tijela ruka valja da potpomaže ruku, noga 
nogu, i tako dalje. Ako mi i ljubimo svoje, ne smi- 
jemo zato mrziti na tugje, najmanje pak na tugje 
ljude, kojima je kao i nama isti Otac na nebesima. 


Pomolimo se. 


Bože, koji si se udostojio množinu naroda revnošću blaženoga 
Bonifacija mučenika svojega i biskupa pozvati na priznanje tvojega 
imena, dopusti milostivo: čiju svetkovinu slavimo, da i odvjetovanje 
njegovo osjećamo. Po Hristu Gospodinu našem. Amen. 

lorberto rodi se oko godine 1082. u Nje- 
mačkom gradu Xantenu od plemena vla- 
stele Gennepske. Odgoji se, kako su se 
tađa odgajali sinovi plemićki: izuči obične nauke, 
uvježba viteške borbe i u dvoru nadbiskupa Ičln- 
skoga ugladi se u izvanjem vladanju. Kako su u 
ono doba mlagji sinovi od gospodskoga roda bili 


običajno odregjivani za stalež svećenički, dobi i 


Norberto manje svete redove i s njima odmah bo- 
gatu kanoniju u Xantenu, a brzo zatim još boga-. 


tiju u Kolnu. No premda se je posvetio službi 


Božjoj, ostade ipak pravi svjetoljubac: svijet ovaj 
uživati pa sve veće časti stjecati bijaše mu glavna 
skrb. Pa kako je bio lijep, uljugjen i ugodan, 
lako steče sve što je samo poželio; i kod samoga 


cara Njemačkoga toliko se umili, da je bio pozvan 


u carske dvore te postao carski milostinjar i dvorski 
kapelan. Ali kako se zgagja kod svih ljudskih po- 
hlepa i strasti, tako se zbivalo i Norbertu: što su 
više zadovoljavali pohlepu njegovu na časti, većma 


se u njemu razgorijevala požuda, da se još više 
' J gOoTIJ 


popne. 

U takovom duševnom stanju odjaha jednom 
Norberto, praćen samo jednim slugom, u nedaleko 
mjesto na zabavu. Iznenada nasta grozna oluja, da 
Norberto nije imao vremena pobjeći kamo god 
pod krov. Podbode konja, da samo što prije dogje 
u žugjeno mjesto, kad ali u onaj čas sa strahotnim 
praskom i tutnjavom udari grom u tle upravo pred 
njegova konja. Konj poplašivši se zbaci jahača, te 
Norberto gotovo cijelu uru ležaše onesvjesnuo na 

mokroj zemlji. Isprva se činjaše, da ga sluga uzalud 
nastoji osvijestiti; napokon se ipak osvijesti, pa 
prva riječ što progovori, bijaše ona ista, koju Savao, 
poslije Pavao, reče, kad je pred Damaskom milošću 
Hristovom taknut ležao na tlima: ,Gospodine, šta 
hoćeš, da činim?“ I odmah kao da čuje u sebi od- 
govor: kloni se od zla i čini dobro, traži mira i 
idi za njim. Norberto zahvaćen silnom rukom mi- 
losti Božje ne povrati se više u carske dvore, nego 
ode kući u Xanten, da u samoći, molitvi i promi- 
šljanju čini pokoru. Tudijer je promišljao o Božjem 
milosrgju, koje ne htje; da umre u grijehu, opla- 
kivao je vrijeme, što potroši za ovaj svijet a izgubi 
za vječnost, i kaznio se postom i pokorničkim 
odijelom. No on pozna, da je u početku obraćenja 
veoma pogibljivo biti bez duhovnoga provodiča, pa 
zato ode u monastir k pobožnu opatu, da ga on 
vodi putem kršćanskoga života. Ondje tek nauči 
živjeti kao kršćanin i ljubiti ponizni križ, dok je 
otprije bio samo svjetoljubac, ljubeći čast, novac i 
zabavu. 

Dvije godine poslije obraćenja, pripravivši se 
valjano, odluči, da se dade rediti za svećenika, te 
će sav život svoj posvetiti dobru Crkve. Godine 
1115. u doba kad su se redili svećenici, pogje u 
Kčln. Hotice dogje u crkvu obučen u običajno 
svoje lijepo odijelo; ovo odijelo svuče ondje javno 
pred svjema i obuče odjeću od ovčje kože. Dru- 
govi pregjašnje lakoumnosti njegove podsmijevahu 
mu se; no pobožni kršćani držahu to za znak, kako 
se je ozbiljski odrekao svijeta. Kad je služio prvu 
svetu misu, stupi na propovijeđaonicu, da iz punine 
srca svoga progovori narodu, i uze dokazivati, 
kako su raspadljiva sva dobra zemaljska, bogatstvo, 


, 

o i teči toč dojoči 


Sveti Norberto. gu 


čast i naslada, i kako njihovo tečenje, imanje i 
gubljenje čovjeku samo muke zadaje. Koliko li su 
slijepi ljudi — govoraše propovjednik — kad gramze 
za čašću, koje nestaje, kad traže bogatstvo, koje 
im dušu čini siromašnu, podaju se radostima, koje 
se dokončavaju žalošću, ljube svijet, u kojem nema 
mira, nema sreće bez nesreće, nema ruže bez trnja, 
nema obilja bez stradanja, i u kojem i najbolji 
dnevi nijesu bez jada. Sjutradan dokazivaše Nor- 
berto kanonicima, drugovima svojim, kako bi tre- 
balo da žive po crkvenim pravilima; stariji ga slu- 
šahu, no mlagji samo mrmljahu. Pa kad je poslije 
svakoga poimence opominjao, oni ga stadoše grditi 
i vrijegjati. Norberto je sve ovo strpljivo snosio; 
pa da se još i većma utvrdi u strpljenju, sklonio 
bi se za neko vrijeme u koji god monastir, da ob- 
novi duh svoj. Videć napokon da njegovo ma 
i najpoštenije nastojanje uzrokuje samo smutnju, 
ostavi kanoniju, svu bogatu baštinu svoju proda i 
novac razda ubogima, a sebi zadrži samo deset 
srebrnih dinara, jednu spravu za služenje sv. mise 
i jednu mazgu. Tako zbacivši sav teret, koji ga je 
pritješnjavao k zemlji, pogje k papi Gelasiju Dru- 
gomu, koji je tada u Francuskoj boravio, i primi 
od njega dopuštenje, da može svakuda propovije- 
dati evangjelje. Tada s blagoslovom papinskim 
poče apostolsku službu. U mjestima, kroz koja je 
prohodio, propovijedaše besjedom i primjerom tako 
silno, da su ljudi odasvud k njemu grnuli i pre- 
mnogi se obraćali k Bogu svim srcem: najljući se 
neprijatelji mirili i tugje se dobro povraćalo. Mnogi 
su svetomu propovjedniku donosili bogatih darova, 
ali ih je on razdavao siromasima, a sam živio u 
teškoj pokori. 


6. dan lipnja. 

Bogoljubni biskup Laonski Bartolomej pozna 
veliku vrijednost sv. Norberta te isprosi od pape 
dopuštenje, da može svetoga čovjeka zadržati u 
biskupiji svojoj, Biskup mu dađe na volju, hoće li, 
da se nastani kod koje crkve ili u pustinji, u gradu 
ili na selu. Dva sata daleko od Laona bijaše u do- 
lini, koja se zvala Premonstrat, trošna kapelica sv. 
Ivana Krstitelja; u onoj pustoj i sklonitoj dolini 
odluči Norberto utemeljiti duhovni red, kojemu će 
poput sv. Ivana Krstitelja pokornika i propovje- 
dnika osobito zvanje biti življenje pokorničko i pro- 
povijedanje riječi Božje. Bartolomej kupi onu do- 
linu i sagradi u njoj monastir, u koji uvede Nor- 
berta sa nekoliko drugova. Za malo vremena na- 
raste broj drugova na četrdeset, jer ih je privuklo 
propovijedanje sv. Norberta i glas o svetosti nje- 
govoj. Monasi ovoga novoga reda prozvaše se po 
mjestu postanka svoga premonstraćani, a po ute- 
meljitelju norbertini. Redovnici posvetiše se Bogu 
i ljuđima, Bogu molitvom a ljudima propovije- 
danjem. Duh koji je upravljao glavom, opatom 
Norbertom, življaše i u ostalim udima duhovnoga 
ovoga reda; njihovu revnost trebaše više obuzda- 
vati nego li podbadati. Sv. Norberto bješe kao zrno 
gorušično, iz kojega uzraste stablo, što donese sto- 
struk plod. Mnogi, i ugledni ljudi, učinivši zavjete 
evangjeoske postaše prosta braća monastirska. Red 
se Norbertov brzo rasprostrani po cijelom kato- 
ličkom svijetu; u našoj Austro-Ugarskoj monarhiji 
sada su dvije najglasovitije opatije premonstra- 
ćanske: u Strahovu kod Zlatnoga Praga i u Jasovu 
u Ugarskoj. 

Bog htjede sv. Norberta na još viši svijećnjak 
metnuti, neka se svjetlost kreposti njegovih još i 

dalje vidi. Teobaldo grof od Champagne umoli po- 
božnoga opata, da ide s njim u Njemačku. Dogju 
u Speyer, gdje je bio car na dogovoru, tko da se 
izabere za nadbiskupa u Magdeburgu. Izaberu Nor- 
berta, i prije nego se je on mogao razabrati, po- 
tvrdi ga papinski poslanik i potom odmah posveti 
za nadbiskupa. Sveti Norberto kao nadbiskup ne 
promijeni ništa u dosadašnjem oštrom življenju 
svojem: bos i u kukavno odijelo obučen uljeze u 
Magdeburg; kad su sjajni pratioci već ulazili u nad- 
biskupsku palaču, vratar videći Norberta a držeći 
ga za prosjaka, uzme ga tjerati, neka se ne miješa 
megju gospodu; kada pak vrataru rekoše, da je 
ovo nadbiskup, prepadne se siromah i stane bježati. 
A Norberto ga doviče, i reče mu smiješeći se: ,Ne 
boj se, brate; ti me bolje poznaješ nego oni, koji 
me tjeraju u ovu palaču; jer nijesam ovoga do- 
stojan“. 

I opet poče za Norberta život pun borbe. 
Nadbiskupi koji su prije njega sjedili u Magde- 
burgu, razdaše mnogo od dobara nadbiskupskih 
rogjacima i prijateljima svojim, mnogo pak razgra- 
biše velikaši, te sada nadbiskupu ne osta ni toliko, 
koliko je trebalo za kuću njegovu, akoprem je vrlo 
oskudno živio gotovo kao prije u monastiru, a za 
službu crkvenu i za uboge ne preteče mu upravo 
ništa. Norberto zaište, da se nadbiskupska dobra 
povrate; na to navale vikati imaoci onih dobara, 
kako taj tugji fratar, koji se bos k njima do- 
tepao, usugjuje se otimati njima dobra od otaca 
dobivena! Ali budu prinugjeni pokoriti se i povra- 
titi tugje dobro, premda malo ne svisnu od gnjeva 
i jeda. Isto je tako odrešito sv. Norberto nastojao, 
da iskvareno življenje svećenika svojih popravi; 

odatle opet graja na njega. Ovako složivši se sve- 
ćenici i svjetovnjaci na nadbiskupa pobune svje- 
tinu suprot njemu, te bi usilovan pobjeći iz grada. 
Bura utoli, čvrstoća nadbiskupova osnovana na 
pravednosti pobijedi: svečano poslanstvo iz Magde- 
burga dogje po njega i odvede ga sa slavom na- 
trag u grad. Od onda imadijaše mir. 

Njemački car polazeći u Italiju povede sa 
sobom sv. Norberta, da mu bude mudrim savjeto- 
vanjem u pomoć. Bivši u Rimu pri krunisanju ca- 
revu povrati se nadbiskup već bolestan u Magde- 
burg, gdje dne 6. lipnja godine 1134. pun Duha 
svetoga, sasvim u svijesti, davši nazočnima blago- 


slov, premine blaženo. 


tE . 

Kad je Norberto zapitao: Gospodine, šta 
hoćeš, da činim? učini mu se kao da čuje u sehbi 
odgovor: kloni se od zla, i čini dobro, traži mir 
i idi za njim. Tomu se odgovoru sv. Norberto po 
koravao do svršetka života, i tako nagje mir, vječn 
pokoj, ugje u dom blažene vječnosti, u nebesa 
Vječne su radosti, vječne časti i naslade u nebe 
sima. Nikad im nema kraja ni konca, nikad ne pre 
staju, traju svagda i u sve vijeke. O blaženstvć 
neizrečena, biti vazda u nebesima! Nebesnik , 
prost od svakoga bola, od svake žalosti, pečal 
(tuge) i straha, pa prost za sve vijeke. Nebesnik 
obilato uživa sve radosti, koje možeš samo pod 
sliti, pače i takve, kojih ni pomisliti ne možeš, pa 
uživa u sve vijeke. Nebesnik je u milom društv 
s angjelima i svecima i gleda Boga samoga, pa to 
u sve vijeke. Nebesnik je srećan i blažen, srećan 
uvijek i bez kraja. Količka li je razlika izmegju 


sreće one u nebesima i izmegju najveće sreće 
| 

na ovom svijetu! Sreća je na svijetu ovom kratka, 
nestalna, i s njom imaš straha, nemira i pečali, 
i napokon bude joj kraj i konac. Nasuprot sreća 
u nebesima stalna je, potpuna 'je i prosta je i 
od sjenke ikakova nemira, bola i straha, i nikad 
joj nema kraja, traje u sve vijeke. Kad toliko go- 
dina mine, koliko ima pijeska u moru, lišća u gori 
i kapi u vodi, jošte ne će biti kraj sreći nebesnih 
stanovnika. Pa sreća njihova bit će vazda onolika, 
kolika je bila, kad su uljezli u nebesa. A koga 
čeka onolika sreća, onoliko blaženstvo u nebesima? 
Tebe, brate, mene i sve ljude; jer Bog hoće, da 
se svi spasu i dogju u nebesa. I opet mnogi ne 
dogju onamo; a zašto ne? Jer ne čine, što Bog od 
njih traži. Šta pak traži Bog? Ono što je sv. Nor- 
berto u sebi čuo: kloni se od zla, i čini dobro. 
Ako uzaslušaš ove riječi, i ti ćeš za cijelo doći u 
nebesa. 


Pomolimo se. 

Bože, koji si blaženoga Norberta ispovjednika svojega i bi- 
skupa učinio izvrsnim propovjednikom riječi svoje i po njemu Crkvu 
svoju rasplodio novom djecom: udijeli, molimo, da po njegovim 
odvjetnim zaslugama, što je ustima i zajedno djelom naučavao, mo- 
žemo s tvojom pomoći vršiti. Po Hristu Gospodinu našem. Amen. 


Lo 


7. dan lipnja. 
Sveti Filip gjakon. 


RK prvi dan duhovski, kad je Petar sa jeda- 
č naestoricom apostola propovijedao, primiše 

= riječ njegovu i krstiše se oko tri tisuće 
duša. Ovi pokrštenici — na čelu im apostoli i 

učenici Isusovi — činili su prvu kršćansku općinu 
iliti Crkvu u Jerusalemu. Vjerni pak ovi bili su 
postojani u nauci apostolskoj, u primanju svete 
pričesti i u molitvi. I imali su sve zajedno. Mnogi 
su imanje svoje prodavali i razdavali svjema, kao 
što je tko trebao. I bilo je u njih jedno srce i 
jedna duša, i nije bio megju njima ni jedan siro- 
mašan ; jer oni koji su prodavali njive ili kuće svoje, 
donosili su novce što su dobijali za to, i metali pred 
noge apostolima; pa odatle se je davalo svakomu, 
kao što je tko trebao. 

Gospodin pak umnožavaše svaki dan društvo 
onih, koji bi .se spasavali. A kad su se učenici 
Isusovi mnogo umnožili, uzeše pokrštenici koji su 
govorili Grčki, mrmljati na one koji su govorili 
Židovski, što se tobože njihove udovice zabora- 
vljaju, kad se svaki dan dijeli hrana. Onda apo- 
stoli sazovu kršćane i reku im: ,Nije pravo, da 
mi ostavimo riječ Božju pa da služimo oko sto- 
lova. Nagjite dakle, braćo, megju sobom sedam 
poštenih ljudi, punih Duha svetoga i mudrosti, koje 
ćemo postaviti nad ovim poslom. A mi ćemo na- 
stojati oko molitve i oko propovijedanja“. I izaberu 
Stefana čovjeka puna vjere i Duha svetoga, i Fi- 


lipa i još petoricu. Ove postave pred apostole, i. 


oni pomolivši se polože ruke na njih. Tako rediše 
apostoli prvih sedam gjakona to jest službenika 
crkvenih, koji su niži od svećenika. Na drugom 
mjestu, odmah iza sv. Stefana, napominje se, kao 
što smo čuli, sveti Filip gjakon. 

Premda je mrmljanje nekih kršćana zbog to- 
božnjega zaboravljanja njihovih udovica dalo pri- 
liku, da se izberu i rede prvih sedam gjakona, te 
su postavljeni bili, da služe oko stolova, to: jest da 
se brinu za siromahe i udovice, sa svim tim gja- 

koni imadijahu i druge svete poslove opravljati, 
naročito vjernima sv. pričest kod službe Božje dije- 
liti i nenazočnima nositi, pa krstiti i propovijedati. 
Zato apostoli ištu od onih, koji će biti gjakoni, da 
su pošteni ljudi, puni Duha svetoga i mudrosti. 
Sv. Filip pretjecaše ostale gjakone trudbom oko: 
navješćivanja sv. evangjelja, te ga zato sv. Luka 
zove evangjelistom, 

U onaj dan kad je sv. Stefan gjakon prvi po- 
ginuo smrću mučeničkom, posta veliko progonstvo 
na kršćane Jerusalemske, te se vjerni rasijaše po 
krajevima Judejskim i Samarijskim osim Apostola, 
koji su ostali u Jerusalemu. Filip gjakon otide u 
Samariju, propovijedaše Hrista i iscjeljivaše mnoge 
bolesnike. I bi velika radost u gradu, i mnogi vje- 
rovaše i krstiše se u ime Isukrstovo, A kad su 
apostoli u Jerusalemu čuli, da je Samarija primila 
riječ Božju, poslaše onamo Petra i Ivana, koji 
dogju i pomole se za krštene, da prime Duha sve- 
toga, i polože ruke na njih, i oni primiše Duha 
svetoga, A. bješe u Samariji jedan čovjek po imenu 
Simon, koji je prije čarao i zavođio narod Sama- 
rijski govoreći, da je on nešto veliko. Kad su pak 
Samaritanci vjerovali Filipu i krstili se, krsti se i 
Simon i prista za Filipom. Nego kad Simon vidje, 
da se rukopolaganjem apostolskim daje Duh sveti, 
donese im novce veleći: ,Dajte i meni ovu vlast, 
na koga god položim ruke, da primi Duha sve- 
toga“. A Petar mu reče: ,Novci tvoji neka budu 
s tobom na propast, što si pomislio, da se dar Božji 
može dobiti za novce! Srce tvoje nije pravo pred 
Bogom ; zato se pokaj od ove svoje pakosti“. Tako 
apostoli posvjedočivši i propovjedivši evangjelje u 

mnogim krajevima Samarijskim vratiše se u Jeru- 
salem. 

Poslije otide Filip po zapovijedi angjela Go- 
spodnjega na drum (cestu), koji od Jerusalema si- 
lazi na jug u grad Gazu; i gle, čovjek Etiopljanin, 
dvoranin Kandace kraljice Etiopske, sjegjaše na 
kolima svojim vraćajući se iz Jerusalema, kamo se 
išao klanjati, i čitaše iz knjige proroka Isaije ono 
mjesto, koje govori o muci i smrti Spasiteljevoj : 
kao ovca na zaklanje odvede se, i kao jagnje pred 
onim koji ga striže, bez glasa, tako ne otvori usta 
svojih. Filip nagovoren od Duha svetoga pristupi 
k. Etiopljaninu i zapita ga, razumije li što čita? A 
on odgovori, da ne može, ako ga tko ne uputi. I 
umoli Filipa, da se popne na kola i sjedne s njim. 
Tada Filip počevši od onoga mjesta Isaijina pro- 
povijedaše mu evangjelje dokazujući, da su se one 
riječi Isaijine ispunile na Isusu Nazarejinu, te da 
je Isus obećani u starom zavjetu Spasitelj i Sin 
Božji. I idući putem dogjoše na nekakvu vodu; i 
reče dvoranin: ,Evo vode, zašto da se ne krstim ?“ 
A Filip mu reče: ,Ako vjeruješ od svega srca, 
možeš“. Dvoranin odgovori: ,Vjerujem; da je 
Isukrst Sin Božji“. I zapovjedi, da stanu kola, i si- 
gjoše oba u vodu, i Filip krsti dvoranina. A kad 
izigjoše iz vode, Duh Gospodnji uze Filipa, i više 
ga ne vidje dvoranin, nego otide putem svojim 
radujući se. Filip se pak nagje u gradu Azotu, i 
prolazeći odanle na sjever obalom Sredozemskoga 
mora propovijedaše evangjelje u svijem mjestima, 
dok ne dogje u zavičaj svoj, u grad Cesareu. Filip 
imaše u Cesarei kuću, u kojoj su obitavale njegove 
četiri kćeri; one su bile djevice proročice te su 
ponukovane i prosvijetljene Duhom Božjim govorile 

besjede poučavanja i sazigjivanja, klanjanja, mo- 
ljenja i zahvaljivanja. Kad je sv. Pavao apostol 
vraćajući se s trećega putovanja došao u grad Ce- 
sareu, ugje u kuću Filipovu i osta u njega s dru. 
garima svojim mnogo dana. 

Ovoliko nam o sv. Filipu gjakonu pripovijeda 
Sv. Pismo (Djel. Ap. 6, 1—6; 8, 1—40; 21, 8— 10). 
Sv. Filip umrije po svoj prilici u Cesarei oko go- 
dine 60. po rogjenju Hristovu. Njegov se spomen 


slavi u Latinskoj Crkvi dne 6. ovoga mjeseca a u 


Grčkoj r1. listopada. Još u petom stoljeću posjeti 
sveta Pavla kuću sv. Filipa u Cesarei; pače joši 
godine 1101. kad su križari uzeli grad onaj, poka- 
zaše im onu kuću. 


#: E g 
Kako li je živa bila želja onoga dvoranina 
Etiopljanina, da nauči istine, koje je Bog objavio! 
I na putu na kolima čita Sv. Pismo, te čita pro- 


roštva Isaijina, koja su od svijeh najuzvišenija, i 


čita neprestance, premda ih ne razumije; i čim pri- 
stupi Filip k njemu, zamoli ga, da se popne na 
kola i sjedne s njim, nadajući se da će mu on istu- 
mačiti što nije razumio. I istumači mu Filip. Tako 
Bog svagda ispunja živu želju za istinom. Razmo- 
trimo i postupak sv. Filipa. On ne kori dvoranina, 
što čita čega ne razumije; on se ne ponosi niti 
laska; samo podjaruje u dvoranina želju, da pozna 
blago sakriveno pod čitanim riječima; on čeka, 
dok bude zamoljen, onda tek uzme tumačiti; tako 
učini dvoranina prikladnijim na istinu, koju htjede 
da mu kaže. Učimo se odatle, kako je potrebit 
valjan način, ako hoćemo da nam dobra stvar pogje 

za rukom; po nevaljalu načinu može se i sim lijek 
. prometnuti otrovom. 


Pomolimo se. 


Bože, koji si blaženoga Filipa milošću evangjeoskoga propo- 
vijedanja uzvisio, udijeli molimo, da mi vazda i po njegovu nauku 
napredujemo i njegovom molitvom budemo branjeni. Po Hrislu Go- 
spodinu našem. Amen. 


02 


8, dan lipnja. 
Sveti Medardo. 
; ) (narod naš kaže mu i Medur) 
Ej 


dij Todi se oko godine 457. od uglednih ro- 
===!| ditelja u Franačkoj (Francuskoj). Već u 
djetinjstvu pokaza veliko milosrgje k ubogima: 
jednom pokloni slijepcu haljinac svoj ne mogavši 
bez smilovanja gledati golotu siromaha, koji je ipak 
ud Hristov. Premda je pak bio od uglednih rodi- 
telja te kod kuće dobro odgajan i poučavan u 
Prvim naucima, sa svim tim bijaše po tadašnjem 
običaju pošiljan i na pašu, pa što je u torbak dobio 
hrane, često bi udijelio ubogima a on sam postio. 
Kad je odrastao, videći roditelji pobožnu ćud nje- 
govu, predadoše ga biskupu u Vermandu, neka pod 
njegovim nastojanjem izuči više nauke i pripravi 
se za stalež svećenički. Biskup mladića ljubazno 
Prigrli i pomnjivo odgoji, kao da mu je rogjeni 
sin. Nije moći iskazati, veli se u Medđardovu žiću, 
kako je bio svet i stidljiv, kako darežljiv, kako 
. ponizan i pun poštovanja k Bogu i biskupu. Bijaše 
velikodušan u tegobi, ravnodušan u sreći, gotov 
svjema služiti, čedan i potrebnima podatljiv. I tako 

muški pogazivši potpalu na opačine i zaputivši 
tijesnim. putem kreposti, uklanjaše se svemu, što 
je znao da je Bogu protivno, a svom pomnjom iz- 
vršivaše, što je god znao da je Bogu po volji. Jer 
bijaše u molitvi marljiv, u postu i bdjenju postojan, 
na nevolje tugje kaoti na svoje žalostiv. Ovaj svijet 
držaše za tugji kraj a nebo za pravi zavičaj. Obraz 
mu bješe ljubak, besjeda mila, usta vazda otvorena 
na slavu Božju. Tako prelažaše — kao što kaže 


psalmist (ps. 83, 8) — od kreposti ka kreposti, da 


bude dostojan gledati Boga nad bogovima na Sionu 
(nebu). 

Pripravivši se Medardo ovako dostojno za 
sveti red, postane napokon svećenik. U ovom sta- 
ležu Bog, oko čije se je slave on vazda mnogo 
trudio, proslavi njega čudesima. — Kradljivac na- 
vali noću u vinograd Medarđov, pa natrga mnogo 
grožgja, a što nije mogao rukama potrgati, sasiječe 
nožem i pogazi nogama. U onaj isti čas moljaše se 
svetac Bogu za prijatelje i neprijatelje. Kad je 
kradljivac hotio s pokradenim grožgjem da otigje, 
ne mogaše nikako naći izlaska iz vinograda, nego 
lutaše po njemu sve do jutra, kad ga ljudi Međar- 
dovi zateku u kragji. Kradljivac mogaše to manje 
tajati svoj zločin, što kao očaran nije mogao nikako 
iz ruku zbaciti grožgje, koje je natrgao. Ljudi htje- 
doše da ga kazne, kad ali dogje sv. Medardo, pa 
opomenuvši se molitve: otpusti nam duge naše, kao 
što i mi otpuštamo dužnikom našim, uzme krivca pod 
obranu, opomene ga blago, oprosti mu i pusti ga 


«da ide s grožgjem, što je nabrao. Tako strpljiv 


bijaše svetac i u drugim dogagjajima. Dogje opet 
jednom noću drugi nevaljalac, da Medardu pokrade 
pčelce. Ali pčele tako silno navale na tata, da nije 

znao ni kud ni kamo, nego napokon u očajanju 
pribježe Medardu, te poklekavši preda nj ponizno 
zamoli ga za oproštenje. Kad svetac na nj pruži 
ruku, da ga blagoslovi, pčele kao da su poslušne 
gospodaru svomu, ostave odmah tata i vrate se u 
pčelinjak. — Uopće pak bijaše sveti Medardo u 
službi svećeničkoj ugled svijem ostalim duhovni- 
cima. Ljudstvo ga toliko štovalo, da je gledalo sve 
najzdušnije izvršiti, što godi bi čulo iz usta nje- 
govih. Kroteći on volju i želje svoje bješe vazda 
ravnodušan u sreći i nesreći; a držeći tugje ne- 
volje za svoje moljaše se Bogu bez prekida za 
općenito dobro. 

Kad umrije biskup Vermandski, bude na 
jednodušni zahtjev naroda i s privoljom kralja i 
velikaša za biskupa izabran sv. Medardo, premda 
se je toj časnoj službi mnogo otimao, i bi posvećen 
od sv. Remigija nadbiskupa Reimskoga. Trudba 
oko svjetovnih naslada i poslova s godinama ponaj- 
više malaksava, jer malaksava snaga tjelesna, bez 
koje onih poslova i naslada i nema; nasuprot 
kršćansko mišljenje i nastojanje oko stvari svetih 
dolazi od duha i od Boga, s toga može s godinama 
jednako napredovati i rasti do u vječnost. Tako je 
bilo i u sv. Medarda. Nastojanje njegovo oko slave 
Božje i oko spasenja stada duhovnoga jednako se 
je povećavalo; noć i dan je razmišljao o zakonu 
Gospodnjem i neutrudljiv bio u moljenju i sla- 
vljenju Božjem; pa kako se je izmalena svojski 
brinuo za uboge, sada je osobito za njih posezao, 
uvjeren budući da u siromasima grli samo Božje 
veličanstvo. U ono vrijeme opusti Franačka od na- 
vala naroda barbarskih i od domaćih ratova. I grad 
se Vermand razvali. Zato Medardo biskupsku sto- 


te 

“licu prenese u tvrgjavu Noyon. Kad potom u su- 


sjednoj biskupiji Tournayskoj umre biskup, narod 
i svećenstvo tražiše, da sv. Medardo bude zajedno 
i njihov duhovni pastir. Rimski papa i kralj Klotar 
pristaše na to, i tako bješe od onda one dvije bi- 
skupije preko pet sto godina ujedinjene pod jednim 
biskupom. Nego u novoj biskupiji bijaše jošte po- 
gana; njih uze sv. Medardo obraćati na vjeru Hri- 
stovu. Pri ovom svetom poslu imao je velikih ne- 
prilika i teškoća pače bio više puti u pogibli 
smrtnoj, no nije mario ni za život svoj, samo da 
nesrećnike obrati od praznovjerja i opačina nji- 
hovih. Pa kako je Bog riječ Medardovu potvrgjivao 
čudesima, napokon i onim poganima sine istina, 
kao sunce što sine često tek o podne, dok je cijelo 
dopodne gusta magla prikrivala okolinu. Upravo 
potomci onih obraćenih pogana izagjoše: poslije 
najkreposniji kršćani. 

Kad se sv. Medardo na smrt razboli, dogje 
k njemu u Noyon kralj Klotar, da primi od njega 
još posljednji put blagoslov. Medardo umre na ve- 
liku žalost svojih duhovnih ovaca i sve kraljevine. 
Budući da su se dogagjala čudesa po smrti nje- 
govoj, kralj Klotar, koji ga je živa mnogo po- 
štovao, zaželi, da se mrtvo tijelo prenese u njegov 
prijestolni grad Soissons. Metnuše dakle tijelo u 
mrtvački sanduk zlatom i dragim kamenjem na- 
kićen, pa su ne samo krali, djeca njegova i dvorani 
bili kod prenošenja mrtvoga tijela, nego je sam 
kralj podmetnuo rame, da pomogne nositi sanduk 
sa svečevim ostacima. 

Nekakav mnogo pozniji pisac pripovijeda za 
sv. Medarda, kad je bio još dijete pa jednom stala 
kiša padati, da je orao nad njim raskrilio krila te 

ga odbranio od kiše; odatle je po svoj prilici po- 
stalo mnijenje, ako li na Medardovo pada kiša, da 
će potom četrdeset dana padati. U gdjekojim kra- 
jevima prizivlju Medarda kao zagovornika za dobru 
ljetinu, navlastito za obilatu kosidbu i berbu. 


ik 


Što smo pripovijedali ono o kragji grožgja i 
pčelaca, kazivasmo zato, da iz toga izvedemo zna- 
menitu istinu. Megju čitaocima knjige ove teško će 
se tko naći, da krade i tugje otima. Samo ćemo 
primijetiti, kako sv. Pavao apostol uči (Kor. I. 6, 


19), da tati ne će kraljevstva Božjega naslijediti ; - 


i sv. Petar (Petr. I. 4, 15) broji kradljivce u naj- 
goru vrstu ljudi, spominje ih naime megju ubilcima 
i bogopsovnicima. I doista tko krade, prodaje 
upravo dušu svoju gjavolu za cijenu ukradene 
Stvari, pa je ne može nikako više otkupiti, već 
ako buđe voljan sve do posljednjega novčića povra- 
titi ili naknaditi. No da rečemo koju o onima, ko- 
jima se kragja dogodi. Teško je dakako svakomu, 
kad mu lupež što godi odnese, i to teže, što mu 
je ukradena stvar potrebnija ili krvavije stečena. 
Ali kod toga nije najveće zlo, što izgubiš novac, 
marvinče ili rod iz polja, vrta ili vinograda, Mnogo 
je veće zlo, kada kod toga žališ (sumnjaš) na ne- 
vine ljude, kad se ljutiš i gnjeviš, kad zlotvora 
kuneš i proklinješ, kad tatu barem mišlju i riječju 
vraćaš zlo za zlo. Dakako tvojemu grijehu krivac 
je tat, ali jesi i ti, jer nijesi gledao napasti da odoliš, 
pa to je tvoj vlastiti grijeh. Ako se tat nagje, imaš 
pravo tužiti ga sudu i iskati od njega povratu ili 
naknadu ukradene stvari; ali nemaš prava prokli- 
njati ga, zlo mu željeti, ili vraćati zlo za zlo. Ra- 


—% 

dije se za nj pomoli, neka ga Bog rasvijetli, da 
pozna grijeh svoj, pokaje se i povrati tugje. U 
takvim dogagjajima učini, što bi učinio sv. Me- 
dardo, opomeni se naime svakidašnje molitve: 
otpusti nam duge naše, kako i mi otpuštamo du- 
žnikom našim. Pače mogli bismo se upravo pomo- 
liti: otpusti nam kragje naše, kako i mi otpuštamo 
kradljivcima našim ; jer koliko puti sebi ne prisvo- 
jimo Božjih stvari načinom nedopuštenim? Dede o 
tome malo razmisli, pa ćeš vidjeti, da je istina. 


Pomolimo se. 


Usliši, molimo Gospodine, prošnje naše, koje donosimo o 
svetkovini blaženoga Medarda ispovjednika tvojega i biskupa, i koji 
ti je vrijedan bio dostojno služiti, njegovim odvjetnim zaslugama od 
sviju nas odriješi grijeha. Po Hristu Gospodinu našem. Amen. 


205 


9. dan lipnja. 
Sveti Prim i Felicijan. 
va dva sveca bijahu braća i gragjani Rimski. 


Kad su se oko godine 286. carevi Dio- 
klecijan i Maksimijan, poznati nam već 


neprijatelji kršćanstva, desili u Rimu, biše Prim. 


i Felicijan za vjeru Hristovu bačeni u tamnicu. 
Poslije nekoliko dana biše izvedeni pred careve i 
pozvani, da žrtvuju Herkulu i Jupitru, bogovima 
zaštitnicima carskim. Blaženi mučenici slobodno 
odgovoriše: ,Mi prinosimo Bogu žrtvu pomirenja 
i hvale na ugodan miris. A kako bismo mogli u 
pomoć prizivati bogove kamene i drvene, koji su 
tako bijedni te ako im ljudi ne pomažu i ako ni- 
jesu željezom prikovani, ne mogu ni stajati?“ Lju- 

titi carevi otpraviše ih u hram Herkulov, pa ako 
ne ushtiju žrtvovati, neka budu oštro kažnjeni. Ali 
nikakovo nagovaranje ni obećavanje ni groženje 
ne mogaše ih skloniti na djelo, kojim bi se odrekli 
Hrista; zato budu šibani i poslije odveđeni u grad 
Numentum (sad se zove Mentana), gdje su opet 
neko vrijeme probavili u tamnici. Napokon biše 
dovedeni na sudište pred upravitelja gradskoga 
Promota, pred kojim radosno opet ispovjediše vjeru 
svoju i pouzdanje u Hrista i pohuliše na lažne bo- 
gove. Upravitelj tada rastavi braću, da ne budu 
mogli jedan drugoga nagovarati i utješavati, i da 
ih tako lakše pojedince odmetne od vjere. Najprije 
uze premamljivati Felicijana, kojemu je bilo blizu 
osamdeset godina. ,Poštedi starost svoju — govo- 
raše mu upravitelj — i žrtvuj bogu Jupitru po za- 
povijesti gospodara naših“, ,Poštedit će — odgo- 
vori Felicijan -— Gospodin Bog moj starost moju, 
koji me čuva u vjeri imena svoga, i u naprijed 
neka se udostoji čuvati me“. Tada upravitelj za- 
povjedi, da ga najprije kandžijama izbiju, a potom 
svežu za stup i u ruke mu i u noge zabiju oštre 
čavle. , Tako ćeš dotle stajati — zaprijeti mu upra- 
vitelj — dok ne učiniš dužne službe besmrtnim 
bogovima“. A sveti Felicijan, utvrgjen u ljubavi 
Gospodnjoj, vesela lica, viseći onako hvaljaše Go- 
spodina govoreći: ,U Gospodina se uzdam, ne bojim 
se, šta će mi učiniti čovjek“. ,Jadniče — opet će 
mu upravitelj — pusti tu ludost i odreci se kr- 
šćanstva pa se izbavi od muka“. Sv. Felicijan mu 
odgovori: ,Nesrećniče, stvoritelja svoga da se od- 
rečem, koji je načinio nebo i zemlju, more i sve 
što je u njima? Njega da se odrečem pa da se 
klanjam bogovima krnjavim i ništetnim?“ Upravitelj 

pobjesnjevši gotovo najprije dade Felicijana dugo 
mučiti, onda ga pusti tri dana na drvetu visjeti, i 
potom: zatvori u tamnicu. 

Sjutradan dovedoše pred upravitelja blaženoga 
Prima. Upravitelj hoteći da ga prevari, reče mu: 
,Eto brat tvoj poslušavši zapovijesti carske žr- 
tvova bogovima, i sad je prijatelj carevima i sta- 
nuje u njihovoj palači. Ako se i ti pokoriš te žr- 
tvuješ, bit ćete obojica prijatelji carski“. Sv. Prim 
odreče: ,Ti mameći mene tako govoriš stvari iz- 
mišljene i neistinite. Jer Felicijan, kojega si muka 
namučio a nijesi mogao prevjeriti, sad je u tamnici, 
gdje se za ime Gospodnje raduje kao u raju. Ko- 
liko si mu muka i udaraca zadao, danas mi je javio 
angjel Gospodnji; pa ne želim, da se odvojim od 
njega u muci“. Tada uzeše krvnici sv. Prima na 
različite načine mučiti, i k tim mukama dovedoše 

v. Felicijana, ne bi li se uplašio i žrtvovao. Ali su 
e sveta braća razgovarala molitvama i slobodila 
»dan drugoga na postojanstvo do svršetka. Još reče 
v. Prim upravitelju: ,Gle, ujedinismo se na slavu 
pasenja. Pa i ti vjeruj u Boga živoga i pravoga, 
Isukrsta Sina njegova, da se spase duša tvoja“. 
'ada upravitelj razgnjevivši se reče Felicijanu: 
Što ostaješ kod ludosti kao i ovaj propalica? Idi 
a žrtvuj“. ,Nije ovaj propalica — prihvati mu sv. 
elicijarn — nego ako pristaneš na riječi njegove, 
dostojit ćeš se i ti, da uljezeš u slavu Gospodnju“. 
ideći upravitelj da njih dvojice ne može nikako 
advladati, zapovjedi na posljetku, da im se odrube 
lave. I ovako bivši im srca ujedinjena u životu, 
duše im ujedinjene uzagjoše na nebo. 
Kršćani u Numentumu uzeše tijela svetih mu- 
nika noću, i sahraniše ih svečano na groblju 

svojem. Poslije biše ostaci svetih Prima i Feli- 
cijana preneseni u Rim, a najposlije u grad Kamnik 
u Kranjskoj, gdje se do danas pobožno poštuju. 


sz * 

Sveta braća Prim i Felicijan nagovarali su 
jedan drugoga na postojanstvo u mukama. Tako 
je jedan drugomu pomogao u nebo, i tako je jedan 
k drugomu pokazao pravu kršćansku ljubav, pače 
i pravu ljubav k Bogu. Nemaš li i ti, dragi kr- 
šćanine, braće, sestara i rogjaka, koje bi trebalo 
kadšto da nagovaraš na postojanstvo u nevoljama 
i opominješ na pobožno življenje? Ako li nemaš 
roda, imaš za cijelo prijatelja ili znanaca, kojima 
možeš pomagati u nebo upućujući ih na život kr- 
šćanski, odvraćajući od proklinjanja, bogohuljenja, 
potvoranja ili drugih opačina, i opominjući na mo- 
litvu, slušanje sv. mise i propovijedi, na dijeljenje 
milostinje, na češće primanje sv. sakramenata i na 
ostala dobra djela. Radeći ovako ne ćeš pokazati 
ljubavi svoje samo k bližnjemu nego i k Bogu; 
k bližnjemu, jer mu pomažeš u vječno blaženstvo, 
a k Bogu, jer ne možeš Bogu ništa ugodnije uči- 
niti nego kad i druge pridobiješ za službu njegovu 
te ih odvratiš od vrijegjanja veličanstva njegova. 
p/A\ko ljubite Boga — kaže sv. Augustin — gle- 
dajte, da i ostali, koji su u vašoj kući ili vaši 
znanci, njega ljube. Opominjite ih, prosite ih, go- 
vorite im, koliko godi možete“. Ako nastojiš ovo 
učiniti, budi uvjeren, da će te Gospodin Bog za 
to obilato naplatiti, i da će onaj, komu na taj način 
pomožeš u nebo, biti tebi zahvalan u vječnosti. 
Ako li se usudiš koga god odvratiti od dobra djela 
ili pače navratiti na zlo, ti mu pomožeš u pakao, 

pa će te Gospodin Bog za tu zloću jednoć strašno 
kazniti. Onaj pak, komu pomožeš u pakao, u svoj 
će te vječnosti kleti i proklinjati i više bjesnjeti na 
tebe nego na same nečiste duhe. 


Pomolimo se. 

Učini, prosimo Gospodine, da se za svetkovinom svetih mu- 
čenika tvojih Prima i Felicijana vazda povodimo te po njihovim 
odvjetima darove zaštite tvoje da osjećamo. Po Hristu Gospodinu 
našem. Amen 

Sveta Margarita. 


tac današnje svetice Eduardo bijaše sin 
Engleškoga kralja Edmunda. Po smrti 
očinoj poslan bi mladi Eduardo u Švedsku 
a odanle u Ugarsku, gdje ga kralj sv. Stefan kao 
rogjenoga sina prigrli i pomnjivo odgoji. Odrastavši 
Eduardo oženi se rogjakinjom kraljice Ugarske, i 
ima od nje još u Ugarskoj troje djece, megju njima 
Margaritu, današnju svečaricu. Poslije se Edu- 
ardo vrati sa ženom i djecom u Englešku, gdje 
brzo umre. Kad su potom u Engleškoj nastali 
ratovi, udovica Eduardova htjede s djecom da ide 
natrag u Ugarsku ; ali oluja natjera lagju, na kojoj 
su se prevozili, na obalu Škotske zemlje, gdje ih 
kralj Malkolm Treći lijepo dočeka. 

Život Margaritin napisa monah Teodorik njezin 
ispovjednik, pa što ćemo dalje pripovijedati o njojzi, 
uzet ćemo iz spisa Teodorikova. 

Bivši Margarita još u prvom cvijetu mladosti, 
uze trijezno živjeti i Boga nada sve ljubiti, o 
26 

čitanju svetih i pobožnih knjiga baviti se i tim 
duh svoj vježbati i naslagjivati. Imadijaše oštar um, 
vrlo dobru pamet i lak a mio govor. Misleći tako 
o zakonu Gospodnjem dan i noć i kao Marija sje- 
deći kod nogu Gospodnjih i slušajući s nasladom 
riječ njegovu, udađe se više po volji svojih nego 
po svojoj volji pače po odredbi Božjoj za napo- 
menutoga već kralja Škotskoga Malkolma Trećega 
(godine 1070.). Premda je pak od onda bila pri- 
nugjena baviti se mnogim svjetovnim stvarima, opet 
nije srcem prianjala za svijet; jer se je više nasla- 
gjivala dobrim djelom nego imanjem bogatstva. 
Najprije iskaše kraljevstva Božjega i pravde nje- 
gove, a podatljiva milost Svemogućega doda joj i 
časti 1 bogatstva izobila. 

Margarita sagradi na onom mjestu, gdje je 
bila svadba njezina, prelijepu crkvu na čast pre- 
svetoj Trojici a za sreću i spasenje kralju, sebi i 
djeci svojoj. Crkvu ovu nađari dragocjenim na- 
kitom, pa i u drugim crkvama ostavi znaka pobo- 
žnosti i vjere svoje; pače soba njezina bješe kao 
kakova radionica za crkveno ruho i ures, toliko 
se ondje radilo za domove Božje. 

U kraljice bijaše toliko zbilje a ujedno i do- 
brote, da su je svi i poštovali i ljubili. S toga se 
ne bi nitko usudio pred njom reći koju nepristojnu; 
uopće bješe život njezin ogledalo kreposti. Besjeda| 
joj bi začinjena solju mudrosti, mučanje puno dobrih 
misli. Da mnogo u kratko kažemo: ona je u svemu 
što bi govorila, i u svemu što bi radila, pokazivala, 
da misli o stvarima nebeskim. 

Margarita imadijaše osmoro djece, šest sinova 
i dvije kćeri. Za njih nije se manje brinula nego 
za samu sebe. Pouzdanu dvoraninu naloži, ako kod 

kojega djeteta zapazi kaku god nepodopštinu, neka 
ga kazni opomenom ili šibom. Takovom mate- 
rinskom brigom postiže, da su djeca njezina valja- 
nošću pretjecala mnoge i odraslije ljude: vazda su 
bila megju sobom dobrovoljna i složna, i vazda je 
mlagje dijete starijemu iskazivalo poštovanje. Češće 
bi ih dozvala k sebi, da ih pouči o Hristu i vjeri 
Hristovoj, koliko bi mogla razumjeti, i da ih opo- 
mene, neka se Boga vazda boje. ,Bojte se, djeco 
— govoraše — (Gospodina, jer koji se njega boje, 
njima nema oskudice; i ako ga uzljubite, on će 
vam, čeda moja, udijeliti i sreću sadašnjega vijeka 
i vječno blaženstvo sa svijem svetima“. Ovo bijaše 
majci želja, ovo opomena, ovo dnevna i noćna mo- 
litva, da djeca njena Boga poznaju, štuju i nađa 
sve ljube, i ljubeći dogju u slavu kraljevstva ne- 
beskoga. 

Jednako se je sv. Margarita trudila oko spa- 
senja kraljeva. Nastojanjem svojim a s pomoću 
Božjom navede muža svoga, koji je po naravi bio 
dosta divlje ćudi, na izvršivanje pravde, milosrgja, 
milostinje i ostalih dobrih djela. Od nje se nauči 
kralj noći često probditi na molitvi i sa skrušenim 
srcem i sa suzama moliti se Bogu. Veliko čudo 
milosrgja Božjega bijaše u svjetovnjaka kralja gle- 
dati onoliku pažljivost i onoliku skrušenost u mo- 
litvi. Poznavši kralj da u srcu kraljičinu doista 
prebiva Hrist, bojao se nju ičim uvrijediti i pače 
gledao, da što prije učini sve po njenoj želji i 
mudrom savjetu. Čega bi se ona odrekla, odrekao 
bi se i on; što bi ona voljela, volio bi i on. Pri- 
povjedivši pisac žića Margaritina sve na tanko, 
kako je svetica s neprekidnom pobožnosti i oštrim 
postom združivala djela prevelikoga milosrgja, ka- 


ik 

zuje jošte, kako je kralja privolila, da je zajedno 
s njom hranio siromahe. Trista ubogih dovedoše 


svaki dan u vrijeme adventa i korizme u kraljevsku | 


trpezariju i namjestiše oko stola; onda vrata za- 
tvoriše, a kralj i kraljica uzeše uboge nuditi jelom 
i pilom, i tako častiše Hrista u ubogima. No osim 
toga je sv. Margarita svaki dan u godini nahranila 
dvadeset i četiri siromaha. 

Megjutim kad je svemogući Bog Margariti za 
pobožna njezina djela već pripravljao vječnu plaću, 
ona se mnogo pomnjivije nego inače pripravljaše 
za ulazak u drugi život. Znajući za konac života, 
dozove ispovjednika, te mu stane suze roneći pri- 
povijedati život svoj. U tom pripovijedanju bilo 
toliko skrušenosti, a iz skrušenosti provrelo joj to- 
liko suza, te se ispovjedniku činilo, da nema ništa, 
što ne bi bila mogla tada od Hrista umoliti. I sam 
ispovjednik nije se mogao ustegnuti od plača. Za- 
vršivši govor o potrebnim stvarima nastavi kraljica: 
,Ostaj s Bogom, ja ne ću više dugo ostati u ovom 
životu. Dvije su stvari, što od tebe prosim: jedno, 
da se mene kod mise i molitve opominješ, dok 
budeš živ, drugo, da se brineš za sinove i kćeri 
moje te ne prestaneš učiti ih, neka se Boga boje 
i njega ljube. Pa kad se koji od njih popne na vrh 
zemaljske časti, njemu budi najviše učitelj i otac, 
opominjući ga, da se od oholosti ne nadima, škrtošću 
Boga da ne vrijegja i u zemaljskoj sreći da ne zabo- 
ravi sreće vječnoga života. Ovo je, za što te molim, 
da mi sada ovdje pred Bogom obećaš“. 

Malo vremena poslije toga poduze Margaritu 
žešća bolest nego otprije, da se ognjem bolesti 
pripravi za preminuće. Četiri dana prije smrti, kad 
je kralj bio daleko u ratu te nije mogla znati, šta 

se s njim zbiva, reče onima što su kod nje bili: 
»Može biti da se danas tolika nesreća dogodi kra- 
ljevini, kolika se nije zbila već od mnogo vremena“. 
Nazočni su malo pazili na ove riječi, ali za nekoliko 
dana dogje glas, da je kralj poginuo upravo onaj 
dan, kad je kraljica ono kazala. Ona kao da je 
znala što će biti, bješe kralju mnogo branila, da 
ide u rat, no baš tada nije slušao opomena njenih. 

Kad je kraljica bila već na umoru, vrati se 
iz rata sin, koji je iza očine smrti već primio kra- 
ljevstvo. Stupivši u sobu umiruće matere ne zna 
od tuge i tjeskobe šta će: dogje, da materi javi 
smrt oca i jednoga brata, a nju nagje na samrti. 
Tada kraljica koja je bila već u nesvijesti, izne- 
nada sabravši sile svoje progovori sinu i pita za 
oca i za brata. No sin ne htje da joj kaže istinu 
bojeći se, kad bi doznala smrt njihovu, da će i sama 
odmah umrijeti. A ona teško uzdahnuvši reče: 
,Znam, sinko, znam. Zaklinjem te ovim svetim 
križem, da mi kažeš šta znaš“. Sin prinugjen ovako 
iskaže žalosni dogagjaj. Ona pak mjesto da udari 
u kukanje i lelekanje ili da padne u nesvijest, po- 
digne oči i ruke na nebo i reče: ,Hvala tebi, sve- 
mogući Bože, što si hotio, da na samrtnom času 
podnesem ovolike muke, i podnoseći ih da se koliko 
toliko očistim od ljaga grijeha svojih“. Osjetivši“ 
Margarita da je smrt već blizu, počne moliti mo- 
litvu, koju svećenik govori kod mise poslije pri- 
česti: ,Gospodine — reče — Isukrste, koji si po 
volji Oca i po sudjelovanju Duha svetoga smrću 
svojom oživio svijet, izbavi me . . .“ Kad reče: iz- 
bavi me, duša njezina izbavljena od okova tijela 
odseli se ka gospodaru od prave slobode, ka Hristu, 
kojega je svagda ljubila. To se dogodi godine 1093. 

Tijelo Margaritino bi sahranjeno u crkvi pre- 
svete Trojice, koju je ona sagradila za spomen 
vienčanja svoga; ondje bi sahranjen i muž njezin. 
Kad je godine r25r. Margarita bila svečano pro- 
glašena svetom, uzeše tijelo njeno iz groba, da ga 
izlože za štovanje javno. Kod prijenosa došavši do 
onoga mjesta, gdje je muž sv. Margarite kralj 
Malkolm bio sahranjen, ne mogoše nosioci kovčega 
sa svetim ostacima nikako: dalje maknuti. Dok su 
se tomu čudu svi čudili, neki poštovani starac reče 
na glas, neka i Malkolmove ostatke iskopaju i 
onamo prenesu, kamo će i ostatke Margaritine. 
Učinivši to lako ponesoše jedne i druge ostatke, 
i zajedno ih izložiše za štovanje. Kad su poslije 
Škoti većinom postali protestanti, katolici odnesoše 
ostatke svetih ženidbenih drugova u Španjolsku, 
gdje kralj Filip Drugi za njih sagradi osobitu! ka- 
pelu u predivnom kloštru Eskurialu; u toj kapeli 
sveti su ostaci zajedno pohranjeni u jednom san- 
duku s natpisom: Sv. Malkolm kralj, sv. Margarita 
kraljica. 


s 
ši is 


Ne bi se doista moglo reći za mater, da je 
dobra, koja bi djecu samo dobro hranila i lijepo 
odijevala i uopće brinula se samo za tjelesne po- 
trebe njihove, a ne bi ništa marila za duše njihove 
te bi pustila, neka rastu bez vjere i zakona i po- 


divljaju kako im drago. Ali se jamačno ne bi ni 


za ženu moglo kazati, da je valjana žena, koja bi 
gojila samo tijelo mužu i gledala, da mu što više 
osladi ovaj život, a ne bi se nimalo starala za spa- 
senje duše njegove, premda bi vidjela, da mu je 


Sveta Margarita. 401 


duša u najvećoj pogibli. Takova žena bi pokazala, 
da se je s mužem svezala tek za ono malo vre- 
mena, što traje ovaj život, da joj ljubav nije vječna, 
da ne želi s mužem biti vijekom i preko groba 
ujedinjena. Kako se dobra žena skrbi i za spasenje 
duše muževlje, vidjesmo u življenju sv. kraljice 
Margarite. Ako žena hoće muža svoga da navrati 
i održi na stazi življenja kršćanskoga, treba naj- 
prije da bude i sama puna duha kršćanskoga; duh 
kršćanski ne će joj dati mira, dokle god muža ne 
obrati k životu kreposnomu, ako ga je ostavio, i 
duh će kršćanski i sve koliko nastojanje i poslo- 
vanje njezino tako oplemeniti, da će i muž njezin 
ljepotu i dobrotu kršćanstva isprva poštovati a po- 
tom i ljubiti. Dalje treba da se za muža bez pre- 
kida Bogu moli, i da ga svakom zgodom umiljato 
i ljubazno nagovara i prosi, neka se na primjer - 
kani ove ili one mane, neka ne ide u nevaljalo 
društvo, neka s njom ide u crkvu, prima sv. sa- 
kramente, čita pobožne knjige. Ako li žena za 
sve ovo ništa ne haje, nema dakako ni sama vjere 
te je ljubav njezina k mužu samo tjelesna i kratko- 
vječna. 


Pomolimo se. 


Bože, koji si blaženu Margaritu kraljicu izvrsnom ljubavlju 
k ubogima učinio divnu, daj da se njezinim odvjetom i primjerom 
tvoja ljubav ti srcima našim vazda namnožava. Po Hiistu Gospođinu 
našem. Amen. 


ši 

11. dan lipnja. 
Sveti Barnaba. 


itasmo onomadne (dne 7. lipnja), kako je u 
prvih kršćana bilo jedno srce i jedna duša, 
i nije bio megju njima ni jedan siromašan, 
jer su mnogi imanje svoje prodavali i razdavali 
svjema, kao što je tko trebao; oni naime koji su 
prodavali njive ili kuće svoje, donosili su novce 
što su dobijali zato, i metali pred noge apostolima, 
pa odatle se je davalo svakomu, kao što je tko 
trebao. Od sviju onih, koji su onako imanje svoje 
prodavali i razdavali potrebnicima, po imenu se 
spominje jedini današnji svetitelj, jamačno zato što 
je imao znatan imutak i prvi učinio onu veliku 
žrtvu kršćanske ljubavi. 

Barnaba zvaše se otprije Josip, a apostoli 
prozvaše ga Barnabom, koje će reći sin utjehe, 
utješitelj, što je onolikom ljubavi tješio uboge 
pa i drukčije umio na osobiti način tješiti žalosne. 
Rodio se bješe na otoku Cipru od oca Žida, koji 


je bio od plemena Levijeva. Grci drže, da su ga- 


roditelji poslali u Jerusalem, gdje je sa sv. Pavlom 
polazio školu Gamalielovu; a stari kršćanski pisci 
svjedoče, da je Barnaba bio jedan od sedamdese- 
torice učenika Isusovih. Poslije uzašašća Gospo- 
dnjega osta Barnaba u Jerusalemu s apostolima, i 
proda imanje svoje te preda novce apostolima, 
neka razdadu svakomu, kao što tko treba. 

Kad je Pavao tri godine poslije obraćenja 
svoga došao u Jerusalem, htjede da se pridruži 
s vjernima, ali su ga se svi bojali ne vjerujući, da 
se je obratio. Onda ga znanac njegov Barnaba 
uzme i odvede k apostolima Petru i Jakobu, i pri- 

povjedi im, kako je Pavao na putu u Damasak 
vidio Gospodina i kako mu je govorio, i kako je 
u Damasku slobodno propovijedao ime Isusovo. 
Grad Antiohija u Siriji bijaše u ono vrijeme 
jedan od najvećih i najljepših gradova na svijetu. 
Ondje nastavaše i mnogo Židova. Od onih vjernih, 
koji su se rasijali od progonstva, koje je bilo za 
prvoga mučenika sv. Stefana, dogjoše neki i u 
Antiohiju i stadoše najprije Židovima a poslije i 
poganima propovijedati Isusa Hrista. I bješe ruka 
Božja s njima; i mnogo ih vjerovaše i obratiše se 
ka Gospodinu. Kad su to čuli apostoli, koji su još 
bili u Jerusalemu, poslaše iz Jerusalema Barnabu, 
da ide u Antiohiju. Barnaba došavši onamo i vi- 
djevši milost Božju, obradova se veoma; potom 
nagovaraše sve, da tvrdim srcem ostanu u Gospo- 
dinu ; jer je bio čovjek dobar i pun Duha svetoga 
i vjere. I obrati se mnogo svijeta ka Gospodinu. 
Barnaba pak pogje u Tars, da traži Pavla, i kad 
ga nagje, dovede ga u Antiohiju. 1 ova dvojica 
baviše se ondje cijelu godinu propovijedanjem evan- 
gjelja, i obratiše mnogi svijet, tako da su se naj- 
prije u Antiohiji učenici Isusovi nazvali kršćani. 


U to vrijeme bi veliki glad po svijetu, naročito pak 


u Židovskoj. Kršćani Antiohijski odrediše, da će 
svaki koliko koji može dati u pomoć braći u ža 
dovskoj; koje i učiniše te skupljene priloge poslaše 
u Jerusalem starješinama crkvenim preko Barnabe 
i Pavla. 

Barnaba i Pavao predavši priloge vrate se iz 
Jerusalema u Antiohiju. Kad su jednom poglavari 
i učitelji crkve Antiohijske Bogu služili i postili, 
reče im Duh sveti: , Odvojite mi Barnabu i Pavla 
na djelo, na koje sam ih pozvao“. Tada postivši i 

pomolivši se Bogu, polože ruke na Barnabu i Pavla, 
i otpuste ih. Oni dakle poslani od Duha svetoga 
sigju u primorski grad Seleukiju, i odanle otplove 
na otok Cipar, odakle je Barnaba bio rodom. Pro- 
povijedavši na Cipru evangjelje Hristovo odvezu 
se u Malu Asiju, gdje zarede od mjesta do mjesta 
svagdje Hrista navješćujući, Tako dogju i u grad 
Listru, gdje je Pavla slušao i jedan čovjek, koji je 
bio hrom od rogjenja i nikad nije hodio. Pavao 
pogledavši na nj i vidjevši da vjeruje, reče mu ve- 
likim glasom: ,Ustani na noge svoje upravo!“ I 
čovjek skoči, i hogjaše. A kad vidi ljudstvo šta je 
učinio Pavao, počnu svi vikati: ,Bogovi načiniše 
se kao ljudi i dogjoše k nama!“ I kako je Barnaba 
bio visok i lijep čovjek a Pavao bio besjednik (go- 
vordžija), nazivahu Barnabu Jupitrom (u Grka i 
Rimljana najveći bog) a Pavla Merkurijem (bog 
vještine i besjedništva). I svećenik Jupitrov dovede 
junce i donese vijence, i htjene s ljudstvom, da 
Barnabi i Pavlu žrtvuje. Kad ovo čuju apostoli, od 
žalosti i mrzosti razdru haljine svoje i skoče megju 
ljudstvo vičući: ,Ljudi! šta to činite? I mi smo kao 
i vi smrtni ljudi, koji vam propovijedamo, da se 
od ovih lažnih stvari obratite k Bogu živomu, koji 
je sve stvorio; koji premda je u prošlim vreme- 
nima pustio narode da idu svojim putem, ali ipak 
nije ostavio sebe neposvjedočena, jer je dobro 
činio s neba dajući dažd i godine rodne i puneći 
srca naša veseljem“. Ovo govoreći jedva ustave 
ljude, da im ne žrtvuju. No naskoro se vidi, kako 
je ljudstvo promjenljivo. Dogju naime neki Židovi 
iz drugih mjesta i podgovore ljudstvo na apostole 
Barnabu i Pavla, te ono Pavla kamenova i izvuče 
iz grada misleći da je mrtav. Dogjoše k njemu 


e. 


Sveti Barnaba. 405 


učenici i opkole ga; a on ustane i ugje u grad, i 
sjutradan izigje iz Listre s Barnabom u grad Derbu, 
gdje se mnogi obrate. Potom se Barnaba i Pavao 
vrate u ona mjesta, u kojima su već propovijeđali, 
da obraćene utvrde u-vjeri i postave im svećenike. 
Napokon se vrate u Antiohiju, odakle su bili po- 
slani na djelo koje svršiše; i šabranoj općini kr- 
šćanskoj kažu sve, što je učinio Bog s njima, i kako 
je otvorio poganima vrata vjere. I ostanu u Anti- 
ohiji ne malo vremena. 

U to vrijeme dogju iz Židovske u Antiohiju 
neki učenici, koji su sprva bili Židovi, i stanu do- 
kazivati kršćanima, koji su otprije bili pogani, ako 
se ne obrežu po zakonu Mojsijevu, da se ne će moći 
spasti. Kad su se toj nauci protivili Pavao i Bar- 
naba pa odatle postala raspra, općina odredi, da 
Pavao i Barnabe i drugi neki idu u Jerusalem k apo- 
stolima i starješinama za ovo pitanje. Na to se u Jeru- 
salemu sabere prvi crkveni sabor, u kojem se nauka 
apostola Barnabe i Pavla s pomoću Duha svetoga 
odobri, da se naime obrezivanje i drugi takovi pro- 
pisi zakona Mojsijeva ne meću na obraćene po- 
gane. S tom odlukom crkvenih poglavara vrate se 
Barnaba i Pavao u Antiohiju, gdje su još nekoliko 
dana s mnogima drugima učili i propovijedali riječ 
Gospodnju. Poslije Barnaba uzevši sa sobom Ivana 
Marka otplovi opet u zavičaj svoj Cipar. 

Što smo dovle pripovjedili o sv. Barnabi, 
uzesmo iz Sv. Pisma, iz Djela Apostolskih. Dalje 
o njemu kazivati možemo iz spisa starih kršćanskih 
pisaca. Ovi pripovijedaju, da je sv. Barnaba poslije 
propovijedao vjeru Hristovu u Italiji te utemeljio 
kršćansku općinu u Milanu, gdje ga još i sada štuju 
kao svoga zaštitnika. Poslije se opet udružio s apo- 

stolom Pavlom, koji ga s Titom posla u Korinat. 
Napokon pogine smrću mučeničkom u gradu Sa- 
lamini na otoku Cipru, domaji svojoj. Kako se je 
naime njegovim propovijedanjem, svetim življenjem 
i tvorenjem čudesa vjera kršćanska sve više i više 
raširivala na otoku, Židovi što su ondje živjeli, 
ščepaše ga, isturiše iz grada i zasuše kamenjem. 
Kada su u petom stoljeću našli tijelo sv. Barnabe, 
pripovijedaju, da se je na prsima njegovim obrelo 
(našlo) evangjelje sv. Mateja u jeziku Hebrejskom, 
koje je Barnaba sam rukom svojom prepisao. 


KA 
sk s 


Premda se sv. Barnaba ne broji megju dva- 
naestoricu apostola, jer nije bio upravice od Isusa 
poslan da propovijeda evangjelje, opet ga i sv. 
evangjelist Luka i stari crkveni pisci zovu apo- 
stolom, a to jamačno zato, što je njega Duh sveti 
na osobiti način odabrao na djelo propovijedanja 
i što je on s revnošću upravo apostolskom navje- 
šćivao sv. evangjelje šireći ovako sa svetim apo- 
stolima kraljevstvo Božje na zemlji. Pa kako je 
njemu omiljelo evangjelje i možemo reći srcu pri- 
raslo, vidje se, kad su mu na prsima, na srcu našli 
knjigu sv. evangjelja. I doista tko ljubi Isusa, ljubi 
i evangjelje njegovo, jer je u njemu napisan nauk 
i život Isusov. A. komu je milo evangjelje, rado ga 
čita ili sluša čitanje i tumačenje njegovo, koje se zbiva 
u propovijedanju. Kolika korist od takova čitanja 
ili slušanja, kaže sv, Ivan Zlatoust. ,Sotona — veli 
svetac — ne može se lako prikrasti k čovjeku, koji 
sv. evangjelje češće čita i sluša tumačenje njegovo“. 

A. kako ti, dragi kršćanine? Čitaš li koji put 
sv. evangjelje i slušaš li tumačenje njegovo? Misliš 
li, da ćeš više koristi imati od čitanja kojekakvih 

nevaljalih, sumnjivih ili pače grešnih knjiga? Ne 
ćeš zaisto imati koristi nego nasuprot upravo štete. 
Čitanjem takovim sotona će se lako prikrasti u srce 
tvoje i tudijer_ ugnijezditi. Poznaj dakle i popravi 
pogrešku svoju, dok možeš. Čitaj polako i pomnjivo 
barem onaj dijel evangjelja, što se čita u nedjelju 
ili praznik u crkvi, slušaj pažljivo tumačenje nje- 
govo to jest propovijedanje, i gledaj, da po nauci 
sv. evangjelja upravljaš život svoj. ,Blago onomu, 
koji čita i sluša riječi proroštva ovoga, i drži ono 
što je u njemu napisano“, kaže sv. Ivan u posljednjoj 
knjizi Sv. Pisma (Otkriv. 1, 3). No pazi: čitanje, 
slušanje i držanje riječi Božje čini čovjeka blaženim ; 
dakle nije dosta, da čitaš i slušaš, nego ište se, da 
i držiš ono što čitaš i slušaš, ako hoćeš da dogješ 
u blaženstvo vječno. 


Pomolimo se. 

Bože, koji nas zaslugama i odvjetovanjem blaženoga Barnabe 
apostola svojega razveseljavaš, dopusti milostivo:' koji tvoja dobro- 
činstva preko njega prosimo, da ih darom tvoje milosti" postignemo. 
Po Hristu Gospodinu našem. Amen. 


L02- 


12. dan lipnja. 
Sveti Ivan Sahagunski. 


gl enidbeni druzi Ivan Gonzalez i Sancija Mar- 
tinezova ugledni gragjani u Sahagunu u 
: Španjolskoj nijesu imali za dugo djece. 
Žalosni s toga molili su od Boga po zagovoru sviju 
svetih, neka im dade na utjehu od srca poroda. 
Osim toga išli su češće na proštenje k različnim 
crkvama i kapelama navlastito k jednoj kapeli po- 
svećenoj na čast presvete Bogorodiće, da u Boga 
izmole milost. Napokon usliši Bog molitve njihove 

te dobiju sina, kojemu kaoti prvencu nadjenu 
očino ime Ivan. Potom su isti ženidbeni druzi 
imali još tri sina i tri kćeri. Kako su roditelji 
prvenca svoga veoma pazili, svom ga pomnjom 
odgojiše i rano dadoše u škole, u kojima je lijepo 
napredovao. Već se tada u dječaka opažala rijetka 
pobožnost, osobito volja za molitvu i post. Videći 
to otac znao bi reći: komu Bog da života, vidjet 
će, da će ovaj biti svet. Svršivši škole dogje Ivan 
na molbu oca svojega i svojeg ujaka u dvor bi- 
skupa Burgoškoga, koji ga tako zavoli, da je s njim 
svaki dan molio časoslov (svećenicima propisane 
svakidašnje molitve) i poslije mu kod crkve podijelio 
različite službe i s njima lijepe dohotke, imajući 
nakanu da ga još i na veće časti popenje, jer je 
vidio, kako je na sve prikladan. Nego se Ivan 
ne nagje srećan u biskupovu dvoru; naime od 
mnogo svijeta što bi onamo dolazilo i od sila razno- 
vrsnih poslova nije mogao imati onoga mira, koji 
je trebao, da može Bogu svesrdno služiti. Zato Ivan 
zamoli biskupa, da može otići od njega. Biskup 
misleći da Ivan nije zadovoljan službama svojim, 
obeća mu, da će mu dati kanoniju, čim se koja 
uprazni. No Ivan ga uvjeri, da mu nije do časti i 
dohotka nego do službe Gospodnje, te dobi napokon 
od njega dopuštenje, da ide k crkvi sv. Agate u 
Burgosu za kapelana, gdje je bio dužan svaki dan 
misu služiti i često riječ Božju propovijedati; čim 
se je začulo u gradu za njegove propovijedi, počelo 
se odmah mnogo svijeta k njima zgrtati. Vježbajući 
se ovako jedno vrijeme u duhovnom poslu i oskudno 
pri tom živeći, odluči ići u Salamanku u glasovitu 
visoku školu, da se dade na više bogoslovske nauke. 
U Salamanci ga zbor svetobartolomejski primi za 
kapelana; u crkvi onoga zbora služio je svaki dan 

sv. misu, i često u različitim crkvama propovijedao, 
a uz to polazio visoku školu. Po tom steče čast 
doktorsku. No trudbu njegovu oko službe Božje i 
nauke prekine ljuta bolest kamenac, od koje se 
po mnijenju vještih liječnika nije mogao drukčije 
izliječiti nego rezanjem. Pobožni sluga Božji znajući 
da je kršćanin dužan dotle svoj život čuvati, dok je 
volja Božja, i da je dužan one potpomoći upotrebiti, 
koje propisuju razboriti liječnici, pomoli se Bogu 
za pomoć i zavjetuje se, ako opet ozdravi, da će 
stupiti u koji kloštar, te se poda strpljivo bolnomu 
rezanju. Ovo se srećno svrši, i Ivan se potpuno 
iscijeli, pa tada razdavši ubogima što je imao, stupi 
godine 1463. u pustinjački monastir svetoaugustinski 
u Salamanci, u kojem su redovnici živjeli siromaški 
i sasvim po pravilima reda svoga. 

Svršivši Ivan godinu kušanja u poniznosti i 
bogodušnosti, primi zapovijed od poglavara, da se 
Prihvati službe propovjedničke. U ono pak doba 
bijaše u gradu Salamanci megju gospodom, sveće- 
nicima i gragjanima tolika svagja, razdor i mržnja, 

nije minuo gotovo čas, kad se ne bi dogodila 
v ona ulici. No Ivan koje propovijedanjem koje 
et skrovitim nagovaranjem naskoro pomiri raz- 
ažene ljude te povrati gradu žugjeni mir. U pro- 
< ovijeđanju pak bio je slobodan ne bojeći se ni- 
lo ni najveće gospode. Jednom je pred vojvodom 
Alba korio velikaše, što pritješnjavaju jadni puk. 
ijet je propovjednika slušao, kao da Bog govori 
usta njegova. Ali vojvoda ljuto uvrijegjen do- 
ve preda se Ivana, i oštro ga ukori, što se usu- 
lje onako govoriti. Dugo je svetac slušao ukore 
»sovke vojvodine pred sakupljenom mnogom go- 
odom, napokon progovori: »Zašto, gospodaru, 

idem na propovijedaonicu? da kažem ljudima istinu, 
ili da im laskam te ih varam? Jamačno znade tvoje 
gospodstvo, kako propovjednik treba da istinu go- 
vori kudio on pogreške ili hvalio kreposti, i da 
bude gotov za istinu i umrijeti“. Rekavši još više 
u ovom smislu otme se nekako vojvodi i pogje 
kući. Ele vojvoda pošlje dva viteza za Ivanom, da 
ga na mrtvo izbiju. Stignu Ivana, a kad tamo, konji 
kao da su se pod jahačima okamenili ni makac 
s mjesta, nego podbadani ostrugama samo se pjene 
i znoje. Uplašeni od toga čuda vitezi pripadnu 
k nogama svečevim te mu sve iskažu. Ivan im lju- 
bazno prihvati: ,Milosrdan je Bog, koji je vas sa- 
čuvao od tako teškoga grijeha i mene od vaših 
ruku. Bog vam oprostio; bojte se Boga, i idite u 
miru, pa kažite vojvodi, što vam se dogodilo“, Vra- 
tivši se vitezi nagju vojvodu čudnovato tužna i sa- 
trvena, kao da je na umoru, a nije se vidio nikaki 
uzrok tomu teškomu i nenadanomu zlu. Kad mu 
pak vitezi pripovjediše, šta se njima, dogodilo, 
pozna odmah, odakle i zašto i njemu zlo. Pošlje 
dakle neke svoje ljude u Salamanku po Ivana. 
Dogje Ivan, a vojvoda ga klečeći zamoli za opro- 
štenje. Ivan najprije ukori življenje vojvodino rije- 
čima ozbiljnim premda punima štovanja k veli- 
kašu, a tad mu od srca oprosti. Vojvodinica dade 
Ivanu na put kao milostinju vrlo dragocjeno crkveno 
odijelo. 

Ivan je svaki dan služio sv. misu s prevelikom 
pobožnosti. Ali je služio tako sporo, da napokon 
nije nikoga mogao naći, tko će mu kod mise dvo- 
riti, pa kad se zbog toga potuži prioru (poglavaru), 
dobije od ovoga nalog, da duže vremena ne služi 
misu nego li drugi svećenici. Preteško je to bilo 

Ivanu, ali je ipak nekoliko dana nastojao, da učini 
po nalogu priorovu; tada dogje k njemu i klečeći 
zamoli ga, neka mu dopusti, da služi misu po volji. 
Znajući poglavar veliku poslušnost Ivanovu, nasluti, 
da je osobiti uzrok, zašto Ivan onako sporo služi 
Sv. misu, i zapita ga za uzrok. Ivan se izgovara 
znatnim uzrocima, pa napokon na zapovijed prio- 
rovu iskaže mu pod uvjet otajstvene šutnje, zašto 
ne može mise odslužiti u isto vrijeme u koje drugi 
misnici. Prior tada zapovjedi podložnima svojim, da 
budu Ivanu u svemu na službu, pa on sAm, kako 
ga je već otprije držao za sveta, od onda ga je još 
i više poštovao. Poslije prior držeći da ne valja 
tajati čudesnih milosti Božjih, nagovori Ivana, da 
ono što mu je prije kazao pod uvjet šutnje, kaže 
sada tako te će on moći i drugima kazivati. Bla- 
ženi Ivan nagovaranjem priorovim savladan u pre- 
velikoj smjernosti dade mu na volju, da ono što je 
od njega čuo, drugima kaže, kada bude mislio, da 
će biti na slavu Božju i spasenje duša. Prior potom 
ovo pripovjedi piscu života Ivanova: Ivan se s toga 
za onoliko zabavi kod sv. mise, što mu dobrota 
Božja obznanjuje tAjn4, kakovih smrtni čovjek ne 
može umom naravno shvatiti. U presvetom naime 
otajstvu ukazuje se Hrist njegovima tjelesnim očima 

on vidi gdje se iz presvetih rana na rukama i Ro 
gama i na prsima Isusovim sjaju zrake svjetlije od 
žarkoga sunca, te odatle izlazi tolika Sjajnost i 
milost, da bi to čovjeku dosta bilo za život bez 
jela i pila. 

Blaženi je Ivan sve do smrti s neutrudljivom 
revnošću radio oko spasenja duša. A to mu bude 
i uzrok smrti. Jedna poglavita ženska zamamila 
bješe mlada čovjeka u grešne svoje mreže; kako 

se je za to znalo po svoj Salamanci, bijaše odatle 
velika sablazan svijem stanovnicima. Jednom je 
onaj nesrećni mladi čovjek slušao propovijed Iva- 


novu; Ivan je pak s tolikim žarom govorio o gre- 


šnosti onakove ljubavne sveze, da se je mladomu 
čovjeku činilo kao da mu se u srce s propovije- 
daonice sipaju žarke strijele, te on poslije propo- 
vijedi pogje u monastir za Ivanom, i ne htjede 
više odanle izaći nego obuče haljinu redovničku. 
Ženska da pobjesni. Stane mladića mamiti iz mo- 
nastira, no sve uzalud; onda grdi i psuj blaženog 
Ivana, i još dodaj, da će prije nego mine godina 
dana, skupo platiti, što joj je uradio. Dva mjeseca 
nakon toga počne Ivan sušiti se i ginuti, i napokon 
nagju liječnici na njemu znaka, da je otrovan, Po- 
tom se nije više sumnjalo, da mu je ona nesrećnica 
preko nekoga dala nešto pojesti ili popiti, od čega 
se smrtno razbolje. 

Ivan primivši pobožno svete sakramente za- 
moli još od nazočne monastirske braće oproštenje, 
i izdahne u onaj čas, kad je zazvonilo na pozdra- 
vljenje angjelsko, dne 12. lipnja godine 1479. 


e 
še # 


Sv. Ivan Sahagunski ako i jest slobodno go- 
vorio svakomu istinu te tako podjario kadšto u ljudi 
oholih i opakih gnjev na sebe, iako i jest raskidao 
sveze grešne megju čeljadma, sa svim tim je po- 
glavito gledao, kako će ljude posvagjene pomiriti, 
razdvojene složiti i omrazite sljubiti. Ako i ti imaš 
priliku, da duše ljutite ublažiš, neslogu i razdor 
ukloniš te ljubav i slogu opet povratiš, ne pro- 
pusti prilike, bit ćeš nalik na sv. Ivana. Koliko li 

je grijeha ovaj svetac spriječio nastojanjem svojim, 
i koliko ljudi odvratio od propasti vremene i 
vječne! A tako možeš i ti. Koliko se puta naj- 
bolji susjedi ili prijatelji posvade za sitninu kaku 
god, za pedanj zemlje, za vrbu na megji ili za 
oprtu drva. Od takove sitnine može veliko zlo na- 
stati: počnu se parbiti, troše na parbu, što dalje 
to veći trošak, a tim raste i mržnja, napokon se 
tako zamrze, da jedan ne mari sebe upropastiti, 
samo da upropasti i drugoga; pa tako često i 
bude: oba parničara dogju do torbe, a tada nema 
više pomirenja ni na času samrtnome. Tako pro- 
padoše za ovaj i za onaj svijet. A poštena duša 
kršćanska mogla je to spriječiti svjetujući odmah 
iz početka prijateljski jednoga i drugoga, gledajući 
ih ma kako poravnati i predočujući im zlo što će 
ih stići, ako se ne poravnaju. No ima crnih duša, 
koje onakove nesrećnike još podražuju i njihovoj 
se svagji i mržnji raduju; takove su duše doista 
crne, kako je crn sam vrag, koji će ih na posljetku 
odnijeti, jer će se ljut angjel poslati na njih, kaže 
Sv. Pismo. (Prič. Sal. 17, 11.) 


Pomolimo se. 


Bože, začetniče mira i pazioče ljubavi, koji si blaženoga 
Ivana ispovjednika svojega ukrasio divnom milošću za poravnavanje 
nesložnih, njegovim zaslugama i odvjetovanjem dopusti, da u tvojoj 
ljubavi učvršćeni nikakvima se napastima od tebe ne odvojimo. Po 
Hristu Gospodinu našem. Amen. 


13. dan lipnja. 

13. dan lipnja, 
Sveti Antonije Padovanski. 


Ndlanašnji svetitelj rodi se godine 1195. u Lis- 
boni glavnom gradu kraljevine Portugalske. 
Na krštenju dobi ime Ferdinando, koje mu 


se istom poslije kad je stupio u red franciskanski, 


promijeni u ime Antonije. Otac njegov Martin 
Bullones bijaše kapetan u vojsci kraljevskoj, mati 
Marija ženska plemenita rodom no još plemenitija 
srcem. Na odgajanje i poučavanje dadoše roditelji 
sina kanonicima stolne crkve Lisbonske, od kojih 
se zarana nauči ne samo potrebnomu znanju nego 
i bogodušnomu življenju, pa prezrevši zamame svi- 
jeta i tijela već u petnaestoj godini. dobi svoje 


stupi u monastir svetoaugustinski, koji je bio blizu . 


Lisbone. Nekolike godine živje ondje vježbajući se 
u bogoljubnosti, no kako su ga prijatelji i znanci 
češćim polaženjem bunili u milom samoćovanju, 
prijegje s dopuštenjem poglavarskim u Koimbru, 
gdje je red njegov takogjer imao monastir. Ovdje 
probavi osam godina učeći temeljito svete znanosti 
i posvećujući ujedno dušu svoju molitvom i pobožnim 
vježbama. U to doba biše preneseni u Koimbru 
Sveti ostaci petorice franciskana, koji su u Africi 
u Maroku propovijedali vjeru kršćansku te poginuli 
smrću mučeničkom. Dok bi se svjetoljubac od 
ovakove prijeke sudbine prepao, u Antonija pogled 
na ostatke mučeničke potakne želju, da i on za 
Hrista prolije krv. I ova želja nije se u njega za- 
plamtjela kao što se vatra od slame zaplamti i 
odmah se ugasi, nego on zbiljski namisli, da pri- 
jegje u red franciskanski, jer se nadao, da će u 
njemu lakše naći zgodu, kako bi išao nevjernicima 

propovijedati sv. evangjelje. Kad jednom franciskani 
dogju u monastir, u kojem je boravio Antonije, da 
prose milostinju, kaže im svoju nakanu, čemu se 
oni ne malo obraduju. Od poglavara dobije doista 
dopuštenje, da prijegje u oštriji red sv. Franciska. 
Kada je odlazio, reče mu jedan bivši drug augu- 
stinijan kao žaleći ga: ,Idi, idi, da ako postaneš 
svetac“. ,Kad čuješ — odreče mu ponizno An- 
tonije — da sam svetac, jamačno ćeš Boga hvaliti“, 
Ode dakle u kloštar franciskanski, koji je bio ne- 
daleko od Koimbre i zvao se po imenu sv. Antonija 
pustinjaka, te umoli, da su mu po ovom svecu 
nadjeli ime Antonije. ' 

Čeznući za mučeništvom isprosi dopuštenje, 
da ide nevjernicima navješćivati riječ Božju. Prijegje 
u Afriku, ali ondje se teško razboli, pa teškom i 
dugovječnom bolešću bude usilovan, da se vrati u 
Europu. Kaneći prebroditi u Španjolsku. protivnim 
vjetrom bi zatjeran u Siciliju. U ono je vrijeme 
sv. Francisko, utemeljitelj reda franciskanskoga, u 
Assisiu imao vijeće sa poglavarima kloštara fran- 
Ciskanskih; onamo pogje Antonije. Kad se vijeće 
Svrši, ni jedan ne htjede Antonija uzeti sa sobom 
držeći, da će biti kloštru samo na teret. Napokon 
mu se smiluje fratar Gracijan, te ga pošlje u mali 
kloštar kod Bologne. Ondje je Antonije provodio 
život oštar i posve samotan, i nije mislio, kako mu 
Bog nije ispunio prve želje, da će ikad više u svi- 
jetu što god učiniti za kraljevstvo Božje. 

No Bog dade drukčije. Poslije nekoga vre- 
mena bi Antonije sa više svojih drugova poslan u 
Forli, da se redi za svećenika; onamo dogju i ne- 
koliko dominikana. Starješina pozove najprije do- 
minikane, neka koji od njih sakupljenima reče 

duhovnu besjedu, no oni se izgovore, da se nijesu 
pripravili za besjedu. A. tako su se i franciskani 
redom ispričavali. Antonije napose reče, da je vje- 
štiji pranju kuhinjskoga sugja nego li tumačenju 
riječi Božje. Ali kad starješina po danju Božjem 
napokon upravo njemu naloži, da govori braći što 
mu nadahne duh Božji, uzme on govoriti, isprva 
posve prosto, no što je dalje govorio, sve ga više 
rasplamti oganj Duha svetoga te stane tako raz- 
govijetno a opet dubokoumno razlagati tajne Božje, 
da su se svi našli u čudu i priznali, & su teško 
ikada tako što slušali. Od onda su ga braća mnogo 
poštovala ne samo radi božanske mudrosti njegove 
nego i radi poniznosti velike, iz koje se je tajao 
za onoliko vremena. 

* Kad za to dozna sv. Francisko, zapovjedi An- 
toniju, da bude propovjednik. Uzme dakle Antonije 
propovijedati, i naskoro izagje prvi i najglasitiji 
propovjednik za svoga vremena u svemu kršćanstvu. 
Bez ikakova straha govorio je istinu i najpoglavitijim 
ljudima; ali u oštrini njegove besjede bilo je opet 
toliko miline, da su ga slušali ujedno sa strahom 
i sa ljubavlju. Zaredivši od mjesta do mjesta pro- 
povijedao je svagdje s mudrošću svrhunaravnom, 
uvijek najprikladnije na različno stanje slušača. 
Sam papa Rimski nazove čovjeka Božjega škrinjom 
zavjetnom, hoteći tim reći, da se u njemu nalazi 
doista nebesko blago. K. propovijedima Antonijevim 
tolika je bila navala svijeta, da su od želje čuti ga 
ostavljali prazne radionice, trgovine, sudnice i saj- 
mišta, i kadšto se preko triđeset tisuća ljudi zgrnulo 
oko njega; obično bi propovijedao pod vedrim 
nebom, kad su i najveće crkve premalene bile za 
množinu slušača. Njegove su besjede poput stre- 

lica prodirale u srce; prvi plod tomu bijaše pla- 
kanje, uzdisanje i proklinjanje grijeh4, no _ mnogo 
bolji plod bješe, što je svagdje, gdje je on propo- 
vijedao, ponestajalo zavisti, mržnje, lihve i neči- 
stoće, a procvjetale su protivne kreposti, kao što 
od sunca u proljeće ne kopni tek snijeg i led nego 
i trava i cvijeće niče iz zemlje. 

Jednom je Antonije svijem franciskanima iz 
jedne pokrajine sakupljenima besjedom milom pro- 
povijedao o svetom križu i o teškoj muci premi- 
loga Isusa, kad ali nuto, blaženi otac Francisko, 
koji je tada još u životu bio no daleko odanle bo- 
ravio u drugoj pokrajini, ukaže se na čudesni način 
u vazduhu duhovnim svojim sinovima, što su slu- 
šali Antonija. Jer, kao da će odobravajući besjedu 
čovjeka Božjega pokazati što je slušačima naslje- 
dovati, pojavi se njihovima blaženim očima kao da 
je na križu raspet, i onda blagoslivljajući nazočne 
prekriži ih znakom sv. križa. 

Kako je sv. Antonije bio nebojazan i kako je 
riječ njegova bila silna, neka nam pokaže samo 
jedan primjer. U ono vrijeme kad je sv. Antonije 
propovijedajući prohodio gornjom Italijom, vladaše 
ondje grozan tiranin Ezelin. U gradovima, kojima 
je obladao, petnaest je godina nesmiljeno žario i 
palio, tako je n. pr. u Padovi u jedan dan pogubio 
dvanaest tisuća ljudi s toga, što su gragjani poku- 
šali sa vrata skinuti jaram njegov. Zato ga jedan 
stari pisac zove divljim zvjeretom i krvoločnim 
tigrom. Antonije čuje o strahotama, što narod trpi 
od tiranina, i kako se nitko ne usugjuje, da mu 
stane na put. Tada pokaza Antonije, da je u njemu 
duh dobroga pastira, koji dušu svoju daje za ovce 
svoje. Pogje u Veronu, gdje je Ezelin sjedio, i 

zaište, neka ga puste ka knezu, da mu ima nešto 
kazati. Ezelin je sjedio na prijestolu opkoljen perja- 
nicima, koji su bili gotovi na mig groznoga gospo- 
dara svakoga namah ubiti. Ubogi fratar stupi pred 
siledžiju, kao da on ima najveću vlast, a onaj što 
sjedi na prijestolu kao da je jadni osugjenik, u 
gvožgje metnut. Antonije prekori Ezeliria oštrim 
riječima za mnogu nevinu krv što je prolio, za 
mnoge opačine i otimačine što je počinio, i navi- 
jesti mu kazan Božju, i tako dalje, Perjanici čekaju 
na mig gospodarev, da drznoga fratra sasijeku, kao 
što su drugda činili za stvari mnogo manje — no 
grozni tiranin problijedi, stane drhtati, sagje s prije- 
stola, padne k nogama Antonijevim, metne sebi na 
vrat pojas za znak pokore, prizna krivnju svoju i 
obeća, da će se popraviti. Drugarima svojim, koji 
se nijesu mogli svemu tomu načuditi, reče poslije 
Ezelin: »Ne čudite se, jer vam kažem istinito, da 
sam vidio gdje iz lica onoga patra izlazi neko bo- 
žansko svjetlo, od kojega sam se tako prepao te 
sam mislio, da ću namah strmeknuti u pakao“. 
Posljednje vrijeme vijeka svojega provede 
Antonije u Padovi. Kad je ondje godine 1231. go- 
vorio korizmene propovijedi, nešto mu pozlilo pod 
konac propovijedanja, pa se zaklonio u skrovito 
mjesto, da se pripravi za smrt. Kako se je bolest 
pogoršavala, odvedu ga natrag'u Padovu, ali ga 
nijesu mogli od silne naloge svijeta, što se strčao 
da ga vidi, prenijeti u sam grad, nego ga ostave 
u podgragju, gdje mu spreme sobu kod ispovje- 
dnika jednoga ženskoga monastira. Primivši ondje 
svete sakramente izmoli sedam pokorničkih psa- 
lama i premine blaženo u Gospodinu dne 13. lipnja 
iste godine 1231, navršivši tek trideset i šest go- 

dina, od kojih ie deset probavio u redu sv. Fran- 
ciska. Kad su fratri bojeći se, da svjetina ruljom 
ne provali u kuću, hotjeli smrt njegovu da kriju, 
vikahu djeca ulicama: ,Svetac je umro, svetac je 
umro!“ Ostaci svečevi sahranjeni su u Padovi, 
odatle mu i pridjevak: Padovanski. Nebrojena ču- 
desa po smrti dokazaše svetost službenika Gospo- 
dnjega, te ga papa Gregorije Deveti već druge 
godine svečano proglasi svecem. Trideset godina 
po smrti sv. Antonija sagradiše u Padovi njemu na 
čast prekrasnu crkvu. Kad su otvorili grob njegov, 
da mu svete ostatke prenesu u novu crkvu, na- 
gjoše sve tijelo njegovo istruhlo, samo jezik bi- 
jaše tako prijesan i crven kao u živa zdrava čo- 
vjeka. Sv. Bonaventura koji je kao general svega 
reda franciskanskoga bio nazočan kod otvaranja 
groba, uzme sa štovanjem jezik u ruke, i propla- 
kavši od svete radosti pobožno reče pred mnogima: 
»O jeziče blagosloveni, koji si Gospodina vazda 
slavio i učinio da ga i drugi slave, sada se očito 
vidi, koliko imaš zasluga u Boga!“ i slatko i po- 
božno cjelivavši jezik zapovjedi, da se napose do- 
stojno pohrani. I ' 

Sv. Antonija slikuju kao franciskana mlado- 
lika, koji je desnu digao da blagoslivlja a u lijevoj 
drži ljiljan, znak djevičanstva. Slikuju ga takogjer 
S knjigom u ruci, a na knjizi mu je dijete Isus 
raskriljenih ruku. Čitamo naime u poznijoj legendi 
o čudesima sv. Antonija, da je jednom gragjanin 
neki lijepo dočekao blaženog Antonija i spremio 
mu osobitu sobu, da može mirno moliti se i raz- 
mišljati. Dok se Antonije nasamo Bogu molio, 
pogje domaćin po kući razgledati, je li sve u redu, 
i zagleda na prozor u sobu, u kojoj mu je bio gost, 

a to vidi gdje Antonije drži na rukama prelijepo 
i milo dijete, i gledajući mu jednako u lice grli ga 
i miluje. Začudi se domaćin krasoti djetinjoj, i stane 
razmišljati, odakle je došlo to milo dijete. A ono 
dijete, Gospodin Isus, objavi Antoniju, da ga je do- 
maćin vidio. Zato bl. Antonije nakon duge molitve 
dozove domaćina te mu zabrani, da za njegova 
života ikomu kaže šta je vidio. Tek poslije smrti 
svečeve pripovjedi gragjanin vigjenje ono. 


i: 
*k ik 


Čitasmo prošloga mjeseca (dne 16.) i za sv. 
Ivana Nepomučkoga, kako mu se iza trista i više 
godina našao jezik cjelokupan i prijesan, upravo kao 
i jezik današnjemu svečaru. Jezici obiju svetaca 
proslaviše se čudom neraspadljivosti, jezik Ivanov 
radi mučanja, a Antonijev radi govorenja. Bog je 
i opet ovdje pokazao, koliko je znamenit taj ma- 
leni ud u čovjeka, znamenit dakako ne samo za 
dobro nego i za zlo, samo što ljudi na to malo 
paze. Pomisli, da ima knjiga, u koju bi se zapisala 
svaka riječca, koju u životu svom izustiš, pa da ti 
onu knjigu dadu da je pročitaš. U njoj bi našao 
upisanu pravu sliku duše svoje, i valja da bi se 
prepao, kad bi vidio, kako ti je duša prazna, lažna, 
mrska, nečista, pohlepna, jednom riječi grešna. Jer 
usta govore od suviška srca (Mat. 12, 34), čega je 
srce puno, o onom čovjek i govori. A ima knjiga, 
u kojoj je upisana svaka riječca što ikad izustiš, i 
koju će ti dati na posljednjem sudu da je pročitaš: 
ova knjiga je vječna pamet Božja, pa prijepis od 
nje naći ćeš na drugom svijetu u savjesti svojoj. 

Dede kušaj za neko vrijeme svaki dan savjest 
svoju ispitivati samo o tom, šta je taj dan jezik 


1 


mo 


to 


Sveti Basilije Veliki. 421 


tvoj govorio. Vidjet ćeš, koliko zla, ima još u tebi, 
i kako slabo tobom upravlja duh dobri. Pa nastoj, 
da u sebi učiniš red, da ti jezik ne bude vodič u 
pakao nego u nebo. 


Pomolimo se. 

Crkvu tvoju, Bože, neka razveseli zavjetna svetkovina bla- 
ženoga Antonija ispovjednika tvojega, da se vazda utvrgjuje du- 
hovnom pomoću i bude dostojna uživati radost vječnu. Po Hristu 
Gospodinu našem, Amen. 

vaj je svetitelj ponajljepši ures istočne 
Crkve. 

Rodi se godine 329. u gradu Cesarei 
u Kapadočkoj od roditelja vigjenih zaradi roda, 
bogatstva i vrline. Već od male maloće uze ga na 
odgoju pobožna baba njegova Makrina, koja je sta- 
novala u Novoj Cesarei u Pontu i koja mu usadila: 
u srce prvu klicu djetinjske bogoljubnosti; prvu 
pak pouku primi od oca, koji je bio čuven odvjetnik 
i učitelj besjedništva. Svršivši prve nauke u Cesarei 
pogje u Carigrad, gdje je Libanije glasovit u ono 
doba besjednik naučavao mlade ljude u besjedništvu 
i drugim lijepim znanostima. Libanije veoma za- 
milova Basilija zaradi njegove muške ozbiljnosti, 
ljubavi k nauci i čestita života. Već su tada be- 
sjednici divili se Basilijevoj besjedničkoj vještini, 
mudroslovci smatrali ga pravim mudarcem, po- 
božnici štovali kao svećenika, premda još nije bio 
regjen. No sve što je Basilije naučio, bijaše njemu 

samo kažiput k najvišemu cilju, da naime što sa- 
vršenije Bogu služi. 

Iz Carigrada pak ode Basilije u Atenu, koju 
su tada držali za najvrsnije sjedište znanja ljudskoga, 
Ondje se sprijatelji sa svetim Gregorijem Nazijan- 
škim, čije žiće već opisasmo za g. dan svibnja. Oni 
su zajedno stanovali, jeli kod jednoga stola, naukom 
i pobožnošću smjerali na istu svrhu. Sv. Gregorije 
reče po smrti Basilijevoj: ,Kako bih mogao ovako 
što kazivati a da ne lijem suza? Od nauke, koja 
od svih stvari najviše podražuje na zavist, bijaše 
nama jednaka nada, i opet nada ne imadijaše za- 
visti. Mi se ne natjecasmo, koji će kojemu prvo 
mjesto preuzeti, nego koji će ga kojemu prepustiti ; 
jer je svaki od nas slavu drugoga držao za svoju. 
Činilo se, kao da imademo jednu dušu u dva tijela, 
bili smo posve jedan u drugomu. Jedna bješe nama 
obojici skrb: krepost, jedna briga, da živimo za 
drugi život, i da već prije odlaska s ovoga svijeta 
otigjemo odavle. Vogj naš bijaše zakon Božji. Pod- 
badasmo jedan drugoga na nastojanje oko kreposti, 
i bijasmo jedan drugomu pravilo, po kojem se ra- 
zabira pravo od kriva. Dok su se drugi ponosili 
rodom ili tečevinom svojom, nama bješe najveća 
slava, da jesmo i da se zovemo kršćani“. Atena je 
bila za mlade ljude veoma pogibljiv, zamaman 
grad; nije samo u njemu vladalo kojekakih opa- 
čina nego je i poganstvo još stajalo u svoj sjaj- 
nosti i oholosti svojoj. No upravo prijateljstvo sa- 
čuva Basilija i Gregorija od svake pogibli; svaki 
je od njih imao po dva stražanina kreposti, savjest 
svoju i prijatelja. Nasuptot uklanjali su se dru- 
ženju s lakoumnim, malovjernim gjacima; jer su 
poznali, da se vara tko misli, č će obratiti grešnike, 

ako se s njima miješa, pače mu se je bojati, da će 
oni njega otrovati. 

Navršivši Basilije trideset godina vrati se u 
zavičaj svoj, u Kapadočku. Po želji mnogih dade 
se na javno poučavanje i kao izvrstan besjednik 
na odvjetničiju. Ali po nagovoru sestre svoje, sv. 
Makrine Mlagje, i prijatelja Gregorija brzo se kani 
javnih poslova, da odrekavši se posve svijeta uz- 
mogne samo Bogu služiti. Proda dakle najveći dijel 


« baštine svoje, novce razdade ubogima, obigje mo- 


nahe i pustinjake po Siriji, Mesopotamiji i Misiru, 
da im prouči življenje, pa se tada zakloni u samo- 
tinju i stane voditi život pun odricanja i bogolju- 
bnosti. Spavao je na goloj zemlji, katkad svu noć 
bdio, jeo samo jedan put ob dan a hrana mu bila 
samo kruh i voda, k tomu u praznike još malo 
zelja. Sveti Gregorije kaže o njemu, da nije bio 
samo bez imutka nego i bez mesa i malo ne bez 
krvi. Povrh toga je Basilije gledao, da se u samoći 
kano ukopa, da bude svijem ljudima nepoznat, 
samo bi kadšto išao u susjedna sela, da seljane 
pouči u nauku kršćanskom i naputi na bogoljubni 
život. Inače bi sve vrijeme probavio moleći se 
Bogu, čitajući Sv. Pismo i razmišljavajući o njemu, 
i radeći u polju. 

Kad pravi prijatelj misli, da je našao sreću, 
gleda da i prijatelj njegov ima zajednicu s njime. 
Basilije nagje u samoći pokoj i radost duhovnu, 
pa pisa više puti prijatelju svomu Gregoriju, neka 
dogje do njega, da žive zajedno daleko od svijeta. 
Sv. Gregorije dogje i zbilja k prijatelju i probavi 
neko vrijeme kod njega. Tu su zajedno molili, pje- 
vali, bdjeli, radili i proučavali Sv. Pismo. U poznijem 
jednom pismu sjeća se sv. Gregorije sa čeznućem 

onoga vremena. ,Tko će me — piše — opet po- 
staviti u stanje onih negdašnjih dana, kada sam 
s tobom trapljenje držao za naslagjivanje? jer do- 
brovoljna bijeda pretječe nasladu nametnutu. Tko 
će mi povratiti ona pjevanja psalama i bdjenja i 
putovanja k Bogu po molitvi i ono svrhužemaljsko 
i bestjelesno življenje? Tko slogu i jednodušnost 
one braće, koja su po tebi postajala božanstvena 
i u visinu se penjala? Tko nauk svetih knjiga i ono 
svjetlo, što se po naputku Duha svetoga u njima 
nagje ?“ 

Premda je Basilije bježao od bespokojnoga 
svijeta, opet samotinja njegova brzo oživi, jer se 
je sa svih strana sleglo k njemu ljudstva, da se po- 
vedu za naukom i primjerom njegovim. Basilije 
utemelji po tome monastir i uredi u njemu življenje 
na svoj način. Pa kako se je bogodušnim životom 
malo po malo u njemu nakupilo obilje milosti, nije 
se ovo moglo više u njemu kriti nego ga je nago- 
nilo, da zaredi po svoj pokrajini te narod budi na 
živo kršćanstvo. Na nagovaranje njegovo mnogi 
odluče, da ostave svijet i samo za Boga da žive; 
tako postane mnogo monastira, kojima sv. Basilije 
propiše osobita pravila. Ova pravila Basilijeva još 
sada valjaju u svijem istočnjačkim monastirima, te 
se po tom i monasi u njima zovu basiliti; pače su 
i utemeljitelji poznijih različitih zadruga redovničkih 
glavne propise uzeli iz onih pravila. 

U to se dogodi te car Valenat dogje u Ce- 
sareu Kapadočku, i htjede crkve toga grada da 
preda krivovjernicima arijanima. Biskup Cesarejski 
Eusebije držaše, da suproć nevolji toj nema bolje 
pomoći do sv. Gregorija Nazijanškoga. Ali je Euse- 
bije već jednom otprije sv. Basilija k sebi dozvao 

i redio za svećenika, no kad je vidio, koliko je 
BPasilije omilio narodu, čini se da se u srcu nje- 
govu zalegla zavist, pa nije postupao s Basilijem 
kako bi valjalo. A Basilije se zaklonio u samoću, 
da s njega ne bude zadjevice u gradu i biskupiji. 
Kad li je sada biskup Gregorija prizivao, pokaza 
Gregorije, koliko mu je god pouzdanje biskupovo 
na čast, kako li cijeni prijateljstvo. Pisa biskupu, 
koliko ga žalosti onakovo postupanje s Basilijem. 
»Kad ti onoga prezireš — pisa Gregorije biskupu 
— a mene častiš, čini mi se da tako radiš, kao da 
te tko po glavi jednom rukom gladi a drugom 


ćuša, ili kao da tko kući temelje potkopa a zidove. 


joj ispiše i izvana nakiti“. Neka se s toga biskup 
s Basilijem pomiri i po njega neka pošlje, ,a ja ću 
— reče dalje Gregorije — za njim ići kao sjenka 
za tijelom“. Ova se stvar napokon dobro poravna 
te u ono vrijeme puno smetnje, kad je sam car 
gledao da krivovjerje Arijevo rasprostrani, izigjoše 
sveti Basilije i sveti Gregorije svojim primjerom, 
uglednošću i silom duha i riječi kao dvije tvrgjave 
na obranu nauka katoličkoga. Biskup Eusebije 
poslije se opet toliko pouzda u Basilija, da mu je 
najznatnije poslove u biskupiji posve povjerio. Ba- 
silije rekao bi srčano istinu svakomu i samim po- 
glavarima i poglavitim ljudima, poravnavao parnice 
i neprijateljstva, i kad je u Kapadočkoj nastao 
veliki glad, bio je najbolji pomoćnik od ove ne- 
volje; nagovorio je naime imućne, da su otvorili 
žitnice svoje i udjeljivali ubogima, a sam bi svaki 
dan skupio čitave čete gladne svjetine, stavio im 
velike posude sa čorbom i sočivom, nahranio ih i 
još im oprao noge ugledavajući se na Gospodina 

Spasitelja našega. Što mu je bilo još ostalo od ba- 
štine, sad je sve razdao potrebnima. 


Kad je umro biskup Eusebije, trudi se Gre- 


gorije, da bude Basilije na njegovo mjesto izabran, 
one zato što mu je bio glavni prijatelj, nego zato što 
ga je držao za najdostojnijega. I jest Basilije kao 
biskup Cesarejski daleko pretekao sva očekivanja. 
Sve je dohotke upotrebljavao za općenito dobro, 
te je i kao nadbiskup ostao ubog imajući kadšto 
jedva toliko, da plati glasnika ili pisara, kad bi ga 
trebovao. Propovijedao je često i u radne dneve, 
pa opet imao slušača toliko, da ih poredi s morem. 
Trudbom svojom privoli ljudstvo, da su noću usta- 
jali, išli u crkvu i grijehe s velikom skrušenosti 


ispovijedali; poslije bi pjevali i molili se do zore. . 


U njegovoj su se crkvi vjerni pričešćivali u nedjelju, 
srijedu, petak i subotu i u dan, kad se je svetkovao 
spomen koiega mučenika. 

Dok je sv. Basilije tijelu svojemu i ono za- 
kraćivao, šta ni najveći prosjak ne će od usta 
svojih da otkine, dotle se je sva obilnost ljubavi 
njegove sipala na bližnjega. Sagradio je kuću za 
uboge i bolesne tako veliku a lijepu, da je bila 
kao čitav grad; a odakle njemu za to novci? 
S imatnicima umio je tako ljubazno a krepko go- 
voriti, da su prilagali ne samo od suviška nego i, 
od onoga, što bi njima samim drugda trebalo. Uz 
to je Basilije potrebnima i bolesnima bio sam naj- 
bolji dvoritelj. Tetošio je oko njih, i grlio i cjelivao 
i same gubavce; koje čovjekoljublje srce je jadni- 
cima doista još više utješilo nego li ikaki dar; i 
zato je često išao u onu ubošku i bolesničku kuću, 
da nevoljnicima, koji obično malo što i znaju, udijeli 
takogjer milostinju kršćanskoga nauka. Plamen 

velike duše Basilijeve zapali i svećenike njegove 
biskupije. Svećenici njegovi izagjoše tako vrsni, da 
je neki stari biskup od njega silno iskao, neka mu 
jednoga od njih pošlje za nasljednika. 

Kako su Basilije i Gregorije bili veliki prija- 
telji, svatko bi mislio, da će Gregorije namah po- 
hitjeti u Cesareu, čim mu je prijatelj Basilije po- 
svećen za nadbiskupa. No premda ga je Basilije 
sam lijepo molio i pozivao, da dogje, jedva se je- 
dvice skani da ide; pa kad je napokon i došao, 
ne htjede nikakovih osobitih počasti da primi, a to 
zato, da se ne bi prijatelju njegovu Basiliju moglo 
prigovoriti, č on radi po prijateljstvu. . 

Car Valenat žestok pristaša nauke Arijeve, da 
Isukrst nije Bog nego tek najviši angjel, nastojaše 
svu carevinu da navede na taj lažni nauk, pa pu- 
tovaše zato sam po svijem krajevima velike care- 
vine svoje. Sv. Basilije bijaše najžešći i najumniji 
branič nauka katoličkoga. Pred carem dogje u Ce- 
sareu namjesnik njegov, i odmah pozove preda se 
Basilija, i stane ga nagovarati, da učini po volji 
carevoj, jer će mu car dati sve časti; ako li ne 
učini, bojati mu se je svakojakoga zla. Iz odgo- 
vora Basilijevih da napomenemo samo nekoliko 
riječi. ,Ništa ne možete učiniti onima — odgova- 
raše — koji ištu samo kraljevstvo Božje. Dobra 
oteti ne možete onomu, koji nema ništa do vjere. 
U tugji kraj ne možete protjerati onoga, koji je 
svagdje na svijetu kod kuće, jer sav svijet drži 
svojinom Božjom. A udarce, muke, smrt podnijeti 
za obranu istine svi kršćani drže za najveću sreću, 


samo žale, što im je odregjeno tek jedan put 


umrijeti, te ne mogu više puti umirući boriti se 
za istinu“. Kad je car Valenat prispio u Cesareu, 
28 

reče mu namjesnik, da uvjerenja Basilijeva nije 
moći ni na kaki način zadrmati. Car je pak tolike; 
poštovao veličinu duše Basilijeve, da je bio pri: 
nugjen i sam pohvaliti njegovu nebojažljivost, tt; 
zapovjedio, neka ga ostave s mirom. No arijani sv; 
jednako cara salijetali i nakričivali, dok napokor , 
ne odluči, da će nadbiskupa Basilija izagnati io 
Cesaree, kako će se ondje lakše katolička vjere, 
istrijebiti. Već su bila kola spremljena, na kojim: 
će nadbiskupa uhvaćena noću odvesti u dalek kraj. 
kad ali iste se noći teško razboli carev jedinac ' 
carica se izmuči strahotnim snima. Kad djeteti 
nije bilo ničim pomoći, car i carica se osjete, da je 
bolest djeteća kazan Božja, te se ponize pod silnu 
. ruku njegovu. Car pošalje po onoga, koga je netom 
hotio da protjera, i prosi, neka mu posjeti bole 
snoga sina. Cim je prispio Basilije, bude djetetr 
bolje, i Basilije obeća, da će ozdraviti, ako se pc 
katoličkom načinu krsti. No car Valenat zapleter 
u mreže arijanske ne učini tako, te dijete naprečac 
umre. Tada car još jedan put odluči, da Basilija 
protjera, no kad htjede odluku da potpiše, slom: 
mu se pero tri puta uzamance, a kad uzme četvrto 
pero, zadršće mu se ruka, na što razdere papir, 
okani se odluke i ostavi nadbiskupa s mirom. 
Sveti Basilije uzorit je ugled svijem biskupima, 
kako je izvrsno i revnosno vršio službu duhovnoga 
pastira. Kad bismo hotjeli njegov sav koliki veliki 
i obilati rad da opišemo, trebalo bi napisati čitavu 
knjižetinu. S toga se je to većma čuditi, kada li je 
dospio napisati još i onolike prekrasne knjige, 
koje se još i danas mnogo cijene u kršćanskom 
svijetu. ' 


k 


Sveti Basilije Veliki. 429 


Kada je Basiliju došao čas samrtni, pouči i 
uiješi još one, koji su bili kod njega, i izmolivši 


riječi: ,U ruke tvoje preporučujem duh svoj!“ veseo 


ispusti veliku dušu. Sav grad proplače, pače sav 
zršćanski svijet ožalosti se doznavši za smrt nje- 
govu. K pokopu zgrne se nebrojena svjetina. 
Svatko se je gurao naprijed, jedan da se dodirne 
odjeće svečeve, drugi da stane u sjenku njegovu, 
treći da prihvati za mrtvački kovčeg, četvrti samo 
da se približi nosiocima, peti opet da mu u lice 
još jednom zagleda, a svaki se je od toga nadao 
blagoslovu. Tržišta, ulice, trijemovi, kuće do tre- 
ćega kata, sve je bilo puno gledalaca. Naricanje i 
ridanje uguši pjevanje psalama, žestoka žalost 
ućutka razum. I sami su se Židovi i pogani natje- 
cali s kršćanima, da pokažu štovanje i ljubav k po- 
kojniku, S teškom mukom mogli su mrtvo tijelo u 
grobnicu sahraniti, jer su se ljudi trzmali oko osta- 
taka. Tolika je bila naloga svijeta, da su mnogi 
bili ugnjavljeni, a ljudstvo ih je još i srećnima cije- 
niio, što su umrli sa blaženim pokojnikom, Prijatelj 
pokojnikov sv. Gregorije baš je bolestan ležao u 


. Seleukiji, kad mu dogje glas o smrti njegovoj. On 


pisa bratu Basilijevu sv. Gregoriju Niškomu, da je 
na pola mrtav i rasječen, otkada je otkinut od pri- 
jatelja, no da još u snu dobija od njega opomena 
i prigovora, ako u čemu pogriješi. Kad je poslije 
Gregorije Nazijanški došao u Cesareu, reče na 
čast sv. Basiliju glasovitu besjedu, koju imamo još 
do sada. 


Bo 
ik 


U kršćanskom svijetu gotovo je najljepši pri- 
mjer prijateljstva prijateljstvo sv. Basilija Velikoga 
ik 

i sv. Gregorija Nazijanškoga. Ima ljudi na svijetu, 
koji nemaju za svega svoga vijeka prijatelja. Često 
je tomu uzrok ćud u 'takovih ljudi, ćud zazorljiva, 
samoživa, podmukla; a kadšto je i taj uzrok, što 
imaš oko sebe ljude nevaljale, s kojima ne možeš 
i ne ćeš da prijateljuješ. Pa ipak je srcu čovječjemu 
Prijateljstvo potrebno, te mnogi naročito mladi 
ljudi gledaju ovu potrebu da zadovolje ljubukanjem, 
koje prečesto vodi u nesreću, kad naime nije uz to 
namjere ni nađe ženidbi. No opet imaju Prijateljstva, 
koja mnogo baš ne vrijede; to su prijateljstva, koja 
se piju kod čaše vina i koja postaju od navade ili 
od samoživosti. Takova se prijateljstva lako razbiju 
kao i čaše, iz kojih su nastala, ili traju samo dotle, 
dok se je od njih nadati koristi ili dok ima od njih 
zabave. Čim nestane nađe one ili zabave, ne mari 
se za prijatelja; kad se razboli, lako se zaboravi; 
kad umre, ide mu se još na pogreb, no čim se 
u zemlju sahrani, nema ga više ni u srcu. Pravo 
prijateljstvo može biti samo megju pravim kršća- 
nima; jer se u njima čuvstvo naravno posvećuje 
svrhunaravnim načinom, te prijateljstvo takovo po- 
staje besmrtno. 


Pomolimo se. 


st A , oko : 3 
Usliši, molimo Gospodine; prošnje naše, koje donosimo o 


svetkovini blaženoga Basilija ispovjednika tvojega i biskupa, i koji . 


ti je vrijedan bio dostojno služiti, njegovim odvjetnim zaslugama 
od sviju nas odriješi grijeha. Po Hristu Gospodinu našem, Amen. 

15. dan lipnja. 
Sveti Vid, Modest i Krescencija. 


svetom Vidu, kojega naš narod mnogo 
poštuje, nemamo dosta pouzdanih vijesti; 
jer su stariji spisi o njemu i o drugarima 
njegovim propali a pozniji spisi ne zaslužuju pot- 
pune vjere. Što je u tim spisima glavnije i priličnije, 
pripovjedit ćemo evo sada. 

Vidov otac Hila bijaše poganin, ugledan gra- 
gjanin u gradu Mazzari na otoku Siciliji. Dojilja Vi- 
dova Krescencija i muž njezin Modest bijahu 
kršćani te potajno odgajahu Vida kršćanski, kao 
što bi se više puti dogodilo u prvo doba vjere 
kršćanske. Sjeme sv. evangjelja zarana posijano u 
srce Vidovo niče lijepo i donese rod srdačne bogo- 
ljubnosti i čestita vladanja. Krescencija i Modest 
učiniše s Vidom više primjerom svojim nego li 
riječju; jer govoriti nijesu mu smjeli javno, kre- 
posno pak življenje njihovo bilo mu je vazda pred 
očima kao otvorena knjiga. Kad je bilo Vidu do 
dvanaest godina, opazi otac njegov, da je kršćanin, 
pa ga uze pozivati, da štuje bogove, no uzalud, 
zato ga ljutit otac išiba. 

Kad su poslije carevi Dioklecijan i Maksimijan 
odlučili silom iščupati usjev sv. evangjelja, pa je 
namjesnik carski Valerijan na Siciliji doznao, da 
je Vid kršćanin, pozva Valerijan Hilu oca Vidova 
k sebi i reče mu: ,Čujem, da se tvoj sin klanja 
Bogu, kojega kršćani časte. Ako hoćeš, da ti sin 
ostane zdrav i čitav, gledaj, da ga odvratiš od lu- 
dosti one“, Otac učini tako; počne nagovarati sina, 
neka se odreče ludosti, da umrloga čovjeka poštuje 
kao Boga, jer će inače uzrokovati sebi propast a 


432 15. dan lipnja. 


srcu njegovu veliku žalost. ,Čuj oče — reče Vid 
— te prihvati potvrdu istine. Muka i smrt Isukrsta 
Gospodina našega otkupljenje je i spasenje naše; 
od ljubavi njegove, znaj za cijelo oče, ne odvoji 
me nikakova nevolja na svijetu“. Po molitvi naime 
sv. Vida a milosti Božjoj mnogi su bolesni ozdra- 
vili, navlastito slijepi progledali, pa zato je sv. Vid 
nagovarao oca, neka ovu potvrdu istine: kršćanske 
prihvati, 

Doznavši namjesnik, da otac ne može Vida 
odvratiti od Hristove vjere, zapovjedi, da Vida 
pred njega dovedu. Tada reče namjesnik Vidu: 
»Zašto ne žrtvuješ bogovima besmrtnim? Ne znaš 
li, kako su naši vlađaoci zapovjedili, ako li se nagje 
koji kršćanin, da se svakojakim mukama pogubi?“ 
Blaženi Vid pun Duha svetoga, ne dršćući kao što 
običaje čeljad ovakove dobi, ni dajući ikaki znak 
straha, prekriži se svetim križem i odgovori: ,Ja 
idola ne častim, jer imam Gospodina Boga živoga, 
kojemu duša moja vjerno služi“. Još nagovara Va- 
lerijan Vida, da žrtvuje bogovima, pa kad ne htjede, 
dade ga nemilo išibati, i povrati ga ocu misleći, 
da je šibljem istočio iz njega krv kršćansku, a 
ucijepio mu u rane i modrice vjeru u bogove. 

Otac zatvori Vida u sobu sama. Vid poklekne 
i pomoli se Bogu za milost, da bude postojan a 
da ga ne nadvlada zmaj bezboštva i opakosti. Tada 
se soba rasvijetli svjetlošću neiskazanom, i vidi se 
kao da svijetli dvanaest žižaka (kandila), i napuni 
se soba mirisa preugodna. Otac zagleda u sobu, 
da vidi šta radi Vid, i on čas od silne svjetlosti 
oslijepi. Kad je otac počeo vikati od žalosti, po- 
moli se blaženi Vid Bogu, da ocu povrati vid 
očinji i da mu ujedno otvori oči duhovne, neka 

vidi istinu Hristove vjere, da se sin ne odvoji od 
oca svoga. I odmah spadne ocu s očiju kao mrena, 
i iscijeli se, i vidi opet sve kao otprije. No mrena 
sa srca njegova ne spadne, nego ostane okoreo u 
bezboštvu. 

Dok je Hila smišljao, kako će sina navratiti 
na štovanje Rimskih bogova, opomene angjel bla- 
ženoga Modesta odgojitelja Vidova, da s Vidom i 
sa ženom svojom otide iz kuće Hiline. Posluhne 
Modest, pa se njih troje prevezu na lagji sa Sici- 
lije u Italiju, gdje se zaklone u skrovitu mjestu i 
provedu ondje duže vremena služeći jedino Bogu. 

Ali se napokon sazna skrovište njihovo, te 
budu ščepani i pred sud dovedeni. Vidu bijaše tada 
sedamnaest godina. Legenda pripovijeda, kad bla- 
ženi mučenici nijesu hotjeli lažnim bogovima da 
žrtvuju, da su bili najprije bačeni u tamnicu; poslije 
su Vid i Modest odvedeni u amfiteatar pred divlje 
zvijeri, koje im ipak ništa ne naudiše. Potom je 
sv. Vid bačen bio u kotao pun vreloga olova i 
smole — zato se slikuje taj svetac kao mladić preo- 
bražena lica sjedeći u usjalu kotlu — ali je iz kotla 
po milosti Božjoj izišao čitav kao nekad tri mla- 
dića u Babilonu iz užarene peći. Na posljetku ispu- 
stiše Vid, Modest i Krescencija svete duše svoje 
na mukama, na koje su bili metnuti. Tjelesa nji- 
hova časno ukopa poglavita gospogja Florencija. 


e, 
ik 


Današnji mučenici, navlastito sv. Vid, bijahu 


mili Bogu, pa opet koliko postradaše na ovome 


svijetu ! Bog počšilje bijede i nevolje na ljude, na 
jedne da ih probudi iz grešnoga sna, na druge da 
budu pažljiviji i ponizniji u životu, a na treće da 

obilatijih zasluga steku za vječnosti srce da posve 
otkinu od stvari zemaljskih i podignu k nebeskima. 
S toga treba da smo i za muke i za nevolje za- 
hvalni Bogu; one su nam kadšto veće dobro nego 
bogatstvo i svjetovna veselja, premda nijesu ugodne 
Putenoj naravi našoj. Treba u nevolji da govorimo 
s mnogostradalnim Jobom: ,Dobro smo primali 
od Boga, a zla zar ne ćemo primati?“ 

U mukama i nevoljama valja da pribjegnemo 
Bogu i njegovoj volji da se predamo s djetinjim 
pouzdanjem. Sam Isus dade nam u tom najljepši 
primjer. On se moli Ocu, da ga mimoigje čaša 
muke, no odmah doda: ,ali ne kako ja hoću nego 
kako ti“. Tako su se i sveti mučenici u najvećim 
mukama Bogu molili i s pouzdanjem preporučivali 
se volji Božjoj. Ta Bog je dobar otac, kad i pe- 
depše (kaštiguje). Povrh toga treba vazda imati na 
umu, koliko godi mi tegoba i muka podnosili, da 
i opet manje strađamo, nego smo zavrijedili. 


Pomolimo se. 


Daj Crkvi svojoj, prosimo Gospodine, da se po odvjetovanju 
svetih mučenika tvojih Vida, Modesta i Krescencije oholo ne po- 
nese nego u poniznosti tebi ugodnoj da napreduje, kako će prezirući 


opačine, sve što je pravo izvršivati slobodnom ljubavlju. Po Hristu ' 


Gospodinu našem. Amen. 


a 


16, dan lipnja. 
Sveta Lutgarda. 


Zjutgarda rodi se godine 1182, u gradu Ton- 
| gernu u Belgiji. Otac ju je vrlo pazio, pa 


m 
ši 
dok je bila još nejako dijete, predade on 


jednomu trgovcu dvadeset maraka zlata, da bude ' 


p 

ovo glavno s kamatama što će' narasti, kćeri u 
prćiju (dotu). Kćerka se kitila i veselila se udaji. 
No trgovac onaj propade, pa propade i glavno 
s kamatama namijenjeno Lutgardi na prćiju. Ipak 
je Lutgarda i u naprijed gledala, da se lijepo nosi, 
tražila zabave i društva, i rado slušala, kad bi se 
najavljivali snuboci. Ali bogoljubna je mati držeći, 
da se kći nakon onoga gubitka ne će moći više 
udati prema staležu svomu i voleći da se ona Bogu 
posve posveti, Lutgardu odvraćala od kićenja i 
nagovarala, neka uljezne u koji monastir te izbere 
sebi Isusa za vjerenika. Isprva nije Lutgarda imala 
nimalo volje, da učini po želji materinoj; no na- 
pokon ipak pogje za dalje odgajanje u monastir sv. 
Katarine, Ali i u -monastiru osta, kakova bijaše 
otprije; rado se zabavljala s mladićima, koji bi je 
posjetili i govorili joj o ženidbi. Jednom pak pošto 
se je s lakoumnim mladićem onako razgovarala, 
javi joj se iznenada Hrist Gospodin s presvetom 
ranom na prsima, i reče joj: ,Razmišljaj ovdje što 
ti je ljubiti i zašto ti je ljubiti; ovdje ćeš naći sve 
naslade čiste ljubavi“. Ove riječi joj kao .žarka 
strelica probodu i ražare srce, i od ovoga časa 


«tako se promijeni, da nije na svijetu nikakove više 


radosti nalazila nego je sva ljubav njena pripadala 
Bogu. Kad potom k njoj opet dogje onaj mladić, 
reče mu, što je nekad sveta Agneta kazala svo- 
jemu proscu: ,Odlazi od mene, hrano smrti, jer 
već pripadam drugomu ljubovniku“. Neko vrijeme 
iza one čudesne pojave živjela je Lutgarda još u 
svjetovnom staležu, no poslije odreče se svih ze- 


omaljskih stvari pa stane kao duvna (redovnica) 


tako pokorničko i bogodušno življenje provoditi 
te su družice njene govorile, da njezina prva revnost 

ne će za dugo trajati. Čuvši to ona počne u poni- 
znosti sama sebi bojati se i plakati, da se ne 
dogodi, što su govorile starije družice. Tada joj 
se javi blažena Djevica Marija, i reče joj: ,Ne će 
biti tako, draga kćeri, kako se bojiš; ja ću te šti- 
titi pa ćeš se učvrsćivati na putu spasenja, i svaki 
dan će ti se namnožavati milost“. Onda pouzdano 
stupajući putem kreposti dotle dotjera u savršenstvu 
kršćanskom, da je od Boga dobijala izvanrednih 
milosti, nebeskih objava i pojava. No o tome ne 
ćemo pripovijedati, nego ćemo tek u nekoliko pri- 
mjera pokazati, koliko je ona učinila molitvom 
svojom. 

Jedan vrstan propovjednik zamilova bolesnu 
:pobožnu žensku ljubavlju ne ružnom ali ipak od- 
više čovječanskom. Polazeći i utješavajući je zaboravi 
službu propovjedničku. Sv. Lutgarda poznavši okove 
srca njegova i lukavštinu gjavolovu uze s mnogim 
suzama moliti se za nj Gospodinu; no kad se či- 
nilo, da molitva ništa ne koristi, pa ona s toga 
Gospodina kao ukoravala, reče joj Gospodin: ,Čo- 
vjek, za kojega se moliš, hoće protivno od tvojih 
molitaval“ Lutgarda ipak nastavi moliti se Bogu, 
neka izbavi nesretnika, ako on i ne će. I gle, pro- 
povjednik u jedan mah trgne se iz opsjene i za- 
pazi tek sada, u kolikoj je bio pogibli, pa zahvali 
izbavitelju svomu i službenici njegovoj, koja se 
za nj molila. Malo zatim propovjednik onaj posta 
biskup. 

Opat cistercitski Simon bijaše revnostan u 
službi ali previše gorak podložnicima svojim. On 
umrije prijekom smrću. Lutgapđda, koju je pokojnik 
mnogo poštovao, veoma se smuti i ožalosti s prijeke 
smrti njegove, pa uze trapljenjem, pošćenjem i mo- 

ljenjem izbavljati mu dušu; moljaše Gospodina, 
neka pokojniku dade sve utjehe, koje je njojzi na- 
mijenio. Napokon se pokojnik u svoj slavi svojoj 
javi Lutgardi i zahvali joj za pomoć veleći, da bi 
bez njene molitve morao četrdeset godina ostati 
u čistilu, 

Sv. Lutgarda svom dušom žudeći s ovoga 
svijeta preseliti se u vječnost svaki dan lijevaše 
suze ka Gospodinu. Tada joj se javi Gospodin pa 
pokazujući rane na rukama, nogama i prsima reče 
joj: ,»Gle, kako rane moje viču k tebi; da nijesam 
uzalud prolio krv, da-nijesam uzalud podnio smrt!“ 
Ovo videći i čujući Lutgarda prestraši se, i dršćući 
i grozeći se pita, kako viču k njojzi rane Hristove ? 
i dobi odgovor: ,Trudbom i molitvom svojom 
ublažit ćeš gnjev Boga Oca, da ne pogubi grešnike 
smrću, nego da se po milosrgju Božjem obrate i 
žive“. I drugda vidje sv. Lutgarda Gospodina s ra- 
nama gdje stoji pred Ocem i moli se za grešnike, 
pa okrenuvši se k njoj reče: ,Vidiš li, kako se 
ja Ocu prinosim za grešnike? Rad sam, da se iti 
meni prinosiš za moje grešnike i odvraćaš od njih 
kazan, što ih čeka“. 

Mahtilda plemenita gospogja ostavivši baštinu 
sinovima svojim vitezovima, zakloni se u kloštar, 
u kojem je bila sv. Lutgarda, da služi Gospodinu. 
Od starosti i slabosti posve ogluhne. Duvne jednom 
o prazniku pjevahu večernju visokim glasom, pa 
na to dade jedna duvna onoj gluhoj gospogji znak ; 
ona pak razumjevši ovaj znak poče oplakivati glu- 
hotu svoju. Prigje do nje Lutgarda i znakom pita, 
zašto plače? ,Kako ne bih — odgovori — jadna 
plakala, kad sam gluha te ne čujem svečanoga 
pjevanja, kojim se Bogu služi“. Lutgarda žaleći 

jadnu pomoli se Bogu, ustane, oslini sebi dva prsta, 
i metne ih gluhoj u uši. I gle čuda! gospogja osjeti, 
kako joj u ušima nešto puče, i namah potpuno 
opet čuje. 

Duvna u istom kloštru imagjaše oca, koji je 
bio blagorodan i bogat vitez, no zapleten u koje- 
kake opačine. Znajući za to kći namoli oca, neka 
se preporuči u molitve pobožnoj Lutgardi. Obeća 
mu Lutgarda, i počne se Bogu za nj moliti. Malo 
zatim dotjera vitez po osobitoj sudbini do tolikoga 
siromaštva, da je jedva hljeba imao; no uza sve 
to bješe tako strpljiv te nije nitko dvoumio, da su 
mu koristile molitve Lutgardine. On se posve obrati 
k Bogu, i stupi u jedan kloštar, gdje su ga svi za 
pobožno vladanje i veliko strpljenje njegovo po- 
štovali, E 

Mlada duvna Hespelenda podnošaše tako že- 
stoke napasti, te umalo nije očajala (zdvojila). Od 
ove bijede zaprosi pomoć u pobožne Lutgarde. 
Ona se za nju jedno vrijeme vruće moli, a tada 
je po objavi Gospodnjoj utješi, da će se svake 
napasti oprostiti na veliki petak, kad svećenik po- 
digne križ i zapjeva: evo drijeva križnoga. I tako 
se dogodi; u onaj čas, kao što bi naprijed rečeno, 
oprosti se mladica napasti i napuni se duhovne 
utjehe. 

Marija vojvodinica Brabantska, kći Francu- 
skoga kralja Filipa Drugoga, teško se razboli. Ona 
je pak već otprije bogoljubnu Lutgardu vrlo za- 
voljela, pa joj sada poruči, neka se za nju Bogu 
moli. Lutgarda ovo učini, i otporuči vojvodinici, 
da ne će iz kreveta više ustati, nego neka se sve- 
tom ispovijegju posve pripravi i sa usrdnim po- 
uzdanjem neka očekuje Gospodina. Vojvodinica 

brzo umre, a po smrti prikaže se Lutgardi i javi 
joj, da je zadobila nešto bolje od zdravlja, naime 
blaženstvo vječno. 

Jedan prijatelj Lutgardin, svjetovnak, učini 
težak grijeh. Ispovjedio se istina, ali nije mogao 
nikako duši svojoj naći mira; s toga malo ne očaja. 
Došavši pak k pobožnoj Lutgardi, kao k materi 
svojoj, potuži se gorko, što je učinio i što trpi. 
Lutgarda se više puti pomoli Gospodinu za gre- 
šnika, ali ne dobi kao drugda odgovora od Gospo- 
dina; i onaj ne osjeti, da mu je bolje. Tada se na 
posljetku Lutgarda pomoli Gospodinu kao nekad 
Mojsije za Israela: ,Ili mene izbriši iz knjige ži- 
vota, ili njemu oprosti krivnju“. Tim se Gospodin 
skloni na smilovanje, i onaj čovjek zadobi potpunu 
nadu oproštenja, pače dogje u bolje stanje nego 
je bio prije grijeha. 

Mogli bismo pripovijedati još i druge blago- 
dati, koje su mnogi zadobili po molitvi sv. Lut- 
garde. Jedanaest godina prije smrti oslijepi ona; 
Bog kao da je na taj način zastor spustio megju 
svijetom ovim i dušom njezinom, da nesmetana 
slikama zemaljskim može duhom razmatrati samo 
stvari nebeske. A godinu dana prije preminuća 
javi joj se Gospodin Isukrst i reče: ,Već dolazi 
konac trudbe tvoje, ne ću, da budeš duže od mene 
odvojena. Troje samo ištem od tebe za ovu godinu. 
Prvo da zahvaljuješ za dobročinstva već dobivena; 
drugo da se za grešnike moje sasvim rasplineš u 
molitvama k Ocu; treće da bez ikakove druge 
brige čezneš doći k meni“. Kad joj napokon dogje 
žugjeni čas samrtni godine 1246. dne 16. lipnja, 
primivši svete sakramente upre oči u nebo i ispusti 
blaženu dušu. 

Imade kloštara u svijetu katoličkom, u kojima 
se redovnici ili redovnice (duvne) bave ponajviše 
o molitvi; za ovakove kloštre misle gdjekoji svje- 
tovni ljudi, da bi ih trebalo ukinuti, jer su sta- 
novnici u njima besposlice i badavadžije. Takovi 
ljudi ne znaju dakako, da je molitva posao i da 
ima veliku moć na dušu i na tijelo na ovom i na 
drugom svijetu, pa zato da su valjani molitelji i 
moliteljke ponajkorisniji poslenici na svijetu. To 
nam pokazuje i život sv. Lutgarde. Protivno mi- 
sliti i govoriti mogao bi samo onaj, koji bi držao, 
da nema duhovnoga svijeta i nakon smrti da nema 
ničega više. 

Imade opet kadšto u kući čovjek star ili bo- 
lestan, za kojega se misli, da nije ni za što na 
ovom svijetu, te čeljad o njemu kažu: samo da ga 
Bog već jednom uzme k sebi, ta i onako nije više 
ni za kaki posao! A tako misli i govori kad i kad 
i sam onaj jadnik ili od ponizna osjećanja bijede 
svoje ili pak od nerazumnosti. Pa ipak može biti 
da ni jedno čeljade u kući nije toliko korisno, ne 
odvraća toliko nesreće i ne navraća toliko blago- 
.slova koliko onaj prezreni bolesnik ili starkelja 
molitvom svojom, o kojoj se on može više baviti 
nego rabotnici. Zato ne preziri nejaka djeteta, bo- 
lesna čeljađeta ili starca, kao da badava u kući jedu, 
a ti, jak i zdrav, da im sam tečeš hljeb. Opominji 
se, da lijepo ili rgjavo vrijeme za polje i vinograd, 
. snaga tijela tvojega, spasenje duše tvoje ne stoji 
«do tvojega trugjenja i tečenja nego do Boga; pa 
napokon molitva više sklanja Boga na pomaganje 
i davanje nego sve drugo. 

Pomolimo se. 

Bože, djevičanstva ljubitelju, koji si blaženu Lutgardu dje- 
vicu od tvoje ljubavi upaljenu nebeskim darovima ukrasio, daj da 
nju, koju slavimo svečanim spomenom, u čistoći i ljubavi nasljedu- 
jemo. Po Hristu Gospodinu našem. Amen, 


Ri 


17. dan lipnja. 
Sveti Nikandar i Marcijan. 


ad su cesari Rimski Konstancije i Galerije 
godine 302. svečano slavili desetu obljetnicu 
š cesarovanja svoga, dobiše vojnici carskih 
darova i moradoše od njih žrtve prinijeti bogovima 
zaštitnicima cesarskim. U vojsci cesarskoj služiše 
kao časnici i kršćani Nikandar i Marcijan. 
Oni dakako ne mogoše žrtvovati idolima ; zato biše 
dovedeni pred carskoga namjesnika Maksima. 
Maksim reče Nikandru i Marcijanu : , Ne znate 
li zapovijedi gospodara naših, koji su zapovjedili, 
da što prije žrtvujete bogovima našim? Prigjite 
dakle i žrtvujte“. Nikandar odgovori: ,Onima, koje 
možeš uvjeriti, zapovjedi, da žrtvuju; mi smo kršćani, 
pa ne možemo takove zapovijedi izvršiti“. Maksim 
reče: ,Zašto ne primate darova naših?“ Sv. Nikandar 
odreče: , Darova vaših zato ne primamo, što su bezbo-' 
žnički novci kuga ljudima, koji hoće Bogu da služe“. 
Namjesnik Maksim reče: »Žrtvuj samo bogovima, 
Nikandre“. Nikandar odgovori: , Kako možemo dr- 
vima ili kamenju klanjati se i žrtvovati, kad ima 
Bog besmrtan, koji je sve stvorio, kojemu služimo 
i koji može spasti nas i sve one što u nj vjeruju ?“ 
Žena pak Nikandrova Darija budući ondje 
nazočna slobogjaše muža govoreći: ,Gospodaru, 

ne odreci se Gospodina našega Isukrsta, ne žrtvuj. 
Pogledaj na nebo, pa ćeš u njemu vidjeti kralja 
vječnoga, u kojega vjeruješ i koji će ti biti po- 
moćnik“. A. Maksim se osiječe na Dariju: ,Neva- 
ljana ženetino! Zašto želiš, da ti muž umre?“ Da- 
rija odgovori: ,Da živi u vijeke a da ne umre“. 
Maksim reče: ,Nije tako, nego zato što hoćeš da 
se za drugoga udaš, zato navaljuješ, neka Nikandar 
pogine“. Ona odgovori: ,Ako to misliš, pogubi 
najprije mene za Hrista, ako naime imaš nalog, 
da i žene natjeruješ na žrtvovanje“. Maksim reče: 
»Takova naloga nemam, pa ti se ne će učiniti šta 
želiš“. Tada zapovjedi poslužnicima, da je zatvore 
u tamnicu. 

Kad Dariju zatvoriše, opet će Maksim Ni- 
kandru: ,Ne pazi na riječi ženine niti na nagova- 
ranje koga takova, da prerano ne izgubiš život; 
no ako hoćeš, dat ću ti tri dana za promišljanje, 
šta je bolje živjeti ili umrijeti“. Sv. Nikandar od- 
govori: ,Znaj, da sam već promislio te odlučio 
ništa ne željeti do spasenja“. Tada Maksim povikne : 


»Hvala Bogu!“ I Nikandar reče: ,Hvala Bogu!“ 


No namjesnik mišljaše, da je Nikandar govorio o 
spasenju ovoga života i da se predomislio. Nikan- 
dar pak plamteći u Hristu stade hvaliti Bogu i 
na glas se moliti Isukrstu, da ga izbavi iz na- 
pasti ovoga svijeta i potkrijepi milošću svojom. 
Čuvši ovo Maksim reče: ,Zašto si se premislio te 
opet voliš umrijeti nego živjeti?“ Nikandar odgo- 
vori: ,Ja sam rekao, da želim spasenje života vje- 
čnoga a ne vremenoga. Tijelo moje predano je 
tvojoj vlasti, učini šta hoćeš; ja sam kršćanin i 
Hristov sluga“. 

Tada će namjesnik Maksim Marcijanu : ,A ti, 
Marcijane, šta veliš ?“ Marcijan odgovori: , Ja velim 
isto što i moj drug Nikandar“. Maksim reče: ,E, pa 
ćete obojica u tamnicu, i potom bit ćete kažnjeni“. 

Trideset dana bijahu sveti mučenici u tamnici ; 
tada ih opet dovedoše pred namjesnika Maksima, 
koji im reče: ,Imali ste, Nikandre i Marcijane, za 
cijelo dosta vremena, da se premislite te se poko- 


rite zapovijedi cesarskoj“. Marcijan odgovori: ,Na-: 


govaranjem svojim ne ćeš učiniti, da se odmetnemo 
od vjere ili odrečemo Boga; jer ga vidimo nazočna 
i znamo, kamo nas sada zove. Nemoj nas više za- 
državati, nego nas brzo otpravi, da vidimo Raspe- 
toga, kojega vi grdite a mi poštujemo“. Maksim 
reče: ,Eto, po želji vašoj predat ćete se na smrt“. 
Potom izreče osudu, da se Nikandru i Marcijanu 
odrube glave. 

'Osugjeni idoše veselo na stratište. Za Nikandrom 
pogje njegova žena Darija i jedan prijatelj njegov 
noseći sina njegova na rukama. I za Marcijanom 
pogjoše rodjaci njegovi i žena plačući i naričući:; 
megju njima je navlastito žena ridala vičući: ,Je li 
ovo Marcijane, što si mi u tamnici govorio: ne 
boj se ništa? Teško meni! Zašto ideš kao ovca na 
zaklanje? Smiluj se na me. Evo, sinka tvoga dra- 
goga nosim. Okreni se, ne ostavi nas, nemoj nas 
prezreti“. I uhvativši ga za odjeću zadržavaše ga 
govoreći: ,Kamo ideš, kamo hitiš? Zašto mrziš 
na nas?“ A sv. Marcijan obazrevši se reče joj: 
,Ženo, dokle ćeš mi dosagjivati?“ i onima što su 
ondje bili, kaza: ,Molim, odvedite je. od mene, da 
se mučeništvo moje izvrši“. Kršćanin pak neki po 
imenu Zotik uhvativši Marcijana za ruku, reče: 
»Hrabar budi, gospodaru moj, dobar si rat ratovao, 

trku svršio, vjeru održao, pa će ti Gospodin dati 
vijenac pravde“, Njemu reče sveti mučenik: ,Pusti 
mene pa prihvati ženu moju, i digni ovo dijete, 
koje je preda me bacila, povrati ga materi, i reci 
joj, neka se vrati kući, č ne će moći gledati smrti 
muža svojega“. 

Došavši na stratište ogleda se Marcijan i za- 


pazi megju ljudstvom Zotika. Tada mu priviknu, ' 


neka mu brže dovede ženu. Dovedoše ženu, a Mar- 
cijan je poljubi, i reče joj: ,Ženo moja, otigji u Go- 
spodinu, jer me ne ćeš moći gledati gdje umirem“. 
Potom uze sina na ruke i pritiskujući ga k prsima 
i mnogo cjelivajući pogleda na nebo i reče: , Bože, 
ovo čedo predajem tvojoj skrbi!“ I povrati ga 
materi. 

Tada se poljubiše sveti mučenici za rastanak. 
Darija pak jedva se još proturi kroz svjetinu do 
muža svojega Nikandra. Nikandar je poljubi i reče: 
»Bog bio s tobom, sestro moja“. A ona mu odreče: 
»Raduj se, gospodaru moj, i budi hrabar. Deset 
godina bila sam doma bez tebe (dok je Nikandar 
bio u ratovima), a uvijek sam se molila Bogu, da 
te barem još jedan put vidim ; i radujem se, što sam 
žena mučenikova. Junački se ponesi, i daj krvi 
život Bogu, da i mene izbavi od smrti vječne“. 
Nikandru dovedoše još i sina njegova, kojega on 
poljubi, blagoslovi i preda materi. Tada krvnik 
zaveza oči obojici mučenika, i uzevši mač odsiječe 
im glave. 


Ljudi koji nemaju žene ni djece, manje se boje 
smrti ili smrtne pogibli. I neoženjen vojnik srčanije 
će se zagnati megju neprijatelje nego oženjen. Ni- 

kandar i Marcijan bili su kršćanski junaci, koji 
nijesu tek krv i život žrtvovali za vjeru nego i ženu 
i djecu. No dok su oni pokazali jednako srce, nji- 
hove su žene baš protivno. Jest jedna i druga lju- 
bila muža svojega; no Darija je svojega iz ljubavi 
nagovarala, da za vjeru žrtvuje život; nasuprot 
žena Marcijanova trudila se privoljeti muža, neka 
se odreče vjere, da spase. život. Naime kakav je 
tko, takva mu je i ljubav k mužu ili k ženi. Koja 
je žena prava kršćanka, i ljubav je njezina k mužu 
kršćanska, to jest srcu njezinu muž nije miliji od 
Boga, nego ona ljubi Boga nada sve, pa njezinoj 
ljubavi k mužu najveća je briga spasenje njegovo ; 
za ovo ona se više stara nego li za tijelo i život 
njegov. I žena svjetoljupka ljubi često veoma sr- 
dačno pače i strastveno muža svojega; no takova 
je ljubav obično idolska, to jest muž joj je idol, 
bog, u kojega se viša uzda i kojega više ljubi nego 
li Boga pravoga. Pa kad je ljubav nagoni, da se 
brine za muža, sva je ova briga oko tijela njegova ; 
za dušu njegovu toliko mari koliko za dušu svoje 
miljke mačke. Kad se na primjer muž razboli, 
takva će žena odmah poslati po liječnika i ljekarije 
i pomnjivo će ga sama dvoriti, ali se ne će poskr- 
biti, da bolesnik primi svete sakramente, jer bi ga 
to moglo tobože usplahiriti. Pa ako joj muž uza 
sve to ipak umre, u njezine će se jadikovke kadšto 
umiješati gotove bogopsovke; i na grob pokoj- 
nikov metnut će može biti lijep spomenik i cvijećem 
ga nakititi; no kako bi se duši njegovoj po- 
moglo žrtvom sv. mise, molitvom i drugim dobrim 
djelima, o tome i ne misli. Doista muškarac koji 
se oženi svjetoljupkom, podvostruči njome samo 

svoju putenost i oholost života; a koji se oženi va- 
ljanom kršćankom, podvostruči savjest svoju, žena 
mu je budna savjest i angjel čuvar duše njegove. 


Pomolimo se. 


Bože, koji nas godišnjom svetkovinom svetih mučenika svojih 
Nikandra i Marcijana razveseljavaš, dopusti milostivo : kojih se za- 
slugama radujemo, da se njihovim primjerima užežemo. Po Hristu 
Gospodinu našem. Amen. 


L02 


18. dan lipnja. 
Sveti Marko i Marcelijan. 


ova dva sveta mučenika već je bio spomen 
u žiću sv. Sebastijana (dne 20. siječnja); 
no kako se u Rimskoj crkvi danas osobito 
svetkuju, opisat ćemo evo napone njihov slavni 
svršetak, 

Za vremena careva Rimskih mnogo se je u 
Rimljana iskvario život obiteljski; oci bi se slabo 
brinuli za odgajanje djece, nego bi skrb oko toga 
prepustili ponajviše robovima ili ljudima, koji su 
bili od ropstva oslobogjeni. Vjera je pak kršćanska 
isprva upravo megju robovima i oslobogjenicima, 
megju ubogima i ništima najviše korijenja uhvatila, 
i megju njima izvela novo duhovno življenje, koje 
se po božanskoj sili svojoj sve većma širilo i pro- 
diralo i megju više staleže. Tako bi se često do- 


godilo, da su djeca od roditelja pogana izma- 


lena bila odgojena u vjeri kršćanskoj a roditelji 
nijesu na to ni pazili ni marili za to. Tako je bilo 

odrasli, oženili se, opravljali različne službe i časti, 


imali posebno kućanstvo svoje, živjeli srećno sa 
ženom i djecom, a roditelji i drugi srodnici i 
znanci premda pogani nijesu ih nimalo zaradi vjere 
napastvovali. No kad su na koncu godine 284. za 
cara Karina pogani uzavreli na kršćane, uhvaćena 
biše i braća Marko i Marcelijan, i pošto ih nijesu 
nikakvim mukama mogli privoljeti da žrtvuju bo- 
govima, osugjeni biše na smrt. 

To je bilo za uglednu obiteli Rimsku kao grom 
iz vedra neba. Dotrčaše stari otac Trankvilin, sta- 
rica mati i žene s djecom. Od gradskoga upravi- 
telja Hromacija izmoliše, da se smrtna kazan od- 


godi za trideset dana, nadajući se da će dotle obo- 


jicu nagovoriti na žrtvovanje bogovima. Marko i 


o Marcelijan biše potom iz javne tamnice odvedeni 


u kuću sudskoga pisara Nikostrata, gdje su bili 
držani u pristojnu zatvoru. Ovamo bi dolazili dan 
na dan roditelji, žene s djecom i prijatelji navalji- 
vati na ispovjednike Hristove oružjem ljubavi i 
prijateljstva, da ih prevjere. Prijatelji bi im govo- 
rili: ,Odakle vama tako tvrdo srce, tako željezne 
grudi te prezirete sijede kose očine i ostarjeloj 
majci zadajete tolike jade? Život prezirete, slavu 
odbacujete, i ugušivši svako čuvstvo pažnje i lju- 
bavi ištete groznu smrt“. Na to dogje mati rasple- 
tenih kosa i razderanih haljina: ,Jaoh meni jadnoj 
— jadikovaše starica — kako gubim sinove! Da 
mi ih neprijatelji odvedu, išla bih za njima posred 
neprijateljskoga tabora; da ih silovit sudac zatvori, 
prodrla bih u tamnicu, ma i poginula. No to je 
strahotno: vi sami želite smrt, sami prosite krvnika, 
da vas pogubi!“ Opet dogje starac otac, bolestan, 


is Markom i Marcelijanom. Oni su bili bli- he upirući se na robove koji ga vode, i uze tugovati: 
zanci, otac im senator Rimski. Oni su kao kršćani 

»Sinci! vi štap starosti mojoj i zjenica očima mo- 
jima, zašto tako ljubite smrt? Mladi hoćete da po- 
ginete; nemojte da se to zbude!“ Poslije dogjoše 
žene s djecom plačući i jaučući: ,Komu nas osta- 
vljate? Tko će biti toj djeci gospodar? Tko će 
vaša bogata imanja razdijeliti? Eto odbacujete nas, 
pa se drage volje predajete krvnicima!“ Marko i 


Marcelijan gledajući tako oca, majku, žene i djecu | 


i slušajući jadikovanje njihovo stadoše napokon ko- 
lebati se. 

U tome prispije sveti Sebastijan, koji je zatvo- 
renu braću često polazio i hrabrio, i reče: ,Hrabri 
vojnici Hristovi, ne dajte, da vam otmu krunu 
vječnu“. Zatim živo opiše ništetnost ovoga života 
a blaženstvo onoga na drugom svijetu, i kaže ro- 
gjacima, da im Marko i Marcelijan ne će biti za 
uvijek izgubljeni, da se samo za kratko vrijeme 
s njima opraštaju, kako bi za njih u Boga isprosili mi- 
lost prave vjere, a tada će biti uvijek zajedno u ne- 
iskazanoj sreći. Sebastijan je dugo govorio s toli- 
kom vatrenošću i razboritošću, da su slušači mislili, 
angjeo nebeski drži pred njim otvorenu knjigu. 
Besjeda Sebastijanova tako se primi Nikostratove 
žene Zoe, koja je u bolesti onijemila, da je ničice 
pala pred bogodušnoga besjednika i nijema ruke 
k njemu digla. Tada će sv. Sebastijan: ,Ako sam 
ja sluga Hristov, i ako je ovo što sam govorio sve 
istina, neka Gospodin ovoj vjerujućoj ženi otvori 
usta“, a ona u onaj tren zaviče: ,Blagoslovena be- 
sjeda iz usta tvojih, i blago onima, koji vjeruju što 
si rekao“. Videći ovo Zoin muž Nikostrat pade 
pred Marka i Marcelijana, odriješi im okove i moli, 
neka- otidu iz zatvora, kažući im da je gotov 
mjesto njih poginuti. No ohrabreni sv. mučenici 

odgovoriše: ,Kad si ti zadobio slavu Božju, koje 
dosele nijesi imao, kako da mi ostavimo što smo 
imali od djetinjstva, pa tebi dademo čašu muke 
naše?“ Još govori Marko roditeljima, kako je na- 
pokon svjema umrijeti i kako valja gledati, da po 
smrti postignemo spasenje vječno. Više nije moglo 
odoljeti ni jedno srce: roditelji i rogjaci Markovi i 
Marcelijanovi, Nikostrat i svi nazočni izjave, da vje- 
ruju i da žele krstiti se. Sebastijan dozove sve- 
ćenika Polikarpa, koji sve pouči u vjeri i pokrsti. 
Kad je upravitelj gradski Hromacije sve ovo čuo, 
obrati se i sam na vjeru kršćansku sa sinom svojim 
Tiburcijem i sa svom kućom. Stari Trankvilin otac 
Markov i Marcelijanov kao i Hromacije nakon 
svetoga krštenja ozdraviše i od tjelesnih bolesti. 

Hromacije pusti Marka i Marcelijana na slo- 
bodu, odreče se službe i ode iz Rima u Kampaniju 
u zaselak svoj, i dopusti svakomu kršćaninu, koji 
god bi se hotio ukloniti progonstvu, da dogje 
onamo. I otigje mnogo kršćana za Hromacijem, a 
s njima posla Rimski papa sv. Kaj svećenika Poli- 
karpa, da bi u potrebi vjernima srca slobodio i 
duše utješavao. U Rimu ostade samo malo kršćana, 
megju njima Marko i Marcelijan i njihov otac 
Trankvilin; Trankvilina redi papa Kaj za svećenika 
a Marka i Marcelijana za gjakone. Ne. mogavši ni 
ovo maleno stado Hristovo nigdje naći pouzdana 
skrovišta, skloniše se svi u stan vrla kršćanina 
Kastula (vidi 26. dan ožujka), koji je bio komornik 
u carskoj palači i u njoj nastavao u najgornjem 
katu. Ondje Marko i Marcelijan sa svetim papom 
Kajem dan i noć plakaše, postiše i moliše se, da 
budu postojani u ispovijedanju vjere. Nego megju 
njima nagje se lažan kršćanin, po imenu Torkvat, 

koji njihovo skrovište oda nevjernima. S ostalima 
biše uhvaćeni i braća Marko i Marcelijan, i prive- 
zani za stupove a u noge im zabijeni oštri čavli. 


Tako provedoše sveta braća jedan dan i jednu noć , 


jednako Boga slaveći; tada im kopljem probodoše 
prsa, i tako se sa slavom mučeničkom pisane u 
kraljevstvo nebesko, 


Kad su Marko i Marcelijan, salijetani od oca, 
majke, žena i prijatelja, počeli kolebati se u vjeri, 
ohrabri ih na novo sv. Sebastijan napućujući ih 
.na vječno blaženstvo u nebu i na ništavost svijeh 
stvari zemaljskih. 1 jamačno, u srećnom času pogled 


na nebo uči nas, da sreća zemaljska nije ništa . 


prema slavi, koja će nam ondje pripasti; u časo- 
vima pak tuge i nevolje pogled na nebo govori 
srcu našemu: šta očajavaš ? je li ti svijet ovaj stalno 
obitavalište? ne ćeš li skorim onamo poći, gdje 
ćeš naći najčišće radosti, vječna dobra? Ohrabri 
se i strpi se! 

. Pitaj stanovnike nebeske, što sada drže do 
zemaljskih dobara i radosti ? Pitaj izabranike Božje, 
šta misle o našoj trudbi oko stvari zemaljskih? 
Jamačno nas žale, što smo ovoliko ludi te se _mu- 
čimo oko vremenih dobara i tjelesnih naslađa, 
što ipak moramo naskoro ostaviti. Oni nam privi- 
kuju: težite na ono, što je gore; ištete ono, što je 
na nebesima! Zašto da toliko čeznu za zemaljskim 
oni, kojima je baština kraljevstvo nebesko ? 

Bog se nama ljudima objavio na trovrsni 
način. On nam je upravice preko svojih božanskih 
poslanika i napokon preko jedinorogjenoga Sina 
svoga govorio i objavio volju svoju. Povrh toga 

objavljuje nam se Bog preko razuma i savjesti 
kazujući nam šta treba da činimo, da mu budemo 
po volji. Jošte nam se neprestance objavljuje preko 
sviju stvorenih stvari navlastito preko Sjajnoga neba, 
pokazajući nam tijem svemogućtvo, mudrost i do- 
brotu svoju. Jer tko ne će, kad pogleda na vedro 
zvijezdama osuto nebo, ljubiti i štovati onoga, koji 
je to stvorio? I tko ne će, kad vidi sijevak munje 
i sluša tutanj gromova, od toga zazepsti i zadrhtati 
i poniziti se pod silnu ruku Božju? Pazimo na 


svaku od ovijeh objava Božjih, i neka nas sklanjaju. 


na štovanje, poklon i ljubav k veličanstvu Bo- 
žjemu. 


Pomolimo se. 


Udijeli, molimo, svemogući Bože: koji svetih mučenika tvojih 

Marka i Marcelijana rogjenje svetkujemo, da se od sviju idućih 

zala po njihovim odvjetima oslobodimo. Po Hristu Gospodinu našem. 
Amen. 


S92- 


19. dan lipnja. 


Blažena Mihelina. 


AWjanas se u crkvi katoličkoj svetkuje takodjer 
; ž spomen svetih Gervasija i Protasija, 
s) koji su po tome znameniti, što se u litani- 
jama svijeh svetih prizivlju, da mole za nas. No 
kako iz njihova žića ništa drugo pouzdano ne znamo, 
nego da su bili sinovi sv. Vitala (vidi 28. travnja) 
i sv. Valerije te su za svetu vjeru prolili krv, pri- 
povjedit ćemo evo život blažene udovice Mihe- 
line. 

Mihelina rodi se oko godine 1300. u Italiji u 
gradu Pesaru od plemenitog roda de Metellis. Ro- 
ditelji, ugledni i bogati, odgajali su je pomljivo 
no samo za ovaj svijet a ne i za drugi. Ona se 
svemu naučila, što svijet ište od plemenite gospodjice: 
s milinom kretati se, prikladno kititi se, sa posmi- 
jehom na usnicama prilaziti u društvo, ljupko be- 
sjediti, skladno pjevati i igrati; samo se jednomu 
nije naučila: o Bogu misliti i Bogu se moliti. Istom 
joj je bilo dvanaest godina, kad je saletiše prosci, 
pa se uda za poglavita i imućna plemića. Kao 
mlada žena nije se ogriješila o zakon, red i pri- 
stojnost, ali joj je život bio bez kreposti i zasluge 
u Boga; nije prezirala crkve, propovijedi i sakra- 
menata, ali srcem nije u to vjerovala; nije zabora- 
vljala dužnosti ženske i materinske, ali joj je glavna 
skrb bila oko zabavljanja i kićenja; dijelila bi i 
milostinju ubogima i ništima, ali ne u ime Božje 
nego iz prirogjene žalostivosti; uopće što bi se 
klonila zla, ne bi to činila Boga radi, i što bi či- 
nila dobro, ne bi to činila iz ljubavi k Bogu: ljubav 
Božja nije bila temeli. življenju i činjenju njezinu. 
Kad joj je bilo dvadeset godina, umre muž njezin. 
Mlada i bogata udovica nije sebi zakraćivala ni- 
kakve ugodnosti i zabave; no što je od toga više 
uživala, veća joj je postajala pohlepa, pa od za- 
glibljivanja sačuva je samo briga za jedinca sina. 

U to vrijeme dogje u Pesaro iz dalekih strana 
žena neka, koja se zvala Sirijana; bješe ženska 
poštena i bogoljubna, odjevena u odijelo trećega 
reda franciskanskoga (tercijarka). Nastojeći oko 
djela pobožnosti živjela bi od tugje milostinje; stan 
joj dade neka čestita žena; ondje bi cijele noći 
provela na molitvi i razmišljanju o istinama vječnim. 


"=. 

O njoj se po gradu brzo raznese glas, pa kad je 
jednom došla k Mihelini da prosi milostinju, Mihe- 
lina joj ponudi u svojoj kući stan i hranu, da bude 
bez.smetnje mogla samo Bogu služiti. Sirijana sa 
zahvalnošću prihvati ponudu. Ovo. djelo ljubavi bi- 
jaše početak Mihelinina obraćenja. 

. Premda su Mihelina i Sirijana vodile život 
posve različan, ipak su jedna drugoj postajale sve 
usrdnije i pouzdanije. Sirijana bi Mihelini govo- 
rila o prolažljivosti svega što je na svijetu a o po- 
trebi jedne stvari: spasti dušu; Mihelina bi se tomu 
samo smijala. Videći Sirijana da nagovaranje slabo 
koristi, molila bi se Bogu za dobrotvorku svoju, 
da on dušu njezinu otkine od stvari zemaljskih. 

Na praznik duhova Sirijana zavezavši se u 
razmišljanje o značenju praznika, zaboravi gotovo 
objed. Mihelina došavši po nju reče: ,Šta ne ćeš 
danas jesti? Danas je praznik, ne valja postiti. Ima 
vrijeme plaču i vrijeme smijehu; danas je vrijeme 
veselju“. Sirijana odgovori: »Mihelina, da samo 
malko okusiš darova Božjih, stvari ovoga svijeta 
činile bi ti se gorke te bi ih za cijelo prezirala i 
gledala, kako da se Bogu-dopadneš i stečeš krunu 
u raju“. Mihelina s podsmijehom reče, da su to 
»trice i kučine“, pa otvorivši ormare, u kojima je 
imala zlata i dragoga kamenja, ,ovo je — priklopi 


o — raj; iz mrtvih još se nitko nije vratio, da me 


uvjeri o tvojim riječima“. Sirijana sa stravom po- 


* gleda lakoumnicu i reče: ,Nesrećna ženo, to je sve 


kao prah, koji vjetar odnese, i ljepota je tvoja kao 
cvijet poljski, koji uvene. Ove stvari nikad ne go- 
vore istine: obećavaju mir i radost, a zadavaju 
muku i žalost“, Mihelina od ovih riječi malko za- 
bunjena blažeći prihvati: ,Zar hoćeš, da: svijet 

prezirem ? Da nemam sina, može biti da bih : . .“ 
Sirijana navede po tom Mihelinu malo po malo na 
molitvu, a molitva pokaza naskoro silu svoju: stade 
.srce njeno odljepljivati od svijeta, i pripravljati je 
na pokoru. 

Napokon prekide Bog i posljednju nit, kojom 
je Mihelina bila još privezana za ovaj svijet: uze 
joj sina k sebi. Od onda preda se ona posve 
Hristu; prezrevši +gizdu obuče siromašno ruho ter- 
cijarke franciskanske; ostade istina u svijetu, ali 
nije više bila od ovoga svijeta; pridrža imutak 
nego ne za sebe već za bližnjega. Tada se Sirijana 
pobrinu, da se Mihelini nagje otac duhovni, koji 
će je dalje voditi na stazi kršćanskoga savršenstva ; 
a kad se našao duhovnik, ode Sirijana iz Pesara, 
da se ne vrati više natrag. 

Ljudi videći Mihelinu obučenu kao tercijarku, 
jedni joj se počnu podsmijevati, da je šenula, a 
drugi žaliti nju i njezin tužni rod. No ona želeći 
postati jednaka Hristu obružefu i ubogu, sve po- 
«grde strpljivo podnese i imutak uze razdavati ubo- 
gima: nitko nije praznoruk od nje otišao, osobito 
je pak obilato obdarivala djevojke, koje su hotjele 
da se udaju a nijesu imale prćije. U kući svojoj 
uredi za bolesnike kuhinju, iz koje su se raznosila 
svakojaka jela, dobra čorba, pečene ptice i pilići, 
kako je trebalo kojemu bolesniku ili koji se opo- 
ravljao od bolesti. Bolesne je polazila, tješila i dvo- 


rila. Tražeći bijednike po kućama donosila im je * 


svoje odijelo i rublje, > 

Rogjaci su gledali jedno vrijeme, što Mihelina 
radi, a tada navale na nju: ti zar je poludila? zašto 
i sebe i njih sramoti takovim ludovanjem? No Mi- 
helina bila je samovlasna, pa ne mareći za psovke 

i za prijetnje srodnika svojih, činila je djela_milo- 
srdnosti i u naprijed. Kad je napokon nestalo 
imutka njezina sasvijem, ona zahvali Gospodinu, 
što ju je oprostio i ove brige i tereta, da ne 
bude ništa više imala do njega i ni o čemu mislila 
nego o njemu. Na stan se skloni u kućicu bogo- 
ljubne neke ženske, a hljeb je sebi prosjačila od 
kuće do kuće, kad ga ne bi mogla zaslužiti ručnom 
radnjom. Rug, psovke i grdnje strpljivo je snosila. 
Uza sve to i u najvećoj bijedi činila je dobra djela 
milosrgja, davala što je imala: razgovor, utjehu, 
žalbu i nagovor. Polazila i dvorila bolesnike, raz- 
govarala ostavljene udovice i mudrim savjetom 
pomagala gdje mogla. 

= Kako je u srcu Mihelininu od početka obra- 
čenja njezina nikla ljubav ka križu, odluči da 
obigje ono mjesto, gdje je Ljubav sama bila na 


križ pribita. Zato kad je jednom društvo pobožnih 


poklonika (putnika) pošlo u Svetu Zemlju, pridruži 
se i ona s njima, i prebrodivši Sredozemsko more 
dogje na žugjena sveta mjesta ter ih sve pokropi 
suzama pobožnosti, navlastito pak na brdu Kalva- 
riji, gdje je Isus za spasenje naše bio raspet, tako 
je skrušeno i sabrano molila, da: je bila kao izvan 
sebe, te su svi mislili, da je već mrtva. Kad su se 


. poklonici vraćali u Italiju, tolika nastane oluja 


na moru, da su se bojali, izginut će. Tada Mihe- 
lina, kći križa, kleče, raširi ruke Poput križa i vruće 
se pomoli za pomoć, I nuto, još nije svršila_ mo- 
litve, a more utoli, i svi se srećno u Italiju vratiše. 
Ne dugo iza povratka sa svetoga putovanja, dne 
19. lipnja godine 1356. završi vjefna službenica Hri- 
stova zemaljsko putovanje, i ode u dom Oca nebe- 

skoga, kojemu za ljubav ostavila bješe sve zemaljsko. 
Bog je po smrti proslavi mnogim znacima i čudesima, 


koi 


Što je blažena Mihelina uradila razdavši sav 
svoj veliki imutak ubogima, da je napokon pri- 
nugjena bila sama prosjačiti, to nijesmo dužni svi 
uraditi, jer Hrist Gospodin veleći bogatu mladiću 
(Mat. 19, 21): ,Ako hoćeš savršen da budeš, idi 
prodaj što imaš, i podaj siromasima, iimat ćeš blago 
na nebu; pa hajde idi za mnom“, dao je ovim ri- 
ječima samo savjet a ne zapovijed. Sa svim tim 
onaj duh, kojim je Mihelina ono uradila, potreban 
je svakomu, koji hoće da se spase: treba da smo 
barem duhom siromašni, jer ćemo samo tako za- 
dobiti kraljevstvo nebesko po riječima: Spasite 
ljevim (Mat. 5, 3): ,Blago onima, koji su siromašni 
duhom, jer je njihovo kraljevstvo nebesko“. Duhom 
su pak siromašni, koji ako su i bogati nijesu ipak 
srca svoga prilijepili k bogatstvu nego su ga pače 
odlijepili od svih zemaljskih stvari pa smatraju sebe 
na ovoj zemlji tugjincima, kojima je Gospodin po- 
vjerio upravu dobara svojih. Doista će gospodar 
njih, što su u malom bili vjerni, postaviti nad mno- 
gim i uvesti u radost vječnu. 

Ali je i samo siromaštvo kod Boga u velikoj 
cijeni. Sin Božji dogje s neba na zemlju, da ište 
siromaštvo, rodi se u njemu i živje i umrije u njemu. 
Pače da pokaže veliku svoju ljubav k siromaštvu, 
odabra sebi siromašnu mater, siromašna hranitelja 
i siromašne učenike, i kad je prvi put otvorio 
božanska usta da uči ljude, bi mu prvi nauk: ,Blago 
onima, koji su siromašni duhom, jer je njihovo kra- 
ljevstvo nebesko“. 


(š 

' Siromaštvom postaje čovjek sličan Gospodinu 
svojemu, i koliko će blago na nebu za nj dobiti! 
Svijet prezire istina siromaštvo, ali ga ljubi Bog. 


Blaženstvo siromaštva vidi se i na nesreći onih - 


ljudi, što sope pod bremenom požuda, koje ih više 
puta muče mukama paklenim, a nikad im srca ne 
zasite. Ta i k čemu putniku za kratak put onolika 
prtljaga! Zaista putuje lakše ovim životom, tko 
nije preopterećen; srce njegovo ne prianja ni za 
koju zemaljsku stvar, a čeznuće mu se lakše i slo- 
bodnije uzdiže u visine nebeske. 


Pomolimo se. 
Usliši nas, Bože spasitelju naš: kao što se radujemo svetko- 
vini blažene Miheline, tako da se u osjećanju iskrene pobožnosti 
obučavamo. Po Hristu Gospodinu našem. Amen. 

20, dan lipnja. 
Sveti Silverije. 
vaj je svetac sin Rimskoga pape sv. Hor- 
misđe, koji je oženjen bio prije nego primi 
sv. red svećenički i umro u Rimu godine 
523. Silverije rodi se u Frosinoni u Italiji i 
dogje mlad u Rim, gdje se proslavi znanjem i 
krepostima, Od oca kao da je naslijedio revnost za 
čistoću vjere. Za pape sv. Agapita Prvoga bijaše 
podgjakon crkve Rimske. Kad je ovaj sveti papa 
u Carigradu umro godine 536. izabran bi Silverije 
za namjesnika Hristova i nasljednika Petrova; a 
k tomu izboru mnogo pripomože Gotski kralj u 
Italji Teodat, jer je vojska Grčkoga cara Justinijana 
provalila bila u Italiju pa se Teodat nadao pomoći 

od pregaoca Silverija. No taj izbor već s toga što 
je učinjen s pripomoću kralja Teodata, ne bi po 
volji caru Justinijanu a još manje ženi njegovoj 
carici Teodori. Naime papa Agapit bješe patrijarha 
Carigradskoga Antima skinuo sa stolice patrijaraške 
zato što je učio Eutihov lažni nauk, da je u Hristu 
poslije utjelovljenja samo jedna narav, carica je 
pak Teodora htjela, da se po smrti Agapitovoj za 
papu izbere takov čovjek, koji će njoj po volji 
Antima opet posaditi na patrijarašku stolicu, a za 
Silverija je znala, da on nije taki čovjek. 

U to Belisarije slavni vojvoda cara Justinijana 
provaljujući s vojskom s juga Italije uzme grad 
Napulj i pogubi stanovnike njegove zato što su 
mu se opirali; poslije podsjedne Rim. Papa Sil- 
verije nagovori. Rimljane, neka se predađu Beli- 
sariju, da se i njima ne dogodi što se dogodilo Na- 
puljcima. Kad se Belisarije učvrstio u Rimu, dobi 
papa Silverije od carice Teodore pismo, kojim ga 
prosi, da Antima povrati na stolicu patrijarašku. 
Pročitavši Silverije pismo uzdahne i reče: ,Sad 
znam, da će ova stvar biti uzrok mojoj smrti.“ 
Uza sve to sv. Silverije uzdajući se u Boga i u 
sv. Petra otpiše carici: ,Carice gospodarice, ja te 
stvari ne ću nikad učiniti, da postavim opet u službu 


čovjeka krivovjernika, koji je po zloći svojoj osu- . 


gjen“. Tada Teodora piše Belisariju, da Silverija 
uhvati i otpravi iz Rima. Belisarije se isprva ne 
usudi učiniti po volji caričinoj znajući, koliko je 
Silverije pripomogao, da je vojska Grčka opet za- 
dobila Rim. No natjeran od carice i podgovoren 
od žene svoje Antonine, najprije papu dozove k sebi 
i uzme ga sa ženom nagovarati, da učini po volji 
caričinoj; no papa ne htjene nego otiđe od Beli- 


a Toni 

sarija upravo u crkvu sv. Sabine, da ostane ondje 
zaklonjen od napasti vojvode Belesarija osobito 
pak žene njegove Antonine. Antonina pošlje sina 
svoga u crkvu po papu kunući mu se, neka 
dogje u dvor vojvodin, da mu se nije ništa bojati. 
Koji su bili s papom, svjetovaše ga, neka ne vje- 
ruje Grcima ni na zakletve; on ipak otiđe, i onaj 
dan bi po zakletvi pušten iz dvora. Sjutradan pošlje 
Belisarije opet po njega; on ne htjene da izagje iz 
crkve, osjetivši se da se radi o prijevari. Poslije ipak 
pomolivši se i preporučiv Bogu stvar svoju, izagje 
u dvor vojvodin, ali ga njegovi više ne vidješe. 
Ljudi naime Antoninini uhvate Silverija, svuku mu 
papinsko odijelo, obuku ga u halju monašku i od- 
vuku na more u lagju, kojom ga prevezu u grad Pa- 
taru u Maloj Asiji, cara pak lažno obavijeste, da se 
je Silverije dogovarao s Gotima, kako će im iz prije- 
mdtas predati Rim. Nego časni biskup u Patari kad 
vidi, šta se učinilo s glavom Crkve katoličke, pogje 
sam k caru te mu zaprijeti sudom Božjim, šo ja 
papa stjeran sa stolice, veleći mu da ima mnogo 
vladalaca na ovom svijetu, no nema ni jednoga 
do pape, koji bi bio nad crkvom svega svijeta; pa 
takav da se tjera sa stolice svoje? Car potom 
zapovjedi, da se papa Silverije natrag odvede u 
Rim i ondje da se istraži, šta je s onim tobožnjim 
dogovaranjem. Ali se neprijatelji Silverijevi uplaše, 
ako se on vrati. u Rim, da će na vidjelo izaći nji- 
hovo kovarstvo, pa učine, da sveti papa nije bio 


<odveden u Rim nego na jedan otok ne daleko od 


zapadne obale Talijanske, gdje je poginuo od glada 

dne 'za. lipnja godine 539. Ima pismo, za koje vele 

da je Silverije prije smrti svoje pisao biskupu 

Amatoru u Autunu (u sadašnjoj Francuskoj) i u 
30 

kojem kaže o sebi: ,meni je hrana nevolja a piće 
tjeskoba, ali nijesam zaboravio niti ću zaboraviti 
dužnosti svoje“. Grob njegov proslavi se mnogim 
čuđesima. 


* 
EJ if 


Sv. Silverija nije ništa ni milost ni nemilost 
najmogućnijih ljudi na svijetu moglo odvratiti od 
dužnosti, koju mu je nalagalo visoko zvanje. Čini se, 
kao da za postojanstvo spoje nije bio naplaćen; pa 
ipak Bog davši mu priliku da za postojanstvo svoje 
strada, dao mu je plaću obilatu, kakovu može dati 


tek Svemogući: od stradanja sakova mu krunu, 


besmrtnosti, 

Bog tako naplati postojanstvo, jer je postojan- 
stvo u dobru za nas slabe ljude teško. Ništa nije 
nepostojanije od srca čovječjega. Tko svaki dan 
ne ponavlja svetih odluka svojih i Boga usrdno 
ne moli za milost, da ostane stalan u svetoj službi 
njegovoj, njega može svak čas lakoumno srce za- 
nijeti na stramputicu; pa i nevidljivi neprijatelj 


spasenja našega, koji zna našu naravnu slabost, | 


gleda na svakojaki način da nam zadrma posto- 
janstvo, jer zna, da samo ono dobiva krunu života. 
Kad bi nas Bog s ovoga svijeta pozivao uvijek 
samo onda, kad smo u stanju milosti nebeske i 
najviše se trudimo oko kreposti, tada ne bi trebalo 
svagda da se čuvamo smrti nenadane; no nedo- 
hitni sudovi Božji posve su drugačiji, pa Bog ni 
tijeka u prirodi redovno ne zaustavlja. Koliko li 
se je već obilato natovarenih brodova razbilo u 
pristaništu te propalo sa svijem blagom ! 

Najbolji je pak način, da budeš postojan na 
stazi zakona Božjega, svaki dan razmisliti, da taj 

dan može biti posljednji u životu tvome, i svaki 
posao tako svršiti, kao da ti je posljednji u životu. 
I doista, nije li gdjekoje od prijatelja i znanaca 
naših, koji su se po računu ljudskom mogli nadati 
dugu životu, kratka bolest ili prijeka smrt otela izne- 
nada s ovoga svijeta, da smo se 'i sami našli u čudu 
i prestravili se? — Nauči se svaki dan tako uči- 
niti, pa ćeš se pomalo odljupiti od ovoga svijeta, 
nauka ova olakšat će ti svakidašnje muke, ublažit 
će ti dosadu i s milošću će te Božjom napokon 
učiniti vjerna do same smrti, i Gospodin dat će ti 
krunu života (Otkriv. 2, Io). 


Pomolimo se. 


Na slabost našu ogledaj se, svemogući Bože, i kako nas 
breme našega djela tišti, neka nas blaženoga Silverija mučenika 
tvojega i biskupa dično odvjetovanje brani. Po Hristu Gospodinu 
našem. Amen. 


08 


21, dan lipnja. 


Sveti Alojsije. 


Gilla slikama drži ovaj svetac u ruci raspelo i 
j ši ljiljan, znake odricanja i nevinosti, pa tim 
“| je u glavnom naznačen sav život njegov. 

Alojsijev otac bijaše Ferdinando Gonzaga 
pokrajinski grof (markgrof) Kastiglionski, rogjak 
vojvodi Mantovanskomu, a mati Marta od visoka 
roda iz Piemonta. Alojsije rodi se dne 9. ožujka 
1568. u dvoru Kastiglionu kod jezera Gardskoga 
u Italiji, a na krštenju mu kumova vojvoda Man- 
tovanski. Kako je Alojsije, prvorogjeni sin budući, 
bio odlučen za nasljednika ne samo ocu svomu 

nego i dvjema stricima, koji nijesu imali muškoga 
poroda, pogje kada mu je bilo tek pet godina 
s ocem k vojsci, koja se je u Italiji skupljala za 
kralja Španjolskoga, Boraveći nekoliko mjeseci 
megju grubim vojnicima, nauči se od njih nekim 
nepristojnim riječima, kojima nije ni značenja pra- 
voga znao, pa bi ih koji put i izustio. No upravo 


ono grubo življenje vojničko vrijegjaše nježnu i 


mekanu ćud Alojsijevu, pa vrativši se kući to re- 
vnosnije činjaše ona pobožna djela, kojima ga je 
od male maloće naučila bogodušna majka. 

Kad je Alojsiju bilo sedam godina, posla ga 
otac s mlagjim bratom u Firencu u nauke. U to 
vrijeme ispovjedi se prvi put, ali od prevelika stida 
prećuti one vojničke nepristojne besjede, koje je bio 
kadšto izustio; no nagnan od straha Božjega i od 
duševne muke, koje je s toga podnosio, iskaže po- 
slije sve iskreno i skrušeno, i od onoga časa po- 
vuče natrag nogu, kojom je bio koračio_ u svijet. 
Sam je držao, da se je onaj čas preporodio i izne- 
nada kao u drugoga čovjeka pretvorio. Počne 
odvajati se od prijateljskih sastanaka, više boraviti 
u samoći i šutnji, učiteljima i odgojiteljima u svemu 
se drage volje pokoravati, češće primati svete sa- 
kramente i pomnjivije moliti se Bogu; svako jutro 
i večer izmolio bi klečeći osim običajnih molitava 
još sedam pokorničkih psalama. 

Poslije otide Alojsije po zapovijedi očinoj.u 
Mantovu, gdje megju desetom i jedanaestom go- 
dinom dobi svoje učini velik napredak u pobožnosti ; 
a tomu bješe ponešto uzrok i malena bolest, koja 
ga tada snagje. Da mu se naime bolest ne pogorša, 
počne tako malo jesti, da je za čudo, kako nije 
umro; kad bi izjeo jaje, koje se malo kada dogo- 

dilo, bilo mu je, kao da je bio na gozbi. Ovo uz- 
državanje od jela korisno mu bijaše od bolesti, jer 
od nje potpuno ozdravi, ali mu oslabi tijelo; sa 
svim tim ostade i u naprijed onako uzdržljiv od 
jela. Malo vrijeme iza toga opet se razboli ali bo- 
lešću teškom i dugovitom; tim se još više odvoji 
od društva ljudskoga, pa u samoći uze čitati Suri- 
jeva Žića Svetijeh, i nastavljajući pobožna djela 
koja je započeo u Firenci, toliko napredova, da je 
odlučio ostaviti život svetovnjački i markgrofiju i 
poći u duhovnike. ' 

Kad se Alojsije vrati u očinski dvor u Ka- 
stiglionu, nimalo ne popusti od pobožnosti, pače 
sada kad se nauči i mislenomu moljenju to jest 
razmišljanju, kao da mu je Gospodin istom dopustio 
pristup u svoje blaženo društvo i očinsko naručje 
i tolikim ga svjetlom promišljanja i promatranja 
obasjao, da je od prevelike duhovne naslade je- 
dnako suze lijevao. U ovo vrijeme zače se takogjer 
u srcu Alojsijevu prenježna pobožnost i ljubav 
k blaženoj Djevici Mariji, pa želeći da joj što više 
ugodi, zavjetova se pred njezinom slikom vječnim 
djevičanstvom. Ada izvrši ovaj zavjet, svojski je 
nastojao: oborenih očiju išao ulicom i klonio se 
društva ženskoga. Ali zato i dobi od Boga miloštu 
potpune čistoće, te oni što su poznavali njegovo 
mišljenje i osjećanje, uvjeravahu, da nije nikad u 
svom življenju imao misli ili želje, kojom bi se bio 
ogriješio o učinjeni zavjet. , 

Sprovedavši osam do deset mjeseca u Kasti- 
glionu ode Alojsije u Kasale k ocu, koji je ondje 
Sjedio kao namjesnik vojvode Mantovanskoga. 
Alojsiju bješe tada dvanaest godina i pol. Ovdje 
polazeći dva kloštra, jedan pavlinski a drugi ka- 

pucinski, i primajući svete sakramente još češće 
nego otprije, napredova jošte većma u duhovnom 
življenju. Gledajući kako redovnici žive u evangje- 
oskom uboštvu i potpunoj poslušnosti, odluči, da 
će ostaviti svijet i poći u koju god redovničku za- 
drugu. Premda pak nije o tome nikomu ništa kazao, 
nastojaše već sada, da živi što više u samoći kao kaki 
monah. U društva nije polazio, kad je gozba bila 


u oca ostao je u sobi svojoj, čitao knjige ponajviše . 


duhovne, razgovarao kadšto s kojim zrelim čovje- 
kom o književnosti ili pobožnosti i obilazio crkve i 
monastire. 


Kad je godine 1581. carica i kraljica Marija 


udovica cara i kralja Maksimilijana Drugoga išla 
u Španjolsku, da posjeti brata svoga kralja Filipa, 
u pratnji njezinoj bješe i Ferdinando markgrof Ka- 
stiglionski sa jednom kćeri i s objema sinima Aloj- 
sijem i Rudolfom. Ondje ostane Alojsije dvije go- 
dine kao plemče u kraljevskom dvoru. U onom 


dvorskom svijetu punu požude tjelesne, požude 


očiju i oholosti života Alojsije provogjaše život 
toliko skrovit, ozbiljski i bogoljuban, da se dvorani 
nijesu usudili pred njim reći ni šale nepristojne. 
Oni bi češće kazali, da Alojsije nije kao drugi 
ljudi od krvi i mesa. Prije bješe Alojsije uopće 
odlučio, da će poći u redovnike, sada pak odluči 
napose, da stupi u red jesuitski. Bilo bi većma prema 
njegovoj ćudi, da ide u taki red, u kojem redovnici 
odvojeni posve od svijeta u miru i tišini Bogu 
služe molitvom i promišljanjem; no čitavši da je 
osobito izvrstan onaki red, u kojem redovnici 
ugledavajući se na Spasitelja osim molitve rađe ta- 
kogjer oko spasenja drugih ljudi, odabra red je- 
suitski. Kad Alojsije ovu odluku izjavi ocu svomu, 
otac planu gnjevom: njegov prvenac, kojemu je 


Sveti Alojsije. 465 


namijenjena markgrofija i silno bogatstvo, da po- 
stane jesuit! nikad! No kad je Alojsije ostao sta- 
novit u odluci, a otac _ promislio njegovo življenje 
od djetinjstva, poče vjerovati, č mu je sin od Boga 
zvan, da stupi u jesuitski red. Još dade otac sina 
ispitati i prokušati kroz druge bogoljubne i dodoa 
rite ljude. 

Kad se vratiše u Italiju kući, privoli se na- 
pokon otac, da Alojsije ide u jesuite. Ali se Aloj- 
siju bilo jošte boriti. Sam vojvoda Mantovanski 
posla u Kastiglione biskupa pametna i rječita, neka 
Alojsija nagovori, kad nikako ne će da bude svje- 
tovnjak, da barem ide u stalež svećenički, u kojem 
će takogjer moći Bogu potpuno služiti, a sam voj- 
voda pomoći će mu do biskupije i drugih cr- 
kvenih časti; biskup napomene Alojsiju za primjer 
mnoge iz staleža svećeničkoga i biskupskoga, koji 
su se posvetili, pa iz najnovijega vremena Karla 
Borromea. No Alojsije zahvalivši lijepo vojvodi i 
biskupu na ljubavi odgovori, kao što se odrekao 
očinstva, tako da se odriče i svih mogućih časti, 
jer u ovom životu ne će ništa do Boga. Ali Aloj- 
sije ne imađe još mira: saleti ga i stric Alfonso, 
neka neide u jesuite, nego neka se posveti staležu 
svećeničkomu; tada opet ostali srodnici, ako već 
hoće svom silom da bude redovnik, neka barem 
stupi u koju god drugu zadrugu redovničku samo 
ne u jesuitsku, a to su ga nagovarali zato, što su 
se nadali, ako li stupi u koji drugi red, da će ga 
odanle lakše proturiti na crkvene časti. No Aloj- 
sije ostane pri svojoj odluci upravo s toga, što kao 
jesuit nema pristupa k častima. 

Tada se Alojsije odreče markgrofije u korist 
svomu mlagjemu bratu Rudolfu. Nego progje i 
godina, dok je tomu dopuštenje došlo od cara. U to 

vrijeme Alojsije bi poslan od oca u Milano, da mu 
svrši neke ne male i ne lake poslove, koje on s ve- 
likom pomnjom i razboritošću učini; uz to je ne 
samo opravljao običajna pobožna djela nego i u 
zavodu jesuitskom učio nauke filosofske. 

Napokon savladavši i opet još kojekake na- 
pasti i smetnje od roda svoga, pogje u Rim i stupi 
kao novak u kollegije (zavod) zadruge jesuitske na 
dan sv. Katarine godine 1585. nemajući još cijelih 
osamnaest godina. Stupivši u priprostu sobicu, koja 
mu je bila odregjena za obitavanje, radostan pod- 
vikne: ,Ovo je počivalište moje u vijek vijeka; 
ovdje ću obitavati, jer sam ga odabrao“. (PS. 131, 
14). Premda je bio od kneževskoga roda, nije hotio, 
da se s njim drukčije postupa nego li s ostalim 
novacima; pače se radovao, kad mu dopustiše, da 
čini najniže poslove, što inače sluge rade. Jedina 
napast, koja ga je snašla u dvije godine što je bio 
novak, bješe misao, da ipak nije počem od Boga 
zvan u zadrugu -jesuitsku, pa sjeta neka, koja mu 
je dušu pritijesnila. Nego ovo je bilo samo kao 
oblak, koji brzo mine, te mu se opet razvedri nebo 
čiste duše. 

Sv. Alojsije bojeći se da ne sagriješi, pa i že- 
leći da se bez prekida bavi s Bogom, najvolio je 
šutjeti. I kod samoga jela je s prevelikom pomnjom 
pazio na ono, što se čita; tako mu je duša hlepila 
na stvari Božje. U dušu veoma kreposnih ljudi 


lako se prikrade samomilje, to jest oni budu zbog * 


čestitosti svoje samima sebi mili; sv. Alojsije bio 
je vazda na oprezu, da se njemu tako što ne do- 
godi. S toga je išao osobito za onakvim stvarima, 
koje bi ga mogle posramiti, tako je na primjer 
molio od poglavara, da mu daju odijelo posve izno- 
šeno, da smije po Rimu ići s bisagama da kupi 


A 

milostinju, da mu pred drugima kažu mane njegove. 
Jednom naloži nastavnik novački Alojsiju, samo da 


ga kuša, neka pomaže trpezaru prostirati stol, a 


trpezaru zapovjedi, neka prigovara svemu, što god 
Alojsije učini; no Alojsije na sve nezaslužene pri- 
govore ne progovori ni riječi na opravdanje svoje. | 

Svršivši dvije “godine novaštva učini zavjete 
uboštva, čistoće i poslušnosli, i primi manje crkvene 
redove. Po tom još življe preže nastojati oko sa- 
vršenstva kršćanskoga, Da se što više ponizi, bješe 
srećan, kad je mogao zdjele i tanjure prati, pod 
mesti, paučinu pometati, svijećnjake i žiške čistiti. 
Naloge bi poglavarske izvršivao, kao da ih nalaže 
sam Bog; jer je bio uvjeren, da Bog javlja svoju 
volju preko poglavara. .Srce njegovo tako je posve 
pripadalo Bogu, da su mu dosadni bili svi razgo- 
vori, koji se ne bi vodili o Bogu i Božjim stva- 
rima; s toga je molio od poglavara dopuštenje, da 
može i u prosto vrijeme odregjeno za odmor raz- 
govarati o stvarima pobožnim. Uz ovo nastojanje , 
oko savršenstva kršćanskoga s velikom je revnošću 
učio nauke bogoslovske. 

U to vrijeme nasta velik razdor u rodu Aloj- 
sijevu. Otac mu umre, a umre i jedan stric, koji 
nemajući djece ostavi imanje svoje vojvodi Manto- 
vanskomu; po zakonu pak pripadaše ono imanje 
Rudolfu bratu Alojsijevu. Rudolfo se potuži caru, 
a car i zbilja njemu dosudi imanje. Odatle se za- 
vrže veliko neprijateljstvo megju vojvodom i obi- 
telju Alojsijevom, te se bilo bojati, da će doći do 
krvi, a nitko nije mogao zavagjenih pomiriti. 
Tada obitelj Alojsijeva zamoli. poglavara njegova, 
neka njega pošlje kući, da pomiri neprijatelje i 
ukloni sablazan. Svečan bijaše čas, kad Alojsije 

dospje u rodno mjesto svoje, u dvor Kastiglionski ; 
a kad ga zagleda pobožna majka, izvan sebe od 
radosti pade pred njim na koljena. Poslije pogje 
Alojsije k vojvodi Mantovanskomu. Njegove mržnje 
na Rudolfa ne mogaše nitko utaložiti, a sada 
svjema za čudo veliko na riječ Alojsijevu pruži 
odmah ruku na pomirenje. Alojsije pogje u Kasti- 
glione po brata Rudolfa i dovede ga k vojvodi, a 
vojvoda ga lijepo dočeka, pogosti i raznim igrama 
zabavi. ' 

Kao angjel mirokov rastane se sv. Alojsije 
s majkom i s rodom, i po zapovijedi poglavarskoj 
ode u Milano, da ondje nastavi nauke bogoslovske. 
Ondje mu se uz jutarnju molitvu javi od Boga, da 
će za godinu dana umrijeti. Premda je pak želio, 
da umre u Rimu, gdje je okusio prvine života re- 
dovničkoga, nije opet nikomu očitovao želje svoje; 
ali Bog naredi, da ga poglavar iznenada pozove u 
Rim, kamo prispije godine 1590. Malo iza povratka 
odnese Alojsije poglavaru sva pisma svoja, što je 
spisao o stvarima bogoslovskim i pobožnim. Kad 
ga poglavar zapita, zašto se lišava pisama svojih, 
koja će mu još i trebati? odgovori, da su mu ova 
pisma još jedina radost na ovom svijetu, pa hoće 
da se još ie njih liši, kako bi mu se duh posve 
odvojio od zemaljskih stvari. 

Godine 1591. iza glada nastane velik pomor 
po svoj Italiji i u samom Rimu. Sv. Alojsije zamoli 
u poglavara dopuštenje, da s drugom braćom re- 
dovnicima dvori bolesnike u javnim bolesničkim 
kućama. Nerado mu to dopuste poglavari bojeći se, 
da bi se mogao od bolesnika okužiti; pa tako i 
bude: on se razboli, pa kad leže u krevet, opazi 
mu se na licu neizrečeno veselje, jer se je nadao, 

da mu je došao žugjeni samrtni čas. No i s ovoga 
prevelikoga veselja i sa živoga čeznuća, da se što 
prije rastvori, uznemiri se i zabrine se, nije li to 
pogreška ; zapita dakle o tom ispovjednika. Ispo- 
vjednik ga umiri veleći da nije nedopušteno že- 


ljeti sebi smrt, ako se ova želja ragja od čeznuća 


ujediniti se s Bogom, samo ako se uz to sasvim 
predamo volji Božjoj. Šta čista duša u takovu stanju 
misli i osjeća, neka se vidi iz pisma, koje on u 
bolesti pisa majci svojoj: ,Mjesec dana ima tomu, | 
što sam blizu bio, da mi Bog učini najveće dobro- 
činstvo, to jest da u njegovoj milosti (kao što sam 
se nadao) preminem s ovoga svijeta, i već sam 
primio svetu poputninu i posljednje pomazanje. Ali 
se. Bogu svidje, da mi produži vrijeme i da me na 
smrt pripravi potajnom groznicom, koja mi je sad 
ostala. Liječnici ne znajući šta će napokon biti, 
nastoje da i tijelu povrate zdravlje kojekakvim lje- 
karijama; a ja radije mislim, kako mi Bog pri- 
pravlja mnogo bolje spasenje nego li mogu lije- 
čnici dati. Tako me megjutim razveseljava nadanje, 
da će me Bog za malo mjeseci prenijeti iz zemlje 
mrtvih u zemlju živih, iz društva ljudi što borave 
na zemlji u društvo 4ngj6l4 i nebesnika, te od gle- 
danja stvari zemaljskih i raspadljivih na gledanje 
predragoga Boga, u kojem je sve dobro. Ova 
misao može i tebi, koja me toliko ljubiš i sreću 
mi želiš, biti na veliku utjehu. Prosim te, moli se 
za me, neka u ovo kratko vrijeme, što mi je još 
broditi morem ovoga vijeka, Bog po zaslugama 
jedinorogjenoga Sina svoga i po zagovorima pre- 
svete Majke njegove i svetih Nazarija i Celsa sve 
prestupke moje u presvetoj krvi njegovoj kao u 
Crvenom moru utopi, da oslobogjen od straha ne- 

- prijateljskoga prijegjem na uživanje Božje u onu 
zemlju obećanu. Neka taj isti Bog i tebe tješi.“ 

Od onoga časa, kad bolestan leže u krevet, 
do smrti nije hotio, da mu tko o ičemu drugom 
govori nego o Bogu i životu vječnom. Više puta 
je zaiskao odijelo svoje, sišao s kreveta, dovukao 
se k stolu, na kojem bješe raspelo, uzeo ga i 
cjelivao sa ljubavi i štovanjem ; tako je radio i sa 
slikama svetačkim. Dvorilac ga htjede oprostiti 
muke pa mu na krevet donijeti raspelo i svete slike ; 
no sv. Alojsije nije hotio veleći: ,Dragi brate, to 
su moje štacije.“ 

Sv. Alojsije molio se više puta Bogu za milost, 
da umre u osmini brašančeva (tijelova) ili u koji 
petak. Jednom reče drugu, koji ga je posjetio : 
»Ne znaš li, kakov sam veseo glas dobio: umrijet 
ću za osam dana! Molim te, ispjevaj sa mnom: 
Tebe Boga hvalimo, da Bogu zahvalim“. Tako i 
učiniše. U posljednji dan osmine brašančeva reče 
poglavaru, što je došao k njemu: ,Idemo oče“. 
nA. kamo?“ zapita glavar. ,U nebo,“ odgovori. 
»Dakle u nebo ?“ prihvati glavar. ,Da, ako me ne 
spriječe grijesi moji; po dobroti Božjoj nadam se 
onamo doći“, odgovori Alojsije. Kad mu bijaše već 
blizu samrtni čas, pogleda na raspelo i svuče kapu 
s glave. Dvorilac misleći, da se već sa smrću bori, 
navuče mu kapu na glavu; no on je opet skide, i 
uprijevši oči u raspelo reče: ,Hrist umirući nije 
imao pokrivene glave“. Poslije ponoći kad se 
Svrši osmina brašančeva a poče petak, sabravši 
još posljednje sile da izgovori presveto ime Isu- 
sovo, preda Alojsije duh svoj Stvoritelju, dne 21. 
lipnja 1591. navršivši dvadeset i tri godine vijeka 
svoga. ' 

Radi čudesa, koja su se zbila po odvjetovanju 
Alojsijevu, papa Benedikto Trinaesti proglasi ga 
svečano svecem i postavi omladini školskoj za za- 
štitu i ugled, 

e * 

Djevičanska čistoća ponajljepši je Cvijet, što 
je Sin prečiste Djevice donesao iz nebeskoga raja, 
da njim okiti vjerenicu svoju, svetu Crkvu. Prije 
dolaska njegova nije se potpuno poznavala ova 
dragosna krepost, premda su i sami pogani naslu- 
ćivala uzvišenost njenu; tako su Rimljani djevi- 
cama vestalkama ukazivali najveću čast i poštenje, 
ali su uza sve to samo malo djevojaka mogli naći, 
koje bi bile voljne, da budu vestalke. A kad se 
ukaza Hrist, nebeski vjerenik djevičanskih duša, 
riječ njegova stvori nebrojene čete djevaca i dje- 
vica u svijem stranama svijeta i u svako vrijeme, 
od početka kršćanstva pa do danas, i stvarat će 
ih do svršetka vijeka. 

Divnim riječima opisuje Sv. Pismo uzvišenost 
duša djevičanskih: ,Oni pjevaju — kaže o njima 
Pismo — novu pjesmu pred prijestolom Božjim, i 
nitko ne može naučiti pjesme osim onih, koji su 
otkupljeni sa zemlje, jer su djevci, oni idu za Ja- 
ganjcem kamo god on pogje. Ovi su kupljeni od 
ljudi prvenci Bogu i Jaganjcu. I u njihovim ustima 
ne nagje se prijevara, jer su bez mane pred pri- 
jestolom Božjim“. (Otkriv. 14, 3—5). Uzvišuje se 
pak djevičanska čistoća ovoliko zato, što je ona 
krepost preteška, preteško se održava. S toga i Hrist 
Gospodin ovako govori o duši djevičanskoj, koju 
zove prijateljicom svojom : , Kao ljiljan megju trnjem 
tako prijateljica moja megju kćerima“. (Pjesm. nad 

pjesm. 2, 2). Da, ljiljan djevičanstva može se odr- 
žati samo tnegju trnjem odricanja i trapljenja, kao 
što nas uči i žiće sv. Alojsija. i 

No tjelesno. djevičanstvo samo ne bi bilo Go- 
spodinu milo, kad ne bi zajedno bilo ukrašeno po- 
niznošću, krotošću i drugim krepostima, koje čiste 
duše i lakše steku nego li drugi. Unutrašnja bogo- 
ljubnost ono je ulje, koje gori u žišcima djevica, 
što očekuju nebeskoga ženika; a one, ma i djevice, 
koje u žišcima svojim nemaju ulja prave pobožnosti, 
ne će biti priznane od Gospodina. , Vršenje zak6&na 
savršenstvo je neoskvrnjenosti; neoskvrnjenost pak 
vodi blizu k Bogu.“ (Mudr. 6, 18. 19.) I doista 
nitko se većma ne približava k Bogu nego onaj, 
koji njemu za volju nadvlagjuje krv i meso i svijet 
i sotonu, njega samo ljubi i njemu sebe prinosi 
za žrtvu vječnu. 


Pomolimo ge. 


Nebeskih darova djelitelju Bože, koji si u angjeoskom mla- 
diću Alojsiju divnu nedužnost života združio s jednakom pokorom, 
po njegovim zaslugama i molitvama dopusti, da koji nijesmo išli za 
nedužnim, ugledavamo se na pokorna. Po Hristu Gospodinu našem. 
Amen. 


BAS 

22, dan lipnja. 
Sveti Pavlin. 


2 3) avlin, od Rimskoga senatorskoga roda, 
ie i 


rodi se oko godine 354. u Bordeauxu u 
Galliji (sadašnjoj Francuskoj), gdje mu je 
otac bio carski namjesnik. Odgajan i poučavan bi 
prema svojim izvrsnim duševnim darovima i prema 

isoku rodu i veliku bogatstvu roditelja svojih. 
čitelj u pjesništvu i besjedništvu bješe mu čuveni 
jesnik Ausonije, koji je poslije bio odgojitelj cara 
racijana te se popeo na visoke časti. Pavlin svr- 
vši nauke oženi se ljubaznom i bogatom Špa- 
jolkom Terasijom i stupi u državnu službu. Be- 
ede njegove, koje je govorio pri raspravama 
idskim, radi čištoće i krasote jezika, radi finoće 
zanositosti misli, radi živosti i obilatosti fantasije 
ekoše općenitu pohvalu, i tijem se brzo pope od 
isti na čast te bi već u dvadeset i petoj godini 
obi svoje namjesnik Rimskoga konsula, a malo 
itim carski namjesnik u Kampaniji. Po službi 
rojoj morade Pavlin po carevini mnogo putovati, 
a se tako upozna u Milanu sa'sv. Ambrosijem, u 
oursu sa sv. Martinom i u Bordeauxu sa sv. 
\elfinom ; družeći se s ovima izvrstnim biskupima 
pobožnim slugama Božjim pozna tek pravu kre- 
ost, odricanje i preziranje svake zemaljske veli- 
ne. Tada bješe megju kršćanima nastao naopaki 
vičaj, da su se gdjekoji tek u zreloj dobi ili u 
arosti ili istom pred smrt krstili; i Pavlin ne 
ijaše jošte kršten. Po nagovaranju pobožne Tera- 
je poče se pripravljati za krštenje; sv. Delfin 
iskup pouči ga u istinama vjerskim i potom krsti 
Bordeauxu, kad mu je bilo već trideset i pet 
odina. 

U ono vrijeme dogodiše seu Rimskom carstvu 
obune i prekretnje kojekakve, pa kako je kod 
akovih zgoda mnogo nepovoljnosti snositi upravo 
nima, koji su u velikim častima, zavrže se u srcu 
avlinovu živa želja, da ostavi sve časti svjetovne, 
a da ide u samoću, gdje bi samo Bogu služio. 
ogodušna žena njegova, premda u najljepšem evi- 

jetu dobi svoje i obasuta bogatstvom i nugjena 
svijem nasladama ovoga svijeta, još je podjarivala 
u njemu enu želju i napokon ga privoljela, da je 
ostavio sve časti i dostojanstva i s njom oko go- 
dine 389. otišao u Španjolsku na vlasteosko imanje. 
Ondje mu se rodi sin, no koji već za nekoliko dana 
umre. Ovo mu vrlo rastuži očinsko srce, i još ga 
većma utvrdi u odluci, da samo Bogu živi i da 
služi Crkvi kao najniži službenik. Svuče dakle 
staleško odijelo i primi službu vratarsku u crkvi 
Barcelonskoj. I Terasija učini tako: privoli se, da 
odsele živi s njim kao sestra s bratom, liši se svih 
uresa i dade se na djela pokore i milosrgja. 
Imutak svoj uzmu razdavati ubogima. Ovomu juna- 
čkomu odricanju visokih časti i velikoga bogatstva, 
ovomu dragovoljnomu odabiranju nizine i uboštva 
diviše se veliki ljudi tadašnjega vremena, kao sv. 
Augustin i sv. Ambrosije, nazirući u tome disanje 
duha Božjega; samo Pavlin u poniznosti svojoj ne 
vidje u tom ništa osobito i zaslužno: t& ne učini 
ništa drugo nego zbaci sa sebe teško breme, svuče 


odjeću, što ga je smetala u borbi, kojom se je sva- ' 
komu boriti, tko hoće da postigne cilj. No svje- 


toljupci misliše posve drugačije: ta Pavlin je po- 
ludio, kao da se u časti i bogatstvu ne može biti 
pošten čovjek i dobar kršćanin! Srodnici počnu 
se njega stidjeti, prijatelji i znanci kloniti. Ali sve 
to ne smete Pavlina, nego se on utješi riječima 
apostola Pavla (Gal. r, 10): ,Kad bih još ljudima 
ugagjao, ne bih bio sluga Hristov.“ 

Godine 393. na sim božić kad je Pavlin u 
crkvi vršio pobožnost, usta narod iskati od bi- 
skupa, da Pavlina redi za svećenika. Uzalud se 
tomu Pavlin otimao; napokon privoli se na re- 

gjenje ali tako, da ne bude dužan upravo crkvi 
Barcelonskoj služiti. Malo vrijeme zatim proda sva 
dobra u Španjolskoj a novce razda ubogima. Na- 
Točito dade kćerima ubogih roditelja dovoljne prćije 
za udaju, iskupi mnoge sužnje i za uboge dužnike 
isplati rukodavcima glavnice s kamatama. Pavlin 
imagjaše takogjer u Italiji u pokrajini. Kampaniji 
kod grada Nole zaselak s vrtom, koji je bio tik 


odo groba i crkve sv. Feliksa (vidi rg. dan siječnja). 


Štujući ovoga sveca na osobiti način željaše kraj 
groba njegova završiti život svoj. Zaputi dakle 
preko Gallije u Italiju. I u Galliji rasproda i razda 
mnogo od svojih dobara, U Milanu zadržavaše ga 
sveti Ambrosije, neka ostane za svećenika kod ta- 
mošnje crkve, a željaše, da mu on bude nasljednik 
na stolici biskupskoj. U Rimu dočeka puk s ve- 
likim štovanjem i veseljem negdašnjega sjajnoga 
senatora i konsula, obučena sad u odijelo ponizna 
službenika Božjega; no taj doček kao da je u Rim- 
skoga svećenstva pobudio zavist. Pavlin pak zapa- 
Zivši to pohiti dalje, u Nolu. Kad onamo dospje, 
činjaše mu se, kao da se je s pučine morske zaklonio 
u pristanište mira i sreće. Pisma koja je pisao u 
to vrijeme i koja su se do danas sačuvala, odišu 
radošću srdačnom i pokojem duhovnim i vedrinom 
duševnom, kakovu daje samo onaj mir, koji je od 
Boga. U tom blaženom miru izvede lijepih pjesama 
na čast sv. Feliksu ; po tom prodavši ona dobra, 
koja su mu još ostala u Galliji, sagradi veličan- 
stvenu basiliku (crkvu) na čast istomu svecu, i 
uresi je slikama iz staroga i novoga zavjeta. No 
najviše je častio Pavlin sv. Feliksa nastojeći oko 
kršćanskoga savršenstva. A da se udari čvrst temelj 
savršenstvu, posla Bog na nj tešku bolest, neka 


> 

se uvježba najprije u strpljivosti. Mnogo je u bolesti 
utjehe imao od biskap4, svećenika i drugih sva- 
koga staleža ljudi, koji su ga polazili ili pismom 
razgovarali. 

Pavlinovo sveto življenje i nastojanje oko 
slave Božje toliko mu steče u svih štovanje, da je 
godine 409. bio izabran za biskupa Nolskoga. I 
odsele je jednako živio uz crkvu sv. Feliksa sa ne- 
koliko jednomišljenika, koje je nazivao skup mo- 
naha (redovnika), posteći, moleći se i pjevajući 
psalme ; nosio je grubo odijelo i jeo iz zemljanoga 
i drvenoga posugja. Ljubav k svjema bila mu pra- 
vilo u upravljanju biskupije; bio savjetnik, po- 
moćnik i skrbnik vjernima svojim, govorio s njima 
kao otac s djecom ; dohotke biskupske razdavao po- 
trebnicima i putnicima. Glas o njegovoj kršćanskoj 
ljubavi i kreposti uopće puče na sve strane, pak 
su se mnogi svraćali u Nolu, da ga vide i po- 
zdrave. Kad se sv. Melanija vraćala iz Svete Zemlje 
kući u Rim, posla po njoj biskup Jerusalemski 
Pavlinu česticu od križa Gospodnjega. Jednom se 
noću zapali zgrada puna sijena ne daleko od crkve 
sv. Feliksa; kad se Pavlin probudi, činilo mu se, 
da je već i crkva u plamenu. Ljudstvo nije vodom 
moglo ugasiti požara; u toj nevolji uzme Pavlin 
česticu sv. križa, pa držeći je u ruci kao štit pred 
prsima odmah utrne oganj. Goti oplijenivši godine 
410. grad Rim, razaspu se i po Kampaniji, uzmu 
Nolu i uhvate Pavlina, da zlostavljenjem od njega 
izmame sakriveno tobože blago. Pavlin se pomoli 
Bogu: , Gospodine ne daj, da me zlostave za zlato 
i srebro ; jer znaš, gdje je sve što sam imao.“ Bog 
usliši molitvu sluge svoga; jer kad Goti pretraže 

ga bez otkupa, 

Bješe sv. Pavlinu već sedamdeset i sedam 
godina i željaše rastvoriti se i biti sa Hristom, kad 
mu teška bokobolja navijesti, da će mu se želja 
naskoro ispuniti. Dne 22. lipnja godine 431. oko 
deset sati noću pričini se onima, što su bili oko 
bolesnika, da se zemlja silno potresla, pa upla- 
šeni padnu na koljena da se Bogu mole; u taj čas 
preda Pavlin dušu svoju Bogu. 


Kad čitamo, kako je sv. Pavlin djelom poka- 
zivao ljubav svoju k bližnjemu razdavajući sve svoje 
ništima i ubogima, i nehotice nam pada na um: 
riječ apostola, kojega je ljubio Isus, Ivana evan- 
gjelista: ,Koji ima dobra ovoga svijeta i vidi brata 
svojega u nevolji, a zatvori srce svoje od njega, 
kako ljubav Božja stoji u njemu? Dječice moja! 
ne ljubimo riječju ni jezikom nego djelom i istinom. 
Ako tko reče: ljubim Boga, a mrzi na brata svo- 
jega, laža je. Jer koji ne ljubi brata svojega, koga 
vidi, kako može ljubiti Boga, koga ne vidi? I ovu 
zapovijest imamo od Boga: koji ljubi Boga, neka 
ljubi i brata svojega.“ (I. 3, 17. 18; 4, 20. 21). Je- 
dnako govori i sv. Jakob apostol: ,Kakva je korist, 
braćo moja, ako tko reče, da ima vjeru, a djela 
nema? Zar ga može vjera spasti? Ako brat i sestra 
(= bližnji tvoji) goli budu i nemaju šta jesti, a 
reče im koji od vas: idite s mirom, grijte se i 
nasitite se, a ne da im što im tijelu treba, šta će 
koristiti? Tako i vjera ako nema djela, mrtva je 
po sebi“, (Jak. 2, 14—17.) 


ie 

Pomolimo se. 


Daj, molimo, svemogući Bože, da nam blaženoga Pavlina, 
ispovjednika tvojega i biskupa časna svečanost poveća i pobožnost 
i spasenje. Po Hristu Gospodinu našem. Amen 


23. dan lipnja. 
Sveti Ivan knežević Hrvatski. 


pomen ovomu svecu svetkuje se sutra, a 
. a .. . 
posutra slavi se on u Češkoj i Moravskoj 


>| kao zaštitnik narodni. 
Premda vijesti o njemu nijesu posve pouzdane, 
ipak ćemo žiće njegovo ovdje opisati po starim 


legendama, kad se kaže, da je od roda Hrvatskoga. | 


Oko godine 874. krsti sv. Metodije Češkoga 
kneza Borivoja i njegovu ženu Ljudmilu. 

Kad je Borivoje bio već kršćanin, pogje jednom 
sa grada svojega Tetina u lov. Zašavši daleko u 
šumu namjeri se. na vrlo veliku košutu, i kako 
je bio srećne ruke, rani je kopljem. Za ranjenom 
zvjerkom polete u potjeru psi i hrti lajući i čevka- 
jući. Hrti je zastignu u potoku, koji iz stijene 
izvire, pa dok se od njih brani, dojezdi knez i 
kaki je bio lovdžija, skoči s konja u potok i mačem 
ubije košutu, a iz rane joj brizne sila mlijeka, kao 
da je netom okotila lane. Dok se zvjerci čude 
knez i dvorani, što su pomalo prišli, izagje eto iz 
pećine starac sav kosmat, bos, u dugu haljinu obu- 
čen, na štap upirući se. On besjedom pristojnom 
časnomu obrazu njegovu stane kneza koriti i pi- 
tati, šta je došao onamo, da ga buni u miru i da 
mu ubije košutu, jedinu hraniteljku njegovu? 

Dvorani uzmu kneza opominjati, neka se čuva 
sablasti, vilenika, šta li je; neki pak strašljiviji 
skanjivali se na bijeg. No srčani Borivoje: ,Tko god 
ti bio — povikne — u ime Boga stvoritelja i Sina 
njegova Isukrsta zapovijedam ti, da tu stojiš i odgo- 
varaš.“ Starac poklonivši se odmah imenu Božjemu 
reče: ,Sluga sam Hristov, štićenik neokaljane Djeve 
Marije i Ivana Krstitelja; zovem se Ivan.“ Odahne 
Borivoje i s kneževskom izvjedljivošću i uljudnošću 
zadrži starca. ,Četrdeset i dvije godine minuše — 
nastavi Ivan pripovijedati — kako sam iz Hrvatske 
došao u ove krajeve; čuo sam, da je tada knez 
Neklan vladao u Češkoj. Hodeći kojekuda došao 
sam napokon u ovu pećinu, u kojoj već četrnaest 
godina služim Hristu ni od koga vigjen niti iz- 
lazeći iz nje na svjetlo.“ Knez čuvši ovo zamoli 
čovjeka Božjega, da ga pusti u pećinu; starac ga 
drage volje uvede. Mjesto ono bješe na stanovanje 
posve prikladno, i od same prirode stijenom razdije- 
ljeno u dvije komore. Čudi se Borivoje svemu, pa ne 
našavši hrane pita za nju. ,Milosrgje Božje — odgo- 
vori Ivan — hranilo je slugu svojega mlijekom od one 
košute, koju si ubio.“ Knez počne izgovarati se, 
a Ivan mu reče, ništa zato, to se zbilo po volji 
Božjoj; jer kako svak čas očekuje smrt, košute 
mu više i ne treba. Tada će Borivoje: ,Daj Ivane, 
meni, ženi mojoj Ljudmili i mojima za ljubav sjedni 
na ovoga konja i idi k nama.“ Čovjek Božji izgo- 
varavši se mnogo reče napokon: ,Ako bude volja 
Božja, naskoro ću vas vidjeti.“ Po tom okrenuvši 
se k dvoranima: ,Uzmite — reče — lov svoj a 
hraniteljku moju košutu, pa ga razdajte ubogima ; 
oni će se za me i za kneza vašega Bogu moliti.“ 
Onda počne knezu s Bogom kazivati i moliti se 

za nj tako srdačno, da su posljednje riječi raspla- 
kale Borivoja. 

Borivoje povrativši se kući pripovjedi sav do- 
gagjaj ženi Ljudmili. Ona iza nemirne noči jedva 
dočeka zoru sutrašnjega dana, te pošlje svećenika 
Pavla sa šest sluga, neka idu po čovjeka Božjega 
i dovedu na Tetin. Kad dogje svećenik do pećine, 
Ivan bez oklijevanja sjede na magare, što mu do- 
vedoše. Na susret izagjoše Ivanu dvorani i s ve- 
likom ga čašću uvedoše u dvor. Priugotovi se 
gozba; ali se Ivan ničega ne dotiče, nego misleći 
na šume i lugove svoje samo svetim besjedama 
kneza i kneginju divno potpaljuje na ljubav ne- 
besku. Puste ga još isti dan, te sam, kako je 
želio, bez pratioca vrati se u samotinju. 

Svećenik Pavao pogje za nekoliko dana k Ivanu, 
kao što mu je obećao; ispovjedi starca i pričesti, 
i ondje u pećini pred njim služi svetu misu. Tada 
čovjek Božji preradostan i preobražen ispripovijeda 
Pavlu sav život svoj: otac mu je Gostimil a mati 
Elisabeta, vladaoci u Hrvatskoj (valja da sjever- 
noj); očinstvo ostavi iz ljubavi ka Hristu; u bi- 
jegu umalo ga ne uhvatiše braća, ali na molitvu 
njegovu učini Bog, da ga braća ne upoznaše; po- 
tucajući se dugo kojekuda dogje napokon ovamo 
vogjen svetim angjelom; ovdje probavi četrnaest 
godina, no prve dvije godine imao je mnogo stra- 
dati od napastvovanja gjavoljega, i već se skanjivao, 
da otide odavle, kad ga na čudesni način utješi sv. 
Ivan Krstitelj, kojega je sebi od male maloće 
izabrao za zaštitnika. Na posljetku zamoli blaženi 
Ivan svećenika Pavla, neka knezu i kneginji kaže 
s Bogom u njegovo ime, i neka im preporuči, da 
se staraju za dobro podložnika svojih i da nastoje 

oko pravednosti i pobožnosti. Za tri dana Ivan se 
preseli iz pustinje u nebo. 

Kad je sv. Ivan. odlučio posve odvojen od 
svijeta u samoći samo Bogu da služi, bješe mu 
prve dvije godine mnogo stradati od napastvovanja 
gjavoljega. To se dogagjalo i drugim svetima Božjim. 
Već u starom zavjetu reče Duh sveti: ,Sine, kad 
pristupaš k službi Božjoj, stoj u pravednosti i štrahu, 
i pripravljaj dušu svoju za napastvovanje.“ (Crkv. 
2, 1.) Koji Bogu ne služe, ne budu napastvovani. 
Jer dok čovjek živi po požudama svojim i po volji 
nečastivoga duha, nema duh taj razloga, da ga na- 
pastvuje; ali kad čovjek hoće da izmakne zam- 
kama njegovim, tada on upotrebi svu svoju maj- 
storiju i lukavštinu, samo da ga zadrži. Po tome 
su napasti znak izabranih; pa izabrani i odole 
s milošću Božjom prišapćivanju sotone, zamamlji- 
vanju svijeta i podraživanju domaćega neprijatelja, 
puti (mesa) i krvi; a Bog sam je izabranima kod 
toga napastvovanja i borenja pomagač i platac. 
Borba takova traje kadšto za svega života, zato 
i Sv. Pismo (Job. 7, 1) zove borbom život čovječji na 
zemlji. Ova pak borba odregjuje svu vječnost našu. 
Ako u borbi ovoj borilac Božji dopadne rana, neka 
se ponizi i iznova ohrabri; jer nijedan ne bude u 
ovoj borbi savladan nego koji sam hoće, koji ku- 
kavno ostavi zastavu Hristovu i prebjegne k ne- 
prijatelju. 

' Pomolimo se. 


Prigji, Gospodine, k prošnjama našim, koje donosimo o sve- | 


tkovini blaženoga Ivana ispovjednika tvojega: koji nemamo pouz- 
danja u svoju pravednost, da nam on, koji ti je ugodio, molitvama 
svojim pomaže. Po Hristu Gospodinu našem. Amen. 


LA 

24. dan lipnja. 
Sveti Ivan Krstitelj. 


KPAvlanašnji je svetitelj zora, što navijesti sunce 
š| pravednosti, Hrista Gospodina našega. 
Ce Već su proroci u starom zavjetu Isaija i 
Malahija naprijed kazali, da će pred mesijom iliti 
spasiteljem doći preteča, glasnik njegov, koji će 
narod pripravljati za dolazak njegov. Tako se i do- 
godi u vrijeme Heroda kralja Židovskoga. 

Tada bijaše u jednom gradu na gori Judejskoj 
svećenik po imenu Zaharija, i žena njegova od 
plemena Aronova po imenu Elisabeta. Oboje bijahu 
pravedni pred Gospodinom i življahu u svemu po 
zapovijedima Gospodnjim bez mane. I bijahu već 
stari, a nemahu djece. I dogodi se, kad je Zaha- 
rija služio pred Gospodinom, unigje on u hram 
(crkvu) Gospodnji, da metne na zlatni oltar kAd za 
ugodni miris Gospodinu; a mnoštvo je naroda bilo 
pred hramom i molilo se Bogu u vrijeme kagjenja. 
U hramu se pak javi Zahariji angjeo G Gospodnji sto- 
jeći s desne strane oltara zlatnoga. Zaharija se 
uplaši, kad ga vidje. A angjeo reče mu: »Ne boj 
se Zaharija! Uslišena je molitva tvoja: žena tvoja 
rodit će ti sina i nadjeni mu ime Ivan. I bit će 
tebi radost i veselje, i mnogi će se obradovati ro- 
gjenju njegovu ; jer će biti velik pred Gospodinom ; 
vina i opojna pića ne će piti i napunit će se Duha 
svetoga još u utrobi matere svoje; i mnoge će si- 
nove Israelove obratiti ka Gospodinu Bogu nji- 
hovu, On će naprijed ići pred Gospodinom (Hri- 
stom) u duhu i u sili Ilije proroka, da mu pripravi 
narod savršen“. Zaharija kao dvoumeći reče: ,Po 
čemu ću to poznati?“ Angjeo mu odgovori: ,Ja 

sam Gabriel, koji stojim pred Gospodinom, i poslan 
sam, da govorim s tobom i da ti javim ovu radost. 
I evo, onijemit ćeš i ne ćeš govoriti do onoga 
dana, dok se to ne zbude; jer nijesi vjerovao rije- 
čima mojim, koje će se dogoditi u svoje vrijeme“. 
Ljudi čekajući Zahariju čudili se, što se zabavi u 


hramu. A kad Zaharija izagje, nije mogao, da im 


progovori i da ih blagoslovi; i razumješe, da mu 
se nešto javilo u hramu. I Zaharija osta nijem. I 
kad se navršiše dani službe niegove, otide kući 
svojoj. A. poslije dana ovih zatrudni Elisabeta žena 
njegova. (Luk. 1, 5—24.) 

Poslije šest mjeseci zatrudni od Duha svetoga 
prečista Djevica Marija, rogjakinja  Flisabetina. 
Tada Marija otide žurno k Flisabeti, i ušavši u 
dom Zaharijin pozdravi je. Kada Elisabeta čuje 
pozdrav Marijin, poskoči dijete u utrobi njezinoj, 
i Elisabeta napuni se Duha svetoga i reče glasno: 
»Blagoslovena ti megju ženama, i blagosloven plod 
utrobe tvoje! I otkuda meni ovo, da dogje mati 
Gospodina mojega k meni? Blago tebi, što si vje- 
rovala, jer će se izvršiti, što ti je kazao Gospodin.“ 
Tada Marija zapjeva pjesmu zahvalnicu za veliku 
milost, koju joj učini Svemogući. I ostade Marija 
s Elisabetom oko tri mjeseca, i vrati se kući svojoj 
u Nazaret. (Luk. 1, 26—56.) . 

Elisabeti pak dogje vrijeme da rodi, i rodi 
sina. I čuše rogjaci i susjedi njezini, da je Gospo- 
din pokazao veliku milosrdnost svoju na njoj, i 
radovahu se s njom. I u osmi dan dogjoše obrezati 
dijete, i hotješe mu nadjenuti ime oca njegova, Za- 
harija. A mati reče: ,Nikako, nego neka mu bude 
ime Ivan.“ I rekoše joj: ,Nikoga nema u rodbini 
tvojoj, da mu je tako ime.“ Tada kazaše ocu, neka 

napiše na daščicu, kako bi on hotio da mu na- 
djenu ime. A on napisa govoreći: ,Ivan mu je 
ime“. I odmah mu se otvoriše usta i jezik, i go- 
voraše hvaleći Boga. I svi se začudiše, i koji su 
čuli o tom, metnuše u srce svoje govoreći: pŠta 
misliš, šta će biti ovo dijete? Jer je ruka Gospo- 
dnja bila s njime“. Zaharija pak otac njegov napuni 
se Duha svetoga i proreče govoreći: ,Blagosloven 
Gospodin Bog Israelov, što pohodi i otkupi narod 
svoj!“ (Luk. 1, 57—68.) 

Ivan rastijaše i jačaše duhom, i odrastavši 
pogje u pustinju Judejsku, da se u samotinji i u 
oštroj pokori pripravlja za visoko zvanje svoje. 
Haljinu imaše od dlake kamilje i pojas kožan oko 
sebe; i hrana njegova bijaše skakavci i med divlji. 
(Luk. 1, 80. Mat. 3, 4.) 

Kad bješe Ivanu do trideset godina, dogje 
njemu riječ Gospodnja, da ide pred Spasiteljem i 
da mu put pripravlja. Pogje dakle Ivan u okolinu 
rijeke Jordana, i stade propovijedati krštenje po- 
kore za oproštenje grijeha, kao što je napisano u 
knjizi Isaije proroka: ,Glas onoga što viče u pu- 
stinji: pripravite put Gospodnji, poravnite staze 
njegove! Sve doline neka se ispune, i sve gore i 
bregovi neka se slegnu ; i što je krivo, neka bude 
ravno, i hrapavi putovi neka budu glatki. I svaki 
će čovjek vidjeti spasenje Božje“. Pa kad su mnogi 
iz Jerusalema i iz sve Židovske zemlje dolazili 
k Ivanu na Jordan, propovijedaše im govoreći: 
»Pokoru činite! jer se približi kraljevstvo nebesko “, 
I kršćavahu se od njega priznavajući grijehe svoje. 
A dogjoše k njemu i mnogi fariseji i saduceji. Kad 
ih Ivan vidje, reče im: ,Legla gujinja! Kako 
ćete umaći gnjevu što ide? Rodite rod dostojan 

pokore. I ne govorite u sebi: imamo oca Abra- 
hama ; jer vam kažem, da može Bog od kamenja 
ovoga podignuti djecu Abrahamu. Jer je već sje- 
kira položena na korijen drveću. Svako dakle drvo 
koje ne ragja dobra roda, sasjeći će se i u oganj 
baciti“. I kad ga ljudstvo pitaše govoreći : pŠta ćemo 
dakle činiti?“ odgovori: ,Koji ima dvije haljine, 
neka da jednu onomu koji nema, i koji ima hrane, 
net" cini tako“. Dogjoše pak i carinari (maltari), da 
ih testi, i rekoše mu: ,Učitelju, šta ćemo činiti?“ 
A on im reče: ,Ne ištite više, nego što vam je 
rečeno“, Pitahu ga i vojnici, šta da čine? Njima reče : 
;Nikomu ne činite sile niti koga opadajte, i budite 
zadovoljni plaćom svojom“. (Luk. 3, 1—14. Mat. 
3, 1—10.) 


Gledajući življenje Ivanovo i slušajući propo-, 


vijedanje njegovo pomišljahu mnogi za njega: da 
nije on obećani Spasitelj? Dozna za to Ivan, pa 
reče svjema: ,Ja vas kršćavam vodom; ali će za 
mnom doći jači, komu nijesam dostojan odriješiti 
remena na obući njegovoj; on će vas krstiti Duhom 
svetim i ognjem. On ima, vijaču u ruci, i očistit 
će gumno svoje, i skupit će pšenicu u žitnicu svoju, 
a pljevu će sažeći ognjem neugašljivim“. Premda je 
ovako Ivan dosta jasno kazao, da nije on Spasitelj 
obećani, opet poslaše Židovi iz Jerusalema sveće- 
nike i levite k njemu, da ga pitaju, tko je on? A 
on prizna: ,Ja nijesam Hrist“. I zapitaše ga: »Iko 
si dakle? Jesi li Ilija?“ I reče: ,Nijesam“. ,Jesi li 
prorok (obećani)?“ I odgovori: ,Nijesam“. A oni 
mu rekoše: ,Tko si? da možemo kazati onima, 


koji su nas poslali. Šta kažeš za sebe?“ Reče: ,Ja 


sam glas onoga što viče u pustinji: poravnite put 
Gospodnji, kao što kaza Isaija prorok“. Poslanici 

zapitaše ga opet: ,Zašto dakle kršćavaš, kad ti 
nijesi Hrist ni Ilija ni prorok (obećani)?“ Odgovori 
im lvan: ,Ja kršćavam vodom, a megju vama stoji 
koga vi ne znate. On je onaj, što će doći za mnom, 
kojemu ja nijesam dostojan odriješiti remena na 
obući njegovoj.“ (Luk. 3, 15—17. Mat. 3, 11—Iz. 
Iv. I, 19—27.) 

Kad je Ivan kršćavao, dogje i Isus iz Galileje 
na Jordan k njemu, da se krsti. A Ivan brar jaše 
mu govoreći: ,Ja trebam da budem od tebe kršten, 
a ti dolaziš k meni?“ Isus mu reče: ,Pusti sada; 
jer tako nam treba ispuniti svaku pravdu (sve što 
Bog hoće).“ Tada Ivan pusti, i krsti Isusa. I kr- 
stivši se Isus izigje odmah iz vode; i gle otvoriše 
mu se nebesa, i vidje Duha Božjega gdje silazi 
kao golub i dogje na njega. I gle, glas s neba go- 
voreći: ,Ovo je Sin moj ljubazni, koji je po mojoj 
volji“. Isus provedavši po tom četrdeset dana i 
noći u pustinji dogje odanle natrag u okolinu, gdje 
je Ivan kršćavao. Kad ga vidje Ivan, reče narodu: 
»Gle, jaganjac Božji, gle, koji uzima na se grijehe 
svijeta! Ovo je onaj, za koga rekoh: za mnom ide 


čovjek, koji preda mnom postade, jer je prije mene: 


bio.“ Oko Ivana sabra se nekoliko učenika, koji 
su željno očekivali dolazak kraljevstva Božjega. 
Sjutradan kako se Isus vratio iz pustinje na Jordan, 
stajahu s Ivanom dva učenika njegova, Andrija i 
Ivan. I vidjevši Ivan Krstitelj opet Isusa gdje iđe, 
reče: ,Gle, jaganjac Božji!“ I čuše ga oba učenika, 
i otidoše za Isusom. (Mat. 3, 13—17. Iv. I, 29. 30. 
35—37. 40.) 


Poslije: otigje Ivan na sjever u mjesto Enon, 


što bješe s ovu stranu Jordana, i ondje kršćavaše. 
I dogjoše k njemu učenici njegovi, i rekoše mu: 

» Učitelju, onaj koji je bio stobom preko Jordana, 
za koga si ti svjedočio, evo on kršćava (ne sam 
nego preko učenika svojih), i svi idu k njemu.“ 
Ivan odgovor: ,Ne može čovjek ništa primati, ako 
mu ne bude dano sneba. Vi sami meni svjedočite, 
da sam rekao: nijesam ja Hrist, nego sam poslan 
pred njim. Onaj treba da raste, a ja da se uma- 
ljujem. Koji odozgo dolazi, nad svjema je. Tko 
vjeruje u Sina, ima život vječni; a tko ne vjeruje 
u Sina, ne će vidjeti života, nego gnjev Božji ostaje 
na njemu.“ (Iv. 3, 253—306.) 

Herod Antipa, sin onoga Heroda koji je po- 
gubio nevinu dječicu, vladalac u Galileji i u Perei 
(u kraju s onu stranu Jordana), uze bratu svojemu 
Filipu ženu Herodijadu, i njom se suprot zakonu 
oženi. Ivan pak govoraše Herodu: ,Ne možeš 
imati žene brata svojega.“ S toga uhvati Herod 
Ivana, i svezavši baci ga u tamnicu u gradu Ma- 
heruntu, koji je bio u Perci na istok od Mrtvoga 
mora. A Herodijada hoćaše Ivana ubiti, ali ne mo- 
gaše; jer se Herod bojao Ivana znajući, da je 
čovjek pravedan i svet. (Mark. 6, 17—20.) 

Ivana mogahu u tamnici polaziti učenici nje- 
govi; i sam Herod rado slušaše i mnogo koješta 
činjaše, kako mu 'je on rekao. Neki od učenika 
Ivanovih jošte dvoumljahu, je li Isus onaj u starom 
zavjetu obećani Spasitelj. S toga Ivan, da ih o 
tom potpuno uvjeri, kad je u tamnici čuo djela 
Isusova, posla k Isusu dvojicu učenika svojih, da 
ga pitaju: je li on. onaj što će doći, ili drugoga 
da čekaju? A Isus odgovarajući reče im: ,Idite i 
kažite Ivanu što ste vidjeli i čuli: slijepi ami: 

daju, hromi hode, gubavi se čiste, gluhi čuju, mrtvi 
ustaju, siromašnima se propovijeda evangjelje; i 

blago onomu, koji se ne sablazni o mene.“ A kad 
učenici Ivanovi otidoše, poče Isus govoriti narodu 
o Ivanu: ,Šta ste izišli u pustinju da vidite? trsku, 
koju ljulja vjetar? Ili šta ste izišli da vidite? čo- 
vjeka u meke haljine obučena? Eto, koji meke 
haljine nose, u kućama su kraljevskim, Ili šta ste 
izišli da vidite? proroka? Da, kažem vam, i više od 
proroka. Jer je ovo onaj, za koga je pisano: Eto ja 
šaljem angjela svojega pred licem tvojim, koji će pri- 
praviti put tvoj pred tobom. Zaisto vam kažem, ni 
jedan izmegju rogjenih od žena nije izišao veći od 
Ivana Krstitelja“. (Mark. 6, 20. Mat. 11, 2—11.) 

Kad je Herod, jednom na dan rogjenja svo- 
jega davao večeru knezovima i vojvodama i starje- 
šinama Galilejskim, ugje u gostinsku sobu kći He- 
rodijadina, i igra i ugodi Herodu i gostima njegovim ; 
i reče vladalac djevojci: ,Išti u mene šta hoćeš, i 
dat ću ti“. I zakle joj se: »Što god zaišteš u mene, 
dat ću ti, bilo i pola kraljevstva mojega“. Ona 
izišavši reče materi svojoj: pŠta ću iskati?“ A ona 
reče: ,Glavu Ivana Krstitelja.“ I odmah ušavši brzo 
k Herodu zaiska govoreći: ,Hoću, da mi odmah 
daš na krugu glavu Ivana Krstitelja.“ I zabrinu 
se vladalac; ali radi kletve i radi gostiju svojih 
ne htjede joj odreći, nego poslavši strijelca zapo- 
vjedi, da se donese glava Ivana na krugu. I odsiječe 
mu strijelac glavu u tamnici, donese je na krugu, 
i dade djevojci, a djevojka dade materi svojoj. 
Čuvši to učenici Ivanovi dogjoše i uzeše tijelo 
njegovo i metnuše ga u grob. (Mark. 6, 21—209.) 

pa * 

U kršćanskoj se Crkvi osim rogjenja Hristova 

(25. prosinca) i rogjenja Marijina (8. rujna) svet- 

kuje još i rogjenje Ivanovo na današniji dan; jer je 
i njegovo rogjenje bilo sveto bez grijeha. Ivan je 
naime bio odriješen od nasljednoga grijeha već u 
utrobi matere svoje, kad je posjeti presveta Dje- 
vica Marija, te se rodi svet, bezgrešan. Pa opet 
kako oštro pokorničko življenje provede! Istom 
ponešto odrastao ide u pustinju, i odjeven u kostrijet 
ne jede drugo do skakavce i divlji med i pije 
samo vodu. Sveti Ivan htjede ovako pokazati i 
primjerom a ne samo besjedom, koliko nam je 
potrebna pokora. Samo dva puta vode u bla- 
ženstvo nebesko: put nevinosti i put pokore, Zato 
je i Ivan govorio ljudima: ,Činite pokoru!“ i pre- 
dnjačio im s primjerom. I božanstveni je Spasitelj 
privikivao svjema (Mat. 4, 17): ,Pokoru činite!“ 
I apostoli su na prvi dan duhova narod nagovarali 
(Djel. Ap. 2, 38): ,Pokoru činite !“ 

No pri svemu tome što je Ivan bez grijeha 
rodio se i sveto i pokornički živio, govori on o 
sebi, da je samo ,glas onoga što viče u pustinji“ 
i da ,nije dostojan odriješiti remena na obući Hri- 
stovoj.“ Tako valja da bude s pokorom združena 
poniznost. Sva pokornička djela bila bi bez po- 
niznosti tek uzaludna trapljenja tjelesna. Samo po- 
niznima daje Bog milost. S toga nam se je u duhu 
pokore iskreno ponizivati pred Bogom i ljudima. 
»Sta koristi — kaže sv. Jeronim — da se tijelo 
pokorom ponizuje, a duh da se ohološću uzvišuje ?“ 


Pomolimo se. 

Bože, koji si nam ovaj dan poštovanim učinio po rogjenju. 
blaženoga Ivana, daj narodima svojim miloštu duhovnih radosti, i 
umove sviju vjernih upravljaj na put spasenja vječnoga. Po Hristu 
Gospodinu našem. Amen. 


a 

Sveti Ivan Španjolac. 


=A\lvan rodiseoko godine 1123. u Španjolskoj 
u mjestu Almancepsu od roditelja, koji su 
d) bili staleža gragjanskoga. Oni ga izmalena 
dadoše na nauke, jer je bio oštra uma i čvrste pa- 
meti te umnošću pretjecao sve drugove. Kad mu 
je bilo trinaest godina, iz želje za naukom ostavi 
dom i rod, i uzevši sa sobom jednoga druga otide 
u Francusku. Najprije probavi jednu godinu u 
nekom mjestu kraj rijeke Rhone, tada pogje u grad 
Arles. Poslije nekoliko dana dogje megju Pa 
gjake i stane s njima govoriti. Kad ga sia uči- 
telj, zapita, tko je, odakle je došao i zašto: jer je 
odmah vidio, da je mladić vedra lica i kn E 
podnošenja. Ivan mu kaže, da je u jea van i 
zašto je došao. Učitelj razmislivši kako je Ivan 


nd : Te apotaaa 
dalek i težak put učinio i ostavio domovinu sno 
a mu, da će ga naučavati 


iz želje za naukom, obeć . 
i biti mu u svemu na ruku, naročito da će o 
ai o : “ 
naći ugledna gragjanina, koji će mu drage volj 
davati potrebnu hranu i odjeću. nZ 
No kako se često zbiva, Ivan ne dobije o 
a novce što je sa sobom donio ka 
: šao kei i 
doma, pomalo potroši za svakidašnje potrebe. 2 : 
i i A 
se uvali u velike brige, i napokon počne sira ZZ. 
Pisac žića njegova drži, da je promisao Božji <a 
3 . .. . n .. r a 
namjerio, neka onaj koji je već u naprijed bio o . 
gjen da starješuje mnogima, prije 1 sam mu = 
ij svoj 5 ja nauči, kako 

bijede, da se od svojega stradanja i X . 
poslije podložnicima svojim upravljati. (oizenad: 
po istom promislu Božjem nekaki vidjeni gragjanin 
ju kuću, i davaše mu obilato što 


ćane hrane, 


uzme Ivana u svo 


A 

god je trebovao za hranu i odijelo. Ivan steče u 
toga gragjanina i žene njegove toliku milost, da 
su bili gotovi njega posiniti, ako bi on hotio. U 
njih je dvije godine nastavao i bio mil i drag 
svjema, koji su ga poznavali. 

Kad je nakon dvije godine Ivan odlazio iz 
kuće dobrotvora svojih, oni su bili veoma. žalosni 
i plakali su, jer je drug navaljivao, da se vrate u 
domovinu. Ali se Ivan nije ipak nikada više po- 
vratio u zavičaj svoj. Bila je naime već blizu ko- 
rizma, pa prije što će se dati na povratak u do- 
movinu, otide u neko mjesto, gdje je bio vrlo 
pobožan redovnik, kojemu su tada mnogi dolazili 


.na ispovijed. Kod njega ispovjedi Ivan neke gri- 
jehe, koje običavaju gjaci počiniti, i prosi ga za 


pokoru. Dogodi se pak, da je opomena ispovje- 
dnikova i milost Božja toliko ganula Ivana te on 
stupi u isti onaj red, u kojem je bio onaj ispovje- 
dnik. Život redovnički počne odmah tako revnosno 
i oštro živjeti, da se je od premnogoga pošćenja 
dobavio prsobolje.. 

Probavivši Ivan ondje pol treću godinu u 
milosti kod Boga i ljudi, dozna za monastir (klo- 
štar) kartusijanski, u kojem je vladala velika re- 
vnost i bogoljubnost. Pogje onamo i izjavi želju, da 
ga prime u taj oštri red; i odmah ga prime. Malo 
vrijeme za tim videći prior onoga monastira, kako 
Ivan savjesno sve izvršuje i kako je valjan, postavi 
ga za crkovnjaka te mu preda skrb za svu crkvu. 


Ovu je službu vršio šest godina čedno i uredno, 


sedmu pak godinu po volji Božjoj postane prior, 
starješina svemu monastiru. Bilo bi ugodno slušati, 
kad bismo pripovijedali, kako je Ivan kao prior 
monastir uredio, kako mnoge zgrade ili iznova sa- 


32 

gradio ili stare popravio, kako putove i staze na- 
činio, i kako se starao oko pisanja i popravljanja 
knjiga. 

No stari neprijatelj svemu dobru zavideći Ivanu 
ona dobra djela, podraži na nj čovjeka nekakova, 
kojega je napojio otrovom svoje paklene srdžbe. 
Ivan nije se istina plašio srdžbe zlobnoga čovjeka, 
ali se bojao štete učenicima, koji su bili istom 
primljeni u monastir, pa sjećajući se riječi Spasi- 
teljevih: ,Ako vas budu gonili u jednom gradu, 
bježite u drugi“, pošto je dvije godine i pol mudro 
opravljao službu priorsku, ostavi ovu službu i otiđe 
u Kartusiju, gdje je bio prvi od sviju monastira 
njegova reda. Tada bješe u Kartusiji prior sveti 
Anthelmo, koji Ivana ljubazno dočeka. Kad se 
poslije prior s monastirskom braćom dogovarao, 
šta će s Ivanom i s drugovima, koji su s njim došli 
u Kartusiju, prispiju eto ljudi poslani od Ajmona 
de Fulciniako čovjeka bogata i slavna, koji u ime 
gospodara svoga zamole priora, neka bi poslao re- 
dovnika svojih u jedan pusti kraj u Savoyi, da ga 
obrade i upitome. Prior čuvši prošnju poslanika 


Ajmonovih pozna, da se to zbilo po volji Božjoj ' 


i da je to odgovor na pitanje: šta će s Ivanom'i 
drugovima njegovim? Dade dakle Ivanu odjeće, 
orugja i knjiga, neka ide, da se u onoj pustinji 
namjesti. 

Ono mjesto kamo je Ivan išao da ga obradi, 
duboka je uvala megju brdinama. Kraj je vrlo 
hladan, voćaka nema, i tlo je vrlo slabo rodno. 
Uvalom teče potok, a kraj potoka ima malena ravan, 
na kojoj su zgrade; u naokolo pak strše previsoke 
gore, na kojima ima krasna jelova šuma i vrlo 
dobri pašnjaci za marhu. Onamo dogje Ivan s dru- 

govima u mjesecu veljači, i ne nagje ništa do ne- 
koliko starih trošnih kolibica. Nemajući ništa mnogo 
su došljaci isprva stradali; zobenica bila im slatka 
kao medenjaci. 

Od tada počnu ljudi Ivana poznavati i mnogo 
poštovati. On sagradi stanova, raširi tijesna mjesta, 
obradi tlo. Po njegovoj zasluzi monastir se mnogo 
poveća i umnoži brojem ljudi i mnoštvom različitih 
dobročinstva. Kako prije tako su se i sada po nje- 
govu nastojanju prepisivale i popravljale knjige. I 
historiju je napisao sam svojom rukom. Kakov je 
pak bio sa podložnicima svojim, teško bi bilo iska- 
zati; za svakoga je sasma dobro znao kakav je. 
U njemu je bilo toliko mudrosti i milosti, da su 
se veliki još više obogatili, maleni da su porasli i 
raširili se, jaki većma osilili, malodušni poduprli 
se da se posve ne sruše. Nasuprot za sebe bio je 
u moljenju budan, u trapljenju nemilosrdan, u po- 
šćenju strog, u ukorovanju oštar, ali u snošenju 
krotak. Pošto je devet godina bio prior u novom 
monastiru, u trideset i sedmoj godini dobi svoje, 
oko godine Gospodnje 1160. završivši svoja dobra 
nastojanja i pobožna djela, preda Gospodinu bla- 
ženi duh svoj. 

Za Ivanova starješovanja u novom monastiru 
dogodi se nesreća: usov sa snježnih brda zaspe i 
uguši dva monastirska pastira. Kad snijeg okopni, 
nagju mrtva tjelesa; a Ivan ih ne dade ukopati na 
groblju nego nedaleko od crkve. To nekima nije 
bilo po volji. Zato Ivan u času smrtnome zamoli 
braću, neka ga ukopaju kraj ona dva pastira, kao za 
neku pokoru. I ukopaju ga ondje. Poslije se nad nje- 
govim grobom sagradi lijepa kapela, u kojoj su mnogi 
bolesnici po odvjetovanju njegovu našli zdravlje; 

tako (Gospodin Isus objavi, koliko mu je bio ugodan 
život Ivanov. 


pa E pa 


Blaženi je Ivan izmalena čeznuo za znanjem; 
no čini se, da nije isto tako čeznuo za Bogom. 
Tek onda kad se je ispovjedio kod pobožna ispo- 
vjednika, obrati se svim srcem k Bogu. A dogodi 
se i više puta, da se tko tek preko valjana ispo- 
vjednika obrati i dovede na put življenja kršćan- 
. skoga, Zato tko hoće da jednom uredi dušu i sa- 
vjest svoju, neka ne žali potražiti — makar i ne- 
koliko sati daleko — ispovjednika zaisto pobožna 
a k tomu razborita. Može biti da ti ne bi bilo mo- 
guće svaki put ići k takovu ispovjedniku na ispo- 
vijed; ali to i ne treba. Potrebno je samo, da bogo- 
dušnu ispovjedniku potpuno očituješ povjest i stanje 
duše svoje, i da se po tom zdušno držiš savjeta 
njegova i pravila, što ti propiše za život, pa da 
mu ovda onda dadeš račun o življenju svome. Ko- 
liko grešnika bi se bilo obratilo i spaslo, da su 
poiskali valjana ispovjednika! Ako igdje, na putu 
spasenja vječnoga treba savjesna i pametna vogja ; 


ako igdje, ovdje valja ona Hristova (Mat. 15, 14): " 


»Ako slijepac slijepca vodi, oba će u jamu pasti.“ 


Pomolimo se. 


Prigji, Gospodine, k prošnjama našim, koje donosimo o sve- 


tkovini blaženoga Ivana ispovjednika tvojega: koji nemamo pouz- 


danja u svoju pravednost, da nam on, koji ti je ugodio, molitvama 
svojim pomaže. Po Hristu Gospodinu našem. Amen. 


So 

26, dan lipnja. 
Sveti Ivan i Pavao 


gd cesara Rimskih prvi se krstio Konstantin 
Veliki. Njegovi svi nasljednici bili su ta- 
kogjer kršćani do jedinoga Julijana, koji 
postavši godine 361. car, odmetnu se od vjere 
kršćanske (s toga se i zove Odmetnik) te se po- 
vrati k poganstvu. Pa nije samo postao poganin, 
nego je i gledao, da zatre kršćanstvo a nanovo 
podigne staro Grčko i Rimsko poganstvo, kojega je 
tada već nestajalo. i 

Braća Ivan i Pavao bijahu dvorani Kon- 
stancije kćeri cara Konstantina Velikoga. Od go- 
spodarice svoje naslijediše veliko bogatstvo, od ko- 
jega su ubogima dijelili obilate milostinje. Car 
Julijan Odmetnik otimaše dobra crkvama kršćan- , 
skim govoreći, da kršćanima bogatstva ne treba 
po riječima Hristovim (Luk. 14, 33): ,Koji se ne 
odreče svega što ima, ne može biti moj učenik“. 
Po svoj prilici od pohlepe na bogatstvo Ivanovo 
i Pavlovo, pozva ih, neka dogju u njegov dvor za. 
dvorane. A oni mu slobodno otporučiše, da nijesu 
voljni služiti čovjeku, koji se odmetnuo od Isusa 
Hrista. Tada im Julijan odredi deset dana za pro- 
mišljanje; ako dotle ne pristanu za njim i ne ođ- 
luče žrtvovati bogu Jupitru, neka znadu, da će 
umrijeti. Oni pak za ovih deset dana razdaše sav 
svoj imutak ubogima i potrebnima, da se mogu 
lakše preseliti ka Gospodinu i da bude što više 
onijeh, koji će im pomoći u vječne stanove. 

Deseti dan dogje k Ivanu i Pavlu Terencijan 
zapovjednik carske tjelesne straže, i donese sa 
sobom lik Jupitrov, da mu se oni poklone. Teren- 

cijan im razloži zapovijed carevu: ako se Jupitru 
ne poklone, da će biti pogubljeni. Ivan i Pavao 
moleći se upravo Bogu odgovoriše, da će drage 
volje umrijeti za vjeru Isusa Hrista, kojega srcem 
i ustima ispovijedaju Bogom. Bojeći se pak Teren- 
cijan, da se svijet ne uzbuni, ako bi se vjerni ispo- 
vjednici Hristovi javno pogubili, dade im odsjeći 
glave u kući, u kojoj su stanovali, i potajno ih 
ukopa, pa razglasi po Rimu, da su izagnani iz 
grada. Dogje pak onamo u kuću, u kojoj su po- 
gubljeni sveti mučenici, jedini sin Terencijanov, -a 
bijes stade na usta njegova vikati, da ga Ivan i 
Pavao pale. No bjesomučni bivši doveden na mjesto, 
gdje su ukopana bila tjelesa svetačka, oslobodi se 
od duha nečistoga. Po ovom čudu vjerova u Hrista 


i on i otac njegov Terencijan, za kojega kažu, da 


je napisao život blaženih mučenika, 

Ivan i Pavao pogiboše dne 26. lipnja 362. 
godine. Jovijan koji je nakon nesrećne smrti Ju- 
lijana Odmetnika sio na carski prijestol, načini od 
kuće svetih Ivana i Pavla lijepu crkvu, koja još i 
sada stoji u Rimu. Ovi se sveti mučenici svaki dan 
pri svakoj misi spominju i prizivlju nama u pomoć. 


Ka 
ES ik 


Sv. Ivan i Pavao radosno žrtvovaše sve, bo- 
gatstvo i življenje svoje za svetu vjeru Hristovu. 
Ako se mi s njima isporedimo, doista ćemo odmah 
vidjeti, kako smo malo nalik na njih. Za vjeru Isu- 


sovu nijesmo gotovi ni najmanje muke, ruga, pri- 


jekora ili prezira podnijeti; za krepost nijesmo 
voljni ničega odreći se, ništa žrtvovati, niti opakih 


nagnuća i grešnih požuda svojih moriti. Pa ipak. 


po riječi Isusovoj (Mat. ri, 12): ,kraljevstvo ne 


25 up 

besko na silu se uzima,“ t. j. ljudi treba silom da 
uzmu kraljevstvo nebesko, treba sve sile da na- 
pregnu, trebaju sile, pokore, odricanja, stradanja, 
pregorijevanja, ako su radi uljesti u kraljevstvo 
nebesko. 

A. odakle negdašnjim kršćanima onolika sila, 
onolika duševna jačina pri uzimanju kraljevstva 
nebeskoga? Neprestano spominjanje muke i smrti 
Hristove učini u njima, da se nijesu ničega plašili ; 
od čestoga i vrijednoga primanja presvetoga oltar- 
skoga otajstva dobiše borioci Hristovi onu silu i 
jačinu, po kojoj su mogli pregorjeti sve i podnijeti 
smrtnu muku. 


Pomolimo se. 

Molimo, svemogući Bože, da nas dočeka dvojaka radost da- 
našnje svečanosti, što dolazi od slavljenja blaženih Ivana i Pavla, 
koje je ista vjera i muka učinila pravu braću. Po Hristu Gospo- 
dinu našem. Amen. 


02 


27. dan lipnja. 
Sveti Ladislav kralj. 


ok je u Ugarskoj po smrti sv. Stefana kralja 
Y| nećak njegov Petar vladao okrutno i bes- 
BAI putno, sin Stefanova stričevića Bjela mo- 
rade ostati u zaklonu kod Poljskoga vojvode Mie- 
čislava Drugoga. Boraveći Bjela u dvoru vojvo- 
dinu oženi se kćeri njegovom Svetenom, s kojom 
ima dva sina Gejzu i (oko godine 1031.) Ladi- 
slava. Otac Ladislavov vrativši se u Ugarsku po- 
stade kralj kao Bjela Prvi. Po smrti Bjelinoj pri- 
padaše kraljevski prijestol starijemu sinu njegovu 

Gejzi, a nakon njega Ladislavu; no braća nagovo- 
rena od biskupa Desiderija prepustiše kraljevstvo 
stričeviću svojemu Salomonu. Kad poslije u Ugarsku 
navališe divlji Kumani pod vojskovogjom Osulom, 
braća Gejza i Ladislav braniše kraljevinu tako ju- 
nački, kao da je njihova, i nadvladaše neprijatelje. 
Pri tome pripovijeda se kako je Ladislav lijepo 
djelo učinio. Odmah u početku bitke ubi on četiri 
neprijatelja; kad udari na petoga, bude od njega 


ranjen. U to vidi Ladislav gdje konjanik jedan bježi 


na konju s otetom djevojkom. Ladislav htjede dje- 


vojku da izbavi od sramote; ali od rane ne može | 


da uhvati otmičara. Tada Priviknu djevojci, neka se 
svom silom sune s konja, da sobom povuče i otmi- 
čara. Kada to djevojka učini, Ladislav bi bio mogao 
lako s mjesta ubiti Kumana, koji je spao s konja; 
no držeći da ne bi bilo viteški u nejednakom boju 
ubiti neprijatelja, skoči s konja, pa navalivši na ne- 
Prijatelja s nadžakom, koji je nosio po običaju 
Ugarskom, ubi ga na poštenu mejdanu. 

Nakon tri godine nasta velik razdor megju 
kraljem Salomonom i Gejzom. Pobojavši se pak od 
kralja i Ladislav za život svoj, otide najprije k Ru- 
šnjacima (Rusinima u današnjoj sjevernoj Ugarskoj), 
onda k Moravcima, da ih prosi za pomoć bratu 
svomu. Salomon u to Gejzu sima nadvlada i razbi 
mu čete. Po tom dogje Ladislav i s njim svak 
njegov vojvoda Moravski sa jakom vojskom. La- 
dislav uze najprije brata Gejzu tješiti, neka bude 
velikodušan, strpljiv i hrabar, jer je sva vlast od 
Boga i Bog će pravedno raspru odlučiti. Poslije u 
prvom boju nadvlada opet kralj Salomon protivnike 
svoje; no u drugoj bici bude vojska njegova naj- 
više: po junaštvu Ladislavovu tako potučena, da je 

kralj sam jedva iznio glavu. Nakon pobjede raza- 
bravši se ponešto Ladislav, kad vidje tjelesa po- 
ginulih, brizne gorko plakati, jer je promislio, 
da su svi poginuli braća u Hristu: dade sva tje- 
lesa dostojno ukopati, sagradi po zavjetu crkvu na 
čast sv. Martina, i priloži joj ne male dohotke, za 
koje će se bez prekida mise služiti za duše po- 
ginulih. 

Po tom bude mjesto Salomona jednoglasno 
za kralja Ugarskoga proglašen Gejza Prvi. Ali 
Salomon s pomoću Njemačkom opet navali u Ugat- 
sku. Kad je tada na božić Ostrogonski nadbiskup 
Desiderije pred kraljem Gejzom propovijedao o 
bratskoj slozi, o čovjekoljublju, o javnom miru, 
besjeda se tako primi Gejze, da je poslao posla- 
nike Salomonu, koji će mu predložiti uvjete pomi- 
renja, pače bio gotov Salomonu krunu povratiti. 
No dok su poslanici ugovarali sa Salomonom, 
umre Gejza. Ugri pak sabravši se na sabor da 
izberu kralja, ne htješe za Salomona ni da čuju, 
jer nijesu vjerovali obećanjima njegovim, nego iza- 
braše Ladislava (godine 1077.), jer su — kaže pisac 
života njegova — razmislili njegovu pravednost, po- 
božnost, razboritost, jačinu i osobito svetost; znali 
su naime, da on mnogo ne drži do sreće ovoga 
svijeta, da nije pohlepan na časti i na tjelesnu na- 
sladu, nego da prezire sve svjetovne visoke časti 
i da čuva čistoću. K tomu dodaj velikodušnost, 
neukroćenu jačinu tjelesnu, nečuveno postojanstvo 
u stvarima i riječima, uljudnost i neizrečenu ljubav 
k svjema. Nijesu zaboravili ni čudesa njegovih, ni 
djela junačkih koja je počinio, ni podatljivosti nje- 
gove. Premnogi su tvrdili, da je on jedini branič 
stidnoće Ugarske, utočište bijednih, primjer svetosti 

i osloboditelj naroda svoga. Ubogi od nevolje izba- 
vljeni, pritiješnjeni koji su s njegovom pomoću bili 
podignuti, djevojke iz ruku otmičarskih izbavljene 
i prćijom nadarene, naseljenici njegovom obranom 
očuvani, ljudi od svakoga staleža koji su primili 
od njega dobročinstva, navališe u sabor, da za nj 
glasaju. Na to ih je naklanjalo i veličanstvo lica 
Ladislavova združeno s najvećom ljepotom ; tako i 
visina stasa njegova, jer je bio glavom viši od 
svega naroda; i u sugjenju i odlučivanju parnica 
bio tako ugodljiv, da si ga mogao držati ujedno 
pravednim i milosrdnim; zato mu nadjenuše pri- 
djevak Pobožni. 
* Ladislava izaberu jednoglasno za kralja. No 
i ovom zgodom pokaže on plemenito, kršćansko 
mišljenje. Pored svih prošnji ne dade se kruniti 
za kralja, nego primi samo upravljanje kraljevine, 
jer se je još jednako nadao, da će se sa Salomonom 
nagoditi i njemu kraljevstvo predati. Tada uzme 
starati se najviše za vjeru i zakon: crkve graditi, 
zborove svećeničke obilato obdarivati, k službi 
Božjoj primjerom svojim pozivati i najmanje du- 
žnosti kršćanske savjesno izvršivati. Ali pri tom 
ne bješe sv. Ladislav manje skrban za svoje svje- 
tovne vladalačke dužnosti, premda se drži, da je 
preteško ispunjati dužnosti jedne i druge. 
Salomon je iz grada Požuna, gdje se utvrdio, 
jednako navaljivao u kraljevinu. Da bude u zemlji 
mir, bio bi Ladislav drage volje predao upravu kra- 
ljevine Salomonu ; ali Salomona ne htjedoše biskupi 
i velikaši, jer je bio mrgodast, nepravedan i osvet- 
ljiv. Ipak mu Ladislav ponudi kraljevske dohotke ; 
on ih prihvati, te tako bude megju njima povra- 
ćena sloga i mir, No ne za dugo. Opaki Salomon 


ut 

pozove Ladislava na sastanak, da se tobože posve 
nagode i pomire. Ladislav bješe odmah gotov, da 
dogje na ročište; no pod zaštitom Božjom budući 
dobi potajnu opomenu, neka se pazi od Salomona, 
č ovaj hoće da ga smakne. Ladislav uzme s toga 
sa sobom jaču stražu, pa uvrebavši Salomona u 
prijevari, opkoli ga i uhvati te u tvrdi Višegrad 
zatvori. To je Ladislav učinio, da ne bude kralje- 
vina neprestano uzbunjivana, a nadao se, da će se 
Salomon napokon tako ukrotiti i umekšati te će 
mu moći predati kraljevstvo; pa se zato i Bogu 
molio, da mu rogjaka prosvijetli i dozove k du- 
žnosti bratske ljubavi. 

Ladislav sklonjen vjerom pokuša još jedan put, 
da protivnika dobije milom: pusti ga iz zatvora 
i uzme k sebi u dvor. No već za malo dana po- 
bježe Salomon misleći samo na osvetu. Ne mogavši 
megju kršćanskim vladaocima ni jednoga naći, koji 
će mu pomoći suprot Ladislavu, poište pomoć u 
poganina i barbarina, u Kumanskoga kneza, ko- 


 jemu obeća, da će mu Erdelj dati u državu i da 


će kćer njegovu uzeti za ženu. Barbarin ovim obe- 
ćanjem zamamljen s nebrojenim mnoštvom provali 
u Ugasku. Ladislav skupivši odmah vojsku pogje 
barbarima na susret; jedva pak mogaše vjerovati 
glasu, da se je s Kumanima svezao Salomon. Od- 
morivši vojsku udari s njom tako junački na ne- 
prijatelja, da ga odmah natjera u bijeg, te od Ku- 
mana pade deset tisuća mrtvih a od Ugara tek 
jedna tisuća. Knez Kumanski i Salomon pobjegnu, 
a kralj Ladislav povrati se s neizmjernim plijenom 
i zapovjedi, da se u svijem crkvama pjeva Bogu 
hvala. Šta se sa Salomonom dalje dogodilo, ne 
zna se. 

Ladislavova sestra Helena Lijepa bješe udata 
za Hrvatskoga kralja Zvonimira. Po smrti Zvoni- 
mirovoj (godine 1087.) ode ona natrag k bratu u 
Ugarsku, a u Hrvatskoj zakralji se Stefan Drugi. 
No kad Stefan nabrzo umrije pa u Hrvatskoj 
bune i svagje uzavreše, kralj Ladislav, bilo da je 
ustao braniti pravo sestrino na krunu Hrvatsku 
ili da ga je pozvala jedna stranka Hrvatskih veli- 
kaša, pogje s vojskom da uzme kraljevinu Hrvatsku. 
Na dva maha bojeve bijući pridobi krajeve Hrvatske 
do Save i Kupe. U tom dijelu Hrvatske bijaše 
otprije biskupija Sisačka, ali je ona propala, a drugi 
biskupi Hrvatski stanovali su daleko, ponajviše u 
Dalmaciji; zato je ovdje, u Posavskoj Hrvatskoj, 
vjera kršćanska trgla u nazadak a napredovao 
korov praznovjerja poganskoga. Da tomu zlu nagje 
lijeka, sveti Ladislav osnova u Zagrebu oko go- 
dine 1c93. biskupiju, koja godine 1853. postade 
nadbiskupija. 

No još ne uredi Ladislav poslova u Hrvatskoj, 
kad i opet Kumani udare u Ugarsku ubijajući ljude 
i razvaljujući sela i gradove. Ladislav ostavivši u 
Hrvatskoj sinovca svoga Alma za vojvodu, poleti 
pred Kumane, i navalivši na njih na rijeci Tamišu 
potuče ih ametice, mnoge od njili zarobi, a ostale 
rastjere. Kad Ladislav ne htjede da povrati zaro- 
bljene, navale Kumani iznovice u Ugarsku. Sad 
poište Ladislav u bici samoga kneza Kumanskoga 
i pozove na mejdan. Odazove se knez, a Ladi- 
slav ga .nadžakom udari, da je odmah onesvjesnuo, 
i zatim ga mačem probode. Kumani vidjevši smrt 
kneza svoga pobjegnu glavom bez obzira. Ru- 
šnjaci bili su već jednom pomagali Kumanima protiv 
Ugara, i sad posljednji put podgovorili su oni Ku- 

mane na Ugre. Zato Ladislav zavojšti i na njih. 
Nego Rušnjaci se dozovu, pa držeći da će vite- 
škoga vladaoca lakše pobijediti posluhom nego oru- 
žjem, dogju k njemu i krivnju svoju priznaju; a 
on ih tako ljubazno dočeka i sve im odmah oprosti, 
da nije neprijatelja silom nego dobrotom sebi pod- 
ložio. I u ratovima, koje je sv. Ladislav na Po- 
ljake i Čehe vodio za obranu kraljevine svoje, bi- 
jaše jednako srećan, 

Kad sv. Ladislav napokon steče mir kralje- 
vini sa svih strana, sagradi na potoku Križu ve- 
ličanstvenu crkvu na čast presvetoj Bogorodici i 
utemelji oko nje grad Veliki Varadin. U ovom 
gradu zasnova stolicu biskupsku, i prebogato je 
nadari na što veću sjajnost službe Božje. Ništa ne 
može čovjeka lakše odvratiti od pobožnosti nego 
nemirno ratno življenje, kakovo je morao Ladislav 
provoditi. Sasvim tim je sv. Ladislav uz življenje 
ratničko živio pobožno kao kakov redovnik : često 
se Bogu molio i često postio, oplakivao grijehe 
naroda i na oltaru srca prinosio sebe Bogu za žrtvu 
živu, i više puta dugo u noć bdio u crkvama. 

Za vremena sv. Ladislava spremahu se kr- 
šćani iz Europe, da zavojšte na Turčina u Asiji te 
mu otmu Svetu Zemlju, u kojoj se rodio i umro 


Spasitelj svijeta. Vladari Europski držahu, da ne 


mogu križarskoj vojsci, koja će ići na Turčina, iza- 
brati dostojnijega vojskovogju nego Ladislava, ju- 
naka doista kršćanskoga. Kako god nije inače 
Ladislav bio pohlepan na časti, ipak radosno primi 
ponudu, da bude križarski vojskovogja, jer je bio 
gotov krv i život žrtvovati za stvar Hristovu. No 
dok je sve žurno spremao za križarski rat, poduze 

ga bolest, i sve veća slabost opomenu ga, da mu 
je ići ne ka grobu Hristovu nego u svoj grob. Sa- 
zove odmah velikaše k sebi, pa kako nije sa 
ženom svojom imao do jedinu kćer, odredi sebi za 
nasljednika sinovca svoga mlagjega, Alma vojvodu 
Hrvatskoga, jer je bio. blaži i vrsniji od starijega 
svoga brata Kolomana; ali opet po smrti Ladisla- 
vovoj Almo prepusti kraljevstvo na Kolomana. U 
oporuci ne zaboravi sv. Ladislav ni jedne crkve ni 
monastira, da im ne bi zapisao darova. Primivši za- 
tim svetu pričest tijela i krvi Gospodina našega 
Isusa Hrista, u kojega je vjerno vjerovao i kojega 
je svim srcem ljubio, srećno se odseli ka Gospo- 
dinu godine 1095. Tijelo njegovo bi s velikom 
slavom sahranjeno u Velikom Varadinu. Gospodin 
pak proslavi grob svoga ugodnika mnogim čude- 
sima. 


* 

U svijetu ima nebrojenih i prerazličitih na- 
pasti, koje nas navode na grijeh; a jednoga napa- 
stvuje više ova, drugoga pak ona stvar. No veoma 
je općenita a teška napast čovjek protivnik, koji 
će ti gotovo svagdje, makar mu se koliko uklanjao, 
pod noge bacati klipove i gledati, da ti što više 
zagrči život. Takov protivnik bijaše svetomu La- 
dislavu Salomon, pa se iz žitka ovoga sveca uči, 
kako možeš protivniku odoljeti a da se ne ogri- 
ješiš o zapovijed Isusovu, po kojoj smo dužni i 
neprijatelja ljubiti. Nitko nije tako nizak, da ne 
bi mogao stradati po tugjoj nepravdi i lažnosti. 
I siromahu, koji ima grudu zemlje i jedno blašče, 
teško je, kad mu tko hoće ovo malo da uzme, sve 
jedno kao što boli cara ili kralja, kad mu tko otima 

krunu. No budi i ti tako velikodušan prema proti- 
vniku svome, kao što je bio sv. Ladislav. Možeš i 
ti pravo svoje braniti od protivnika, kao što je 
branio sv. Ladislav od Salomona, ali ne daj, da ti 
se ugasi u srcu ljubav k protivniku : gle, Ladislav 
se za protivnika svoga Bogu moli! Sto bi ti kori- 
stilo, da i dobiješ parnicu protiv suparnika svoga, 
kad bi neprijateljstvom suprot njemu izgubio mnogo 
veće dobro: dušno spasenje. 


Pomolimo se. 


Bože, koji si blaženoga kralja Ladislava ispovjednika svojega 
ukrasio različnim čudesima, udijeli, molimo, da po njegovim odvjetnim 
zaslugama od sviju se vazda odbranimo protivština i radosti uživamo 
vječne. Po Hristu Gospodinu našem. 


4 
28. dan lipnja. 


Sveti Irenej. 


"Elrenej rodi se od roditelja Grka u Maloj 
Asiji oko godine 130. po svoj prilici u 
=45| gradu Smirni ili barem ondje gdjegod blizu. 
Već u djetinjstvu bi predan na nauk i odgoju 
biskupu u Smirni svetomu Polikarpu, koji je bio 
učenik sv. apostola i evangjelista Ivana (vidi 206. 
dan siječnja). Iz nauka i života ovoga apostolskoga 


čovjeka nauči Irenej stalnu vjeru i ljubav onoga: 


Isusova učenika, koji je za stolom ležao na krilu 
božanskoga učitelja svoga; i sve što je od njega 
naučio, osta mu tako čvrsto usagjeno u pameti i 
srcu, da se još u poznoj starosti svega živo sjeća. 
, Vidio sam te — piše već u starosti Irenej Flo- 


rinu — kod Polikarpa, kako si nastojao, da tebi 

povladi. Jer ono što se tada dogagjalo, mnogo je 
življe u pameti nego li ono, što se nedavno zbi- 
valo. Pače mi je pred očima i mjesto, na kojem 
je sjedio Polikarpo, dok si ti govorio, i sam njegov 
dolazak onamo i ulazak, i način života i obličje tijela; 
i mogao bih kazivati i njegove besjede, što je go- 
vorio narodu, i spominjao, kako je bio s Ivanom 
i s drugima, koji su vidjeli Gospodina, i običavao 
pripovijedati, kako je slušao ono što se kazivalo o 
Gospodinu; i potvrgjivao, kako se ono što je od 
očevidaca. čuo o čudesima i nauku Gospodnjem, 
sve podudara (slaže) sa Svetim Pismom — ovo bih 
ja mogao sve pripovjediti. Jer ovo sam ja (kako 
mi je Bog bio milosrdan) tada doista pažljivo slušao, 
ne zapisujući na papir nego u srce svoje utiskujući, 
što i sada po Božjoj milosti iskreno kazujem i pa- 
meću razmišljavam.“ Sv. Jeronim kazuje takogjer, 
da je Irenej bio učenik i sv. Papije, koji je apostole 
poznavao u glavu. 

Irenej ode poslije s Potinom i s drugim uči. 
teljima riječi Božje u južnu Galliju (Francusku), na- 


ročito u grad Lyon; onamo biše poslani valja da od 


sv. Polikarpa. Potin posta prvi biskup u Lyonu 
i umrije smrću mučeničkom (vidi 2. dan ovoga 
mjeseca). Irenej bi regjen za svećenika; njegovo zna- 
nje ne samo kršćanskih istina nego i poganske 
filosofije kao i blagoslovna trudba oko spasenja 
ljudskoga stekoše mu veliko štovanje. O progonstvu, 
koje godine 177. nastade na kršćane u Lyonu i u 


okolini, pisaše kršćani Lyonski i Viennski kršća- 


nima u pokrajinama Asiji i Frigiji poslanicu, od 
koje prijepis poslaše preko Ireneja i Rimsko- 
mu papi Eleuteriju. Na koncu poslanice kršćani 
Lyonski ovako govore papi za Ireneja: ,Da ovu 

poslanicu tebi odnese, zamolismo brata i druga 
našega Ireneja, za kojega te molimo, oče, da ti 
bude preporučen kao revnitelj za zavjet Hristov. 
Kad bismo znali, da pravednost ikomu podjeljuje 


“mjesto, mi bismo njega kao svećenika Crkve tebi 


osobito preporučili.“ Ovim pripisom čini se da su. 
kršćani Lyonski Ireneja preporučili papi Rimskomu, 
neka ga posveti za biskupa na mjesto poginuloga 
Potina. Tek je izvjesno, daje po mučeničkoj smrti 
Potinovoj biskup u Lyonu postao Irenej. 

Tada bijaše biskup Lyonski duhovni glavar 
svih kršćana u Galliji. Kad Irenej postade biskup, 


još je velik dijel stanovnika Lyonskih bio u po- 


ganstvu; no propovijedanje i djelovanje Irenejevo 
bješe tako blagoslovno, da umalo nije čitav grad 
Lyon postao kršćanski i kršćanstvo se daleko po 
Galliji razgranalo. K tomu su jamačno mnogo pri- 
pomogla i čudesa, koja su još tada pravi učenici 
Isusovi činili. To svjedoči sam sv. Irenej veleći: 
,U ime Isusovo pravi njegovi učenici dobivajući 
od njega milost rade za dobro drugih ljudi, kako 
je koji od njega dobio dar. Jer jedni za cijelo i 
doista izgone bjesove (vragove), tako da prečesto 
oni, koji se očiste od nečistih duhova, vjeruju i 
uljezu u Crkvu. Drugi pak naprijed znaju došaste 
dogagjaje, i imaju vigjenja i proroštva. Neki opet 
rukopolaganjem ozdravljavaju i iscjeljuju bolesne. 
Pai mrtvi uskrsoše, kao što smo kazali, i živješe 
s nama mnogo godina. Šta više? Nije moći iskazati 
broj milosti, koje po svemu svijetu Crkva od Boga 
dobivajući u ime Hrista Isusa raspetoga pod Pon- 
cijem Pilatom svaki dan čini u pomoć poganima, 
niti zavodeći koga niti novac od njega uzimajući.“ 
(Contra haeres. II. 32.) 
33 

No kao što se je sotona ušunjala u vrt raj 
te prve ljude navela na oholost i ponositost, tako 
je ona od vajkada kušala raditi i u katoličkoj 
Crkvi; pa joj je često žalibože pošlo i za rukom. 
Bilo je već u početku kršćanstva ljudi oholih, koji 


ne slušajući Crkve Hristom utemeljene, prezirali, 


su predanje apostolsko, po svojoj glavi i domisli 
tumačili Sv. Pismo, te se odvajali od općenite apo- 
stolske crkve, koja je ipak, po riječima samoga 
Svetoga Pisma, stup i tvrgja istine. (Tim. I. 3, 15). 
Suprot ovakvim krivovjercima vojevaše sv. Irenej 
besjedom i pismom. ' ' 
Kako je sv. Irenej revnosno i umno branio 
'nauk katolički od krivovjernika, tako se je opet 
trudio, da se u samoj Crkvi sačuva jedinstvo i mir. 
U ono doba bijaše razlika megju istočnom i zapa- 
dnom Crkvom u svetkovanju uskrsnoga blagdana : 
istočna je Crkva uskrs praznovala vazda u četr- 
naesti dan po prvom mlagju proljetnom, bio taj 
četrnaesti dan koji god dan u sedmici, ma i sam 
petak; a zapadna iliti Rimska istom u nedjelju, 
koja dogje za četrnaestim danom po prvom mla- 
gju, kao što se danas uskrs svetkuje po svemu 
kršćanskom svijetu. Rimski papa Viktor pozva 
Crkve na Istoku, da svetkuju uskrs po običaju 
Rimskom, pa kad one ne bijahu voljne odustati 
od svoga običaja, zaprijeti im, da će ih odlučiti 
od zajedini sa Rimsko-katoličkom Crkvom. Premda 
se pak: sam sv. Irenej odazvao pozivu papin- 
skomu, ipak pisa pismo papi Viktoru moleći ga, 
neka odviše oštro ne postupa, neka još za sada 
radije podnosi nejednakost u svetkovanju uskrsa, 
nego da znameniti dijel Crkve odluči od cjeline. I 
što je sv. Irenej molio, to je u pape i umolio: mir se 


, 

Crkvi sačuva; pa po tom ima i samo ime svečevo 
lijepo istinito značenje, jer Grčko ime Irenej znači 
što u naš Miroslav iliti Mirko. 

Kad se Rimski cesar Septimije Sever godine 
202. savladavši Parćane vrati u Rim, slavio je po- 
bjedu svakojakim igrama, kojih su se ipak kršćani 
klonili, jer su bile ponajviše okrutne ili nesramne. 
Cesar misleći da mu kršćani zavide slavu, zamrzi 
na njih ter izda zakon, po kojem se je vjera kr- 
šćanska zabranjivala i svakoga je trebalo. oštro 
kazniti, koji bi god za njom pristajao. Progonstvo 
nastade i u Lyonu. Pisac iz šestoga stoljeća sv. 
Gregorije Tourski pripovijeda, da je za onoga 
progonštva krv kršćanska po Lyonskim ulicama 
curkom curila. A. u nekakvom poznijem spisu kaže 
se, da je tada u Lyonu poklano devetnaest tisuća 


.okršćana, na posljetku njihov duhovni pastir sv. 


Irenej. Ima još i sada u Lyonu crkva na čast sv. 
Ireneju. 


ik 


šk 


Katolički katehisam uči nas, da je ono što 
je Bog objavio za spasenje naše, do nas došlo koje 
pismeno t. j. po Sv. Pismu, koje pak usmeno t. j. 
po predanju od usta do usta; jer apostoli ni- 
jesu sve ono popisali, što su naučavali, nego su 
mnogo koješta samo usmeno kazivali učenicima 
svojim, pa se ovo po tom sačuvalo u Crkvi kato- 
ličkoj kao nauk apostolski, koji treba isto tako 
vjerovati kao ono što su apostoli napisali. A 
ovo ne uči samo Crkva Rimsko-katolička nego i 
druge istočne .Crkve ili Crkvice, koje su se odvo- 
jile od Crkve katoličke. Samo protestanti ne će 
ništa da znadu za usmeno predanje, već kažu, da 


ir 

je njima dosta Sveto Pismo samo bez predanja. 
No tek dvije da napomenemo, a onda da čujemo. 
što sv. Irenej govori o usmenom predanju. U Sv. 
Pismu ne čitamo, da bi bio Hrist Gospodin apo- 
stolima zapovjedio, neka pišu, nego čitamo gdje 
im nalaže, neka usmeno uče sve ljude; i ne čitamo, 
da bi bio on ljudima zapovjedio, neka čitaju, ali 


čitamo gdje im nalaže, neka slušaju, što uče apo-: 


stoli i učitelji crkveni. Usmeno predanje starije je 
od Sv. Pisma, pa da je ono još i uza Sv. Pismo 
potrebno, najbolje potvrgjuju protestanti, koji držeći 
se sama Svetoga Pisma i tumačeći ga svaki po 
svojoj glavi, razdrobiše se u nebrojene sekte iliti 
stranke s prerazličnim naucima, a svaka od njih 
tvrdi, da je nauk njezin crpan iz Sv. Pisma. 

No da čujemo sv. Ireneja o usmenom predanju. 
On kaže: ,Svi koji istinu hoće da vide, mogu u 
svakoj Crkvi naći predanje apostolsko; i možemo 
izbrojiti biskupe, koji su od apostola postavljeni 
bili u Crkvama, i nasljednike njihove do danas. 
Nego budući da bi predugo bilo izbrajati nasljedstva 
svih Crkava, navest ćemo samo predanje najveće 
i najstarije i svjema poznate, od preslavna dva 
apostola Petra i Pavla u Rimu utemeljene Crkve, 
kako je ono po nasljedstvu biskupskom došlo do 


nas. Jer s ovom Crkvom radi većega prvenstva : 


treba da se slaže svaka druga Crkva to jest svi 
vjerni; u ovoj se je naime vazda sačuvalo ono pre- 
danje, koje je od apostola. Blaženi apostoli preda- 
doše biskupstvo i upravu Crkve Linu; ovoga Lina 
napominje Pavao u poslanicama Timoteju. Za njim 
dogje Anaklet; za ovim treći od apostola dobi bi- 
skupstvo Klemenat, koji je i same apostole vidio 
i snjima se družio i njihovo propovijedanje slušao 


Sveti Irenej. SII 


i njihovo predanje imao pred očima, pa ne sam, jer 
je tada još mnogo njih bilo, koji su bili od apo- 
stola poučeni. Za Klementom dogje Evarist, onda 
Aleksandar, Siksto, Telesfor, Higin, Pije, Anicet, 
Soter i sada dvanaesti od apostola Eleuterije. 
Ovim redom i nasljedstvom dogje do nas od apo- 
st6la predanje u Crkvi i navješćivanje istine. I ovo 
je potpuna potvrda, da je jedna ista životvorna vjera, 
koja se je u Crkvi od apostola do sada čuvala i 
predavala u istinu. -— Ne treba dakle kod drugih 
iskati istinu, kad je lako nagjemo u Crkvi; jer su 
apostoli u njoj kao u bogatoj spremi (komori) spra- 
vili svu istinu, da svaki koji hoće iz nje uzima 
napitak života. Pa kad bi o stvari kakovoj nastala 
raspra, zar ne bi trebalo pitati najstarije Crkve, u 
kojima su bili apostoli, pa od njih o toj stvari 
doznati istinu? A što da nam apostoli nijesu osta- 
vili pisama, ne bi li trebalo ići za predanjem, što 
su predali poglavarima crkvenim?“ (Contra haer. 
IM. c& 3. 4). 

Sad pitamo pametna čovjeka: komu ćeš ra- 
dije vjerovati, da uz Bibliju ima ili nema i apo- 
stolsko predanje, da li sv. Ireneju, koji je bio uče- 
nik Polikarpov a Polikarpo učenik apostolski, ili 
Luteru i Kalvinu, koji su živjeli tisuću i pet sto 
godina poznije iza apostolskih vremena, ili pače ka- 
kovu god potukaču, koji ti nameće protestanatsku 
Bibliju govoreći, da je u njoj sve što je Bog ob- 
javio i što su apostoli učili? 


Pomolimo se. 


Bože, koji nas godišnjom svetkovinom blaženoga Ireneja mu- 
čenika svojega i biskupa razveseljavaš, udijeli milostivo: čije ro- 
gjenje slavimo, da se i njegovom zaštitom rađujemo. Po Hristu 
Gospodinu našem. Amen. 

SEE) 


a) letru bijaše isprva ime Simon, a rodi se u 
mjestu Betsaidi na brijegu jezera Gene- 


sb saretskoga od oca Jone (= Joana =Ivana) ; 
poslije se 'pak nastani u mjestu Kafarnaumu, ko e 
je takogjer bilo kod Genesaretkoga jezera. Tudijer 
je sebe i porodicu svoju (bješe naime oženjen) pre- 
hranjivao ribanjem. 

Simonov brat Andrija bijaše učenik Ivana Kr- 
stitelja. Toga Andriju pozva Isus prvo od svijeh 
drugih sebi za učenika i apostola. Andrija pak 
nagje najprije brata svojega Simona, i reče mu: 
»Mi nagjosmo mesiju (Hrista, spasitelja).“ I dovede 
ga k Isusu. A Isus pogledavši na Simona reče: 
»Ti si Simon sin Jonin; ti ćeš se zvati Petar 
(kamen, stijena);“ kojim riječima kaza, za što je 
Petar odregjen. (Iv. I, 40—42). 

Petar se potom povrati k svojemu poslu, ri- 
banju, i lovi ribu, dok nije bio od Isusa svečano 
pozvan za apostola. Naime jedan put Isus bivši 
kod jezera Genesaretskoga uljeze u jednu lagju 
Simonovu, i zamoli Simona, da malo odmakne od 
kraja. I pošto je Isus iz lagje narod poučio, reče 
Simonu: ,Hajde na dubinu, te bacite mreže svoje 
na lov!“ ,Učitelju — odgovori mu Simon — svu 
noć smo se trudili, i ništa ne uhvatismo; ali po 
tvojoj riječi bacit ću mrežu.“ I učinivši to uhva- 
tiše veliko mnoštvo riba, i mreža im se prodiraše. 
Kad to vidje Simon Petar, uplaši se i pripadavši 
ka koljenima Isusovim reče: ,Izigji od mene, jer 
sam čovjek grešnik, Gospodine!“ A Isus mu reče: 
»Nemoj se bojati; od sada ćeš ljude loviti!“ Na 

jovu riječ ostavi Simon Petar sve i otide za Isusom. 
(Luk. 5, 1—11) 

' Petar prizna prvi od sviju apostola javno i 
slobodno vjeru svoju u Isusa. Došavši u okoline 
grada Cesaree Filipove pitaše Isus učenike svoje : 
»Za koga drže ljudi Sina čovječjega (mene)?“ Oni 
rekoše : Jedni za Ivana Krstitelja, a drugi za Iliju, 
opet drugi za Jeremiju ili za kojega od proroka.“ 
Reče im Isus: ,A šta vi velite, tko sam ja?“ 
Odgovarajući Simon Petar reče: ,Ti si Hrist, Sin 
Boga živoga.“ A Isus mu reče: ,Blago tebi, Si- 
mone sine Jonin! jer tijelo i krv nijesu tebi to 


“objavili, nego otac moj, koji je na nebesima. A ja 


tebi kažem: ti si Petar (stijena, kamen), i na toj 
stijeni sazidat ću Crkvu svoju, i vrata paklena ne će 
je nadvladati. I tebi ću dati ključeve od kraljevstva 
nebeskoga. Pa što god svežeš na zemlji, bit će 
svezano i na nebesima; i što god razdriješiš na 
zemlji, bit će razdriješeno i na nebesima.“ (Mat. 10, 
13—19). Ovim riječima obeća Isus Simonu Petru 
vrhovnu ključanu vlast u kraljevstvu nebeskom 
t.j. u Crkvi svojoj. 

Isus nahranivši na čudesni način pet tisuća 
ljudi, otide u goru sam. Sjutradan dogjoše ljudi, 
da traže Isusa, a on reče njima: ,Ne tražite me, 
što ste vidjeli čudesa, nego što ste jeli hljeba i 
nasitili se. Starajte se ne za jelo koje prolazi, 
nego za jelo koje ostaje za život vječni. Ja sam 
hljeb živi, koji sam s neba sišao; koji jede od ovoga 
hljeba, živjet će u vijek; i hljeb koji ću ja dati, 
tijelo je moje za život svijeta. Koji jede moje tijelo 
i pije moju krv, ima život vječni.“ Tada mnogi od 
učenika Isusovih koji su slušali, rekoše: ,Ovo je 
tvrda besjeda, tko je može slušati ?“ I od tada mnogi 

od učenika njegovih otidoše natrag ; i više ne igjahu( 


s njim. Isus pak reče apostolima: ,Zar i vi hoćet 
da otidete?“ A odgovori mu Simon Petar: ,Gospo- 
dine! komu ćemo ići? Riječi života vječnoga imaš! 
I mi vjerovasmo i poznasmo, da si ti Hrist Sin 
Božji.“ (Iv. 6, 1ss.) 

= Isus uze tri najmilija učenika: Petra, Jakoba 
i Ivana, i izvede ih na goru visoko nasamo. I pre- 
obrazi se pred njima; i zasja se lice njegovo kao 
sunce, a haljine njegove postadoše bijele kao 
snijeg. I ukazaše im se Mojsije i Ilija govoreći 
s Isusom. A Petar zanesen ovom sjajnom poja- 
vom podviknu: ,Gospodine! dobro nam je ovdje 
biti; ako hoćeš, da načinimo ovdje tri sjenice.“ — 
I kad je Isus išao da iz mrtvih podiže kćer Jairovu, 
uze sa sobom samo Petra, Jakoba i Ivana. (Mat. 
17, 1—4. Luk. 8, 41ss.) 

Kod posljednje večere Isus perući noge uče- 
nicima dogje i k Simonu Petru. A Petar mu iz po- 
niznosti branjaše govoreći: ,Gospodine! zar ti meni 
da pereš noge? Ne ćeš mi prati nogu nikad?“ ,Ako 
te ne operem, ne ćeš imati dijela sa mnom“, odgo- 
vori mu Isus. Tada će Petar: ,Gospodine! ne samo 
noge moje nego i ruke i glavu.“ A kad im Isus 
opra noge, sjedavši opet za stol reče im: ,Sinci! još 
sam malo s vama. Kamo ja idem, vi ne možete 
doći.“ Kaže mu Simon Petar: ,Gospodine! kamo 
ideš?“ Isus odgovori: ,Kamo ja idem, ne možeš 
sada ići za mnom; ali ćeš poslije ići.“ Reče mu 
Petar: ,Žašto ne mogu ići sada za tobom? dušu 
ću svoju položiti za te.“ Odgovori mu Isus: ,Dušu 
ćeš svoju položiti za me? Zaisto, zaisto ti kažem: 
ne će pijetao zapjevati, dok me se tri puta ne 
odrečeš.“ (Iv. 13, 458.) 

U vrtu Getsemanu bijahu opet Petar, Jakob 
i Ivan svjedoci smrtnoj muci Isusovoj, kao što su 
bili svjedoci preobraženju njegovu. Kad se zatim 
Isus preda momcima Židovskim i oni na nj me- 
tnuše ruke, Petar izvadi mač svoj i odsiječe Malhu 
sluzi poglavara svećeničkoga desno uho. I kad po 
tom svi učenici Isusa ostaviše i pobjegoše, velika 
ljubav Petrova k Isusu još ga skloni, da ide za 
njim. Petar ušavši u dvor velikoga svećenika sjede 
sa slugama, i grijaše se kod ognja, da vidi svrše- 


tak. Tada pristupi k njemu sluškinja .vratarica, i 


reče mu: ,I ti si bio slsusom Galilejinom?“ A on 
se odreče pred svjema govoreći: ,Ne znam, šta 
govoriš.“ Petar izigje k vratima, i opet reče druga 
sluškinja onima što su ondje bili: ,I ovaj bješe 
s Isusom Nazarejinom,“ I opet odreče se zakletvom ; 
»Ne znam toga čovjeka.“ A malo po tom pristu- 
piše oni što su stajali, i rekoše Petru: ,U istinu i 
ti si od njih, jer te i govor tvoj izdaje.“ Tada se 
poče kleti i preklinjati, da ne zna toga čovjeka. 
I odmah zapjeva pijetao. I obazre se Isus i pogleda 
na Petra. I Petar se opomenu riječi Isusove, i izi- 
šavši na polje plaka gorko. (Mat. 26, 36ss. Luk. 
22, 61.) : 

Isus uskrsnuvši iz mrtvih javi se odmah u 
isti dan napose Simonu Petru. Poslije lovljaše Petar 
sa drugih šest učenika ribu u jezeru Genesaretskom. 
A kad bi jutro, stade Isus na brijegu od jezera. 
Petar razabravši da je Isus, skoči u jezero, samo 
da što prije dogje do Gospodina. Nahranivši pak 
Isus učenike hljehom i ribom, reče Simonu Petru: 
»Simone Ivanov! ljubiš li me većma nego ovi?“ 
Petar odgovori: ,Da, Gospodine, ti znaš, da te 
ljubim.“ Reče mu Isus: ,Pasi jaganjce moje.“ 

Reče mu opet: ,Simone Ivanov! ljubiš li me“ 
Odgovori Petar: ,Da, Gospodine, ti znaš, da te 
ljubim.“ Reče mu Isus: , Pasi jaganjee moje.“ Reče 
mu trećom: ,Simone Ivanov! ljubiš li me?“ Oža- 
losti se Petar, što ga je trećom pitao, i reče: » To- 
spodine! ti sve znaš, ti znaš, da te ljubim.“ Reče 
mu Isus: ,Pasi ovce moje. Zaisto, zaisto ti kažem: 
kad si bio mlagji, opasivao si se sam i hodio si 
kuda si htio; a kad ostariš, širit ćeš ruke svoje, i 
drugi će te opasati i odvesti kuda ti ne ćeš.“ 
Ovo reče Isus pokazujući, kakom će smrću Petar 
proslaviti Boga t. j. da će na križu raspet umri- 
jeti. Onima pak riječima: pasi jaganjce i ovce moje, 
Isus preda Petru vrhovnu pastirsku vlast u Crkvi, 
kao što mu je prije obećao. (Luk. 24, 34. Iv. 21, 
1—19.) 

Po Isusovu uzašašću na nebo, Petar kao prvi 
megju apostolima i kao vrhovni pastir Crkve Hri- 
stove predloži, da se mjesto izdajnika Jude za službu 
apostolsku izbere jedan od učenika Isusovih. I bi 
izabran Matija. — Kad se navrši pedeset dana 
po uskrsu i učenici Isusovi primiše Duha svetoga, 
progovori Petar sabranomu narodu: ,Israelci! po- 
slušajte riječi ove: Isusa Nazarejina, kojega je Bog 
potvrdio megju vama silama i čudesima, kao što 
i sami znate, njega preko ruku bezakoničkih pribiste 
na križ i ubiste. Ovoga Isusa uskrse Bog, čemu 
smo mi svi svjedoci; i ovoga Isusa odredi Bog Go- 
spodinom i Hristom.“ Čuvši ovo ljudi, ražali im 
se u srcu, i rekoše Petru i ostalim apostolima: ,Sta 
ćemo činiti braćo?“ A Petar im reče: ,Pokoru Či- 
nite, i neka se krsti svaki od vas u ime Isusa 
Hrista za oproštenje grijeha.“ I krsti se oko tri 
tisuće duša. (Djel. Ap. I, 15-26; 2, 1—41.) 

Malo zatim pogje Petar s Ivanom u hram 
Jerusalemski na molitvu. Hramu pred vratima sje- 
gjaše čovjek hrom od rogjenja, da prosi milostinju. 
Petar pogledavši na nj reče: ,Srebra i zlata nema 
u mene; nego što imam ovo ti dajem: u ime Isusa 
Hrista Nazarejina ustani i hodi.“ I skočivši hromi 
ustade i hogjaše; i ugje s njima u hram idući i 
skačući i hvaleći Boga. Videći ga ljudi gdje ide i 
hvali Boga, napuniše se čuda i navališe k Petru i 
Ivanu. A Petar reče im: ,Israelci! šta gledate na 
nas, kao da smo svojom silom učinili, da on ide? 
Bog otaca naših proslavi sina svojega Isusa. Po- 
četnika života vi ste ubili, a Bog ga uskrse iz 
mrtvih; čemu smo mi svjedoci. Vjera u ime nje- 
govo dade cijelo zdravlje ovomu, kao što svi vi- 
dite. I znam, braćo, da ste iz neznanja ono učinili, 
kao i knezovi vaši. Pokajte se dakle, i obratite se, 
da se unište grijesi vaši.“ Kad su Petar i Ivan go- 
vorili ljudstvu, naigjoše na njih svećenici i vojvoda 
od hrama, i metnuše ih u zatvor do u jutru; jer 
već bjaše večer. A od onih koji su slušali Petra, 
mnogi vjerovaše, i postade broj vjernih pet ti- 
suća. Sjutradan u jutru zapitaše glavari sveće- 
nički i književnici Petra i Ivana: ,Kakom silom 
ili u čije ime učiniste vi ovo?“ Tada Petar napu- 
nivši se Duha svetoga odgovori: ,U ime Gospo- 
dina našega Isusa Hrista Nazarejina, kojega ste vi 


raspeli a kojega je Bog podigao iz mrtvih, stoji 


ovaj pred vama zdrav. I nema ni u jednome dru- 
gom spasenja; jer nema drugoga imena pod nebom 
danoga ljudima, u koje bi se mogli spasti.“ A vi- 
deći postojanost Petrovu i Ivanovu i znajući, da 
su ljudi neknjiževni i prosti, divljahu se; videći 
takogjer iscijeljenoga čovjeka ne mogahu ništa 

protivu reći. Zato im samo zaprijetiše, da nipošto 
ne govore niti uče u ime Isusovo. A Petar i Ivan 
odgovoriše im: ,Sudite, je li pravo _ pred Bogom, 
da vas većma slušamo negoli Boga? Jer ne možemo 
ne govoriti što smo vidjeli i čuli.“ Svećenici pak i 
književnici zaprijetiše im još jednom, i pustiše ih. 
Apostoli sa svim tim propovijedahu riječ Božju 
slobodno .i činjahu čudesa mnoga, tako da su ljudi 
bolesnike na ulice iznosili i metali na posteljama 
i na nosilima, kad progje onuda Petar, da bi barem 
sjenka osjenila koga od njih. Zato se sve više mno- 
žaše mnoštvo muških i ženskih, što su vjerovali u 
Gospodina. Opet dakle dovedoše Židovi apostole 
pred svoje vijeće i zapita ih veliki svećenik: ,Ne 
zaprijetismo li vam oštro, da ne učite u ovo (Isu- 
sovo) ime?“ A Petar i apostoli odgovoriše: , Većma 
se treba Bogu pokoravati nego li ljudima. Bog 
otaca naših uzvisi Isusa za spasitelja na oproštenje 
grijeha.“ Tada išibaše apostole i zaprijetiše im, da 
nipošto ne govore u ime Isusovo; i onda ih otpu- 
stiše. A apostoli otidoše ispred vijeća radđujući se, 
što su dostojni bili za ime Isusovo sramotu trpjeti. 
Ine prestajahu svaki dan propovijedati Hrista Isusa. 
(Djel. Ap. 1. 3—5.) : 
Kad apostoli u Jerusalemu čuše, da su mnogi 
stanovnici Samarijski propovijedanjem gjakona Fi- 
lipa primili riječ Božju, poslaše onamo Petra i 
Ivana, koji dogju, pomole se za krštene i polože 
ruke na njih, i primiše Duha svetoga. Petar ilvan 
 posvjedočiše i propovjediše evangjelje po tom još 
u mnogim krajevima Samarijskim, i vratiše se na- 
pokon u Jerusalem. (Djel. Ap. 8, 14—17. 25.) 
Vjera Hristova bješe se razgranala već po 
svoj Judeji, Galileji i Samariji. Onda pogje pogla- 

vica apostolski Petar, da obigje sve, i dogje u grad 
Lyddu. Ondje nagje čovjeka uzeta (gutom udarena) 
po imenu Eneu, I reče mu Petar: ,Enea! iscje- 
ljuje te Gospodin Isus Hrist ; ustani!“ I odmah usta. 
I vidješe ga stanovnici grada Lydde i okoline, i 
obratiše se ka Gospodinu. U primorskom gradu 
Joppi umrije učenica (kršćanka) Tabita, koja bješe 
puna dobrih djela i milostinje, što je činila. Do- 
zvaše onamo Petra iz Lydde. Kad dogje Petar u 
sobu gdje je mrtvac ležao, skupiše se oko njega 
sve udovice plačući i pokazajući suknje i haljine, 
što im je načinila Tabita. Petar pak kazavši svjema 
da izagju, i ostavši sam kleče na koljena i pomoli 
se; i okrenuvši se k tijelu reče: ,Tabita! ustani.“ 
A ona otvori oči i vidjevši Petra sjede; a Petar 
pruživši joj ruku, podiže je; i dozvavši ljude, po- 
kaza je živu. Ovo se razglasi po svoj Joppi, i mnogi 
vjerovaše u Gospodina. I Petar osta mnogo dana 
u Joppi u nekoga Simona kožara. Jednom se Petar 
u podne moljaše Bogu u gornjoj sobi. I ogladnjevši 
htjede da jede; a kad su mu gotovili, dogje izvan 
sebe, i vidje nebo otvoreno i posudu nekakvu gdje 
silazi, kao velika plahta gdje se na četiri roglja 
spušta s neba na zemlju, u kojoj bijahu životinje, 
što su bile Židovima nečiste i zabranjene za jelo. 
I postade glas k Petru: ,Ustani, pokolji i jedi!“ 
A Petar reče: ,Nipošto Gospodine! jer nikad ni- 
jesam jeo što nečisto.“ I gle, glas opet k njemu 
drugom: ,Što je Bog očistio, ti ne reci, da je ne- 
čisto.“ I ovo bi tri puta. Ovim vigjenjem bi poučen 
Petar, da je smrću Hristovom sve očišćeno, razlika 
megju Židovima i poganima da prestaje, i da su 
pogani isto tako pozvani u Crkvu Hristovu i u 
život vječni kao i Židovi. Dok je Petar razmišljavao 

o vigjenju, dogjoše po nj tri čovjeka od satnika 
Kornelija iz grada Cesaree. Kornelije bijaše po- 
ganin ali poznavajući pravoga Boga, kojega su 
štovali Židovi, bijaše bogobojazan s cijelim domom 
svojim, davaše mnoge milostinje i moljaše se Bogu 
veoma često. Moleći se jednom vidje u vigjenju 
očito angjela Božjega gdje ugje k njemu i reče 
mu: ,Kornelije! Molitve tvoje i milostinje uzi- 
gjoše na spomen pred Boga. I sad pošlji u Joppu 
ljude i dozovi Simona Petra. On će ti kazati, šta 
treba da činiš“ Kornelije učini tako. Sjutradan 
pogje Petar s onom trojicom Kornelijevih ljudi u 
Cesareu ; i neki od braće (kršćana) pogjoše s njim. 
Kornelije čekaše ih sazvavši rodbinu svoju i pri 
jatelje. A. kad Petar ulažaše, srete ga Kornelije, i 
padnuvši k nogama njegovim pokloni se. A Petar 
ga podiže govoreći: ,Ustani, i ja sam čovjek !“ 
Po tom pripovjedi Kornelije, šta mu se dogodilo. 
Tada razumije Petar značenje onoga čudnovitoga 
vigjenja, i pozna, da ne valja braniti poganima ula- 
zak u Crkvu Hristovu, pa reče: ,Zaisto vidim, da 
Bog ne gleda tko je tko; nego u svakom narodu 
koji se boji njega i čini pravdu, mio je njemu.“ 
Zatim radosno propovijedi Korneliju i nazočnim 
poganima nauk Hristov. A dok je još Petar govo- 
rio, sigje Duh sveti na sve, koji su ga slušali. I 
udiviše se vjerni, koji su došli s Petrom, što se 
je dar Duha svetoga i na pogane izlio, jer su ih 
slušali gdje govore jezike i veličaju Boga. Tada 
zapovjedi Petar, da se krste u ime Gospodina Isusa 
Hrista. Onda ga umoliše, da je ostao kod njih ne- 
koliko dana. Kad se Petar po tom vrati u Jeru- 
salem i vjernima pripovjedi sve što mu se zbilo u 
Joppi i Cesarei, slaviše Boga i rekoše: »Dakle 

je i poganima Bog dao pokajanje za život!“ (Djel. 
AP. 9, 31—11, 18.) 

U ono vrijeme kralj Židovski Herod Agrippa 
Prvi, unuk onoga Heroda koji je pogubio nevinu 
dječicu, uze goniti kršćane u Jerusalemu. Najprije 
pogubi mačem apostola Jakoba Starijega, brata 
Ivanova. Vidjevši pak da je to po volji Židovima, 
uhvati poglavicu apostolskoga Petra i baci u ta- 
mnicu, i predade četirima stražama da ga čuvaju. 
Ali kad je Petar bio u tamnici, Crkva se bez pre- 
stanka moljaše Bogu za njega. Pa onu noć prije 
što će ga Herod izvesti iz tamnice i pogubiti, gle, 
angjeo Gospodnji probudi Petra govoreći: , Ustani 
brzo!“ I spadoše mu verige s ruku. Još mu reče 
angjeo: :, Obuci haljinu svoju i idi za mnom.“ Petar 
učini tako; ali ne znadijaše, je li to istina ili samo 
vigjenje. Progjoše dakle prvu i drugu stražu i do- 
gjoše k vratima gvozdenim, koja vode u grad; ona 
im se sama otvoriše. I izišavši progjoše jednu 
ulicu, i angjeo odmah odstupi od njega. Tada 
dogje Petar k sebi i reče: ,Sad doista znam, da 
je Gospodin poslao angjela svojega te me izba- 
vio iz ruku Herodovih.“ Po tom pogje Petar k domu. 
Marije matere Ivana Marka, gdje su mnogi bili 
sabrani i molili se Bogu. A kad je Petar kucao u 
vrata od doma, pristupi djevojka po imenu Roda 
da čuje, i poznavši glas Petrov od radosti ne 
otvori vrata, nego utrča i kaza, da Petar stoji pred 
vratima. Ali joj ne htjedoše vjerovati. A kad je 
Petar jednako kucao, otvoriše mu, poznaše ga i 
udiviše se. On pak mahnuvši na njih rukom da 
čute, kaza im, kako ga je Gospodin izveo iz ta- 
mnice, i reče: ,Javite ovo Jakobu (Mlagjemu) i 
braći.“ I izišavši iz Jerusalema, otide na drugo 


522 29. dan lipnja. 


mjesto (Djel. Ap. 12, 1—17), naime u Rim, kao 
što svjedoče prastari crkveni pisci. Iz Rima vrati 
se Petar u Jerusalem oko godine 49. po rogjenju 
Hristovu, kad je car Klaudije istjerao Židove iz 
Rima, a onda su Rimljani i kršćane držali za Ži- 
dove. i 

U to vrijeme dogjoše iz Židovske u Antiohiju 
neki kršćani, koji su sprva bili Židovi, i stadoše 
dokazivati kršćanima, koji su otprije bili pogani, 
ako se ne obrežu po zakonu Mojsijevu, da se ne 
će moći spasti. Kad odatle postade raspra, pogjoše 
Pavao i Barnaba i drugi neki u Jerusalem k apo- 
stolima i starješinama za ovo pitanje. Na to se u 
Jerusalemu sabra prvi crkveni sabor, u kojem 
Petar kaoti glava saboru usta i reče: ,Braćo! vi 
znate, da je Bog od prvih dana izabrao izmegju 
nas mene, da iz mojih usta čuju pogani riječ evan- 
gjelja i da vjeruju. I Bog koji poznaje srca, po- 
svjedoči im davši im Duha svetoga kao i nama, i 
ne postavi nikakve razlike megju nama i njima, 
očistivši vjerom srca njihova. Sad dakle šta kušate 
Boga, da metnete na vrat učenicima (kršćanima) 
jaram, kojega ni ocevi naši ni mi mogosmo nositi? 
Nego vjerujemo, da ćemo se spasti milošću Gospo- 
dina Isukrsta kao i oni.“ I nagjoše za dobro Duh 
sveti i sabrani, da se obrezivanje i drugi takovi 
propisi zakona Mojsijeva ne nameću na kršćane, 
koji se obrate od poganstva. (Djel. Ap. 15, 1—28.) 

Poslije otide Petar -u Antiohiju, gdje je jedno 
vrijeme sjedio kao glava crkve Hristove; zato se 
dne 22. veljače slavi spomen stolice Petrove u An- 
tiohiji. Iz Antiohije zaputi sv. Petar preko Male 
Asije: Ponta, Galatske, Kappadocije, Asije (Jonije) 
i Bitinije opet u Rim, odakle upravljaše kao glava 

svom Crkvom Hristovom. Ali ne osta u Rimu bez 
prekida, nego obilažaše odanle pojedine općine 
kršćanske; tako se napokon sasta u Korintu s Pa- 
vlom, i vrati se s njim u Rim, gdje je car Neron 
kršćane stao nemilo progoniti. I apostoli Petar i 
Pavao budu uhvaćeni i u tamnicu bačeni. Nakon 
tamnovanja od devet mjeseci osugjeni biše obojica 
na smrt: Petar bude raspet na križito na svoju 
želju strmoglavce; to se zgodi 29. srpnja 67. go- 
dine po lIristu. Sada se nad grobom Petrovim u 
Rimu diže najveličanstvenija crkva u svijetu: crkva 
sv. Petra. 
Sv. Petar pisa iz Rima dvije poslanice kršća- 
nima u Pontu, Galatskoj, Kappadociji, Asiji i Biti- 
niji, koje bješe obišao. U prvoj ih nagovara, da 
budu postojani u progonstvima i mukama što će 
na njih doći, i da sveto žive, i odvraća ih od la- 
žnih nauka što naučavaju krivovjernici na Židovsku 
misleći. — Drugu pisa im pred samu smrt izjavlju- 
jući u njoj kao posljednju svoju volju, i opominjući 
4 opet od krivovjernika, koji huleći na' put istine 
a istinitu vjeru i pravi život) idu za tjelesnim 
Jeljama nečistoće, no koji će dovesti sebi naglu 
propast. 


Pomolimo se. 


Bože, koji si blaženomu Petru apostolu svojemu, davši mu 
ključe od kraljevstva nebeskoga, predao vladičanstvo svezivanja i 
razdrešivanja, dopusti, da se pomoću njegova odvjetovanja od sveza 
grijeha svojih izbavimo. Koji živiš i kraljuješ u vijeke vijeka. Amen. 


bs 

"flučer je bila svetkovina ne samo sv. Petra 
nego i sv. Pavla, pa kao da nije dosta 
š| jedan dan svetkovanju ovih velikih apo- 
stola; danas se još napose proslavlja spomen sv. 
Pavla. Zato ne mogavši jučer opisati žiće obo- 
jice. danas ćemo napose pripovijedati život sv. Pavla. 

* Zivot današnjega predičnoga svečara od mla- 
dosti njegove do onoga vremena, kad je obrativši 
se na vjeru Hristovu došao u Jerusalem, čusmo 
već dne 25. siječnja. U životopisu pak sv. Barnabe 
(dne rr. ovoga mjeseca) pripovjedismo. dalje žiće Pa- 
vlovo sve do onoga časa, kad se je vratio u Antio- 
hiju s prvoga putovanja svojega, koje učini s Bar- 
nabom. Iz ovoga prvoga putovanja Pavlova još 
ćemo samo ovo napomenuti. Otplovivši Barnaba i 
Savao na otok Cipar, progjoše otok tja do Pafa, 
gdje ih carski namjesnik Sergije Pavao, čovjek 
razuman, želeći čuti riječ Božju dozva k sebi. A 
sa Sergijem Pavlom bješe Žid po imenu Barjesu, 
vračar i lažni prorok, koji se Barnabi i Savlu stade 
suprotiviti gledajući da odvrati namjesnika od vjere. 
A Savao koji se zove i Pavao pun Duha svetoga 
pogledavši na nj reče: ,O puni svakoga lukavstva 
“i svake prijevare, sine gjavolji, neprijatelju svake 
pravde! zar ne prestaješ izvrtati pravih putova Go- 
spodnjih? I sad eto ruke Gospodnje na te, i bit 
ćeš slijep ne. videć sunca za neko vrijeme.“ I u 
jedan put napade na lažnoga proroka mrak i tama, 
i pipajući tražaše, tko će mu pružiti ruku. Tada 
namjesnik kad vidje šta bi, vjerova, diveći se nauci 
Gospodnjoj. (Djel. Ap. 13, 4—12.) Većina tumačilaca 


ea 


VC Lava apr “KJ 
Sv. Pisma povodeći se za sv. Jeronimom drže, da 
je Savao sada kod obraćenja Sergija Pavla predjeo 
sebi ime prozvavši se Pavao na čast obraćenomu 
namjesniku. I doista sv. Luka pisac Djela Apostol- 
skih sve do ovoga dogagjaja zove apostola Pavla 
Savlom, sada kaže: ,Savao koji se zove i Pavao,“ 
i od sada imenuje apostola vazda samo Pavlom, 
kao što u naprijed i sam apostol sebe naziva. 

Iz sabora apostolskoga u Jerusalemu vrati se 
Pavao u Antiohiju. Malo vrijeme za tim postalo a 
Pavao izabravši Silu otišt€ se opet na putovanje 
apostolsko, preporučen milosti Božjoj od braće. 
Progje Siriju i Ciliciju utvrgjujući Crkve (općine 
kršćanske). Dogje pak u Derbu i u Listru. Ondje 
bješe učenik Timotej, za kojega su dobro svjedo- . 
čila braća; njega uze Pavao sa sobom. Prošavši po 
tom Frigiju, Galatsku zemlju i Misiju, dogjoše u 
Troadu. Ondje se pridruži s njima evangjelist Luka. 
I vigjenje javi se noću Pavlu: čovjek Maćedonac 
stajaše pred njim moleći ga i govoreći: ,Prijegji 
u Maćedoniju i pomozi nam!“ Odvezavši se dakle 
iz Troade dogjoše Pavao i drugari njegovi (Sila, 
Timotej i Luka) u Filipe (sada selo Filiba), glavni 
grad jednoga dijela Maćedonije. U dan subotni 
propovijedaše Pavao pred gradom kod vode nauku 
Isusovu. I jedna bogobojazna žena po imenu Li- 
dija, skerletarica iz grada Tijatire, slušaše; i Go- 
spodin otvori srce njezino, da pazi na riječi Pavlove. 
A kad se krsti ona i kuća njezina, privolje Pavla 
i drugove njegove, da se nastane u kući njezinoj. 


.Kad bi oni išli na molitvu, susretala bi ih djevojka, 


koja je imala duha pythona (vračarskoga) i vra- 
čajući donosila velik dobitak gospodarima svojim. 
Jednoga dana ustavi se Pavao i reče duhu: ,Zapo- 

vijedam ti u ime Isusa rista, izigji iz nje.“ I izigje 
u taj čas. A videći gospodari njezini da izigje nada 
dobitka njihova, uhvatiše Pavla i Silu, i odvukoše 
ih na tržište k poglavarima i rekoše: ,Ovi ljudi, 
Židovi budući, mute grad naš i navješćuju običaje, 
kojih nama ne valja primati ni tvoriti, jer smo Ri- 
mljani.“ Poglavari ih išibaše i baciše u tamnicu, i 
zapovjediše tamničaru, da ih dobro čuva. Primivši 
takovu zapovijest, on ih baci u najdolnju tamnicu i 
noge im metnu u klađe. U ponoći Pavao i Sila hva- 
ljahu Boga, a drugi sužnji ih slušahu. A u jedan 
put tako se vrlo zatrese zemlja, da se je temelj 
tamnički pomjestio; i odmah se otvoriše sva vrata 
i svjema spadoše okovi. A kad se probudi tamničar 
i vidje otvorena vrata tamnička, izvadi mač da se 
ubije, misleći da su pobjegli sužnji. Pavao pak 
povika velikim glasom: ,Ne čini sebi zla nikakva, 
jer smo svi ovdje.“ Tamničar uljeze sa svijećom, i 
dršćući pripade k Pavlovim i Silinim nogama; i 
izvedavši ih na polje reče : , Gospodo! šta mi treba 
činiti, da se spasem ?“ Oni mu odgovoriše: ,, Vjeruj 
u Gospodina Isusa, i spast ćeš se ti i sav dom tvoj.“ 
I propovjediše riječ Gospodnju njemu i svjema, 
koji su bili u domu njegovu. A on ih uze u 
onaj sat noći k sebi, i opra im rane: i krsti se on 
i svi njegovi odmah. Kad bi dan, poslaše poglavari 
službenike, da Pavla i Silu puste iz tamnice. Ali 
Pavao reče: ,Izbivši nas pred narodom bez suda, 
ljude Rimljane, baciše u tamnicu; i sad hoće tajno 
da nas puste? Nije tako, nego sami neka dogju i 
izvedu nas.“ Kad čuše poglavari, da su Pavao i 
Sila gragjani Rimski, uplašiše se, i došavši umo- 
liše ih, i izvedoše moleći da izigju iz grada. Izi- 
šavši dakle iz tamnice dogjoše k Lidiji, gdje na- 

gjoše braću, i utješivši ih otidoše. Luka pak ostade 
u Filipima, da upravlja crkvama Maćedonskim. 

Prošavši pak Amfipolje i Apolloniju dogjoše 
u Solun (Thessaloniku), gdje je bila zbornica Ži- 
dovska, u koju Pavao po običaju svome ugje i tri 
subote propovijeda, da je Isus obećani Hrist. I 
vjerovaše neki od Židova i mnogi od Grka. Ali 
kad tvrdoglavi Židovi uzbuniše u gradu neke zle 
ljude od proste: svjetine, opraviše braća odmah 
noću Pavla i Silu u Bereu, gdje je takogjer u zbor- 
nici Židovskoj propovijedao Pavao, i vjerovaše 
mnogi od Židova i od Grka. Kad to doznaše Ži- 
dovi Solunski, dogjoše i u Bereu i pobuniše narod. 
A braća onda odmah otpraviše Pavla na more; 
Sila i Timotej ostaše ondje. 

Pavao dogje u Atenu. Gledajući grad pun idola 
razdraživaše se duh njegov u njemu. I prepiraše 
se u zbornici, i na tržištu svaki dan s onima, s ko- 
jima se udešavao. A neki od Epikurovaca i od 
stoičkih muđaraca prepirahu se s njim; i jedni go- 
vorahu: ,Šta hoće ovaj blebetaš da kaže ?“ a drugi: 
,Čini se pom hoće nove bogove da propovijeda“ ; 
jer im je propovijedao Isusa i uskrsnuće. Pa ga 
odvedoše na Areopag, tražeći da im kaže, kakovu 
novu nauku naučava? A Pavao stavši nasred Are- 
opaga reče: ,Ljudi Atenjani! Prolazeći i motreći 
idole vaše, nagjoh i oltar, na kojem bješe napi- 
sano: Bogu nepoznatomu. Kojega dakle ne znajući 


poštujete, onoga vam ja propovijedam. Bog koji 


je stvorio svijet i sve što je u njemu, on budući 
gospodar neba i zemlje, ne stanuje u rukotvore- 
nim hramovima, niti prima službe od ruku ljudskih, 
kao da bi njemu trebalo što, koji sam daje svjema 
život i dah i sve. .On je učinio, da od jednoga (čo- 

vjeka) sav ljudski rod stanuje po svemu licu ze- 
maljskome, i postavio je naprijed odregjena vremena 
i megje stanovanja njihova, da traže Boga, ne bi 


li ga napipali ili našli, premda nije daleko ni od: 


jednoga nas; jer u njemu živimo i mičemo se i 
jesmo, kao što i neki od vaših pjesnika (Arad i 


Kleanat) rekoše: njegov smo i rod. Kad smo dakle 


rod Božji, ne treba da mislimo, da je Božanstvo 
kao zlato ili srebro ili kamen, ragjevine umijeća i 
smišljanja čovječjega. Ne gledajući Bog na .vre- 
mčna ovoga neznanja, sad navješćuje ljudima, da 
se svi svagdje pokaju ; jer je postavio dan, u koji 
će suditi vasionomu svijetu po pravdi preko čo- 
vjeka, koga je odredio i dao svjema vjeru uskr- 


snuvši ga iz mrtvih“. A kad čuše uskrsnuće iz 


mrtvih, onda se jedni podsmijevahu, a jedni re- 


koše: ,Čut ćemo te o tom opet“. Tako Pavao otide 
izmegju njih. Neki pak ljudi pristaše uza. nj i vje- 


rovaše; megju kojima bješe Dionisije Areopagit i 
žena po imenu Damara i drugi s njima. 
Po tom se odluči Pavao od Atene i dogje u 


Korinat, gdje nagje pokrštena Žida Akvilu, i na- 


stani se kod njega i ragjaše; jer su obojica bila 
zanata šatorarskoga. Svake subote propovijedaše 
u zbornicama. U to dogjoše za njim iz Maćedonije 


Sila i Timotej. Kad su se Židovi protivili Pavlu, 


otrese on haljine svoje i reče im: ,Krv vaša na 
glavu vašu; čist sam ja, od sada idem k poganima.“ 
A sjedi u Korintu godinu i šest mjeseci učeći ih 
riječ Božju. Od Korinćana mnogi vjerovaše; no 
gdjekoji i od Židova, tako sam starješina zbornički 
Krispo sa svim domom svojim. 

Po tom se vrati Pavao na Efes i Cesareu u 
Jerusalem, da pozdravi općinu kršćansku, i odanle 
u Antiohiju Sirsku. (Djel. Ap. 15, 40—18, 22.) 

Provedavši Pavao nekoliko vremena u Antio- 
hiji, zaputi po treći put, i prošavši redom Galatsku 
zemlju i Frigiju i utvrdivši sve učenike, dogje u 
Efes. Ondje nagje dvanaest učenika Ivanovih, koje 
zapita, jesu li primili Duha svetoga? a oni mu od- 
govoriše, da nijesu ni čuli, da ima Duh sveti. ,Na 
što se dakle krstiste ?“ pita ih Pavao; oni će njemu: 
nNa krštenje Ivanovo“. Tada im reče Pavao: »Ivan 
je krstio narod krštenjem pokore, i govorio, neka 
vjeruju u onoga koji će doći za njim, to jest u Isusa.“ 
Čuvši to krstiše se u ime Gospodina Isusa. Po tom. 
položi Pavao ruke na njih, i dogje na njih Duh 
sveti, i govorahu jezike i proricahu. 

Pavao učaše i uvjeravaše za kraljevstvo Božje 
tri mjeseca u zbornici Židovskoj. A kad neki bijahu 
otvrdnuli, odluči Pavao od njih učenike, pa nastavi 
propovijedanje u školi nekoga Tirana. Ovo je bi- 
valo dvije godine, tako da su svi Židovi i Grci u 
Asiji (u Joniji) čuli riječ Gospodnju. I Bog činjaše 
ne mala čudesa rukom Pavlovom, tako da su i 
ubruse znojave i pojase od tijela njegova nosili na 
bolesnike, i ostavljale su ih bolesti i duhovi zli 
izlazili iz njih. I mnogi od vjernih dolažahu, da 
se ispovjede i da kažu djela svoja. Mnogi tako- 
gjer od onih, koji su prianjali za čarobije, sa- 
braše knjige i spališe ih pred svjema; i proraču- 
nivši nagjoše, da su vrijedile pedeset tisuća dinara. 
Tako silno rastijaše i utvrgjivaše se riječ Božja. 

U to vrijeme podiže se ne mala buna evan- 
gjelja radi. Jer nekakav srebrnar, po imenu De- 


metrije, koji je gradio srebrne bramiće Dijanine, 


davaše umjetnicima ne malu zaslužbu. Budući pak 
da je Pavao propovijedao suprot idolopoklonstvu 
govoreći : »To nijesu bogovi, što se rukama grade“, 

odmetnu se mnogi narod od Dijane, a tim izgubiše 
mnogo zaslužbe Demetrije i umjetnici, koji su za nj 
radili. Oni se dakle pobuniše na Pavla, i vikahu: 
»Velika je Dijana Efeška!“ I sav se grad napuni 
bune, i svjetina uhvati dva druga Pavlova. Pavao 
šćaše da ide megju ljudstvo, ali mu ne dadoše 
učenici. Napokon utiši pisar namjesnikov pobu- 
njene ljude. ' 

Po tom otide Pavao iz Efesa u Maćedoniju, 
gdje se udesi s Titom. Prošavši pak krajeve one i 
doprijevši tja do Ilirika (Rim. 15, 19), i svjetovavši 
učenike mnogim riječima, dogje u Grčku, gdje po- 
živje tri mjeseca, i vrati se u Maćedoniju. 

Iz Maćedonije uze Pavao sa sobom Luku, i 
odveze se u Troadu, gdje još s drugim drugarima 
svojim osta sedam dana. A u prvi dan sedmice 
(u nedjelju) kad se sastaše da lome hljeb (k službi 
Božjoj i pričesti), Pavao govoraše im hoteći sju- 
tradan da pogje, i proteže besjedu do ponoći. 
Mladić pak jedan, po imenu Eutih, sjegjaše na 
prozoru, i nadvladan od tvrdoga sna pade dolje 
s trećega poda, i digoše ga mrtva. A Pavao si- 
šavši pade na nj; i mladića dovedoše živa, i svi 
se utješiše ne malo. 

Iz Troade odvezoše se u Milet. Onamo dozva 
iz Efesa starješine crkvene (biskupe i svećenike iz 
Efesa i okoline njegove), i oprosti se s njima go- 
voreći: ,Vi znate od prvoga dana kada dogjoh u 
Asiju, kako sam s vama jednako bio služeći Go- 
spodinu sa svom poniznošću, kako nijesam ništa 
korisno izostavio da vam ne kažem. A sad evo 
nagonjen Duhom svetim idem u Jerusalem ne zna- 
jući šta će mi se u njemu dogoditi; osim da mi 
Duh sveti po svjema gradovima svjedoči, da me 

okovi i nevolje ondje čekaju. Ali se ništa od toga 
ne bojim, niti marim za život svoj, samo da svršim 
trk svoj i službu riječi, koju primih od Gospodina 
Isusa, da naime svjedočim evangjelje milosti Božje. 
I evo sad znam, da više ne ćete vidjeti lica mojega, 
Zato pazite na sebe i na sve stado, u kojem vas 
je Duh sveti postavio biskupima, da upravljate 
Crkvom Božjom, koju steče krvlju svojom. Ja znam, 
da će po odlasku mojem ući megju vas vuci gra- 
bežljivi, koji ne će štedjeti stada. Izmegju vas sa- 
mih ustat će ljudi, koji će govoriti izvrgnutu nauku, 
da odvuku učenike za sobom. Zato budite budni i 
sjećajte se, da tri godine noć i dan nijesam prestajao 
sa suzama opominjati svakoga od vas. A sad vas 
preporučujem Bogu i riječi milosti njegove, koji 
može sazidati i dati vam nasljedstvo megju svijem 
posvećenima“. Ovo rekavši kleče na koljena .sa 
svjema njima i pomoli se Bogu. A svijeh stade 
velik plač, i zagrlivši Pavla cjelivahu ga, žalosni 


. najviše za riječ, koju reče, da više ne će vidjeti 


lica njegova. I otpratiše ga u lagju. 

iz Mileta odveze se Pavao s drugarima u Tyr, 
gdje našavši učenika ostade kod njih sedam dana. 
Oni govorahu Pavlu, da ne ide u Jerusalem, jer 
su znali od Duha svetoga, šta ga ondje čeka. Ali 
on sa svim tim pogje te ga ispratiše svi sa ženama 
i djecom do iza grada, i kleknuvši na brijegu po- 
moliše se Bogu. I oprostivši se jedni s drugima, 
odveze se Pavao s drugovima u Ptolemaidu, gdje 
pozdravi braću i osta kod njih jedan dan. Sjutradan 
dogje u Cesareu. Ondje osta nekoliko dana u kući 
Filipa, koji bijaše jedan od sedam gjakona. U to 
dogje onamo iz Judee prorok Agab, i proreče, da 
će Pavla Židovi u Jerusalemu svezati i predati u 

ruke poganima. Čuvši ovo moljahu svi Pavla, da 
ne ide u Jerusalem; ali on odgovori: pŠta činite 
te plačete i cijepate mi srce? Ta ja sam gotov ne 
samo svezan biti nego i umrijeti u Jerusalemu za 
ime Gospodina Isusa.“ Onda rekoše braća: ,(ro- 
spodnja volja neka bude!“ 

Poslije nekoliko dana došavši Pavao u Jeru- 
salem, primiše ga braća ljubazno. Sjutradan otiđe 
Pavao k apostolu Jakobu, i sabraše se ondje sve 
starješine. Pozdravivši se sa svjema, kazivaše im 
sve redom, šta je Bog službom njegovom učinio 
megju poganima. A oni čuvši to hvaljahu Boga. 
(Djel Ap. 18, 23—21, 20.) 

Kad Židovi iz Asije (Jonije) vidješe Pavla u" 
hramu Jerusalemskom, pobuniše sav narod, i me- 
tnuše ruke na nj vičući: ,Pomagajte ljudi Israelci; 
ovo je čovjek, koji protiv naroda i zakona i mjesta 
ovoga uči sve svagdje“. I podiže se sav grad, i 
navali ljudstvo sa svijeh strana, i uhvativši Pavla 
vucijahu ga na polje iz hrama, i bili bi ga ubili, 
da u to ne dogje onamo pukovnik Klaudije Lisija 
sa četom Rimskih vojnika. Pukovnik uze Pavla i 
zapovjedi, da ga metnu u dvoje verige, i pitaše: 
tko je i šta je učinio? A jedan vikaše jedno, a 
drugi drugo u mnoštvu. Kada pak pukovnik ne 
može od bune ništa upravo razumjeti, zapovjedi, 
da ga odvedu u okol vojnički. A kad dogje do stuba 
(kule Antonijeve, u kojoj bijaše okol, straža voj- 
nička), moraše ga vojnici nositi radi sile naroda. 
Tada kaza Pavao Lisiji tko je, i zamoli ga, da 
može narodu govoriti. Dobivši dopuštenje stade na 
stubama i pripovjedi narodu jezikom Hebrejskim,. 
na kaki je čudesni način od revnitelja za zakon 
Mojsijev i od progonitelja kršćanskoga postao apo- 


Kn 

stol Isusov. Svi ga slušahu; no kad spomenu, kako 
mu je Isus zapovjedio, đa ide megju pogane pro- 
povijedati evangjelje, uzeše vikati: ,Uzmi sa zemlje 
takovoga; jer ne valja da živi!“ 

Sjutradan želeći Lisija doznati istinu, za što 
tuže Židovi Pavla, pusti ga iz okova, i zapovjedi 
da dogju glavari svećenički i sve vijeće njihovo ; 
i postavi Pavla pred njima. Pogledavši na vijeće 
reče Pavao: ,Ljudi, braćo! ja sa svom dobrom 
savješću živjeh pred Bogom do današnjega dana.“ 
Kad po tom Pavla na zapovijed velikoga svećenika 
Ananije udariše po ustima i kad u vijeću posta velika 
raspra i vika, pukovnik pobojavši se da Pavla ne 
raskinu, zapovjedi vojnicima, da ga odvedu natrag u 
okol. A onu noć javi se Pavlu Gospodin i reče mu: 
nPostojan budi; jer kao što si svjedočio za mene 
u Jerusalemu, tako ti valja svjedočiti i u Rimu.“ 
Kad bi dan, zakleše se više od četrdeset Židova, 
da ne će ni jesti ni piti, dok ne ubiju Pavla. A sin 
sestre Pavlove čuvši ovu zakletvu, ugje u okoli 
kaza Pavlu, koji ga posla k pukovniku. Pukovnik 
pak opravi Pavla noću pod jakom vojničkom stra- 
žom u Cesareu k upravitelju Feliksu. 

Pavao bijaše u Cesarei u laku zatvoru te ne 
bješe ni jednomu od njegovih zabranjeno, da ga 
poslužuje ili da dolazi k njemu. Upravitelj Feliks 
imadđijaše ženu Drusillu Židovku. Jednom dozva on 
Pavla, da čuje od njega vjeru u Isukrsta. A kad. 
Pavao govoraše o pravdi i čistoći i o sudu koji će 
biti, uplaši se Feliks i reče: ,Idi za sad; u vrijeme 
zgodno dozvat ću te.“ Uz to se Feliks nadaše, da 
će mu Payao dati novaca, da bi ga pustio; zato 
ga i često dozivaše i razgovaraše se s njim. A kad 
se navršiše dvije godine, izmijeni Feliksa Porcije 

Fest. A Feliks hoteći Židovima učiniti na volju, 
ostavi Pavla u sužanjstvu. 

Test želeći takogjer učiniti Židovima na volju, 
htjede Pavla sa sobom da povede u Jerusalem 
i ondje da mu sudi. Ali Pavao reče: ,» Židovima 
nijesam ništa skrivio. Cesara prizivam.“ Fest mu 
odgovori: ,Cesara si prizvao? k cesaru ćeš ići.“ 
Pošto progje. nekoliko dana, Herod Agrippa Drugi 
kralj i Bernika sestra njegova dogjoše u Cesareu, 
da pozdrave Festa. Čuvši Agrippa za Pavla, za- 
želje da ga vidi. Sjutradan dakle dovedoše Pavla 
u sudnicu. Agrippa dopusti Pavlu, da govori sam 
za se. Onda Pavao pruži ruku i stade pripovijedati, 
kako je živio od mladosti, i kako se obratio idući 
u Damasak, i kako ga je ono nebesko vigjenje po- 
nukovalo, da primi nauku Isusovu i da navješćuje 
onoga, od kojega se jedinoga mogu svi nadati spa- 
senju. A kad Pavao ovo govoraše, reče Fest glasno: 
»Luđuješ Pavle! Mnoge te knjige do ludosti do- 
vode.“ A Pavao: ,Ne ludujem — reče — čestiti 
Feste! Nego riječi istine i trijeznosti govorim. Jer 
za ovo zna kralj, kojemu i govorim pouzdano ; jer 
mislim, da mu nije ništa od ovoga nepoznato; tii 
ovo se nije dogagjalo u uglu. Vjeruješ li, kralju 
Agrippa, prorocima? Znam, da vjeruješ.“ Onda će 
Agrippa Pavlu: ,Još malo, pa ćeš me nagovoriti, 
da budem kršćanin.“ A Pavao: ,Želim od Boga i 
za malo i za veliko, da bi ne samo ti nego i svi, 
koji me slušaju, bili ovakovi kao i ja što sam, osim 
okova ovih.“ Tada usta kralj i upravitelj i Bernika 
i oni, koji su sjedili s njima. I otišavši razgovarahu 
se megju sobom govoreći: ,Ovaj čovjek nije učinio 
ništa, što zaslužuje smrt ili okove“. A. Agrippa 

reče Festu: ,Ovaj čovjek mogaše biti pušten, da 
ne prizva cesara.“ 

Pavla i druge neke sužnje predaše satniku po 
imenu Juliju, koji je Pavla lijepo držao. S Pavlom 
se pridruži i evangjelist Luka. Ušavši u jednu lagju 
otiskoše se i voziše se morem. Kako su im vjetri 
bili protivni, plovivši mnogo dana sporo, jedva do- 
gjoše k ostrvu Kreti. Pavao svjetovaše ih, da ostanu 
ondje, jer će dalje plovljenje biti s mukom i veli- 
kom štetom; ali satnik vjerova većma krmaru i 
gospodaru od lagje nego riječima Pavlovim. I kad 
dunu jug podigoše jedra i plovljahu pokraj Krete. 
Ali ne za dugo po tom dunu nasuprot njemu buran 
vjetar, pa ne mogavši mu se protiviti, predadoše 
se valovima, i izbaciše i tovare iz lagje. Kako 
je bila bura navalila, ne pokazaše se za mnogo 
dana ni sunce ni zvijezde; i već im propade sva 
nada, da će se izbaviti. A Pavao ih tješaše govo- 
reći: ,Svjetujem vas, da budete dobre volje; jer 
ni jedna duša od vas ne će propasti osim lagje. Jer 
u ovu noć stade preda me angjeo Boga, čiji sam 
ja i kojemu služim, govoreći: Evo ti darova Bog 
sve, koji se voze s tobom.“ Tako i bi. Kad bi če- 
trnaesta noć, ploveći u ponoći po Jadranskoj pučini 
dogjoše k ostrvu Meleti (Malti, Mljetu?), gdje im se 
razbi lagja, a oni svi srećno izigjoše na suho. I bar- 
bari (ostrvljani) činjahu im ne malu ljubav, jer naložiše 
oganj, i okrijepiše ih sve. A kad Pavao zgrabi go- 
milu granja i naloži na oganj, guja izišavši od vrućine 
skoči mu na ruku, Kad to vidješe barbari, govorahu 
jedan drugomu: ,Jamačno je ovaj čovjek krvnik, 
kojega izbavljena iz mora osveta (Božja) ne ostavi 
da živi“ A Pavao otresavši guju u oganj, ne bi 
mu ništa zlo, Tada se ostrvljani premisliše, i govo- 

rahu, da je on Bog. Poglavar od ostrva po imenu 
Publije primi stradaoce i ugosti ljubazno tri dana. 
Otac pak Publijev ležaše od groznice i srdobolje ; 
Pavao pomoli se Bogu, i metnuvši ruke na bole- 
snika izcijeli ga. Tada dolažahu i drugi bolesnici, 
i iscjeljivahu se. Poslije tri mjeseca odvezoše se na 
lagji Aleksandrijskoj, koja je bila prezimila na 
ostrvu, i doplovivši u Sirakusu ostaše ondje tri 
dana. Odande dogjoše u Rhegium, a drugi dan u 
Puteole. Ondje nagje Pavao braće, pa na njihovu 
prošnju osta kod njih sedam dana. Tada zaputi u 
Rim. Čuvši pak braća u Rimu za Pavla, dogjoše 
mu na susret tja do Appijeva Foruma. Kad ih vidje 
Pavao, dade hvalu Bogu i još se većma oslobodi 
(ohrabri.) U Rimu dopusti se Pavlu, da živi gdje hoće 
s vojnikom, koji ga je čuvao. A_ ostade Pavao dvije 
cijele godine (do godine 63. po Hristu) u Rimu u 
najmljenom stanu, i primaše sve koji su mu dola- 
zili, propovijedajući kraljevstvo Božje i učeći o Go- 
spodinu Isukrstu sa svim pouzdaniem, bez zabrane. 
(Djel. Ap. 21, 27—28, 31.) 

Pavao nakon dvije godine pušten na slobodu 
pogje da propovijeda evangjelje ,do skrajnjih megja 
zapada“ t. j. u Španjolsku, kamo je već otprije bio 
kanio poći. (Rim. 15, 24.) Odande vrati se u istok, 
naročito u Malu Asiju, da nasuprot stane različitim 
lažnim naukama, koje su opasne (pogibljive) bile 
čistoći nauke Hristove. U Efesu ostavi učenika 
svojega Timoteja za biskupa. Prošavši ostrvo Kretu, 
utemelji ondje općinu kršćansku i postavi joj gla- 
vom Tita. Po tom se sasta u Korintu s apostolom 
Petrom, te s njim pohitje u Rim, gdje je kršća- 
nima velika pogibao prijetila od cara Nerona, Ondje 
bi Pavao bačen u tamnicu i napokon pogubljen 

zajedno s poglavicom apostolskim sv. Petrom ; samo 
što bi Petar raspet na križ, a Pavlu kao Rimskomu 
gragjaninu odsjekoše mačem glavu. 


ie 
i 


Od apostola Pavla imademo u Sv. Pismu če- 
trnaest poslanica (listova, pisama), koje on pri ra- 
zličitim zgodama pisa raznim kršćanskim općinama 
ili pak licima. — Pavao boraveći na drugom pu- 
tovanju u Korintu dozna od Timoteja, da je ve- 
ćina kršćana u Solunu postojana u vjeri, ali da se 
gdjekoji još nijesu okanili nečistoće i besposlice, 
na koju su se bili naučili u poganstvu; osim toga 
se megju njima raširiše krive nauke i sumnje o 
drugom dolasku Hristovu i o uskrsnuću. S toga 
pisa Solunjanima prvu poslanicu, u kojoj im dade 
prikladne opomene i nauke. — Ali dok se on 
još u Korintu bavio, dozna opet, da ima u Solunu 
lažnih učitelja, koji uče, da je posve blizu dolazak 
Hristov, i za potvrdu tomu pokazivala se i poslanica 
tobože od Pavla pisana. Zato napisa Pavao odmah 
drugu poslanicu Solunjanima poučavajući ih, da će 
se prije dolaska Hristova pojaviti čovjek grijeha, 
sin propasti (antihrist), i opominjući ih opet na 
svetost i radinost. — Pavao je na drugom i trećem 
putovanju svojem propovijedao evangjelje i u zemlji: 
Galatskoj, i utemeljio ondje općine kršćanske. U 
Efesu dozna, da su iz Jerusalema onamo došli neki 
lažni učitelji, koji Galate uputiše, da Pavao nije 
pravi apostol, kad uči prestanak zakona Mojsijeva, 
jer zakon taj još jednakg veže sve vjerne. Da po- 
reče ove krive nauke, pisa Pavao poslanicu Ga- 
latima, u kojoj dokazuje, da je on pravi, od sa- 
moga Gospodina Isusa pozvani apostol, i da je 

Mojsijev obredni zakon ukinut te se čovjek oprav- 
dava vjerom u Isusa Hrista a ne zakonom Mojsi- 
jevim. — U Korintu nasta poslije prvoga odlaska 
Pavlova razdor megju kršćanima, jedni govoreći 
da su Pavlovi, drugi da su Apollovi, treći Petrovi, 
a četvrti Hristovi. Povrh toga u onom sa raskala- 
šnosti zloglasnom gradu nijesu se ni kršćani sa- 
čuvali od svake ljage. Zato Pavao iz Efesa pisa 
prvu poslanicu Korinćanima, u kojoj ih opominje 
na slogu i krepostan život i rješava neke preporne 
stvari. — Pošto je Pavao Korinćanima poslao prvu 
poslanicu, opravi u Korinat učenika svojega Tita, 
da vidi, koliko je poslanica ona koristila. Vraćajući 
se Tit iz Korinta, zadesi Pavla u Maćedoniji i kaza 
mu, da se je ponajviše Korinćana popravilo ali 
da ima još man4 u njih i protivnika njegovih (Pa- 
vlovih). S toga Pavao pisa drugu posanicu Korinća- 
nima izjavljujući im radost svoju radi poprave njihove, 
braneći dostojanstvo svoga apostolstva i ponavlja- 
jući pregjašnje nauke i opomene. — Pavao je već 
odavna želio obići Crkvu u Rimu, koju je Petar 
utemeljio i koja se radi vjere svoje glasila po 
svemu svijetu. Kad je na trećem putovanju boravio 
tri mjeseca u Grčkoj, pa iz Korinta u Rim polazila 
kršćanka Feba, posla Rimljanima poslanicu, u kojoj 
im piše, kako ih želi vidjeti i kako se nada, da 
će tuda poći u Španjolsku i onda ih vidjeti. Glavna 
stvar, o kojoj apostol raspravlja u poslanici, ovo 
je: Židovi i pogani jednako su grešni od rogjenja 
svoga, pa se opravdavaju ne po djelima i zaslu- 
gama svojim nego po milosti radi zasluga Hristovih ; 
zato nemaju jedni ni drugi razloga, da se ponose 
pred Bogom. Po tom apostol Rimljane napućuje 
na krepostan život, naročito na ljubav megju sobom i 

na poslušnost oblastima. — Iz prvoga sužanjstva 
u Rimu pisa apostol Pavao nekolike poslanice. 
Tako doznavši od Tihika, da kršćani u Efesu i u 


. okolini njegovoj lijepo napreduju u svakom dobru, 


pisa Efescima poslanicu, u kojoj govori o neizre- 
čenoj sreći vjere u Isusa Hrista i o dostojanstvu 
onih koji su slsusom u Crkvi ujedinjeni, pa po- 
Ziva vjerne, da prema tomu dostojno žive. — I 
Kološanima (u Frigiji) posla Pavao preko biskupa 
Epafre poslanicu, koja je mnogo slična pregjašnjoj, 
Efescima pisanoj, i u kojoj osim toga Kološane 


. odvraća od lažne svjetovne mudrosti. — U Kolo- 


sama življaše u ono vrijeme bogat čovjek po imenu 
Filemon, kojega je Pavao obratio na vjeru kr- 
šćansku. Njemu pobježe rob Onesim, koji potuca- 
jući se kojekuda dogje napokon u Rim. Onesim 
posjeti Pavla; a on ga pouči u vjeri, obrati i 
krsti. Tada apostol posla Onesima natrag ka go- 
spodaru, pa mu dade poslanicu za Filemona, u 
kojoj ga moli, da primi opet u milost Onesima. 
-— Čuvši Filipljani, da je Pavao u Rimu zasužnjen, 
poslaše mu po svom biskupu Epafroditu novčane 
pomoći. Kad se Epafrodit vraćao, dade mu Pavao 
poslanicu za Filipljane, u kojoj im zahvaljuje za 
ljubav i obznanjuje stanje svoje u Rimu, opominje 
ih na postojanstvo u vjeri Hristovoj i odvraća od 
Židovskih lažnih nauka. — Ostavivši Pavao Timo- 
teja u Efesu za biskupa, pisa mu prvu poslanicu, 
u kojoj mu daje mudre naputke, kako mu valja 
izvršivati službu biskupsku. — Slične naputke dade 
apostol i Titu u poslanici, koju mu pisa. Tit po 
rodu poganin obraćen bi na vjeru kršćansku po 
svoj prilici od samoga Pavla, kad ga zove svojim 
»pravim sinom po vjeri“ (Tit. r, 4). Postavljen bi- 

skupom na Kreti bješe pošao i u Dalmaciju, da 
navješćuje evangjelje (II. Tim. 4, 10). — U to vrijeme 
pisa Pavao takogjer poslanicu Hebrejima, to će 
reći onim pokrštenim Židovima u Palestini, koji 
su govorili Novohebrejski iliti Aramejski, a bilo 
se bojati za njih, da bi mogli zavedeni sjajnom 
službom u hramu Jerusalemskom i uplašeni pro- 
gonima vratiti se k židovstvu; zato im Pavao po- 
kaziva uzvišenost vjere kršćanske nad židovstvom, 
kojega obredi i uredbe samo su naprijed prikazali 
istine kršćanske i u kršćanstvu se istom ispunili, 
— 1z posljednjega tamnovanja prije smrti svoje 
pisa Pavao drugu poslanicu Timoteju, u kojoj lju- 
baznomu učeniku svojemu izriče želju, da ga još 
jedan put vidi i naustice da mu kaže naloge svoje 
i opomene, kojih mu već i sad naprijed daje. 


Pomolimo se. 
Bože, koji si mnoštvo nar&d4 propovijedanjem blaženoga Pavla 
apostola učio, (daj nam, molimo, čije rogjenje slavimo, da njegovo 
odvjetovanje kod tebe osjećamo. Po Hristu Gospodinu našem. Amen, 

